
Mihai-Silviu Chirilă 


Prefaţă 


Doctrina creștină și cultura modernă (de la 1700) este al cincilea 
şi ultimul volum al acestei istorii a dezvoltării doctrinei creştine 
şi, în multe privinţe, s-a dovedit a fi un „copil-problemă”, așa 
cum de altfel mă avertizaseră personal și în scris prietenii mei 
(inclusiv Albert C. Outler și regretatul William A. Clebsch). 
Ideea scrierii Tradiției creştine (deşi nu sub acest titlu) începuse 
să mi se contureze în minte încă din anii '40, iar primele ciorne 
şi schițe datează din anii '50. Am fost hotărît să-mi încep pre- 
zentarea din primul volum după Noul Testament, însă nu eram 
la fel de sigur unde aveam să-mi închei volumul al cincilea, care 
urma să acopere perioada modernă. Reunirea Conciliului Mon- 
dial al Bisericilor în 1948 la Amsterdam mi-a oferit un posibil 
terminus ad quem, așa cum s-a întîmplat și cu promulgarea în 
1950 de către papa Pius al XII-lea a dogmei ridicării cu trupul 
la cer a Fecioarei Maria. În momentul cînd eram pregătit să 
public volumul înțîi, care a apărut în 1971, hotărîrile Conciliu- 
lui Vatican II mă conduseseră deja la concluzia că va trebui 
să închei istoria doctrinei Bisericii din epoca modernă și, prin 
urmare, întreaga lucrare cu acest eveniment. 

“ De-abia treptaț am început să pun un accent tot mai mare 
"pe istoria dezvoltării doctrinei, separată de istoria gîndirii creş- 
tine în general. Iar cea mai afectată de această orientare este, 
desigur, prezentarea perioadei moderne. De fapt, de-a lungul 
anilor am ţinut prelegeri şi am scris mai mult despre istoria 
teologiei din aceste ultime două sau trei secole decît despre isto- 
ria doctrinei Bisericii — mai mult despre Iluminism decît despre 
pietism, mai mult despre Kierkegaard decît despre Grundtvig, 
mai mult despre Tolstoi decît despre Soloviev şi, la drept vor- 
bina, mai mult despre Harnack decît despre Newman. Ca editor 
al unei serii de monografii în cinci volume, intitulată Creatori 
ai teologiei moderne, şi al unei colecţii de surse traduse în trei 
volume, intitulată Zeologia secolului XX în devenire, aş fi fost 
cel puţin la fel de pregătit să scriu istoria teologiei moderne 
(deși nu într-un singur volum) ca și istoria doctrinei. Într-ade- 
văr, cînd am început să predau, mi-au fost încredințate un curs 
denumit „Istoria dogmei” și altul intitulat „Istoria teologiei 
moderne”, ulterior am predat o serie de trei cursuri sub denu- 
mirea „Istoria gîndirii creștine”. Așadar, mi-ar fi fost ușor — 
mult prea ușor — să acord un spaţiu mai mult decît generos 

sistemelor ultimelor două secole și jumătate și mai ales ten- 
dinţelor teologice din secolul XX (dat fiind faptul că pe mulţi 
dintre inițiatorii lor i-am cunoscut personal, iar la unele dintre 
aceste dezvoltări am contribuit și eu într-o oarecare măsură). 

Totuși, se cuvenea ca mottoul primului volum al acestei 
lucrări să alăture numele lui Newman de cel al lui Harnack. 
Așa cum au remarcat mulţi dintre cititorii și criticii mei, volu- 
mele succesive ale lucrării par să oscileze între metodologiile 
sugerate de aceste două nume, iar al cincilea și ultimul volum 
(în care Newman și Harnack apar pentru prima dată ca actori 
ai piesei, și nu doar ca autori ai ei) reflectă această oscilație mai 
vădit decît toate celelalte. Căci perioada modernă din istoria 
doctrinei creștine poate fi definită drept epoca în care au fost 
puse în discuţie doctrinele mai curînd asumate decît dezbătute 
de-a lungul istoriei creștine: ideea revelaţiei, unicitatea lui 
Hristos, autoritatea Scripturii, credinţa în viaţa de după moarte 
şi însăşi transcendența lui Dumnezeu. A fost, de asemenea, o 


“epocă în care avea să fie fundamental revizuită relaţia dintre 


cei trei termeni, a crede, a propovădui şi a mărturisi, cu care am 


” definit doctrina creștină la începutul primului volum al acestei 


lucrări: teologii adesea „au mărturisit” mai mult decît „au cre- 
zut”, poate chiar mai mult decît „au propovăduit”. Totuși, volu- 
mul al cincilea poartă și el titlul Ţradiția creştină, iar acest 
lucru a determinat selecția temelor și a autorilor, precum și 
faptul că folosirea trecutului creștin - tradiţia, crezurile şi 
apgma -— de către Biserică în perioada modernă este amplu 
ilustrată în această prezentare, mult mai amplu decît în majori- 
tatea istoriilor teologiei moderne. 

În Autobiografia sa, Edward Gibbon descria, în numele tutu- 


or autorilor de istorii alcătuite din mai multe volume, senti- 
„ mentul dulce-amar care se naște odată cu încheierea ultimului 


volum: „Nu voi ascunde primele emoții de bucurie resimţite 
atunci cînd mi-am redobiîndit libertatea”, recunoștea Gibbon; 
„însă mîndria mi-a fost repede domolită și o calmă melancolie 
mi-a cuprins inima la gîndul că tocmai m-am despărțit pentru 


” totdeauna de un vechi și drag prieten”. În cazul meu, bucuria și 


melancolia sînt întrecute de recunoștinţa pe care o simt faţă de 
toți cei care m-au ajutat să încep, iar acum să termin această 
ambițioasă lucrare, rod'al unei munci de o viaţă: regretaţii mei 
părinţi, ceilalți profesori ai mei, colegii și studenţii pe care i-am 
avut de-a lungul a peste patruzeci de ani, bibliotecarii devotați 
din întreaga lume creștină, oamenii de la University of Chicago 
Press şi Yale University și, mai presus de toţi, soția mea, Sylvia, 
căreia îi dedic întreaga lucrare. 


Adm. 

Henri Bouillard. Kari Barth. Geneza și evoluția teologiei dia- 
lectice [Karl Barth : Genese et Evolution de la theologie dia- 
lectique]. 2 vol. Paris, 1957 

Charles-Ren€ Billuart 
Despre har [De gratia] 

Despre lege şi dreptate [De jure et justitia] 

Despre regulile credinţei LDe regulis fidei) 

Summa Sfintului Toma adaptată procedurilor academice 
actuale [Summa S. Thomae hodiernis academiarum moribus 
accommodata) 

Rudolf Bultmann 
lisus [Jesus]. Tiibingen, 1964 
Teologia Noului Testament [Theologie des Neuen Testaments). 
Tubingen, 1953 

Dietrich Bonhoeffer. Teologie și congregaţție [Theologie und 
Gemeinde) 

Benedetto Bonelli 
Observaţii critice despre congresul nocturn al vrăjitoarelor 
[Animavversioni critiche sopra il notturno congresso della 
lamnie]. Veneţia, 1751 


Diss. apol. 


Bnyn. Lw. Gr. 


Bon. VIII. Un. sanct. 
Boss. Hist. var. 


Br. Comp. 

Brand. Dr. Con. 

Brad. Cln. Cont. mna. 
Brad. Cir. Cant. 

Brgs. Theol. Symb. 
Brlth. Euch. 


Brnt. 
Art. XXXIĂ. 


Rom. 


Trp. 
Brth. 
Ev. Ges. 
K. D. 
Krch. 
Prol. 
Prot. Theol. 
Rcht. 
R6m. 
Tf. 
Bsst. Kyr. Chr. 
Buda. 

Disertaţie apologetică despre martiriul lui Simon din Trento, 
ucis de evrei în 1475 [Dissertazione sul martirio del beato 
Simone da Trento nell'anno MCCCCLXXV, dagli Ebrei ucciso]. 
Trento, 1747 

John Bunyan. Doctrina legii şi harului dezvăluită [The Doctrine 
of the Law and Grace Unfolded] 

Papa Bonifaciu al VIII-lea. Unam sanctam 

Jacques Bânigne Bossuet. Istorie a deosebirilor dintre Bisericile 
protestante [Histoire des variations des Eglises protestantes) 

Johann Wilhelm Baier. Compendiu de teologie pozitivă [Com- 
pendium theologiae positivae) 

Margraful din Brandenburg. Cele trei confesiuni [Die Drey Con- 
fessionen]. Kiln, 1695 

Bernard de Cluny. Despre disprețul față de lume [De contemptu 
mundi) 

Bernard de Clairvaux. Predici despre Cîntarea Cîntărilor [Ser- 
mones in Cantica Canticorum])] 

Charles Augustus Briggs. Simbolistică teologică [Theological 
Symbolics]. New York, 1914 

Yngve Torgny Brilioth. Credinţă şi practică euharistică LEucha- 
ristic Faith and Practice]. Londra, 1953 

Gilbert Burnet 
Comentariu pe marginea celor 39 de articole [Exposition of 
the Thirty-Nine Articles]. Ediţia a II-a. Londra, 1700 
Discurs în care se susține opoziția doctrinei, a ritualului și a 
practicilor Bisericii Romano-Catolice faţă de natura, scopu- 
rile şi trăsăturile caracteristice ale credinţei creştine LA Dis- 
course wherein is Held Forth the Opposition of the Doctrine, 
Worship, and Practices of the Roman Church, to the Nature, 
Designs, and Characters of the Christian Faith]. Londra, 
1688 
Scrisoare către reverendul Trapp [A Letter to the Reverend 
Mr. Trappl. Ediţia a II-a. Londra, 1717 

Karl Barth 
Evanghelie şi Lege [Evangelium und Gesetz)] 
Dogmatică bisericească [Kirchliche Dogmatik]. Miinchen şi 
Zurich, 1932- 
Biserica şi Bisericile [Die Kirche und die Kirchen] 
Doctrina cuvîntului lui Dumnezeu. Prolegomene la dogma- 
tica creștină [Die Lehre vom Worte Gottes: Prolegomena zur 
christlichen Dogmatik]. Miinchen, 1927 
Teologia protestantă în veacul al XIX-lea [Die protestantische 
Theologie im 19. Jahrhundert). Ziărich, 1947 
Îndreptăţire și dreptate [Rechtfertigung und Recht]. Ediţia 
a II-a. Zurich, 1944 
Epistola către Romani [Der Rămerbriefl. Ediţia a II-a. Zirich, 
1940 
Doctrina Bisericii cu privire la botez [Die kirchliche Lehre 
von der Taufe]. Ediţia a II-a. Ziirich, 1943 

Wilhelm Bousset. Hristos Kyrios [Kyrios Christos]. Gittingen, 
1913 

Johann Franz Buddeus 

Despre moderație... în controversele din rîndul teologilor [De 
moderamine inculpatae tutelae in certaminibus theologorum]. 
Halle, 1720 
Introducere în istoria filozofiei evreilor [Introductio ad histo- 
riam philosophiae Ebraeorum]. Ediţia a II-a. Halle, 1720 

Nicolas Bulgaris. Cateheză sfintă ['lepă xarrixnoic]. Ediţie nouă. 
Atena, 1940 

Horace Bushnell 
Grijă creștină [Christian Nurture] 
Natura şi supranaturalul, alcătuind împreună unicul sistem 
al lui Dumnezeu [Nature and the Supernatural, as Together 
Constituting the One System of God]. New York, 1858 
Jertfirea pentru ceilalţi, întemeiată pe principiile obligaţiei 
universale [The Vicarious Sacrifice, Grounded in Principles 
of Universal Obligation]. New York, 1866 

Pierre Bayle. Comentariu filozofic pe marginea cuvintelor lui 
lisus Hristos [Commentaire philosophique sur ces paroles de 
Jesus-Christ]. Ediţia a II-a. Rotterdam, 1713 

Cajetan (Tommaso de Vio). Comentarii ilustre şi remarcabile la 
cele Cinci Cărţi ale lui Moise [Commentarii illustres planeque 
insignes in quinque Mosaicos libros]. Paris, 1539 

Jean Calvin. Instituțiile religiei creştine 

Alexander Campbell 
Mărturiile creștinismului [The Evidences of Christianity] 
Polemică pe marginea botezului creștin între Rev. W.L. 
Maccala... şi Alexander Campbell [Debate on Christian 
Baptism between the Rev. W.L. Maccala... and Alexander 
Campbell]. Buffalo, 1824 
Polemică pe marginea religiei romano-catolice... lcu] John 
B. Purcell, episcop de Cincinnati lA Debate on the Roman 
Catholic Religion... [with] John B. Purcell, Bishop of Cin- 
cinnati]. Cincinnati, 1875 
Polemică între Rev. A. Campbell şi Rev. N.L. Rice LA Debate 
between Rev. A. Campbell and Rev. N.L. Rice] 
Sistemul creştin cu referire la unirea creştinilor şi refacerea 
creştinismului primar aşa cum pledează Reforma actuală 
[The Christian System in Reference to the Union of Christians 
and Restoration of Primitive Christianity as Pleaded by the 
Current Reformation]. Ediţia a III-a. Nashville, 1956 

Karl Hildebrand von Canstein. „Prefaţă” [„Vorrede”] la Philipp 
Jakob Spener. Opinii teologice finale lLeizte Theologische 
Bedenken]. Halle, 1711 

Giuseppe Cardoni. Studiu asupra infailibilităţii dogmatice a 
pontifului roman şi asupra posibilităţii de a o defini [Elucu- 
bratio de dogmatica Romani pontificis infallibilitate eiusque 
definibilitate]. Roma, 1870 

Vincentius Casper-Sohn. O anexă necesară şi folositoare [Năthige 
und niitzliche Beylage]. Stockholm, 1724 

Catehismul de la Heidelberg 

Antonio Cesari 
Epistole 
Florilegiu din istoria Bisericii. Argumente selectate [Fiore di 
storia ecclesiastica : Scelti ragionamenti]. Torino, 1881 


V. Ges. Cr. 


C.F. B. Const. 


CFlor. (1438-1445) 
Decr. Arm. 
Chan. 
Calv. 


Cath. 
Evid. Chr. 
Evid. Rev. 
Fen. 


Hon. 

Lhe. 

Un. Chr. 
Chil. Re?. Prot. 


Chir. lerus. Cateh. 
Chom. 

Crk. 

Conf. Fid. 

Rev. Rel. 


Clrk. Darw. 

Prelegeri despre viața lui lisus Hristos şi despre religia sa 
_[Orazioni sopra la vita di Gesu Cristo e la sua religionel. 
Torino, 1830 

Conciliul Federal al Bisericilor lui Hristos din America. Con- 
stituție 

Conciliul de la Florenţa 
Decret referitor la armeni 

William Ellery Channing 
Argumentul moral împotriva calvinismului (The Moral Ar- 
gument against Calvinism] 

Scrisoare despre catolicism [Letter on Catholicism] 
Mărturii ale creștinismului [Evidences of Christianity] 
Mărturiile religiei revelate [The Evidences of Revealed Religion] 
Observaţii asupra caracterului şi scrierilor lui Fenelon LRe- 
marks on the Character and Writings of Fenelon] 

Cinstire datorată tuturor oamenilor [Honor Due to All Men] 
Asemănarea faţă de Dumnezeu [Likeness io God) 
Creștinismul unitarian [Unitarian Christianity] 

William Chillingworth. Religia protestanților, o cale sigură către 
mântuire [Religion of Protestants a Safe Way to Salvation]. 
Ediţia a IX-a. Londra, 1727 

Chiril al Ierusalimului. Predici catehetice 

Aleksei Chomiakov 
Despre Biserică [O cerkvi] 

Biserica latină şi protestantismul din perspectiva Bisericii 
Ortodoxe [L'Eglise latine et le Protestantisme au point de vue 
de l'Eglise Orthodoxe]. Lausanne, 1872 

Ciprian de Cartagina. Epistole 

Cel de-al patrulea conciliu de la Lateran. Constituţii 

Clement Alexandrinul. Careeste bogatul ce se mîntuiește ? [Quis 
dives salvetur ?] 

Samuel Taylor Coleridge 
Confessio Fidei 
Despre constituirea Bisericii şi a statului potrivit ideii fiecă- 
ruia lOn the Constitution of Church and State according to 
the Idea of Each] 

Eseuri despre vremea sa [Essays on His Times] 

Confesiunile unui spirit iscoditor [Confessions of an Inquiring 
Spirit] 

Logică [Logic] 

Predică laică LA Lay Sermon] 

In sprijinul reflecţiei LAids to Reflection] 

Prelegeri despre religia revelată, pervertirile şi concepțiile ei 
politice LLectures on Revealed Religion, Its Corruptions and 
Political Views] 

Rufus Wheelwright Clark. Teoria lui Darwin despre originea 
omului [Darwin's Theory of the Descent of Man]. Albany, 
1873 

Conferinţa misionară mondială. Cooperare și promovarea uni- 
tăţii. Edinburgh, 1910 

Antoninus Seraphinus Camarda. Sinteză precisă și clară a Con- 
stituțiilor apostolice şi a ritualului gregorian cu privire la 
alegerea unui papă |Constitutionum apostolicarum una cum 

ceremoniali Gregoriano de pertinentibus ad electionem Papae 
synopsis accurata, et plana]. Rieti, 1732 
Daniele Concina 
Despre religia revelată [Della religione rivelata]. 2 vol. 
Veneţia, 1754 
Dogmatică creştină şi teologie morală [Theologia christiana 
dogmatico-moralis]. 10 vol. Napoli, 1772-1775 
Confesiunea de la Augsburg 
Confesiunea belgiană 
Confesiunea de la Savoy 
Confesiunea scoțiană 
Mărturisirea de credință a lui Johann Sigismund Elector de 
Brandenburg 
Lorenzo Cozza. Istorie polemică a schismei grecilor [Historia 
polemica de Graecorum schismate]. 4 vol. Roma, 1719-1720 
Rudolf Cornely. Introducere istorică și critică la Cărţile Sfinte 
ale ambelor Testamente [Historica et critica introductio in 
U.T. Libros Sacros]. 4 vol. Paris, 1885-1889 
Ludovicus a Castroplanio. Controversa pe marginea infailibili- 
tăţii [De controversia infallibilitatis]. Napoli, 1870 
Conciliul de la Trident 
Canoane 
Decrete 
Conciliul Universal al Bisericilor 
Modalităţi de venerare 
Tradiţie şi tradiţii 
Primul Conciliu de la Vatican 
Al Doilea Conciliu de la Vatican 
Decret privind activitatea misionară a Bisericii [Ad gentes)] 
Constituţia dogmatică privind revelaţia divină (Dei Verbum] 
Declaraţie privind libertatea religioasă [Dignitatis humanae 
personae] 
Constituţia pastorală privind Biserica în lumea modernă 
[Gaudium et spes] 
Decret privind instrumentele comunicării sociale (Inter 
mirifica] 
Constituţie dogmatică privind Biserica [Lumen gentium) 
Declaraţie privind relaţia Bisericii cu religiile necreștine 
[Nostra aetate)] 
Decret privind Bisericile catolice răsăritene [Orientalium 
ecclesiarum) 
Decret privind slujirea și viaţa preoţilor [Presbyterorum or: 
dinis)] 
Constituţie privind Sfinta Liturghie [Sacrosanctum Concilium] 
Decret privind ecumenismul [Unitatis redintegratio) 
A.D. Delâmpasă 
Erezia ecumenismului [H aitpeae Tov Oucouueviouod]. Atena, 
1972 
Sinodul panortodox [MavopY65otoc Zbvosoc]. Atena, 1976 
Johann Deutschmann 
Apologia Confesiunii de la Augsburg [Apologia Augustanae 
Confessionis]. Wittenberg, 1667 


Gnad. 


Luth. 
Dipp. 

Hrt. 
Orth. 
Dmls. Arch. 
Dmtr. Orth. 
Doc. Un. Cr. 

Dell. 

Gnos. 

Scurtă combatere a opiniei atribuite lui privind termenul 
har |[Kurtze Ablehnung wegen der îihm imputirten Meinung 
von Gnaden Termin]. LWittenberg, 1701) 

Confesiunea către pastor în Biserica Creştin- Luterană [Der 
Christ-Lutherischen Kirchen... Prediger-Beichte). Wittenberg, 
1698 

Johann Konrad Dippel [Christianus Democritus] 

Unpăstor şi o turmă [Ein Hirt und eine Heerde]. Amsterdam, 
1706 

Începutul, mijlocul şi sfirşitul orto- şi heterodoxiei [Anfang, 
Mittel und Ende der Ortho- und Heterdoxie]. F.l., 1699 

Nikolaos Damalas, Despre principiile primordiale [Nept &pxwv]. 
Leipzig, 1865 

Andronikos K. Dămătrakopoulos. Grecia ortodoxă l'OpY65otoc 
“EAAdc]. Leipzig, 1872 

Documente despre unitatea creştină 

Johann Joseph Ignaz von Dăllinger 
Epistole 
Istorie a sectelor gnostic-maniheiste din Evul Mediu timpuriu 
[Geschichte der gnostisch-manichăischen Sekten im friihen 
Mittelalter]. Munchen, 1890 
Păgînism şi iudaism. Preliminarii la istoria creştinismului 
[Heidenthum und Judenthum : Vorhalle zur Geschichte des 
Christenthums]. Regensburg, 1857 
Papa şi conciliul [Der Papst und das Konzil] 

Legendele papale ale Evului Mediu [Die Papst-Fabeln des 
Mittelalters). Stuttgart, 1890 

Reforma. Dezvoltarea internă şi efectele ei în contextul Con- 
fesiunii luterane |LDie Reformation, ihre innere Entwicklung 
und ihre Wirkungen im Umfange des lutherischen Bekennt- 
nisses]. 3 vol. Regensburg, 1846-1848 

Scrisori şi declaraţii cu privire la Decretele Vaticanului dintre 
1869 şi 1887 |Briefe und Erklărungen iiber die Vatikanischen 
Dekrete 1869 bis 1887] 

Paul Dăring. „Cheia” doctorului Petersen, care mai mult încuie 
decît descuie [Der mehr zu-als auff-schliessende Schliissel 
Herrn D. Petersens]. Dresda, 1718 

F.M. Dostoievski. Fraţii Karamazov 

Barthelemy Durand 
Disertaţii ecleziastice atît pentru forumul sacramental, cît şi 
pentru cel polemic LDissertationes ecclesiasticae pro faro tam 
sacramentali quam contentiosol. Avignon, 1703 
In apărarea credinţei [Fides vindicata]. Avignon, 1709 

Isaak August Dorner 
Istoria dezvoltării doctrinei persoanei lui Hristos LEntwick- 
lungsgeschichte der Lehre von der Person Christi]. Ediţia a II-a. 
2 vol. Berlin, 1845-1853 
Sistemul doctrinei credinţei creştine [System der christlichen 
Glaubenslehre]. 2 vol. Berlin, 1879-1880 

Johann Sebastian von Drey. Apologetica văzută ca demonstra- 
ţia intelectuală a divinității creştinismului ca fenomen LDie 
Apologetik als wissenschaftliche Nachweisung der Găttlichkeit 

des Christenthums in seiner Erscheinung]. 3 vol. Mainz, 
1838-1847 

Peter Friderich Detry. Scurtă lămurire ca răspuns adresat lui 
Friderich Adolph Lampe lKurtze Beleuchtung... Friderich 
Adolph Lampe]. [Bremen], 1717 

F6lix Antoine Philibert Dupanloup. Suveranitatea papei potrivit 
legii catolice şi potrivit legii europene [La souverainte pon- 
tificale selon le droit catholique et le droit europeen]. Ediţia 
a II-a. Paris, 1860 

Tezele de la Diisseldorf LDiisseldorfer Thesen] din 1933 

KSnstantinos Dyobouniotă&s 
Ioan Damaschinul lludvwns b Aayuooxnv6c). Atena, 1903 
Tainele Bisericii Ortodoxe răsăritene [TA uvoTtip.o TG &va- 
TOALxTIG bpd65oțov Exxinol(ac]. Atena, 1912 

Jonathan Edwards 
Viața lui David Brainerd [The Life of David Brainerd) 
Trăsăturile distinctive ale unei lucrări a Duhului lui Dum- 
nezeu [The Distinguishing Marks ofa Work of the Spirit of 
God) 

Libertatea voinţei [Freedom of the Will] 

Prezentare fidelă a lucrării surprinzătoare a lui Dumnezeu 
[A Faithful Narrative ofthe Surprising Work of God] 
Păcatul originar [Original Sin] 

Tyăiri religioase LReligious Affections] 

Citeva gînduri cu privire la renaştere [Some Thoughts con- 
cerning the Revival] 

Ric hard T. Ely 
Pămîntul de sub picioarele noastre. O autobiografie [Ground 
under Our Feet : An Autobiography] 

Legea socială a serviciului |The Social Law of Service] 

Werner Elert. Structura luteranismului |Morphologie des Luther- 
tums]. 2 vol. Miinchen, 1931-1932 

Ralph Waldo Emerson 
Prelegere susținută la Divinity College LDivinity School 
Address] 

Jurnale |Journals) 

Natura LNature) 

Oameni reprezentativi LRepresentative Men] 
Cina Domnului [The Lord's Supper] 

Carl Gottfried Engelschall. Concepţia total greșită a doctorului 
Petersen cu privire la cel de-al şaptelea înger vestitor LDer 
den siebenden posaunenden Engel gantz unrecht verstehende 
Herr D. Petersen]. Dresda şi Leipzig, 1720 

Epifanie din Salamina. Impotriva celor optzeci de erezii [Panarion] 

Thomas Aquinas Erhard. Atac împotriva scutului lui Toma de 
Kempis lPolycrates Gersensis contra Scutum Kempense 
instructus prodiensl. Augsburg, 1729 

Prima declaraţie de la Barmen lErklărung iiber das rechte Ver- 
stăndnis der reformatorischen Bekenntnisse in der deutschen 
evangelischen Kirche der Gegenwart] 

Johann August Ernesti: Opuscula 

Consistoriul de la Esslingen 


Eug. Bulg. Ort. 


Eus. 


Let. div. 


Man. pi€t. 


Th. ex. 
Feod. Prav. 
Feof. Proc. 
Fil. 

Ent. 

Knig. Bit. 

Naă. 


Sl. 
Star. 


Flrn. Stlp. ist. 


Flrv. 
Bib. Bis. 
Cr. cult. 
Cr. mînt. 
Pt. 

Fot. Bib. 

Found. 


Frnck. 
Bcht. 


Ber. Obs. 


SURSE PRINCIPALE 21 


Eugenios Bulgaris. Confesiunea ortodoxă [OpY650toc ouo?oi(al 
Eusebiu de Cezareea 
Istoria bisericească |Historia ecclesiastica] 
Viața lui Constantin [Vita Constantini] 
Jeremias Felbinger. Manual creştin |Christliches Handbiichlein]. 
Baltimore, 1799 
Frangois de Salignac de la Mothe Fânelon 
Scrisori despre autoritatea Bisericii [Lettres sur l'autorite de 
Leglise] 
Epistole 
Scrisori despre har şi predestinare [Lettres... sur la grâce et 
la predestination] 
Învățături şi păreri privind diferite aspecte ale moralității şi 
desăviîrşirii creştine |Instructions et avis sur divers points de 
la morale et de la perfection chretienne] 
Scrisori pe diferite teme metafizice şi religioase LLettres sur 
divers sujets de metaphysique et de religion] 
Manual de pietate [Manuel de piete] 
Tratat despre existenţa şi atributele lui Dumnezeu [Traite de 
existence et des attributs de Dieu] 
Arhimandritul Feodor. Despre ortodoxie [O pravoslavij]. Sankt- 
-Petersburg, 1860 
Feofan Prokopovit. Zratat despre purcederea Duhului Sfint 
[Tractatus de processione Spiritus Sancti]. Gotha, 1772 
Filaret, mitropolit al Moscovei 
Conversaţie între un sceptic și un credincios cu privire la 
ortodoxia Bisericii de Răsărit [Entretiens d'un sceptique et 
d'un croyant sur l'orthodoxie de l'eglise Orientale] 
Comentariu la Cartea Genezei [Zapiski... Knigi Bitija). 3 vol. 
Moscova, 1867 
Compendiu de istorie ecleziastico-biblică | Nacertanie cerkovno- 
-biblejskoj istorii]. Ediţia a II-a. Sankt-Petersburg, 1819 
Predici şi prelegeri |Slova a reci] 
Discuţii cu un bătrîn credincios [Besedy k glagolemomu staro- 
obradcul. Ediţia a V-a. Moscova, 1855 
Pavel Aleksandrovit Florensky. Stîlpul şi temelia adevărului 
[Stolp i utverădenie istiny]. Berlin, 1929 
Georges Vasilievit Florovsky 
Biblia, Biserica, Tradiţia. O viziune ortodox-răsăriteană 
Creştinism şi cultură 
Creaţie şi mîntuire 
Căi ale teologiei ruse [Puti russkago bogoslovija]. Paris, 1937 
Patriarhul Fotie al Constantinopolului. Biblioteca [Bibliotheca] 
Fundamente. Mărturisire de credință creştină în termenii gîn- 
dirii moderne [Foundations : A Statement of Christian Belief 
in Terms of Modern Thought]. Londra, 1913 
August Hermann Francke 
Scurtă şi simplă prezentare a abuzurilor practicii spoveda- 
niei |lKurtzer und einfăltiger Entwurf von den Miszbrăuchen 
des Beichtstuhis] 
Despre „Observaţii biblice” [Bericht von den Observationibus 
Biblicis] 

Adevărata temelie a credinţei (Die wahre Glaubens-Griindung]. 
Frankfurt, 1691 
Ideea unui student în ale teologiei [Idea studiosi Theologiae)] 
Citirea Sfintei Scripturi [Manducatio ad lectionem Scrip- 
turae sacrae]. Londra, 1706 
Metoda studiului teologic [Methodus studii theologici]. Halle, 
1723 
Discursuri publice despre scena patimilor aşa cum apare ea 
descrisă de evanghelistul Ioan în capitolele al 18-lea şi al 
19-lea LOeffentliche Reden iiber die passions-Historie, wie 
dieselbe vom Evangelisten Johanne im 18. und 19. Capitel 
beschrieben ist]. Ediţia a III-a. Halle, 1733 
Discursuri publice despre scena patimilor... din capitolele al 
14-lea şi al 15-lea din Evanghelia după Marcu [Oeffentliche 
Reden iiber die Passions-Historie... Marc. 14 u. 15]. Halle, 
1724 
Predici duminicale [Sonntags-Predigten]. 43 vol. Halle, 1698- 
-1700 
Simplu îndrumar despre cum să citim Sfinta Scriptură spre 
o adevărată edificare [Einfăltiger Unterricht, wie man die 
H. Schrift zu seiner wahren Erbauung lesen solle) 
Duble prelegeri scripturale [Zweyfache schrifftliche Ansprache), 
Halle, 1701 

Charles-Emile Freppel. Despre primatul pontifului roman şi 
infailibilitatea învățăturii sale potrivit ultimelor sinoade 
locale franceze [De primatu Romani pontificis eiusque in falli- 
bili magisterio iuxta ultima Galliarum concilia provincialia). 
Torino, 1870 

Principii fundamentale. Mărturie. 12 vol. Chicago, (1910-1912) 

Lorenzo Fusconi. Discuţie în cinstea inimii sfinte a lui lisus 
Hristos [Ragionamento in onore del sacro cuore di Gesu 
Cristo]. Modena, 1756 

Pietro-Maria Gazzaniga. Prelegeri teologice rostite la Universi- 
tatea din Viena |Praelectiones theologicae habitae in Vindo- 
bonensi universitate]. 2 vol. Bassani, 1831 

Athanasios M. Giebtits. Ecleziologia apostolului Pavel potrivit 
Sfintului Hrisostom [LH ExxinoroAoyia rod &noorb)ou Moushou 
xaTa T6v iep6v Xpvooronuov]. Atena, 1967 

Papa Ghelasie I. Epistole 

Jean de Gerson. Posibilitatea alungării mirelui din Biserică |De 
auferibilitate sponsi ab ecclesia) 

Lord Arthur Gifford 
Prelegeri LLectures] 
Încredere, dispoziţie şi hotărire [Trust, Disposition, and 
Settlement) 

Edward Gibbon 
Autobiografie LAutobiography) 
Istoria declinului şi căderii Imperiului Roman [The History 
of the Decline and Fall of the Roman Empire) 

Washington Gladden. Biserica şi împărăția [The Church and 
the Kingdom] 

Grigorie de Nazianz 
Poeme [Carmina] 

Cuvîntări [Orationes] 

Papa Grigore al XVI-lea [Mauro Cappellari] 
Mirari vos 
Triumful Sfintului Scaun şi al Bisericii LI] trionfo della Santa 
Sede e della Chiesa] 

Johann Gerhard. Loci theologici 

Louis Marie Grignion de Montfort 
Iubirea înțelepciunii veşnice [L'amour de la sagesse €ternelle] 
Tratat despre adevărata devoțiune față de Sfinta Fecioară 
[Traite de la vraie devotion & la Ste. Vierge] 

Nikolai Fredrick Severin Grundtvig 
Fundamentele creştine [Den Christelige Bornelaerdom] 
Adevărul creștinismului LOm Christendommens Sandhed) 
Mitologie nordică LNordens Mythologi] 
Predici |Praedikener) 
Continuarea Reformei luterane ? |Skal den lutherske Refor- 
mation virkelig fortsaettes ?] 
Adevăratul creştinism lOm den sande Christendom] 

Johann Wolfgang von Goethe 
Convorbiri cu Goethe în ultimii ani ai vieţii sale de Johann 
Peter Eckermann [Gesprăche mit Goethe in den letzten Jahren 
seines Lebens von Johann Peter Eckermann] 
Faust 

Vincenzo Lodovico Gotti 
Colocvii teologico-polemice [Colloquia theologico-polemica). 
Bologna, 1727 
Adevărata Biserică a lui Hristos [Vera ecclesia Christi]. Veneţia, 
1763 
Adevărul religiei creştine [Veritas religionis Christianae]. 2 vol. 
Veneţia, 1750 

Georg Heinrich Gâtze 
Prudența bucuroasă a creștinilor în fața răutăţii diavolu- 
lui... împotriva lucrării doctorului Balthasar Bekker „Lumea 
vrăjită” [Der Christen Freudige Fiirsichtigkeit fiir des Teufels 
Boszheit... wieder D. Balthasar Bekkers „Bezauberte Welt”). 
Dresda, 1696 
Informare necesară cu privire la discursurile vanitoase ale pie- 
tiştilor şi entuziaştilor fanatici |Nâthiger Unterricht von denen 
stoltzen Reden derer Pietisten und fanatischen Schwărmer]. 
Chemnitz, 1693 

Giovanni |Jânos] Gyarmathy. Infailibilitatea pontifului roman 
ca o credință bine întemeiată şi demnă de laudă |La infalli- 
bilită del Romano Pontefice credenza fondata e commen- 
dabile]. Roma, 1870 

Karl Rudolf Hagenbach. Istoria dogmei [Lehrbuch der Dogmen- 
geschichte) 

Consistoriul de la Hanovra 

Adolf von Harnack ; 
Istoria dogmei [Lehrbuch der Dogmengeschichte]. Ediţia 
a V-a. 3 vol. Tiibingen, 1931 
Cercetare şi experiență LErforschtes und Erlebtes]. Giessen, 
1923 

Marcion. Evanghelia Dumnezeului străin [Marcion: Das 
Evangelium vom fremden Gott]. Ediţia a II-a. Leipzig, 1924 
Prelegeri şi lucrări LReden und Aufsătze]. 2 vol. Giessen, 
1904-1906 

Esenţa creştinismului [Das Wesen des Christentums]. Ediţia 
a IV-a. Leipzig, 1901 

Din învățătură şi viață |Aus Wissenschaft und Leben]. 2 vol. 
Giessen, 1911 

Din atelierul celor răposaţi [Aus der Werkstatt des Wllen- 
deten]. Giessen, 1930 

William Ernest Hocking. Sarcini de regîndire. O cercetare a unor 
laici după o sută de ani LRethinking Missions : A Laymen's 
Înquiry after One Hundred Years]. New York, 1932 

George Hicks 
Un nou catehism [A New Catechism]. Londra, 1710 
Mai multe scrisori schimbate de dr. George Hicks şi un preot 
catolic [Several Letters which Passed between Dr. George Hicks 
and a Popish Priest]. Londra, 1705 

Charles Hodge 
Ce este darwinismul ? [W hat Is Darwinism ?). New York, 1874 
Eseuri şi cronici LEssays and Reviews]. New York, 1857 
Comentariu la Epistola către Romani [Commentary on the 
Epistle to the Romans). Ediţia a II-a. New York, 1886 
Teologie sistematică [Systematic Theology]. Reeditare. 3 vol. 
Grand Rapids, Mich., 1981 

Benjamin Hoadly 

n apărarea legitimităţii respectării dogmelor Bisericii Angli- 
cane [A Defence of the Reasonableness of Conformity]. Londra, 
1707 
Scrisoare către domnul Fleetwood cu ocazia ultimului său 
eseu despre minuni [A Letter to Mr. Fleetwood: Occasion'd by 
His Late Essay on Miracles). Londra, 1702 
Natura împărăției sau a Bisericii lui Hristos [The Nature of 
the Kingdom, or Church, of Christ]. Ediţia a III-a. Londra, 
1717 

Karl Josef von Hefele 
Istoria conciliilor [Conziliengeschichte). 7 vol. Freiburg im 
Breisgau, 1855-1874 
Cazul papei Horiorius [Causa Honorii Papae]. Napoli, 1870 

Christian Hoffkuntz. Descriere a botezului creștin al unui evreu 
din 'Torgau [Beschreibung einer christlichen Jiiden-Tauffe... 
zu Torgau]. Leipzig, [1706] 

Johann Christian Konrad von Hofmann. Enciclopedia teologiei 
[Encyclopădie der Theologie) 

Karl Holl 
Luther 
Răsăritul [Der Osten] 

Occidentul [Der Westen] 

Friedrich Heiler. Autonomia în Biserica primelor veacuri şi 
centralismul papal [Altkirchliche Autonomie und păpstlicher 
Zentralismus). Miinchen, 1941 

Daniel Bonifacius Haneberg. Eseu despre istoria revelației bi- 
blice [Versuch einer Geschichte der biblischen Offenbarung]. 
Ediţia a Il-a. Regensburg, 1852 

Francisco Henno. Itologie dogmatică, morală şi scolastică [Theo- 
logia dogmatica, moralis, et scholastica]. 8 vol. Veneţia, 1785 

Arthur Holborow. Evoluţia şi Scriptura [Evolution and Scrip- 
ture). Londra, 1892 

Papa Honoriu 1. Epistole 

Horaţiu. Epistole 

Jozef Miloslav Hurban. Biserica Luterană Evanghelică [Cirkev 
evanjelicko-luterânskâ]. Skalice, 1861 

Ioan Hrisostom (Gură de Aur) 

Omilii despre Isaia 
Omilii despre Evanghelia după Matei 

Gottlieb Christoph Adolf von Harless. Enciclopedie şi metodolo- 
gie teologică din perspectiva Bisericii Protestante [Theologische 
Encyklopădie und Methodologie vom Standpunkte der pro- 
testantischen Kirche). Niirnberg, 1837 

Wilhelm Herrmann 
Criza Bisericii Protestante legată de teologie şi soluţia ei [Die 
mit der Theologie verkniipfte Not der evangelischen Kirche 
und ihre Veberwindung). Tibingen, 1913 
Realitatea lui Dumnezeu [Die Wirklichkeit Gottes]. Tibingen, 
1914 

Georg Horn. Istoria ecleziastică şi Pptițiet [Historia ecclesiastica 
et politica) 

Josef L. Hromâdka 
Căile unui teolog protestant [Cesty protestantskeho theologa]. 
Praga, 1927 
Teologie şi Biserică [Theologie a cirkevl. Praga, 1949 

Benjamin Harrison. Împărăția cerului [The Kingdom of Heaven] 

Hierotheos [Mâtropoulos] 

Comentariu la profetul Isaia L'Epunvela etc T6v MpoprTnv 
"Hoatav]. Atena, 1883 

Comentariu la Epistola către Timotei şi Tit ['Epunvela: ec 
răc npâc T.uSeov xal T(rov En.oroldc]. Atena, 1882 
Predici bisericeşti [AG6YoL. Exxinovaoruixoi]. Atena, 1882 
Taina frăției divine [T6 Mvorriptov ne deloc xowwwvloc]. 
New York, 1942 

Adevărată cinstire ['H &imie Ypnoxeia]. Ediţia a II-a. Atena, 
1895 

Friedrich von Hiigel 
Eseuri şi prelegeri despre filozofia religiei [Essays and Addresses 
on the Philosophy of Religion]. 2 vol. Londra, 1949-1951 
Elementul mistic al religiei la Sfinta Ecaterina din Genova 
şi prietenii ei [The Mystical Element of Religion as Studied 
in Saint Catherine of Genoa and Her Friends). Ediţia a II-a. 
2 vol. Londra, 1961 
Realitatea lui Dumnezeu [The Reality of God] 

Ieremia din Nizni Novgorod. Învățătură despre adevărurile cre- 
dinței şi Bisericii Creştin-Ortodoxe [Ucenie... ob istinach 
pravoslavno-Christovoj very i cerkui]. Sankt-Petersburg, 1864 

Ilarie de Poitiers 
Către Constantinus Augustus [Ad Constantinum Augustum) 
Despre Treime 

Papa Inocenţiu al XI-lea. Caelestis Pastor 

Arhimandritul Inochentie. Teologie polemică [Bogoslovie oblici- 
telnoe)]. Kazan, 1859 

Ioan Damaschinul 
Despre credință [Expositio fidei] 

Omilii 

Ioanichie din Kiev. Culegere jubiliară [Jubile jnij sbornik), Sankt- 
-Petersburg, 1899 

Irineu. Împotriva ereziilor 

James Iverach 
Creştinismul şi evoluţia [Christianity and Evolution]. Londra, 
1894 
Poate fi cunoscut Dumnezeu ? [ls God Knowable ?]. Lonara, 
1887 
Teismul în lumina ştiinţei şi a filozofiei actuale [Theism in 
the Lightof Present Science and Philosophy]. New York, 1899 

Ernst Daniel Jablonski. Prelegeri strălucite despre ultimele cu- 
vinte ale lui Solomon din capitolul al 12-lea al Ecclesiastului 
[Vortreffliche Reden iiber die letzten Worte Salomons im 12. 
Kapitel seines Predigers |] 

John Jamieson 
Relatare fidelă a unui proces important al tribunalului con- 
ştiinţei LA Faithful Account ofan Important Trial in the Court 
of Conscience]. Londra, 1806] 

Socinianism demascat... cu ocazia „Eseului practic despre 
moartea lui Hristos” al doctorului McGill [Socinianism Un- 
masked... Occasioned by Dr. McGill's „Practical Essay on the 
Death of Christ”). Edinburgh, 1787 

Folosirea istoriei sacre, mai ales pentru ilustrarea şi con- 
firmarea marilor doctrine ale revelaţiei [The Use of Sacred 
History, Especially as Illustrating and Confirming the Great 
Doctrines of Revelation]. 2 vol. Edinburgh, 1802 

Predici ale inimii (Sermons on the Heart]. 2 vol. Edinburgh, 
1789-1790 

In apărarea doctrinei Scripturii... cu privire la dumnezeirea 
lui Hristos LA Vindication of the Doctrine of Scripture... con- 
cerning the Deity of Christ]. 2 vol. Edinburgh, 1794 

John Jackson. Observaţii pe marginea unei cărți intitulate Creş- 
tinismul vechi de cînd lumea [Remarks on a Book Intitled 
Christianity as Old as the Creation]. Londra, 1731 

Thomas Jefferson 

Epistole 
Viața şi morala lui lisus [The Life and Morals of Jesus] 
Filozofia lui lisus [The Philosophy of Jesus) 
Expunere despre evaluarea meritului doctrinelor lui lisus, în 
comparație cu cele ale altora [(Syllabus of an Estimate ofthe 
Merit ofthe Doctrines ofJesus, Compared with Those ofOthers) 
Însemnări despre Virginia [Notes on Virginia) 

Joachim Jeremias. Botezul pruncilor în primele patru secole [Die 
Kindertaufe in den ersten vier Jahrhunderten]. Gâttingen, 
1958 

John Jewel. O apologie a Bisericii Angliei [An Apology of the 
Church of England] 

John Keble 

Anul creştin [The Christian Year]. Oxford, 1827 

Apostazie națională (National Apostasyl. Oxford, 1833 
Scrieri şi cronici ocazionale [Occasional Papers and Reviews] 
Scrisori cuprinzînd sfaturi şi îndrumări spirituale [Letters 
of Spiritual Counsel and Guidance)] 

Karl Friedrich August Kahnis. Dogmatica luterană prezentată 
printr-o metodă istorico-genetică [Die lutherische Dogmatik, 
historisch-genetisch dargestellt]. 2 vol. Leipzig, 1861-1864 

Spren Aabye Kierkegaard 
Post-scriptum neştiinţific concluziv la „Fărîme filozofice” 
[Afsluttende uvidenskabelig efterskrift til de Philosophiske 
Smuler) 

Conceptul de angoasă [Begrebet Angest) 
Sau-sau [Enten-eller] 

Frică şi cutremur (Frygt og Baeven] 

Inițiere în creştinism lindgvelse i Christendom] 
Fărîme filozofice [Philosophiske Smuler] 
Stadii pe cărarea vieții (Stadier paa livets vei] 
Maladia mortală [Sygdommen til Daden] 

Theodor Friedrich Dethlof Kliefoth. Introducere la Istoria dogmei 
(Einleitung in die Dogmengeschichte]. Parchin și Ludwigslust, 
1839 

Immanuel Kant 
Răspuns la întrebarea : ce este Iluminismul ? |Beantwortung 
der Frage: Was ist Aufhlărung ?] 

Critica raţiunii practice LKritik der praktischen Vrnunft] 
Critica rațiunii pure (Kritik der reinen Vrnunfit] 

Religia în limitele rațiunii LReligion innerhalb der Grenzen 
der blossen Vernunft] 

Jân Kollâr. Predici şi prelegeri pentru duminici, sărbători şi 
alte prilejuri (Nedelni, svâtecne a prilezitostne Kâzne a Recil. 
Vol. 2. Budapesta, 1844 

Ioan Komnânos. Călăuza evlaviei pe Sfintul Munte Athos 
[Npooxvvnităptov rob &y(ov 6poue ov “Adwvoc] 

Johann Georg Korb. Jurnalul unei călătorii la Moscova LDiarium 
itineris in Moscoviam]. Viena, [1700] 

Diomădăâs Kiriakos 
Împotriva papei lAvnnamxd]. Atena, 1893 
Eseu despre istoria ecleziastică [Aox(utov EXxXATOLAOTIXTIG 
1orop(ag]. Atena, 1874 
Istoria ecleziastică de la întemeierea Bisericii pină în vre- 
murile noastre DExxAnoLaoTuxri loropia no Tnc tâpioeuc 
Tis Exxinolac uexpi Tv xad' nuc xp6vwvl. 3 vol. Atena, 
1897-1898 
Manual de patrologie P'Eyxerp(&ov Narpohoy(ac]. Atena, 1898 
Prelegeri teologice [Oeodoțixat Sarpipoi]. Atena, 1898 

Hendrik Kraemer. Mesajul creştin într-o lume necreştină [The 
Christian Message in a Non-Christian World]. New York, 
1938 

Charles Porterfield Krauth 
Reforma conservatoare şi teologia ei [The Conservative Refor- 
mation and Its Theologyl. Philadelphia, 1871 

Religie şi bigotism LReligion and Religionisms]. Philadelphia, 
[1877) 

A.V. Kortasov. Pe drumul către un conciliu ecumenic [Na putach 
k vselenskomu soborul]. Paris, 1932 

Henri Dominique Lacordaire 
Prelegeri la Notre-Dame din Paris [Conferences de Notre- 
-Dame de Paris] 
Consideraţii asupra sistemului domnului de Lamennais [Con- 
siderations sur le systeme de M. de La Mennais] 
Viața Sfintului Dominic [Vie de saint Dominique] 
Biserica şi Imperiul Roman în veacul al IV-lea [L'Eglise et 
l'empire romain au quatrieme siecle] 
Discurs despre legea istoriei |Discours sur la loi de Vhistoire] 
Discurs despre mutarea capului Sfintului Toma de Aquino 
[Discours pour la translation du chefde Saint Thomas d'Aquin) 

Fâlicit6 Robert de Lamennais 
Viitorul [L'Avenir] 
In apărarea eseului despre indiferența în materie de religie 
[Defense de l'Essai sur l'indifference en matiere de religion] 
Epistole 
Eseu despre indiferența în materie de religie [Essai sur l'in- 
difference en matiere de religion] 
Relele Bisericii şi ale societăţii şi mijloacele de îndreptare a 
acestora [Des maux de l'Eglise et de la socicte, et des moyens 
d'y remedier] 
Cuvinte ale unui credincios [Paroles d'un croyant] 
Reflecţii asupra stării Bisericii LReflexions sur l'etat de l'Eglise) 
Religia văzută prin legăturile ei cu ordinea politică şi socială 
[De la religion considere dans ses rapports avec l'ordre poli- 
tique et civil] 

Joachim Lange 
Răspuns dogmatic şi hermeneutic la barbaria ortodoxiei ; sau 
sistemul dogmelor evanghelice lAntibarbarus orthodoxiae 
dogmatico-hermeneuticus sive Systema dogmatum evange- 
licorum]. 2 vol. Berlin, 1709-1711 
Calea de mijloc corectă [Die richtige Mittel-Strasze]. Halle, 
1712 
Relatare corectă cu privire la incorectitudinea aşa-numitelor 
„relatări inocente” |LAuffrichtige Nachricht von der Unrichtighkeit 
der so genannten Unschuldigen Nachrichten). 10 vol. Leipzig, 
1707-1714 
Comentariu istoric şi hermeneutic despre viaţa şi epistolele 
apostolului Pavel [Commentatio historico-hermeneutica de 
vita et epistolis Apostoli Pauli]. Halle, 1718 

Papa Leon al XIII-lea 
Aeterni Patris 
Apostolicae curae 
Mirae caritatis 
Orientalium dignitas ecclesiarum 
Providentissimus Deus 
Rerum Novarum 

Gotthold Ephraim Lessing 

Despre dovada spiritului şi a puterii lUber den Beweis des 
Geistes und der Kraft) 
Fragmente dintr-un autor anonim din Wolfenbiittel LFrag- 
mente eines Wolfenbiittelschen Ungenannten) 
Nathan înțeleptul LNathan der Weise)] 
Despre intenţia lui lisus şi a ucenicilor săi [Von dem Zweck 
Jesu und seiner Jiinger) 

Melchior Leydecker. Istoria jansenismului [De historia Jan- 
senismi]. Utrecht, 1695 

Henry Parry Liddon 
Dumnezeirea Domnului şi Mîntuitorului nostru lisus Hristos 
[The Divinity of Our Lord and Savior Jesus Christ]. Londra, 
1867 
Viața lui Edward Bouverie Pusey [Life of Edward Bouverie 
Pusey]. 4 vol. Londra, 1893-1897 

Friedrich Adolf Lampe 
Meditaţii asupra întregii istorii a suferințelor lui lisus Hristos, 
potrivit tuturor celor patru evangheliști |Betrachtungen iiber 
die ganze Leydensgeschichte Jesus Christi, nach allen vier 
Evangelisten]). 2 vol. Lemgo in Lippe, 1756 
Sfinta înveşmîntare a nuntaşilor mielului [Der heilige Braut- 
-schmuck der Hochzeitgăste des Lams]. Ediţia a V-a. Bremen, 
1737 
Motive pentru a nu-i răspunde lui Peter Friderich Detry 
[Ursachen warum auf Peter Friderich Detry... nicht geant- 
wortet wird]. Bremen, 1717 
Două tratate despre veşnicia osîndei [2wo Verhandlungen 
von der Ewigkeit der Strafen]. Bremen, 1729 
Taina legămîntului harului [Geheimnis des Gnaden-Bundes). 
2 vol. Bremen, 1719 
Compendiu de istorie sacră şi ecleziastică [Synopsis Historiae 
sacrae et ecclesiasticae]. Ediţia a IV-a. Utrecht, 1747 
Noţiuni elementare de teologie argumentativă |Rudimenta 
theologiae elenchticae]. Bremen, 1729 
Compendiu de teologie naturală [Compendium theologiae 
naturalis). Utrecht, 1734 

Bernard Lonergan. Despre Zyeimea divină [De Deo trino]. 2 vol. 
Roma, 1964 . 

Sofocle D. Lâlă. Despre primul crez |Nep( 16 mpurov Ziufohov 
Tg M(oreuc]. Atena, 1958 

Valentin Ernst Loescher 
Ultimele cuvinte pline de credință adresate iubiţilor săi eno- 
riaşi din Delitzsch [Letzte und getreue Worte an seine geliebte 
Gemeinde zu Delitzsch]. Leipzig, [1707] 
Trei predici despre cunoaşterea şi cinstirea Fiului lui Dumnezeu 
[Drey Predigten von der Erkănntnis und Ehre des Sohnes 
Gottes]. Dresda și Neustadt, 1733 
Predică evanghelică despre diferiții ascultători ai cuvîntului 
lui Dumnezeu LEvangelische Predigt von unterschiedlichen 
Horern der găttlichen Rede]. Dresda, 1734 
Reflecţii necesare despre cartea „Gînduri libere despre religie” 
[Nâthige Reflexionen iiber das... Buch Pens6es libres sur la 
religion]. Wittenberg, 1724 

Examinare temeinică a infailibilității Bisericii Romano-Ca- 
tolice ca fiind nulă şi neavenită [Griindliche Vorstellung von 
der Rimisch-Catholischen Kirche nichtigen Unfehlbarkeit]. 
Frankfurt și Leipzig, 1724 

Henri de Lubac. Istorie şi spirit [Histoire et esprit). Paris, 1950 

Martin Luther 
Catehismul german [Deutscher Katechismus) 
Micul catehism [Kleiner Katechismus] 
Predică de Crăciun [Weinachts-Postille] 
Predică despre Taina euharistică [Ein Sermon von dem hoch- 
wiirdigen Sakrament des heiligen wahren Leichnams Christi 
und von den Briiderschaften ] 

William Law 
Tyei scrisori către episcopul de Bangor [Three Letters to the 
Bishop of Bangor] 
Tratat practic despre desăvirşirea creştină LA Practical Tkeatise 
upon Christian Perfection] 
Demonstrare a gravelor şi fundamentalelor erori ale unei 
cărți recente [A Demonstration ofthe Gross and Fundamental 
Errors ofa Late Book] 
Cazul raţiunii sau al religiei naturale, prezentat în întregime 
şi în mod obiectiv [The Case of Reason, or Natural Religion, 
Fairly and Fully Stated] 
O chemare stăruitoare la o viață plină de evlavie şi sfințenie 
[A Serious Call to a Devout and Holy Life] 

Macarie, mitropolit al Moscovei 
Istoria Academiei [spirituale] de la Kiev [Istorija Kievskoj 
akademij]. Sankt-Petersburg, 1843 
Teologie dogmatică ortodoxă LPravoslavno-dogmaticeskoe 
bogoslovie] 
Istoria schismei ruseşti [Istorija russkago raskola]. Ediţia 
a II-a. Sankt-Petersburg, 1858 

Apostolos Makrak&s 

ntreita alcătuire a omului (T6 Tp.oivăeTov T0b &vYpulnoul, 

Atena, 1882 
Comentariu la întregul Nou Testament [Epunwvelo Bing TG 
xoLvIiG Sa9TixTGl. 4 vol. Atena, 1891 
Prelegeri catehetice despre crez [AG6ŢoL xarrxnrixol En Tov 
ovuf6Aov rc n(orewc]. Atena, 1871 

Heinrich Majus. Epistolă către Friedrich Mayer LEpistola ad... 
Fridericum Mayeruml. F.l., 1705 

Philip Marheinecke. Studii de simbolistică [Institutiones sym- 
bolicae]. Ediţia a II-a. Berlin, 1825 

Michel Angelo Cesare Marcelli. Studii de teologie (Institutiones 
theologicae] 

Jacques Maritain. Sfintul Tbma de Aquino [Saint Thomas 
Aquinas]. New York, 1958 

Johann Friedrich Mayer 

mpotriva lui Spener [Anti-Spenerus]. Hamburg, 1695 . 

Limitările deschise ale judecății LEr&ffnete Gerichts-Schrancken]. 
[Hamburg], 1708 
Răspuns cumpătat şi temeinic către Facultatea de Teologie din 
Halle [Gelinde und griindliche Antwort auff der Theological 
Facultăt zu Halle... Verantwortungl|. Leipzig, 1707 

Abuzul de libertate a credincioşilor LMiszbrauch der Freyheit 
der Glăubigen]. [Hamburg], 1692 

Comentariu asupra pietiştilor din vechea Biserică [De Pietistis 
ecclesiae veteris commentatio]. Hamburg, 1696 

Despre alegerea papei [De pontificis romani electione]. Holmia 
și Hamburg, 1690 

Prelegeri spirituale [Geistliche Reden]. Berlin, 1702 
Nevinovăţia Wittenbergului acuzat de o dublă crimă LDas bey 
doppeltem Mord unschuldige Wittenberg]. Wittenberg, 1686 

William McGill. Eseu practic despre moartea lui lisus Hristos 
[A Practical Essay on the Death ofJesus Christ]. Edinburgh, 
1786 

Virgil Michel. Liturghia Bisericii după ritualul roman [The Liturgy 
ofthe Church according to the Roman Rite]. New York, 1938 

Alexander Mack, Sr. Scurtă şi simplă prezentare a regulilor şi 
hotărîrilor Casei lui Dumnezeu lLKurze und einfăltige Vors- 
tellung der... Rechten und Ordnungen des Hauses Gottes]. 
Germantown, Pa., 1774 

Philip Melanchthon. Loci 

Elias M&niatâs. Predici pascale [A5axai ec 1rwv &ylov xoi 
perăinv TeooapooorTiv | 

Johann Adam Mâhler 

Atanasie cel Mare şi Biserica vremii sale |Athanasius der 
Grosse und die Kirche seiner Zeit]. Mainz, 1827 
Unitatea în sînul Bisericii; sau Principiul catolicismului 
prezentat în spiritul Părinților Bisericii din primele trei veacuri 
[Die Einheit in der Kirche, oder, Das Princip des Katholi- 
cismus, dargestellt im Geiste der Kirchenvăter der drei ersten 
Jahrhunderte]. Ediţia a II-a. Tiibingen, 1843 
Antologie de scrieri şi lucrări [Gesammelte Schriften und 
Aufsătze]. 2 vol. Regensburg, 1839-1840 
Noi cercetări cu privire la opoziţiile doctrinare dintre catolici 
şi protestanți LNeue Untersuchungen der Lehrgegensătze 
zwischen den Katholiken und Protestanten]. Ediţia a II-a. 
Mainz, 1835 
Patrologie sau istoria literaturii creştine (Patrologie, oder 
Christliche Literărgeschichte] 
Simbolistică ; sau prezentare a opoziţiilor dogmatice din- 
tre catolici şi protestanți potrivit scrierilor lor confesionale 
publice [Symbolik: oder Darstellung der dogmatischen 
Gegensătze der Katholiken und Protestanten nach ihren 
dffentlichen Bekenntnisschriften] 

Arhimanaritul Mihail al Odessei. Despre Evanghelii şi istoria 
evanghelică [O evangelijach i evangelickoj istorijl. Moscova, 
1865 

Conyers Middleton 
O scrisoare de la Roma, în care se arată asemănarea perfectă 
dintre catolicism şi păgînism LA Letter from Rome, Showing 
an Exact Conformity between Popery and Paganism]. Londra, 
1729 
Cercetare liberă cu privire la puterile miraculoase care se 
presupune că s-ar fi păstrat în Biserica creştină LFree Inquiry 
into the Miraculous Powers which Are Supposed to Have 
Subsisted in the Christian Church]. Londra, 1749 

Scrisoare către Dr. Waterland. [A Letter to Dr Waterland]. 
Londra, 1731 

John Milton 
Areopagitica 
Două cărţi de cercetări privind doctrina creştină extrasă doar 
din Sfintele Scripturi [De Doctrina Christiana Libri Duo 
Posthumi] 
Tommaso Maria Mamachi. Origini şi antichităţi creştine [Ori- 
gines et antiquitates christianae]. 5 vol. Roma, 1749-1755 
Gottfried Menken. Aspecte ale vieţii apostolului Pavel şi a comu- 
nităților creştine timpurii [Blicke in das Leben des Apostels 
Paulus und der ersten Christengemeinden]. Bremen, 1828 

Wilhelm Miunscher. Jstoria dogmei creştine [Lehrbuch der christ- 
lichen Dogmengeschichte] 

Charles Ren€ Forbes, conte de Montalembert 
Despre viitorul politic al Angliei [De l'avenir politique de 
l'Angleterre] 
Sfintul Anselm [Saint Anselme] 
Viitorul [L'Avenir] 
Istoria Sfintei Elisabeta a Ungariei [Histoire de sainte Eli- 
sabeth de Hongriel 
Interese catolice în secolul al XIX-lea [Des interets catholiques 
au dix-neuvieme siecle] 
Libertatea Bisericii [Liberte de Veglise] 

Thomas Morus. Răspuns către Luther 

Johann Lorenz von Mosheim 
Comentariu despre viaţa... lui Johann Tbland [De vita... 
Joannis Tolandi commentatiol. Hamburg, 1722 
În apărarea disciplinei vechilor creştini, împotriva „Nazari- 
neanului” lui Johann Toland [Vindiciae antiquae Christia- 
norum disciplinae, adversus... Jo. Tolandi... Nazarenumi. 
Ediţia a II-a. Hamburg, 1722 

Frederick Denison Maurice. Liberul consimțămint [Subscription 
No Bondagel. Londra, 1835 

Giovanni Francesco Marchini. Despre caracterul divin şi canonic 
al Sfintei Biblii [De divinitate et canonicitate Sacrorum 
Bibliorum]. Torino, 1874 

Johannes ă Marck 
Comentariu la Apocalipsa Sfintului Ioan [In Apocalypsin 
Johannis commentarius] 
Comentariu la Cintarea lui Solomon [In Canticum Shelo- 
monis Commentarius] 
Compendiu didactic şi argumentativ de teologie creştină 
[Compendium theologiae Christianae didactico-elencticum] 
Exerciţii exegetice [Exegeticae exercitationes] 
Comentariu pe marginea mai multor părți esenţiale din Pen- 
tateuh [In praecipuas quasdam Partes Pentateuchi Commen- 
tarius] 
Exerciţii scripturale pe marginea a 25 de pasaje alese [Scrip- 
turariae exercitationes ad quinque et viginti selecta loca] 
Antologie de disertații filologice şi teologice pe marginea 
anumitor texte alese din Noul Testament [Sylloge disserta- 
tionum philologico-theologicarum ad selectos quosdam textus 
Novi Testamenti] 

Exerciţii textuale pe marginea a 50 de pasaje alese [Textu ales 
exercitationes ad quinquaginta selecta loca] 

Ioan Nicolae Alexandru Mavrocordat. Despre îndatoriri [Nept 
KaYTprvruwv : De officiis]. Leipzig, 1722 

Christian Maurer 

John Courtney Murray 
Problema lui Dumnezeu : ieri şi azi [The Problem of God: 
Yesterday and Tbdayl. New Haven, 1964 
Susţinem aceste adevăruri. Reflecţii catolice despre propune- 
rea americană [We Hold These Truths : Catholic Reflections 
on the American Proposition]. Garden City, N.Y., 1964 

Eusthatios Mătzăs. Teofilact al Bulgariei [' Epunvela e.g TO Ttovapa 
“ep Ebayyeila]. Leipzig, 1788 

Jacob Peter Mynster 
Consideraţii asupra doctrinelor credinţei creştine [Betragtnin- 
ger over de christelige troeslaerdomme]. Ediţia a III-a. 2 vol. 
Copenhaga, 1846 
Despre edițiile daneze ale Micului Catehism al lui Luther 
[Om de danske udgaver afLuthers lille katechismus]. Ediţia 
a II-a. Copenhaga, 1837 
Predici pentru toate duminicile şi zilele de sărbătoare ale 
anului [Praedikener paa alle Sgn- og Hellig-Dage i Aaretl. 
Ediţia a IV-a. Copenhaga, 1845 

Philippe Nauae€ [Naudâus] 
Scurtă istorie a naşterii şi dezvoltării quakerismului, cu 
citeva dintre dogmele sale [Histoire abregee de la naissance 
et du progrez du kouakerisme, avec celle de ses dogmes]. 
Paris, 1699 
Cercetare temeinică şi nepărtinitoare a teologiei mistice [Un- 
partheyische und Griindliche Untersuchung der mystischen 
Theologie]. Zerbst, 1713 

Reinhold Niebuhr 
Copiii luminii şi copiii întunericului [The Children of Light 
and the Children of Darkness]. New York, 1944 
Credinţă şi istorie. Comparaţie între viziunea creştină şi cea 
modernă asupra istoriei [Faith and History: A Comparison 
of Christian and Modern Views of History]. New York, 1949 
Natura şi destinul omului [The Nature and Destiny of Man]. 
2 vol. New York, 1943 

Erdmann Neumeister 
Invăţătură creştină despre respectarea cum se cuvine a Postu- 
lui Crăciunului, a Crăciunului şi a Anului Nou [Christlicher 
unterricht wie die h. Adventszeit, das h. Christ-Fest und das 
Neue Jahr gotgefăllig zu feiren seyl. [Hamburg], 1737 
O dovadă bine stabilită că lisus Hristos ne-a adus răscum- 
părare pentru noi şi pentru păcatele noastre [Festgegriindeter 
Beweis... dasz Christus Jesus fiir uns und unsere Siinden 
gnung gethan]. Ediţia a II-a. [Hamburg], 1730 
Ecou evanghelic [Evangelischer Nachklang]. 2 vol. Hamburg, 
1726-1729 
Neîntrerupta încincită devoțiune față de Biserică [Fortgesetzte 
fiinffache Kirchen-Andachten!. 2 vol. Hamburg, 1726 

Versuri spre lauda așa-numitului cîine ciobănesc [Lob-Gedichte 
des so genannten Bauer-Hundesl. Hamburg, f.a. 

Dovadă că aşa-numita interpretare a argumentului doctrinar 
de către Marperg nu este scripturală [Beweis, dass die Mar- 
pergisch so genannte schriftmăssige Betrachtung des Lehr- 
-Blenchi nicht schriftmăssig sey]. LHamburg], 1727 

Psalmi, imnuri de laudă şi cîntări sfinte [Psalmen und lob- 
gesănge und geistliche lieder]. F.., f.a. 

Ofrandă spirituală. Predici despre Rugăciunea Comună a 
Bisericii [Geistliches Răuch-opfer; das ist, predigten iiber 
das gemeine kirchengebeth]. [Hamburg], 1751 

Respingere întemeiată a scurtei prezentări, recent publicată, 
a așa-numitei restituiri a tuturor lucrurilor de Ludwig Gerhard 
[Griindliche Wiederlegung des von M. Ludwig Gerhard neulich 
herausgegebenen Kurtzen Begriffe von der alsogenannten 
Wiederbringung aller Dingel. Hamburg, f.a. 


John Henry Newman 


Apologia Pro Vita Sua 

Arienii din veacul al IV-lea [The Arians of the Fourth Cen- 
tury]. Ediţia a VI-a. Londra, 1890 

Observaţii pe marginea anumitor pasaje din cele 39 de arti- 
cole [Remarks on Certain Passages in the Thirty-Nine Articles) 
Eseu despre dezvoltarea doctrinei creştine [An Essay on the 
Development of Christian Doctrine] 

Eseu în sprijinul unei gramatici a armoniei lAn Essay in Aid 
ofa Grammar of Assent] 

Ideea unei universități definită şi ilustrată [The Idea of a 
University Defined and Illustrated] 

Despre insuflarea Scripturii LOn the Inspiration of Scripturel 
Jurnal [Journal] 

Gînduri despre îndatorirea pastorală [Thoughts on the Mi- 
nisterial Com mission] 

Obligaţia actuală de practică străveche [The Present Obligation 
of Primitive Practice] 

Prelegeri despre menirea profetică a Bisericii văzută în relaţie 
cu romanismul şi protestantismul popular [Lectures on the 
Prophetical Office of the Church Viewed Relatively to Roma- 
nism and Popular Protestantism] 

Prelegeri despre temeiul biblic al doctrinelor Bisericii [Lec- 
tures on the Scripture Proofof the Doctrines of the Church] 

Predici, mai ales despre teoria credinţei religioase, rostite la 
Universitatea din Oxford [Sermons, Chiefly on the Theory of 
Religious Belief, Preached before the University of Oxford]. 
Londra, 1843 

Biserica văzută [The Visible Church] 


Helmut Richard Niebuhr 


Scopul Bisericii şi activitatea ei pastorală [The Purpose of 
the Church and Its Ministryl. New York, 1956 

Hristos şi cultura [Christ and Culturel. New York, 1951 
Monoteismul radical şi cultura occidentală [Radical Mono- 
theism and Western Culturel. New York, 1960 

Semnificaţia revelaţiei [The Meaning of Revelation]. New 
York, 1960 

Sursele sociale ale denominaţionalismului [The Social Sources 
of Denominationalisml. New York, 1929 

Johann Georg Neumann 
Apărarea obligatorie a onoarei [Abgedrungene Ehren-Rettung]. 
Wittenberg, 1699 
Discuţie pe larg privind problema termenului divin de har 
[Ausfiihrliche Erdrterung der Frage vom găttlichen Gnaden- 
- Termin]. Wittenberg, 1701 
Predecesor împotriva lui Spener [Prodromus Anti-Speneria- 
nus]. Wittenberg, 1695 
Apărare solidă [Standhafte Vertheidigung]. Wittenberg, 1696 
Discuţie privind problema termenului peremptoriu de miîn- 
tuire [Erorterung der Frage vom Termino Salutis Peremptoriol. 
Wittenberg, 1700 

Henri Noris 
Istoria pelagianismului [Historia pelagiana] 

Disertaţie istorică despre cel de-al Cincilea Conciliu Ecu- 
menic [Dissertatio historica de synodo quintal 
În apărarea lui Augustin [Vindiciae Augustinianae] 

Wilhelm Niesel. Confesiuni şi hotărîri ale Bisericii Reformate 
potrivit cuvîntului lui Dumnezeu [Bekenntnisschriften und 
Kirchenordnungen der nach Gottes Wort reformierten Kirche]. 
Miinchen, [1938] , 

Heinrich Georg Neuss. /ncercarea spiritului şi doctrina lui Johann 
Dippel [Probatio spiritus et doctrinae Democriti, Das ist, 
Prifung des Geistes und der Lehre Christiani Democriti, 
sonst Dippel genannt]. Frankfurt şi Leipzig, 1701 

Senatul din Niirnberg 

John Williamson Nevin 
Prezența mistică [The Mystical Presence] 

„Introducere” la Philip Schaflf], Principiul protestantismului 

Constantin Oikonomos, ed. Două epistole ale lui Grigorie de 
Nyssa [Aso emorodal(]. Atena, 1850 

Origen din Alexandria 
Impotriva lui Celsus [Contra Celsum] 

Despre principiile primordiale [De principiis] 

Giuseppe Agostino Orsi. Despre istoria Bisericii [Della istoria 
ecclesiastica]. 20 vol. Roma, 1747-1762 

Jean Frederic Osterwald 
Argumente şi reflecţii despre cărţile şi capitolele Sfintei Biblii 
[Arguments et reflexions sur les livres et sur les chapitres de 
la Sainte Bible]. 2 vol. Neuchâtel, 1720 
Catehism sau instruire în religia creştină [Catechisme ou 
instruction dans la religion chretienne]. Neuchâtel, 1747 
Tratat despre sursele corupţiei care domneşte astăzi printre 
creştini [Traite des sources de la corruption, qui regne au- 
jour-d'hui parmi les Chrâtiens]. 2 vol. Amsterdam, 1700 
Douăsprezece predici despre diferite texte ale Sfintei Scripturi 
[Douze sermons sur divers textes de l'Ecriture sainte]. Geneva, 
1722 
Compendiu de etică creştină [Ethicae Christianae Compen- 
dium]. Londra, 1727 

William Paley 

Mărturii ale creştinismului [Evidences of Christianity] 
Horae Paulinae 
Teologie naturală (Natural Theology] 

Hrisostomos Papadopoulos. Studiu istoric şi critic asupra cre- 
zului celui de-al doilea Conciliu Ecumenic (T6 obuBoAov TNG 
B g.xoup.ewTg ouv6ov. LoTopixt) xoti npiructi pedeTil. Atena, 
1924 

Johann Wilhelm Petersen 
Nunta mielului şi a miresei lui [Die Hochzeit des Lammes 
und der Braut]. Offenbach am Main, [1701] 
Taina restituirii tuturor lucrurilor [MvoTtpov &NOKOATĂVTEUC 
ndvriv, d.i. Geheimnis der Wiederbringung aller Dingel. 
3 vol. Frankfurt, 1700-1710 

Christoph Matthăus Pfaff. Introducere în istoria literară a teo- 
logiei [Introductio in historiam theologiae literariam]. Ediţia 
a II-a. 2 vol. Tubingen, 1724-1726 

Blasios I. Pheidas 
Istoria Bisericii PExxAnoaoruxi toTopla]. Atena, 1973 
Presupoziţii istorice, canonice şi ecleziologice ale interpre- 
tării sfintelor canoane llorop.xoxovovixal xol oocAnaooixal 
npoijnodtoec tpunvelac rw tepuv xovovuwv]. Atena, 1972 
Autoritatea pentarhiei patriarhilor ['O 9topuoc TNG nevtap- 
Xloc muv norpiapxiv]. 2 vol. Atena, 1969-1970 

Papa Pius al IX-lea 
Ineffabilis Deus 
Expunere a erorilor 

Papa Pius al X-lea 
Lamentabili 
Pascendi dominici gregis 
Sacrorum antistites 

Papa Pius al XI-lea 
Casti connubii 
Divini illius magistri 
Quadragesimo anno 

Papa Pius al XII-lea 
Divino afflante Spiritu 
Humani generis 
Munificentissimus Deus 
M'ystici corporis 

Franz Pieper. Dogmatică creştină [Christliche Dogmatik]. 3 vol. 
Saint Louis, 1917-1924 

C.E. Plumptre. Schiţă generală a istoriei panteismului [General 
Sketch ofthe History of Pantheisml. 2 vol. Londra, 1878-1879 

William Palmer. Însemnări ale unei vizite în cadrul Bisericii ruse 
în anii 1840, 1841 [Notes ofa Visit to the Russian Church in 
the Years 1840, 1841]. Londra, 1882 

K. Plotnikov. Scurt manual despre mişcarea schismatică [Kratkoe 
rukovodstvo po raskolovedenijul. Sankt-Petersburg, 1902 

Barthâl&my Pinchinat. Dicţionar cronologic, istoric şi critic despre 
originea idolatriei |Dictionnaire chronologique, historique, 
critique, sur l'origine de l'idolatrie etc.]. Paris, 1736 

Giuseppe Pennacchi. Cazul papei Honoriu I la cel de-al Şaselea 
Conciliu Ecumenic, adresat părinților Conciliului de la Vatican 

[De Honorii ]. romani pontificis causa in Concilio VI... ad 
patres Concilii Vaticanil. Regensburg, 1870 

Pierre Poiret 
Educaţia creştină a copiilor pe baza adevăratelor principii 
(De christiana liberorum e veris principiis educatione li- 
bellus]. Amsterdam, 1694 
Credința şi rațiunea comparate [Fides et ratio coliatael. 
Amsterdam, 1708 
Jconomia divină |L'oeconomie divine]. 2 vol. Frankfurt, 1705 
Teologia inimii; sau Colecţie de cîteva tratate cuprinzînd 
iluminări divine ale sufletelor simple şi pure La theologie 
du cceur, ou recueil de quelques traites qui contiennent les 
lu mieres les plus divines des âmes simples et pures]. Ediţia 
a Il-a. K5ln, 1690 
Colecţie de diverse tratate de teologie mistică LRecueil de 
divers traitez de theologie mystiquel. Kâln, 1699 

Policarp din Smirna. Epistolă către filipeni 

Comisia pontificală biblică [Pontificia Commissio de Re Biblica] 

John B. Purcell 

Otto Proksch 

Giovanni Perrone. Prelegeri teologice |Praelectiones theologicael. 
Ediţia a XXXII-a. 10 vol. Torino, 1877-1879 

Joseph Priestley. Comparaţie între Socrate şi lisus |Socrates 
and Jesus Compared]. Philadelphia, 1803 

Giovanni Vincenzo Patuzzi. Despre căutarea iadului pe pămînt 
(De sede inferni in terris quaerendal. Veneţia, 1763 

Edward Bouverie Pusey. Cercetare istorică a cauzelor probabile 
ale caracterului raționalist care predomină în ultimul timp 
în teologia Germaniei [An Historical Engquiry into the Pro- 
bable Causes ofthe Rationalistic Character Lately Predominant 
in the Theology of Germanyl. 2 vol. Londra, 1828-1830 

Pasquier Quesnel 
Cauza lui Arnauld sau în apărarea lui Antoninus Arnaldus 
[Causa Arnaldina, Antoninus Arnaldus... vindicatus]. Liege, 
1699 
Compendiu al istoriei Congregaţiei despre mijloacele harului 
[Abrege de l'histoire de la Congregation De Auxiliis]. 
Frankfurt, 1687 
Pacea papei Clement al IX-lea |La paix de Clement IX]. 
Chambery, 1700 
In apărarea Bisericii Romei şi a suveranilor pontifi LDefense 
de leglise romaine et souverains pontifes]. Ediţia a II-a. 
Liege, 1697 
Două culegeri de numeroase acte, declaraţii şi alte scrieri 
[Deux recueils de plusieurs actes, declarations, et autres 
pieces]. (Chambery, 1700] 
Exerciţii de pietate [Exercises de picte€]. Paris, 1693 
Explicaţie apologetică a sentimentelor părintelui Quesnel 
lExplication apologetique des sentiments du Pere Quesnel]. 
2 vol. F.., 1712 

Karl Ludwig Rebstock. Despre penitență |lDe poenitentia]. 
Frankfurt, 1708 

Hermann Samuel Reimarus. Apologie sau apărare a celor care 
îl venerează în chip rațional pe Dumnezeu [Apologie oder 
Schutzschrift fiir die verniinftigen Verehrer Gottes] 

Johann Rempen 
Un mesager extraordinar de înzestrat [Ein extraordinair... 
abgefertigter Courrier]. Hildesheim, 1698 
Luther cel nemuritor (Unsterblicher Luther]. Hildesheim, 
1699 

Eustbe Renaudot 
Disertaţie nepublicată despre liturghiile orientale [Disser- 
tatio inedita de liturgiis orientalibus] 

Culegere de liturghii orientale [Liturgiarum Orientalium 
Collectio]. 2 vol. Paris, 1716 

Walter Rauschenbusch 
Creştinismul şi criza socială |Christianity and the Social 
Crisis]. New York, 1907 
Concepții cu privire la misiuni |Conceptions of Missions) 

O teologie pentru Evanghelia socială [A Theology for the 
Social Gospel]. New York, 1917 

Albrecht Ritschl 
Credința implicită. O cercetare a credinței oarbe, a ştiinţei şi 
a Bisericii, a credinței şi a Bisericii |Fides implicita. Eine 
Untersuchung iiber Kăhlerglauben, Wissen und Glauben, 
Glauben und Kirchel. Bonn, 1890 
Antologie de texte [Gesammelie Aufsătzel. Freiburg im 
Breisgau, 1893 
Istoria pietismului |Geschichte des Pietismus]. 3 vol. Bonn, 
1880-1886 
Doctrina creştină a îndreptăţirii şi împăcării |LDie christliche 
Lehre von der Rechtfertigung und Versohnungl. 3 vol. Bonn, 
1882-1883 
Teologie şi metafizică [Theologie und Metaphysikl. Ediţia 
a II-a. Bonn, 1887 
Instruire în religia creştină lUnterricht in der christlichen 
Religion] 

Otto Ritschl. Istoria dogmei protestante [Dogmengeschichte des 
Protestantismus]. 4 vol. Leipzig şi Gâttingen, 1908-1927 
Rufin. Comentariu despre Crezul Apostolilor [Commentarius in 

symbolum apostolorum] 

Johann Michael Sailer 
E pistole 
Manual de morală creştină |Handbuch der Christlichen Mo- 
ral. 3 vol. Miinchen, 1817 
Prelegeri despre teologia pastorală | Vorlesungen aus der Pas- 
toraltheologiel. Ediţia a V-a. 3 vol. Sulzbach, 1835 

Hans von Schubert. Dezvoltarea confesiunilor şi a politicii Bise- 
ricii (1524-1534) |Bekenntnisbildung und Religionspolitik 
(1524-1534). Gotha, 1910 

Johann Caspar Schade. Ja aminte, Berlin! Adică întreita măr- 
turie a Domnului lisus despre lerusalim |Bedencke Berlin! 
Das ist, des Herrn Jesu dreyfaches Zeugnis iiber Jerusalem. 
Leipzig, 1696 

Philip Schaff [Schafl. Principiul protestantismului 

Friedrich Daniel Ernst Schleiermacher 
Credinţa creştină prezentată sistematic, în acord cu princi- 
piile fundamentale ale Bisericii Evanghelice [Der christliche 
Glaube nach den Grundsătzen der evangelischen Kirche im 
Zusammenhange dargestellt] 

Morala creştină (Die christliche Sitte] 

Introducere în Noul Testament [Einleitung in das Neue Tes- 
tament] 

Istoria Bisericii creştine [Geschichte der christlichen Kirche] 
Hermeneutică [Hermeneutik] 

Critică [Kritik] 

Viaţa lui Iisus [Das Leben Jesul 

Despre religie. Prelegeri adresate celor erudiţi din rîndul dis- 
prețuitorilor ei [Uber die Religion: Reden an die Gebildeten 
unter ihren Verăchtern] 

Edmund Schlink. Zeologia Confesiunii luterane [Theologie der 
lutherischen Bekenntnisschriften]. Ediţia a III-a. Mi.nchen, 
1948 

Hermann Schultz. Romani 9,5 explicat în context exegetic, critic 
şi biblico-teologic [Romer 9,5 in exegetischer, critischer und 
biblisch-theologischer Beziehung erklărt] 

Johann Schmidt. O predică creştină despre modalitatea de spo- 
vedanie [Christliche Predigt von... der Art und Weise zu 
beichten]. Strasbourg, 1662 

Alexander Schmemann. Drumul istoric al ortodoxiei răsăritene 
(Istoriceskij Put” Pravoslauija]. Ediţie nouă. Paris, 1985 

Justus Schoepfer. Luther salvat de la ardere [Lutherus non 
combustus]. Wittenberg, 1717 

Friedrich Wilhelm Schitz. Dispută de început. Despre utilitatea 
ereziilor în cadrul Bisericii (Disputatio inauguralis De haere- 
sium in ecclesia utilitate]. Leipzig, 1724 

Albert Schweitzer. Goethe. Olten, 1953 

Johann David Schwerdtner [Innocentius Deodatus Sincerus]. 
Probleme stringente de conştiinţă în legătură cu comuniunea 
de la Konigsberg [Dringende Gewissens-Scrupel in der zu 
Kânigsberg... gehaltenen Communion]. [Kânigsberg], 1707 

Eduard Schweizer 

Christian Scriver 
Comoara sufletului [Der Seelenschatz] 

Rugăciuni ocazionale [Zufăllige Andachten] 

Sebastian Seemiiller 

Johann Salomo Semler 
Introducere în teologia dogmatică [Einleitung in die dogma- 
tische Gottesgelersamkeit]. În Siegmund Jakob Baumgarten. 
Doctrina credinţei evanghelice [Evangelische Glaubenslehre]. 
3 vol. Halle, 1759-1760 
Din nou despre presupusul calvinism de la Găttingen [Auch 
iiber den vorgeblichen Calvinismus in Găttingen]. Halle, 1788 
Explicații întemeiate asupra cîtorva noi teme, cenzuri şi plîn- 
geri teologice [Ausfiihrliche Erklărung iiber einige neue theo- 
logische Aufgaben, Censuren und Klagen]. Halle, 1777 
Scurtă inițiere în învățătura teologică liberală (Institutio 
brevior ad liberalem eruditionem theologicam]. 2 vol. Halle, 
1765-1766 

Replică lă „Fragmente dintr-un autor anonim”, mai ales 
„Despre intenţia lui lisus şi a ucenicilor săi” [Beantwortung 
der Fragmente eines Unbekannten insbesondere vom Zweck 
Jesu und seiner Jiinger]. Ediţia a II-a. Halle, 1780 
Instrumente pentru interpretarea liberală a Noului Testament 
[Apparatus ad liberalem Novi Testamenti interpretationem]. 
Halle, 1767 
Mărturisire de credință finală despre religia naturală şi creş- 
tină [Letztes Glaubensbekenntniss iiber natiirliche und christ- 
liche Religion] 
Instrumente pentru interpretarea liberală a Vechiului Testa- 
ment [lApparatus ad liberalem Veteris Testamenti interpre- 
tationem]. Halle, 1773 

William Sherlock 
Apărare şi continuare a discursului cu privire la cunoaşterea 
lui Iisus Hristos [A Defence and Continuation ofthe Discourse 
Concerning the Knowledge of Jesus Christ]. Londra, 1675 
Starea actuală a controversei sociniene [Present State of the 
Socinian Controversy]. Londra, 1698 
Justificarea doctrinelor cu privire la Sfinta Preacinstita Treime 
și la întruparea Fiului lui Dumnezeu [A Vindication of the 
Doctrines of the Holy and Ever Blessed Trinity, and of the 
Incarnation of the Son of God]. Londra, 1690 

Massey Hamilton Shepherd. Comentariu despre versiunea ame- 
ricană a Cărţii Rugăciunii Comune editată la Oxford [The 
Oxford American Prayer Book Commentary |. New York, 1950 

Thomas Sherlock. Observaţii despre felul cum a răspuns epis- 
copul de Bangor clerului și convocării lRemarks upon the 
Lord Bishop of Bangor's Treatment of the Clergy and Con- 
vocation]. Ediţia a III-a. Londra, 1717 

Simeon al Tesalonicului. Despre Sfinta Liturghie 

Sinodul Fraţilor [din Moravial. Declaraţie [Aufsatz! 

Josyf Slipyj 
Epistole 
Mesaje [Poslanija] 
Doctrina generală a Sfintelor Taine [Zahalna nauka pro 
sujati tajnil 

Vladimir Sergheevici Soloviev 5 
Prelegeri despre divino-umanitate [Ctennija o Bogocelovecestve] 
Temeliile spirituale ale vieții [Duchovnyja osnovy Zizni| 
Ideea rusească [L'idee russe] 
Critică a principiilor abstracte [Kritika otulecennich nacal] 
Rusia şi Biserica universală [La Russie et leglise universelle] 
Înţelepciune [La Sophia! 
Marea schismă şi o politică creştină [Velikij spor i chris- 
tians kaja politika! 

Karl Ludwig Schmidt 

Conciliul [Soborul] Bisericii Ortodoxe Ruse de la Moscova 

Crezul social al Bisericilor 

Socrate Scolasticul. Istoria bisericească [Historia ecclesiastica! 

Nathan Sâderblom 
Studiu al înțelegerii creştine a credinţei în revelaţie LEtt bidrag 
till den kristna uppenbarelsetrons tolkning|. Uppsala, 1911 

Frăția creştină. Viaţa şi lucrarea în unitate a creştinătăţii 
[Christian Fellowship : The United Life and Work of Chris- 
tendoml. New York, 1923 
Problema religiei în catolicism şi protestantism LReligion- 
-sproblemet inom katolicism och protestantism]. Stockholm, 
1910 
Dumnezeul cel viu. Forme de bază ale religiei personale [The 
Living God : Basal Forms of Personal Religion]. Londra, 1933 
Religie şi stat [Religionen och staten]. Stockholm, 1918 
Eseuri (lu! och essayer] 
Invățătura lui lisus despre împărăția lui Dumnezeu lJesu 
undervisning om Guds rike]. Ediţia a III-a. Stockholm, 1933 
Religia revelaţiei [Uppenbarelsereligion]. Ediţia a II-a. 
Stockholm, 1930 

Friedrich Spanheim (cel Tînăr) 
Controverse cu privire la religie LElenchus Controversiarum 
de religione] 

n apărarea Evangheliei după Matei [Evangelicae vindiciae] 

Exerciţii academice LExercitationes academicae] 
Istoria ecleziastică [Historia ecclesiastica] 
Despre recomandare în materie de credință [De praescrip- 
tione in rebus fidei] 
Darurile dușmanilor nu sînt daruri ; sau: Darurile romano- 
-catolicilor evaluate corect PEXYpav pa Wwpa seu Xenia 
Romano-Catholicorum juste pretio aestimata] 

Philipp Jakob Spener 
Apărarea temeinică a nevinovăției sale împotriva Prefeței 
lui Valentinus Albertus [(Griindliche Vertheidigung seiner 
Unschuld... gegen Herrn D. Valentini Alberti... Praefat]. 
Stargardt, 1696 
Răspuns argumentat [Griindliche Beantwortung]. Frankfurt, 
1693 
Judecăți teologice finale [Letzte theologische Bedencken] 
Teologia împărtăşită de toți credincioşii creştini şi de teologii 
autentici [Die allgemeine Gottesgelehrtheit aller glaubigen 
Christen und rechtschaffenen Theologen]. Frankfurt, 1680 
Că Domnul nostru lisus este adevăratul Mesia ori Hristos 
[Dasz unser Herr Jesus der wahre Messias oder Christus 
seye]. Frankfurt, 1701 

Valentinus Steccanella. Argumente teologice împotriva noii doc- 
trine a necesității unui consens unanim al episcopilor [Adver- 
sus novam doctrinam de necessitate unanimis episcoporum 
consensus theologica disquisitio]. Roma, 1870 

Ethelbert Stauffer. Teologia Noului Testament [Die Theologie 
des Neuen Testaments). Ediţia a III-a. Stuttgart, 1947 

Robert South 
Observaţii critice pe marginea cărții lui Sherlock LAnimad- 
versions upon Dn: Sherlock's Book]. Ediţia a II-a. Londra, 1693 
Triteism pus pe seama noii noțiuni de Treime a lui Sherlock 
[Tritheism Charged upon Dr: Sherlock's New Notion of the 
Trinity]. Londra, 1695 

Johann Melchior Stenger. Jisus, singurul nostru Domn și Dătător 
de legi [Jesus unser einiger Herr und Gesetzgeber]. F.L., 1693 

Solomon Stoddard 
Apel către cei învățați [An Appeal to the Learned]. Boston, 
1709 
Tratat cu privire la convertire [A Treatise concerning Con- 
version]. Boston, 1719 
Călăuză către Hristos LA Guide to Christ). Boston, 1714 
Siguranţa de a se înfățișa în ziua Judecăţii de Apoi cu drep- 
tatea lui Hristos [The Safety of Appearing at the Day of 
Judgment in the Righteousness of Christ]. Boston, 1687 

Samuel Strimesius. Două trazate despre unirea ecleziastică a 
protestanților [Tractatus duo, De unione Evangelicorum eccle- 
siastica]. Amsterdam, 1711 

David Friedrich Strauss. Hristos a! credinţei şi lisus al istoriei 
[Der Christus des Glaubens und der Jesus der Geschichte] 

Aleksandr Sturza. Enchiridion al creștinului ortodox P'ErxeL- 
p(â.ov ro '0p%o56fou Xp.oriovov]. Sankt-Petersburg, 1828 

Basileios Stavrides. Ortodoxie și anglicanism ['OpyYobotla xol 
"Aviucawou6G]. Atena, 1968 

Emanuel Swedenborg 
Despre rai şi minundțiile lui şi despre iad, din lucruri auzite 
şi văzute [De Caelo et ejus Mirabilibus et de Inferno ex auditis 
et visis]. New York, 1890 
Adevărata religie creştină [Vera Christiana religio]. Amster- 
dam, 1771 

Crezul Apostolilor [Symbolum apostolicum] 

Crezul atanasian [Symbolum Athanasianum] 

Crezul niceno-constantinopolitan [Symbolum Nicaeno-Constan- 
tinopolitanum) 

Gerhard Tersteegen [Gerrit Ter Steegen]) 

Rezumat al adevărurilor creştine fundamentale [Abrisz 
christlicher Grundwahrheiten]) 

Fărime de spiritualitate [Geistliche Brosamen] 

Epistole 

Tertulian 
Apologie [Apologeticum] 

mpotriva lui Marcion [Adversus Marcionem] 
Despre condamnarea ereticilor 

Teodoret al Cyrului [Historia ecclesiastica) 

[A doua] declarație de la Barmen. Declaraţie teologică privind 
situația prezentă a Bisericii Protestante Germane [Theologische 
Erklărung zur gegenwărtigen Lage der Deutschen Evange- 
lischen Kirche] 

Theophilus [Alexander Mack cel Tînăr). Apologie sau replică scrip- 
turală privind anumite adevăruri LApologie oder schriftmăsige 
Verantwortung etlicher Wahrheiten]. Ephrata, Pa., 1788 

Gottfried Thomasius 
Persoana şi lucrarea lui Hristos [Christi Person und Werk]. 
Ediţia a II-a. 4 vol. Erlangen, 1856-1863 
Istoria dogmei ca istorie a dezvoltării învățăturii Bisericii 
[Die Christliche Dogmengeschichte als Entwicklungs-Geschichte 
des kirchlichen Lehrbegriffs]. 2 vol. Erlangen, 1874-1876 

Matthew Tindal. Creștinismul vechi de cînd lumea sau Evan- 
ghelia, o reafirmare a religiei naturii [Christianity as Old as 

the Creation : Or, The Gospel a Republication of the Religion 
of Nature]. Londra, 1730 

Paul Tillich 
O istorie a gîndirii creștine [A History of Christian Thought) 

„Din păcate, chiar teologia” 


Așa cum Cetatea lui Dumnezeu scrisă de Augustin a fost 
prima afirmare literară a temelor centrale ale „triumfului 
teologiei” patristice şi cum Divina comedie a lui Dante 
Alighieri a fost cea mai celebrată ilustrare poetică a con- 
cepţiei medievale asupra „naturii și harului”, tot astfel 
dramatizarea clasică atît a relaţiei pozitive, cît şi a celei 
negative dintre „doctrina creştină și cultura modernă” 
(cum se spune în titlul acestui volum) a fost aproape sigur 
drama în versuri Faust, de Johann Wolfgang von Goethe, 
care a murit în 1832 — exact la mijlocul perioadei de care 
ne ocupăm în volumul de faţă. 

În scena de deschidere a dramei propriu-zise, bătrînul 
filozof, în dimineaţa Paștelui, începe prin a deplînge de- 
şertăciunea căutării înţelepciunii cu ajutorul cunoașterii, 
care l-a condus prin toate cele patru facultăţi ale uni- 
versităţii medievale : „filozofia, dreptul, medicina — şi, din 
păcate, chiar teologia”. El recunoaște „năzuinţa spre reve- 
laţie” şi locul special pe care îl ocupă Noul Testament, 
considerat cel mai nobil și mai frumos obiect al acestei 
năzuinţe. Această recunoaştere îl îndeamnă ca, în calita- 
tea lui de erudit, să mediteze asupra semnificației „origi- 
nalului sfint” al prologului din Evanghelia după Ioan. Ar 
trebui oare să fie tradus grecescul „A6țoc” prin „cuvînt 
[Wort/ ori prin „idee [SinnP ori prin „putere [Kraft/ ori 
prin „faptă [Tat” ? -— se întreabă el. În timp ce corul îngeri- 
lor anunţă vestea pascală, „Hristos a înviat”, Faust mărtu- 
riseşte : „Îmi place vestea, însă n-am credinţă”. Îndoiala 
sa nu exclude totuşi o înţelegere a naturii tradiţiei. Obser- 
vaţiei trufașe a ucenicului pedant, care spune că istoria 
este instructivă fiindcă ne învaţă „cum gîndeau înţelepţii 
înaintea noastră” spre a ne demonstra „ce minunat i-am 
întrecut noi azi”, Faust îi răspunde sarcastic: „O, da, pînă 
la stele !” și precizează că trecutul este ca o carte cu șapte 
peceți. adăugînd propria concepţie cu privire la funcţia 
tradiţii: „Ce voi aveţi drept moştenire luaţi drept înda- 
torire şi astfel a voastră va fi moştenirea”. 

Printr-o intuiţie nu mai puţin evocatoare în plan teo- 
logic decît era în cel muzical, Gustav Mahler, în Simfonia 
a VIII-a, interpretată pentru prima dată în 1910, a juxta- 
pus scena finală din Faust și imnul medieval Veni Creator 
Spiritus. Căci, de-a lungul secolului care a urmat morţii 
lui Goethe, relaţia dintre tradiţie și îndoială exprimată în 
Faust avea să devină o presupoziţie spirituală și inte- 
lectuală pentru gînditori creștini cu concepţii extrem de 
variate. Filozoful și teologul ortodox rus Vladimir Ser- 
gheevici Soloviev cita versurile finale din Faust (în tradu- 
cere rusă) în cartea sa din 1876, La Sophia (scrisă în 
franceză). În timp ce deplîngea faptul că „la Goethe atît 
latura luminoasă, cît și cea întunecată ţin exclusiv de 
natură”, fără a beneficia de specificitatea harului, istoricul 
reformat american de origine germană Philip Schaff con- 
sidera că Faust este o excepţie, fiindcă „se mișcă mai 
curînd în elementele medievale”, și aplica teologiei și învă- 
țăturii protestante germane cuvintele lui Mefisto potrivit 
cărora „un ticălos care face speculaţii este asemenea unui 
anima. Încă din timpul vieţii lui Goethe, întemeietorul 
Mișcării de la Oxford din cadrul anglicanismului, Edward 
Bouverie Pusey, îl considera pe acesta drept „unul dintre 
cei mai filozofici observatori ai Germaniei”, care desco- 
perise în „lupta dintre credinţă și necredință” un „mare 
plan” şi „singura și cea mai profundă temă a istoriei lumii 
şi a omului”. Pentru Sgren Kierkegaard, Faust era „prin 
excelenţă cel ce se îndoiește”, expresia potrivită a unei „epoci 
în care cu adevărat toţi au cunoscut îndoiala”, fiind totuși 
dezamăgit de faptul că portretul pe carei l-a realizat Goethe 
este lipsit de „o mai adîncă intuiţie psihologică în ceea ce 
privește dialogul secret al îndoielii cu sine însăși”. 

La începutul secolului XX, Adolf Harnack a preluat 
laitmotivul prelegerilor sale despre Esenţa creştinismului 
din cuvintele lui Goethe, rostite cu doar 11 zile înainte de 
moarte, cuvinte citate și de protestantul liberal Albert 
Schweitzer și teologul romano-catolic Karl Adam (care 
cu altă ocazie îl numea pe Goethe „bătrînul maestru”) în 
dezbaterea cu privire la „desăviîrșirea etică a umanităţii 
lui Hristos” : „Dincolo de măreţia morală a creștinismului, 
aşa cum strălucește ea în Evanghelii, mintea omenească 
nu va mai înainta”. Harnack a folosit diferite citate din 
Goethe ca mottouri pentru fiecare dintre volumele lucrării 
sale Istoria dogmei. Și, deși Karl Barth nu a inclus un 
capitol despre Goethe și teologia creștină în lucrarea sa 
Teologia protestantă în veacul al XIX-lea, în ciuda faptului 

că'nu era „cu totul nepregătit pentru acest lucru la vremea 
respectivă” (fiind, de fapt, poate mai bine pregătit decît 
aproape oricine altcineva), el a invocat totuși unele ver- 
suri din Faust citate mai sus, fără să trebuiască măcar să 
le identifice, pentru a-și avertiza discipolii și nu mai puţin 
criticii asupra faptului că „oricine are încredere, o nejus- 
tificată încredere, în «ce minunat i-am întrecut noi azi» nu 
se mai află în situaţia de a lua în serios «cum gîndeau 
înţelepţii înaintea noastră»”. 

În primăvara care a urmat morţii lui Goethe, doi tineri 
teologi protestanți vorbitori de limbă engleză, probabil 
fără să se cunoască unul pe celălalt, luau parte la slujba 
din Joia Mare din 4 aprilie 1833 de la Bazilica Sfîntul 


Petru din Roma: unitarianul Ralph Waldo Emerson, care 


recunoștea că „aceste forme mă surprind mai mult decît 
mă aşteptam și totuși cît de mult le lipsește ca să fie ceea 
ce ar trebui să fie”; și anglicanul John Henry Newman, 
care era încîntat că se află în „orașul căruia Anglia îi 
datorează binecuvîntarea Evangheliei”, însă deranjat de 
„superstiţiile sau, mai curînd, ceea ce e mult mai rău, de 
primirea solemnă a acestora ca o parte esenţială a crești- 
nismului”. Emerson avea să afle că Goethe „a spus despre 
natură cele mai bune lucruri spuse vreodată”; „Bătrînul 
Geniu Veşnic care a clădit această lume”, susținea Emerson, 
„s-a strîns în acest om mai mult decît în oricare altul”. lar 
Newman îl numea pe Goethe (alături de Aristotel, Toma 
de Aquino și Isaac Newton) „un intelect cu adevărat mare 
și recunoscut ca atare de marea majoritate a omenirii”, 
chiar dacă i-a lipsit „aura catolică”, adăugînd unele citate 
dintr-un lung discurs despre Goethe la ediția din 1852 a 
lucrării sale Ideea unei universități. Ambivalenţa sugerată 
de afirmaţiile din piesa Faust a lui Goethe în legătură cu 
îndoiala și tradiţia și de reacţiile diferite faţă de aceasta 
poate fi observată în sistemele acestor doi gînditori din 
secolul al XIX-lea, care la rîndul lor pot fi văzuţi ca reflec- 
tînd relaţia dintre doctrina creştină și cultura modernă. 
Împărţind istoria occidentală în trei perioade — „cea 
greacă, atunci cînd oamenii zeificau natura... cea creștină, 
cînd... tînjeau după un rai în afara naturii și deasupra 
ei... [și] cea modernă” —, Emerson definea epoca „modernă”, 
spre deosebire de cea „creștină”, ca fiind perioada „în care 
tendinţele prea idealiste ale perioadei creștine cunoscînd 
bolile fățărniciei, monahismului și ale unei Biserici care 
demonstrează imposibilitatea creștinismului i-au obligat 
pe oameni să se întoarcă din drum”. O astfel de întoarcere, 

considera el, avea să ducă la o eliberare de sub tirania 
tradiţiei. „De ce să nu avem o poezie și o filozofie bazate 
pe cunoaștere, și nu pe tradiţie?”, întreba el chiar în 
primul paragraf al primei sale cărţi. De aici avea să vină 
integritatea, o dorinţă de a renunţa la doctrina publică a 
Bisericii în numele convingerii personale, așa cum a făcut 
însuși Emerson cînd a explicat că nu mai este dispus să 
celebreze Cina Domnului, nici măcar după ritualul uni- 
tarian, fiindcă „a ajuns la concluzia că, atunci cînd a mîn- 
cat Cina pascală împreună cu apostolii, lisus nu a avut în 
intenţie stabilirea unei instituţii care să fie respectată 
de-a pururi”. Totuși, în spatele acestei concluzii se afla o 
îndoială crescîndă, pe care o împărtășea şi Goethe, în 
legătură cu întreaga insistenţă a creștinismului istoric 
asupra particularităţii lui lisus Hristos ca Mijlocitor în 
orice alt sens decît „acel unic sens în care orice ființă 
poate mijloci între Dumnezeu și om — mai precis, învăţător 
al omului”. Era o concepţie despre lisus memorabil for- 
mulată în Prelegerea susținută la Divinity College, în care 
ataca „modul tradiţionalist și limitat de folosire a minţii 
lui Hristos”. Vorbind încă, după cum susținea el, în nu- 
mele învăţăturii autentice a lui lisus, nu doar că a respins 
dogmele ortodoxe privind Treimea și persoana lui Hristos, 
cum au procedat alți unitarieni, ci chiar a renunţat în cele 
din urmă la definițiile iudeo-creştine ale revelaţiei istorice 
a lui Dumnezeu: „El vorbeşte, nu a vorbit”. 

Cel care participa alături de Emerson, fără ca acesta 
din urmă să știe, la slujba din Joia Mare de la Sfîntul 
Petru în 1833 era cel puţin la fel de conştient ca și Emerson 
de tensiunea dintre îndoială și tradiţie, însă din această 
tensiune el avea să tragă concluzii diametral opuse. Ase- 
menea lui Emerson, Newman admitea ca fiind valabilă 
„recunoașterea plină de satisfacţie a neputinței noastre 
de a afla răspunsul la întrebări importante şi presante”, 
pomenind și el de „plăcerile îndoielii”. Nu mai puţin decît 
Emerson, Newman considera inacceptabilă ideea unei tra- 
diții statice: un principiu universal, care putea fi aplicat 
creştinătăţii la fel ca și în cazul oricărui alt adevăr, era 
acela potrivit căruia „cele mai înalte şi mai desăvîrşite 
adevăruri, deși comunicate lumii o dată pentru totdeauna 
prin învăţători inspirați, nu au putut fi înţelese dintr-o- 
dată de cei ce le-au primit, ci... a fost nevoie de un timp 
mai îndelungat şi de o reflecţie mai profundă pentru a fi 
pătrunse pe deplin”. Acest lucru presupunea, în opinia 
lui, o atitudine pozitivă faţă de istorie, ca mijlocitoare a 

acestei dezvoltări a doctrinei creștine şi, prin urmare, ca 
purtătoare a tradiţiei. Dar presupunea în același timp și 
acceptarea caracterului ecleziastic al doctrinei şi, ca atare, 
afirmarea autorităţii Bisericii, trecută și prezentă. „De la 
vîrsta de 15 ani”, mărturisea el, „dogma este principiul 
fundamental al religiei mele: nu cunosc altă religie”. 

Într-o asemenea tensiune dintre tradiţie și îndoială 
sau dintre dogmă şi relativism s-a dezvoltat istoria doctri- 
nei creștine de-a lungul secolelor al XVIII-lea, al XIX-lea 
şi XX; însă acest lucru s-a petrecut adesea folosind încă 
„dreptarul cuvintelor sănătoase” dezvoltat de tradiţie. 
Astfel, pentru ortodocşii răsăriteni, ca și pentru reformaţi, 
„credinţa” şi „confesiunea ortodoxă” erau încă insepara- 
bile; romano-catolicii au continuat să insiste asupra dis- 
tincţiei, care predomina și în rîndul anglicanilor, dintre 
opiniile laice şi doctrina Bisericii, iar distincţia analoagă 
dintre „doctrina publică” și „studiul individual!” era repe- 
tată de diferite grupuri de luterani. „Credem, mărturi- 
sim și propovăduim” era așadar formula clasică prin care, 
de-a lungul unei întregi cărţi, un adversar al pietismu- 
lui își prezenta punct cu punct atacul la adresa doctrinei 
pietiste. „Mărturisim, credem și propovăduim” erau, de 
asemenea, cuvintele cu care principalul comentator al 
pietismului își începea răspunsul punct cu punct la astfel 
de atacuri. Depășind sfera destul de îngustă a diferenţelor 
doctrinare dintre cei doi —- ambii continuînd să afirme tra- 
diţia ortodoxă a Crezului de la Niceea și chiar a Confesiu- 
nii de la Augsburg —, un mai tînăr contemporan britanic 
declara, folosind aproape aceleași cuvinte, că Dumnezeu 
voise ceea ce întreaga omenire ar trebui „să creadă [şi] să 
împlinească”, afirmînd totuși în continuare că Dumnezeu 
„nu le-a dat alte mijloace pentru aceasta decît folosirea 
raţiunii”. 

Aceasta este așadar perioada în care tradiţia s-a aflat 
într-o relaţie tensionată nu doar cu îndoiala, ci și cu raţiu- 
nea, inclusiv cu „rațiunea istorică”. Această tensiune avea 
să producă cîteva dintre cele mai fascinante și mai profunde 
sisteme din întreaga istorie a filozofiei, sisteme asociate 
cu nume precum Descartes și Leibniz, Kant și Hegel. 
Totuși, aceste sisteme nu fac parte integrantă din istoria 
doctrinei creştine; și nici sistemele teologice care s-au 
dezvoltat în paralel cu ele și adesea în dialog cu acestea 
sau într-o relație de dependenţă faţă de ele. La fel ca volu- 
mele precedente, și acest volum pune accentul pe prezen- 
tarea istoriei dezvoltării doctrinei Bisericii ; se străduiește 

să fie (invocînd o analogie care poate fi utilă dacă este folo- 
sită cu grijă) mai curînd o istorie a constituționalismului 
decît o istorie a teoriei politice. Nu prezintă istoria teolo- 
giei sistematice începînd cu anul 1700 şi cu atît mai puţin 
istoria teologiei filozofice sau a filozofiei religiei (toate 
meritînd o atenţie deosebită); în cel mai bun caz, atinge 
aceste subiecte în trecere, în funcţie de felul cum au mode- 
lat sau au fost uneori modelate de istoria a „ceea ce Bise- 
rica a crezut, a propovăduit și a mărturisit pornind de la 
cuvîntul lui Dumnezeu”. Continuă să pună accentul pe 
cor şi mai puţin pe soliști. 

Dar soliştii au fost adesea în pericol de a eclipsa corul. 
Aceasta s-a întîmplat mai ales într-o perioadă în care 
toate Bisericile considerau o „datorie să propovăduiască 
vestea mîntuirii cu ajutorul instrumentelor de comuni- 
care socială”. Deşi aceste instrumente de comunicare au 
fost sociale, ele au permis uneori modernităţii să înăbușe 
tradiția. O caracteristică a teologiei moderne, remar- 
cată de practicieni începînd cu secolele al XVIII-lea și 
al XIX-lea, era faptul că folosea jurnalele ca spaţiu pole- 
mic şi publica nenumărate astfel de „jurnale și broșuri” 
teologice, răspîndite în lung și în lat, într-un veritabil 
„război al condeiului”. În același timp, istoria teologiei a 
fost adesea folosită, în perioada modernă, ca o introducere 
de către teologii sistematici; unele dintre contribuţiile 
cele mai strălucite și mai răsunătoare la istoria teologiei 
au venit dintr-un asemenea interes. Totuși, acest interes 
poate, de asemenea, să îngusteze perspectiva istorică, făcînd 
dintr-un sistem actua] sau altul normă pentru istorie, așa 
cum un strălucit teolog din secolul al XIX-lea considera 
cele trei decenii anterioare deceniului în care trăia el ca 
reprezentînd una dintre cele trei perioade majore din isto- 
ria doctrinei răscumpărării, alături de primele 15 veacuri 
ale Bisericii şi cele tre: secole care au urmat Reformei. 

Totuși, aceasta a fost și epoca în care istoria doctrinei — 
mai precis, „istoria dogmei” — a devenit o disciplină isto- 
rică și teologică de sine stătătoare. Și practicienii ei au 
pus accentul pe justificarea propriilor sisteme teologice 
(cîteodată implicite), însă relativismul care funcţiona în 
cazul unora dintre acele sisteme i-a ajutat adesea să dea 
dreptate în mod remarcabil unor concepţii istorice pentru 
care aveau puțină simpatie teologică sau nu aveau chiar 
deloc. În prezentarea de faţă, acest din urmă mod de a 
face istoria doctrinei, cu tot istorismul lui, joacă un rol 
mult mai însemnat decît primul, cu toată strălucirea lui; 

căci a reuşit, uneori chiar împotriva voinţei sale, să asculte 
mai curînd corul decît soliștii. Totuși, chiar şi această dis- 
tincţie dintre cor și soliști presupune o nuanţare mai 
profundă. Au existat cîţiva soliști din diferite epoci ale 
istoriei creştine ale căror vieţi și învățături i-au făcut să 
fie, pînă şi în perioada modernă, mai curînd teme majore 
pentru cor decît soliști de sine stătători. Cei mai de seamă 
dintre ei au fost, pentru diferitele tradiţii: Origen din 
Alexandria, din rîndul Părinților greci, împreună cu nenu- 
măraţii săi discipoli mai ortodocși ; Augustin de Hippo, din 
rîndul Părinților latini; Toma de Aquino, din rîndul gînditori- 
lor medievali ; și Martin Luther, din rîndul reformatorilor. 
De aceea, se impunea ca o istorie a doctrinei bisericești, 
nu mai puţin decît o istorie a sistemelor individuale, să 
facă apel în repetate rînduri la Origen și la Augustin, la 
Toma şi Luther, precum și la cariera ulterioară a învă- 
ţăturilor lor ; însă, procedînd astfel, opera lor trebuia pri- 
vită ca un factor în dezvoltarea învățăturii Bisericii. Mai 
mult, în cazul fiecăruia dintre aceştia patru, chiar şi în 
cazul lui Origen, această interpretare concordă cu propria 
evaluare a locului ocupat de ei ca „oameni ai Bisericii”. 

În această perioadă, lamentaţia lui Faust, „din păcate, 
chiar teologia”, se dovedise așadar cît se poate de ome- 
nească și, drept urmare, recunoașterea faptului că în cul- 
tura modernă „tradiţia îşi pierduse autoritatea” în așa 
măsură încît „istoria a trebuit astfel să fie pusă la treabă” 
a determinat agenda doctrinară. Însă aceasta putea con- 
duce -— şi a condus — la o mai profundă înțelegere a dez- 
voltării doctrinei creștine și, în consecinţă, la o nouă 
recunoaștere, istorică şi chiar teologică, a tradiţiei pe care 
se întemeiază această dezvoltare, dar cu care se află într-o 
relaţie dialectică. 

Criza ortodoxiei în Răsărit 
și în Apus 


În timpul convulsiilor iscate de Reformă şi de Contrare- 
formă, Biserica creștină și dogma ei, atît în Răsărit, cît şi 
în Apus, se confruntau cu altă criză, cu implicaţii mult 
mai amenințătoare. În 1667 patriarhia Moscovei îi exco- 
munica pe „vechii credincioși”, care aveau să provoace în 
continuare uimire prin zelul lor pentru martiraj, prin 
opoziţia lor față de schimbările din liturghia ortodoxă rusă 
şi prin despărţirea de Biserica oficială. Cam în aceeași 
perioadă, jansenismul în cadrul Bisericii Romano-Catolice, 
pietismul în cadrul Bisericilor Luterană și Reformată și 
puritanismul în cadrul Bisericii Anglicane adresau o pro- 
vocare fundamentală formelor doctrinei și vieţii stabilite 
în urma Reformei din Apus. Și atît Răsăritul, cît și Apusul 
începeau să recunoască faptul că, dincolo de toate aceste 
provocări venite din interiorul a ceea ce într-un anumit 
sens încă se mai putea numi „credinţa comună”, însăși 
existenţa Bisericii şi a dogmei avea să se confrunte, înce- 
pînd cu secolul al XVII-lea, cu „tabloul deplorabil” al unui 
atac progresiv din partea culturii moderne și a gîndirii laice. 

Prin urmare, la începutul secolului al XVIII-lea un 
episcop ortodox grec își mai putea exprima cu ocazia 
Duminicii Ortodoxiei, prima duminică din Postul Mare, 
uimirea față de „creşterea credinţei ortodoxe”, căci „erezia 
este în declin, iar ortodoxia triumfă” — dovadă a faptului 
că „ortodoxia este cu totul dumnezeiască”. La jumătate de 
lume distanţă, atît din punct de vedere ecleziastic și doc- 
trinar, cît şi geografic, baptiștii germani din Pennsylvania 
puteau sărbători „începutul acestui nou secol [al XVIII-lea)” 
ca pe un moment în care, prin creaţie, „alături de insti- 
tuţia convenţională a Bisericii, a adunărilor particulare”, 
așa cum reiese din legămîntul celor opt persoane care 
iniţiaseră mișcarea lor, Dumnezeu își revelase încă o dată 
harul. Totuși, cu toţii știau că ortodoxia, de orice sorginte 
confesională ar fi fost ea, se afla sub asediu. Astfel, același 

episcop ortodox grec, chiar și atunci cînd își exprima con- 
vingerea potrivit căreia „credința este victorioasă pe toate 
planurile”, se vedea totuși nevoit să deplîngă faptul că 
„din pricina păcatelor noastre” Constantinopolul, „regina 
cetăților” și capitala ortodoxiei bizantine, fusese cucerit și 
jefuit de musulmani, iar credinţa ortodoxă încă se afla în 
mare primejdie. 

În cele mai multe ţări din Occident, acelaşi sentiment 
al crizei era resimţit atit în rîndul apărătorilor, cît şi al 
detractorilor ortodoxiei. „Un potop alcătuit din tot ce e 
mai rău s-a revărsat asupra creștinătății și încă se mai 
revarsă în cele mai multe locuri”, nota cea mai imporcantă 
publicaţie a deismului englez; „cu greu se mai găseşte 
cineva căruia să îi pese de orice tip de creștinism, ca să nu 
mai vorbim de ortodoxie” — era versiunea protestantă ; în 
spaţiul de limbă franceză, fie el romano-catolic ori protes- 
tant, „toţi cei care urmau dreapta credință” erau îndemnați 
să se'opună celor ce „pînă în epoca noastră” continuaseră 
„să se răzvrătească împotriva credinţei” din cauza convin- 
gerii lor că „toate credinţele sînt epuizate” și „cele mai 
multe dintre Bisericile creștine... [din] secolul nostru” se 
aflau într-o stare de declin ; iar în Scandinavia trebuia să 
se protesteze împotriva unui atac la adresa „scolasticis- 
mului”, atac ce era de fapt îndreptat împotriva oricărei 
teologii ortodoxe sistematice. În contextul unui declin 
general al prestigiului tuturor ordinilor stabilite ale socie- 
tăţii, clerul se afla în cea mai proastă situaţie. În ciuda (sau 
poate din cauza) proliferării fără precedent a „manuale- 
lor [de teologie], a catehismelor, a mărturisirilor de cre- 
dință sau de doctrină, a cărţilor simbolice, a cărţilor de 
imnuri etc.”, doctrina ortodoxă nu mai putea impune un 
respect universal. Propovăduind în anul 1700, un teo- 
log avertiza că „Satan folosește orice mijloc pentru a exter- 
mina doctrina luterană a credinţei”, iar altul că „astăzi, şi 
chiar în acest loc”, nimeni nu le poate spune enoriașilor 
săi ceea ce zisese apostolul Pavel: „Voi toţi sînteţi fii ai 
luminii şi fii ai zilei”. Pe un ton sfidător (și cu majuscule), 
John Toland declara în 1696: „Nu recunosc nici o ortodoxie 
în afara adevărului” ; în același an, un susținător elveţian 
al ortodoxiei reformate critica zelul polemic excesiv al celor 
care se considerau „apărători ai ortodoxiei și principalii 
stîlpi ai cauzei creștine”; trei ani mai tîrziu, un critic 
pietist radical cataloga drept „nebunie” practica de „a ne 
numi unii pe alții fraţi întru credinţă doar datorită unei 
armonii în ceea ce privește confesiunea doctrinei” ; în 1700, 

un apărător al jansenismului își exprima refuzul de a 
permite oricărei „autorităţi omenești să oblige spiritul 
uman să creadă ceva contrar evidenţei” ; iar în 1716, un 
cercetător romano-catolic de marcă în domeniul liturgic 
avertiza că fără o cunoaștere mai în profunzime a crești- 
nătăţii răsăritene ar fi imposibil de înţeles continuitatea 
Bisericii, „neîntreruptă încă din vremurile apostolice atît 
în privinţa credinţei, cât şi a disciplinei”. 

Deși toate confesiunile creștine aveau să devină, pînă 
la sfîrșitul secolului al XVII-lea, ţinta atacurilor în ceea 
ce priveşte doctrina lor, ortodoxia comuniunii anglicane a 
trecut printr-o criză și mai profundă, și anume aceea de a 
fi „contestată din exterior și trădată din interior”, și a 
răspuns acestei crize prin mărturisiri de credinţă care au 
vorbit și în numele majorităţii celorlalte confesiuni creș- 
tine. „Niciunde nu a suferit religia reformată schimbări 
mai remarcabile de la apariţia ei”, comenta un profesor 
reformat din Olanda, „ca în Anglia” ; eroarea „a făcut cel 
mai mare progres în Biserica Angliei”, care era sediul deis- 
mului. Anglicanismul avea reputaţia — demnă de laudă, 
după unii, demnă de dispreţ, după alţii — de a ignora autori 
dogmatici mai recenți în favoarea autorilor patristici, de 
a tolera puncte de vedere diferite sau chiar contradictorii 
(dar totodată opunîndu-se în mod fanatic romano-catoli- 
cismului) şi, prin urmare, de a trece de la o extremă 
doctrinară la alta. Avea, după părerea unora, „o înclinație 
naturală” spre cultivarea viziunilor și a revelaţiilor indivi- 
duale. Ca aspect pozitiv, Societatea pentru promovarea 
cunoașterii creștine, înființată în 1698, a cucerit admi- 
rația europenilor datorită unui „zel care nu se limitează 
la nevoile Angliei, ci cuprinde și ţări străine”, iar cărţile 
englezeşti au contribuit la cultivarea evlaviei pietiste pe 
continent. 

Biserica engleză nu a putut fi clasificată la rubricile 
simbolisticii comparate, iar „clerul nostru, deși Cele 39 de 
articole calviniste continuă la fel, s-a deosebit atît în pri- 
vinţa doctrinelor, cît și a disciplinei”. De aici avea să se 
nască reputaţia că „noi, cei din Anglia, ne deosebeam 
numai în ceea ce priveşte formele de guvernare şi de cult 
şi în ceea ce privește lucrurile care erau prin natura lor 
neînsemnate”, lăsînd însă nerezolvate „lucruri de mare 
însemnătate” privind doctrina. Întrucît „teologia modernă 
s-a născut în Anglia la cumpăna dintre veacurile al XVII-lea 
şi al XVIII-lea”, răspunsurile anglicane la criza ortodoxiei, 
datînd din secolul al XVII-lea şi unele chiar din cel de-al 

XVI-lea, anticipaseră adesea accentele doctrinare ce aveau 
să apară în cadrul altor tradiţii confesionale abia în veacul 
al XVIII-lea. Folosind ca subtitluri în acest capitol titlurile 
unor lucrări apărute în Anglia chiar înainte de a fi general 
recunoscută gravitatea crizei, vom încerca să acceptăm 
acea unică poziţie a anglicanismului și a ramificaţiilor lui 
şi în același timp să analizăm în cadrul tuturor Bisericilor 
natura crizei doctrinare, pentru a înţelege, ulterior, na- 
tura reacției acestora faţă de ea. 


Apologia Bisericii 


În comentariul său pe marginea celor 39 de articole ale 
Bisericii Angliei pe care îl scria chiar la începutul se- 
colului al XVIII-lea, Gilbert Burnet, episcop de Salisbury, 
îl evoca pe „primul și cu adevărat cel mai bun scriitor din 
vremea reginei Elisabeta”, John Jewel, şi el episcop de 
Salisbury, „mîndria trainică a scaunului în care m-a așe- 
zat providenţa divină, precum și a epocii în care a trăit”. 
Ca atare, nu doar datorită calităţilor ei literare, ci și 
concepției ecleziastice și doctrinei ei, lucrarea lui Jewel, 
O apologie a Bisericii Angliei, din 1562, era încă văzută ca 
avînd relevanţă pentru criza de la 1700. Această apărare 
a Bisericii anticipase multe dintre aspectele de care ar fi 
fost preocupate în cadrul acestei crize nu doar anglicanis- 
mul, ci orice fel de creștinism ecleziastic. Și acum, chiar 
mai mult decît în epoca Reformei, Biserica avea nevoie să 
fie apărată, nu doar una sau alta dintre Biserici și nici 
măcar una faţă de alta, ci însăși ideea că „sîntem uniţi cu 
Hristos prin unirea noastră cu Biserica catolică văzută 
ori nevăzută, ce include în mod necesar frățietatea şi 
comuniunea noastră cu Biserica în sînul căreia trăim”, 
chiar dacă din perspectivă instituţională acea Biserică 
era supusă autorităţii clerului, strict delimitată din punct 
de vedere politic, „cezaropapistă”, superstiţioasă ca mani- 
festare a evlaviei și ortodoxă în ceea ce priveşte dogma. 
„Controversa bangoriană”, iscată în 1717 de o predică 
a episcopului anglican de Bangor, Benjamin Hoadly, despre 
„Natura Împărăției sau a Bisericii lui Hristos”, părea, în 
opinia criticilor săi, să implice nu doar problema politică 
legată de Biserică şi de stat, ci și problema teologică a 
valabilităţii și caracterului vizibil al Bisericii instituţio- 
nale ca atare. Hoadly combătea, ca una dintre „cele mai 
grave erori de judecată cu privire la natura împărăției 
sau Bisericii lui Hristos”, tendinţa de a face analogii între 

aceasta și „alte societăţi vizibile”. Pentru acest motiv, el a 
fost acuzat de subminarea „autorității Bisericii Angliei”, 
cu toate că susținătorii lui au respins acuzațiile, conside- 
rîndu-le „mult mai potrivite în gura unui pretins papist 
decît în gura unui slujitor al Bisericii Protestante şi mai 
cu seamă al Bisericii Angliei”. Hoadly a fost atacat şi pen- 
tru „libertatea pe care și-o ia față de Părinţii Bisericii 
primare” și faţă de tradiţia confesională a întregii Biserici, 
însă el susținea că nu face decît să avertizeze împotriva 
„unor pretinși creștini ce se declară deschis în favoarea 
unei astfel de autorităţi care să-i oblige în mod categoric 
pe toţi cei din jurul lor la unitatea mărturisirii de credință — 
mai precis, să mărturisească pînă şi ceea ce nu cred, ceea 
ce nu pot crede a fi adevărat”. 

Jewel încercase să definească Biserica nu ca fiind „în- 
ghesuită... într-un colț sau altul al lumii, ci... catolică și 
universală și răspîndită în întreaga lume”. Definiţia Bise- 
ricii era la sfîrșitul secolului al XVI-lea — şi a continuat să 
fie la sfîrșitul secolului al XVII-lea — indispensabilă orică- 
rei apărări a ei. Totuşi, repetarea definiţiilor Reformei ce 
rezultaseră dintr-o competiţie între versiunile „ortodoxiei” 
a căpătat o nuanţă diferită acum, cînd exista o „distincție 
[fundamentală] între Biserică şi religie”, iar competiţia se 
desfășura, din ce în ce mai mult, între toate acele versiuni 
ale ortodoxiei, pe de o parte, şi respingerea lor radicală, 
pe de altă parte. Reluînd definiţia din Cele 39 de articole, 
potrivit căreia „Biserica vizibilă a lui Hristos este adu- 
narea credincioșilor, în care se propovăduiește cuvîntul 
curat al lui Dumnezeu, iar tainele sînt administrate cum 
se cuvine, așa cum au fost ele instituite de Hristos”, Tindal 
întreba: „Și totuși, nu este oare [Biserica] pretutindeni 
confundată cu clerul ?”. Chiar şi atunci cînd Biserica era 
definită, în cazul acesta de teologii ortodocși greci, ca 
fiind, „strict vorbind, adunarea credincioşilor”, rezultatul 
clar al definiţiei era acela că „una sfîntă, catolică și apos- 
tolică Biserică” era identificată, de alt teolog ortodox grec, 
cu „episcopii, preoții și diaconii”. 

Totuşi, definiţia Bisericii ca „o adunare a creştinilor 
uniți în aceeași credinţă, venerîndu-l împreună pe Dum- 
nezeu”, chiar deplasa accentul de pe structura ierarhică 
şi instituțională. Atunci cînd un apărător al protestantis- 
mului ortodox a adăugat la metafora patristică a Bisericii 
ca mamă specificarea că Biserica avea să fie cea care „îi 
învaţă pe copiii credincioşi ai lui Dumnezeu teologia și 
toate articolele de credință”, această definiţie didactică și 

intelectualistă nu a putut ştirbi complet semnificaţia me- 
taforei. Pietiștii radicali defineau Biserica în sensul că 
aceasta „îi includea doar pe binecredincioșii sfinți şi vii”, 
prin urmare nu şi pe membrii morţi duhovnicește care păs- 
trau doar o legătură exterioară cu Biserica, şi considerau 
că „adevărata urmare a vieţii lui lisus Hristos” nu se afla 
în Bisericile oficiale, ci în rîndul „sectanților” Reformei și 
al „altora dintre cei tăcuţi”. Totuşi, dacă Biserica era defi- 
nită drept „adunarea celor care cred în lisus Hristos” și 
dacă această Biserică era identificată cu trupul lui Hristos, 
chiar și un apărător al ortodoxiei era nevoit să recunoască 
faptul că din acest trup mistic făceau parte şi credincioșii 
ce greșeau ; pe de altă parte, statutul „creștinilor care sînt 
în afara Bisericii” ridica probleme pentru orice definiţie. 
Componenta normativă a definiţiei era inevitabilă pentru 
ecleziologia romano-catolică, aceasta apărînd caracterul 
vizibil al adevăratei Biserici, dar susținînd că „adevărata 
Biserică nu este prezentă în rîndul ereticilor” precum 
luteranii şi calviniștii, care aparţineau mai curînd istoriei 
schismei. 

Definind Biserica, Jewel protestase împotriva acuza- 
ţiilor romano-catolice: „Negreșit am socotit dintotdeauna 
Biserica primară din vremea lui Hristos, a apostolilor și a 
sfinților Părinţi ca fiind Biserica Catolică”. Această identi- 
ficare a „adevăratei Biserici primare” atît cu idealul, cît și 
cu norma era o presupoziţie împărtășită de toate părţile 
la începutul secolului al XVIII-lea. Afirmația lui Tertulian, 
devenită proverbială, potrivit căreia „sîngele creştinilor 
este sămînță”, prin care voia să spună că persecuțiile 
ajutaseră la întărirea credinţei în Biserica primelor veacuri 
creștine, se afla la baza ideii susținute de noua Reformă 
că prosperitatea și acceptarea politică nu fuseseră bene- 
fice pentru Biserică, avînd în vedere că aceasta se aflase 
„într-o stare mai bună şi mai plină de slavă înaintea lui 
Dumnezeu” atunci cînd fusese persecutată. Nu trebuia 
decît să se citească istoria Bisericii, ca, de pildă, cea scrisă 
de Gottfried Arnold, pentru a se sublinia antiteza cu pre- 
zentul. Readucerea în discuţie a felului în care Biserica 
fu sese coruptă de-a lungul fiecărui veac succesiv conducea 
în mod inevitabil la avertismentul că o astfel de cădere a 
Bisericii va avea loc din nou în această ultimă epocă a 
istoriei sale. Citînd în sprijinul primatului roman mărturii 
ale Părinților, precum Irineu, apărătorii romano-catoli- 
cismului identificau „adevărata, necorupta, necontaminata 
şi autentica Biserică a lui Hristos” cu „acea Biserică ce se 

află în comuniune cu Biserica primară a primelor patru 
veacuri” — mai precis, cu Biserica lor. Totuși, în multe 
privințe, o astfel de comuniune cu Biserica primară, care 
se aflase deja în centrul dezbaterilor ecleziologice înaintea 
Reformei, începea să aparţină mai mult întrebării decît 
răspunsului. Cercetările istorice asupra acestui subiect 
au demonstrat că modelul creștinismului primar fusese 
abandonat de veacurile ulterioare, nemaiputînd fi pro- 
babil identificat și cu atît mai puţin recuperat. 

Printre epitetele folosite de criticii radicali pentru a-şi 
ilustra acuzaţia potrivit căreia Biserica era deja decăzută — 
inclusiv sintagme precum „Israelul nostru baalitic” —, epi- 
tetul preferat era „Babel”. Turnul Babel era scena ames- 
tecării iniţiale a limbilor; în Noul Testament, „Babilon” 
era cuvîntul-cod pentru „Roma” (cel puţin pentru cetate, 
dacă nu pentru papalitate); „A căzut Babilonul!” era cîn- 
tecul de bucurie din Apocalipsă, unde „călduţa” Biserică a 
Laodiceei reprezenta „Babelu!”; iar mult invocatul tratat 
din 1520 al lui Luther, Captivitatea babilonică a Bisericii, 
reunise aceste conotații biblice într-o formă care a transformat 
termenul (în ciuda „jocului de cuvinte nefericit Biblie... 
Babel”!) într-un adevărat slogan și pentru cererile unei 
noi Reforme. Antiteza, exprimată în Apocalipsă, dintre 
desfrînata numită Babilon și mireasa neprihănită a lui 
Hristos își avea echivalentul acum, iar pietiștii radicali 
considerau că „Babel” era un nume potrivit pentru toate 
Bisericile ortodoxe. 

Întemeietorii mai conservatori ai pietismului au fost 
acuzaţi de folosirea aceleiași metode în criticile la adresa 
ortodoxiei, însă ei nu au mers atît de departe. Philipp 
Jakob Spener își exprima simpatia față de acei romano- 
-catolici care trăseseră concluzia „că nu mai există nici o 
Biserică neprihănită pe pămînt, iar copiii lui Dumnezeu 
sînt încă prizonieri în Babilon”. El admitea că „și astăzi 
avem un Babilon” şi întreba: „De ce să nu avem și noi un 
Ierusalim care ar putea fi în ruine, dar care se deosebeşte 
totuși de Babilon ?”. Precizînd că „în fiecare zi auzim nenu- 
mărateinvective despre «Babel»”, August Hermann Francke 
avertiza că „Biserica lui Dumnezeu se va transforma într-un 
Babel” dacă făgăduinţa biblică de a avea „o turmă și un păs- 
tor” devenea pretextul de a pune laolaltă oile cu caprele; 
şi îi îndemna pe cei care „vorbesc numai despre «Babel» și 


1. În limba engleză: „Bible... Babel” (n. trad.). 


68 


Frmck. Pass. Marc. 1 
(1724:27) 


Deutsch. Luth. 2.7.3; 2.7.9 
(1698:129; 132) 


Beng. Briid. 1.3.30 
(1751:235) 


Vezi vol. 4, p. 395 
Rndt. Lit. Or pr. (1716.I:1lr) 


Drnd. Fid. vind. 3.55 
(1709:5815) 


Vezi vol. 4, pp. 395-405 


Bert. Aug. 4.1 (1747-11:15) 
Bianch. Pot. 1.1.14 
(1745-1:116-121) 


Jwl. Apol. 3 (Booty 47) 


Spen. Bed. 1.1.51 
(Canstein 1:277) 

Lmp. Ghm. 12 (1719-1:784); 
Span. Cont. (Marck 3:891) 


Hrn. H. e. 3.1.21 
(Leydecker 1:320-321) 


Brand. Dr. Con. 3 
(1695:F2v-11v) 


Spen. Pi. Des. (Aland 63-64) 


Wer. Diss. 25.1 
(Ryhinerus 1:434) 


Lschr. Pens. (1724:36); 
Schwrd. Comm. (1707:Ar) 


Strim. Un. Ev. 2.1 (1711:53) 
Strim. Un. Ev. 2.7 (1711:67) 


DOCTRINA CREŞTINĂ ŞI CULTURA MODERNĂ (DE LA 1700) 


despre putreziciunea din afară” să-și cerceteze inima și 
să „distrugă Babelul dinlăuntru”. Respingînd epitetul 
drept „absolut defăimător”, apărătorii Bisericilor oficiale 
insistau asupra faptului că ei erau „adevărata Biserică a 
lui Dumnezeu... și nu trebuie să fie priviţi cîtuși de puţin 
ca un «Babel»”, nefiind justificat transferul acestui cali- 
ficativ dinspre „cetatea Romei” către „religiile creștine” 
ca întreg. 

Totuşi, era evident că religiile creștine nu mai alcă- 
tuiau un „întreg”, nu mai formau unicul trup mistic al lui 
Hristos, ci o mulţime de Biserici, confesiuni și denomi- 
naţiuni, rivalizînd între ele şi excluzîndu-se reciproc. În 
ciuda aprecierii de care se bucura în continuare Jacques 
Bânigne Bossuet, autor al controversatei lucrări Istoria 
variațiilor Bisericilor protestante, și a ideii insistente potri- 
vit căreia teologii romano-catolici nu se aflau „pe poziţii 
adverse în chestiuni ce ţin de credinţă și sînt acceptate de 
Biserică drept dogme”, era posibil chiar și în interiorul 
romano-catolicismului să fie descrise concepţii teologice 
diferite despre darurile harului ca fiind „secte ale catolicilor”, 
iar Bossuet să fie criticat. Jewel profitase de o asemenea 
diversitate în sînul romano-catolicismului pentru a afirma 
că, deși „unitatea și armonia se potrivesc cel mai bine 
religiei, totuși nu unitatea este semnul sigur după care se 
recunoaște Biserica lui Dumnezeu”. După aproape două 
secole de controversă neîntreruptă de la izbucnirea Re- 
formei, problema unităţii, în orice caz în sînul protes- 
tantismului, părea acum mai urgentă decît oricînd: „Nu 
poate fi binecuvîntare mai mare pentru Biserica Evan- 
ghelică [Protestantă/” decît reunificarea ei. În ciuda efor- 
turilor „zadarnice” de a o realiza (începînd cu Colocviul de 
la Marburg din 1529 şi sfîrșind cu Colocviul de la Thorn 
din 1645), exista o dorinţă de „unire a majorităţii confe- 
siunilor din rîndul creștinilor”, la care se adăuga senti- 
mentul că „principala cale de înfăptuire a ei şi cea pe care 
Dumnezeu ar binecuvînta-o cel mai mult ar putea fi aceasta, 
şi anume să nu mizăm totul pe argumentaţie”. 

Atunci cînd un teolog reformat irenic susţinea că „re- 
formaţii sînt oarecum mai aproape de pace”, în vreme ce 
„luteranii sînt în general mai departe de ea”, aceasta era 
o acuzaţie pe care luteranii confesionali o luau drept laudă. 
Irenicismul reformat îndemna la „toleranţă ecleziastică” 
în care ambele părți „să recunoască faptul că aparţin 
adunării aceleiași Biserici Catolice”; „cei care sînt una în 
ceea ce priveşte temelia credinţei creștine” erau una și „în 

ceea ce privește mila creștină şi frăţia bisericească”, „dog- 
mele mai puţin însemnate” fiind lăsate la o parte. Exista 
un sentiment larg răspîndit, chiar și în rîndul susţină- 
torilor unor puncte de vedere divergente, că etichetele 
confesionale generate de Reformă aveau din ce în ce mai 
puţină relevanţă acum, cînd toate Bisericile erau „secte”, 
iar diferenţele din interiorul confesiunilor erau în multe 
privinţe mai profunde decît diferenţele dintre ele. Chiar 
şi în legătură cu doctrina despre persoana lui Hristos, pe 
care disputele pe marginea prezenţei reale din cadrul 
Euharistiei o așezaseră în centrul polemicii dintre cal- 
vinişti şi luterani, se credea acum că există un acord în 
punctele esențiale sau cel puţin o recunoaștere a faptu- 
lui că anumite aspecte hristologice, precum comunicarea 
omniprezenţei firii divine a lui Hristos către firea sa ome- 
nească, nu erau articole de credinţă, ci „doar opinii teo- 
logice” şi ele nu afectau mîntuirea. Exista, pe scurt, un 
„consens fundamental în rîndul protestanților”. 

Nu era perceput însă nici un astfel de consens funda- 
mental între protestantism și romano-catolicism sau 
ortodoxia răsăriteană. Apărătorii reunificării protestante 
erau adesea tot cei care obiectau față de „rămășițele papis- 
taşe” din sînul acelor Biserici, precum cea anglicană și cea 
luterană, care, trăgînd „concluzii papistaşe din principii 
protestante”, păstraseră din doctrina și practica medie- 
vală mai mult decît altele. „Ne-am ţinut departe”, preci- 
zase Jewel, „nu precum e obiceiul ereticilor, de Biserica 
lui Hristos, ci, așa cum ar trebui să facă toţi oamenii buni, 
de infectarea cu persoane rele și cu fățarnici”. „Este Bise- 
rica Luterană sau Calvină... veche ori nouă ?” era o apa- 
rentă dilemă și, ca răspuns la întrebarea zeflemitoare: 
„Unde era Biserica voastră înainte ?”, succesorul lui Jewel 
spunea: „Era unde este acum, aici, în Anglia, și în alte 
regate ale lumii; numai că atunci era putredă, iar acum 
este curată”. De aceea, William Chillingworth, care tre- 
cuse de la anglicanism la romano-catolicism și înapoi, „a 
clădit pe această temelie... cea mai solidă şi rațională 
apărare a cauzei protestante care a fost vreodată oferită 
publicului de la Reformă încoace”. În mod similar, apă- 
rătorii Confesiunii de la Augsburg au acceptat eticheta 
„luteranism vechi-catolic”, iar calvinii susțineau continui- 
tatea „de doctrină și disciplină” cu vechea Biserică. 

Infailibilitatea era subiectul la care revenea în mod 
inevitabil controversa dintre protestanți și romano-cato- 
lici, cu toate că unii critici nu vedeau „nici o diferență 

între infailibilitatea papistașă și faptul de a fi obligat să 
accepţi orbește hotărîrile protestanților failibili”. Deşi exis- 
tau exegeți protestanți care interpretau pasajul evanghe- 
lic, Matei 16, 18-19, fără a contrazice teoria papală, alții 
făceau din „pervertirea” pasajului o chestiune majoră şi, 
în timp ce recunoșteau că există „un fel de respect special 
faţă de Petru însuși” în astfel de pasaje, repetau identifi- 
carea „pietrei” pe care Hristos și-a zidit Biserica nu cu 
persoana lui Petru sau a urmașilor săi, ci cu „doctrina pe 
care a mărturisit-o Petru”. Unii critici ai infailibilității 
papale din cadrul romano-catolicismului foloseau pasajul 
spre a dovedi că nu existase nici o garanţie a infailibilităţii 
pentru urmașii lui Petru. În plus, nici Conciliul de la Niceea 
nu susținuse infailibilitatea, iar Părinţii Bisericii își argu- 
mentaseră doctrina mai curînd pe baza „transmiterii ei 
printr-o succesiune neîntreruptă de învăţători” din tradi- 
ţia creștină decît pe baza unei teorii a infailibilităţii. Dacă 
exista o asemenea teorie a infailibilităţii, spre deosebire 
de indefectibilitate, se referea ea la papă, la consistoriu 
sau la conciliul general ? În mod fundamental, tot potrivit 
romano-catolicilor ortodocși, făgăduinţa indefectibilităţii, 
potrivit căreia Biserica „nu va greşi niciodată în credință 
şi în cult”, fusese dată adevăratei Biserici ca „stîlp al 
adevărului” (pe care protestanții o aplicau celor aleși, nu 
instituției „exterioare”) ; însă această făgăduinţă se refe- 
rea, în opinia apologeților romano-catolici, la „infailibili- 
tatea Scaunului apostolic”. Adversarii jansenismului erau 
acuzaţi de susținerea „unei noi [teorii] a infailibilităţii”, 
prin care, „așa cum Biserica poate hotări cu o autoritate 
infailibilă în privinţa unor chestiuni de credință”, și papa 
putea decide în privinţa unor chestiuni de fapt, cu „aceeași 
infailibilitate ca acea a lui lisus Hristos”. 

Avîntul cercetării istorice din secolul al XVIII-lea, care 
i-a obligat pe protestanți să recunoască vechimea auto- 
rităţii papale, iar pe romano-catolici să-i treacă în revistă 
pe toţi antipapii, a sporit importanţa acordată diferitelor 
date privind istoria Bisericii care păreau să infirme doc- 
trina infailibilităţii Bisericii sau a papei : milenarism „încă 
din primele veacuri, chiar la treizeci sau patruzeci de ani 
după apostoli” ; prefața lui Origen la lucrarea Despre prin- 
cipiile primordiale, una dintre primele și cele mai siste- 
matice discuţii patristice cu privire la autoritatea în cadrul 
Bisericii, unde nu se menţionează absolut nimic în legă- 
tură cu infailibilitatea Bisericii ; istoria dreptului canonic, 
inclusiv falsele decrete papale, precum și bine-cunoscuta 

reglementare potrivit căreia papa putea fi revocat dacă 
devenea eretic; contradicţia (în ciuda legăturii lor în ceea 
ce privește autoritatea) dintre cel de-al Doilea Conciliu de 
la Niceea din 787, care aprobase folosirea icoanelor, și 
Sinodul de la Frankfurt din 794, care se pronunţase îm- 
potrivă ; eroarea papei loan al XXII-lea privind doctrina 
despre vederea lui Dumnezeu, care a avut nevoie de dis- 
culpare ; şi cazul clasic al papei Honoriu [, care, în ciuda 
eforturilor de a respinge acuzaţia în cauză pe motiv că, 
atunci cînd a fost condamnat de Conciliul de la Constanti- 
nopol din 681, acesta nu era un conciliu ecumenic legitim 
sau pe motiv că textul Actelor sale era deformat, continua 
să servească, așa cum avea să se întîmple la Primul Con- 
ciliu Vatican din 1870, drept mărturie că Honoriu „fusese 
şi rămăsese eretic și papă în același timp”. 

Așa cum sugera folosirea de către romano-catolicism a 
unei argumentaţii similare împotriva „întregii Biserici 
grecești”, condamnarea lui Honoriu făcuse parte din „reaua 
voinţă” şi din istoriile separate prin care creștinătatea 
răsăriteană și cea occidentală se înstrăinaseră treptat una 
de cealaltă. Acum, o mie de ani mai tîrziu, o recunoaștere 
tot mai profundă a prețului plătit de ambele părţi din 
cauza acestei alienări, precum şi a noii crize cu care se 
confruntau atît Occidentul, cît și Răsăritul a determinat o 
reconștientizare a afinităţilor, deși nu neapărat și o nouă 
înțelegere, de către toate părţile. Acei romano-catolici care 
manifestau simpatie cel puţin faţă de liturghiile răsări- 
tene îi criticau pe protestanți pentru ignoranţa lor în această 
privinţă, fapt invocat de unii protestanți drept mărturie a 
supravieţuirii cultului păgîn sub înfăţişare creștină. Teo- 
logi ortodocși răsăriteni precum Feofan Prokopovici, arhi- 
episcop al Novgorodului care fusese pentru scurt timp 
romano-catolic, au publicat apologii și descrieri ale orto- 
doxiei în latină, care au stîrnit admiraţia erudiţilor occi- 
dentali și i-au ajutat să înțeleagă doctrina ortodoxă, într-o 
epocă în care cunoaşterea limbii grecești era în declin, iar 
limba rusă era practic necunoscută în Occident. 

Cel puţin unele dintre istoriile Bisericii scrise de cerce- 
tătorii occidentali îi aduceau un omagiu patriarhului Fotius 
în calitate de teolog și om al Bisericii, cu toate că altele 
continuau polemica împotriva lui. La rîndul lor, cercetă- 
torii răsăriteni își concentrau atenţia, deși cu un ochi 
critic, asupra „scolasticii din rîndul latinilor”. În antiteză 
cu teoria papală privind monarhia, ei continuau să pună 
accentul pe doctrina pentarhiei, inclusiv pe primatul iniţial 

al Ierusalimului și pe întemeierea legendară a scau- 
nului patriarhal al Bizanţului-Constantinopol de către 
apostolul Andrei ; ecleziologia romano-catolică respingea 
toate acestea pe motive istorice, precum și teologice. „Nu 
există”, precizau purtătorii de cuvînt ai Răsăritului, „nici 
o administrare monarhică în Biserica lui Hristos”, aşa 
cum susțineau papaliștii occidentali. Ceea ce trebuia să 
prevaleze era mai curînd o împărţire a autorităţii între 
Roma, Constantinopol, Ierusalim, Alexandria și Antiohia, 
cele cinci scaune patriarhale, și între cele şapte concilii 
ecumenice (fără a include aici și Conciliile de la Florenţa 
şi Trident). Cercetătorii occidentali au răspuns nu doar 
prin susţinerea autorităţii acelor concilii ecumenice care 
să le justifice propriile poziţii, ci și prin sublinierea fap- 
tului că cezaropapismul puterilor laice ale Răsăritului i-a 
permis, de exemplu, marelui duce al Moscovei să emită 
legi severe împotriva disidenţilor. Însă „cezaropapismul” 
era o acuzaţie care putea fi îndreptată și împotriva unor 
forme de guvernare protestante. 

Recunoscînd roluljucat de aceste aspecte ale autorităţii 
papale și conciliare în controversa pe marginea purcederii 
Duhului Sfînt „de la Tatăl şi de la Fiul [ex Pare Filioque?”, 
protestanții ortodocși (și mai puţin ortodocși) continuau 
„să primească Crezul așa cum era practica în Bisericile 
apusene”; apărînd adăugarea lui Filioque la Crezul ni- 
ceean atît din punct de vedere procedural, cît și doctrinar, 
romano-catolicii recunoșteau acest aspect ca fiind unul 
dintre puţinele puncte reale de divergență şi denunțau 
concepţia greacă, pe care o socoteau o „erezie”. Una dintre 
cele mai importante întrebări era dacă teologii occidentali 
erau sau nu îndreptăţiţi să invoce autoritatea Părinților 
greci din veacul al IV-lea spre a-și justifica poziţia. Pole- 
mistul ortodox grec Atanasie de Paros (care a trăit în vea- 
cul al XVIII-lea) considera chestiunea legată de Filioque 
suficient de importantă ca să-i rezerve cel mai lung capitol 
din lucrarea sa Sinteză sau culegere de dogme divine ale 
credinţei, catalogînd-o drept o „inovaţie” şi „acuzîndu-i pe 
latini de introducerea acestei dogme complet noi în învă- 
ţătura comună a credinţei”. 

Pe lîngă această obiecţie procedurală faţă de Filioque, 
ce era și de natură teologică datorită opoziţiei faţă de 
„adăugarea sau scoaterea” din crez, ortodoxia răsăriteană 
îl ataca și cu argumente teologico-trinitare. În sînul Treimii, 
Tatăl „singur este principiul și izvorul și cauza” ; de aceea 
Duhul nu a purces de la Tatăl „după Fiul”, ci „cu Fiul”. 

Teologii romano-catolici negau ideea că din Filioque „re- 
zultă în mod necesar faptul că există două cauze în sînul 
Treimii” ; și, într-un comunicat adresat lui Petru cel Mare 
al Rusiei, se declarau de acord cu formula de compromis 
„de la Tatăl prin Fiul”, dacă aceasta era corect înţeleasă. 
Invocînd distincţia tradiţională dintre „teologie” și „icono- 
mie”, teologii răsăriteni și occidentali erau în continuare 
de acord cu faptul că „trimiterea” iconomică a Duhului în 
timp, spre deosebire de „purcederea” veșnică, era într-ade- 
văr „de la Tatăl prin Fiul”. Teologii protestanți ce erau de 
acord cu doctrina apuseană nu priveau întreaga chestiune 
ca pe una care afecta mîntuirea sau care „ar fi trebuit să 
creeze... o schismă între cele două Biserici”. 

Cînd, opunîndu-se felului cum „se lăudau [romano- 
-catolicii] cu faptul că întreaga Antichitate și o continuă 
încuviinţare a tuturor epocilor erau de partea lor”, John 
Jewel definise ca fiind cu adevărat „Biserica Catolică” „Bise- 
rica primară din vremea lui Hristos, a apostolilor și a sfin- 
ţilor Părinţi”, mai curînd decît Biserica Romano-Catolică, 
el se identifica nu mai puţin cu Părinţii greci decît cu cei 
latini. Această identificare nu ţinea exclusiv de aspecte 
privind administrarea și autoritatea Bisericii, unde pro- 
testanţii făcuseră de mult apel la forma de guvernare anti- 
monarhică a Răsăritului atunci cînd criticau pretenţiile 
papale, ci şi de alte zone de interes doctrinar. Respingerea 
de către protestanți a doctrinei purgatoriului includea 
uneori argumentul potrivit căruia „Biserica greacă nu a 
acceptat niciodată” această doctrină, cu toate că romano- 
-catolicii, ce îi puneau pe Părinţii greci în opoziţie cu 
teologii răsăriteni „recenți”, susțineau că Biserica greacă 
propovăduise atît purgatoriul, cît și indulgențele. Cum 
apărarea doctrinei creștine a creaţiei devenea tot mai 
imperativă în secolul al XVIII-lea, versiunile răsăritene 
ale „cosmogoniei”, dat fiind faptul că exponenţii lor greci 
le puneau în antiteză cu versiunile occidentale, căpătau o 
relevanţă specială și în Occident. 

Alte origini teologice ale schismei dintre Răsărit și 
Apus și în special cele asociate cu practica evlaviei au 
continuat să se bucure de atenţie din partea tuturor. Osti- 
litatea Bisericilor reformate faţă de folosirea imaginilor, 
deși îndreptată în primul rînd împotriva „idolatriei” din 
cadrul romano-catolicismului, trebuia să ia în considerare 
şi Răsăritul. Acolo „se dezvoltase abuzul [imaginilor] 
în biserică”, generînd controversa iconoclastică. Neţi- 
nînd seama de autoritatea celei de-a doua porunci, care 

interzicea „chipul cioplit”, Biserica Romano-Catolică (și cea 
Luterană) „a înglobat-o ca o anexă la prima [poruncă], iar 
apoi a exclus-o de-a dreptul din catehismele sale” ; Bise- 
rica răsăriteană, care (asemenea celei reformate și celei 
anglicane) o includea în rîndul celor Zece Porunci, avea să 
o explice apoi prin intermediul argumentelor clasice dez- 
voltate de apărătorii bizantini ai icoanelor. Era „trist... că 
atît de mare parte din creștinătate i se închină lui Dum- 
nezeu prin icoane” și că pînă și presupusa lor „utilitate 
spre învățătură” devenise o scuză pentru „adorarea” lor. 
Ca răspuns la permanentele polemici occidentale, autorii 
sistematici ai ortodoxiei răsăritene își afirmau și își apă- 
rau doctrina privind energiile divine și „lumina necreată”, 
așa cum fusese ea dezvoltată de Grigore Palama, și invo- 
cau autoritatea lui Dionisie Areopagitul în sprijinul ei, în 
ciuda defăimărilor la adresa doctrinei înseși, precum și a 
autorităţii lui Dionisie, venite atît din partea protestan- 
ților, cît și a romano-catolicilor, care îl considerau pe acesta 
un personaj „fictiv”. 

Toate aceste afirmaţii privind modul cum definea fie- 
care Biserică „ortodoxia” erau în mare măsură identice cu 
cele din ultimele două secole și totuși ilustrau și semne 
ale crizei cu care se confruntau toate tipurile de „orto- 
doxie”. Aspectul obiectiv al crizei avea să devină vizibil 
atunci cînd interpretarea istorico-critică a Noului Testa- 
ment și a autorilor Antichității creștine a pus în discuţie 
relatările tradiţionale cu privire la felul cum fusese înte- 
meiată Biserica şi cum fuseseră instituite sfintele taine. 
Orice presupoziţie în legătură cu o „continuă tradiţie a 
sfinţilor Părinţi” privind Biserica și tainele, inclusiv con- 
cepţia răsăriteană şi apuseană despre Liturghie ca jertfă 
şi practica liturghiei particulare, era cu adevărat pusă în 
pericol dacă studiile asupra Noului Testament puteau 
arăta că formulele de instituire din Evanghelii nu erau 
autentice și nu reflectau intenţia iniţială a lui lisus. Atunci 
„căderea Bisericii” nu avea să mai fie datată începînd cu 
momentul convertirii lui Constantin ori cu întemeierea 
unei papalităţi monarhice, ci cu prima generaţie de apos- 
toli. Dimensiunile acestei noi crize din veacul al XVIII-lea 
întăreau spusele lui Jewel din Apologia sa atunci cînd 
descria criza din veacul al XVI-lea: „Aceasta era o stare 
jalnică ; era o formă lamentabilă a Bisericii lui Dumnezeu”. 

Cercetări privind doctrina creştină 


În ciuda reputației pe care o avea Anglia ca loc unde toate 
controversele teologice erau „doar în legătură cu formele 
de guvernămînt și de cult”, totuși apologeţii Bisericii din 
această ţară recunoșteau la sfîrșitul secolului al XVIII-lea 
faptul că „nu ar trebui să începem cu chestiunea Bisericii 
şi apoi să trecem la doctrină”, ci mai curînd „să cercetăm 
întîi doctrina și în funcţie de aceasta să judecăm puritatea 
unei Biserici”. Mișcarea pentru reformarea doctrinei a 
fost condusă mai curînd de protestantismul englez, ame- 
rican și european decît de ortodoxia răsăriteană sau de 
romano-catolicism, iar această mișcare avea să se facă în 
cele din urmă simțită în cadrul tuturor Bisericilor. A doua 
jumătate a secolului al XVII-lea și prima jumătate a se- 
colului al XVIII-lea au reprezentat o perioadă în care 
apologia doctrinei, nu doar a uneia sau a alteia dintre 
doctrine, ci a doctrinei în sens generic, a devenit o nece- 
sitate la fel de stringentă ca și apologia Bisericii. În ultimă 
instanţă, cele două imperative erau identice, întrucît mai 
ales doctrina Bisericii era acum ridiculizată, însăşi defi- 
niția doctrinei nu în sensul ideilor particulare ale unuia 
sau altuia dintre teologi, ci ca ilustrare a ceea ce credea, 
propovăduia și mărturisea Biserica și a ceea ce Biserica 
putea și trebuia să impună ca voce colectivă. 
Emblematică pentru ambele imperative era o carte 
începută în jurul anului 1655 și terminată cam pe la 1660, 
aparţinîndu-i omului de litere englez ce s-a bucurat de 
recunoaștere internaţională, poetul și teologul puritan 
John Milton -— carte începută în jurul anului 1655, dar 
publicată aproape două secole mai tîrziu, în 1825. Purta 
titlul (în latină) Două cărți de cercetări privind doctrina 
creştină extrasă doar din Sfintele Scripturi. Atît data cînd 
a fost scrisă cartea, cît și amînarea datei publicării ei ne 
oferă mărturii cu privire la dezvoltarea doctrinei creştine 
în această perioadă. În biografia pe care i-a închinat-o lui 
Milton, publicată în ultimul an al veacului al XVII-lea, 
John Toland, elogiindu-l ca fiind „o persoană de geniu, cu 
cele mai alese înzestrări și cea mai vastă erudiție pe care 
această naţiune, renumită pentru excelenţii scriitori pe 
care i-a dat, le putea scoate la lumină”, aprecia scrierea 
lui Milton În apărarea poporului englez drept „capodo- 
pera, cea mai importantă lucrare în proză și preferata 
sa”; mai adăuga faptul că, deși existaseră și „cîteva lucrări 

pe diverse teme mult inferioare celorlalte scrieri ale sale”, 
Milton scrisese, de asemenea, „un Sistem al divinității, 
însă nu pot preciza dacă l-a conceput pentru a fi făcut 
public sau doar pentru uzul propriu ; ...și nici nu se știe 
cu certitudine unde [se află] în prezent”. 

Milton însuşi își numea Doctrina creştină „avutul cel 
mai bun și cel mai de preţ”, dar, cu toate acestea, nu a 
publicat-o. Motivul propriei ezitări și al întîrzierii publi- 
cării acestei lucrări chiar și după moartea lui era în mod 
evident faptul că prin „studii privind doctrina creștină 
extrasă doar din Sfintele Scripturi” el sugera de fapt o 
cercetare critică — sau, acolo unde era justificat, o revizuire 
ori, acolo unde era necesar, o respingere - a doctrinei 
într-un mod care era, după cum recunoștea chiar el, „contrar 
anumitor opinii convenţionale” despre astfel de compo- 
nente centrale ale tradiției dogmatice ortodoxe precum 
doctrinele cu privire la Treime și la persoana lui Hristos. 
Prin aceasta se considera el însuşi că participă la „refor- 
marea Reformei înseși”. Așa cum se întîmplase cu prefața 
cărții Despre principiile primordiale a apreciatului său 
predecesor Origen pentru Biserica primară, prefața lui 
Milton la Doctrina creştină şi capitolul introductiv au 
formulat cele mai multe dintre aspectele esenţiale ale stu- 
diilor privind doctrina creștină şi ale crizei ortodoxiei pe 
care astfel de investigaţii aveau să o grăbească. 

Cînd Milton afirma că nu intenţionează să „prezinte 
nimic nou în această lucrare”, el afirma, atît cît se putea 
exprima în cuvinte, ceea ce susținuse dintotdeauna ca 
presupoziție oricare (sau aproape oricare) interpret al 
doctrinei creștine din cadrul oricărei Biserici. Totuşi, con- 
cluziile pe care le trăgeau din această presupoziţie ilus- 
trau diferenţele implicite dintre ei şi dintre Bisericile lor. 
Sensul cuvintelor lui Milton era că el intenţiona doar să 
reafirme mesajul biblic autentic, indiferent dacă acest 
lucru presupunea renunțarea la vechi tradiţii. În mod 
similar, Jeremias Felbinger, un „semisocinian” din Silezia 
care se refugiase la Amsterdam, sublinia în prefața din 
1651 la manualul său de doctrină creștină faptul că „nu se 
găseşte nimic nou aici, ci numai ceea ce, cu mult timp în 
urmă, Fiul lui Dumnezeu și sfinţii Săi apostoli au propo- 
văduit și au instituit”; însă această infirmare a noutăţii 
era totodată un principiu care excludea dogma ortodoxă 
şi tradiţia catolică. Declarîndu-și loialitatea faţă de doctri- 
nele transmise de „sfinta tradiţie”, teologii ortodocşi răsă- 
riteni includeau în această tradiţie „atît ceea ce este în 

Scriptură, cît şi ceea ce este în afara Scripturii”, însă 
negau autenticitatea sau chiar şi posibilitatea existenţei 
unei „noi” doctrine ; ei afirmau în același timp legitimita- 
tea „dezvoltării” anterioare şi nelegitimitatea „dezvoltării” 
prezente. Învăţătorii romano-catolici ai vremii evitau şi 
ei inovaţia doctrinară şi negau afirmaţia protestantă con- 
form căreia ei ar atribui Bisericii vreo autoritate de a stabili 
noi articole de credinţă. Ei şi urmașii lor au fost nevoiţi în 
repetate rînduri să se confrunte cu necesitatea de a cla- 
rifica şi de a nuanţa această poziție atunci cînd istoria 
dogmei arăta că se dezvoltaseră „noi” doctrine, inclusiv 
în legătură cu Treimea și transsubstanţierea, şi mai ales 
cînd, în 1854, apoi în 1870 și iarăși în 1950, au fost promul- 
gate „noi” dogme romano-catolice despre Fecioara Maria 
şi despre infailibilitatea papală. 

Definind doctrina creștină drept „doctrina pe care, în 
toate epocile, Hristos... a propovăduit-o prin comunicare 
divină, pentru slava lui Dumnezeu și mîntuirea oame- 
nilor, despre Dumnezeu și despre cinstirea Lui”, și adău- 
gînd că „putem insista pe bună dreptate asupra faptului 
că creştinii ar trebui să creadă în Scripturi, unde își are 
izvorul această doctrină”, Milton se străduia să-şi plaseze 
studiile privind doctrina creștină în contextul și în con- 
tinuitatea creștinismului biblic şi, într-un anumit sens, și 
a creştinismului ecleziastic. Totuşi, încă o dată, o astfel de 
definire a continuității putea fi înșelătoare. Cînd pietistul 
hughenot Pierre Poiret definea „credinţa” în sensul de „a 
crede și a ne încrede în acele lucruri pe care ni le-a spus 
Dumnezeu despre aspectele divine”, aceasta nu însemna 
ceea ce contemporanul său mai tînăr, teologul romano-ca- 
tolic Eusebius Amort, definea drept „credinţa teologică”, 
şi anume „încuviinţare faţă de un obiect [al credinţei] de 
dragul autorităţii lui Dumnezeu”, de vreme ce, în definiţia 
sa, prin „autoritatea lui Dumnezeu” Amort înțelegea auto- 
ritatea Bisericii, precum și autoritatea Scripturii. Toate 
părţile: erau de acord cu ideea că hotărîtoare erau deose- 
birile doctrinare, nu cele de ritual și cu cerința ca „unele 
cunoştinţe cu privire la ceea ce a revelat Dumnezeu atît 
în Vechiul, cît şi în Noul Testament să fie necesare spre o 
dreaptă înţelegere” a doctrinei creștine, dar nu și cu ce- 
rința ca „Sfînta Scriptură să fie interpretată potrivit con- 
cepţiei Bisericii” exprimate în dogmele acesteia. 

Totuși, această definiţie romano-catolică a doctrinei ca 
„dogmă” începea şi ea să reflecte semnele crizei: pentru a 
dovedi o dogmă din cadrul tradiţiei, era important mai 


78 


Vezi infra, pp. 231-233, 243, 


291-292, 304-305 


Bl. Unfehl. 28 (1791:591-593) 


Sem. Erud. (1765-1:55) 


Le. 2,1 


Sem. Rel. (Schăâtz 80) 


Sem. Re. (Schiitz 97) 


Sem. Frag. 46 (1780:338) 


Mrek. Comp. 3.9 
(Velzen 18:63) 


Ptz. Sed. inf. 1.5; 2.9 
(1763: 19; 127) 
Mrek. Comp. 3.12 
(Velzen 18:65) 


Brnt. Art. XXXIĂ. int. 
(1700:6-7) 


Wer. Diss. 25.3 (Ryhinerus 
1:442); Spen. Beont. 2.8 
(1693:99); Frnck. Meth. 3.28 
(1723:163) 


Lw. Bngr. 2 (Moreton 1:64) 


Beng. Briid. 1.1.1 (1751:2) 


Wer. Diss. 18 
(Ryhinerus 1:331) 


Schwrd. Comm. (1707:Av) 


DOCTRINA CREŞTINĂ ȘI CULTURA MODERNĂ (DE LA 1700) 


presus de orice să fie invocaţi „Părinţii care au trăit în 
primele două veacuri” ; problema era, după cum aveau să 
descopere în repetate rînduri istoricii de mai tîrziu ai 
dogmei, faptul că „există extrem de puţine dogme discu- 
tate în scrierile acestor Părinți”. Unul dintre pionierii din 
istoria dogmei sublinia că termenul grecesc „557ua” nu se 
referise întotdeauna la „părţi ale credinţei creştinilor”, ci 
(așa cum arată folosirea lui în textul evanghelic despre 
naşterea lui Hristos) la o „poruncă”. De aici, precum şi din 
alte considerente istorice a tras concluzia că un consens 
în privinţa „dogmei”, chiar și în privinţa unor dogme pre- 
cum Treimea și persoana lui Hristos, nu era şi nici nu 
fusese vreodată necesar pentru o autentică „participare 
la religia creștină” şi că ar fi cu adevărat „o atitudine 
grosolană și atee” ca Biserica să-și impună cu forța for- 
mulele dogmatice. În același timp, el susţinea că acest 
relativism nu ar trebui folosit pentru a justifica elimi- 
narea „chiar a învățăturilor lui lisus” din sfera de interes 
a „părţii principale a creştinismului”. 

În corpusul imens privitor la tot ceea ce se crezuse, se 
propovăduise și se mărturisise ca fiind doctrină creștină 
de-a lungul tuturor veacurilor de dezvoltare creștină, nu 
putea fi pus totul pe același plan: trebuia, de pildă, ca 
ideea amplasării subterane a iadului să fie impusă ca 
„articol de credinţă” şi ca tradiţie care se cere respec- 
tată? Toate părţile, deși avînd criterii diferite, au recu- 
noscut o anumită formă de „necesară distincţie... între 
articolele de credinţă şi articolele de doctrină: primele 
sînt necesare pentru mîntuire, celelalte sînt doar crezute 
a fi adevărate” — sau poate, aşa cum sugerau uneori cri- 
ticii, crezute a fi necesare nu pentru mîntuire, ci „pentru 
integritatea, coerenţa şi acurateţea sistemului teologic al 
cuiva”. 

Prin urmare, „adevărurile religiei creştine” își păstrau 
valabilitatea „indiferent dacă ne putem convinge să le 
credem sau nu”, iar în evaluarea dreptului unei Biserici 
de a fi numită creștină „atenţia trebuie să fie concentrată 
în primul rînd asupra doctrinei”, asupra corectitudinii ei, 
dar şi asupra deplinătăţii ei. Teologii irenici au fost nevoiţi 
să recunoască faptul că „formulele vagi, generale şi ambi- 
gue” menite a ascunde diferenţele doctrinare majore dintre 
Biserici, deşi poate bine intenţionate, „au făcut mai mult 
rău decît bine”. Un critic luteran ortodox al teologiei irenice 
ataca o metodă care neglija chestiuni legate de „adevărul” 
doctrinar despre prezența reală în Euharistie de dragul 

exprimării „iubirii” prin primirea Sfintei Împărtășanii. 
Deosebirea moștenită dintre articolele de credinţă „funda- 
mentale” şi cele „nefundamentale” și, în cadrul primei 
categorii, dintre cele „primare” și cele „secundare” nu avea 
să eclipseze imperativul de „a iubi fiecare adevăr divin, 
fie el fundamental ori nu”. 

Astfel de diferenţe de definire între Biserici și în cadrul 
acestora erau totuși plasate acum pe fundalul unei neli- 
niști crescînde cauzate nu doar de deosebiri ci și de însăşi 
existenţa unei astfel de definiţii. „Credem, mărturisim și 
propovăduim”, puteau afirma apărătorii ortodoxiei luterane 
împotriva pietismului, „că adevărurile teologice, adevă- 
rurile divine sînt și rămîn adevăruri divine în și prin ele 
însele... în toate timpurile și în toate locurile”, însă obţi- 
nerea acceptării unei asemenea afirmaţii era mai dificilă 
acum. Era, așa cum subliniau criticii lui John Toland, o 
expresie extremă a neliniștii faptul că acesta se declara 
hotărît să „se îngrijească” numai de aspectele pe care le 
numea „termenii și doctrinele Evangheliei” și pe care le 
considera ca nefiind „articolele Răsăritului ori ale Apusului, 
ortodox ori arian, protestant ori papist, luate ca atare, ci 
cele ale lui Iisus Hristos și ale apostolilor săi”; însă unele 
dintre aceste distincţii între mesajul creștin original și 
doctrinele ortodoxiei, fie ea protestantă, romano-catolică 
ori răsăriteană, începeau să-și facă simțită prezenţa în 
sînul Bisericilor. 

În urma cercetărilor istorice întreprinse, un alt critic 
radical a ajuns la concluzia că „nu tot ce a devenit pînă la 
urmă esenţial pentru credinţa creștină” putea fi găsit în 
scrierile evangheliștilor și ale apostolilor, ci că mare parte 
fusese „definit drept ortodox doar prin formulele de cre- 
dință ulterioare”. Iar atunci cînd un altul, insistînd asupra 
faptului că nu era în intenţia lui „să manifeste indiferență 
faţă de chestiunile de credinţă ori să nege că o prejudecată 
greșită și ostilă poate adesea să pună piedici lucrării de 
regenerare și împărăției harului”, spunea că de fapt „cre- 
dinţa mîntuitoare” nu constă în susținerea unor astfel de 
dogme precum „meritul lui Hristos și atribuirea acestuia” 
sau „opiniile mîntuitoare ale Crezului atanasian”, ci în 
„simpla ascultare” şi în autentica ucenicie, adversarul său 
conservator afirma în replică faptul că „totuși nu este 
greșit să aperi adevărul și puritatea doctrinei, deşi în 
limitele cuvenite”. Alţi critici mai puţin radicali ajun- 
seseră și ei la concluzia că uniformitatea doctrinară în 
rîndul creștinilor din locuri și epoci diferite era imposibilă 

Şi, prin urmare, nu era necesară. Unii vedeau o relaţie de 
opoziţie între autoritatea absolută a „teologiei” înţeleasă 
în sensul „naturii primare a dogmelor, fără amestecul nici 
unei lucrări omenești”, și autoritatea relativă a „teologiei”, 
aşa cum era ea înţeleasă în „acest secol, această naţiune”, 
denunţînd „îngrozitorul abuz” al doctrinei ce rezultase 


* din învățarea pe de rost a formulelor catehismului. 


Clasica formulă a Reformei „Credem, mărturisim și 
propovăduim” și poate și inversarea ordinii obișnuite a 
ultimilor doi termeni ai acesteia sugerează cît de impor- 
tante erau crezurile Bisericii primare și confesiunile epo- 
cii Reformei pentru definiția ortodoxiei, precum și pentru 
criza ortodoxiei din sînul tuturor Bisericilor. Folosirea 
unei anumite confesiuni ca normă a ortodoxiei, transgre- 
sînd normele ecumenice, a făcut ca atît prietenii, cît și 
dușmanii să poată caracteriza diferitele Biserici: cea 
Luterană pe baza Confesiunii de la Augsburg și a Cărţii 
Concordiei ; cea Reformată pe baza Catehismului de la 
Heidelberg, a Confesiunii belgiene şi a altor norme ; armi- 
nianismul pe baza Confesiunii protestante ; iar Biserica 
Angliei pe baza celor 39 de articole. Insă această prac- 
tică ajunsese să ocupe un loc hotărîtor drept criteriu al 
ortodoxiei în Biserica Romano-Catolică, precum și în 
cea răsăriteană-ortodoxă. Mărturisirea ortodoxă a cre- 
dinței Bisericii Catolice şi Apostolice răsăritene, redac- 
tată de Petru Mogila, mitropolit al Kievului, era, aşa cum 
notau observatorii interni și externi, „foarte apreciată și 
urmată ca normă” nu doar în cadrul ortodoxiei ruse, ci și 
în cadrul Bisericii Ortodoxe Grecești; iar Canoanele şi 
Hotărîrile Conciliului de la Trident, împreună cu Catehis- 
mul Conciliului de la Trident, au ajuns să ocupe o poziţie 
similară, oferind, de pildă, poetului mistic german, con- 
vertit de la protestantism, Angelus Silesius («Johannes 
Scheffler) punctul de pornire pentru un apel adresat con- 
fraţilor săi de odinioară de a se întoarce în sînul adevă- 
ratei Biserici. Un catehism reformat francez vorbea în 
numele tuturor acestor Biserici atunci cînd, pe baza pasa- 
jului din Romani 10,9-10, făcea legătura dintre a crede 
adevărul doctrinei și a face din el o confesiune fermă, așa 
cum era prefața la Confesiunea de la Savoy reafirmată la 
Boston în 1680, cînd, citîndu-se același pasaj din Romani, 
se afirma că nu există „o mai bună dovadă a faptului de a 
fi într-o stare de mîntuire decît o astfel de confesiune”. 

Totuși, în același timp, John Milton vorbea în numele 
unui număr din ce în ce mai mare de persoane ce aparțineau 

chiar acestor Biserici cînd a explicat că „se hotărîse ca 
în probleme religioase să nu depindă decredinţa sau jude- 
cata altora”, ci „să lămuresc un crez religios pentru mine 
în funcţie de preocupările mele”. El punea această metodă 
într-o opoziţie clară față de „[fenomenul] rușinos și dez- 
gustător prin care religia creştină ar trebui să fie spri- 
jinită prin violenţă” şi coerciţie ; trebuia eliminată „orice 
urmă de forţă și constrîngere”. Citînd îndoielile lui Ilarie 
de Poitiers privitoare la crezuri, biograful lui Milton i-a 
identificat „pe cei ce impun crezurile, canoanele și con- 
stituţiile” ca fiind „nenorociri ale omenirii”; era „clar din 
istoria Bisericii că mărturisirile de credință sînt instru- 
mente spirituale cu care se luptă părţile potrivnice”. Acest 
tip de critici nu erau îndreptate numai împotriva unui 
crez anume, ținta favorită fiind Crezul atanasian, ci îm- 
potriva înseși ideii de „constrîngere” în doctrină, de vreme 
ce „«Biserică» și «coerciție» sînt concepte opuse unul altuia”. 
Hotărîrea unui consistoriu local, opusă pietismului, potri- 
vit căreia „adeziunea faţă de cărţile simbolice ar trebui să 
fie întotdeauna absolută, nu condiţionată”, reprezenta un 
efort de a pune în formă legislativă, ca lege canonică pro- 
testantă, regula ca teologii să fie atașați de mărturisirea 
publică a credinţei Bisericii, care la rîndul ei era atașată 
de cuvîntul lui Dumnezeu. În orice caz, în cadrul pro- 
testantismului o extremă o reprezenta susținerea lute- 
rană a adeziunii confesionale, în care neconcordanţele 
dintre confesiuni, reunite în Cartea Concordiei, nu tre- 
buiau scoase în evidenţă, ci aplanate, deoarece „cărţile 
simbolice sînt cărţile bisericești ale lui Dumnezeu”; cea- 
laltă extremă era reprezentată de poziţia anglicană potri- 
vit căreia, dacă un articol dintre cele 39 de articole „poate 
admite existența unor sensuri literale și gramaticale dife- 
rite, chiar şi atunci cînd aceste sensuri sînt în mod evident 
contrare unul altuia, ambele părţi pot accepta articolul cu 
cuget curat şi fără echivoc”. 

Deși cele trei așa-zise crezuri ecumenice beneficiaseră 
de sprijinul tuturor taberelor majore ale Reformei din 
secolul al XVI-lea și erau privite ca „un fel de regulă secun- 
dară [a credinţei], întrucît conţin credința tradiţională a 
Bisericii”, nu mai era posibil ca măcar statutul lor normativ 
să fie considerat de la sine înțeles. Învăţaţii romano-cato- 
lici aveau tendinţa de a apăra istorisirea tradiţională a 
lui Rufin despre compunerea Crezului Apostolic de către 
ucenicii lui Hristos la scurt timp după Cincizecime, opu- 
nîndu-se îndoielilor ridicate pe această temă de umaniștii 

Renașterii. Protestanţii înclinau mai degrabă să numească 
această istorisire o „născocire” și să pună sub semnul între- 
bării faptul că existase vreun crez sau vreo mărturisire în 
Biserica primară. În ciuda acestor puneri sub semnul 
îndoielii, au găsit în Crezul Apostolic „un rezumat [abreg€] 
al doctrinei pe care au predicat-o apostolii” și, prin urmare, 
un abecedar [al credinţei] util pentru educaţia copiilor. 
Cu toate că, ocazional, Crezul atanasian îi era încă atri- 
buit lui Atanasie, a trebuit ca aproape toţi să fie de acord 
că nu era al lui, întrucît fusese compus în latină, și nu în 
greacă; cu toate acestea, era acceptat acum uneori în 
Răsărit ca fiind o lucrare autentică a lui Atanasie — de 
exemplu, de către protopopul Avvakum, conducătorul sta- 
roverilor!, care o cita în detaliu. Avînd în vedere formula 
sa de încheiere acuzatoare „Aceasta este credinţa catolică ; 
cine nu o crede cu tărie nu poate fi mîntuit”, ea era pen- 
tru criticii protestanți radicali „un haos irațional!” și o con- 
trazicere a autenticei învățături a lui Hristos; protestanții 
mai conservatori au continuat însă să o apere. 

Dintre cele trei crezuri, numai cel de la Niceea putea 
avea pretenţia de a fi numit „ecumenic” şi asta numai 
dacă nu conţinea alterarea unilaterală a textului său prin 
introducerea lui Filioque, după cum le reaminteau mereu 
teologii răsăriteni oponenților lor din Apus, fie ei romano- 
-catolici sau protestanți. „Credinţa celor 318 părinţi de la 
Niceea” continua să reprezinte pentru expunerile ortodoxe 
răsăritene ale mesajului creștin un rezumat al „sfintei tra- 
diții” şi o bază pentru a defini conţinutul acestui mesaj. În 
calitate de Credo în liturghia latină, era pentru interpreţii 
romano-catolici exemplul fundamental al vechiului prin- 
cipiu potrivit căruia „regula rugăciunii ar trebui să con- 
firme regula credinţei”. Pietiștii erau acuzaţi de „o ură 
deschisă faţă de Crezul de la Niceea și pentru Constantin 
cel Mare”, dar adevărata provocare a detractorilor raţio- 
naliști ai ortodoxiei niceene era reamintirea unei apărări, 
aparţinînd protestanților confesionali şi romano-catolici- 
lor, a Crezului de la Niceea și a termenului său cheie 
homoousios (în ciuda cunoscutelor cuvinte ale lui Luther 
care îl discreditau), considerat un bastion împotriva ereziei. 

Toate acestea presupuneau că „erezia” este încă la fel 
de ușor de definit și identificat ca „ortodoxia”. Milton nu 


1. Grupare religioasă desprinsă din Biserica Rusă în 1666-1667, 
în urma schismei provocate de inițiativa patriarhului Nikon de 
a corecta și a actualiza cărţile de cult (n. trad.). 

era așa de sigur în privinţa nici uneia dintre ele: el i-a 
denunţat „pe bigoţii iraţionali care, printr-o pervertire a 
dreptăţii, condamnă orice nu consideră în acord cu cre- 
dinţele convenţionale, dîndu-i o denumire infamantă — 
«eretic» sau «erezie» — fără a lua în considerare dovezile 
din Biblie în acea problemă”, și i-a contrazis, spunînd că, 
„după ce a fost alcătuit Noul Testament, nimic nu mai 
poate fi denumit corect erezie decît dacă îl contrazice pe 
acesta” în mod explicit. Pentru ortodoxia răsăriteană, 
erezia putea apărea fie în opoziţie cu tainele credinţei 
referitoare la ființa divină însăși, în probleme de „teo- 
logie”, fie în contradicţie cu doctrinele fundamentate în 
istoria mîntuirii în Hristos şi în Biserică, în probleme de 
„iconomie”. Însă în secolele al XVII-lea și al XVIII-lea cea 
mai remarcabilă provocare la adresa ortodoxiei răsăritene 
venea din partea rascolului! schismatic al staroverilor din 
Rusia. Ei mărturiseau o „ortodoxie (pravoslavie)” completă, 
în atașamentul lor faţă de „tot ce în Biserică ne-a fost 
predat prin tradiţii de la sfinţii părinţi, [ca fiind] sfînt și 
nestricat” atît în teologie, cît și în iconomie, pentru că 
păstrau cu fermitate „ceea ce cărţile tipărite vechi învață 
despre Dumnezeire și despre alte dogme”. Însă au fost 
acuzaţi de „schismă, răzvrătire şi falsă doctrină” pentru 
că „au condamnat corectarea sfîntului crez (sujatogo sim- 
bola ispravlenie), împreunarea primelor trei degete pen- 
tru a face semnul crucii, corectarea și corectorii [cărţilor 
liturgice] şi coordonarea cîntării bisericeşti [între preot și 
cor”. În faţa acestei crize ecleziale şi doctrinale, distincția 
obișnuită dintre „erezie” și „schismă”, așa cum fusese for- 
mulată pentru ortodoxia răsăriteană de Părinţi ai Bise- 
ricii ca Vasile al Cezareei în secolul al IV-lea, părea că a 
dispărut. 

Deși diferiţi Părinţi ai Bisericii localizaseră „erezia” în 
spaţiul liturgic și ritual, scriitori occidentali, atît protes- 
tanţi, cît și romano-catolici, au continuat să o definească 
drept o „eroare de doctrină” sau „o eroare a intelectului în 
ce priveşte credinţa, avînd rădăcini în ignoranță”, sau ca 
pe o opoziţie conștientă faţă de credinţa ortodoxă; astfel, 
Origen, Pelagius şi Teodor al Mopsuestiei meritau să fie 
catalogaţi drept „eretici”. Pentru criticii radicali, această 
repetare a formulelor stereotipe de condamnare echivala 
cu a spune că „oricine nu e de acord cu Biserica noastră și 


1. Răscoala din 1658 din Rusia, în urma căreia a luat naștere miș- 
carea staroverilor (n. trad.). 

cu mărturisirile noastre este în mod evident un eretic”, 
cînd de fapt definiția noutestamentară a ereticului ca 
„unul care, aflat încă departe de Hristos şi de regatul Său 
al harului, inventează o «măsură a credinţei» în acord cu 
raţiunea și cu litera Scripturii și caută apoi să le-o impună 
altora ca adevăr mîntuitor” se aplica acum „doar ortodoc- 
şilor”, şi nu celor pe care ei îi condamnau. În parte, această 
critică avea la bază estimarea că „nu a existat niciodată o 
perioadă în toată istoria bisericească în care să fie mărtu- 
risite atîtea erezii crase [ca]... în primele trei veacuri”, o 
afirmaţie istorică pe care oponenții săi au respins-o ca fiind 
o exagerare, de vreme ce „întotdeauna au existat eretici, 
de la începutul Bisericii creștine” pînă în prezent. Întregul 
atac împotriva ortodoxiei crezurilor „face din credinţă ceva 
complet inutil, iar erezia o face foarte nevinovată şi inofen- 
sivă”, însă cunoscutele cuvinte „Trebuie să fie și eresuri”, 
care însemnau că în pronia lui Dumnezeu o trădare a 
credinţei ar putea avea efecte secundare benefice, tre- 
buiau folosite pentru a justifica tolerarea doctrinei false. 

Critica doctrinei tradiţionale s-a concentrat cu o deose- 
bită vigoare asupra preocupării excesive a acesteia pentru 
terminologie. Acuzaţia de logomahie apăruse frecvent în 
istoria conflictului doctrinal, ca atunci cînd Ilarie afirmase 
că „erezia se află în sensul atribuit, nu în cuvîntul scris”; 
citînd aceste cuvinte, Pasquier Quesnel a insistat pentru 
o distincţie între înţelesul eretic și cel ortodox al formu- 
lărilor ambigue. Un teolog hotărît precum Petru Lombar- 
dul, ca şi unii gînditori din Evul Mediu tîrziu, inclusiv 
Duns Scotus, considera cea mai mare parte a disputei pe 
tema Filioque ca fiind logomahie, punct de vedere ce a 
primit o nouă susţinere în această perioadă. Grigore de 
Nazianz observase că în perioada lui Atanasie „exista 
pericolul ca întreaga lume să fie divizată de lupta pe 
marginea cuvintelor” ; mulţi, percepînd acum același peri- 
col, au evidenţiat faptul că vocabularul trinitarian ca atare 
nu era indispensabil și că suferise schimbări pe parcursul 
dezvoltării ortodoxe. Totuși, prudenţa faţă de logomahie 
şi de „termenii ciudați și sofismele împrumutate de la 
prostia școlilor” putea uşor să devină un atac la adresa 
ortodoxiei trinitariene, după cum o demonstra doctrina 
despre Dumnezeu a lui Milton. Teologii confesionali au 
avertizat că respingerea „disputei dintre luterani și cal- 
vini despre taine” ca fiind „pur și simplu legată de cuvinte” 
sau ca „război al gramaticienilor” aducea prejudicii nu 
doar ortodoxiei confesionale, ci şi înseşi naturii limbajului 


Vezi vol. 4, pp. 186-188 


Neum. Marp. 2.5 (1727:141); 


Pnch. Dict. (1736:162) 
Allat. Perp. cons. (1655:641) 
Sem. Rel. (Schiitz 171) 


Dipp. Hrt. 2 (1706:34); 
Amrt. Rev. 1.4 (1750:50) 


Zinz. Gespr. 5 
(Beyreuther 1-111:37) 


Vezi vol. 2, pp. 175-198; 
vol. 4, pp. 296-307 


Vezi vol. 2, pp. 209-211 


Vezi vol. 4, pp. 60-61 


Vezi vol. 4, pp. 395-405 


Bnyn. Lu. Gr. 2 
(Sharrock 2:187) 


Bnyn. Lw. Gr 2 
(Sharrock 2:184) 


Lw. Ch>: Perf. 9 
(Moreton 3: 134) 


CRIZA ORTODOXIEI ÎN RĂSĂRIT ȘI ÎN APUS 85 


biblic. Controversa din secolul al XVI-lea pe marginea 
întrebării dacă păcatul originar a devenit sau nu parte a 
„esenţei” naturii umane era, la rîndul său, mai mult decît 
o ceartă pe seama terminologiei. Oricine ar fi fost de acord 
că unele diferenţe nu aparţin deloc dogmei şi că manie- 
rele de exprimare nu afectau mîntuirea, însă teologii, de 
la cei radicali pînă la cei conservatori, erau de asemenea 
de acord că a inventa pur și simplu o terminologie nouă 
nu era o soluţie pentru criza doctrinei ortodoxe, de vreme 
ce „este ușor să se cadă de acord asupra cuvintelor”. Solu- 
ţia se afla mai în profunzime, pentru că şi criza era mai 
profundă. 


Doctrina legii şi harului 


Mai mult, probabil, decît orice altă problemă de doctrină, 
chiar şi decît chestiunea autorităţii, doctrina augustiniană 
a harului, cu numeroasele ei transformări, a demonstrat 
continuitatea, dar și discontinuitatea dintre creștinătatea 
răsăriteană și cea apuseană, precum și dintre Reforma 
protestantă și dezvoltările anterioare ale doctrinei creș- 
tine a Apusului însuși. Complexitatea acestei continuităţi 
şi discontinuități se manifestase deja în catolicismul ro- 
man prin conflictele din secolul al XVII-lea pe tema haru- 
lui, a darurilor harului și a „ajutoarelor harului”, însă 
relaţia complexă dintre diferitele poziţii intra mai acut în 
centrul atenţiei în a doua jumătate a acelui secol. În 
această jumătate de secol, un alt om de litere englez, John 
Bunyan, a publicat, pe lîngă lucrările sale foarte cunos- 
cute Călătoria pelerinului (1678 şi 1684) și Abundenţa 
harului la cel mai mare dintre păcătoşi (1666), în 1659 un 


tratat, revăzut în 1685, intitulat Doctrina legii şi harului 


dezvăluită. 
Elogiind „doctrina minunată” și denunţînd „spiritul 
legalist ce aparţine vechiului legămînt care convinge în 


„mod secret sufletul că, dacă va fi vreodată mîntuit de 


Hristos, trebuie să fie mai întîi pe măsura lui Hristos”, 
Bunyan contura o poziție pe care succesorul său din gene- 
rația următoare avea să o numească „necesitatea absolută 
a harului divin” ca „doctrină mărturisită de creştinătate”. 
Deși era „mărturisită” într-o formă sau alta de toţi cei 
care își afirmau atașamentul faţă de creştinism, doctrina 
harului era, cu toate acestea, o sursă majoră de dispută şi 
devenea acum o componentă majoră a crizei ortodoxiei. 

Una dintre diferenţele majore dintre doctrina orientală și 
cea occidentală fusese pentru o lungă perioadă absenţa 
din istoria creștinismului răsăritean a unei controverse 
corespunzătoare celei despre natură și har dintre Augustin 
şi pelagieni. Pe parcursul acestei controverse, un sinod al 
episcopilor vorbitori de limbă greacă de la Lydda-Diospolis, 
în Palestina, la sfîrşitul anului 415 d.Hr., declarase, spre 
nemulţumirea lui Augustin, că, întrucît Pelagius „anate- 
mizează tot ce este contrar credinţei Bisericii, mărturisim 
că se află în comuniune cu Biserica Catolică”; mai mult, 
aceste luări de poziţie, spre deosebire de marea parte a 
corpusului augustinian, fuseseră păstrate în greacă de 
Fotie și circulau încă în această formă printre clericii și 
teologii răsăriteni în epoca modernă. În ciuda condamnă- 
rii formale a pelagianismului ca erezie la Conciliul de la 
Efes, din 431, tehnica reafirmării antitezei dintre Augustin 
şi Pelagius ca metodologie standard pentru a prezenta 
doctrina harului s-a bucurat de o popularitate scăzută 
sau chiar deloc printre teologii răsăriteni, fiind larg răs- 
pîndită la protestanți şi romano-catolici. Teologii răsă- 
riteni, care puteau vorbi despre Dumnezeu ca „dăruind o 
răsplată ca dar” — transcinzînd astfel antitezele Reformei 
pe tema harului —, fuseseră înclinați mai curînd să invoce 
celălalt aspect al conflictului lui Augustin cu privire la 
doctrina harului, apărarea liberului-arbitru şi a responsa- 
bilităţii, fiind angajaţi într-o apărare împotriva diverselor 
sisteme, musulman sau manihean, care păreau să scoată 
în evidenţă arbitrariul suveranităţii divine în detrimentul 
liberului-arhitru al omului. 

Așa cum Confesiunea de la Augsburg, urmînd prece- 
dentul creat de Thomas Bradwardine, atacase de fapt, 
atunci cînd i-a condamnat „pe pelagieni și pe alţii”, poziţia 
scolasticilor romano-catolici și a anumitor protestanți care 
păreau animați de un optimism excesiv în privinţa capa- 
cității umane separate de har, la fel, în această perioadă, 
aceleași etichetări erau ușor de aplicat unor deviații de la 
ortodoxia augustiniană. Limbajul Sinodului de la Dort, 
care acuza arminianismul de faptul că „reînvia eroarea 
pelagiană din adîncul iadului”, era repetat acum aproape 
literal (deși fără a-l atribui cuiva) de un cardinal al Bise- 
ricii Romano-Catolice în apărarea doctrinei augustiniene 
a harului împotriva arminienilor, ca și împotriva diferitor 
mișcări „semipelagiene” din cadrul comunităţii sale. Potri- 
vit unui contemporan protestant, „acel pelagianism diavo- 
lesc” era „adevăratul ateism al inimii, ce alungă din inima 

omului pe Dumnezeu și Duhul Său, ca și lucrările inte- 
rioare ale Acestuia și iluminările harului divin, prin care 
ne mîntuiește din nesfirșita noastră stricăciune”. „Dezamă- 
girile mistice” ale lui Louis Molina, care fuseseră condam- 
nate de papa Inocenţiu al XI-lea, erau denunţate de un 
apărător al jansenismului ca fiind „la fel ca greșelile pela- 
gienilor sau ale semipelagienilor”. Se pare că semipelagian 
nu era chiar un termen de oprobriu cînd un anglican a 
descris cum, abandonînd poziţia extremă reprezentată de 
Sclavia voinței a lui Luther, „toţi luteranii au îmbrățișat 
părerile semipelagiene într-atît de mult și de înflăcărat, 
încît nici nu vor tolera și nici nu vor fi în comuniune cu 
cineva de altă părere” — cu alte cuvinte, calvinii. Alţii con- 
tinuau să îi pună laolaltă pe „manihei, luterani, calvini și 
jansenişti”, socotindu-i opozanți fataliști ai liberului-arbitru. 

Conflictele Reformei din secolul al XVI-lea, ca şi con- 
troversele din epoca de după Reformă, atît din cadrul pro- 
testantismului, cît și al romano-catolicismului, făcuseră 
deja să fie necesară o nouă clasificare a doctrinelor 
harului, mai complexă decît distincţia simplistă dintre 
augustinism şi pelagianism, chiar dacă era adăugat și 
„semipelagianismul” ca specie aparte. Dezvoltări din seco- 
lele al XVII-lea și al XVIII-lea precum jansenismul, moli- 
nismul și quietismul în romano-catolicism, puritanismul 
și apoi metodismul în anglicanism și pietismul în protes- 
tantismul continental şi american (inclusiv interacţiunile 
acestor diferite mișcări) făceau ca situaţia să fie și mai 
complexă. În condiţiile în care o carte romano-catolică de 
referință despre erezie a putut considera că patru dintre 
cele cinci puncte doctrinale ale arminienilor, așa cum apă- 
reau de obicei în polemicile protestante, erau „ortodoxe” 
în lumina „credinței Bisericii” sau cînd un pietist, con- 
damnînd și pelagianismul, a fost în stare să-i clasifice „pe 
Calvin, pe janseniști și pe tomiști” în funcţie de doctrinele 
despre har şi predestinare sau în condiţiile în care unii 
luterani ortodocși au replicat, acuzîndu-i pe pietiști că 
acceptaseră doctrine calvine referitoare la decretele divine, 
pe cînd alţii identificau pietismul cu pelagianismul, iar 
alții chiar cu maniheismul sau cînd unii romano-catolici 
au considerat a fi „o defăimare izvorită din ignoranță” sau 
„0 calomnie neruşinată” numirea de jansenist, în timp ce 
pentru alţii era o „onoare”, în ciuda ambiguităţii catalo- 
gării, ce era de fapt o modalitate de a ataca augustinismul 
autentic, sau cînd un romano-catolic ortodox a putut în- 
cerca să facă o distincţie între Jansen, Baius şi Quesnel în 


88 


Bert. Aug. 1.1 (1747-1:91) 
Bert. Then. disc. 17.1 
(1792-111:210) 


Drnd. Fid. vind. 3 
(1109:339-530) 


Ors, /st. 19.1 
(1747-V111:247-249); 
Qnl. Exp. apol. (1712-1:121) 


Bert. Aug. ded. (1747-Liiii) 


Vezi vol. 4, pp. 307-318 
Leyd. Jans. 2.1.3 (1695:229) 


Qnl. Exp. apol, (14712-1:117) 
Bert. Theol. disc. 17.3 
(1792-111:215) 

Nrs. Vind. Aug. 3.3 

(Berti 2:305) 

Qnl. Exp. apol. (1712-1:46; 65) 
Bert. Aug. 3.1 
(1747-1:340-343) 


Leyd. Jans. 2.2.14 (1695:377) 
Vezi vol. 4, pp. 257-266 


Nrs. Vind. Aug. 1 (Berti 2:274) 


Leyd. Jans, 1.3.10 
(1695:183-188) 

Lmp. Ghm. 12 (1719-1:752); 
Hrn, d. e. 3.3.68 
(Leydecker 1:516) 


Bert. Aug. 4.1 (1747-11:58) 


Bert. Theol. disc. 14.8 
(1792-111:130, 134) 


DOCTRINA CREȘTINĂ ȘI CULTURA MODERNĂ (DE LA 1700) 


privința unor chestiuni, în timp ce în altele îi punea în 
aceeași categorie, confuzia generală care a rezultat făcea 
evident faptul că era necesară o reconsiderare funda- 
mentală a categoriilor. Întreaga carte a treia a lucrării 
franciscanului francez Barthâlmy Durand În apărarea 
credinţei era dedicată respingerii acelor „erezii care s-au 
ridicat împotriva harului lui Dumnezeu și a slavei Sale”. 

În parte, însăși istoria doctrinei harului impunea o ast- 
fel de reconsiderare, după cum a devenit clar din studiul 
istoric şi teologic a două dintre cele mai importante etape 
ale sale: teologia lui Augustin, raportată, pe de o parte, la 
cea a lui Toma de Aquino și, pe de altă parte, la ceaa lui 
Luther şi Calvin, și decretele doctrinale ale Conciliului de 
la Trident. Prima dintre ele era, teoretic, proprietatea 
comună a întregii tradiţii creştine, deși de fapt aparţinea 
aproape în întregime numai Occidentului ; cealaltă era o 
preocupare predominant romano-catolică. 

Despre Augustin se credea că a fost destinat de Provi- 
denţa însăși să fie „doctorul harului”, căruia i se cuvenea 
ca, în calitate de „cea mai strălucitoare lumină a Bisericii 
şi cel mai glorios învingător al ereziei pelagiene și al al- 
tora”, să i se dedice o apărare sistematică a doctrinei haru- 
lui. ÎImprumuturile masive, cuvînt cu cuvînt, din Augustin 
în lucrarea Augustinus a lui Jansen, pe care cei care îl 
criticau se pare că nu le-au recunoscut şi, prin urmare, le 
condamnaseră, le-au impus oponenților lui Jansen necesi- 
tatea de a compara „teza jansenistă” şi „antiteza augus- 
tiniană”. Dacă Toma de Aquino a fost „marele discipol al 
lui Augustin” şi „fidelul său interpret”, viziunile lor despre 
predestinare şi har ar trebui să conveargă. Totuși, pre- 
tenţia discipolilor lui Calvin de a fi „augustinieni, de fapt 
paulieni”, dar în mod clar nu tomiști, în doctrina lor despre 
har și predestinare continua să fie atît de eficientă, încît 
opozanțţii lor romano-catolici au considerat a fi periculos 
să-l folosească pe Augustin împotriva lor. 

“În ciuda „urii ereditare a janseniștilor faţă de refor- 
maţi”, calvinii au găsit în Augustinus al lui Jansen o 
doctrină a „puterii irezistibile a harului lui Dumnezeu 
care e corectă și concordă cu doctrina reformată”. Janse- 
niștii împărtăşeau cu ei refuzul de a recunoaște vreun 
„ajutor al harului” care nu e eficient, ceea ce părea să-i fi 
condus și pe unii, și pe alţii la o doctrină a harului irezisti- 
bil şi, în consecinţă, la o negare a liberului-arbitru. Opozanţii 
lor afirmau că era cu adevărat augustiniană distincţia 
dintre „har suficient”, ca și har ce „acordă capacitatea, dar 

nu [în mod necesar] și voinţa”, și „har eficient”, conceput 
ca „iluminarea supranaturală a minţii sau mişcarea voin- 
ţei”, care era apoi unită cu consimțămîntul uman; dar 
janseniştii nu găseau distincţia folositoare în mod special. 
Ca răspuns la afirmaţia că Augustin se contrazisese pur 
şi simplu în privinţa relaţiei dintre doctrinele harului și 
liberului-arbitru, era obligatorie explicaţia că în anumite 
etape ale controversei pelagiene fusese obligat să apere 
harul, iar în altele liberul-arbitru, dar că în principiu le 
afirmase în mod consecvent pe amîndouă. În această pri- 
vinţă, ca și în altele, Toma de Aquino fusese fidelul său 
ucenic. 

Protestanţii puteau invoca autoritatea istorică a lui 
Bossuet (pe care îl recunoșteau ca fiind „un oponent corect 
şi generos”) pentru a susține că înainte de Luther „harul 
lui Iisus Hristos nu fusese făcut cunoscut așa cum ar fi 
trebuit”, ceea ce contribuise la apariţia Reformei. Confuziile 
din răspunsul celei de-a șasea sesiuni a Conciliului de la 
Trident adresat doctrinei reformate a harului reprezentau 
o sursă majoră de continuă ambiguitate. Declaraţia sa 
potrivit căreia, „deşi [Hristos] a murit pentru toţi, totuşi 
nu beneficiază toţi de pe urma morții Sale, ci numai cei 
cărora le este comunicat meritul suferinţei Sale” poate fi 
înţeleasă în sensul că Hristos a murit numai pentru cei 
aleşi, așa cum susțineau janseniștii (în ciuda condamnării 
papale), invocînd Conciliul de la Trident, și cum învățau 
calvinii, opunîndu-se conciliului. Condamnarea de către 
conciliu a poziției reformatorilor protestanți „că liberul- 
-arbitru al omului, mișcat și purtat de Dumnezeu, răspun- 
zînd la chemarea și lucrarea lui Dumnezeu, nu cooperează 
în nici un fel pentru a se dispune și a se pregăti să obţină 
harul justificării” lăsase deschisă dezbaterea asupra între- 
bării dacă prin „harul justificării” se referise aici la harul 
suficient sau la cel eficient. 

Probabil cea mai problematică dintre toate fusese res- 
pingerea de către Conciliul de la Trident a extremelor pela- 
giană şi maniheistă : ereziile potrivit cărora „cel justificat 
fie poate persevera fără ajutorul special al lui Dumnezeu 
(speciale auxilium Dei) în dreptatea primită, fie nu poate 
cu ajutorul Acestuia”. Aceasta a făcut posibil ca Jansen, 
precum și cei de dinaintea lui și cei ce i-au urmat să se 
prezinte ca învățători ai unei „doctrine a harului eficient” 
ce era nu doar „augustiniană”, ci şi „papală”. În cadrul 
procedurilor complicate ale congregaţiilor papale care 
se ocupaseră de problema ajutoarelor harului, papii nu 

favorizaseră, cum au susţinut unii, vederile moliniste, ci 
continuaseră să-i urmeze pe Augustin și pe Toma „ca pe 
cei doi îndrumători principali” ai doctrinei romano-cato- 
lice ortodoxe a harului. Rezultatul acestei dezvoltări isto- 
rice a fost o lipsă a clarităţii în doctrina harului suficient, 
rezumată de un observator reformat : „lezuiţii... o afirmă, 
dar janseniștii o neagă. Totuși, au existat și alţii, numiţi 
«neotomiști», care, deşi vorbeau la fel ca iezuiţii, credeau 
exact ca janseniștii”. 

Toate părţile implicate în această controversă ar fi fost 
de acord că lipsa clarităţii în doctrina harului rezulta 
într-o anumită măsură dintr-o problemă de definire: „În 
ce constă harul Noului Testament ?”. Deși admitea că ter- 
menul har are diferite sensuri în Scriptură, Bunyan a 
interpretat afirmaţia „Nu sînteţi sub lege, ci sub har” ca 
referindu-se la „iubirea liberă a lui Dumnezeu în Hristos 
faţă de păcătoși, în virtutea noului legămînt, care îi eli- 
berează de sub puterea păcatului, de sub blestemul și 
osînda puterii vechiului legămînt [şi] de natura distruc- 
tivă a păcatului, prin lucrarea sa continuă”. „Pentru a 
explica acest cuvînt și a distinge” diferitele sale înțelesuri, 
un protestant a enumerat șapte tipuri de „har”: care justi- 
fică, care asistă, care previne, care pregăteşte, care lucrează, 
care ridică și care desăvîrșește. Nici măcar această listă, 
ale cărei distincţii nu erau universal acceptate, nu inclu- 
dea diferenţierea dintre harul suficient și cel eficient, în 
jurul căreia se desfăşurase o parte însemnată a contro- 
versei din cadrul romano-catolicismului. Accentul pus pe 
necesitatea consimţămîntului omului faţă de harul efi- 
cient și-a găsit exemplul suprem în Fecioara Maria, cea 
„plină de har”, ceea ce însemna că harul pe care l-a primit 
de la Dumnezeu era „nesfirșit”, fiind „semnul indiscutabil 
al predestinării ei”, fără a prejudicia totuși consimțămîn- 
tul liber exprimat în cuvintele ei către înger la Buna- 
vestire, „Fie mie după cuvîntul tău”. Era totuși corect să 
fie identificate drept cele două „extreme” „ignorarea orică- 
ror simțăminte religioase, ca neavînd nimic concret sau 
substanţial”, și „tratarea cu respect a tuturor simțămin- 
telor religioase înalte, considerate a fi manifestări excep- 
ţionale ale harului adevărat, fără a cerceta prea mult 
natura şi sursa acelor simţăminte și modul în care ele au 
apărut”. Totuși, acum devenise imperativ ca „pecetea 
Duhului” să fie concepută nu ca „descoperirea vreunui 
fapt prin acțiune nemediată”, ci ca „harul însuși din suflet”, 
în opoziție cu „numeroasele feluri de false simţăminte 

religioase, care amăgesc mulțimile şi care au existat pro- 
babil în toate epocile Bisericii creștine”, dar care în această 
epocă riscau să devină dominante în toate denominațţiu- 
nile Bisericii creștine. 

Așa cum sugerează titlul cărţii lui Bunyan Doctrina 
legii şi harului, doctrina harului fusese, încă din Vechiul 
şi Noul Testament, într-o relaţie dialectică cu doctrina 
despre lege şi, prin urmare, cu doctrina creaţiei și cu cea 
a păcatului. Bunyan a subliniat că, deşi era numit „nou”, 
legămîntul harului, şi nu cel al legii sau al faptelor, a fost 
cel care a reprezentat relaţia originară dintre Creator și 
creatură și că acest „legămînt nu se rupe din cauza păca- 
telor noastre” din moment ce „nu a fost făcut cu noi”, ci cu 
„Mijlocitorul unui nou legămînt”. Doctrina creării omului 
de către Dumnezeu drept „chipul viu al frumuseţii și per- 
fecţiunilor Sale, vasul ales al harului Său și tezaurul admi- 
rabil al bogățiilor Sale” era temelia adevăratei cunoașteri 
despre creaţie şi har. Într-o vreme în care criza doctrinei 
creaţiei i-a făcut pe unii dintre apărătorii săi să vorbească 
despre un fel de panteism ca o contrapondere la deism, 
iar pe alții despre o doctrină a distrugerii totale, părea 
necesar să se afirme „cu şi mai mare precizie distincția 
dintre Dumnezeu și sufletul nostru” creat şi să se declare 
că, dacă doctrina epicureică a distrugerii totale era învă- 
țată de unii creştini, „aceștia nu sînt vrednici de numele 
«creştin»”. 

Cei mai mulţi dintre teologii care se numeau „creştini” 
erau „în general de acord că păcatul constă în esenţă în 
ceea ce este negativ sau privativ, avîndu-și rădăcinile şi 
temelia într-o lipsă sau o dorinţă de sfinţenie”, și că, prin 
urmare, păcatul nu are o „fiinţă” a sa. În ciuda doctrinei 
protestante consecvente — și uneori accentuate — potrivit 
căreia toți cei ce sînt descendenţi ai lui Adam sînt păcă- 
toşi, una dintre ironiile situaţiei fluctuante din această 
perioadă era faptul că critica cea mai dură a doctrinei 
augustiniene a păcatului originar nu venea din Răsărit, ci 
din partea teologiei protestante, care în timpul Reformei 
începuse prin a ataca scolastica Evului Mediu tîrziu ca pe 
o deraiere „semipelagiană” de la severitatea acestei doc- 
trine. Opoziția manifestată în rîndul unor protestanți față 
de practica „greşită” a botezului copiilor, care, de vreme 
ce fusese acceptată şi de Pelagius, fusese unul dintre prin- 
cipalele puncte de sprijin ale doctrinei augustiniene a păca- 
tului originar, i-a făcut să afirme despre copiii nebotezaţi 
că sînt „nevinovaţi înaintea lui Dumnezeu, cu adevărat 

nevinovaţi, datorită lui Iisus Hristos, singurul Mijlocitor”. 
Unii dintre protestanții mai radicali începeau, de aseme- 
nea, să reitereze interpretarea pelagiană a morţii ca fapt 
natural, şi nu ca pedeapsă și „plată a păcatului” moștenit 
de la Adam. Teologii răsăriteni au mers pînă la a caracte- 
riza păcatul ca „o otravă nemărginită, un rău nemărginit, 
o greutate apăsătoare fără margini”, dar și ca „un păcat 
strămoșesc transmis tuturor de la Adam”. Nu numai moar- 
tea drept consecinţă a păcatului, ci și „greșeala strămoșu- 
lui Adam au fost transmise și sînt transmise întregului 
neam omenesc”. Cu toate acestea, ei au mers, de aseme- 
nea, pînă la a sublinia caracterul său „voluntar”. 

Acest accent era o reamintire a faptului că, pe lîngă 
dialectica dintre har și lege, cealaltă dialectică ce figurase 
proeminent în istoria doctrinei harului era cea dintre har 
şi merit sau har și răsplată, fundamentul acesteia fiind la 
rîndul său dialectica dintre har și liberul-arbitru ; aceasta 
includea, în formularea lui Bunyan, doctrina „deciziilor 
obișnuite” ale lui Dumnezeu extinse la toți, deosebită de 
cealaltă doctrină, a deciziei divine particulare a alegerii, 
a predestinării și a stăruinţei pînă la capăt a sfinţilor. Așa 
cum avea să se afirme într-un manual de doctrină orto- 
doxă răsăriteană, citînd cuvintele ultimului capitol din 
Biblie : „Cel ce doreşte să ia în dar apa vieţii”, trebuia să 
existe o astfel de „dorință”, pentru că „se cere înainte de 
orice altceva minunata și arzătoarea dorinţă a sufletului”. 

„Dumnezeu voiește și, dacă şi omul voieşte, atunci omul a 
fost predestinat” era un laitmotiv al învăţăturii ortodoxe 
răsăritene. Înseşi cuvintele lui lisus „Fără Mine nu puteți 
face nimic”, pe care confesiunile luterană și reformată din 
secolul al XVI-lea le citaseră pentru a demonstra că libe- 
rul-arbitru în raport cu Dumnezeu era o închipuire și pe 
care janseniștii încă le mai citau în acest sens, însemnau 
pentru interpreţii ortodocși răsăriteni nu numai că „harul 
lui Dumnezeu e necesar”, ci şi că e nevoie de cooperarea 
voinței omului. Altfel, susțineau ei, Dumnezeu ar trebui 
să fie, așa cum gîndea Calvin, autorul răului. 

Interpreții romano-catolici îl acuzau, de asemenea, pe 
Calvin, ca şi pe Luther și pe Zwingli, că ÎI face pe Dumne- 
zeu autorul păcatului, deși, atunci cînd au formulat acu- 
zaţia, au explicat că Dumnezeu era într-adevăr cauza 
unui act păcătos în măsura în care era act, nu în măsura 
în care era păcătos. În ceea ce priveşte preştiinţa unui 
Dumnezeu atoateștiutor, toată lumea era de acord că aceasta 
se extindea și asupra „alegerilor libere” ale sufletului 

înainte ca ele să fie făcute; totuşi, cei ce adoptau inter- 
pretarea pe care Toma de Aquino o dădea lui Augustin 
respingeau „concluzia falsă a gnosticilor şi husiţilor că din 
preştiință izvorăsc necesitatea acțiunilor contingente şi 
eliminarea libertăţii” și continuau căutarea medievală a 
„armoniei” dintre har și liberul-arbitru. Afirmația medie- 
vală că Dumnezeu nu-i va lipsi de harul „Său pe cei care 
au făcut tot ce le-a stat în putinţă [să înfăptuiască binele) 
însemna că „nimeni nu face tot ce-i stă în putință decît 
printr-un har care este supranatural în mod exterior” şi 
totuşi motivele pentru care unii au refuzat și pe Hristos, 
şi harul Său erau „învîrtoşarea inimii noastre şi nerecu- 
noştinţa”, şi nu o predestinare spre osîndă. 
Predestinarea era încă, în formularea lui Burnet, „una 
dintre cele mai lungi, mai subtile şi într-adevăr cea mai 
complicată dintre toate problemele legate de divinitate”, 
chestiunea la care „muncise cu mai mare grijă” decît la toate 
celelalte în expunerea Celor 39 de articole. Potrivit unui 
important manual liturgic, predestinarea era „ascunsă ori- 
căror raţiuni carnale şi totuși plină de mîngîiere”, avînd 
scopul de „a alina, nu de a tulbura şi a înspăimînta”. Atunci 
cînd criticii anglicani ai doctrinei calvine a predestinării 
au căutat argumente pentru critica lor, au putut spune 
că „urmează doctrina Bisericii grecești, de la care Sfîntul 
Augustin s-a îndepărtat şi a construit un nou sistem”, şi 
că de aceea ei preferă doctrina unor teologi occidentali pre- 
cum Casian, a cărui viziune despre har, liberul-arbitru şi 
predestinare, diferită de cea a lui Augustin, avea „profunde 
influenţe din:partea doctrinei Bisericii greceşti”. 
Reprezentanții greci ai doctrinei providenţei i-au ata- 
cat „pe teologii scolastici” (și pe Augustin, sursa lor) pe 
motiv că identifică „providenţa” cu „preştiința”, cel puţin 
în parte pentru că o astfel de identificare ameninţa doctrina 
liberului-arbitru. Pentru augustinienii occidentali doctri- 


'nele greceşti ale harului și liberului-arbitru erau însă „pela- 


giene”. Procedeul, sugerat de unii teologi luterani şi de 
alții, de a învăţa că Dumnezeu i-a predestinat pe cei aleși 
pe baza credinţei lor dinainte cunoscute a fost respins nu 
doar de învățătorii reformaţi, ci şi de cei romano-catolici, 
de la care era de aşteptat să-l considere mai familiar, 
avînd în vedere repulsia lor faţă de „dogma înfiorătoare, 
detestabilă şi cu totul execrabilă” a condamnării, propo- 
văduită de Luther şi de adepţii săi. Exista un efort din 
partea învăţătorilor luterani şi reformaţi de a găsi o bază 
comună pentru afirmaţii de genul: „Oricui îi este predicată 

Evanghelia... i se oferă cu adevărat harul eficient” și 
„Omul se exclude singur pentru că disprețuiește şi respinge 
cu încăpăţînare acest har, care i s-a oferit cu adevărat”. 
Bazîndu-se pe Pavel și Augustin, luteranii împărtășeau 
cu calvinii doctrina unei alegeri particulare, chiar „ne- 
schimbată”, spre mîntuire. 

Totuși, un pietism care trecuse hotarele confesionale 
tradiționale părea că anulează concepţiile medievale şi din 
timpul Reformei despre distincția fundamentală dintre 
voința antecedentă şi cea consecutivă ale lui Dumnezeu și, 
prin urmare, că estompează diferenţa dintre oferirea uni- 
versală a harului și alegerea particulară. Iar un purita- 
nism care a început cu un protest împotriva a ceea ce 
considera a fi „arminianism” în privinţa doctrinei harului 
părea, prin faptul că a adoptat compromisul unui „legă- 
mînt parţial”, că a „admis că în Biserici există un număr 
mare de oameni ce nu pot povesti o experienţă a harului 
mîntuitor” şi, prin aceasta, că a reintrodus efortul și me- 
ritul umane în doctrina despre har într-o măsură care 
făcea, prin comparaţie, Canoanele şi decretele Conciliului 
de la Tyident, ca să nu mai vorbim de Augustinus al lui 
Cornelius Jansen, să pară mai apropiate de învăţăturile 
reformatorilor protestanți de la început. Meditînd la com- 
plexitatea relației paradoxale dintre universalitatea unei 
voințe divine binevoitoare care vrea „ca toţi oamenii să se 
mîntuiască şi la cunoștința adevărului să vină” şi particu- 
laritatea unei voințe umane ce ar putea să zădărnicească 
voinţa divină şi să respingă harul şi mîntuirea, un teolog 
ortodox grec vorbea în numele tuturor creștinilor cînd a 
exclamat că aceasta era „o doctrină tainică şi sublimă”. 

Încă din vremea Bisericii vechi, doctrina harului fusese 
legată de doctrina cuvîntului lui Dumnezeu și a tainelor 
ca mijloace ale harului. În centrul apologiei din timpul 
Reformei, în favoarea Bisericii, așa cum a fost formulată 
de Jewel, se afla identificarea „semnului specific şi a 
caracteristicii” după care Biserica „poate fi cunoscută ca 
Biserica lui Dumnezeu” ; pentru teologia Reformei aceasta 
consta în predicarea cuvîntului lui Dumnezeu şi adminis- 
trarea tainelor (iar în unele doctrine, aplicarea disciplinei 
bisericeşti, ceea ce nu însemna totuși sfințenia absolută a 
vieţii). Cuvintele din Vechiul Testament „Dacă te apropii 
să asculți este mai bine decît să aduci jertfa nebunilor” 
însemnau pentru ortodoxia protestantă că Biserica a fost 
la început mai degrabă un auditorium decît un „teatru”. 

Cînd s-a ridicat la nivelul acestui din urmă statut, Biserica 
a fost „păzitoare a Cuvîntului lui Dumnezeu”. „Scriptura 
sprijină Biserica, Biserica păstrează (custodit) Scriptura”. 
Totuşi, aceasta nu trebuia să devină o scuză pentru a 
presupune că „cineva se poate zidi mai bine” citind Biblia, 
pentru că „a o asculta ne este poruncit cu şi mai mare 
strictețe decît citirea ei”. Un corolar al acestei respingeri 
a caselor de rugăciune era insistența, ca răspuns atît la 
anticlericalismul pietist, cît şi la clericalismul romano- 
-catolic, că, așa cum ceruse Confesiunea de la Augsburg, 
„nimeni nu ar trebui să înveţe şi să predice public sau să 
administreze tainele în Biserică fără a avea chemarea 
cuvenită”. Slujirea! era o „stare” deosebită în Biserică, nu 
o aplicare specială a doctrinei preoţiei universale a cre- 
dincioşilor, căci această doctrină „nu aboleşte distincția 
între stări” în societate și în Biserică. 

Apologia în favoarea tainelor concepută ca răspuns la 
diferite provocări era sub anumite aspecte ceva mai mult 
decît o reamintire a poziţiei istorice a Bisericilor față de 
ele. Ortodoxia răsăriteană era preocupată de păstrarea 
integrităţii şi sfinţeniei celor şapte taine, împotriva efor- 
tului de a le restrînge la „un fel de simple simboluri ale 
poruncilor lui Dumnezeu”. Într-o perioadă în care bap- 
tiştii susțineau că scufundarea în apă este singura formă 
autentică de botez, „avîndu-şi originea la Dumnezeu”, 
teologii răsăriteni insistau şi ei asupra ei, spre deosebire 
de cei latini, ce erau obligaţi să admită că scufundarea în 
apă fusese practica standard de-a lungul celei mai mari 
părți a istoriei Bisericii. Controversa dintre doctrina occi- 
dentală, ce susținea că numai un episcop este „săvîrşitorul 
obișnuit” al mirungerii, și punctul de vedere din Răsărit, 
potrivit căruia aceasta poate fi administrată de un simplu 
preot, a rămas deschisă. A 

Grecii (şi alţii) au expus, împotriva romano-catolicismu- 
lui, ca diferenţe doctrinale în ceea ce priveşte Euharistia: 
utilizarea de către occidentali a „azimelor (pîine nedos- 
pită)”, credința romano-catolică potrivit căreia sfinţirea 
şi taina euharistică au loc prin rostirea cuvintelor de 
instituire, şi nu prin invocarea Duhului Sfînt la epicleză 
şi refuzul de a-i împărtăşi pe credincioși din potir. „Utili- 
zarea pîinii dospite” în locul celei nedospite era practica 


1. În original, ministry. Pentru explicaţii referitoare la traducerea 
termenilor minister şi ministry, vezi vol. 4, p. 216 (n. trad.). 

în Răsărit. Potrivit latinilor, pîinea nedospită fusese utili- 
zată la instituirea iniţială de către Hristos, dar și pîinea 
dospită era, ca practică, admisibilă; totuşi, nu era „admisă 
legal pentru o sfințire valabilă într-o Biserică latină”, iar 
atunci cînd un preot grec slujea într-o biserică latină sau 
un preot latin în una grecească, era obligat să respecte 
practica locală. Protestanţii le-au cerut însă socoteală atît 
grecilor, cît şi latinilor pentru faptul că au proclamat 
norma lor ca fiind cea necesară. 

Răsăritul învăţa că „prin puterea Duhului, care este 
izvorul desăvîrşirii, invocat la epicleza săvîrşită de preoți 
(şi cu siguranţă nu prin rostirea cuvintelor Domnului 
[Hristos])”, pîinea şi vinul erau schimbate în trupul și sîn- 
gele Domnului. Ca răspuns, latinii citau diferite liturghii 
răsăritene în care sfințirea era atribuită cuvintelor de 
instituire, nu epiclezei. Aceste liturghii, susțineau ei, nu 
puteau fi înțelese cum trebuie decît dacă erau „explicate 
în acord cu doctrina catolică a Euharistiei”. În replică atât 
față de ortodoxia răsăriteană, cît şi față de protestantism, 
aduceau dovezi patristice în sprijinul practicii administrării 
Sfintei Împărtăşanii poporului doar sub una dintre cele 
două specii consacrate. Deşi încerca şi să evite ca „tainele 
să fie coborîte la nivelul unor simple ritualuri şi ceremo- 
nii”, anglicanismul era în același timp refractar şi la cea- 
laltă „extremă”, reprezentată de doctrina romano-catolică, 
ce amenința să transforme tainele în „fetişuri”. 

Răspunzînd nu doar obiecţiilor reformaţilor protes- 
tanți, ci şi scepticismului din ce în ce mai pronunţat refe- 
ritor la credibilitatea tradiţiilor postbiblice (şi uneori chiar 
a celor biblice), romano-catolicismul a continuat să insiste, 
conform doctrinei Conciliului de la Trident, că Hristos însuși 
instituise toate cele șapte taine ale Bisericii „nemijlocit”, 
nu prin intermediul apostolilor sau al generațiilor care au 
urmat. Teologia reformată a pus concepţia sa distinctă 
despre legămînt în centrul definiției pe care a dat-o taine- 
lor, ce se reduceau la botez şi Cina Domnului ; iar împotriva 
acuzaţiei luterane de raționalism în doctrina despre taine, 
a afirmat credinţa în „misterul” lor, apreciind insistența 
luterană pe precizia dogmatică absolută ca fiind raţio- 
nalistă. Străduindu-se să evite acuzaţia că în secolele 
al XVI-lea şi al XVII-lea transformase tainele, pe care 
Hristos le-a instituit pentru a stimula unitatea credin- 
cioşilor, într-un prilej de controversă între învăţaţi, lute- 
ranismul a scos în relief ideea că tainele constituie un dar 

în care „Mîntuitorul nostru iubit vrea să ni Se dăruiască 
și să ne devină accesibil, cu tot ce este şi are, și să Se 
unească cu noi cît se poate de profund”. 


O viaţă plină de evlavie şi sfinţenie 


Auzind expresia „criza ortodoxiei”, cei mai mulţi dintre 
membrii majorităţii Bisericilor din anul 1700 s-ar fi gîndit 
imediat la criza evlaviei și moralei creștine, deplînsă în 
acel an în multe ţări. O carte publicată în anul 1700 relata 
cum ţarul Rusiei, care „devenea din ce în ce mai sălbatic”, 
îl mustrase pe patriarhul Moscovei (al cărui scaun era pe 
cale de a-l desfiinţa) pentru faptul că făcuse procesiune cu 
icoana Fecioarei Maria, într-o încercare zadarnică de a 
proteja de „răzbunarea poporului nelegiuirile ce tind să 
ruineze ţara”. În acel an, un romano-catolic francez aver- 
tiza cu privire la „vechile ispite”, iar altul a publicat o 
explicaţie chinuită a ceea ce se înțelege prin teza tulbu- 
rătoare din punct de vedere moral potrivit căreia „porun- 
cile lui Dumnezeu sînt imposibil de ţinut”, în timp ce un : 
teolog reformator de limbă franceză din Neuchâtel se 
plîngea că „nerespectarea disciplinei este unul dintre cele 
mai mari neajunsuri ale stării actuale a Bisericii şi una 
dintre cele mai evidente și mai generale cauze ale decă- 
derii în rîndul creștinilor”. 

Un pietist german, predicînd în Duminica Pogoriîrii 
Duhului Sfînt din 1700, a descris majoritatea membrilor 
Bisericii ca „dorind să aibă un fel de creștinism în care să 
poată în același timp să fie bineplăcuţi lui Dumnezeu, dar 
să nu fie urîți oamenilor”, spre deosebire de altcineva, 
pentru care „mîntuirea sa veșnică este o chestiune de 
viaţă și de moarte”; un luteran ortodox avertiza, cu pri- 
lejul Duminicii fiului risipitor din acel an, că prin mișcări 
de genul pietismului Satana încerca să slăbească încrede- 
rea și credinţa, „mai ales în aceste vremuri din urmă” ; iar 
un apocaliptic radical îi denunța atît pe pietiști, cît și pe 
ortodocși ca „pe jumătate creștini, cu pietatea lor biseri- 
coasă, agăţîndu-se de învăţăturile pe care le-au auzit în 
tinereţe”. Tot în 1700, un episcop anglican a dedicat o 
carte regelui său cu avertismentul: „Misiunea Voastră nu 
s-a încheiat încă... pînă cînd Veţi fi aplicat puterea pe care 
Dumnezeu a dat-o în mîinile Voastre... mai presus de toate 
prin sporirea puterii și eficienţei acestei religii, printr-o 
reformă adecvată a vieţii și obiceiurilor noastre”. 

Cîţiva ani mai tîrziu, a apărut în Anglia o carte ale cărei 
conţinut și titlu exprimau clar acest aspect al crizei orto- 
doxiei: O chemare stăruitoare la o viață plină de evlavie 
şi sfințenie, publicată în 1728 de William Law. Generaţiile 
următoare au „profitat din plin” de această carte şi chiar 
şi criticii ei erau impresionați de „severitatea şi adevărul 
ei nepărtinitoare” — nu pentru că era prea originală, ci 
tocmai pentru că nu era, rezumînd o preocupare generală 
exprimată și de un teolog care făcea legătura între pietism 
şi raţionalism şi care predicase, tot în 1728, pe tema „Lip- 
sei majore a seriozităţii reale în creştinism”. Viaţa creş- 
tină trebuia să fie, în viziunea exprimată de cuvintele 
titlului lui Law, plină şi de „evlavie”, și de „sfinţenie”, rea- 
lizînd, așa cum spunea un contemporan, „sporirea noastră 
atît în cucernicie, cît şi în sfințenie”, pentru a-i contracara 
pe cei care, „cu greșelile lor condamnabile, introduc atît o 
delăsare în cele morale, cît și necuviința”. Acest aspect al 
crizei ortodoxiei era strîns legat de criza doctrinei haru- 
lui; exista un consens al Bisericilor asupra faptului că 
„practica creștină sau viaţa plină de sfințenie este un 
semn clar şi distinctiv al unui har mîntuitor adevărat” şi 
că „virtutea şi sfințenia” îi caracterizează „pe profeţi, pe 
apostoli, pe martiri, pe fecioare, pe asceţi și pe oricine a 
fost sfinţit de harul divin”. Cu toate acestea, în loc să fie 
„activă” în a crea „o viaţă spirituală şi dumnezeiască”, 
care să fie plină de evlavie şi de sfinţenie, „doctrina haru- 
lui este folosită în mod necorespunzător”. Așa cum era de 
aşteptat, datorită relaţiei ambigue, dar reciproce existente 
între doctrina harului şi doctrina mijloacelor harului, folo- 
sirea necorespunzătoare a primeia a condus la o folosire 
şi mai necorespunzătoare a celei de-a doua, prejudiciind 
o dată în plus existenţa unei „vieţi spirituale şi dumne- 
zeieşti” adevărate. 

Din acest motiv, William Law şi-a început tratatul cu o 
definiţie : „Evlavia nu constă nici în rugăciunea publică, 
nici în cea privată... Evlavia înseamnă o viaţă oferită sau 
dedicată! lui Dumnezeu”. Întrucît atît de mulţi membri ai 
Bisericii „par a nu avea altfel de evlavie decît cea prile- 
juită de rugăciunile ocazionale”, ei meritaseră „vorbele bat- 
jocoritoare și disprețul oamenilor uşuratici şi lumești”. 


1. În original, devoted to God. Termenul devotion l-am tradus în 
limba română prin „evlavie” (n. trad.). 

Totuși, o viaţă cu adevărat plină de evlavie era „la fel de 
potrivită cu Evanghelia lui Hristos pe cît era faptul de a fi 
botezat sau de a primi Împărtăşania”, Asemenea avertis- 
mente împotriva încrederii în adeziunea externă la ritua- 
lurile sacramentale se făceau simţite pe măsură ce sistemele 
existente ale doctrinei şi practicii euharistice care apăruseră 
ca urmare a Reformei treceau din nou printr-un proces de 
reexaminare. În ciuda repetării interpretării sacrificiale 
a liturghiei şi a legislaţiei doctrinale a Conciliului de la 
Trident, care făceau transsubstanţierea obligatorie, „ca o 
problemă de credință (de fide)”, trebuia să se admită că 
doctrina, incluzînd enigma legată de statutul încă prezent 
al „accidentelor” pîinii şi vinului, era încă „explicată în 
diferite moduri chiar şi de scriitorii [romano-] catolici”. 
Consecventă formulărilor dezvoltate în confruntările sale 
cu romano-catolicismul și protestantismul, teologia sacra- 
mentală ortodoxă răsăriteană a continuat să afirme că 
Hristos „schimbă și transsubstanțiază (uerovouioag) cu 
adevărat şi sigur pîinea și vinul în trupul și sîngele Lui, 
deşi centralitatea invocării Duhului Sfînt ca agent prin 
care se săvîrşește minunea euharistică a reunit doctrina 
prezenţei şi doctrina Bisericii într-o perspectivă ce depă- 
şea distincţia occidentală dintre prezența „reală” și cea 
„Ssimbolică”. 

Transsubstanţierea era, în opinia unui teolog reformat, 
singura „greșeală” a romano-catolicismului pe care, mai 
mult decît celelalte, o considera în acelaşi timp dezgustă-; 
toare şi „imposibil de crezut”. Așa cum recunoșteau opo-: 
zanţii lor, luteranii, ortodocși sau pietişti, deşi continuau 
să se disocieze de teoriile transsubstanțierii şi jertfei, 
repetau insistența lui Luther asupra unei prezenţe atît 
de „reale”, încît chiar şi cel ce se împărtășea cu nevred- 
nicie primea trupul și sîngele adevărate, insistenţă pe care 
reformaţii o respingeau încă. În explicarea celor 39 de 
articole Burnet o respingea şi el, ca pe încă un „simplu 
subiect de speculație referitor la modul în care Hristos 
este prezent”, dar a susţinut totuși că „afirmă o prezenţă 
reală a trupului şi sîngelui lui Hristos”, înțelegînd prin 
„reală” o prezenţă care' este „adevărată, spre deosebire 
de închipuire şi imaginaţie”. Ceea ce deosebea toate aceste 
poziţii de dezvoltările anterioare era o înţelegere supe- 
rioară a faptului că, dincolo de orice mărturisire a pre- 
zenței, evlavia euharistică își găsea acum punctul central 
într-o „respectare corectă a tainei” în care experienţa per- 
sonală a „amintirii şi recunoaşterii” era considerată „o 

parte necesară”, opusă unei preocupări exclusive față de 
„ocaziile publice prilejuite de serviciile divine”, aşa încît 
devenise necesar ca oamenii să fie îndemnați să participe 
la „cultul public şi solemn al lui Dumnezeu la care parti- 
cipă toţi” chiar şi atunci cînd simt „că s-ar putea zidi mai 
bine în particular”. În mod asemănător, sfatul de a primi 
Impărtăşania mai des părea că devine, în cadrul tuturor 
confesiunilor, mai important decît definirea prezenţei. 
Deși nimic din toate acestea nu ameninţa în mod explicit 
doctrinele tainelor definite în standardele confesionale 
din secolele al XVI-lea și al XVII-lea, putea exista o ten- 
dință de a le plasa pe o poziţie subordonată. 

În mod similar, deși puţini dintre contemporanii săi, 
indiferent de poziţia teologică, ar fi obiectat la definiţia pe 
care Law a dat-o „omului evlavios”, cel „care face fiecare 
aspect al vieţii sale obișnuite un aspect al evlaviei”, un 
astfel de limbaj putea ameninţa să dizolve datoriile speci- 
fice ale „pietăţii” creştine în conţinutul general al „vieții 
obișnuite”, ridicînd la gradul de statut normativ expe- 
rienţele extrasacramentale. Romano-catolicii, cu toate că 
apărau folosirea indulgențelor împotriva reformatorilor 
protestanți, erau siliți să recunoască, după ce îi studiaseră 
istoria (pentru prima dată), faptul că exteriorizarea tainei 
pocăinţței în Evul Mediu tîrziu contribuise la Reformă și 
deci la fărîmițarea sistemului sacramental medieval; ei 
citau Conciliul de la Trident referitor la „moderaţia” în ce 
priveşte folosirea indulgențelor. Protestanţii, deşi repetau 
atacurile reformatorilor la adresa doctrinei scolastice a 
pocăinței, trebuiau la rîndul lor să recunoască totuși că 
deja repetarea nechibzuită a formulelor de mărturisire cu 
care reformatorii înlocuiseră taina pocăinţei condusese la 
un nou externalism. Chiar și în interiorul romano-catoli- 
cismului, în ciuda afirmării unui consens în ce priveşte 
definiţia Conciliului de la Florenţa, reafirmată de Con- 
ciliul de la Trident, potrivit căreia căinţa, mărturisirea şi 
satisfacția sînt, „ca să zicem așa, materia” tainei, era 
evident că probleme legate de toate cele trei părţi ale 
pocăinței au rămas nerezolvate în doctrină și în practică. 
Apărarea obiectivităţii „satisfacției” penitenţiale împotriva 
diferitor eretici, în special a celor care, „părăsind cîndva 
calea tradiției apostolice, au numai raţiunea drept călăuză”, 
nu elimina problema apărută în Evul Mediu tîrziu — de 
fapt, existentă dintotdeauna -— legată de modul în care 
taina obiectivă era afectată de starea subiectivă a peniten- 
tului ce era „nedesăvîrşit” în ce priveşte un anumit aspect 

al „tristeţii” legate de păcat sau de starea duhovnicului 
care se afla el însuși „în stare de păcat de moarte”. 

Adepții lui Luther au salutat abolirea de către acesta, 
criticată de romano-catolici, a confesiunii auriculare obli- 
gatorii și au apărat reținerea pe care o avea faţă de spo- 
vedania particulară, criticată de calvini. Protestanţii au 
aprobat modificarea „rigorii” penitenţiale a epocilor ante- 
rioare, dar, „împreună cu mulţi teologi și cu alţii, deplîn- 
gem faptul că aproape întreaga pocăință publică pentru 
păcate grave a fost abandonată de Bisericile evanghelice”. 
Din perspectiva protestantă, la fel ca şi din cea romano- 
-catolică, era nevoie să se acorde atenţie stării subiective 
a penitentului și celei a duhovnicului. Existau multe cărți 
referitoare la pocăință, „dar este sigur că mulţi dintre cei 
care le-au scris sînt ei înșiși neînnoiţi!” şi aceasta în ciuda 
„cererii repetate [din Noul Testament] potrivit căreia ei 
«trebuie să fie»” evlavioși şi sfinţi. Neavînd nici un fel de 
„experiență personală legată de ce înseamnă pocăinţa și 
înnoirea”, acești autori inventaseră „formule de mărturi- 
sire ce distorsionează întregul act al înnoirii, pînă în punctul 
în care devine imposibil de știut dacă ea le aparţine celor 
renăscuţi sau celor nerenăscuţi”. Dacă în momentul măr- 
turisirii păcatelor penitentul nu avea „inima plină de 
autentică pocăință şi credinţă adevărată”, pocăinţa era 
„ipocrită”, pentru că pocăinţa este fundamentală pentru 
credinţă. Fără o astfel de „cunoaștere pe viu și o simţire a 
adevărului divin în inimă”, cunoaștere și simţire a ce 
înseamnă a fi „născut din nou [și] a ne schimba felul de a 
fi”, mărturisirea protestantă formală nu era cu nimic mai 
bună decît cea romano-catolică. „Nimic altceva decît această 
schimbare profundă a inimii și a minţii” nu era în stare să 
„dea cuiva vreo asigurare că s-a întors cu adevărat la 
Dumnezeu”, iar fără o asemenea „minunată garanţie din 
partea religiei... nu însemnăm nimic”. 

Deși avertismentele și „chemarea serioasă” de a imita 
sfinţenia lui Hristos le erau adresate tuturor credincio- 
şilor, pentru „misiunea unui cleric, [care] este o misiune 
sfîntă, pentru că e slujirea celor sfinte”, aceasta avea o 
semnificaţie specială. Mişcarea de reformare a vieţii şi 
moravurilor clerului și de transformare a lor în adevă- 
raţi „mărturisitori ai lui Hristos” a străbătut Bisericile la 
începutul secolului al XVIII-lea. Arhiepiscopul Francois 


1. În original, unconverted. Accentul cade pe convertirea de la viaţa 
păcătoasă la cea virtuoasă, pe înnoirea vieţii (n. trad.). 

Fânelon de Cambrai, opunîndu-se jansenismului, s-a stră- 
duit să consolideze nu doar pregătirea profesională şi 
erudiția preoților săi, ci, mai presus de toate, ataşamentul 
personal și sfinţenia lor; el a analizat în detaliu virtuțile 
cerute de slujirea episcopală. Formula hirotonirii primită 
„de la începutul istoriei Bisericii”, prin care episcopul pro- 
nunţa deasupra candidatului cuvintele lui Hristos către 
apostoli „Luaţi Duh Sfînt”, oferea harul slujirii preoţeşti, 
așa cum mărturisise Conciliul de la Trident; dar „harul” 
era destinat preotului însuși, nu doar slujirii sale, nu 
numai pentru jertfa liturgică, ci şi pentru jertfa inimii şi 
vieţii lui, iar dorința personală de a fi preot era necesară 
pentru hirotonire. 

Spener a reflectat mult la problema reformării clerului 
protestant, care avea nevoie de așa ceva „la fel de mult ca 
orice stare!”. Nu era de ajuns ca ei să aibă o „cunoaștere 
literală” a Bibliei, fără „harul şi iluminarea Duhului Sfînt”: 
trebuiau să fie creştini adevăraţi. Întrucît adversarii lui 
au văzut în campania sa un atac la însuși oficiul slujirii, 
el a argumentat insistînd asupra faptului că nu abolea 
distincţia dintre cler și laicat și nici nu dădea laicatului 
dreptul de a predica și de a administra tainele. Colegul 
său Francke vedea în cerința ca un cleric să fie „fără de 
prihană” o „premisă pentru [toate] celelalte însuşiri ale 
predicatorului” şi a deplîns, ca pe o importantă sursă a 
proastei stări spirituale din Biserică, starea de „neînnoire” 
a celor ce predicau și ascultau mărturisirea ; „ce se cere 
mai întîi și mai presus de toate de la un student teolog”, 
spunea în deschiderea tratatului său referitor la studiul 
teologiei, „este ca inima lui să fie curată înaintea lui Dum- 
nezeu”. Erudiţia teologică nu trebuia dispreţuită, dar cre- 
dinţa personală a studentului teolog și viitor pastor trebuia 
să fie „principala [sa] grijă”. Pentru că „viaţa studenţilor, 
inclusiv a studenților teologi, de la universităţi [era] profund 
necreștină”, încît, așa cum au fost siliți să recunoască în 
mod defensiv profesorii ortodocşi, uneori era prilej de 
sminteală, deoarece studenţii nu aveau „impregnată ideea 
că viața plină de sfinţenie nu este mai puţin importantă 
decît dăruirea față de studiu”. 

Istoria arăta că destrăbălarea clerului fusese sursa corup- 
ţiei din Biserică în ansamblu în Evul Mediu. Pietismul era 


1. Referire la stările bisericeşti, la condiția de mirean sau cleric 
ori, în teologia protestantă, de „preot universal” (întreaga con- 
gregaţie) sau slujitor ales (n. trad.). 

însă în pericolul de „a confunda slujirea cu persoana” și 
de a presupune că validitatea cuvîntului și a tainei depinde 
„de vrednicia şi de evlavia” slujitorului și, prin aceasta, în 
pericolul de a cădea în greșeala donatistă, de care protes- 
tantismul ortodox căutase să se disocieze. Se considerase 
că aceasta era greşeala husiţilor şi era descoperită acum 
şi la moştenitorii lor spirituali, Fraţii Moravi. Aceasta era 
greşeala de care era acuzat și episcopul Hoadly în „con- 
troversa bangoriană!”; căci, dacă avea dreptate cînd afirma 
că „slăbiciunea naturală a oamenilor îi face incapabili de 
a fi instrumentele prin care harul le este transmis fraţilor 
lor”, concluzia inevitabilă era ;că nu poate exista nici o 
instituţie reală în cadrul religiei creștine care să poată 
aduce vreo sporire membrilor săi”. Și „atunci tainele nu 
mai pot fi mijloace ale harului”. 

Odată ajunse însă la îndemîna teologilor anticlericali — 
despre care opozanţii lor spuneau că „ocărăsc clerul cre- 
dincios și supus” și „numesc instituţia divină a preoţiei cu 
numele dispreţuitor «viclenie popească»” —, aceste che- 
mări serioase către o viaţă plină de sfinţenie în rîndul 
slujitorilor Bisericii s-au transformat într-o denunţare a 
întregii „stări preoțești”, din cauza „somnolenței” și negli- 
jenţei sale. „Biciuirea preoțimii protestante pe spinarea 
preoţilor păgîni și papistași” a luat forma declarării faptului 
că preoții păgîni fuseseră niște „escroci” ce au manipulat 
„misteriile” pentru gloata superstiţioasă şi deci la fel erau 
şi preoţii din toate Bisericile, prin intermediul cărora 
„lumea creştină a fost înrobită, iar religia a fost forţată să 
admită superstiţia distructivă”. 

Clerul fusese dus în eroare din cauza faptului că nu și-a 
dat seama că, așa cum spunea Law, „binecuvîntatul nostru 
Mîntuitor și apostolii Săi sînt cuprinși întru totul în doc- 
trine care au legătură cu viaţa obişnuită”, nu în doctrine 
teologice ca atare. Exista o nemulţumire, adesea reiterată 
de către ortodocși, față de faptul că a fost preferat con- 
ţinutul moral al creștinismului celui dogmatic, pe care 
Dumnezeu îl dăduse pentru a fi primit „fără schimbare”; 


1. Controversa bangoriană a fost o dispută teologică în cadrul Bise- 
ricii Angliei, în secolul al XVIII-lea. Începută în anul 1716, dis- 
puta a căpătat amploare ca urmare a predicii din 31 martie 1717 
a lui Benjamin Hoadly, episcop de Bangor. Tema disputei a fost 
legitimitatea biblică a administraţiei bisericeşti, avînd în ve- 
dere că Biserica nu este din lumea aceasta, ci e însăşi Împărăţia 
cerurilor şi, prin urmare, nu se poate supune regulii guvernării 
lumești (n. trad.). 

căci, deşi „o afirmaţie referitoare la voinţa lui Dumnezeu”, 
prin care „oamenii [urmau] a fi informați în legătură cu 
obligaţiile lor”, era „în aceeași măsură o doctrină a reli- 
giei și o afirmaţie referitoare la natura lui Dumnezeu sau 
la o lucrare a Lui”, adevăratul simţ al datoriei, împreună 
cu „alte simțăminte cu adevărat spirituale și pline de 
bunătate”, se naște din „doctrinele dumnezeiești și spiri- 
tuale”, pentru că „adevărul Evangheliei” este „minunata 
doctrină pe care cuvîntul lui Dumnezeu o conţine referitor 
la Acesta, la lisus Hristos și la modelul de mîntuire cu 
ajutorul Lui”. Teologia ortodoxă răsăriteană împărtăşea 
distincția comună dintre dogmatică și etică, însă cu scopul 
de a scoate în evidenţă ideea „că expunerea dogmelor 
dumnezeieşti ar trebui să-și găsească scopul adecvat” în 
doctrina tainelor și în etică. Maxima lui Grigorie de Nazianz 
din epitaful scris pentru Vasile, „Cuvîntul lui era precum 
tunetul pentru că viaţa îi era ca fulgerul”, se potrivea 
foarte bine cu sforțările pietiştilor de a restabili relația 
corectă dintre doctrină și viaţă și de a produce o schimbare 
pe care oponenții lor o numeau la rîndul lor „îmbună- 
tăţirea stilului de viaţă creștin”, 

Catehismele tradiționale și manualele teologice erau 
criticate din diferite direcţii pentru insistența lor exage- 
rată asupra doctrinei și, în consecință, pentru neglijarea 
moralei ; era nevoie de „o teologie care nu doar să umple 
intelectul cu cunoștințe, ci și să schimbe complet voinţa”. 
După cum se știe, „cel mai mare defect al Reformei” fusese 
„acela că nu conţine astfel de îndemnuri către o viață 
plină de evlavie”, iar simpla citare a părinților Reformei 
cu privire la necesitatea unei „credinţe vii” nu anula acest 
defect. În toiul chemării pietiștilor la „reformarea vieţii”, 
apărătorii ortodoxiei de pe continent insistau și ei asupra 
faptului că singura reformare autentică a Bisericii trebuie 
să vină, așa cum se întîmplase în secolul al XVI-lea, de la 
reformarea doctrinei, de vreme ce, „așa cum spune Epifanie, 
adevărata succesiune [apostolică din Biserică] constă în 
continuitatea doctrinei”. Atît în Anglia, cît și pe continent, 
această insistenţă nu a provocat însă decît schimbarea 
subiectului de dispută, și nu soluționarea ei. 

Reconsiderarea relaţiei dintre adevărata doctrină şi 
cea falsă s-a produs în contextul polemicii ortodoxe îm- 
potriva doctrinei false, pe care generaţiile anterioare o 
văzuseră ca o îndatorire centrală a Bisericii și a teologilor 
ei. Răspunzînd obiecţiilor „complet lipsite de sens” ale 
reformatorilor împotriva doctrinei catolice a meritului, 

doctrinei calvine a osîndirii și criticilor reformate la adresa 
doctrinei tradiţionale a îngerilor păzitori, teologia polemică 
romano-catolică a continuat să afirme această datorie şi 
să o ducă la îndeplinire. În schimb, şi acceptarea de către 
teologia romano-catolică a diferitelor teorii despre daru- 
rile harului le-a dat unor protestanți prilejul de a pune 
sub semnul întrebării „rigiditatea” excesivă a luteranilor 
şi calvinilor manifestată de aceștia în opoziţia dintre ei. 
În cuvîntul introductiv, un tratat din 1720, numit Despre 
moderație în controversele din rîndul teologilor, consemna 
faptul că fusese caracteristic „învăţătorilor adevărului 
dumnezeiesc” din toate generaţiile să se complacă în ură 
şi mînie faţă de oponenții lor. Dar, așa cum nota un tratat 
aproape contemporan, „una dintre cauzele care fac contro- 
versele atît de lipsite de perspectivă este faptul că aceleași 
principii ce sînt favorabile [argumentării cuiva) împo- 


_triva unor opozanți” prejudiciau argumentarea împotriva 


altora, conducînd la un relativism legat de asemenea prin- 
cipii ; „doctrina Domnului lisus” era „făcută de neînțeles 
chiar de către mărturisitorii ei publici”. Zelul polemic ce 
caracterizase controversa teologică de-a lungul celor două 
secole scurse de la Reformă se transforma el însuși într-un 
subiect de polemică în secolul al XVIII-lea. 

Existau încă versiuni ale „principiului dominoului” care 
avertizau că indiferența sau concesia cea mai mică făcută 
în vreo chestiune de doctrină ar putea conduce la tole- 
rarea celor mai mari excese, dar o avertizare de genul 
„adevărul fundamental nu poate fi ignorat decît cu preţul 
mîntuirii” era adesea însoţită de precizarea că aceasta nu 
se aplica „elementelor secundare ale doctrinei fundamen- 
tale” sau doctrinelor neimportante. Jonathan Edwards 
putea vorbi de „zelul” exprimat în „opoziţia fermă” denu- 
mindu-l „fervoarea acestei flăcări [a iubirii)”, dar a aten- 
ționat că el era îndreptat „împotriva lucrurilor, nu a 
persoanelor”, distincţie nu întotdeauna ușor de observat 
în timpul manifestării unui astfel de „zel”. Un teolog cu „o 
fire bătăioasă” putea uşor să abuzeze de polemicile doctri- 
nale în scopul preamăririi de sine. Chiar și cei care au 
susținut necesitatea polemicii adăugau că amvonul nu 
este un loc potrivit pentru controversele scolastice pe 
tema unor chestiuni teologice lipsite de importanţă. Un 
profesor de teologie declara cu ocazia cursului său inau- 
gural din 1696 că „datoria teologului [era] nu doar de a 
confirma adevărata doctrină, ci şi de a respinge greșelile 
care se opun adevărului, mai ales dacă sînt periculoase și, 

vătămătoare” ; dar a continuat afirmînd că în polemici 
teologul trebuie să se străduiască să fie corect față de 
poziţia adversă, nu să o ridiculizeze, pentru că „nu trebuie 
să i se impute cuiva ceva ce el nu aprobă prin faptă sau 
cuvînt”. 

Ortodocșii recunoșteau necesitatea unui avertisment 
împotriva zelului polemic excesiv sau a generalizării pole- 
mice nejustificate, ce (așa cum atrăgeau atenţia pietiștii) 
„adesea face mai mult rău decît bine”, ca în cazul în care 
polemica era caracterizată de „invective și aluzii perso- 
nale” sau cînd teologii nu reușeau „să-și ducă la bun sfîrşit 
însărcinarea polemică într-o manieră plăcută lui Dum- 
nezeu și practică”, legînd erorile doctrinale de greșeala 
fundamentală a unei relaţii personale necorespunzătoare 
cu Dumnezeu. Nu mai puţin importantă era reamintirea 
ideii că asupra anumitor probleme „teologii pot să aibă 
păreri diferite şi să se contrazică fără a afecta unitatea 
credinţei”. Una dintre modalităţile prin care se putea „re- 
pune teologia în limitele sale” era considerarea teologiei 
polemice în contextul său istoric, oferindu-se o perspec- 
tivă mai largă asupra subiectelor controversei : „certurile 
dogmatice publice erau adesea întreţinute doar de episcopi, 
ei urmărind să-și sporească autoritatea, fără ca poporul 
creștin să beneficieze din aceasta”. 

Apărătorii reînnoirii şi ai unei „noi Reforme” din toate 
Bisericile au întîmpinat opoziţie din toate direcţiile în 
ceea ce priveşte fiecare dintre cele patru probleme impli- 
cate în „criza ortodoxiei” — Biserica, doctrina, harul și 
viaţa creştină. În doctrina despre Biserică, erau vinovaţi 
de „sectarism” ; Avvakum era acuzat că „îi duce pe oamenii 
simpli la pierzanie și .că îi rupe de una, sfîntă Biserică 
Catolică Ortodoxă a Răsăritului (Vostoenaja Pravoslauno- 
-Kafoliceskaja Cerkov)”, Spener că „nu crede că religia lute- 
rană evanghelică nu are greşeală”, iar Quesnel că neagă 
infailibilitatea papei. Legat de normele doctrinei, pietiştii 
nu „credeau și nu vorbeau cu respectul cuvenit” despre 
crezurile şi mărturisirile Bisericii, de vreme ce preferau 
să le afirme doar relativ, „în măsura în care” (quatenus), nu 
în mod absolut, „pentru că” (quia) erau de acord cu Scrip- 
tura. În privinţa doctrinei harului confundau, din cauza 
insistenţei asupra înnoirii, harul cu faptele și „îndreptă- 
ţirea” cu „unirea mistică” dintre Dumnezeu și credincios, 
care era consecința acesteia. lar chemarea lor la sfin- 
țenie reprezenta o cădere din „păgînismul blasfemator 

(romano-catolic) într-un „iudaism caracterizat de zel fals 
şi de ipocrizie”. 

La un anumit nivel, astfel de acuzaţii bizare au servit 
doar pentru a demonstra corectitudinea impresiei larg 
răspîndite că educația teologică și administraţia biseri- 
cească au pus un accent prea mare pe polemică, preju- 
diciind iubirea. Totuși, adesea în ciuda intenţiilor lor, 
mișcările reformatoare au reușit să relativizeze diferen- 
țele de doctrină dintre Biserici, acordînd o importanţă mai 
mare diferenţelor existente în interiorul fiecărei Biserici 
între doctrină și viaţă ; iar prin apelul la eliminarea ele- 
mentelor ofensatoare inutile din teologia creștină au con- 
tribuit la crearea noii apologetici. Mai presus de toate, 
efortul de a salva conţinutul obiectiv şi dogmatic al cre- 
dinţei prin transpunerea sa într-o modalitate subiectivă 
şi etică avea să contribuie la transformarea acestor miș- 
cări, împotriva voinţei şi intenţiilor lor, într-un „fenomen 
tranzitoriu”, într-o „verigă de legătură” și într-o „punte” 
către reinterpretările mult mai drastice ale mesajului 
creştin care aveau să apară. 


Hor. Ep. 2.40 

May (1976) xiii 

(Braaten 1967:27) 


Sem. Rel. 44 
(Schiitz 377-378) 


Obiectivitatea revelaţiei 
transcendente 


„Iluminismul este”, potrivit unei celebre definiţii de la 
sfîrşitul secolului al XVIII-lea, „eliberarea omului de sub 
tutela autoimpusă”. Definiţia continuă explicînd că starea 
de tutelă, „incapacitatea de a-și folosi propria înţelegere 
fără ajutorul altcuiva”, putea fi caracterizată ca fiind 
autoimpusă „în cazul în care cauza sa nu rezidă în vreo 
slăbiciune a înțelegerii, ci în nehotărire şi în lipsa curaju- 
lui de a-şi folosi mintea fără îndrumarea altcuiva”. De 
aceea, s-ar putea spune că cuvîntul de ordine al Ilumi- 
nismului era : „Îndrăznește să cunoști (sapere aude)! Ai 
curajul să îţi folosești propria înţelegere”. Detaliile unei 
astfel de folosiri a înţelegerii au variat în mod semnificativ 
de la Iluminismul unei naţiuni, perioade sau școli de gîn- 
dire la cel al alteia, astfel încît „nici o definiţie a Iluminis- 
mului nu se potriveşte tuturor oamenilor despre care se 
crede în mod obișnuit că ar aparţine acestuia” și cu atît 
mai puţin tuturor culturilor în care a apărut de ambele părți 
ale Atlanticului în secolele al XVII-lea și al XVIII-lea. Mai 
mult, în aceste culturi, a afectat diverse aspecte ale vieţii 
şi gîndirii în diferite moduri: educație și politică, ştiinţă 
şi arte, filozofie și religie. 

Aplicat tradiţiei creștine și doctrinelor sale, Iluminismul 
a reprezentat ceea ce s-a numit „revoluţia potenţialităţi- 
lor autonome ale omului asupra puterilor heteronome care 
nu mai erau convingătoare”, adică autoritatea hetero- 
nomă a Bisericii şi a dogmei sale şi în cele din urmă auto- 
ritatea obiectivă a Scripturii şi a revelaţiei transcendente 
înseși. Atunci cînd un teolog din secolul al XVIII-lea a 
definit ca „scopul continuu și mai presus de orice al noii 
religii” realizarea „iluminării oricărei persoane creștine, 
avînd ca ţel o adorare și mai benevolă şi mai curată a lui 
Dumnezeu”, îi conferea sarcina de a da sens divin căutării 
de către individ a realizării depline a „potenţialităţilor 

autonome ale omului”. Aceasta implica nu doar faptul că 
„întregul adevăr vine de la Dumnezeu”, indiferent dacă 
venise pe căi naturale sau pe căile revelaţiei, ci şi faptul 
că o revelaţie adevărată trebuia să se autovalideze în 
acord cu „criteriile unei revelații divine”. Pentru teologia 
romano-catolică, aceasta putea însemna că credincioşii 
nu ar trebui să fie de acord cu presupuse „revelaţii” par- 
ticulare „ce contrazic tradiţia sau «bunul-simţ al credin- 
ciosului»”, în timp ce pentru raționalismul iluminist criteriile 
„înțelepciunii divine și raţiunii sănătoase” erau singurele 
mijloace disponibile „pentru a distinge profeţiile și voia 
lui Dumnezeu de imposturi și tradiții omenești”, de vreme 
ce „a imagina vreo revelaţie externă ce nu depinde de 
raţiunea lucrurilor înseamnă a substitui lucrurile prin 
cuvinte”. Acţiunea concertată de aplicare a acestor criterii 
la tradiţia acceptată a crezului creştin și a catehismului a 
ridicat cîteva probleme - toate rezumate într-o singură 
întrebare a unei critici, publicată anonim, a acestei tra- 
diţii: „Unde poate însă cineva să găsească un catehism 
creștin... care să separe ceea ce e inteligibil în religie de 
tainele neinteligibile și de simplele relatări istorice ?”. 


Minune, taină şi autoritate 


Atît criticii, cît și apărătorii din secolul al XVIII-lea ai 
obiectivităţii revelaţiei transcendentale au recunoscut 
că erau — așa cum se exprima un scriitor rus din secolul 
al XIX-lea care, deși nu era un teolog profesionist, era un 
critic şi un apărător - „trei puteri, numai trei, capabile să 
cucerească şi să ţină conştiinţa captivă pentru totdeauna”. 
Aceste trei puteri, enumerate în cele trei întrebări pe care 
ispititorul i le-a adresat lui lisus, erau „minunea, taina! și 
autoritatea” (cudo, tajna, avtoritet); pe ele se baza edifi- 
ciul instituţiei şi învăţăturii Bisericii, iar „măreţia” auto- 
rităţii Bibliei consta în calitatea ei de mister și minune. 
Această triadă, cu unele variaţii, era familiară în tradiţia 


1. Taina este, în pasajul biblic la care se face referire, ascunsă dia- 
volului: acesta nu ştia „taina cea din veac ascunsă” (Troparul 
Născătoarei de Dumnezeu, glas 4,cf. Rom. 16,25: „...cu descope- 
rirea tainei celei ascunse din timpurile veşnice”), adică felul cum 
se va întrupa Izbăvitorul lumii, și nu putea concepe că Dumnezeu 
cel atotputernic poate să Se facă om, motiv pentru care, ispitin- 
du-L pe lisus, I-a adresat, pentru a cerceta şi a se convinge, cuvin- 
tele : „Dacă Tu eşti Fiul lui Dumnezeu...” (Mt. 4,6) (n. trad.). 

ortodoxă răsăriteană a secolului al XVIII-lea, dar a apărut 
şi la apărătorii și criticii din Vest. Astfel, un apărător al reve- 
laţiei, într-un panegiric dedicat „binecuvîntatului nostru 
părinte Luther”, descria cum reformatorul aderase în mod 
hotărît la autoritatea Scripturii, cuvîntul lui Dumnezeu, 
cu ajutorul căreia „dovedise tainele credinţei”; în altă 
parte, întrebîndu-se dacă Luther a avut sau nu o chemare 
din partea lui Dumnezeu, el a făcut legătura între pro- 
blema autorităţii şi cea a minunii. Un critic al autorităţii 
creştinismului tradiţional descria cum, „atunci cînd alte 
subterfugii se dovedesc a fi inutile, adepţii tainei recurg 
la minuni ca soluţie salvatoare”. 

Soluţie salvatoare sau poate principala soluţie, minu- 
nea a devenit pe parcursul secolului al XVIII-lea un subiect 
central pentru „adepţii” diferitelor orientări şi denomi- 
naţiuni, care şi-au dat seama că „epoca noastră” se deo- 
sebea de cele de dinainte prin scepticismul față de minuni. 
Minunea putea fi definită ca o „depăşire a ordinii fireşti a 
naturii”, ca „demonstraţie vizibilă a puterii dumnezeieşti”, 
ca eveniment în care „lucruri create subzistente trec prin 
schimbări ce nu pot fi consecinţa propriei puteri” sau ca o 
„lucrare extraordinară a puterii dumnezeieşti, ce cutre- 
mură simţurile și le provoacă uimire celor care o văd”. 
Minunile aveau o relaţie ambiguă cu doctrina creaţiei : se 
putea argumenta că reprezintă un corolar necesar al cre- 
dinţei în creaţie și în Creator sau că este greşit să credem 
că Făcătorul „a abrogat regula propriului comportament”, 
ceea ce, în orice caz, făcea doar rareori. Relaţia lor cu 
adevărul şi minciuna nu era ambiguă în acelaşi fel, pentru 
că o minune nu putea fi confirmarea unei minciuni dacă 
venea de la Dumnezeu. Aceasta nu făcea însă decît să 
sporească ambiguitatea, pentru că putea însemna că, „dacă 
minunile pot fi săvîrşite și de ființe rele așa cum sînt 
săvîrşite de cele bune, cea mai rea dintre religii poate 
avea cele mai multe minuni, întrucît are cea mai mare 
nevoie de ele”. Faptul de a nega însăşi ideea că ele ar 
exista putea duce la negarea rebelă a existenței lui Dum- 
nezeu, dar trebuia ca ele să fie puse în legătură cu „scopul 
lor special şi important”, fără de care erau de necrezut. 

Din punct de vedere funcţional, cea mai folositoare 
definiţie a „ceea ce Scripturile şi noi numim minune” era: 
„aceleași lucrări sau lucrări de aceeași natură cu cele 
săvîrşite de Moise şi Hristos”. Aceasta includea minuni 
precum trecerea lui Moise prin Marea Roşie, dar în sensul 
cel mai important însemna că întruparea Logosului și 


Mân. Did. 2.6 (Blantăs 154) 
Gaz. Praei. 1.1.3.3 
(1831-1:106-125) 


Spen. Mess. (1701:61-67) 
Bert. Theol. diac. 29.6 
(1792-V1:90) 


Arb. Des. myst. 2.17 
(1764:312) 

Frnck. Pass. Marc. ll 
(1724:310); Lmp. Betr. 1.18 
(1756-1:407-406); Mmchi. 
Orig. ant. 2.14.4 (1749.1:285) 


Wer. Diss. 4.3 
(Ryhinerus 1:88) 


Wet. N. 7. (1756:159) 


Sem. Frag. 47 (1780:344) 
Reim. Apol. 2.2.2.6 
(Alexander 2:157); Sem. Rei. 
29 (Schtitz 244) 


1Cor. 1,22 


Gib. Dec. 15 (Bury 2:70) 
Gtti. Ver. rel. 5.31.1 
(1750-1:421-422) 

Mân. Did. 1.2 (Blantăs 15) 
Bec. L6p. Nuev. Ab. (1739:1); 
Edw. Rel. Aff. 2 

(Miller 2:148-149); 

Frnck. Pass. Marc. 10 
(1724:289-291) 

Beng. Gnom. in. 2,11 
(Steudel 330); Oat. Arg. ref. 
In. 2 (1720-11:120-121) 
Beng. Gnom. Mt. 8,32 
(Steudel 62-63); Ost. Arg. 
ref. Mt. 21,1-22 (1720-11:33) 
Baum. Pred, 3.8 

(Kirchner 3:621) 

Deutsch. Luth. 2.3.2 
(1698:92-93) 

Măn. Did. 5.1 (Blantăs 226) 
Bert. Diss. hist. 
(1753-1:249-250); Mos. Vind. 
disc. 3.1.5 (1722:339-341) 
Beng. Gnom. 1Cor. 15,12 
(Steudel 675-676) 

Baum. Pred. 2.11; 2.9 
(Kirchner 2:370; 309) 
Baum. Pred. 2.8 

(Kirchner 2:278-279) 

Span. Ev. vind. 1.45 
(Marck 3;182-187) 

Lang. Paul. 1.1.2 (1718:16) 
Brnt. Rom. (1688:56-57) 
Ost. Arg. ref. 1Cor. 12 
(1720-11:217-218) 

Mid. Mir. 4 (1749:119) 
Baum. Pred. 3.1 

(Kirchner 3:16-17) 

Brnt. Art. AXĂ. 16 
(1700:141) 

Zinz. Off. Red. 21 
(Beyreuther 2-1V:225-232) 
Mrck. Scrip. exerc. 10.16 
(Velzen 10:620); Reim. Apol. 
1.5.1.3 (Alexander 1:688) 
Mayr. Red. 14 (1702:771); 
Drnd. Fid. vind. 3.53 
(1709:508-511) 


OBIECTIVITATEA REVELAȚIEI TRANSCENDENTE 193i 


mîntuirea cîștigată de El erau cele „două minuni mari și 
extraordinare”. Hristos făcuse minuni care, ca dovadă că 
E] era Mesia cel promis, nu erau „nici inventate de evan- 
ghelişti, nici săvîrşite prin puteri naturale sau magice” ; 
celor trei ore de întuneric din Vinerea Patimilor, consem- 
nate în toate cele trei evanghelii sinoptice, nu li se putea 
da o explicaţie naturală — rezultat al unei eclipse. Eveni- 
mentele din istoria Noului Testament erau mai greu de 
crezut fără relatările despre minuni decît dacă erau înso- 
ţite de acestea, însă, prin acceptarea „doctrinei complete 
[a lui Hristos] în toate componentele ei”, aceste relatări 
aveau și un sens. 

Răspunzînd unor asemenea apologii, criticii vedeau 
minunile ca pe o concesie făcută contemporanilor lui lisus 
care aşteptau un „semn”, chiar dacă au crezut sau nu că 
minunile sînt autentice ; scriitorii păgîni ai vremii nu au 
menționat nimic despre întunericul din Vinerea Patimilor 
(chiar dacă apologeţii ortodocși susțin că există dovezi la 
aceştia). Toţi au recunoscut că minunile generaseră „invi- 
die” în rîndul contemporanilor și că mulţi dintre cei care 
Îl urmaseră pe săvîrşitorul lor L-au abandonat cînd a fost 
răstignit. Minunile de la început, cum ar fi schimbarea 
apei în vin, au fost tratate cu o atenţie deosebită, în timp 
ce minunile cu caracter distructiv, cum ar fi blestemarea 
smochinului, au creat dificultăţi speciale. Mai presus de 
toate, era necesar să fie apărată, împotriva criticilor, 
„veridicitatea minunii zămislirii mai presus de fire” şi a 
nașterii lui Hristos, în care Maria a fost şi Fecioară, și 
Maică a Domnului, şi a învierii Sale, care, datorită „legă- 
turii dintre învierea lui Hristos și învierea morților”, fusese, 
în Biserica primară, o componentă specială a deplinei „mi- 
nuni a mîntuirii”. 

Totuși, locul minunilor în Biserica primară a provocat 
el însuși diferite dificultăţi. Dacă minuni precum conver- 
tirea lui Pavel au demonstrat inspiraţia de către Duhul 
Sfint a scriitorilor apostolici, atunci încetarea minunilor, 
cum ar fi cea a vorbirii în limbi, era o dovadă a faptului că 
ele „nu mai sînt necesare” pentru a garanta prezența 
Duhului și că „nimeni nu mai e în stare să păcătuiască” 
împotriva Duhului Sfînt mărturisit în Evanghelii ? Astfel 
de întrebări ţinteau nu doar interpretarea minunilor con- 
semnate în Vechiul Testament, ci în primul rînd statutul 
pretinselor minuni postbiblice. Deși aveau grijă să nu 
afirme că minunile sînt o atestare a validității presupu- 
selor revelații particulare, apologeţii au susţinut că istoria 

tuturor veacurilor era plină de minuni, demonstrînd supe- 
rioritatea doctrinei romano-catolice față de cea protes- 
tantă. Contestatarii au negat astfel de minuni postbiblice 
chiar din secolul al II-lea, considerîndu-le „înșelăciuni 
dibace” și „minuni mincinoase ale papistașilor”, care fuse- 
seră, „evident, croite sau copiate după originalele din 
păgînism”, probabil „inventate de păgîni și de iudei”. 
De asemenea, au negat ca „neînsemnate” sau „falsuri ne- 
rușinate” minunile atribuite de tradiţia ortodoxă unor 
personalităţi din secolul al IV-lea precum Spiridon sau 
lui Atanasie, principalul apărător al doctrinei niceene a 
Treimii, întemeietorul monahismului în lucrarea sa Viața 
Sfintului Antonie. Adepții l-au apărat pe Atanasie nu doar 
pentru loialitatea faţă de Scaunul de la Roma și pentru 
integritatea lui, ci și pentru Viața Sfintului Antonie ; 
totuși, ei făceat diferenţa între minunile biblice, care erau 
„chestiuni de credinţă”, şi aceste relatări „ale Părinților şi 
istoricilor bisericești din vechime”, a căror credibilitate 
trebuia cîntărită cu grijă şi care nu discreditau, în nici un 
caz, „șirul lung neîntrerupt de mari minurii” din Biblie. 
Astfel de distincţii, care nu se potriveau prea ușor cu 
descrierile protestante ale minunilor „zilnice”, în special 
din timpul Reformei sau din apărările ulterioare ale cauzei 
protestante, puteau totuși să aibă un efect opus celui 
scontat. Unii protestanți au fost determinaţi să conchidă 
că aceleași criterii care au autentificat minunile din Noul 
Testament susțineau, după cum afirmau romano-catolicii, 
şi „credinţa implicită că darul puterilor minunate a con- 
tinuat în Biserică pe parcursul primelor patru sau cinci 
secole ale creștinătății” și au ajuns să accepte, cel puţin 
pentru o vreme, „cele mai multe dintre doctrinele de bază 
ale papistașilor”. 

Mai adesea, concluzia conducea într-o direcţie con- 
trară : criteriile folosite pentru a discredita „minunile min- 
cinoase ale papistașilor” nu puteau să nu aibă efect și 
asupra „istoriei doctrinei și a minunilor Mîntuitorului 
nostru”, ca „temelie adevărată pe care se sprijină creş- 
tinătatea” și „cea mai evidentă dovadă pe care ne-o poate 
oferi Dumnezeu”. Examinarea acestor dovezi din Noul 
Testament a arătat că despre minuni se spune că au gene- 
rat credinţă, însă lisus le-a făcut numai în prezenţa celor 
credincioși. „La ce au folosit toate minunile”, atunci, „dacă 
doctrinele lui Hristos erau de neînțeles sau [dacă] am fost 
obligaţi să credem absurdităţi revelate ?”, se întrebau cei 
care, așa cum spuneau oponenții lor, refuzau să accepte 

orice minune contrară raţiunii. Minunile serviseră ca „scri- 
sori de acreditare” care să demonstreze că „se cuvine să 
primim aceste doctrine bune şi adevărate, despre care nu 
am putea ști că sînt așa dacă nu ar exista astfel de mi- 
nuni”, însă în această epocă nouă devenise necesar „să se 
demonstreze adevărul minunilor însele împotriva celor ce 
se încăpăţinau să nu creadă”. Un tratat care începea cu o 
argumentare în favoarea adevărului doctrinei creştine în 
virtutea faptului că „există aici minuni mai mari și mai 
multe decît altundeva” continua răsturnînd argumentul : 
„De vreme ce cred că lisus Hristos este Fiul lui Dumne- 
zeu... pentru că a învăţat o doctrină excepţională și a fost 
cu totul și cu totul bun și sfînt, nu mă pot atașa de această 
credință numai datorită numărului minunilor”. În mod 
negativ, aceasta i-a putut determina pe apărătorii minu- 
nilor să-i atace pe oponenții lor pentru că preferau „un 
obiect miraculos unuia mîntuitor”, iar pe detractorii sati- 
rici să definească „divinul ortodox corect” drept ceva pen- 
tru care „nimic altceva decît miraculosul și improbabilul” 
nu are importanţă. În mod pozitiv, însemna că, de vreme 
ce astfel de minuni nu stabileau credinţa, ci erau ele 
stabilite de credinţă, predicatorii tradiţionali au descris 
„credinţa creștinilor” ca „mai mare decît toate minunile” 
şi au parafrazat răspunsul apologetic augustinian potrivit 
căruia „această mare minune ne e de ajuns, că toată lumea 
a crezut fără să vadă vreo minune”. Încă o dată, un om de 
litere, și nu un teolog de profesie a oferit cea mai concisă 
şi mai expresivă formulare a acestei intuiţii potrivit căreia 
minunea provine din credință, nu credinţa din minune: 
„Cel mai iubit copil al credinţei e minunea”. 

Taina nu a avut o viaţă mai ușoară decît minunea. 
Secolul la începutul căruia cartea lui Toland Creștinismul 
nemisterios a devenit un subiect de dezbatere publică la 
nivel internaţional și interconfesional va pune în mod 
repetat în discuţie definirea şi descifrarea tainei, în ma- 
niera în care a abordat influenţa Iluminismului asupra 
credinței și doctrinei creştine. „Taina” nu e doar un nume 
pompos dat ignoranței: „Nu se poate spune despre ceva 
că e taină doar pentru că nu avem o idee corectă despre 
acel lucru sau o viziune clară și unitară a tuturor pro- 
prietăţilor sale; dacă ar fi aşa, totul ar fi o taină”. În altă 
parte, autorul specifica faptul că se opune unei folosiri 
a tainei care să conducă la „tiranie și superstiție”, de 
vreme ce „tainele ce îi fac pe cei entuziaşti să se simtă 
bine” şi „ritualurile care îi vrăjesc pe cei simpli” sînt „cele 

două căi ce reuşesc întotdeauna să facă superstiția să 
triumfe”. Astfel de atacuri la adresa „superstiţiei” erau 
îndreptate, adesea în numele „simplităţii desăvirșite” a 
ritualurilor creștinismului primar, în primul rînd împo- 
triva romano-catolicismului și a ortodoxiei răsăritene. Cu 
toate acestea, definițiile romano-catolice sau ale ortodo- 
xiei răsăritene, atîtea cîte au fost, care considerau „magia 
superstițioasă” drept „religie falsă sau slujire nesănă- 
toasă, indiferent dacă era adresată lui Dumnezeu sau 
unui dumnezeu fals”, chiar dacă implica ritualuri creștine 
autentice sau folosirea Bibliei, erau acceptabile, poate cu 
completarea că se refereau la „toateritualurile și acţiunile 
exterioare ce nu conduc la acţiuni interioare”, așa cum au 
apărut aceste ritualuri în „toate sistemele perfecţionate 
ale legilor omenești ale neamurilor”, cum ar fi gîndirea 
lui Platon sau Cicero, iar în rîndul creştinilor cel mai ade- 
sea în domenii precum practica euharistică și cultul sfin- 
ţilor. Toate confesiunile recunoșteau existenţa pericolului 
superstiției atunci cînd „afirmau că superstiția s-a strecurat 
în toate sectele”, deși în „celebra controversă care dezbă- 
tea dacă ateismul este preferabil superstiţiei” radicalii o 
considerau pe cea din urmă ca fiind un pericol mai mare, 
în timp ce teologii Bisericii percepeau ateismul ca o ame- 
ninţare mai serioasă, deși le-au respins pe amîndouă. 
Cu toate că învățații radicali citau Noul Testament 
pentru a valida această înţelegere a tainei ca „pe ceva 
inteligibil de la sine, dar atît de ascuns pentru ceilalţi, 
încît nu poate fi cunoscut fără o revelaţie specială”, studiul 
semantic al unor învăţaţi mai puţin sceptici în privinţa 
tradiţiilor acceptate a continuat să susțină distincţia tra- 
diţională dintre „ascuns” și „revelat” şi definiţia tradi- 
țională a tainei: „ceea ce e, prin natura lucrurilor, de 
neînțeles în creaţie și în providențţă”. Prin definiţie, „o 
lucrare a înţelepciunii şi puterii divine” nu era doar „per- 
fectă”, ci şi „transcendentă”. Iar dacă oricare dintre aceste 
lucrări avea „să fie judecată după noţiunile și facultăţile 
noastre obișnuite”, era „inutil” să încerci să convingi pe 
cineva să accepte „principalele taine ale credinţei” ca pe 
un „adevăr revelat de Dumnezeu, dincolo de puterea ra- 
ţiunii naturale de a descoperi sau a înţelege”. Cei ce apă- 
rau noua tendinţă de a acorda garanţie raţiunii împotriva 
acuzaţiei că aceasta va desfiinţa tot ce e tainic în religie 
încercau să identifice „nenumăratele chestiuni care nu 
pot în nici un fel fi considerate taine, dar care fac totuși ca 
revelaţia să pară agresivă”. Teologii Bisericii din secolul 

al XVIII-lea, în încercarea lor de a stabili care dintre aceste 
chestiuni ar trebui considerate cu adevărat taine, răspun- 
deau unei distincţii propuseîntre „religia interioară, reală”, 
preocupată de morală, și religia „exterioară”, despre care 
se spunea că e „fără realitate” — o distincţie care li se 
părea că elimină, ca ireale, toate „adevărurile tainice şi 
instituirile lui Hristos”. 

Pentru ei, a fi teolog însemna în primul rînd a „pro- 
povădui tainele în transcendenţa lor”. Aceasta implica 
obligaţia de a recunoaşte că „aceasta e o taină” și apoi „de 
a o cunoaște”, ceea ce nu era același lucru cu a încerca să 
o înţelegi într-o manieră care împrăștie „taina Domnului 
în credincioșii Săi”. Pentru a-și îndeplini această obligaţie, 
ei au revizuit toate doctrinele creștine importante, care, 
așa cum își dădeau seama și opozanțţii lor, erau promovate 
de Biserică drept „principalele taine ale credinţei”. Pro- 
blema răului trebuia privită ca o „taină”, învierea trupului 
ca o „taină de nepătruns”, iar doctrina predestinării ca o 
„taină cerească”. O taină mare este „iconomia întrupării” 
Fiului lui Dumnezeu și există și alte elemente tainice în 
Evanghelii ; însă credinţa se concentra mai presus de toate 
asupra „tainei lui Hristos pe cruce” şi asupra tainicului 
strigăt de deznădejde! al lui Hristos. Deși folosirea „tai- 
nei” într-un pasaj noutestamentar referitor la căsătorie 
continua să ofere garanţii exegetice pentru includerea 
căsătoriei între cele șapte sfinte taine ale Bisericii, o exe- 
geză mai precisă arăta că „nu căsătoria dintre oameni, ci 
unirea dintre Hristos și Biserică este ceea ce se numește 
taină”; cu toate acestea, unii protestanți considerau acum 
căsătoria însăși ca „un prim principiu”, „cea mai mare 
dintre taine” și, în acest sens, o taină, iar alții învățau că 
va continua în ceruri. 

Dintre toate tainele credinţei, dogma „întreitei uniri 
în Dumnezeu” era, prin consens ecumenic, cea mai impor- 
tantă şi „mai înaltă taină a Domnului”, însă acum, din 
cauza „ateilor şi ereticilor”, devenise un „imens cîmp de 
luptă”. Inversînd polaritatea obișnuită a Reformei, acești 
critici acuzau că dogma Treimii a fost stabilită de tradiţie 
şi nu putea fi demonstrată cu ajutorul Scripturii, în timp 
ce teologii romano-catolici și ortodocși răsăriteni căutau 


1. În original, cry ofderiliction ; strigătul lui lisus de pe cruce: Eli, 
Eli, lama sabahtani (Mt. 27,46; Mc. 15,34), reluare a cuvintelor 
profetice ale psalmistului: „Dumnezeu' meu, Dumnezeul meu, 
ia aminte la mine, pentru ce m-ai părăsit ?” (Ps. 21,1) (n. trad.). 


116 


Mân. Did. 2.1 
(Blant&s 93) 


In. 1,49 


Dipp. Ortă. 4 (1699:51); Nes. 
Dipp. 2 (1701:24-25), Zinz. 
Zst. 44 (Beyreuther 3-11:351) 
Swed. Ver. Chr. 3.177, 11.634 
(1771:134; 386) 

Apud Naud. Kouak. 7 
(1699:28) 


Tin. Chr. 12 (1730:206) 


Jeff. Ep. 27.ii.1821 
(Adams 402-403); Reim. 
Apol. int. 6 (Alexander 1:48) 
Brnt. Art. XXXIX. 8 
(1700:106) 

Zinz. Sieb. 1 (Beyreuther 
2.1:5-7); Zinz. Gem. 3 
(Beyreuther 4-1:71-75) 
Zinz. Gem. 27 (Beyreuther 
4-1.368-380); Zinz. Zst.13 
(Beyreuther 3-11:90) 

Beng. Brid. 1.1.12 
(1751:57-73); Mos. Vind. 
disc. 1.5.7 (1722:105-106) 


Sherl. Vind. 4 (1690:49) 


Sth. Animad. 8 (1693:239) 
Sth. Animad. 3 (1693:68-89) 


Tin. Cho: 10 (1730:125) 


'Tol. Myst. 3.2 (1696:81) 


Lschr. Pens. (1724:29-30) 
Lschr. Dr: Pred. 1,3 
(1733:6; 61) 


DOCTRINA CREȘTINĂ ȘI CULTURA MODERNĂ (DE LA 1700) 


încă să o demonstreze din Scriptură, uneori numai din 
Scriptură, începînd cu „prima mărturisire a ortodoxiei”, 
cuvintele lui Nathanael, „Rabi, Tu eşti Fiul lui Dumnezeu”. 
Teologi care se contraziceau pe orice altă temă și-au unit 
eforturile pentru a avertiza împotriva încercării de a face 
Treimea acceptabilă pentru rațiune; aceasta i-a deter- 
minat pe unii să o respingă ca pe „o taină a metafizicii” 
care „pervertise toată Biserica creștină”, ca pe unul dintre 
acele „paradoxuri ortodoxe” ce erau de fapt „incomprehen- 
sibile”, iar pe unii care o acceptau totuși să critice faptul 
că se dădeau „multe explicaţii unei taine greu de înțeles... 
absolut necesară pentru mîntuire”. Într-un efort de a da 
un sens Treimii „de nepătruns”, Zinzendorf a descris Sfîntul 
Duh ca „Mamă”, alături de Tatăl și de Fiul, dar încercarea 
lui a fost respinsă ca oreînviere „obraznică” a vechii erezii. 
Încercarea unui teolog anglican de a da o „justificare” 
dogmei, descriind „cele trei persoane divine” ca fiind „atît 
de conştiente una de alta”, încît erau „cu adevărat şi în 
sensul cel mai strict al cuvîntului: una ca număr”, l-a deter- 
minat pe un apărător al trinitarismului ortodox să aducă 
acuzaţii de triteism „autorului acestor noţiuni stranii și 
heterodoxe referitoare la Treime”, pe motivul că Treimea 
era una datorită identității de esenţă. Poziţia sa a fost, la 
rîndul ei, atacată de un opozant mult mai radical, care 
găsea că e „șocant” să presupui „că ordinele nesfirșitei 
înțelepciuni nu sînt însoţite şi de dovezile lor” ; căci, după 
cum spunea un alt contemporan, „nici Dumnezeu însuși, 
nici vreunul dintre atributele Sale nu sînt atît de tainice 
pentru că nu avem o idee adecvată despre ele”. Pe con- 
tinent, un alt apărător al trinitarismului ortodox, res- 
pingînd afirmaţia insultătoare că doctrina Treimii este „o 
problemă lipsită de importanţă”, a dedicat fiecare predică 
duminicală din anul bisericesc! 1732 afirmării argumentelor 


1. Anul bisericesc are altă periodizare faţă de cel calendaristic. În 
tradiţia occidentală, el începe odată cu data Adventului (Naş- 
terea lui Hristos) şi e periodizat în funcţie de marile sărbători 
ale anului şi de slujbele care se săvîrşesc în aceste perioade: 
în Biserica Romano-Catolică, de exemplu, există șase perioade 
liturgice (Adventul, Crăciunul, Boboteaza, Postul Paștelui, Paş- 
tele şi Cincizecimea), în cultul luteran sînt două (Naşterea şi 
Invierea) etc. In Biserica Ortodoxă, anul bisericesc începe la 
1 septembrie și e împărțit în trei mari perioade liturgice : Octoi- 
hul (numit după obiceiul de a se cînta pe cele opt glasuri la slujbele 
bisericești) începe a doua zi după Pogorîrea Duhului Sfînt şi se 
termină odată cu vecernia Duminicii vameşului și a fariseului, 


Sem. Erkl. 2 (1777:209) 


Sem. Erkl. 2 (1777:191) 
Sem. Erâl. 1.3 (1777:73) 


Vezi vol. 4, pp. 155; 296 
Brnt. Art. XXXIX. int. 
(1700), Mrck. Exeg. exerc. 
44.1 (Velzen 9:703); Sherl. 
Def. 2 (1675:150); Wer. Diss. 
15 (Ryhinerus 1:259) 

Hdly. Fie. (1702:11) 

Brnt. Art. XXXIX. 19 
(1700:176-177) 


Wer. Diss. 4.1 
(Ryhinerus 1:71) 


Reim. Apul. 2.1.2.3 
(Alexander 2:43-44) 


Ost. Arg. ref. pr. (1720:A3r) 
1Rg. 28,7-25; Aug. Civ. 18.18 
(CCSL 48:608); Bnl. Anim. 
cr. 15, 25; 35 (1751:15,; 22; 40) 


Beng. Gnom. In. 9,25 
(Steudel 376) 


Nmnn. Spen. (1695:55) 


Frnck. Mand. Scrip. 10 
(1706:114) 


Vezi vol. 4, p. 321 

Wlch. Pol. 3.2.1.2 
(1752:605), Gtti. Col. 3.9.1 
(1727:589), Strz. Enchir. 1 
(1828:1-44) 

CTrid. 24. Decr. 4 
(Alberigo-Jedin 763) 


OBIECTIVITATEA REVELAȚIEI TRANSCENDENTE 117 


biblice în favoarea acestei doctrine, în vreme ce un istoric, 
referindu-se la cursul nesigur pe care îl urmase dezvolta- 
rea doctrinei în epoca patristică, făcea deosebirea dintre o 
fundamentală „credinţă în Treime împărtășită de toţi 
creştinii, chiar şi de cei mai simpli”, și întrebările pe care 
învățații teologi erau obligaţi să le ridice cu privire la 
aceasta. 

Însă problema minunilor şi cea a tainei puteau fi inter- 
pretate ca funcțiuni sau implicaţii ale chestiunii autori- 
tăţii, care putea, astfel, să devină încă o dată „articolul cel 
mai important de care... Biserica noastră Îşi oricare altă 
Biserică] depinde”, și, de aceea, cheia către oricare altă 
doctrină. Deși unii considerau că minunile reprezintă o 
confirmare a autorităţii, cel puţin în vremurile biblice, 
dacă nu și în viaţa actuală a Bisericii, un teolog care 
accepta atît ineranţa Bibliei, cât şi credibilitatea minunilor 
putea spune că a dovedi minunile cu ajutorul Scripturii 
sau Scriptura cu ajutorul minunilor înseamnă „a căuta o 
premisă”!. Teologii care căutau să elimine orice „taină a 
credinţei” inutilă au invocat autoritatea Noului Testa- 
ment, iar cei preocupaţi de apariția superstiţiilor în Bise- 
rica primară puneau acest fenomen pe seama neglijării 
autorităţii scripturale; altora autoritatea Scripturii, a 
Părinților și a bulelor papale le demonstra realitatea unei 
ordini supranaturale. Percepția despre mișcarea pietistă 
era că aceasta făcuse din respingerea oricărei „autorităţi 
false” şi din „eliminarea autorităţii omenești” două dintre 
scopurile sale principale, pentru că i-a numit „mizerabili” 
pe interpreţii „care în determinarea sensului Scripturii 
depind numai sau chiar în primul rînd de autoritate”, și 
nu de experienţă. 

Deși teologii protestanți au considerat autoritatea Bise- 
ricii o chestiune aranjată pentru romano-catolici, pro- 
blema autorităţii ajunsese în realitate foarte sensibilă 
pentru toate denominaţiunile. Decretele Conciliului de la 
Trident instituiseră păcat de moarte neglijarea conștientă 


cînd începe Triodul (numit după gruparea cîte trei a cîntărilor 
numite Canoane), ce ţine pînă la slujba Învierii; atunci începe 
Penticostarul (perioadă de 50 de zile, de unde şi numele), care 
durează pînă la Pogorîrea Duhului Sfînt (n. trad.). 

1. În original, begging the question, echivalare în limba engleză a 
sofismului cunoscut în limba latină ca petitio principii şi care 
asumă ca premisă un enunţ ce are aceeași semnificaţie ca şi con- 
cluzia. Sofismul a fost formulat pentru prima dată de Aristotel 
în Organon, „Analitica primă”, II, 16 (n. trad.). 

a îndatoririi de a predica și exista o nevoie disperată de 
„predicatori, în aceste vremuri, care să poată spune pre- 
cum Sfîntul Pavel : «Propovăduim înţelepciunea lui Dum- 
nezeu»”. Accentul pus de protestanți pe experienţă a 
provocat din nou eterna cercetare cu privire la „pericolele 
unei slujiri neînnoite” sau la capacitatea unui predicator 
necredincios de a rosti cuvîntul adevărat al lui Dumnezeu, 
iar reforma liturgică protestantă a făcut ca folosirea și 
autoritatea Scripturii să fie chestiuni atît de importante, 
încît credibilitatea acesteia în calitate de cuvînt al lui 
Dumnezeu era „principiul pe care se întemeiază credinţa 
noastră”. Potrivit unor observatori, acceptarea autorităţii 
Scripturii nu oferea o bază pentru discriminarea între 
învăţăturile ortodoxe și cele eretice, de vreme ce, în ciuda 
apelurilor la „analogia credinţei”, ambele doctrine și-au 
schiţat interpretările proprii ale Scripturii, „bune sau rele, 
[conform] sistemelor şi formulelor greoaie ale celor cîteva 
mărturisiri” ; discuția despre autoritate a dus rapid la un 
cerc vicios!. De aceea, problemele legate de autoritate şi 
inspiraţia biblică nu trebuiau „socotite între articolele 
fundamentale ale credinţei creștine”. 

Aceasta se aplica mai presus de toate întrebărilor le- 
gate de relaţia dintre Scriptură și Biserică ce apăruseră 
în timpul dezbaterilor Reformei pe tema canonului [Scrip- 
turii]. Teologii ortodocși răsăriteni au prefaţat un cate- 
hism cu un inventar al canonului; în ciuda obiecţiilor 
protestante, romano-catolicii apărau expunerea [canonului] 
făcută la Trident. De vreme ce toţi trebuiau să se bazeze 
în principal pe mărturia unor autori creştini antici pre- 
cum Eusebiu și Ieronim, nevoia continuă „de a avea un 
canon al Scripturii făcut în spiritul acesteia” se manifesta 
în tensiunea dintre apelul unui teolog protestant la „o 
tradiție mai presus de îndoială și necontroversată” care 
să susțină canonul și declaraţia sa conform căreia „auto- 
ritatea acelor cărţi nu derivă din vreun raţionament pe 
care Biserica l-a făcut referitor la ele”. Una dintre „cele 
mai cunoscute” teme ale dezbaterilor Reformei, enunțată 
în formula augustiniană „Nu aș crede Evanghelia dacă 
nu m-ar îndupleca autoritatea Bisericii Catolice”, ce era 
interpretată în sensul că măcar Biserica are autoritatea 
de a decide ce aparţine canonului şi ce nu, ajuta acum 
Biserica să demonstreze teza potrivit căreia „Biserica 


1. În original, argument in a circle, referire la sofismul cunoscut şi 
sub denumirea latină argumentum in circulo (n. trad.). 

Romano-Catolică este mama și învăţătoarea celorlalte 
(Biserici]”, în timp ce protestanții continuau să argumen- 
teze că formula nu vorbea despre „autoritatea de a porunci”, 
ci doar despre o „autoritate obiectivă a Bisericii, care crede 
Scripturile”. Era, de asemenea, necesar ca teologia romano- 
-catolică să clarifice faptul că o colecţie precum compilaţia 
de legi canonice a lui Graţian „nu are o autoritate” care îi 
transcende izvoarele. 

Rugăciunea și promisiunea lui Hristos garantaseră 
infailibilitatea lui Petru și a succesorilor acestuia. Dar 
apărătorii autorităţii Bisericii Romano-Catolice, răspun- 
zînd acuzaţiei că extind această autoritate de la probleme 
de credinţă la probleme practice, au creat o categorie de 
„probleme de evidenţă doctrinală” (de exemplu, dacă Arie 
propovăduise sau nu erezia atribuită lui), în virtutea cărora 
Biserica şi papa puteau avea pretenții de infailibilitate 
atunci cînd vorbeau ex cathedra. Acest lucru nu însemna 
o „infailibilitate în general”, cum o numeau criticii săi 
protestanți, ci conţinea stipularea că, „atunci cînd definea 
articole ce ţin de credinţă și de morală”, papa vorbea 
numai „după ce și-a demonstrat o sîrguință morală în 
determinarea sensului Scripturii și al tradiţiei uniforme 
a Bisericilor” și, în consecinţă, că el nu putea, imediat ce 
a fost ales, să-şi asume „rezolvarea tuturor controverselor 
teologice” care îi preocupau pe învăţaţi de ani întregi. În 
consecinţă, un papă care ar defini doctrina „în contradicţie 
cu tradiția încetăţenită și cu simţul evident al Bisericii” 
nu ar vorbi ex cathedra ; nici papa Honoriu I nu vorbise cu 
această autoritate. Opunîndu-se atribuirii de către romano- 
-catolici a autorităţii unei tradiţii postbiblice „sărăcăcioase” 
şi pretențiilor de a avea noi revelații, din rîndurile unor 
protestanți și romano-catolici, apărătorii autorităţii scrip- 
turale au mers pînă la a afirma că Duhul Sfînt nu ascun- 
sese adevărul timp de secole, ci îl afirmase explicit cînd 
inspirase Scripturile. 

A afirma că poate exista un cuvînt sau o silabă fără 
rost era, așa cum afirma Vasile al Cezareei, pe care îl 
citau, o blasfemie, întrucît „cea mai sigură dintre axiome” 
era că nici cea mai mică parte a Scripturii nu poate fi 
desființată: „revelaţia” implica „inspiraţie”. Evangheliile 
erau „oracole ale înţelepciunii dumnezeiești”, iar doctrina 
apostolilor, fiind „dumnezeiască şi «vrednică de credinţă»”, 
era inspirată şi atunci cînd un apostol folosea o formulare 
precum „N-am poruncă de la Domnul. Vă dau însă sfatul 
meu”. Nu numai marile „adevăruri” ale Scripturii, ci şi 

„figurile ei de stil” și relatările istorice trebuiau explicate 
în aşa fel încît să se evite impresia că Biblia ar putea 
vreodată să se contrazică. Ineranţa care Îi aparţinea lui 
Hristos în virtutea persoanei Sale s-a răsfrînt şi asupra 
scrierilor sfinte ale Bibliei, astfel încît un franciscan îl 
putea acuza pe dominicanul Cajetan de „erezie” pentru că 
nega faptul că Eva fusese realmente creată din coasta lui 
Adam. Uneori, această afirmaţie conform căreia Biblia 
este fără contradicție însemna doar că „sursele primare 
ale religiei noastre au o origine divină în măsura în care 
ne comunică adevărurile creştine”, dar nu că toate părţile 
Scripturii „au autoritate egală de la Izvorul dumnezeiesc”. 
De vreme ce „toată lumea ştie”-că Luther nu a propovăduit 
inspiraţia verbală, în ciuda faptului că el s-a convertit 
citind Scriptura, s-a pretins că asemenea „critici libere” 
sînt mai conforme cu spiritul său decît ortodoxia imita- 
torilor lui, care au continuat să identifice „Scriptura” şi 
„cuvîntul lui Dumnezeu” și să se apere de acuzaţia că ar 
învăţa „doar o teologie a literei”. Unii dintre adversarii 
lor romano-catolici aveau grijă să specifice că iniţiativa 
divină în inspiraţie se extinde asupra „conţinutului”, dar 
nu și asupra „cuvintelor și a limbii” și că, prin urmare, ei 


“nu predică o inspiraţie verbală în sensul în care era afir- 


mată de ortodoxia luterană și reformată, ce declara că în 
procesul de inspirare a unui scriitor biblic „Duhul lui 
Dumnezeu poate să îi descopere... şi să îi dicteze... taine 
ce altfel ar-fi dincolo de capacitatea raţiunii sale”. Orto- 
doxia de tip răsăritean afirma şi ea inspiraţia (dacă nu 
cumva chiar inspiraţia verbală) a Scripturii, dar insista 
că înțelesurile multiple ale Scripturii inspirate puteau fi 
decise numai de „Biserica Catolică”, nu de text. Iar citatul 
standard în favoarea doctrinei inspiraţiei putea chiar să 
fie interpretat de protestanții radicali ca un principiu 
exclusivist: „Nu spune Sfîntul Pavel că numai ceea ce 
este de folos din Scriptură e inspirat de Dumnezeu ?”. 
Interpretarea concretă: a Scripturii putea, de aceea, 
să creeze dificultăţi mai mari decît doctrina abstractă a 
inspiraţiei. Francke avertiza că o dogmatică ce acordă o 
atenţie exagerată întîietăţii exegezei biblice „se sprijină 
pe o temelie șubredă”. Principiul „incontestabil” că nu 
doar cineva învăţat, ci oricine poate, chiar fără a şti lim- 
bile originale, să extragă din Scriptură tot ce este necesar 
pentru mîntuire trebuia însoţit de avertismentul că, dacă 
cititorul nu are „discernămînt”, este posibil ca rezultatul să 
fie o „periculoasă înșelare”. Avea să devină curînd evident 

faptul că diferite interpretări biblice se vor contrazice una 
pe alta, iar reguli metodologice precum căutarea „intenţiei 
autorului” sau „neghidarea după propriile păreri pre- 
concepute, ci citirea într-o manieră nepărtinitoare” nu 
aveau consistență în faţa faptului evident că nu exegeza 
„nepărtinitoare”, ci „sistemele şi formulările celor cîteva 
comunităţi” determinau cît de confesional interpretau exe- 
geții Scriptura. Astfel de interpretări confesionale scoteau 
adesea cuvinte sau pasaje din context. Dacă pentru „a 
emite o teorie sau a fundamenta o doctrină” erau nece- 
sare, de obicei, mai.multe pasaje, părea „axiomatic” ca un 
text obscur să fie explicat, prin intermediul „analogiei, 
textului, contextului și paralelismului”, pe baza a ceea ce 
cuvintele Scripturii spun în alt pasaj, care nu e subiect al 
controversei. Pentru alţii, un conflict în care textelor li se 


puteau da diferite înţelesuri presupunea faptul că rezol- 


varea situaţiei era lăsată în seama raţiunii, a „luminii natu- 
rale sau a principiilor generale ale cunoașterii noastre”, 
Aceasta nu rezolva însă problema, atît timp cît pentru 
unii interpreţi alegoria și tipologia erau necesare „pentru 
satisfacția rațiunii noastre”, în vreme ce pentru alţii nu 
era nevoie de ele. Între timp, pentru învățătorii romano- 
-catolici şi ortodocși răsăriteni, toate acestea dovedeau 
încă o dată necesitatea ca Biserica să fie infailibilă. 
Vechiul Testament a fost, cel puţin la început, sursa 
multora dintre cele mai complicate — și, după cum se 
credea, cele mai sigure — dileme exegetice. Deşi se spunea 
că are „același” conţinut ca şi Noul Testament, toţi inter- 
preţii, chiar și cei mai ortodocși, se opuneau practicii 
utilizării în rugăciune a psalmilor imprecatori! împotriva 
dușmanilor personali. Cu toate că Toma de Aquino adop- 
tase o exegeză mai literală a relatărilor referitoare la crea- 
ţie din Facere, interpretarea nonliterală a lui Augustin a 
„zilelor” nu fusese niciodată condamnată de Biserică ; spre 
deosebire de viziunea standard a confraţilor lor, unii pro- 
testanți recomandau insistent o asemenea interpretare 
nu numai a creaţiei, ci și a căderii (pe care Augustin o 


1. Sînt psalmii care invocă răzbunarea lui Dumnezeu împotriva 
celor necredincioși, consideraţi în mentalitatea veterotesta- 
mentară dușmani personali. După unii interpreţi, acești psalmi 
subliniază dreptatea lui Dumnezeu, Care nu lasă nepedepsită 
nedreptatea. Cei mai cunoscuţi psalmi imprecatori sînt psalmul 
68 şi psalmul 108. În afară de aceştia, mai există referiri la dis- 
trugerea celor păcătoși prin intervenţie divină în psalmii 51, 53, 
55, 57, 68, 78, 82, 136, 138, 142 (n. trad.). 

interpretase literal). Unii au mers pînă acolo încît au 
numit interpretarea hristologică a Vechiului Testament, 
pe care cei mai mulţi dintre exegeții creștini din toate 
Bisericile o aplicau încă, nimic mai mult decît o „neastîm- 
părată activitate a imaginaţiei”, nu o exegeză care să fie 
luată în serios din punct de vedere intelectual, de vreme 
ce Vechiul Testament cuprindea cel mult „o înţelegere 
nedesăvîrşită a unor adevăruri ale religiei naturale”. Inter- 
preţii mai puţin radicali nu au dat un răspuns tranșant la 
întrebarea dacă pasajele din Vechiul Testament citate în 
cel Nou se refereau cu adevărat la lisus Hristos, dar au 
specificat că, pentru a stabili o învățătură care să fie în 
mod distinctiv doctrină creștină, trebuia ca aceasta să fie 
demonstrată „direct din izvoarele Noului Legămînt”. Fără 
a argumenta întotdeauna pornind de la posibilele implicații 
ale unei poziții opuse, apărătorii obiectivităţii revelaţiei 
din toate Bisericile au avertizat că o astfel de metodologie 
ameninţa nu doar minunile, ci și taina, nu numai taina, ci 
și autoritatea — nu doar pe cea a Bisericii, ci și pe cea a 
Scripturii, iar în Scriptură nu numai autoritatea Vechiu- 
lui Testament, ci și pe cea a Noului Testament, şi în inte- 
riorul Noului Testament nu doar autoritatea apostolilor 
„cu totul neînţeleși”, ci și pe cea a lui Iisus Hristos Însuși. 


Adevărurile contingente ale istoriei 


Minunile, tainele și autoritatea — oricare ar fi fost statutul 
lor științific, filozofic sau teologic — erau probleme care 
țineau și de istorie. Se spunea despre ortodoxie că este 
cheia istoriei, iar apărătorul unei minuni biblice argu- 
menta în favoarea credibilităţii ei cu ajutorul „istoriei 
minunatei întîmplări” și a istoriei credinţei ulterioare în 
ea ; criticul supranaturalismului ortodox căuta anticipări 
istorice ale „aceleiași concepţii despre taină pe care o am 
eu”, iar opozantul „supunerii credinței noastre în mod 
implicit și inexorabil simplei puteri a autorităţii” se stră- 
duia să demonstreze că aceasta „ar distruge cu siguranță 
utilitatea întregii istorii”. În dezvoltarea teologiei creştine, 
secolul al XVIII-lea (și apoi al XIX-lea) a fost perioada pe 
care un teolog din secolul XX a numit-o „un refugiu gene- 
ral nu prea onorant al celor mai ascuţite minţi în studiul 
istoriei”, în special al istoriei doctrinei. 

Multe dintre aceste „minţi ascuţite” erau conștiente de 
rolul lor de pionierat. „li depășesc pe alţi teologi”, declara 

un istoric „critic” romano-catolic atunci cînd investiga 
doctrina indulgențelor, adoptînd „o nouă manieră de a 
trata controversele teologice mai cunoscute cu o mai mare 
exactitate, prin care expun istoria acestei doctrine”. Un 
protestant contemporan lui își exprima „bucuria de a trăi 
într-o epocă în care această ramură a teologiei începe să 
înflorească”, atrăgîndu-i pe „cei mai renumiți și mai eru- 
diţi” dintre învăţaţi: „Cuvintele nu pot exprima cît de 
nobil, cît de fascinant, cît de necesar, cît de util şi cît de 
vast este acest studiu al istoriei dogmei!”. Ar putea să 
clarifice studiul istoriei filozofiei și să fie clarificat la rîn- 
dul său de acesta. Istoria a fost folosită pentru a prefața 
un catehism, pentru a expune o mărturisire a Reformei, 
pentru a examina dezvoltarea vrăjitoriei, pentru a revizui 
conflictul dintre ortodoxia răsăriteană şi Islam, pentru a 
demonstra că Petru a fost „persona!” în Roma și că a 
existat o continuitate a doctrinei din vremurile aposto- 
lice — cu excepţia, evident, a unor „schimbări contingente 
și accidentale”. 

Una dintre cele mai ascuțite minți din secolul al XVIII-lea, 
Gotthold Ephraim Lessing, pe care un anglican ortodox 
din secolul următor avea să-l descrie ca fiind „sceptic, dar 
probabil mai creștin” decît oponenții săi ortodocşi, recu- 
noştea că elementele „contingente” şi relative ale istoriei 
doctrinei nu puteau fi trecute cu vederea atît de ușor. 
Intr-o formulă care a continuat să fie de actualitate și în 
secolul al XIX-lea, el declara că „adevărurile istorice con- 
tingente nu pot servi vreodată ca dovezi pentru adevărurile 
necesare ale raţiunii”; „dacă nu am nici un fundament 
istoric pentru a obiecta la afirmaţia că Hristos a înviat un 
om din morţi”, a continuat el, „trebuie, prin urmare, să 
consider că e adevărat că Dumnezeu are un Fiu după 
chipul Său?”. Este o aberaţie logică „să trec de la acel 
adevăr istoric la o categorie total diferită de adevăruri şi 
să mi se ceară să îmi schimb conceptele metafizice și 
morale în funcţie de aceasta”. A aduce contraargumente 
era o aberaţie la fel de mare. Istoria a produs cel mult „o 
certitudine morală”, al cărei rezultat era o conştientizare 
din ce în ce mai profundă a „diversităţii” inexplicabile. Un 
învăţat care pornise de la premisa „caracterului neschim- 
bător al teologiei” a aflat din cercetările sale în domeniul 
„istoriei formelor publice ale doctrinei” că existase, la fel 
ca și în alte arii ale cunoașterii omenești, o „schimbare 
constantă” în teologie. Ca rezultat al unor asemenea argu- 
mente istorice, se plingea un teolog, „nicicînd necredința 

nu s-a răspîndit așa de mult în alte epoci ca acum, cînd 
aceste argumente sînt manipulate pentru a se obţine 
avantajul maxim”, căci copiii neortodocşi au tras concluzii 
radicale din învăţătura istorică a profesorilor lor orto- 
docşi. Această „nouă religie creştină” radicală „a apărut 
dintr-o nouă istorie” ; dar, „de vreme ce cunoașterea isto- 
rică precedă cunoașterea universală”, se putea pretinde 
că „religia creștină, pentru că are un conţinut istoric atît 
de bogat”, ar putea servi ca o cale de acces la religia 
universală. 

Teologia istorică trebuia să se separe de alte ramuri 
ale teologiei. Întrucît „istoricii pot fi suspectați că-și des- 
criu eroii aşa cum le-ar plăcea lor să fi fost, și nu cum au 
fost în realitate”, era esenţială distincţia între a scrie 
istorie și a scrie un panegiric. Distincția dintre teologia isto- 
rică și cea polemică era un element important în relația 
schimbătoare dintre romano-catolicism și protestantism 
şi, probabil, dintre romano-catolicism și ortodoxia răsări- 
teană. Un teolog protestant critic a fost în stare să afirme 
despre Epifanie, redutabilul polemist din secolul al IV-lea, 
că nu este decît un biet „scriitoraş” ; însă chiar şi un istoric 
protestant ortodox l-a criticat pe Epifanie pentru faptul 
că l-a ponegrit pe Origen, iar un romano-catolic ortodox 
găsea că Epifanie nu a tratat erezia într-un spirit suficient 
de istoric, în timp ce altul a respins interpretarea pe care 
acesta a dat-o altor probleme istorice. Dintre toate meto- 
dele de a trata teologia polemică, cea care se impunea 
acum cel mai mult, în locul vechii „vînători de eretici”, 
începea cu „o relatare istorică a originii, dezvoltării, vici- 
situdinilor, diferitelor doctrine şi scriitorilor principalelor 
secte”. A critica utilizarea abordării istorice în cazul doc- 
trinei Vechiului Testament era „extrem de părtinitor şi de 
neistoric” ; în schimb, refuzul de a folosi istoria doctrinelor 
pentru a se angaja în dispute partizane îi putea aduce 
istoricului acuzaţia că se ascunde în spatele izvoarelor 
fără a se implica personal. Deşi principalul său protejat 
era puternic atras de acest domeniu, unul dintre expo- 
nențţii iluștri ai angajamentului personal față de religie 
din acest secol era — iar criticii şi discipolii erau de acord 
asupra acestui fapt — cel mai vulnerabil cînd venea vorba 
de studiile istorice. 

Cu toate acestea, chiar și el și asociaţii săi erau dispuși, 
ca şi ceilalţi, să caute precedente în istorie și să tragă 
învățţăminte din ele. Teologii conservatori găseau în isto- 
rie un model pentru relaţiile dintre Biserică și stat, dovezi 

ale guvernămîntului și providenţei divine, o sursă de rezol- 
vare a enigmelor profeţiilor scripturistice, o confirmare a 
adevărului cuvîntului lui Dumnezeu și o bază pentru „pru- 
denţa” creștină; pentru unii dintre ei, istoria confirma și 
„Succesiunea neîntreruptă” a episcopilor hirotoniți. Exis- 
taseră greșeli istorice legate de auctorialitatea liturghii- 
lor ; și era o lecţie a istoriei faptul că, în ciuda atacurilor 
lor la adresa ritualismului, protestanții nu reușiseră să 
evite ceremoniile religioase și că „viclenia popească şi 
superstiția” fuseseră fenomene cronice ale istoriei ecle- 
ziastice, împreună cu „un labirint de nenumărate, inutile, 
lipsite de iubire” certuri pe tema ortodoxiei și cu interpre- 
tarea mereu greşită a părerilor adversarilor. Din istoria 
controverselor dintre învăţaţi se putea vedea că diferenţele 
legate de „chestiuni în privința cărora nu există cunoș- 
tinţe ferme şi sigure” nu au afectat certitudinea credinței 
şi că, pînă şi în chestiuni care au afectat-o, diferenţele de 
credință erau inevitabile. Sub titlul „rezultate ale acestei 
istorii”, o dogmatică romano-catolică revizionistă propunea 
redefinirea autorităţii de verificare! şi a celei doctrinale. 
Totuși, în toiul acestor eforturi de „întoarcere la situația 
din vremurile [trecute)” pentru a le înţelege, erau unii 
care, deși nu erau istorici, şi-au dat seama de nepotrivirea 
„forţei argumentelor extrase-din istorie pentru adevărul 
creștinătății” şi de cea a argumentelor istorice „contin- 
gente” folosite împotriva lui. Atribuindu-l lui Dumnezeu 
0 „cunoaștere a întregii istorii”, inclusiv a contingenţelor 
şi cauzelor sale primare, nu-i garanta o cunoaștere simi- 
lară istoricului obișnuit. „Teologul își poate permite”, după 
părerea unui istoric, „sarcina plăcută de a descrie religia 
ca fiind pogorîtă din ceruri, înveşmîntată în puritatea ei 
originară” ; istoricul însă avea „datoria mai tristă” de a 
prezenta „inevitabilul amestec de greșeli și distorsiuni 
pe care ea le-a asimilat de-a lungul unei lungi sălășluiri 
pe pămînt”. : (e. 

Recunoașterea limitărilor inerente ale metodologiei 
istorice putea rezulta şi din practica studiului istoric. 
Naiva autosugestionare că „bunul-simţ este întotdeauna 
suficient pentru a decide probabilitatea mai mare sau mai 
mică a evidenţei istorice” era în contradicție cu descope- 
rirea că „evidenţa e o calitate relativă”. Aceasta nu se aplica 
doar datei morţii lui Iustinian, ci și datei nașterii lui 
Hristos. Dacă, atunci cînd se studiau dezvoltările recente 


1. A corectitudinii doctrinei (n. trad.). 


126 


Qnl. Clem. LĂ. int. (1700:1) 


Dipp. Hrt. pr. (1708:B1v) 


Sem. W. 7: Int. 1.2.39 
(1767:89) 


Mos. Vind. disc. 1.5.1 
(1722:88) i 


Atat. Syn. Eph. 50 
(1661:274-285); Mmchi. 
Orig. ant. 1.3.17 (1749:148) 
Mid. Ltr. Rom. (1729:38); 
Tol. Mili. (1899:91-92); 
Tol. Amyn. (1899:14-15) 
Pff. Hist. theol. prol. 
(1724-1:7-8) 

Frnck. Pred. Laet. 

(1700: 12-18) 

Bert. Theol. disc. 29.6 
(1792-VI:9 1-93); Eus. H. e. 
1.13.6-10 (GCS 9:86-88) 
Vezi vol. 1, pp. 351-355 
Vezi vol. 4, pp. 137-138 
Bert. Diss. hist. 

(1753-11: 149-152) 

Mos. Vind. disc. 1.6.10 
(1722:146-149) 


Sem. Rel. 4 (Schiitz 32) 


Lmp. Ew. Str. 2 (1729:248) 


Sem. Erud. (1765-11:17-18) 
Sem. N. 7: Int. 1.1.1 
(1767:28) 


Terst. Abr, 1.11-14 
(Becher 2:119-156) 


Strz. Enchir. 5.1 
(1828:192-193) 


Vezi vol. 3, pp. 322-324 


Mrck. Apoc. pr. 5-6 
(Velzen 8:B2r-B3r) 


Aug. Civ. 22.30 
(CCSL 48:885-868) 


DOCTRINA CREȘTINĂ ȘI CULTURA MODERNĂ (DE LA 1700) 


şi contemporane era necesar să se recunoască faptul că „o 
istorie a realităților dogmatice este mult mai dificilă decît 
una care se ocupă de evenimente obișnuite”, acest lucru 
era valabil mai ales pentru realităţile dogmatice din tre- 
cutul Bisericii; un motiv era şi faptul că „istoria domes- 
tică” a doctrinei şi vieţii bisericeşti fusese adesea ținută 
secretă. Una dintre cele mai mari dificultăţi a apărut 
atunci cînd au fost abordate „așa-zisele istorii ale ereziei”, 
căci, cu cît acestea se apropiau mai mult de originile creş- 
tinismului, cu atît deveneau mai de neînțeles. Deși unii 
teologi au obiectat la acuzaţiile de falsificare și modificare 
totală, părea necesar să se admită că izvoarele fuseseră 
uneori modificate prin introducerea unor „falsuri groso- 
lane”. În secolul al XVIII-lea unii erau încă gata să atribuie 
o mare probabilitate autenticităţii unor documente apo- 
crife precum Căutări clementine, a corespondenţei dintre 
lisus şi Abgar al Edesei şi a scrierilor semnate sub pseu- 
donim ale lui Dionisie Areopagitul (deşi mulţi erau deja 
dispuși să abandoneze Donaţia lui Constantin, în ciuda 
nobililor ei apărători); însă chiar şi un învăţat atît de 
informat precum Augustin confundase diferite erezii vechi. 
Evoluţia creștinismului primar era atestată din punct de 
vedere istoric de izvoare mai presus de orice îndoială; dar 
în lucrul cu aceste texte, „în special cu cele care privesc 
puncte de doctrină”, contextul istoric, inclusiv cel oferit 
de istoria laică, era o componentă esenţială pentru deter- 
minarea înţelesului cuvintelor-cheie şi al conceptelor. 
Periodizarea istoriei Bisericii era o sarcină metodolo- 
gică şi teologică. Felul în care ortodoxia răsăriteană înţe- 
legea Biserica şi istoria ei a condus la o diviziune tipică: 
epoca de la Hristos la Constantin, ca primă perioadă; 
epoca celor șapte concilii ecumenice („la care Biserica 
occidentală a participat ca o adevărată Biserică-soră”), a 
doua perioadă ; perioada cuprinsă între schisma dintre 
Răsărit şi Apus şi căderea Constantinopolului, a treia, 
iar din 1453 pînă în prezent, a patra perioadă. În Apus, 
dispensaţionismul apocaliptic al Evului Mediu tîrziu se 
preocupase de o schemă a perioadelor pentru care para- 
grafele finale! din Cetatea lui Dumnezeu a lui Augustin 
referitoare la cele şapte ere ale istoriei omenirii ținuseră 
loc de program ; teologia reformată a legămîntului redeş- 
teptase interesul pentru stadiile succesive — natură, lege 

şi har — ale istoriei relaţiei lui Dumnezeu cu poporul Său. 
Întrucît „organizarea exterioară după care e guvernată 
Biserica” nu era „o lucrare inventată de om”, ci o instituţie 
a lui Hristos Însuşi, se putea susține că viața lui Hristos 
trebuia inclusă la începutul istoriei Bisericii ; însă consi- 
deraţii teologice şi metodologice pledau pentru a se începe 
cu Faptele Apostolilor, nu cu Evangheliile. 

Avînd în vedere precedentul istoriografic al reforma- 
torilor, era de aşteptat ca istoricii protestanți să considere 
apariția papei antihrist şi a Reformei ca repere ale unor 
diviziuni majore. Un sistem al teologiei istorice identifica 
trei etape: din timpul lui Hristos pînă la apariţia Antihris- 
tului, de la apariţia acestuia la Reformă și de la Reformă 
pînă în prezent. O periodizare mai elaborată distingea 
şase perioade (epoca apostolică, perioada de pînă la Con- 
stantin, de la acesta pînă la apariția Antihristului, de la 
acesta pînă la Reformă, de la Reformă pînă la Tratatul de 
la Passau din 1552 şi din acest an pînă în prezent), cu oa 
şaptea perioadă ce abia urmează. Exista totuşi o puternică 
„prejudecată faţă de sistemul perioadelor” care funcţiona 
în astfel de constructe istorice. Ca şi înainte, convertirea 
lui Constantin era cel mai evident punct de diviziune nu 
numai între epoci istorice, ci şi între teorii istorice în 
cadrul taberelor denominaţionale: hagiografia ortodoxă 
răsăriteană continua să-l privească pe împărat ca pe un 
sfînt ; romano-catolicii conservatori insistau asupra fap- 
tului că el nu fusese sursa autorităţii papale, iar ambele 
tabere, împreună cu istoricii protestanți, salutau conver- 
tirea sa specială, „deşi nu completă”, ca evenimentul care 
adusese pacea în Biserică; criticii protestanți şi romano- 
-catolici atacau folosirea de către Constantin a puterii poli- 
tice pentru a impune ortodoxia doctrinală şi (reflectînd 
doctrina justificării, a lui Luther) considerau că el „crede 
şi este ateu în același timp”. 

Aceste diferenţe istoriografice reflectau altele în pri- 
vinţa înțelegerii teologice a Antichității creştine şi a auto- 
rităţii acesteia. Cel „mai precis şi mai atent” standard al 
acestei autorităţi a fost enunțat în Commonitoriul lui 
Vincențiu de Lerin, care apăruse în zeci de ediţii și tra- 
duceri în secolul al XVII-lea în toată Europa (deşi era 
recunoscut faptul că, fiind semipelagian, Vincențiu vizase 
la început în lucrarea sa doctrina augustiniană a harului) : 
ceea ce se crezuse „pretutindeni, întotdeauna şi de către 
toți” (ubique, semper, ab omnibus). Anglicanii citau acest 
standard ca pe un principiu și îl aplicau pentru a pune în 

discuţie poziția normativă a doctrinei augustiniene, deși 
conștientizau faptul că scriitorii romano-catolici „folosesc 
această prejudecată care favorizează vechimea primor- 
dială ce predomină chiar și în această ţară protestantă, 
pentru a-i atrage pe cei slabi de partea cauzei lor”. În ciuda 
apărării lor, romano-catolicii erau provocaţi de opozanţii 
protestanți să nu se rezume la citarea acestui principiu și 
să elimine „doctrine eretice noi” precum purgatoriul și refu- 
zul de a le oferi laicilor Biblia și împărtășania din potir. 

Deși era evident că, așa cum spunea un scriitor din 
secolul al XIX-lea, „regula lui Vincențiu nu are un caracter 
matematic sau demonstrativ, ci unul moral și cere o gîn- 
dire practică și bun-simţ pentru a fi aplicată”, ea postula 
existenţa unui consens patristic care, deși nu era chiar 
„înțelegerea unanimă a vechilor învăţaţi”, constituia și 
pentru protestanții ortodocși „o mărturie a Bisericii, deși 
sub nici o formă un principiu al credinței”. De aceea, 
vorbeau despre „puritatea creștinătății din acele prime 
veacuri”, cel puţin „în comparaţie cu cele care au urmat”, 
elogiindu-le pentru „credinţa corectă referitoare la Sfînta 
Scriptură, Treime, dumnezeirea lui Hristos, îndreptăţire 
şi Împărtășanie”. Totuși, chiar în privinţa unora dintre 
aceste doctrine, secolele respective nu păreau să prezinte 
o ortodoxie complet unificată. Așa cum indicau criticile 
lui Augustin, milenarismul fusese larg răspîndit ; însă, 
așa cum recunoșteau erudiţii protestanți, nu același lucru 
se putea spune și despre doctrina îndreptăţirii. În secolul 
al II-lea doctrinele antropomorfice despre Dumnezeu cir- 
culaseră printre învățătorii ortodocși și chiar „la întreba- 
rea «Cine este Iisus Hristos ?» obișnuiau să dea răspunsuri 
foarte diferite”. 

Imitînd apologiile Reformei, polemicile protestante au 
căutat să opună un consens patristic doctrinei romano- 
-catolice moderne. Însă cercetarea istorică se combinase 
cu schimbarea teologică pentru a clarifica faptul că „unii 
Părinţi li se opuneau altora, aceiași părinţi se contrazi- 
ceau singuri, exista un consens al Părinților dintr-o epocă 
ce se opunea consensului Părinților din altă epocă, Biserica 
dintr-o epocă împotriva Bisericii din altă epocă”. Părinţii 
din vechime fuseseră „extrem de creduli și superstiţioși” ; 
„labirinturile” lor nu erau necesare într-o epocă a rațiunii. 
Iustin Martirul se făcuse vinovat de „greşeli”; Irineu a 
fost „un depozitar și un susținător al tradiţiilor aposto- 
lice”, dar autorul unor „scrieri mizerabile”; Tertulian a 
fost un erudit învăţat, dar și o „dilemă” teologică ; Clement 

Alexandrinul a fost „primul care a încercat să dea creşti- 
nismului o formă științifică apelînd la ajutorul filozofiei”, 
dar acum era considerat patronul deiștilor ; iar loan Gură 
de Aur a fost „învățătorul lumii”, dar probabil [a fost] 
semipelagian. Studiul patristic nu a descoperit un con- 
sens, ci „nesfîrșite dezacorduri” și o „pluralitate de ipo- 
teze” — anomalia unei „ortodoxii pluraliste”. 

Testul crucial pentru oricare dintre aceste reconstrucții 
istorice a fost, așa cum a fost de-a lungul întregii istorii a 
erudiţiei patristice occidentale şi răsăritene, Origen din 
Alexandria. „Statornicia” sa în timpul persecuțiilor şi al 
martiriului, „erudiţia lui supremă și incomparabilă în 
orice domeniu al cunoașterii, dar mai presus de toate în 
Sfînta Scriptură”, și dispoziţia sa de a „supune toate scrie- 
rile sale Bisericii” produseseră o „dragoste necondiționată 
faţă de Origen”. Cu toate acestea, chiar „forța imaginaţiei 
sale și atașamentul față de ideile platonice şi pitagoreice” 
fuseseră responsabile şi pentru „multe dintre greșelile” 
din teologia sa și a discipolilor lui. Deși învățătorul său 
Clement Alexandrinul putea fi exonerat de acuzaţia de 
arianism înainte de Arie, Origen trebuia văzut ca „pri- 
mul arian”. În ciuda faptului că aceia care apărau doctrina 
romano-catolică a purgatoriului împotriva atacurilor din 
partea ortodoxiei răsăritene şi a protestantismului se stră- 
duiau să o separe de universalismul lui Origen, atît criticii 
purgatoriului, cît şi apărătorii moderni ai universalismu- 
lui au făcut legătura între ele. Cu toate eforturile învă- 
țaţilor „din ultimul timp de a apăra persoana lui Origen 
împotriva a trei concilii ecumenice” care îl condamnaseră 
şi de a aprecia „doctrina sa despre harul divin ca fiind nu 
doar «catolică», ci «cea mai catolică dintre toate»”, el era 
de fapt părintele pelagianismului. Totuşi, acest om, ale cărui 
scrieri au constituit „un depozit de păreri monstruoase și 
un corpus teologic cu un amestec de învățături platonice 
care au pervertit întregul sistem al doctrinei creștine”, 
pentru care a fost condamnat la Conciliul al II-lea de la 
Constantinopol! din 553, fusese „repus în comuniune și 
pace” cu Biserica, în care, de altfel, și murise. Și în atmos- 
fera secolului al XVIII-lea, caracterizată de o recunoaștere 
şi o acceptare crescînde ale pluralismului în locul unui 
consens patristic simplist, s-a dezvoltat reinterpretarea 
lui Origen, rezultatul acesteia urmînd să fie, dacă nu o 

canonizare oficială, măcar o reabilitare, nu doar a evlaviei 
şi spiritualităţii sale de „om al Bisericii”, ci şi a doctrinei 
în unele dintre punctele care îl făcuseră suspect. 

Împreună cu epoca patristică, perioada Reformei a ocu- 
pat un loc special în istoria Bisericii şi a doctrinei aces- 
teia ; relaţia dintre cele două perioade a devenit un topos 
al istoriografiei protestante. Un motiv era faptul că stan- 
dardele doctrinale după care cele mai multe Biserici con- 
tinuau să se definească își aveau originea în Reformă. În 
acest sens, se putea pretinde că Reforma a fost „o mare 
binecuvîntare pentru lume” şi că „se dovedise a fi așa 
chiar şi pentru Biserica Romei”, care trebuia să fie de 
acord că, datorită „dragostei sale față de cuvîntul lui Dum- 
nezeu”, Reforma lui Luther este nemuritoare. Mai presus 
de toate, ocupa această poziţie pentru cei ce se considerau 
moştenitorii „lucrării Reformei, plină de har”, precum 
învățatul biblic care s-a simţit capabil să spună: „Și fără 
fanatism sectar: Reforma este și rămîne cea mai impor- 
tantă epocă a Bisericii creştine din Apus”. Chiar și Emanuel 
Swedenborg a trebuit să pretindă, pentru a-și susţine vi- 
ziunea inedită despre viaţa eternă, că, după moartea sa, 
Luther, întrucît era „un aprig propovăduitor și apărător 
al dogmelor sale”, înainte de a ajunge în rai, a „suferit în 
cele din urmă o schimbare a stării” şi a învăţat adevărata 
natură a Bisericii. 

Într-o manieră specială, doctrina lui Luther - ca şi 
persoana „acelui special apărător al Domnului oștirilor” — 
devenise, pe bună dreptate, un capitol al teologiei istorice 
şi al dogmaticii, dînd naştere unui număr impresionant 
de apologii, biografii şi rezumate sistematice ale gîndirii 
sale. Subliniind că nu era vorba despre ceva asemănător 
cultului romano-catolic al sfinţilor, practicanţii come- 
morării lui „Martin Luther, profetul Germaniei, restau- 
ratorul şi apărătorul religiei adevărate”, i-au întrecut în 
laude pe luteranii ortodocşi ; panegiricele lor despre „ne- 
muritorul Luther” şi apărările doctrinei și ale vieţii sale 
împotriva distorsionărilor romano-catolice îl comemorau 
(cu o denumire biblică dată la început lui Pavel) ca „vas 
ales al lui Hristos” și au mers pe ideea predicii de la 
înmormâîntarea sa, considerîndu-l ca fiind „fără îndoială” 
îngerul cu evanghelia eternă profeţit în Apocalipsă. Pie- 
tiştii, pe care ortodocşii! îi acuzau că îl dispreţuiesc și îl 
blasfemiază pe Luther, şi-au afirmat continuitatea pe linia 

„credinţei eroice” a acestui „om mare” şi a „doctrinei sale 
teologice solide”, declarînd că nici o altă reformare a Bise- 
ricii (nici măcar a lor) nu putea avea pretenția că este de 
la Dumnezeu dacă e în contradicție cu a lui Luther. Cei 
care au mediat între pietism și raţionalism recunoșteau 
la unison că el e cel ce a salvat Biblia de obscurantismul 
medieval, dar s-au delimitat de „imitatorii săi prudenţi” 
care l-au urmat potrivit literei, nu potrivit spiritului. Isto- 
ricii reformaţi, pentru care Calvin a fost „un vas ales al 
lui Dumnezeu ce a propovăduit adevărul”, l-au considerat 
totuși pe Luther (într-o manieră în care foarte puţini 
istorici luterani l-au apreciat pe Calvin) „un om mare” și 
„un îndrăzneţ apărător al adevărului”, ce a cutezat să 
facă lucruri pe care întreaga lume a trebuit să le admire. 
Fără a renunţa la iniţiativa polemică, teologii romano- 
-catolici au fost obligaţi de cercetările mai recente să-și 
revizuiască polemicile anterioare şi, „la fel ca mulți isto- 
rici, să-l exonereze de greşeala” de a fi negat prezenţa reală, 
deși era totuși adevărat că Luther negase transsubstan- 
ţierea. „După o discuţie obiectivă”, rezuma un istoric critic, 
„vom fi mai curînd surprinși de timiditatea primilor noştri 
reformatori decît scandalizaţi de libertatea pe care şi-au 
asumat-o”. 

Fără a ignora o astfel de continuitate, ceea ce atrăgea 
acum atenția era discontinuitatea dintre Reformă şi isto- 
ria anterioară: este o „monstruozitate”, acuza un teolog 
romano-catolic, să „combini doctrina lui Calvin cu a Sfîn- 
tului Augustin”, așa cum făcuseră învățătorii reformați 
de la Calvin încoace. Un învăţat romano-catolic care și-a 
îndreptat atenţia spre „demonstrarea faptului că indul- 
gențele au existat în toate timpurile în Biserica lui Dum- 
nezeu” a retipărit întregul text al celor Nouăzeci şi cinci 
de teze pentru a demonstra despărţirea lui Luther de tra- 
diția doctrinală. Evoluţia atitudinii lui Luther față de 
purgatoriu era o dovadă a unei astfel de discontinuități, 
la fel cum era și exegeza sa biblică particulară. În tabăra 
protestantă, însăși noutatea exegezei Reformei a făcut 
din aceasta un moment crucial al istoriei. Discontinuita- 
tea sa a dovedit, pentru doi americani care aveau teologii 
ce contrastau drastic, că existase „o oprire a progresului 
[Reformei]”, astfel încît ceea ce reformatorii lăsaseră nefă- 
cut, „jumătatea de reformă a lui Luther și Calvin”, îi obliga 
pe moștenitorii lor „să termine ceea ce au început ei şi să 
ne așeze acolo unde ne-au lăsat evangheliștii”. Deși, potri- 
vit radicalilor, făcuse un progres substanţial, „apropiindu-se 

mai mult de adevărata credinţă decît fusese papalitatea”, 
Reforma nu pătrunsese pînă la rădăcinile „adevăratei 
erezii” şi nu fusese în stare să elimine rămășițe precum 
botezul copiilor, folosirea constrîngerii pentru a impune 
acceptarea doctrinei, autoritatea literei moarte a Scrip- 
turii şi apelul la „credinţă oarbă”. Pietiștii evangheliști, 
de asemenea, erau — pe nedrept, după părerea lor — ata- 
cați pentru că preferau scrierile din tinereţe ale lui Luther 
celor ulterioare, mai dogmatice, pentru că ei au susținut 
că Reforma însăşi „decăzuse”, iar doctrina preoţiei uni- 
versale a tuturor credincioșilor „fusese respectată foarte 
puţin de la Luther încoace”. 

Imperativul „continuării Reformei” și al „corectării ero- 
rilor ce rămîn încă” exprima o convingere larg răspîndită: 
„întreaga Reformă se sprijină pe dreptul raționamentului 
personal”. „Temelia unică” a Reformei sau „principiul pro- 
testant” a fost definit de un teolog elveţian ca însemnînd 
că „toţi creștinii au nu numai dreptul, ci sînt obligaţi de 
conștiință să examineze cu propria judecată toate dogmele 
religiei, indiferent de izvoarele care le-au propus”. Se 
referea însă oare aceasta la „toate dogmele”, nu doar la 
cele specifice romano-catolice sau ortodoxe răsăritene, ci 
la ortodoxia trinitară însăși și la „numeroasele rituri și 
doctrine” pe care reformatorii le păstraseră ? „Eu și cei- 
lalţi”, scria un învăţat, „dorim să ajungem la o judecată 
diferită” de cea a generaţiei confesionale, potrivit căreia 
„Luther a desăvîrșit Reforma”. În percepţia unui scriitor 
anglican, „primii și cei mai importanţi reformatori, din 
timpul domniei lui Henric al VIII-lea, nu au avut puterea 
de a duce Reforma pînă acolo unde şi-au dorit”. Totuşi, 
respingerea de către reformatori a „legilor omenești ale 
Bisericii” nu ar trebui să însemne că sugerează, argu- 
menta un alt anglican, „că am depășit autoritatea [care] 
nu se întemeiază pe nici o lege umană, ci este autoritatea 
lui Hristos”. Teama că toate Bisericile ce rezultaseră din 
Reformă ar putea cădea în apostazie de la credinţa creș- 
tinătăţii a temperat elogierea de către protestanți a doc- 
trinei reformate ca tezaur care „ar rămîne neschimbat 
pentru totdeauna, pînă la sfîrşitul lumii”, la fel ca în cazul 
elogiului romano-catolic adus „papalității și adevăratei 
Biserici Catolice, pentru care [este prematur] să se facă 
«Veşnica pomenire»”. 

Astfel se face că tradiţia însăși — presupusa tradiție 
împărtășită a Părinților şi conciliilor de demult, ca și tra- 
diţiile specifice ale Reformei (inclusiv negarea tradițională 

a autorităţii tradiţiei) — a ajuns să fie inclusă printre 
„adevărurile contingente ale istoriei”, pe baza cărora argu- 
mentarea în favoarea „adevărurilor necesare” era lipsită 
de legitimitate. Ortodoxia răsăriteană și romano-catoli- 
cismul mai considerau conciliile Bisericii și Scriptura ca 
autoritate și discutau dacă o majoritate la un conciliu era 
necesară pentru a stabili acea autoritate, dar un romano- 
-catolic ce acceptase principiile Iluminismului a definit 
metodologia de care aveau să depindă multe dintre reali- 
zările viitorului : „De acum înainte, conciliile nu pot avea 
decît o funcţie istorică în ce priveşte dogmatica. Ele nu 
sînt decît o parte a istoriei dogmei”. Această afirmaţie 
era valabilă în cazul conciliilor generale de la Niceea și 
Calcedon, acceptate de toţi, şi cu atît mai mult în ceea ce 
priveşte Conciliul de la Trident. Era caracteristic „filozo- 
fiei ebraice” conţinute în Vechiul Testament să fie derivată 
din tradiţie, și nu din rațiune, aşa cum fusese filozofia 
greacă. Însă mărturisirea unor Părinţi ai Bisericii precum 
Origen despre existenţa unei tradiţii care fusese prezentă 
„fără îndoială din vremea creștinismului primar” nu mai 
putea fi pusă în legătură cu pretinsa „tradiţie dogmatică” 
uniformă, de vreme ce existase în fapt o mare „varietate 
în aplicarea ei” în diferite locuri ; tradiţia trebuia înțeleasă 
critic dacă avea să fie utilizată de „istoria adevărată și de 
interpretare”. 

Inţeleasă în felul acesta, tradiţia putea să aducă ade- 
sea clarificări, dar uneori şi să relativizeze istoria doc- 
trinelor Bisericii. In cursul dezbaterilor legate de relaţia 
dintre harul suficient și cel eficient, istoria doctrinei a 
arătat că învăţaţi ai Bisericii, ortodocşi de altfel, îl nega- 
seră pe primul, afirmîndu-l pe al doilea. Continuitatea 
doctrinei prezenței reale putea fi demonstrată istoric. Cer- 
cetarea istorică a demonstrat că existase întotdeauna o 
slujire sacramentală distinctă în viața şi învăţătura Bise- 
ricii (chiar dacă denumirea „episcop” nu însemnase mereu 
acelaşi lucru), dar și că, dincolo de autoritatea sa, exis- 
taseră asociaţii extraecleziale : istoria a confirmat „insti- 
tuţia primară a episcopilor sau presbiterilor”, dar nu pe 
cea a cardinalilor. Autoritatea sau infailibilitatea papală 
era un subiect care putea în mod evident să fie supus 
unui tratament istoric, atît timp cît apărătorii lui erau 
obligaţi să explice orice abuz de autoritate (de exemplu, 
cel al lui Bonifaciu al VIII-lea) sau orice excepţie incon- 
testabilă de la infailibilitate (de obicei, Honoriu ÎI); în prac- 
tică, această metodă relativizantă s-a aplicat însă „nu 

doar împotriva infailibilităţii papilor, ci şi împotriva celei 
a conciliilor generale și împotriva autorităţii tradiţiei orale. 
Căci în acest caz, într-o scurgere a multor epoci, tradiţia a 
fost complet schimbată față de doctrina vremurilor de 
demult”. 

Istorica descoperire că „nu există o perioadă a istoriei 
Bisericii absolut perfectă”, nici măcar epoca apostolică, şi 
că, fără îndoială, existase o dezvoltare a doctrinei a creat 
probleme de doctrină pentru poziţiile doctrinale ale tutu- 
ror Bisericilor. Așa cum rezuma un luteran ortodox, „cato- 
licii sînt chiar mai puţin capabili decît luteranii să indice 
un singur Părinte al Bisericii care să fie de acord cu ei în 
toate privinţele și care să nu fi scris ceva care să-i con- 
trazică” ; cînd a mers pînă acolo încît a adăugat că nu este 
„necesar, pentru că nu prejudiciază în nici un fel adevărul 
dacă cineva nu poate indica un astfel de Părinte al Bise- 
ricii”, nu s-a mai putut ignora dispariţia, cauzată de cer- 
cetarea istorică, a consensului patristic ortodox, pe tema 
căruia, în schisma dintre Răsărit şi Apus și apoi în timpul 
Reformei, toate taberele avuseseră dispute. Argumentele 
învăţaţilor răsăriteni şi protestanți care vizau lipsa dovezilor 
în favoarea doctrinei purgatoriului îi obligau pe apărătorii 
acesteia să facă apel nu doar la mărturiile patristice, ci în 
special la cuvintele cunoscute ale lui Vasile din Cezareea 
referitoare la tradiția nescrisă, a cărei existenţă trebuia 
postulată a posteriori din dogma romano-catolică ulteri- 
oară. Apelurile Răsăritului la aceleași autorităţi ca dovadă 
a vechimii cultului icoanelor se aflau în dispută cu cerce- 
tarea istorică privind modul şi momentul în care apăruse 
cultul. Chiar şi protestanții erau obligaţi să admită că în 
liturghia euharistică formula de sfințire prin cuvintele 
„Acesta este Trupul Meu” a fost transmisă prin tradiţie 
orală și era, prin urmare, mai veche decît Noul Testa- 
ment; însă efortul de a folosi o astfel de dovadă pentru a 
susține o „tradiţie apostolică” liturgică sau o credinţă uni- 
formă „prezentă în toate limbile”, legată „de o credință 
veche unică în ce priveşte Euharistia, pe care reformatorii 
au acuzat-o în zadar că este o invenţie”, putea cu greu să 
fie adecvat rezultatelor erudiţiei patristice — în primul 
rînd, fără îndoială, așa cum fuseseră ele prezentate de 
patrologii protestanți. De asemenea, încercarea de a înfiera 
doctrina prezenței reale învățată de Radbertus împotriva 
lui Ratramnus ca o „greșeală inedită”, iar negarea de către 
Berengarius a prezenţei reale ca pe o „lumină în mijlocul 

întunericului” era o reflecţie mai mult a teologiei calvine 
decît a istoriografiei critice ca atare. 

Calvinismul ortodox, anglicanismul şi luteranismul adop- 
tau totuși o atitudine la fel de defensivă ca şi ortodoxia 
răsăriteană și romano-catolicismul cînd aceeași istorio- 
grafie critică era aplicată doctrinelor pe care le aveau în 
comun, în primul rînd doctrinei Treimii și celei a persoa- 
nei lui Hristos. Filiogue, conflictul escaladat între Răsărit 
şi Apus pe tema purcederii Duhului Sfînt, la care nici 
exegeza, nici speculaţia [teologică], nici politica biseri- 
cească nu au reuşit să ofere o soluţie, era acum supus 
rezolvării cu ajutorul investigaţiei istorice. O listă istorică 
a ereziilor trinitare, aşa cum era prezentată de Epifanie ; 
o istorie completă a lui Arie şi a arianismului ; „o relatare 
succintă a ereziei sabeliene și a argumentelor pe baza 
cărora Părinţii catolici au combătut-o” ; o istorie detaliată 
a dezvoltării hristologiei în secolul al V-lea ; o revizuire 
cronologică a controversei pe tema „celor trei capitole” 
din secolul al VI-lea — oricare dintre aceste forme de digre- 
siune istorică putea încă să fie, în toate aceste Biserici, o 
metodă de a introduce o teză în teologia dogmatică. Însă 
istoricii trebuiau, de asemenea, să se confrunte cu un cult 
timpuriu al Fiului lui Dumnezeu ca persoană divină și cu 
întrebarea supărătoare : „De ce îi trebuise doctrinei orto- 
doxe despre Sfîntul Duh un timp atît de neobișnuit de 
lung pentru a se dezvolta dacă fusese învățată «pretutin- 
deni, întotdeauna și de către toţi» ?” și, în consecinţă, cu 
întrebarea : „A vrut sau nu Biserica primară — adică învă- 
ţătorii ei — să formuleze un crez” prin formula baptismală 
„numele Tatălui și al Fiului și al Sfintului Duh ?”. 

Atunci cînd istoricul care a pus această ultimă între- 
bare a afirmat apoi: „Nici nu acceptăm că tot ce este 
necunoscut sau nefăcut în primele secole este automat 
incorect”, o astfel de recunoaştere a varietăţii aspectelor 
doctrinei — așa cum apare ea documentată în istoria pri- 
melor cinci secole, ca și în dezvoltările ulterioare ale doc- 
trinei după mărturisirile din epoca Reformei — nu a putut, 
în ciuda eforturilor sale, să înceteze brusc la adăpostul 
special al secolului I. Încercarea de a folosi cronologia ca 
bază pentru trasarea distincţiei în privința autorităţii 
între scrierile „canonice” ale Noului Testament și scrierile 
„bisericești” din secolele următoare fusese zădărnicită din 
punct de vedere istoric și, în consecinţă, fusese implicată 
în dispute din punct de vedere teologic. Dacă teologia orto- 
doxă trebuia să admită că existase o revelaţie progresivă 

de-a lungul istoriei Vechiului Testament, nu trebuia să 
recunoască o progresie similară de-a lungul istoriei Bise- 
ricii încă din vremea Noului Testament și, prin urmare, o 
clasificare a învățăturilor obscure ale lui Hristos ca fiind 
date primilor ucenici ? În ciuda recomandărilor de a folosi 
„moderaţia” în aplicarea metodei istorice la studiul Scrip- 
turii, învăţăturile lui Hristos și persoana Sa nu mai puteau 
fi excluse de la aplicarea unei asemenea metode. 


Dogma hristologică şi personajul istoric lisus 


Pentru că istoria este istorie: a insista că istoria sacră a 
fost istorie în sensul că se întîmplase cu adevărat implica 
neapărat faptul de a fi de acord că era istorie și în sensul 
că este supusă schimbării. „Într-o lume superioară este 
altfel”, ar fi spus un apărător important al ortodoxiei, 
„dar aici, jos, viaţa înseamnă schimbare, iar a fi [matur] 
înseamnă a te fi schimbat des”. Prin întrupare, Dumnezeu 
Cel de dincolo de timp devenise de bunăvoie subiect al 
scurgerii timpului și astfel era posibil — și admis — să se 
supună istoria acelei vieți din interiorul timpului studiu- 
lui dovezilor istorice. Dacă dovezile arătau că Quirinius 
fusese cu adevărat guvernator al Siriei cînd s-a născut 
lisus, dar că relatările lui Francisc de Assisi despre stig- 
mate erau „minciuni nerușinate”, trebuia ca metoda de 
apreciere a acestor dovezi să fie solidă. Iar dacă în rela- 
tările evanghelice legate de Înviere chiar lipsa dovezilor 
în multe dintre mărturii le-a demonstrat unora „carac- 
terul unui istoric absolut cinstit”, contradicţiile dintre 
aceste relatări li se păreau altora o dovadă a „manipulării”. 
O perioadă cu conștiință istorică, în care credincioșii erau 
avertizaţi de alţi credincioşi „să nu accepte religia creștină 
fără spirit critic şi orbește” și să facă „din studiul exegetic 
temelia tuturor celorlalte părți ale teologiei”, a întrezărit 
o ocazie specială pentru „cercetarea academică serioasă” 
a cărţilor istorice ale Bibliei. 

Înscriindu-se pe linia umanismului erasmic, bibliștii 
continuau să facă din filologia sacră — limbi biblice și critică 
textuală — fundamentul unei astfel de cercetări. Dintre 
bibliştii istoriei creștine occidentale, cei mai influenți 
fuseseră cei doi traducători, Ieronim și Luther. Datorită 
ortodoxiei și erudiţiei sale, Ieronim, „cel mai mare dintre 
Părinţi”, fusese singurul capabil, poate chiar „destinat de 
Providenţă”, să-și asume sarcina traducerii Bibliei în latină; 

cu toate acestea, toți trebuiau să admită că filologia biblică 
făcuse progrese față de perioada Septuagintei și a Vulgatei. 
În rîndul protestanților, învățații de toate orientările aveau 
un respect asemănător față de traducerea în germană a 
lui Luther, ca una care întruchipa cea mai înaltă cunoaș- 
tere biblică a acelor vremuri, dar erau de acord şi că era 
necesar ca ea să fie corectată în lumina unor cercetări 
mai recente. Apelul la o erudiție critică a venit imediat 
din partea celor care doreau ca ortodoxia primită să fie 
revizuită sau respinsă, în timp ce preocuparea că erudiţia 
teologică era legitimă doar dacă era „de folos singurului 
lucru necesar” era exprimată de cei ce vedeau o conti- 
nuare a raționalismului între un anumit tip de ortodoxie 
și un anumit tip de antiortodoxie. Totuși, acuzația auzită 
frecvent că pietismul era în mod caracteristic ostil erudi- 
ției filologice a fost respinsă de opera unor erudiți precum 
August Hermann Francke, care, în calitate de profesor de 
limbă greacă și de limbi orientale (semitice) la Universi- 
tatea din Halle, a impulsionat studiul limbilor biblice și 
în același timp a subliniat limitele unei înțelegeri istori- 
ciste superficiale a Scripturii, și Johann Albrecht Bengel, 
ale cărui realizări tehnice au trebuit să fie apreciate de 
erudiţi de toate orientările şi confesiunile, 

Un corifeu al criticii textuale a Noului Testament și 
totuși un adept convins al inspiraţiei Bibliei a fost de 
acord cu oponenții săi că aceleași principii și metode ale 
criticii textuale trebuiau aplicate Scripturii la fel ca ori- 
cărui alt text. Așa cum fusese și pentru umaniști, „coma 
ioaneică”, lin. 5,7, era „cea mai complicată” problemă a 
criticii textuale, nu numai în rîndul erudiţilor și al teo- 
logilor, ci şi printre laici. Nu „se găsea în diferite manu- 
scrise vechi, nici în versiunile inspirate de ele”, observa 
un predicator, care adăuga: „În schimb, se găsește în 
multe altele”. Adversarii doctrinei treimice citau această 
„interpolare tîrzie” ca dovadă a falsificării de către orto- 
docşi a textului biblic, susţinînd (deși fără dovezi istorice) 
că fusese folosită sau inventată de apărătorii lui homoousios 
la Conciliul de la Niceea. Unii apărători ai doctrinei orto- 
doxe au respins explicaţiile potrivit cărora intrase în text 
din neatențţie sau înșelăciune și-l citau ca autentic. Unul 
dintre ei „nu avea nici cel mai mic dubiu că Sfintul Ioan 
l-a scris cu adevărat” și și-a exprimat indignarea că „în 
rîndul protestanților există unii cu pretenţii de erudiție 
teologică ce pun la îndoială sau neagă acest lucru”. Cu 

toate acestea, „prima şi cea mai de seamă” evidenţă biblică 
a dogmei rămînea pasajul la care „Părinţii catolici au 
apelat întotdeauna”, formula baptismală trinitariană din 
„însărcinarea și împuternicirea” dată de Hristos în Matei 
28,19, pe care cei ce considerau „coma ioaneică” adevă- 
rată, dar și cei mai vehemențţi contestatari ai ei o legau de 
aceasta ; însă în ciuda afirmațiilor răuvoitoare legate de 
autenticitatea celei din urmă, atestarea textului în Evan- 
ghelia după Matei era practic unanimă, iar teologii Bise- 
ricii din toate confesiunile o puteau expune fără teamă. 
Dincolo de orice autentificare a textului Noului Testa- 
ment, interpretarea sa depindea de premisele hermeneu- 
tice ale celui care o făcea. „Cineva care nu a învăţat nici- 
odată greacă sau ebraică”, promitea Zinzendorf, „poate 
deveni un exeget cu ajutorul unei hermeneutici bazate pe 
rănile lui Hristos”, hristocentrism pentru care el invoca 
teologia crucii a lui Luther ca precedent: era un „dezas- 
tru” în teologie să începi cu doctrina despre Dumnezeu, și 
nu cu cea a lui Hristos sau să defineşti păcatul mai curînd 
ca făptuirea răului decît ca refuz al credinţei în Hristos. 
Un indicator avantajos al sistemelor hermeneutice alterna- 
tive pentru Evanghelii continua să fie asigurat de diferi- 
tele denumiri date lui lisus Hristos. Ortodoxia răsăriteană 
vorbea despre El ca despre „împărat, dătător al legii și 
judecător”, o versiune diferită de triada de denumiri cunos- 
cută din Instituţiile lui Calvin, însă prezentă deja în Isto- 
ria bisericească a lui Eusebiu, „prooroc, preot şi împărat”; 
în ciuda criticilor, formula, ca tot unitar ori în una sau 
mai multe părţi ale sale, se bucura de o largă susținere, 
chiar și din partea socinienilor (deși aceștia erau acuzaţi 
că o folosesc „într-o manieră cu totul pervertită”). Ca și 
această triadă, „Răscumpărătorul”, ca acela ce a fost „cum- 
părătorul și preţul”, și „Mijlocitorul”, ca obiect al credinței 
mai adecvat decît denumirea „Fiu al lui Dumnezeu”, aveau 
avantajul că făceau legătura între persoana și lucrarea 
Lui. Opozanţii raţionaliști ai hristologiei dogmatice au 
încercat să vorbească despre El ca despre „întemeietorul 
unei noi religii”. Cîntarea Cîntărilor și Apocalipsa lui 
Ioan, a căror interpretare era dificilă prin metodele her- 
meneuticii critico-istorice, erau surse deosebit de fecunde 
de nume pentru Hristos; pe lîngă rege, preot, păstor şi 
frate, „cuvîntul mire este cel mai dulce nume acordat 
Mîntuitorului în Sfinta Scriptură”. „Mîntuitor” (Heiland) 


Zinz. Gem. 35 (Beyreuther 
4-11:110-111); Zinz. Lond. 
Pred. 3.4; 6.2 (Beyreuther 
5-1:309; 5-11:331-332) 


Beng. Brud. 1.1.14 (1751:12) 


Vezi vol. 1, pp. 216-225; 

Zinz. Gem. 3 
(Beyreuther 4-1:67) 


Zinz. Hom. 14 
(Beyreuther 3-1:136) 


Dipp. Orth. 4 (1699:52) 


Lmp. Hist. 2.6 (1747:176) 


Fil. 2,5-6 
Mrek. Exeg. exerc. 41-42 
(Velzen 9:661-689) 


Fil. 2,7 


Eug. Bulg. Ort. 4 
(Metaxas 19); Fil. Sl. 124 
(Soc. Fil. 3:65-70) 


In. 1,1; 1,14 


Beng. Gnom. In. 1,14 
(Steudel 322) 


Fusc. Sac. cr. (1756:21-22); 
Neum. Fiinf. 2 (1726-1:216) 


Spen. Mess. (1701:43-47) 


Nmnn. St. Ver. 29 (1696:69) 
Deutsch. Luth. 2.3.11 
(1698:98-99) 

Vezi vol. 4, p. 234 


Gtz. Bek. (1696:24-25) 

Arb. Des. myst. 5.6.50 
(1764:617); Bert. Theol. disc. 
27.1 (1792-V:270-273) 

Hrn. H. e. 3.1.45 (Leydecker 
1:352); Mrck. Comp. 19.25 
(Velzen 18:383); Span. Ev. 
vind. 3.6 (Marck 3:460) 
Lmp. Theol. nat. 236-237 
(1734:68-69) 


Vezi vol. 4, pp. 374-384 


At. Par. Epit. 3.4-5 
(1806:300-307) 


Vezi vol. 2, p. 85 

a devenit atît de utilizat de pietiști și în special de mo- 
ravieni, pentru care era „o teologie desăvîrşită a lui Dum- 
nezeu, o teologie sistematică” (deși în relaţie organică cu 
„teologia lui Dumnezeu Tatăl”), încît înșiși pietiștii au 
obiectat împotriva lui, considerîndu-l un clișeu. 

Avînd autoritatea tradiţională a unui mileniu și jumă- 
tate de dezvoltare dogmatică ortodoxă, hristologia articu- 
lată mai ales la Conciliile de la Niceea și Calcedon a 
reprezentat „consensul” tuturor Bisericilor și teologilor 
reprezentativi — anglicani şi ortodocși răsăriteni, ca și „Doc- 
tor Luther, cu care Bisericile reformată și calvină erau de 
acord”. Criticii, evanghelici și raţionaliști, ar putea consi- 
dera terminologia sa tehnică legată de „unirea ipostatică” 
şi „comunicarea însușirilor” sau „persoană” şi „natură” ca 
o elenizare a evangheliei și „o gîlceavă academică a filo- 
zofiei păgîne” care punea în umbră mesajul lui lisus cel 
istoric; însă citarea decretului calcedonian ca pe un astfel 
de consens asigura o bază pentru examinarea doctrinală 
a altor probleme hristologice — inclusiv chestiunea lui 
lisus ca personaj istoric. Limbajul lui Pavel referitor la 
„Hristos Iisus, fiind chipul Tatălui”, nu era doar simbolic, 
ci ajuta și la explicarea termenului său din versetul urmă- 
tor, „S-a deșertat pe Sine”, de vreme ce înțelesul paradoxal 
al acestui verset era : „S-a deșertat pe Sine într-o manieră 
nedeşșertătoare”; primul verset și ultimul ale prologului 
Evangheliei după loan constituiau exemplul suprem în 
toată limba greacă, păgînă sau creştină, al „diferenţei 
dintre «fiinţă» şi «devenire»”. 

Limbajul tehnic al dogmei hristologice nu era limitat 
la dogmatică, ci străbătea și evlavia creștină, fiind apărat 
de pietiști precum Spener, în ciuda acuzaţiei că ei l-au 
„abolit”. Pietiștii erau acuzaţi și că aveau o hristologie ce 
nu era „practic diferită de cea a reformaţilor”, împotriva 
căreia luteranii aduceau încă acuzaţia că este fundamen- 
tal raţionalistă ; însă teologilor reformaţi li s-au alăturat 
cei romano-catolici în denunțarea doctrinei „ubicuiștilor” 
luterani ca „nebună” şi „monstruoasă”, deoarece învăţa că 
atributele „incomunicabile” ale naturii divine, precum ubi- 
cuitatea, fuseseră comunicate naturii umane a lui Hristos. 
Deja în secolul al XVIII-lea exista o sensibilitate specială 
în privința acestei teme, ca şi în a celor mai multe dintre 
temele hristologice, pentru aspectele tradiţiei ortodoxe în 
care fusese afirmată și subliniată integritatea naturii lui 
lisus. Ambele variante ale textului decretului de la Calce- 
don erau corecte din punct de vedere teologic: persoana 

Vezi vol. 1, pp. 323-324 
At. Par. Epit. 3.7 
(1806:313-317) 


Vezi vol. 1, pp. 241; 260 


Pnch. Dict. (1736:49-51); 
Drnd. Fid. vind. 1.35 

Tin. Chr. 1 (1730:9) 


Bnyn. Lw. Gr 2 
(Sharrock 2:100) 
Lschr. Del. (1707:11) 


Eug. Bulg. Ort. 4 

(Metaxaa 19-20) 

Vezi vol. 2, pp. 253-288 
Mynet, Betr. 25 (1846-1:302) 


Sherl. Def. 3 (1675:295-296) 
Fil. Sl. (So&. Fi. 2:61) 


Jeff. Ep. 31.x.1819 
(Adams 988) 


Ost. Arg. ref. pr. 
(1720:B4v-C1r); 
Lw. Dem. Er. (Moreton 5:25) 


Tin. Chr. 5 (1730:48) 


Sem. Frag. 5 (1780:37) 
Reim. Apol. 1.1.5.9; 2.1.2.3 
(Alexander 1:165; 2:45) 


Less. Frag. epil. 
(Rilla 7:812-852) 
Less. Zu. int. 

(Rilla 8:254-258) 

divino-umană a lui lisus Hristos era „din două naturi”, dar 
şi „în două naturi”. Hristologia ortodoxă a cerut condam- 
narea ereziei apolinariste potrivit căreia Logosul divin 
luase locul sufletului în natura umană a lui lisus: El a 
fost în întregime om și în întregime istoric, avînd un suflet 
uman deplin şi tot ce era necesar pentru a fi cu adevărat 
om, incluzînd o voință umană distinctă şi o „acţiune”! 
umană distinctă, deși fără posibilitatea de a păcătui. 

„Atunci cine este sau cine a fost acest lisus ?” — aceasta 
era „o întrebare cu conținut parțial istoric, parțial moral”. 
Chiar și un gînditor ce reducea „revelaţia exterioară” la 
religia naturală trebuia să abordeze și partea istorică, și 
pe cea morală a întrebării, „evidenţa suficientă [istorică] 
a unei persoane trimise de la Dumnezeu” și „exemplul 
nobil [moral!” al „acestei persoane divine”. Indiferent ce a 
mai fost lisus și indiferent ce altceva mai făcuse, El era 
„trimisul lui Dumnezeu Care cunoștea gîndul Acestuia şi 
conținutul legămîntului cu sărmana lume” — mai mult 
decît proroc, după cum au insistat, avînd un motiv special, 
cei ce s-au confruntat cu Islamul, dar cu siguranță nu mai 
puţin. El a predicat dragostea lui Dumnezeu și Împărăţia 
Acestuia, dar a dat și un „exemplu sfint” care trebuie 
urmat. „A pune persoana lui Hristos în opoziţie față de 
Evanghelia Sa”, ca şi cum ascultarea faţă de Evanghelii 
nu ar fi parte din închinarea acordată Lui, nu era, prin 
urmare, posibil, întrucît ceea ce a învăţat lisus şi ceea ce 
a făcut El nu puteau fi separate: „cele două sînt una”, 
Făcînd efortul de a recupera „caracterul lui lisus Hristos” 
şi „elementele unui sistem de o sublimă moralitate, cum 
omul nu a mai conceput vreodată”, unii considerau că 
structura literară a Evangheliilor făcea sarcina de a „ex- 
trage ceea ce îi aparține cu adevărat din tot gunoiul în 
care e îngropat” mai complicată și mai ambiguă decît 
presupunea un astfel de reducționism raționalist. Rămiî- 
nea de discutat cît din ceea ce a învăţat cu adevărat era 
nou și cît era doar o reafirmare a moralității iudaice. Se 
ridica apoi, în schimb, problema exprimată în titlul celei 
mai senzaţionale cărți pe acest subiect, scrisă de Hermann 
Samuel Reimarus în secolul al XVIII-lea, publicată pos- 
tum -— și anonim — de Lessing: Intenţia lui lisus şi a 
ucenicilor Săi. 


1. Pentru „acţiune”, respectiv „lucrare”, vezi vol. 2, pp. 91-92 
(n. trad.). 


Vezi vol. 3, p. 136 


Vezi vol. 1, pp. 255-267 


Brnt. Art. XXXIĂ. 2 
(1700:53) 


Zinz. Hom. 5 
(Beyreuther 3-1:57) 


Nss. Dipp. 3 (1701:35-36) 


Vezi vol. 4, pp. 188-197 


Aug. Praed. sanct. 15.30 

(CSEL 60:63) 

Deși sintagma dogmă hristologică se referea, în sensul 
strict al cuvintelor, numai la persoana lui Hristos, neexis- 
tînd o dogmă acceptată de toţi referitoare la lucrarea Sa, 
atît Răsăritul, cît și Apusul au avut controverse pe tema 
hristologiei ortodoxe nu doar pentru a proteja un sistem 
al metafizicii sacre, ci şi pentru a afirma o cale a mîntuirii. 
Dincolo de conţinutul specific, toți erau de acord că Hristos 
a fost cine a fost pentru a putea face ce a făcut; tradiţiile 
particulare sau teologii care vorbeau în nume personal au 
ales una sau alta dintre teologiile alternative ale întru- 
pării determinate de dogma de la Niceea și Calcedon cu 
privire la persoana Dumnezeu-Omului, în funcţie de meta- 
forele alternative pe care le utilizau pentru a defini opera 
Sa mîntuitoare. Faptul că teoriile recunoscute despre răs- 
cumpărare au devenit ţinte ale criticilor dogmei hristologice 
era în acord cu corelarea existentă în tradiţia ortodoxă 
între persoană şi lucrare. Se pot spune multe despre ipo- 
teza istorică potrivit căreia respingerea hristologiei calce- 
doniene și căutarea personajului istoric Iisus erau primele 
vizate în procesul de redefinire a doctrinei răscumpărării. 

Așa cum au coexistat critica dogmei hristologice din 
secolul al XVIII-lea și persistenţa ei faţă de credința, 
învățătura și mărturisirea oficiale ale Bisericii, la fel teo- 
riile tradiţionale ale răscumpărării ofereau încă definiția 
publică a lucrării lui Hristos, chiar dacă fuseseră propuse 
diferite revizuiri ale lor. Răscumpărarea era un subiect 
care „trebuie tratat cu stricteţe şi cu o extremă acuratețe 
a exprimării” datorită mizei foarte mari. „A opune o carte 
sau un tratat «meritului lui Hristos» este unul dintre cele 
mai netrebnice șiretlicuri ale dușmanului cel rău”, aver- 
tiza un predicator și conducător al Bisericii, căruia i se 
alăturau diferiți apărători ai acestui concept de merit. 
Încă din vremea Reformei protestanții atacaseră doctri- 
nele romano-catolice despre merit şi har, dar aveau să se 
alăture adversarilor lor pentru a afirma învăţătura pre- 
decesorului lor comun Augustin potrivit căreia Hristos nu 
meritase! propria întrupare, dar cîştigase prin ea și prin 
opera mîntuitoare harul pentru omenire. Protestanţii orto- 
docși îi atacaseră pe pietişti pentru pretinsa îndepărtare 
de doctrinele Reformei despre merit şi har, dar și unii, şi 
alţii foloseau aproape același limbaj pentru a afirma că 


1. Hristos nu „meritase” propria întrupare pentru că nu El era cel 
care trebuia să fie mîntuit, ci neamul omenesc în numele căruia 
S-a întrupat (n. trad.). 

Poir. Oec. div. 3.17 
(1705-11:820) 

Mrek. Comp. 20.17 
(Velzen 18:397); 

vezi vol. 4, pp. 205-206 
Frnck. Pass. Joh. 4; 9; 1 

Zinz. Soc. 14 
(Beyreuther 1-1:147) 


Zinz. Hom. 5 
(Beyreuther 3-1:51) 


Mayr. Red. 13 (1702:731) 

„fără meritul lui Hristos care a devenit meritul nostru” 
atingerea mîntuirii era imposibilă. Crucea era un tron 
împărătesc și temelia Bisericii, „fundamentul îndreptă- 
țirii” și „principiul îndumnezeirii noastre”. Trebuia să existe 
o apărare în faţa acuzaţiei că, de vreme ce Hristos a spus 
că Iși dă viaţa de bunăvoie, moartea Sa a fost un act 
suicidal; paradoxul era că „acela nepătimitor pătimește, 
Dumnezeu cel nemuritor moare”. 

Două dintre cele mai importante obiecţii împotriva 
„răscumpărării păcatelor realizată de Fiul lui Dumnezeu” 
erau cea potrivit căreia „este o jertfă omenească pe care 
firea însăși o respinge cu scîrbă” și cea că „Il arată pe 
Dumnezeu pedepsindu-l pe cel fără vină și achitîndu-l pe 
cel vinovat”. Prima a fost uneori elaborată pe baza acuza- 
ției, care făcea aluzie la jertfirea lui Isaac, că o astfel de 
viziune despre răscumpărare nu era altceva decît o „con- 
firmare a legii iudaice care permite sacrificiile umane”. 
Respingerea „sistemului mîntuirii, concept cu concept, 
afirmaţie cu afirmaţie, ca fiind fals și plin de contradicții” 
cerea însă și o retraducere şi o reinterpretare a capitolului 
53 din Isaia, despre care, în Biserica veche, se considera 
că afirmă, mai pe larg decît oricare alt pasaj din Noul 
Testament, că specificul substitutiv al morţii lui Hristos 
nu era, după cum afirma o formulare medievală, „doar 
pentru noi, ci şi de dragul nostru”. Însă descrierea morţii 
lui Hristos ca „jertfa de pe Muntele Golgota”, pe care „El 
I-a adus-o lui Dumnezeu pentru a ispăși păcatele noastre, 
pentru a ne elibera de moarte și pentru a ne da posibili- 
tatea de a obţine dreptul la viaţa veșnică”, însemna că 
„necesitatea” unei asemenea jertfe nu provenea nici de la 
Dumnezeu, nici de la Hristos Însuși, ci de la omenirea 
păcătoasă, în locul căreia Hristos făcuse ascultare pasivă 
şi activă. Definiţia lui „Hristos în locul nostru” trebuia 
„păstrată mai mult decît toate celelalte doctrine”. Totuși, 
în mod paradoxal, tocmai cînd accentul pus pe rănile 
Mîntuitorului devenea mai explicit, presupunerea subîn- 
țeleasă că în ceea ce privește răscumpărarea sacrificială 
există un acord creştin universal devenea ea însăși o pro- 
blemă. 

Parţial, această problemă avea legătură și cu a doua 
critică, ideea „judecății sîngeroase teribile pe care Dum- 
nezeu a pronunţțat-o împotriva Fiului Său Unul-Născut în 
Vinerea Patimilor”. Punctul asupra căruia cei mai radicali 
critici erau de acord cu dogma hristologică, forța morală 
supremă și nevinovăția desăvîrșită ale omului Iisus, care 

a întruchipat „toate calităţile umane”, părea dărîmat de 
descrierea morții lui Hristos ca descoperire a dreptăţii 
punitive a lui Dumnezeu printr-o „pedeapsă exemplară a 
lui Dumnezeu asupra păcatului”. Unii apărători ai orto- 
doxiei au căutat să îndulcească asprimea acestei imagini, 
sugerînd că „pentru a avea o idee adevărată despre crești- 
nism nu trebuie să considerăm că Domnul binecuvîntat a 
suferit în locul nostru, ci ca reprezentant al nostru, acţio- 
nînd în numele nostru”, sau reamintind sufletului cre- 
dincios de infinita valoare pe care Hristos i-o conferise 
suferind pentru el ori descriindu-L pe Hristos în timp ce 
suferea drept „chezășie adevărată a tuturor celor aleși”. 
Însă corolarul doctrinei Reformei despre îndeptăţirea prin 
credinţă, care însemna atribuirea păcatelor omenești lui 
Hristos şi în același timp a dreptăţii lui Hristos păcă- 
toşilor, părea că doar amplifică imaginea „Dumnezeului 
drept, Dumnezeu mînios” și „Dumnezeu supărat” care 
fusese împăcat de „sîngele lui Iisus”, care, fiind sîngele 
Logosului întrupat, avea valoare infinită. Nimeni nu mai 
credea că e convingător să vorbească ca și cînd „suficiența 
lui Hristos ca Mijlocitor” ar fi o confirmare a acestui „simţ 
al frumuseţii morale a celor dumnezeiești”, iar unii chiar 
găseau că „atribuirea meritului și a dreptăţii lui Hristos 
este imposibilă”. 

Cele două teme, a morţii lui Hristos ca jertfă și a justi- 
ficării dreptăţii lui Dumnezeu, fuseseră în mod ingenios 
coroborate în doctrina lui Anselm despre răscumpărare 
ca satisfacţie, care, împreună cu corolarul său din dogma 
hristologică, supravieţuise Reformei și era, la drept vor- 
bind, şi mai întărită acum decît fusese în învățătura me- 
dievală. Deși a vorbi despre un „conflict” între „dreptatea 
lui Dumnezeu și mila Sa, [care] erau cuprinse una în alta 
şi au împlinit marea taină a răscumpărării noastre”, era 
o dovadă de antropopatism, ambele atribute erau des- 
crise la fel de clar în Scriptură și nici unul dintre ele nu 
trebuia pus mai presus de celălalt: „nu există la Dum- 
nezeu nici dreptate fără milă, nici milă fără dreptate”. 
Obiecţiei că „dreptatea şi mila nu pot fi exercitate în 
același timp în una și aceeași împrejurare asupra ace- 
luiaşi subiect” ortodoxia îi opunea doctrina satisfacției 
prin „substituție voluntară” a morții lui Hristos, „stînd la 
un loc cu păcătoșii”, atît ca rezultat al dreptății lui Dum- 
nezeu împotriva păcatului, cît și ca metodă prin care „bună- 
tatea și mila lui Dumnezeu” și-au atins scopul dorit în 
mîntuirea omenirii. 


144 


Strim. Un. Ev. 1.2 (1711:4) 


Vezi vol. 3, p. 170; vol. 4, 
p. 284 


Fusc. Sac. cr. (1756:11); 
Amrt. Theol. eclec. 8.2.4-5 
(1752-2-111:39-44) 

Bert. Theol. disc. 28.4 
(1792-V1:18-20); Amrt. 
Theol. mor, 13.12-13 
(1757-11:290-304) 


Dipp. Hrt. 1 (1706:14); 
Tin. Chr: 13 (1730:289) 


Sem. Rel. 22; 23 
(Schutz 184; 196) 


Brnt. Rom. (1688:25) 


Bnyn. Lu. Gr. 
(Sharrock 2:119) 


Frnck. Id. 45 (Peschke 197) 


Vezi vol. 4, pp. 69-71, 187; 
384-385; 402-403 

Rom. 9,16 

Zinz. Red. 1; 2 (Beyreuther 
1-11:21; 34); Wsly. Serm. 
5.4.7 (Baker 1:197); Wer. 
Diss. 29 (Ryhincrus 1:484) 
Poir. Oec. div. 14.3 
(1705-11:85) 

Neum. Fiinf. 1 (1726-1:125); 
Lmp. Ew. Sir 1 
(1729:127-128), Poir. Oec. 
div. 35 (1705-11:660-661) 
Vezi vol. 4, pp. 294-295 
Lmp. Theol. elench. 15.23-25 
(1729:66-67) 

Mrek. Comp. 20.27 

(Velzen 18:408-409); 

Tnnt. Disc, 1 (1745:24) 
Apud Sherl. Def. 6 (1695:512) 
Vezi vol. 4, pp. 351-357 
Wlch. Pol. 2.4.61; 2.4.63 
(1752:253-254; 256) 

Wet. N. T. (1756:133) 


Dipp. Orth. 8 (1699:111-112) 


DOCTRINA CREȘTINĂ ȘI CULTURA MODERNĂ (DE LA 1700) 


Această doctrină a lucrării lui Hristos reprezenta, cel 
puțin în Apus, deși parțial și în Răsărit, o bază aproape la 
fel de comună ca dogma de la Calcedon referitoare la per- 
soana lui Hristos. Cu toate acestea, expozanțţii săi romano- 
-catolici aveau avantajul, pe care îl avusese și Anselm, 
care o sistematizase, de a fi capabili să facă legătura între 
„satisfacția potrivită a dreptăţii ofensate prin intermediul 
lui Hristos” și ideea satisfacţiei din taina pocăinţei, ca 
„dogmă catolică ce era confirmată de tradiția perpetuă a 
Părinților”. Protestanţii radicali aveau un avantaj similar 
prin faptul că erau în stare să atace ambele tipuri de 
satisfacţie ca fiind „înşelătorie”. Însă protestanții evanghe- 
lici nu puteau decît să urmeze precedentul reformatorilor, 
acuzînd că practica satisfacţiei penitenţiale „se îndepăr- 
tase de valoarea acestei satisfacţii” oferite de Hristos. 
Insistenţa lor asupra ideii că mîntuirea vine doar prin 
har, fără fapte, își avea corolarul în doctrina satisfacției 
prin Hristos, ca „temelie principală a doctrinei aposto- 
lice” ; iar locus classicus pentru doctrina augustiniană a 
harului, „Nu este nici de la cel care voiește, nici de la cel 
ce aleargă, ci de la Dumnezeu care miluiește”, demonstra 
că toţi au nevoie de „satisfacția și de jertfa lui Hristos pe 
cruce”. Moartea unui sfint sau martir ar fi putut oferi un 
exemplu, dar moartea lui Hristos a acordat meritul veș- 
nic, pe măsura pedepsei veșnice meritate prin păcat. 

Ca răspuns la obiecțiile arminiene obișnuite, calvi- 
nismul ortodox apăra „satisfacţia” ca preferabilă teoriei 
„acceptilaţiei”!; iar împotriva obiecţiilor sociniene obiș- 
nuite, care merseseră mai departe decît arminianismul în 
atacul la adresa ortodoxiei atît în problema persoanei, cît 
şi în cea a lucrării lui Hristos, teologi de diferite confesiuni 
au susținut că „satisfacţia” era cu adevărat scripturală, în 
ciuda absenței termenului din Scriptură. Acum, pe lîngă 
aceste Biserici liberale ale Reformei, apăreau însă critici 
din cadrul Bisericilor confesionale care puneau în discuţie 
afirmaţiile doctrinei satisfacției. Aceasta era, spuneau ei, 
„contrară Sfintei Scripturi”. Ea „Îl dezonora” pe Dumnezeu, 
considerîndu-L în mod greșit ca „parte prejudiciată care 
dorește satisfacție sau repararea onoarei” ; însă „Dumne- 
zeu, întrucît nu poate fi niciodată prejudiciat, nici nu vrea 


1. Provenind dintr-un termen juridic latin, potrivit căruia un credi- 
tor recunoaște achitarea unei datorii, deşi nu s-a efectuat nici o 
plată, acest termen a căpătat un sens creștin: eficacitatea lucrării 
lui Hristos depinde de acceptarea ei de către Dumnezeu (n. trad.). 

(Adams 392) 

vreodată reparaţii şi... nu poate primi nici un plus de 
satisfacţie”. De aceea, însăşi ideea de satisfacţie era inu- 
tilă. „Toate aceste obiecţii”, considera un apărător, „se 
bazează pe această supoziţie, că răscumpărarea sau satis- 
facţia semnifică, atunci cînd Îi sînt atribuite lui lisus 
Hristos, nici mai mult, nici mai puţin şi nu acționează în 
alt mod decît atunci cînd sînt utilizate ca termeni în legile 
omenești sau în viaţa civilă”. Din această cauză, obiecția 
la cuvîntul satisfacție era o ceartă „copilărească” și a cere 
să se aleagă între negarea satisfacţiei şi acceptarea „unei 
Divinităţi furioase și milostive” era o falsă alternativă. 
Deși termenul era absent, conceptul însuși era pretu- 
tindeni prezent în Scriptură. Adevăratul fundament al 
obiecţiei faţă de „satisfacţie” nu era lipsa sa din Scriptură, 
ci o întoarcere către termenii pe care Scriptura i-a folosit 
în mod frecvent, cum ar fi „izbăvire”, şi, prin urmare, către 
înţelegerea ortodoxă a „intenţiei lui lisus”, ca Mîntuitor şi 
Izbăvitor. 

Obiecţia criticilor a fost că, deși această înțelegere a 
intenţiei lui lisus împreună cu dogma hristologică puteau 
pretinde pe bună dreptate că sînt scripturale, nu reprezenta 
„sistemul lui lisus, ci mai curînd al ucenicului Său Ioan” 
sau al „principalului iniţiator și fondator al creștinismu- 
lui” ca sistem, apostolul Pavel. Deși era încă socotit „cel 
mai însemnat slujitor al lui Hristos care a trăit vreodată” 
şi autor al tuturor epistolelor atribuite lui (incluzînd 
uneori, pe baza a ceea ce se considera a fi „tradiţia comună 
a Bisericii”, Epistola către Evrei), Pavel era acum men- 
ționat de cîţiva critici ca „primul care a schimbat doc- 
trinele lui lisus”. Aceasta nu se referea doar la doctrina 
harului, al cărei principal exponent era considerat din 
punct de vedere teologic și exemplu principal din punct 
de vedere personal, ci și la doctrina izbăvirii. Teologii 
ortodocşi au admis că ucenicii lui lisus nu înţeleseseră 
din viaţa și învăţăturile Sale nici doctrina naturii Lui 
divine, nici „doctrinele referitoare la moartea lui Hristos, 
la natura, necesitatea și meritele jertfei Sale şi la răscum- 
părarea pentru păcatele lumii”, dar că toate acestea le-au 
devenit clare numai după Paști și Cincizecime. Acum se 
spunea însă că explicaţia incapacității lor de a înţelege 
era că El nici nu învățase, nici nu intenţionase să înveţe 
aceste doctrine. „Atunci cine este sau cine a fost acest 
lisus ?” era cu adevărat „o întrebare cu conţinut parţial 
istoric, parţial moral”. 

Însă, pentru cei care încercau încă să răspundă la 
această întrebare într-un mod cît de cît fidel faţă de tra- 
diția dogmei hristologice, problema fundamentală, morală 
sau istorică, era, prin urmare, în formularea lui Reimarus, 
relaţia dintre „sistemul şi intenţia lui Iisus”, pe cît putea 
fi deslușit din punct de vedere istoric, și „sistemul și inten- 
ţia ucenicilor [atribuite Lui] după moartea Sa”. Potrivit 
descrierii din Noul Testament, intenţia Sa fusese, şi prin 
minunile Lui, să întemeieze o Împărăţie ce nu era din 
lumea aceasta, lucru pe care I-a și făcut prin moartea Sa. 
Vizita Sa la templu la vîrsta de 12 ani nu însemna că era 
vreun „copil-minune”, ci că în relaţia Lui cu compatrioții 
iudei se adaptase tradiţiilor și formelor lor religioase, 
acţionînd ca restauratorul înțelepciunii ebraice. Și în rela- 
ţia Sa cu ucenicii se adaptase slăbiciunilor lor omenești şi 
le împărtăşise tot adevărul doar „gradual!”. În ciuda unei 
astfel de „mărturisiri cinstite” despre Sine ca aceea din 
cuvintele : „Eu sînt”, din răspunsul la întrebarea marelui 
preot: „Eşti tu Hristosul, Fiul Celui binecuvîntat ?”, „S-a 
deşertat pe Sine” în starea de smerenie și recunoscuse că 
nu ştie „ziua și ceasul” Judecăţii de Apoi. Pasaje din Evan- 
ghelii care păreau că ar prezice că acest moment va fi 
înainte de moartea unora dintre ucenici trebuiau expli- 
cate mai clar: nu era corect să fie scoase din context 
afirmaţii făcute în starea de smerenie. 

Reimarus și alții începuseră să spună că astfel de expli- 
caţii despre viaţa și învăţăturile [lui Iisus] și mai ales 
despre suferința și moartea Sa trebuiau acum judecate 
nu de dogma hristologică, în limbajul ei despre starea de 
smerenie şi de preamărire, ci de „căutarea lui lisus cel 
istoric”. Intrarea triumfală în Ierusalim de Florii, pe care 
adepţii dogmei o interpretau ca pe o recunoaştere a natu- 
rii Sale divine și ca pregătire pentru moarte și înviere, 
era înțeleasă de criticii radicali ca o încercare nereușită a 
Lui de a întemeia o împărăție teocratică a lui Dumnezeu 
pe pămînt. Ortodoxia interpreta cuvintele de agonie din 
Grădina Ghetsimani „Treacă de la Mine paharul acesta” 
în lumina întrebării anterioare adresate ucenicilor: „Puteţi 
să beţi paharul pe care îl beau Eu ?”. Acum această accep- 
tare a suferinţei și a morţii, pe care El „o avusese mereu 
înaintea ochilor de cînd Şi-a asumat rolul de Învățător şi 
a venit din deșert”, era complet transformată într-o încer- 
care, „dacă era posibil, de a scăpa de moarte”. Strigătul de 
disperare de pe cruce : „Dumnezeul Meu, Dumnezeul Meu, 
pentru ce M-ai părăsit ?”, care „voia să exprime povara 

păcatului întregului neam omenesc pe care E] o purta”, 
răul şi ruşinea tuturor oamenilor, devenea o exclamaţie a 
inimii Lui zdrobite de dezamăgirea totală provocată de 
[prăbuşirea] tuturor speranţelor şi visurilor Sale mesia- 
nice de restaurare a regatului lui Israel. Iar credinţa în 
învierea Sa era văzută fie ca un eveniment din istoria 


Bisericii vechi mai degrabă decît din cea a lui lisus Insuşi 


sau, dacă se putea, era pur și simplu eliminată din istorie 
cu desăvîrșire. 


Esenţa adevăratei religii 


Revizuirea istoriei lui lisus de la triumf la tragedie şi apoi 
de la tragedie la patimă constituia o ruptură totală faţă 
de tradiţia doctrinei creștine; dar, atît ca problemă „isto- 
rică”, cît şi ca una „morală”, a deschis într-o nouă manieră 
cercetarea esenței religiei şi a esenței evangheliei. Des- 
criind felul în care s-a prăbușit visul teocratic al lui Iisus, 
Reimarus a vorbit apoi despre „religia raţională, simplă, 
solemnă, sfîntă și practică” a lui lisus, ce se adresa întregii 
omeniri. Secolul al XVIII-lea a găsit în lisusul Evanghe- 
liilor atît problema, cît și soluţia căutării unei „religii 
universale”. El nu lăsase în urma Sa o summa de învă- 
țături şi, prin urmare, era necesar să se distingă din 
perspectivă istorică și morală între acel element al învă- 
ţăturii atribuite Lui care ÎI prezenta ca „Învățător al între- 
gului neam omenesc” ce apelase la rațiune și experienţă 
şi cel care făcea din El puţin mai mult decît un reformator 
al iudaismului corupt, Care citase și confirmase autori- 
tatea Vechiului Testament. Primul dintre acestea era 
caracterizat de „simplitate şi claritate autentice” şi „toate 
doctrinele şi regulile sale ne sînt încredințate în mod clar 
şi distinct, nu ca teologia păgînă”. 

Căutarea unei religii universale a devenit o căutare a 
„sumei totale” sau a „înseși esenței” religiei, precum şi a 
ceea ce un teolog ortodox rus numea „spiritul adevăratei 
creştinătăţi”, esenţa evangheliei, la mijlocul distanţei din- 
tre extremele ateismului și superstiţiei, între entuziasm 
şi bigotism. Dacă istoria era o documentare a varietății 
caleidoscopice a doctrinei, nu era posibilă echivalarea esen- 
ţei, printr-o reducere la absurd a canonului vincenţian, cu 
tot ce s-a învăţat dintotdeauna peste tot de către toţi; era 
mai curînd datoria istoricului să disocieze, împreună cu 
alţi erudiţi cu pregătire teologică, „ce este esenţial în 

religia și doctrina creștine” de „ce poate fi numit cu ade- 
vărat accidental și permanent schimbător”, care a avut 
doar „o valoare temporară”. În consecinţă, o definiţie a 
Bisericii adevărate putea fi următoarea : „o societate care 
a păstrat lucrurile esenţiale și fundamentale ale creștină- 
tăţii”. O asemenea definiţie putea conduce doar la o rei- 
terare a poziţiilor confesionale (sau anticonfesionale). Se 
putea prevedea că un moștenitor al Reformei protestante 
va defini îndreptăţirea prin credinţă ca esenţă a religiei 
creștine ; altul îl putea cita pe Calvin ca dovadă a faptului 
că smerenia adevărată este „unul dintre cele mai impor- 
tante lucruri care ţin de adevăratul creştinism”. Din cuvinte 
ale lui lisus precum „Întru aceasta vor cunoaşte toți că 
sînteți ucenicii Mei, dacă veţi avea dragoste unii faţă de 
alţii” era evident că „esenţa oricărei religii adevărate este 
sfinta iubire” ; radicalii găseau însă chiar în aceste cuvinte 
un fundament pentru a exclude cu desăvîrșire din esență 
„cuvîntul, tainele și adevărata ortodoxie” și pentru a trans- 
forma această „iubire” în calitate universală. Pentru aceasta 
erau atacați ca uzurpatori ai „sufletului şi esenței credin- 
ţei noastre creştine” ; aveau dreptate să definească esenţa 
ca unire cu Hristos, dar cuvîntul şi tainele erau părți 
indispensabile ale acesteia. Esenţa unirii cu Hristos și a 
adevăratei creştinătăţi era conținută în cuvintele pe care 
le-a spus loan Botezătorul despre Hristos : „Acela trebuie 
să crească, iar eu să mă micşorez”. 

Valoarea minimă ireductibilă a „esenţei” se putea re- 
duce succesiv la o acceptare a lui lisus doar ca un învă- 
țător trimis de la Dumnezeu, ori avînd în plus divinitatea, 
ori fiind în plus „Mîntuitorul și Domnul personal al fiecă- 
ruia”, prin suferinţa, moartea și învierea Lui. În orice caz, 
toţi erau de acord că esenţa era mai mult decît o „opinie”, 
însă trebuia să includă şi dimensiunea practicii. Un scrii- 
tor definea „nașterea din nou” și „începutul unei vieţi noi”, 
dar nu „articolele de credinţă” ca „esenţa și sufletul creș- 
tinismului”. Cu toate acestea, în aceeași lucrare afirma că 
„întregul cadru al creştinătăţii” era construit pe „marile 
doctrine” ale „stricăciunii jalnice a naturii umane și naș- 
terea sa din nou în lisus Hristos” și respingea ideea că 
creştinătatea era „o școală în care se învaţă virtutea mo- 
rală, în care ne şlefuim manierele sau ne formăm pentru 
a trăi în această lume cu decenţă și eleganță”. Esenţa 
religiei putea fi definită de un autor — pe care ortodocşii îl 
numeau „periculos” şi „detestabil” — ca avînd în compo- 
nenţă „judecăţile pe care le emite spiritul nostru în privința 


Byl. Com. phil. 1.2 
(4713-1:153) 


Spen. Pi. Des. (Aland 79) 


Ost. Dz. serm. 4 (1722:149) 


Edw. Rel. A/f. 3.12 
(Miller 2:413) 


Sem. Rel. 23 (Schiitz 198) 
Strim. Un. Ev. 1.24 
(1711:31-32) 


Vezi vol. 4, p. 198 
Mel. Loc. (1621) 
(Plitt-Kolde 63) 


Sem. Frag. 10 (1780:67) 


Dipp. Orth. 5 (16998:72-73) 
Mt. 22,37-40; Lc. 10,27 
Swed. Cael. 3.16: 27.238 
(1880:18; 136); Reim. Apo? 
2.1.1.8 (Alexander 2:30) 


Strz. Enchir. 3.4 (1828:118) 


Lachr. Pene. (1724:18) 


WIff. Nat. Gott. 40(1744-1:28) 
Sem. Re. 15 (Schiitz 108) 


Lw. Reas. int. (Moreton 2:57) 


Sem. Re. 16 (Schiitz 115) 
Mid. Wat. (1781:50) 


At. Par. Epit. 1.1.1 (1806:49) 
Ern. Opusc. 23 
(Fritsch 617-640) 


Mt. 7,12 


OBIECTIVITATEA REVELAȚIEI TRANSCENDENTE 149 


lui Dumnezeu și sentimentele de respect, teamă și iubire 
pe care voinţa noastră le are pentru EI” ; ori putea fi „omul 
interior sau omul nou, al cărui suflet este credinţa și ale 
cărui expresii reprezintă fructul vieţii”. 

Pentru unii, această esență implica în mod special 
referirea la „meritul lui lisus Hristos” sau mărturisirea 
„fie explicită, fie implicită că lisus a adus satisfacţii pen- 
tru păcatele noastre” ; pentru alţii, noțiunea de satisfacție 
putea fi însă eliminată „fără a prejudicia esenţa religiei 
creștine” și același lucru era valabil și pentru doctrina 
predestinării. Parafrazînd axioma lui Philip Melanchthon 
că „a-L cunoaşte pe Hristos înseamnă a-l cunoaşte bine- 
facerile”, o definiţie a esenței deturna atenţia de la mărtu- 
risirea că Tatăl, Fiul şi Duhul Sfint „sînt trei persoane” la 
afirmarea „beneficiilor” asociate cu ele ; „formele dogma- 
tice şi definițiile religioase ale Bisericii” nu aparțineau 
„esenței religiei creştine”, care consta, potrivit învăţă- 
turilor lui lisus, în două mari porunci: a iubirii faţă de 
Dumnezeu şi față de aproape (descrisă şi de ortodocşi ca 
„mama tuturor virtuţilor”). Cei care avansau astfel de 
redefiniri erau acuzaţi că limitează esenţa elementelor 
naturale ale creştinătăţii în detrimentul celor suprana- 
turale. 

În realitate, ei continuau să creadă senini că, în pri- 
vința conținutului său, această esenţă a evangheliei se 
va dovedi identică cu ceea ce are mai bun „religia natu- 
rală”. Cercetarea istorică, în sens obișnuit, nu putea des- 
coperi esența, aşa cum nici căutarea esenței nu putea, la 
rîndul ei, să „demonstreze netemeinicia ori să anuleze 
dovezile istorice pe care creștinismul este întemeiat” ; căci 
„consemnările întregii istorii” arătau clar că „religia natu- 
rală” nu a existat niciodată concret în acest sens la nici un 
popor, ci trebuia abstrasă din revelaţiile, ceremoniile și 
tradiţiile religiilor prezente în istorie. Cu toate acestea, 
dacă, aşa cum afirma un teolog ortodox grec, „cunoaşterea 
faptului că Dumnezeu există este sădită în noi în mod 
natural”, și apărătorii cunoaşterii supranaturale trebuiau 
să găsească un punct comun între cele două, cel puţin să 
admită că Regula de aur! este „o lege naturală şi în același 


1. „Regula de aur” este denumirea recomandării Mîntuitorului din 
Evangheliile după Matei şi Luca: „Ci toate cîte voiţi voi să vă 
facă vouă oamenii, asemenea și voi faceţi lor, că aceasta este 
Legea și prorocii” (Mt. 7,12; Lc. 6,31), care sintetizează precep- 
tul din Lege, „Să nu te răzbuni cu mîna ta și să nu ai ură asupra 

timp divină” și „Cele Zece Porunci (Ex. 20) conţin substanţa 
religiei naturale”; de aceea, unele păcate interzise de 
legea divină sînt interzise şi de cea naturală și invers, 
Mai mult decît atît, idei ca „virtute”, „desăvîrşire” şi „fru- 
museţe” erau, la un anumit nivel, „cu totul naturale şi 
omenești”, dar la Hristos ele au devenit „întru totul dum- 
nezeiești și supranaturale”. Chiar și lăsînd aceasta la o 
parte, mulţi teologi ortodocşi învăţaseră că există o încli- 
nație naturală către contemplarea lui Dumnezeu și făcu- 
seră, în alte moduri, din conţinutul conceptului de natura! 
o parte esenţială a teologiei creştine. Astfel, exista o con- 
tinuitate între cunoașterea naturală și cea revelată, care 
a făcut posibilă (în ciuda acuzaţiei că textele ortodoxe nu 
au făcut aceasta niciodată) trecerea de la cazul religiei în 
general la cel al religiei creștine în particular. 

Teologii radicali ai secolului al XVIII-lea erau pregătiţi 
să meargă mult mai departe, insistînd că „există o religie 
a naturii şi a raţiunii scrisă în inimile noastre ale tuturor 
de la prima creaţie, cu ajutorul căreia toţi oamenii trebuie 
să judece adevărul absolut al oricărei religii instituite” 
(mai ales instituţiile creștinismului tradiţional), și citînd 
în sprijinul acestor afirmaţii cuvintele apostolului despre 
„cîte sînt adevărate”. Apărătorii ortodoxiei le aminteau 
însă colegilor lor radicali că multe dintre argumentele 
folosite împotriva religiei revelate tradiţionale ar putea la 
fel de uşor să atingă religia naturală și că expresia biblică 
„oameni după fire” se referă la cei ce nu au nici har, nici 
Duh Sfint. O fi fost Socrate un apărător al unora dintre 
adevărurile religiei naturale, dar pe baza acesteia nu există 
mântuire. 

Fie că era percepută ca nimic altceva decît o reiterare 
a religiei naturii, o împlinire a ei care ar fi fost necesară chiar 
dacă neamul omenesc ar fi continuat într-o stare de desă- 
vîrşită nevinovăție, revelaţia trebuia, așa cum se întîm- 
plase de-a lungul întregii istorii creștine, să stabilească o 


fiilor poporului tău, ci să iubești pe aproapele tău ca pe tine 
însuţi” (Lev. 19,18), şi din „Prooroci”, „Ceea ce urăşti tu însuţi, 
aceea nimănui să nu faci...” (Tob. 4,15). Este considerată esenţa 
eticii și moralității publice. Unii comentatori biblici consideră 
că „Regula de aur” sintetizează și ultimele șase porunci din Deca- 
log (de altfel, aceste porunci sînt considerate ele însele Regula de 
aur a Vechiului Testament). Apostolul Pavel comentează această 
regulă: „Nimănui cu nimic nu fiţi datori, decît cu iubirea unuia 
faţă de altul; căci cel care iubește pe aproapele a plinit legea” 
(Rom. 13,8) (n. trad.). 

relaţie cu raţiunea. Această necesitate nu era uniformă în 
toate culturile sau Bisericile. Un învăţat semnalase „ab- 
senţa, printre toscani, a oricărei ostilități deschise între 
ştiinţă şi ortodoxie, de genul celei izbucnite dincolo de 
Alpi”, pentru că în gîndirea florentină „orice ramură a 
învăţăturii era, în egală măsură, o parte a teologiei”; la 
fel, un romano-catolic din Franţa putea vorbi despre „Iisus 
Hristos ca adîncul întregii ştiinţe”. Folosirea raţiunii era 
însă la fel de importantă pentru absenţa ostilității în 
Toscana ca şi pentru apariţia sa în alte locuri, întrucît 
raţiunea era fundamentală exerciţiului teologic. Nici o 
doctrină a teologiei, poate cu excepţia celei a Treimii, nu 
era atît de legată de noţiunea de taină și de pretenţia de 
a fi revelată cum era Euharistia; „taină” („uvoTrip.ov”) 
fusese termenul grecesc pentru a defini „sacramentul” 
încă din vremurile patristice. În timp ce apărătorii pre- 
zenţei reale puteau cere ca „raţiunea să se abțină aici”, 
disputele pe tema prezenţei, ce puteau fi considerate pro- 
videnţiale, în ciuda dezastrului pe care îl creaseră, de- 
monstraseră cît de indispensabilă era rațiunea, datorită 
utilizării unor concepte ale logicii precum analiza, defi- 
niţia şi contradicţia în interpretarea revelaţiei sau, dim- 
potrivă, pentru a o apăra împotriva raţiunii. 

„Adevărata miză a problemei” era, prin urmare, „nu 
dacă raţiunea trebuie urmată, ci cînd e cel mai bine ca ea 
să fie urmată”. Afirmația, atribuită lui Abelard, conform 
căreia „credinţa este în consens cu raţiunea” era eretică, 
chiar şi în versiunea ei din secolul al XVIII-lea. Era, de 
asemenea, neînţeleaptă tratarea ca articol al credinţei a 
unei concluzii teologice a cărei premisă majoră provenea 
din revelaţie, în timp ce premisa minoră provenea din 
rațiune. Protestatarii!, care începuseră printr-un protest 
la adresa doctrinelor calvine ale păcatului și predestinării, 
le dădeau adversarilor lor impresia căderii în raţionalism, 
ceea ce avea consecinţe devastatoare pentru întreaga doc- 
trină creştină. Lucrarea Mîngi:ierile filozofiei a lui Boethius, 
cu toate că fusese apreciată ca o capodoperă a filozofiei 
creștine, putea acum să fie atacată ca o carte „în care Mîn- 
tuitorul și mîntuirea adusă de El sînt complet ignorate”. 
În universităţi logica şi metafizica erau preferate catehis- 
mului, etica filozofică eticii creştine, iar elenizarea crești- 
nismului expunerii fidele a „doctrinei evreilor” conţinute 
în Scriptură. Deși partizanii ortodoxiei luterane l-au acuzat 


1. Vezi vol. 4, p. 275 (n. trad.). 

că este raţionalist și mentor al misticismului extrem, 
Spener s-a disociat de amîndouă; la fel, deși probabil cu 
mai puţin succes, și alţi teologi protestanți au căutat să se 
disocieze de diferite filozofii raţionaliste. În ciuda pre- 
tenţiei de „secol al Luminii” (un siecle €clair€), secolul 
al XVIII-lea era un secol al „orbirii spiritului” ; în ciuda 
ridicării în slăvi a raţiunii, raționalismul era el însuşi 
„iraţional!” ; şi, în ciuda respingerii autorităţii, trebuia să 
admită că „cunoașterea naturală sau lumina naturii este 
o cunoaștere, o lumină care este făcută naturală pen- 
tru noi de aceeași autoritate ce face ca o anumită limbă, 
anumite obiceiuri şi moduri de comportament să ne fie 
naturale”. 

Ortodoxia eclezială avea, în felul său, un interes la fel 
de mare ca și raționalismul în căutarea a ceea ce Kant 
numea „religia în limitele raţiunii”. Oricare îi va fi fost 
statutul în apologetica primelor secole, metoda des- 
crisă de un teolog ortodox răsăritean ca „demonstrarea 
silogistică” a existenței lui Dumnezeu devenise acum, odată 
cu loan Damaschinul și Toma de Aquino, „cel mai impor- 
tant și mai solid argument pe care se sprijină religia”. 
Romano-catolicismul acordase în mod tradiţional o im- 
portanță mai mare demonstrării raţionale a doctrinelor 
sale decît protestantismul confesional, chiar și la apogeul 
erei ortodoxe ; pietismul era și mai suspicios față de o 
„doctrină pură” în care „înţelepciunea lumească a fost 
introdusă încetul cu încetul în teologie”. Acum existau 
însă protestanți ce considerau că este „datoria primordială 
a predicatorilor să arate raționalitatea doctrinelor pe care 
le învaţă”; astfel de predicatori erau consideraţi de ei 
creștini adevăraţi. Potrivit ortodoxiei, religia naturală 
putea deveni perfectă numai „prin adăugarea revelaţiei”, 
dar și contrariul era valabil : luarea în considerare a reli- 
giei naturale fusese benefică pentru creştinătatea orto- 
doxă, a cărei doctrină era clădită atît pe rațiune, cît şi pe 
revelaţia lui Hristos ; și existau probleme în teologia tra- 
diţională, cum ar fi predestinarea, despre care unii teologi 
(deși nu toţi) credeau că ţin mai mult de rațiune decît de 
revelaţie sau de alte chestiuni, cum ar fi doctrina despre 
îngeri, ce aparţinea amîndurora. 

În conţinutul său, esenţa adevăratei religii se dovedea 
adesea coextensivă cu cele două apriorisme pe care doc- 
trina creştină le considerase de la sine înţelese încă de 
pe vremea Bisericii vechi : definirea naturii lui Dumnezeu 
ca absolută și definirea sufletului uman ca nemuritor. 

Aplicînd principiul, formulat de Toma de Aquino, dar afir- 
mat de predecesorii săi din Răsărit şi Apus cu secole 
înainte, conform căruia „harul nu distruge natura, ci o 
împlinește”, teologia ortodoxă își clădise, pe autoritatea 
revelaţiei, dogma despre Treime pe baza primului aprio- 
rism, iar doctrina despre înviere şi viaţă veșnică pe baza 
celui de-al doilea. Garanţia biblică pentru a le identifica 
drept esenţa [religiei] părea oferită de versetul : „Căci cine 
se apropie de Dumnezeu trebuie să creadă că El este şi că 
Se face răsplătitor celor care Îl caută” (nu doar în această 
viaţă, ci mai ales în cea viitoare). Cele două condiţii im- 
puse de acest verset le-au servit ca principii de bază diferi- 
ților interpreţi din acea perioadă. Pentru Zinzendorf ele 
ofereau punctul de plecare în analizarea „adevărurilor 
fundamentale” ale religiei adevărate, pentru Burnet consti- 
tuiau „temelia religiei”, iar pentru Eusebiu Amort dovada 
că, „pentru păgîni, credinţa fără rezerve în aceste două 
taine este de ajuns”, chiar şi fără doctrine precum cea a 
Treimii, cea a întrupării și cea a învierii. 

Apărătorii doctrinei Bisericii din această perioadă și-au 
dat seama că pentru prima dată în istoria sa doctrina se 
confrunta cu punerea în discuţie a adevărurilor fundamen- 
tale ale tuturor religiilor, dar şi a dogmelor ei specifice. 
Era evident pentru toţi că începînd cu Reforma sentimen- 
tul de respect se pierduse şi că locul său fusese luat de 
„lipsa de religiozitate şi necredinţă, aceste sentimente 
demne de dispreţ care atacă religia însăşi şi conduc către 
ateism”. Ateismul devenise un punct pe agenda teologică. 
Putea exista o diferenţă între agnosticism şi ateism, dar 
nu era nici una între batjocura pe faţă și subminarea 
subtilă. Atunci cînd opozanţii lor idealizau toleranța reli- 
gioasă a Antichității clasice, teologii ortodocși răspundeau 
că „nu cei ce cred în religie, ci necredincioşii și ateii au 
fost întotdeauna în toate țările cei mai crunţi persecutori 
şi cei mai cruzi opresori ai libertăţilor civile şi religioase”. 
Era dificil sau chiar imposibil să ai încredere în adepţii 
ateismului, pentru că acesta nu era doar contrar creşti- 
nismului, ci și raţiunii, respingînd evidenţa care, potrivit 
Epistolei către Romani 1,20, este „observată clar din crea- 
ţie”. Cuvîntarea apostolului Pavel din Areopag continua 
să fie un rezumat folositor al teologiei naturale și o reca- 
pitulare a doctrinelor și îndatoririlor ; însă formularea 
sa ce are aproape o valoare de crez (inspirată probabil de 
gînditorul grec Epimenides) : „Căci în El trăim şi ne miş- 
căm și sîntem” a devenit un răspuns congregaţional față 

de ritualul cultic laic pe care unii deiști îl propuneau ca 
înlocuitor al liturghiilor ortodoxe. 

Din asemenea pasaje biblice era clar că teologia natu- 
rală era un articol de credinţă: aşa cum avea să decreteze 
Conciliul Vatican I în secolul următor, revelația învăţa că 
existenţa lui Dumnezeu ca „Fiinţă independentă și veş- 
nică, de care depind toate fiinţele din lume”, nu s-a stabilit 
doar prin revelaţie, ci şi prin rațiune. Doctrina despre 
Dumnezeu Creatorul, fără de Care realitatea lumii este 
de negîndit, era „adevărul primordial”, împreună cu doc- 
trina corolară (observată și în tendinţa larg răspîndită a 
vremii de a se considera că vorbește despre Pronie, și nu 
despre Dumnezeu) a „proniei ce se extinde la toate făp- 
turile naturale și libere”, ducîndu-şi voinţa la îndeplinire 
chiar și prin război. Rațiunea şi natura au confirmat mo- 
noteismul, spre deosebire de credinţa iraţională în mai 
mulţi zei, și doctrina „simplităţii” lui Dumnezeu, spre 
deosebire de natura compusă a creaturilor. De la „sim- 
plitate” era un pas logic, tot prin intermediul teologiei 
naturale, pînă la neschimbabilitatea lui Dumnezeu ca 
„Fiinţa întru totul perfectă” şi de aici la impasibilitatea 
divină, în lumina căreia trebuia explicat limbajul biblic 
referitor la supărarea şi mînia divine. Cu excepţia doctri- 
nei Treimii, „care aparţine cu precădere religiei creştine”, 
toate tezele doctrinei creștine despre Dumnezeu erau 
„fundamentate pe principii ale religiei naturale” şi, prin 
urmare, amenințate atunci cînd aceste principii au fost 
puse în discuţie. 

Tot o doctrină ortodoxă era și cea potrivit căreia rațiu- 
nea era capabilă, fără ajutorul revelaţiei, să demonstreze 
că Dumnezeu are o cunoaștere perfectă a trecutului şi 
este judecătorul celor vii şi celor morţi. În consecinţă, cei 
ce propuneau o „religie exclusiv raţională” au insistat 
asupra faptului că nemurirea sufletului era o componentă 
esențială a acesteia. Legătura strînsă dintre doctrinele 
despre Dumnezeu şi suflet însemna că aceia care neagă 
nemurirea sînt „pe calea ateismului”. Existaseră mult 
timp divergențe de opinie între filozofi cu privire la natura 
sufletului ; acum existau controverse legate de nemurirea 
sufletului şi între teologi. Nemurirea trebuia apărată 
împotriva celor ce o negau, din trecut sau din prezent, 
care se bazau pe noțiunea de anihilare. În ciuda efortului 
de a nega faptul că este menţionată în Scripturile ebraice 
de dinaintea captivităţii babilonice, „ipoteza nemuririi 
sufletului uman” era identificată ca doctrină biblică, ca o 

adevărată temelie şi conţinut esenţial al doctrinei creștine 
a învierii. Imperativul „dobîndirii vieţii veşnice” era uni- 
versal, iar nemurirea era „un adevăr recunoscut peste tot 
în lume”. Totuși, aceasta nu demonstra că a fost generat 
de raţiunea pură sau de practicile funerare păgîne, de 
vreme ce apăruse la început, din revelaţia divină, înaintea 
sistemelor filozofilor păgîni, care, indiferent de teoriile 
lor, continuaseră să fie îngroziţi de perspectiva morţii. 

Doctrinele despre Dumnezeu și nemurire erau o probă 
a relaţiei ambigue dintre esenţa religiei adevărate și reli- 
giile istorice specifice. Eforturile anterioare de a postula 
o înrudire pozitivă a lor au fost supuse criticilor, însă 
încercarea de a găsi o „unitate a planului” în interiorul 
„marii varietăţi” a religiilor și dincolo de ea a continuat, 
chiar dacă fusese complicată în vremurile moderne de 
călătoriile de descoperire!. Întrucît aceste călătorii au 
contribuit la apariţia unor „noi viziuni asupra religiei 
păgîne”, teologia naturală, care se bazase la început pe 
teologia filozofică a Antichității clasice, acordînd doar oca- 
zional atenţie religiilor precreștine ale popoarelor ce acum 
aparţineau Bisericii, trebuia să analizeze date noi referi- 
toare la popoare la care se părea că nu exista „nici o 
închinare” la vreo zeitate. În același timp, descoperirea 
relatărilor despre un potop „la toate popoarele şi la cei 
mai vechi scriitori” a contribuit la confirmarea relatării 
din Facere; apelul neîntrerupt la paralelele cunoscute 
între Socrate şi lisus, între Ecloga a IV-a a lui Virgiliu 
sau cărţile sibiline și Evanghelii, precum și între scrierile 
ermetice ale Antichității tîrzii şi Scripturile creştine era 
îmbogăţit de o cunoaștere mai aprofundată a altor înţe- 
lepţi, în special Confucius, ale cărui „maxime simple și pe 
înţeles” puteau fi folosite pentru a „le explica pe cele mai 
greu de înţeles” ale lui Hristos. În sens negativ, paralelele 
între religiile necreştine şi practicile creștine au furnizat 
argumente pentru polemicile îndreptate împotriva cultu- 
lui sfinţilor. Deişti precum Toland erau acuzaţi că pun „toate 
religiile tradiţionale la același nivel”, inclusiv creștinis- 
mul însuși, însă teologii Bisericii au căutat să le clasifice. 
O taxonomie ce cuprindea patru grupuri — tot păgînismul 
amestecat și trei monoteisme care își aveau originea în 
Carte: iudaismul, creștinismul și Islamul — era repre- 
zentativă pentru acest efort. 


1. Geografică (n. trad.). 

Dintre acestea, Islamul a continuat să provoace tot 
felul de reacţii din partea creștinilor. Dintre cei pentru 
care căderea Constantinopolului din 1453 era încă o amin- 
tire vie, unii au articulat o eshatologie în care iminenta 
„cădere a mahomedanismului” ar fi un semn că Judecata 
de Apoi este aproape. Destinderea militară şi politică dintre 
ortodoxia răsăriteană și Islam era o ocazie pentru a aduce 
mulțumire lui Dumnezeu, dar și pentru a da glas îngri- 
jorării creștine. Unii polemişti creștini indicau metoda 
musulmană de propagare prin cucerire ca demonstraţie 
palpabilă a falsităţii sale, în timp ce alții sperau că prin 
reforma creștină adevărată, „piatra de poticnire fiind ast- 
fel în mod fericit dată la o parte — mai precis, viețile 
creştinilor —, mahomedanii îi vor privi cu alţi ochi”. Însă 
alţii echivalau „lucrurile de căpătîi pe care le găsesc în 
Coran” cu „unele aspecte principale ale religiei naturale”, 
o echivalare care făcea posibil ca una dintre cele mai 
elocvente pledoarii din secolul al XVIII-lea (sau din ori- 
care altul) în favoarea toleranţei religioase, Nathan înţe- 
leptul al lui Lessing, să le ceară evreilor, creștinilor și 
musulmanilor să-și recunoască originea comună și să se 
trateze reciproc cu conștiința că fiecare are o pretenţie 
legitimă la moştenirea lor comună. 

Într-o categorie aparte, ca problemă persistentă și fun- 
damentală pentru definirea esenței creștinătății, în ciuda 
acestei conştientizări existenţiale a Islamului, era încă — 
așa cum fusese, conştient sau nu, de-a lungul istoriei 
creștine încă de la începuturile sale și avea să fie și mai 
pregnant în secolul XX — legătura deopotrivă pozitivă şi 
negativă existentă între creștinism și iudaism. Se recu- 
noștea că „Eu sînt Cel ce sînt”, așa cum i se revelase lui 
Moise, era „singurul nume cuvenit şi incomunicabil al lui 
Dumnezeu” şi că monoteismul fusese „scopul principal al 
întregului Vechi Testament”, fără de care nu ar fi existat 
o doctrină creştină despre Dumnezeu. lisus a fost „un 
evreu practicant, un patriot”, iar cînd vorbea despre Dum- 
nezeu numindu-L „Tatăl Meu”, Se referea la „nimeni altul 
decît la Dumnezeul evreilor, acelaşi Dumnezeu pe care 
evreii Îl cinsteau în acea vreme”. De aceea, existau unii 
gînditori creștini care apărau iudaismul și pe evrei împo- 
triva ostilităţii creştine sau care afirmau că nu se cuvenea 
ca creștinii proveniţi dintre neamuri să arunce asupra 
evreilor vina pentru moartea lui Hristos, de vreme ce nu 
toţi luaseră parte la ea, iar neevreii fuseseră la fel de 
implicaţi. Unul dintre derivatele eshatologiei pietiste era 

o așteptare sporită, bazată pe capitolele 9, 10 şi 11 din 
Epistola către Romani, că, în ciuda interpretării lui Luther, 
„întregul Israel se va mîntui” cu adevărat, aşa cum se pro- 
mite la Romani. Pentru mulţi dintre pietişti, o astfel de 
convertire totală a evreilor la creştinism era „mai presus 
de dubiu”, dar criticii lor ortodocși credeau că e „mai mult 
o dorință decît o speranţă” şi au continuat să apere exe- 
peza restrictivă a lui Luther. Deși iudeii nu reușiseră de 
fapt să propovăduiască religia lor în toată lumea, mesajul 
Vechiului Testament nu fusese niciodată limitat la un 
singur popor, ci fusese menit a fi universal : istoria poporu- 
lui lui Israel era istoria tuturor popoarelor. 

Astfel de afirmaţii trebuie totuși privite în legătură cu 
cea mai mare parte a doctrinei despre semnificaţia istoriei 
evreilor, exprimată pînă și în cărţile de evlavie mistică: 
Dumnezeu Își vărsa mînia pe evrei pentru moartea Fiului 
Său și ei continuau să fie vinovaţi pentru atrocități îm- 
potriva creştinilor. Atacîndu-i „atît pe îndărătnicii iudei, 
cît și pe învățații vanitoși, care, din păcate, le ţin partea”, 
exegeza creștină ortodoxă apăra aplicarea directă a Vechiu- 
lui Testament nu la Israel și la iudei, ci la Hristos și la 
Biserică. Un convertit de la iudaism a demonstrat acest 
lucru prin corespondenţa punctuală dintre viaţa lui Hristos 
şi scrierile profeților. Folosirea pluralului ebraic pentru 
Dumnezeu era încă o dovadă a doctrinei Treimii, iar măr- 
turisirea lui Josephus [Flavius] în favoarea lui Iisus, în 
ciuda obiecţiilor pe care le ridicase, era autentică. Ca „un 
oracol ce stabilește momentul venirii lui Mesia”, profeția 
lui Iacov despre Iuda continua să servească drept punct 
central al argumentării creștine că locul iudaismului în 
istoria mîntuirii era, deşi providenţial, doar temporar. 
Reimarus a încercat să explice utilizarea profeţiei ca refe- 
rinţă la lisus Hristos, iar exegeza iudaică, prezentînd-o ca 
pe o simplă referire la istoria lui Israel, cerea un răspuns 
creştin. Un învăţat reformat a făcut cîte un comentariu 
filologic și teologic extins și erudit fiecărui termen ebraic 
important din verset, justificînd interpretarea sa hristo- 
centrică. Versetul însemna ceea ce însemnase mereu: că 
legămîntul lui Dumnezeu, care „mai înainte fusese restrîns 
între graniţele strîmte ale iudaismului, trebuia să fie acum... 
extins la toate popoarele, limbile și împărăţiile”. 

În ciuda admiraţiei pentru Maimonide, numit „cel mai 
mare giuvaer al neamului său”, creștinii au discreditat 
mare parte a iudaismului postbiblic ca pe un set de tradiţii 
viciate, bazate pe „o exactitate literală insuficientă” şi 


158 


Bnl. Diss. apol. 6.9 
(1747:290-291); 

Zinz. Gespr. 13 
(Beyreuther 1-111:110-120) 


Jeff. Syi. 2 (Adams 332) 
Aug. Spir. et litt. 8.13-14 
(CSEL 60:164-166) 

Wich. Pol. 2.3.6 (1752:133) 


Reim. Apol. 1.5.1.6-7 
(Alexander 1:698-705) 
Reim. Apol. 1.5.1.4 
(Alexander 1:690-694) 
Reim. Apol. 1.5.2.1 
(Alexander 1:721) 


Reim. Apoi. int. 8 
(Alexander 1:51); 
Mid. Wat. (1731:29) 


Schtz. Haer. 2.11 (1724:48) 


Tin. Chr: 1 (1730:2) 


Reim. Apol. 1.1.5.13 
(Alexander 1:177) 


Jeff. Vir. 17 (Peterson 287) 
Tol. Milt. (1699:79) 


Zinz. Zst. 24 
(Beyreuther 3-11:186-192) 


Vezi infra, pp. 330-332 


DOCTRINA CREȘTINĂ ȘI CULTURA MODERNĂ (DE LA 1700) 


preocupate în mare parte de mărunțţișurile unui compor- 
tament ritualic, şi au atacat Talmudul ca pe o distorsionare 
a mesajului biblic. „Sistemul lor a fost deismul”, declara 
un interpret radical, „adică credinţa într-un singur Dum- 
nezeu. Însă concepțiile lor despre Acesta și despre atribu- 
tele Lui erau înjositoare și injurioase”. Repetînd acuzaţia 
foarte veche că iudaismul este „pelagian” în doctrina sa 
despre păcat și har, alt gînditor creştin considera că aceasta 
era sursa altor greșeli iudaice. Ca și înainte, iudaismul a 
devenit ţinta atacurilor filozofico-teologice care vizau, acci- 
dental sau chiar în mod expres, particularitatea creşti- 
nismului însuși. Așa cum o prezenta Reimarus, imaginea 
Dumnezeului Vechiului Testament era una a unui tiran 
mărunt, a cărui „lege” revelată, cu porunci ridicole precum 
Sabatul, conţinea foarte puţin din esența religiei și care 
nu promisese niciodată un Mîntuitor, așa cum susținea 
creștinismul. „Mi se pare greu de înţeles”, încheia Rei- 
marus, „că, dintre atît de multe popoare mai înțelepte şi 
mai docile, Dumnezeu ar alege un popor atît de încă- 
pățînat și de stricat ca să-i fie stăpîn şi să-l iubească”. 

Pentru tot mai mulţi, aşa cum erau obligaţi să recu- 
noască apărătorii ortodoxiei, rezultatul acestei căutări a 
esenței adevăratei religii era un sentiment al detașării de 
pretenţiile de adevăr aflate în conflict ale diferitelor secte 
creştine și chiar ale diverselor religii ale lumii. „Toţi se 
plîngeau”, nota un critic al ortodoxiei, „de răceala și indi- 
ferenţa cu care oamenii întîmpinau ideile speculative ale 
creștinătății și toate sfintele sale rituri”; liderii Bisericii 
au dat vina pe religia naturală. Exista o largă recunoaș- 
tere a faptului că unanimitatea religioasă şi doctrinară 
era imposibilă, în afara cîtorva „principii primare gene- 
rale”. De aceea, aşa cum observa Thomas Jefferson, „reli- 
gia are o temelie solidă ; de diverse feluri, într-adevăr, dar 
toate bune ; întru totul suficientă pentru a menține pacea 
şi ordinea”. Nimic mai mult nu trebuia impus conștiinței 
cuiva. Ironia face ca secolul al XVIII-lea să fie și perioada 
unei expansiuni rapide a lucrării misionare creștine, în 
special în rîndul protestantismului pietist, după o peri- 
oadă de relativă inactivitate ce a urmat Reformei. Multe 
dintre implicaţiile doctrinare ale acestei expansiuni aveau 
să se facă simţite abia mai tîrziu. 

Chiar și acum aceste preocupări au ridicat totuși 
cu acuitate și putere nouă problema statutului restului 
umanităţii: „Mîntuirea mea”, exclama Reimarus, „se 
rătăceşte în mijlocul strigătelor disperate a milioane de 

suflete condamnate la chinuri veșnice !”. Or, după cum 
formula Tindal, se putea spune despre Hristos „că a fost 
trimis ca Mîntuitor al omenirii dacă vine să le închidă 
porţile cerurilor celor cărora înainte le erau deschise, cu 
condiția să facă aşa cum le dictează rațiunea ?”. În această 
perioadă, un număr mic de creștini radicali din Anglia și 
de pe Continent au arătat explicit și clar ceea ce un număr 
mult mai mare par a fi contemplat cel puţin ca posibilitate 
şi ipoteză — universalitatea mîntuirii. Dacă „toate neamu- 
rile lumii sînt de acord în privinţa elementului esenţial al 
creştinismului”, dragostea față de Dumnezeu și aproape, 
părea că pasul următor ar fi unirea finală a tuturor. Aceasta 
era „evanghelia veșnică, mesajul plin de speranţă al «sta- 
bilirii din nou a tuturor»”, indiferent ce însemnase iniţial 
acest pasaj biblic. Această redeşteptare a universalismu- 
lui a atras atacuri masive din partea ortodocșilor. „Înlo- 
cuim universalitatea tuturor oamenilor”, declara un calvin, 
„cu universalitatea celor aleși”. Universalismul era, in- 
sista un predicator luteran al curţii, o extindere nejusti- 
ficată a iubirii lui Dumnezeu și o derogare de la mijloacele 
harului de care Biserica era legată, chiar dacă, trebuia să 
li se conceadă universaliștilor, Dumnezeu nu era legat de 
aceste mijloace. 

Cele două principale surse de inspiraţie pentru dezvol- 
tarea teologiei speculative, Origen în Răsărit şi Augustin 
în Apus, erau şi figurile centrale ale dezvoltării răspunsu- 
lui creștin legat de problema particularităţii și universali- 
tăţii. Pentru fiecare dintre ei, fusese crucial mai ales cîte un 
pasaj din epistolele pauline : pentru Augustin, declarația 
de la 1 Timotei 2 că „Dumnezeu, Mîntuitorul nostru... 
voiește ca toți oamenii să se mîntuiască şi la cunoştinţa 
adevărului să vină”; pentru Origen, promisiunea de la 
1 Corinteni 15 că la sfi îrşitul istoriei, „cînd toate vor fi supuse 
Lui [Hristos], atunci şi Fiul Însuși se va supune Celui ce 
I-a supus Lui toate, ca Dumnezeu să fie toate în toţi”. 

Încercările lui Augustin de a armoniza universalitatea 
voinţei lui Dumnezeu de a-i mîntui „pe toţi” cu doctrina lui 
despre predestinarea absolută, potrivit căreia particulari- 
tatea voinței lui Dumnezeu de a mîntui numai anumite 
persoane își atinge mereu scopul, l-au condus la propune- 
rea unei varietăţi de soluţii exegetice, care au continuat 
să atragă foarte mult atenţia din Evul Mediu pînă în 
secolul al XVIII-lea. Atractivă părea mai ales sugestia sa 
că „toţi” se referă la toate categoriile de oameni, nu la toţi 
indivizii. Doctrinele predestinaţioniste ale calvinismului 

din secolul al XVI-lea și ale jansenismului din secolul 
al XVII-lea, care se revendicaseră agresiv de la moșşteni- 
rea augustiniană și susțineau că „puţini sînt cei ce vor 
merge la cer”, făceau imperative afirmarea voinţei mîntui- 
toare universale a lui Dumnezeu și precizarea, în același 
timp, că aceasta nu sugera că toate pedepsele au în reali- 
tate un caracter expiatoriu. Unii găseau sprijin în distinc- 
ţia medievală dintre voinţa universalistă „anterioară” şi 
cea particularistă „posterioară” a lui Dumnezeu. Așa cum 
formulase Conciliul de la Trident, „deși [Hristos] a murit 
pentru toţi, totuși nu toţi primesc binefacerea morţii Sale, 
ci numai cei cărora le este împărtăşit meritul suferinţei 
Sale”. 

Asemenea rezolvări ale paradoxului au continuat să 
facă apel la loialitatea celor care, în toate Bisericile, apă- 
rau învăţăturile tradiţionale referitoare la dreptatea divină, 
indiferent dacă aceasta includea sau nu dubla predesti- 
nare. Împotriva „universaliştilor reformaţi” radicali care 
amenințau să transforme iadul în purgatoriu, au susţinut 
că universalismul nu este o implicaţie necesară a milei 
divine. Totuși, mulţi erau tot mai înclinați să „extindă 
mila lui Dumnezeu” dincolo de dreptatea Sa şi, în conse- 
cință, să analizeze mai atent pasajele din Noul Testament 
ce „par să însemne că aceia care se folosesc din plin pe cît 
le este posibil de puţina lumină ce le este dată vor fi jude- 
caţi în funcţie de aceasta”. Pentru un număr mic, dar în 
creștere [de teologi], aceasta nu era însă de ajuns. „Nu le 
este dat”, se întrebau ei, „celor ce cred că orice revelaţie 
exterioară e atît de necesară pentru fericirea tuturor oame- 
nilor să arate cum se împacă noțiunea de Dumnezeu care 
este binevoitor față de toţi cu faptul că nu le-a împărtășit-o! 
tuturor copiilor Săi, cînd toți au la fel de multă nevoie de 
ea ?”. În lumina unei asemenea întrebări, cuvintele lui 
Pavel de la 1 Timotei 2 păreau „universalism curat”, iar 
speculaţia lui Origen despre mîntuirea universală părea 
mai atrăgătoare decît oricînd. 

Deși condamnarea acestei speculaţii de către Biserica 
veche era valabilă şi pentru susţinătorii moderni ai mîn- 
tuirii universale, sub anumite aspecte ei păreau mai 
răi decît Origen, pentru că el o avansase doar ca o posi- 
bilitate şi fusese conștient de pericolele pe care aceasta le 
implica. Ortodocşii dispreţuiau eforturile unor adepţi mo- 
derni ai lui Origen de a-i atribui doctrina universalistă a 

„restaurării” lui Grigorie de Nyssa, a cărui calitate de 
Părinte al Bisericii de o ortodoxie incontestabilă i-ar fi 
oferit o credibilitate nemeritată. Origen fusese indus în 
eroare de o teorie a preexistenţei sufletelor și de o ver- 
siune, legată de această teorie, a doctrinei voinţei libere 
şi aplicase universalismul său nu doar mîntuirii finale a 
întregului neam omenesc, ci chiar și a diavolului, teorie 
ce a fost condamnată atunci și trebuia respinsă acum. 

Cu toate acestea, calitatea lui de cel mai strălucit exe- 
get al creştinismului timpuriu a făcut să nu-i fie trecută 
cu vederea responsabilitatea de a fi acceptat universalis- 
mul aparent al profeţiei de la 1 Corinteni 15, potrivit căreia 
Hristos va încredința împărăţia Sa particulară stăpînirii 
universale a lui Dumnezeu, Care va fi atunci „toate în 
toți”. Aceste cuvinte nu erau în contradicţie cu doctrina 
ortodoxă a Treimii, pentru că se refereau „numai la sfirși- 
tul împărăției după iconomie a lui Hristos, pe care El a 
administrat-o în Biserica luptătoare de pe pămînt pînă la 
Judecata de Apoi” şi, prin urmare, la stăpînirea Sa prin 
cuvînt şi taine, care vor fi înlocuite în Biserica triumfă- 
toare; cuvintele nu puteau fi utilizate pentru a susține 
mîntuirea universală. Așa cum afirmaseră la unison cre- 
zurile și mărturisirile Bisericii, „această împărăție nu va 
avea sfîrșit”. Exista însă un sens mai profund, în ciuda 
„speculaţiilor” universaliste ale lui Origen și a „specula- 
ţiilor” predestinaţioniste ale lui Augustin, şi anume că 
nimeni nu poate susține fără echivoc doctrina mîntuirii la 
sfîrşit a diavolului, dar că ea trebuie totuși păstrată ca o 
„dorinţă a inimii credincioase”. 

În calitate de conţinut fundamental al esenței adevă- 
ratei religii, noţiunile de existență a lui Dumnezeu și 
nemurire a sufletului nu doar corespundeau presupoziţii- 
lor naturale necontestate — şi pînă atunci aproape de ne- 
contestat — ale revelaţiei supranaturale, ci erau și ceea ce 
Immanuel Kant a identificat drept „cele două propoziţii 
cardinale ale raţiunii pure”; pentru nici una dintre ele, sus- 
ţinea el, nu va fi vreodată posibil să se ofere „demonstraţii 
suficiente” cu ajutorul raţiunii pure și vor rămîne „întot- 
deauna transcendente pentru raţiunea speculativă”. Nici 
cei care le apărau pe temeiul exclusiv al raţiunii, nici cei 
care le respingeau pe același temei nu puteau avea pretenţia 
verificabilităţii obiective și raţionale. Deși acest „aspect 
negativ” al demersului filozofic al lui Kant nu consta în 
„încercarea de a disputa sau măcar de a pune la îndoială 
realitatea ori irealitatea metafizică” a acestor propoziţii 

cardinale, consta cu siguranţă în „critica mijloacelor prin 
Brth. Prot. Zheol. (1947:245) care sînt cunoscute” și a felului cum trebuiau stabilite. 

Teologia inimii 


Cînd Immanuel Kant, autorul unei definiții aproape cano- 
nice a Iluminismului şi al Criticii rațiunii pure, în care 
principiile fundamentale ale „esenței religiei adevărate” 
erau identificate ca fiind antinomii ce nu puteau fi nici 
demonstrate, nici infirmate doar cu ajutorul raţiunii, și-a 
încheiat Critica rațiunii practice din 1788 cu mărturisirea 
că „două lucruri umplu sufletul de o admiraţie și o venerație 
mereu crescînde și noi”, și anume „cerul înstelat deasupra 
mea și legea morală în mine”, mulţi dintre apărătorii cre- 
dinţei din secolul al XVIII-lea au văzut în aceasta o con- 
firmare filozofică a părerii răspîndite deja printre teologii 
veacului acestuia că Dumnezeu deschide o ușă credinţei 
după ce a închis alta. „Legea morală interioară” și întreaga 
gamă a sentimentelor, îndatoririlor şi experienţelor care 
fac parte împreună cu ea din viaţa interioară rezistă chiar 
şi atunci cînd presupusele temelii transcendente ale cre- 
dinţei demonstrate de „cerul înstelat de deasupra” erau 
supuse unui atac continuu. „Uneori am fost înclinat să 
cred”, comenta un observator deosebit de atent, „că înţe- 
lepciunea lui Dumnezeu a permis, în ultimul timp, ca 
semnele exterioare ale creștinismului să fie ascunse și 
împiedicate să se manifeste cu scopul ca oamenii (cei 
meditativi, în special) să nu se oprească aici, ci să fie siliți 
să privească înlăuntrul lor şi să ajungă la lumina ce le 
strălucește în inimi”. 

Se părea că acest lucru e cît se poate de „nimerit”; 
pentru că, avînd în vedere faptul că „fariseii moderni” 
care „învăţaseră să trăncănească un pic mai ortodox despre 
nașterea din nou” rămîneau totuși „la fel de străini de expe- 
rienţa trăită a acesteia” ca întotdeauna, răspunsul real la 
criza ortodoxiei, cauzat de „vremurile cumplite în care 
trăim”, era o mai intensă „experiere” a „intimităţii sfinte 
cu Mirele ceresc”. Cînd acești promotori ai vieţii interioare 
au vorbit despre „teologie”, nu s-au referit la „ilumina- 
rea” (Aufklărung) omenească, ci la „iluminarea divină” 

(găttliche Erleuchtung). Cuvîntului de ordine al Iluminis- 
mului, „Îndrăzneşte să cunoşti !”, ei îi opuneau laitmotivul 
biblic „Îndrăznește să crezi !”. „Creştinul aproximativ”, 
credincios cu numele, dar nu cu fapta, trebuia să ajungă 
la „izvorul principal al religiei practice”, „de la religia doar 
exterioară” la „religia din inimă”, care era dincolo de orice 
argument raţional. „Dumnezeu cercetează inima întreagă, 
sufletul complet” şi de aceea argumentarea de la morali- 
tate la religie și de la experienţa subiectivă a sufletului la 
realitatea lui Dumnezeu nu era cu nimic mai puţin legi- 
timă decît argumentele cosmologice tradiționale în favoa- 
rea existenţei lui Dumnezeu. Pentru a argumenta această 
teologie nouă și simplă, care putea fi înţeleasă de orice 
inimă curată, John Jamieson a susţinut o serie de 50 de 
predici, fiecare dintre ele tratînd un anumit aspect al 
superiorității religiei inimii faţă de cea a intelectului, iar 
Pierre Poiret a publicat o colecție de tratate în franceză, 
sub titlul generic Teologia inimii, pe aceste teme şi pe 
altele înrudite, aparţinîndu-le celor pe care subtitlul colec- 
ției îi numea „suflete simple și curate” din trecut și din 
prezent. Oricare dintre temele doctrinare implicate în 
apărarea obiectivităţii revelaţiei transcendente putea fi 
tratată şi apărată într-o cu totul altă manieră. 


Transpunerea afectivă a doctrinei 


Minunile, tainele și autoritatea, a căror validitate ca reali- 
tăţi obiective părea că a expirat, au revenit la viaţă cînd 
au devenit, în schimb, forme de exprimare a validității 
subiective a experienţei interioare. Minunile erau privite 
în relaţie cu „utilitatea lor pentru sufletul fiecărui creștin 
credincios”, ca unele prin care „devenim copii în evlavia şi 
simplitatea inimii noastre” ; în acest sens, „orice răspuns 
la rugăciuni este o minune în sens propriu”, cînd Dumne- 
zeu mișcă inima. Chiar şi apărătorii tainelor suprana- 
turale au recurs la argumentul că ele „se referă la taina 
Domnului dinlăuntrul credincioșilor” și au făcut deosebirea 
între taine şi superstiții exact pe temeiul faptului că aces- 
tea din urmă „nu-l conduc pe om către viaţa interioară, 
către liniștea interioară a inimii sale”; taina era de necu- 
prins, pe cînd virtutea și moralitatea erau vizibile. Între 
timp, opozanţii lor radicali făceau distincţie între crești- 
nismul autentic, originar, o „religie naturală interioară”, 
ce „la început era simplă și clară”, de „tainele” care au 

apărut mai tîrziu, cînd „creştinismul a fost pus pe ace- 
lași nivel cu misteriile lui Ceres și cu orgiile lui Bacchus”, 
pe care „preoţii... le-au impus credulităţii oamenilor”. 
„Autoritatea” („Etovo(a”) specială pe care Noul Testament 
a atribuit-o învăţăturii lui Hristos, ca fiind calitatea ce 
L-a deosebit pe El de contemporani, se referea la expe- 
riența inimii, la trăirea interioară care dădea putere cuvîn- 
tului exterior. 

Nu era însă necesar să fie acceptate ca valide toate 
concluziile negative spre care părea a conduce cercetarea 
istorică. Astfel, o revistă istorică manifestînd o tendință 
critică față de exegeza creștină a așa-ziselor profeţii me- 
sianice ale Vechiului Testament trăgea concluzia că un 
creştin care Îl putea totuşi „vedea pe Hristos în Vechiul 
Testament, unde altcineva nu-L vedea defel”, ar trebui să 
fie sigur mai întîi „că Îl primeşti şi în inima ta, cu blîn- 
deţea și bunătatea Sa, altfel Il vezi degeaba”. „Istoria 
scurtă a Bisericii” lămurită în parabola lucrătorilor din 
vie putea și trebuia să fie aplicată și celor cîteva etape ale 
vieţii individului. Era nevoie însă de o nouă istoriografie, 
„care să se ocupe şi de altceva decît de vînătoarea de 
erezii și de diferitele probleme amestecate ce au supravie- 
ţuit în lume în numele religiei”. Concentrîndu-se asupra 
unor figuri precum Bernard de Clairvaux, Bonaventura, 
husiţii și Luther, o astfel de istoriografie va identifica 
succesiunea de-a lungul veacurilor a celor care au arătat 
„că mireasa [Biserica] a fost mereu îndrăgostită de Mirele 
ei” și va descoperi astfel adevărata continuitate, și nu miș- 
carea oscilantă a istoriei bisericești de la hiatus la lacuna, 
care domina acum relatările istorice. 

Ca parte a istoriei Bisericii, controversele din trecut și 
din prezent privind persoana şi lucrările lui Hristos ce- 
reau o schimbare de perspectivă asemănătoare. Un tratat 
franciscan, care mărturisea în terminologia tehnică a Con- 
ciliului de la Calcedon din 451 dogma ortodoxă veche a 
„unirii ipostatice” între „dumnezeirea măreaţă şi impa- 
sibilă” a celei de-a doua Persoane a Treimii și „slăbiciunea 
muritoare” a naturii umane a lui lisus Hristos şi care repeta 
formulele dogmatice antimonoteliste ale celui de-al III-lea 
Conciliu de la Constantinopol! din 681 despre „preasfînta 
Sa îndoită voinţă”, invoca tot acest limbaj inspirat din 
crezuri pentru a promova evlavia faţă de cultul Sfintei 


1. Cunoscut în spaţiul răsăritean ca al șaselea Sinod Ecumenic 
(n. trad.). 

Inimi a lui lisus. Accentul pus pe Schimbarea la faţă a lui 
lisus ca evenimentul prin care Hristos a fost făcut cunos- 
cut, după ce „ascunsese puterea împărăției Sale”, continua 
să fie un semn distinctiv al dogmei ortodoxe răsăritene și 
al evlaviei, în opoziţie cu „filozofia acestei generaţii”, însă 
pentru alții putea însemna și că „pregustarea vieţii veş- 
nice constă în transfigurarea lui lisus în interiorul nos- 
tru”. În mod similar, interpretarea morţii lui Hristos ca 
satisfacție oferită dreptăţii divine pentru păcatele ome- 
nești, care era un semn distinctiv al dogmei și evlaviei 
occidentale, a devenit un mijloc de iluminare a inimii 
fiecăruia de către Duhul Sfînt, prin luarea în considerare 
a „supărărilor sufletului” lui Hristos, ce erau conţinutul și 
preţul satisfacţiei. „Ce a suferit pentru noi” era în plus 
„obiectul principal” al unei contemplaţii bineplăcute lui 
Dumnezeu a crucii și a suferințelor; dar o teologie nu ar fi 
„cu adevărat apostolică” dacă ar neglija „să clădească pe 
temelia aceasta și doctrinele divine despre felul în care 
Hristos există, trăiește, sălășluieşte și lucrează în noi prin 
credinţă”. 

Pentru numeroși apărători, ca şi pentru majoritatea 
criticilor credinţei tradiţionale, căutarea esenței religiei 
adevărate, ca „prezenţă obiectivă a lucrurilor din afara 
mea”, părea că şi-a cauzat propria distrugere. În locul „aces- 
tei esențe putrede şi reci a creștinismului” erau necesare, 
mai ales într-o „expunere a doctrinei creștine”, „reflecţia 
serioasă” şi „deșteptarea”, pentru a descoperi că esența nu 
constă în „cunoaştere, afirmarea cu tărie şi pălăvrăgeală, 
nici în speculaţii înalte”, nici măcar „în tot felul de opinii 
ciudate” ; „în aceasta constă creştinismul adevărat, ca fie- 
care să-L recunoască pe Domnul lisus ca Mîntuitor per- 
sonal şi Domn”. În cazul întrebării jalnice ridicate de 
relativism : „Unde este locul adevăratei religii creștine 
între atîtea forme religioase ?”, răspunsul era: „Este cu 
totul în sufletul tuturor creștinilor adevăraţi, indiferent 
de confesiune”, acolo unde fusese cu adevărat întotdea- 
una. Sentimentele umane au fost date de Dumnezeu „ca 
ele să poată servi scopului final al omului şi importantei 
preocupări pentru care Dumnezeu l-a creat pe om, adică 
religiei”. Deşi Duhul Sfînt nu contrazice rațiunea, El o 
transcende şi este „Dumnezeirea care sălășluiește în” inima 
omului, astfel încît „simţirea ce există în mod natural în 
inima acestuia”, în momentul în care a depășit „raționa- 
mentele”, ajungînd la „trăiri afective”, să devină o dovadă 
a existenţei lui Dumnezeu și o formă de a-l descoperi 

atributele ; căci, „pînă cînd nu vorbeşte Hristos Însuşi 
inimii, nici cea mai puternică dovadă nu va avea nici o 
putere”. Esenţa adevăratei religii era mai mult decît sim- 
ţirea subiectivă, însă nu era cu nimic mai prejos ; nu putea 
fi echivalată cu moralitatea, dar nici separată de ea. 

Dihotomia dintre autenticitatea acestei „teologii a ini- 
mii” particulare și artificialitatea teologiei confesionale 
publice și politice a Bisericii, dintre religia „publică” și 
cea „privată”, ce era valabilă pentru toate Bisericile „în 
toate felurile”, era un simbol al crizei ortodoxiei. În mo- 
mentul în care un profesor de teologie proaspăt numit a 
afirmat o continuitate între catedra sa universitară și 
slujirea pastorală, acest lucru începea să pară anacronic. 
Indiferenţa teologiei inimii faţă de subtilităţile distincţiei 
doctrinale dintre cele cîteva confesiuni părea să înlocu- 
iască Scriptura cu experienţa, ceea ce implica o respingere 
a obligaţiei ortodoxe de a „mărturisi, atît individual, cît și 
public, dogmele necesare ale Bisericii Catolice”, așa cum 
fuseseră acestea definite de „credinţa ortodoxă fără pată 
şi de tradiţiile Bisericii, ocolindu-se orice inovaţie” ; aceasta 
nu reprezenta altceva decît o inversare a relaţiei dintre 
„învăţătură” şi „mărturisire” (ca să nu mai vorbim despre 
„credinţă”) în definirea doctrinei. Printr-un amestec de 
motive politice şi teologice, Bisericile Reformei produse- 
seră, în poziţiile lor oficiale, mărturisiri confesionale de o 
diversitate care crea confuzie. Acestea erau menite însă a 
fi doar declaraţii de independenţă faţă de o Biserică des- 
potică și, în consecinţă, aveau acum „doar o autoritate 
exterioară, politică”, nefiind propriu-zis normele doctri- 
nale, aşa cum deveniseră în unele Biserici. 

Astfel, „teologia ca vocaţie și ocupaţie a teoreticienilor 
are un scop cu totul diferit de cel al religiei creștine văzute 
ca asentiment public și politic al poporului”. De aici rezulta 
că „pregătirea pentru erudiţia teologică în secolul nostru 
este şi trebuie să fie cu totul diferită” de ce fusese în seco- 
lele anterioare. Teologul, activînd „în particular” ca erudit 
universitar și profesor de creştinism, nu avea „dogme” : el 
nu trebuia să dea socoteală nici unei „doctrine publice” a 
vreunei Biserici, ci numai forului conștiinței sale, iar munca 
sa avea o autonomie formală. Luînd în considerare toate 
acestea, nu era prea dură părerea criticului acestei poziţii 
care declara că, susținută consecvent, ducea la „îngropa- 
rea” mărturisirii, a crezului şi a doctrinei Bisericii. Se putea 
afirma totuși că „această mărturisire a noastră, această 
religie a inimii, transformă toate cărţile reprezentative al 

căror adevăr îl acceptă în simple crezuri ale inimii”, adică 
exact cum trebuiau înţelese aceste mărturisiri. Dacă toate 
cărţile reprezentative ar fi fost distruse, ar fi putut fi re- 
scrise din ceea ce se afla în inima adevăraţilor credincioși. 
Fiecare în felul său, toate crezurile şi mărturisirile 
importante ale Bisericilor istorice s-au dovedit potrivite 
cu transpunerea în lumina teologiei inimii: „Credem” a 
trebuit să devină „Cred”. Aceasta nu se întîmpla numai în 
cadrul protestantismului britanic şi continental, unde era 
într-un fel de aşteptat, ci şi în cadrul ortodoxiei răsăritene 
şi al romano-catolicismului, unde s-a putut ralia dezvol- 
tărilor anterioare ale spiritualităţii și teologiei. Creștinis- 
mul răsăritean a reproșat teologiei occidentale, fie ea 
romano-catolică sau protestantă, că toate dogmele Bise- 
ricii sînt deja conținute în crezurile istorice, mai ales în 
cele de la conciliile de la Niceea şi Constantinopol; însă 
părea adecvat să se adauge explicaţia că scopul acestor 
dogme era să fie acceptate şi urmate de fiecare credincios, 
de vreme ce „dogma” trebuia să devină „poruncă”. Conci- 
liul de la Trident definise, împotriva Reformei protes- 
tante, „folosirea îndreptăţită a icoanelor” ca [practică] ce 
le acorda „cinstirea și închinarea cuvenite”, fără a implica 
noțiuni precum „divinitate sau virtute” cu referire la icoane 
ca atare ; era însă necesar să se explice că scopul acestei 
legislații doctrinale era acela „de a spiritualiza simţirile 
noastre” și de a le trezi la „o evlavie autentică”. 
Doctrina confesiunilor protestante a cunoscut o trans- 
punere similară. Gilbert Tennent a apărat, împotriva lui 
Zinzendorf și a moravilor, Mărturisirea de credință de 
la Westminster ca pe un „sistem preţios de adevăruri”, ce 
aparține „aprobării armonioase a Bisericilor reformate” 
de pretutindeni în mărturisirile lor; însă într-un discurs 
intitulat Pericolele unei slujiri neconvertite el afirmase că 
„slujirea oamenilor fireşti este periculoasă” și că actul de 
convertire personală e necesar unei slujiri eficiente — im- 
plicaţii ale „punctelor calvine” exprimate în aceste norme. 
Împotriva intelectualismului de care uneori acuzase dog- 
matica confesională, John Wesley a susţinut că „cineva 
poate să fie de acord cu trei crezuri sau cu douăzeci și 
trei... şi totuși să nu aibă nici un fel de credinţă creștină”, 
atîta vreme cît natura reală a religiei adevărate nu consta 
în „ortodoxie sau păreri corecte”, ci, „și mai adînc, în chiar 
«omul cel tainic al inimii»” ; totuși, era sigur că, în această 
chestiune, ca şi în întreaga sa teologie în general, era în 
acord cu Cele 39 de articole ale Bisericii Angliei, în care 

„Biserica noastră [anglicană] se comportă (într-adevăr, în 
multe chestiuni) urmînd celei vechi”. 

Una dintre cele mai ambiţioase încercări din secolul 
al XVIII-lea de a transpune o carte reprezentativă într-un 
„crez al inimii” — încercare ce ar putea servi ca bază a revi- 
zuirii fenomenului în toate confesiunile — a fost reinterpre- 
tarea Confesiunii de la Augsburg, în lucrarea lui Nikolaus 
Ludwig Graf von Zinzendorf, Douăzeci şi unu de discursuri 
despre Confesiunea de la Augsburg, din 1747-1748. Cele 
21 de discursuri nu corespundeau „rezumatului doctrine- 
lor” din primele 21 de articole ale confesiunii, însă au modi- 
ficat atît succesiunea, cît și conținutul acestora. Critica 
lui Zinzendorf că mărturisirea exterioară fără convingere 
interioară este o minciună li s-a părut criticilor săi că 
înlocuiește criteriul confesional al doctrinei pure și al înțe- 
legerii corecte cu „simţirea simplă, nestingherită de înţele- 
gere”. Dar el a simţit că poate invoca autoritatea Cărții 
Concordiei în sprijinul principiului său potrivit căruia cre- 
dinţa „nu este în gînduri sau în minte, ci în inimă, o lumină 
aprinsă în inimă”, El a explicat că nu va fi de acord cu „dis- 
preţul faţă de Confesiunea de la Augsburg”, ce era la modă 
printre unii teologi. Preţuia confesiunea pentru că refu- 
zase constant să recurgă la „demonstrarea” apriorică a 
articolelor de credinţă, mulţumindu-se cu „afirmarea” lor 
pe baza Scripturii, lucru care susținea polemicile sale 
împotriva „demonstraţiei și disputei”; avea încredere în 
Confesiunea de la Augsburg pentru că pe cei ce-i împăr- 
tăşeau credinţa îi salvase de haosul doctrinal în care i-ar 
fi putut conduce naivitatea teologică. 

În calitate de crez al inimii, Discursurile nu începeau 
în primul articol cu doctrina despre Dumnezeu ca Treime, 
precum Confesiunea de la Augsburg, ci cu o examinare 
a „marii diferenţe” dintre doctrină şi credinţă, dintre „a 
fi credincios” şi „a recunoaște un adevăr” pur și simplu: 
Micul catehism al lui Luther modificase cuvintele de des- 
chidere ale Crezului apostolic, „Cred în Dumnezeu... Crea- 
torul”, în „Cred că Dumnezeu m-a creat”. Un autor care 
cerea ca fiecare „să creadă tot ce maica noastră sfîntă, 
Biserica Romei”, mărturisește în privinţa articolelor de 
credință putea defini „doctrina creștină” drept o contem- 
plare a virtuţii, cu scopul de a fi sesizată de afecte. „Noii 
eretici”, li se spunea romano-catolicilor francezi, erau cei 
care se străduiau „să stabilească singuri dogmele doctri- 
nei” ; totuşi, „problemele de doctrină” nu ţineau în primul 
rînd de cunoaștere, ci de simțire. După cum subliniase 

Ioan Gură de Aur, „Hristos a vorbit doar rar despre dog- 
mele” şi tainele credinţei, ci aproape în exclusivitate despre 
„curăţia vieţii”; același lucru se putea spune și despre 
Ioan Gură de Aur însuși. În vreme ce „creştinismul real, 
adevărat” era atît „un principiu existent în suflet”, cît şi 
„un cadru sau sistem al doctrinei”, „acest sistem al'doctri- 
nei era cel care descrie caracterul [creștin]... și îmi pro- 
mite că va fi al meu”; orice alt sistem nu era decît un 
„schelet pentru corpusul de învățături”. 

Avertismentul noutestamentar legat de cei care „fac 
dezbinare... împotriva învăţăturii” se referea la „doctri- 
nele principale ale religiei”, ce constituiau temelia adevă- 
ratei evlavii, dar era îndreptat în special împotriva celor 
care „înstrăinează simţirile oamenilor buni unele de altele”. 
Termenul doctrină cuprindea mai mult decît crezurile, 
mărturisirile de credinţă și dogmele care erau subiecte 
ale teologiei dogmatice : exista o „doctrină” a vieţii monas- 
tice, una despre leacurile sufletului și manifestarea dra- 
gostei față de ceilalți, o „doctrină” despre maniera corectă 
de a desfășura alegerile pentru scaunul papal și una despre 
curăția morală și desăviîrşire. Așa cum afirma un teolog, 
„propunerea doctrinară pe care o fac este aceasta: Ade- 
vărata religie constă, în mare parte, în trăirile sfinte”; 
sau, după cum formula altul, „ceea ce a promis creştinis- 
mul (văzut ca doctrină) s-a împlinit în sufletul meu”. Cînd 
un teolog danez a declarat : „Doctrina în care sufletul meu 
îşi află pacea este un adevăr divin”, el nu a făcut o des- 
criere, ci a stabilit un criteriu. 

Fiecare doctrină, inclusiv cea trinitară, trebuia să se 
conformeze acestui criteriu. Zinzendorf era convins că, 
„întrucît nici un sistem nu își are începutul în taina Sfintei 
Treimi”, primul articol din Confesiunea de la Augsburg 
era „un subiect separat de celelalte”. Teologii universitari 
„care nu-L iubesc pe Mîntuitorul lor” puteau, cu toate aces- 
tea, să continue „să pălăvrăgească despre taina Treimii”. 
Problema decisivă a doctrinei treimice nu era reprezentată, 
așa cum afirmau astfel de teologi, de raporturile dintre 
Tatăl, Fiul şi Duhul Sfînt, ci de „raporturile lor cu noi”. 
Formulată într-o manieră absolut disjunctivă — şi Zinzen- 
dorf însuși nu vorbea mereu așa —, polemica sa era, cu 
siguranţă, extremă chiar și în vremea sa, dar era un exem- 
plu extrem al unei tendințe mai generale de a salva doc- 
trina Treimii, modificînd-o. „Sfintul Augustin... explică 
Treimea în Unitate, prin exemple ale conștiinței reciproce”, 
iar analiza deschizătoare de drumuri pe care Augustin a 

făcut-o „treimii interioare” a omului ce reflecta Treimea 
divină era un model și o justificare a continuării şi extin- 
derii unor astfel de speculaţii. Treimea era pentru autorul 
unui manual dedicat începătorilor în viaţa religioasă un 
mijloc de a explica semnificația săvîrșirii semnului crucii 
în cultul public și în cel privat. Editorul lucrării Teologia 
inimii credea că e posibil să rezolve conflictul dintre Răsă- 
rit şi Apus pe tema Filioque transformînd pe Tatăl, pe 
Fiul şi pe Duhul Sfînt în „însușiri ale sufletului”, fiecare 
purcezînd din ceilalţi doi. Wesley considera că adevărata 
ortodoxie înseamnă următorul fapt : „cunoașterea lui Dum- 
nezeu unic şi întreit este strîns legată de adevărata cre- 
dință creștină, de întreaga religie esenţială”. 

Fiind „articole de credință”, dogma Treimii și cea a 
celor două naturi ale lui Hristos puteau astfel să fie rezu- 
mate în afirmaţia că Hristos este „regele inimii mele”. 
Astfel, era posibilă rezumarea „întregului conţinut” al 
doctrinei creştine astfel: „că sîntem ai Mîntuitorului şi 
devenim o inimă și un suflet cu El, așa încît moartea şi 
suferinţa Lui... sălășluiesc mereu în inima noastră”. Este 
inutil și o speranţă deșartă să credem într-o „cunoaștere 
istorică a lui Hristos, dacă în tot acest timp El rămîne 
străin și departe de noi”, deși această afirmaţie nu în- 
semna nici pe departe că istoricitatea unor fapte relatate 
în Evanghelii, precum înălțarea la ceruri, ar fi lipsită de 
importanţă. Era însă posibil și ca, sub pretextul unei 
apărări ortodoxe a istoricităţii și a doctrinei adevărate, 
„motivînd că vor să-L predice pe «lisus pentru noi», au 
curajul să ni-L fure din inimi — chiar pe El, Care vrea să 
fie «lisus din noi»”. Fiecare dintre cele trei slujiri ale lui 
Hristos, de proroc, de preot și de împărat, trebuia înţe- 
leasă nu doar „în mod exterior și universal”, ci, în primul 
rînd, „interior și individual”. „A veni la lisus” prorocul 
însemna a-L găsi în cuvintele Scripturii, dar era în zadar 
dacă „Duhul Sfînt nu zidește credinţa în noi și prin puterea 
ei nu ne aduce la harul lui Hristos”, pe fiecare pe rînd. Doc- 
trina lui Hristos este doctrina nașterii din nou. Evlavia 
romano-catolică faţă de Sfinta Inimă a lui lisus și-a găsit 
echivalentul în avertismente protestante de genul celor 
ale lui Gerhard Tersteegen: „Inima noastră întreagă ar 
trebui să devină inima lui Hristos, încît El să-Și pună 
pecetea pe ea și să zică: «Aceasta este inima Mea»”. 

Transpunerea afectivă a doctrinei creștine s-a extins 
la toate articolele de credinţă din tradiţie și la toate ches- 
tiunile asupra cărora Bisericile și teologii nu fuseseră de 

acord şi cărora li se putea aplica principiul „nu vrem să 
intrăm în controverse; ...lăsaţi-ne numai să căutăm în 
inima și în conștiința noastră”. Cele șapte taine, așa cum 
erau afirmate de Biserica Ortodoxă Răsăriteană (și de 
romano-catolicism), descriau pelerinajul sufletului omului 
de la naștere pînă la moarte. „Prezenţa reală” a lui Hristos 
în taina Euharistiei era una „în trup și suflet”, unindu-se 
cu sufletul credinciosului. Diferenţa dintre doctrina pre- 
zenţei reale și învăţătura că „nu vedem nimic altceva în 
[elemente] decît că pîinea e un simbol și o pecete a trupu- 
lui răstignit al lui Hristos, care este cu adevărat arătat 
(exhibitum) în Cina Sfîntă”, putea, atunci, să fie reinter- 
pretată ca semnificînd că Euharistia este de folos tuturor, 
indiferent de teoriile lor referitoare la prezenţă — cu sin- 
gura condiţie ca ei să creadă cu adevărat ceea ce mărtu- 
risesc, orice ar fi aceasta. Și cînd un copil aflat la prima sa 
împărtășanie declară : „Nu înţeleg totul, dar îmi dă o stare 
de bine” nu este „așa de rău”, de vreme ce „Scriptura o 
numește o stare care adesea e asemenea celei pe care i-o 
creează omului înţelegerea cuvintelor”. 

Așa cum sugerează acest apel la precedenţa scriptu- 
rală, se putea face o pledoarie — cu puternic caracter 
exegetic și hermeneutic, dar și teologic şi psihologic — în 
favoarea unei metode de studiu al Bibliei care să nu pună 
accentul doar pe autoritatea ei, ci în primul rînd pe apli- 
carea ei personală, „Scriptura interpretată nu doar cu 
ajutorul lexicoanelor și al dicţionarelor, ci și cu ajutorul 
doctrinelor descoperite de Dumnezeu și de o învăţătură 
interioară şi o ungere a Duhului Sfînt”. De asemenea, 
acolo unde nu exista vreo referire explicită la el, elementul 
afectiv trebuia extras din textul Scripturii. Cuvîntul lui 
Dumnezeu din Biblie este cu adevărat lumină, dar o lumină 
menită să strălucească „nu numai în faţa ochilor noștri, ci 
şi în inimile noastre”. Chiar și detaliile „exterioare” ale 
istoriei biblice erau consemnate pentru folosul „sufletului 
nostru” şi astfel trebuiau înţelese. Scopul celui mai impor- 
tant text care susținea inspirația Scripturii era să scoată 
în evidenţă cît de „folositoare” era aceasta, în „maiestatea 
şi autoritatea ei dominantă”, pentru a-l întări pe credin- 
cios. Avertismentele ortodoxe potrivit cărora „cuvîntul 
exterior al lui Dumnezeu este în același timp vocea Sa 
interioară”, astfel încît ele nu trebuie separate, atacau 
ceea ce se considera că a devenit o exagerare a elementu- 
lui subiectiv în exegeză. Totuși, același teolog care avertiza 
cu privire la „încrederea excesivă în simțămîntul personal 

în interpretarea Scripturii” nu a putut vorbi despre „sigu- 
ranța subiectivă” ce trebuie să însoţească „siguranța 
obiectivă” a exegetului. „Oricine doreşte să progreseze în 
interpretarea Scripturii”, avertiza Bengel, „se cuvine să 
cerceteze de unde vine motivația personală a interpretării”, 

O campanie de acest fel pentru recuperarea centralităţii 
„practicii” în definirea creștinismului era, prin însăşi natura 
sa, preocupată de evlavia laicilor și de experienţa vieţii 
creștine, precum și de structurile și de instituţiile concrete 
ale Bisericii. Era nevoie de „o nouă accentuare a predicării 
biblice, precum şi a trăirii pocăinţei şi a nașterii din nou, 
de construirea unor case de rugăciune pentru întărirea reci- 
procă și povăţuirea credincioșilor «renăscuţi» și de o refor- 
mare a practicii pastorale care să pună mai puţin accentul 
pe teologia polemică scolastică şi mai mult pe dezvoltarea 
unei slujiri sensibilizate, preocupată de viaţa liturgică prac- 
tică şi morală a membrilor parohiei”. Totuși, o asemenea 
decizie de a „evita toate abstracţiunile în probleme ce ţin 
de inimă” şi de a pune în principal accentul pe „proble- 
mele strict interioare” nu putea eluda legătura insepara- 
bilă (în ambele direcţii) dintre viaţa și teologia creștine. 

Avertizînd cu privire la încrederea excesivă fie într-o 
înțelegere intelectuală a doctrinei, fie în „simțămîntul 
inimii și al conștiinței”, un lider pietist din Germania pro- 
testantă aprecia că toate acestea trebuie să conducă la „o 
strădanie penitenţială continuă și persistentă, la o lucrare 
a credinţei şi a dragostei şi la [experienţa] pocăinței și a 
speranţei”. In Spania romano-catolică, cineva care a trăit 
cam în aceeași perioadă își începea tratatul despre greu- 
tăţile pe care sufletul le întîmpină în viaţa sa devoţională 
cu o înșiruire analoagă a celor trei componente ale teo- 
logiei inimii : „Nu există nici o îndoială că sufletele binecu- 
vîntate care ajung pe culmile desăvirșirii sînt foarte puţine 
şi rare în această viaţă trecătoare”; aceasta „ne învață 
experiența”, a continuat el, și aceasta „ne spune Duhul 
Sfint”. Şi arhiepiscopul Fenelon descria starea de har în 
termeni similari: „În această stare, dreptatea nu e doar 
atribuită, ci, în realitate, este dăruită sufletului. Aceasta 
nu înseamnă că sufletul are o pornire egoistă, care este 
total contrară desăvirşirii, ci că această stare devine reală 
în suflet prin infuzia de Duh Sfint şi prin completa dăruire 
a sufletului și a acțiunilor lui”. 

Dumnezeu şi sufletul 


Nu era o invenţie a teologiei pietiste a secolului al XVIII-lea — 
ci mai degrabă fusese una dintre metodele standard ale 
pietăţii şi teologiei creştine din toate timpurile — stabilirea 
unei legături între obiectivitatea lui Dumnezeu și subiec- 
tivitatea sinelui. Cunoscuta formulă hristologică a „pre- 
existenţei, chenozei și preamăririi” din epistolele pauline 
era introdusă de cuvintele: „Gîndul acesta să fie în voi”; 
iar cea mai explicită expunere a doctrinei răscumpărării 
din evangheliile sinoptice, „Fiul Omului a venit... ca să-Și 
dea sufletul răscumpărare pentru mulţi”, a luat forma unei 
clauze subordonate în sprijinul poveţei lui Hristos adre- 
sate ucenicilor Săi: „Care între voi va vrea să fie mare să 
fie slujitorul vostru”. Augustin dăduse acestei legături 
expresia clasică în una dintre scrierile sale de început: 
„Ce vreţi să știți ? Dumnezeu și sufletul, asta este ce do- 
resc să ştiu, nimic mai mult”. Folosit de Augustin și proba- 
bil şi de apostolul Pavel şi de autorii Evangheliilor, un 
astfel de procedeu presupunea învăţătura Bisericii ca dat 
obiectiv pe baza căruia s-au construit experienţa subiectivă 
şi predicarea. Dar acum, cînd însăși obiectivitatea era 
pusă în discuţie, subiectivitatea putea fi invocată pentru 
a-şi asuma sarcina dificilă de a verifica ceea ce fusese con- 
siderat pînă atunci de la sine înţeles. 

O oarecare combinaţie între cele două metodologii s-a 
regăsit în declaraţia potrivit căreia „o reflecţie atentă asu- 
pra a ceea ce percepem în noi înşine ne va ajuta mai mult 
decît orice altceva să ne formăm păreri corecte și ade- 
vărate despre Dumnezeu”, așa încît „cel mai inteligent 
mod de a contura o idee despre Dumnezeu este să ne 
cercetăm sufletul”. Calităţi ale sufletului precum con- 
ştiinţa de sine urmau astfel, cu ajustările cuvenite, să 
elimine din predicarea despre Dumnezeu orice concepţie 
neadecvată, în timp ce atribute ale lui Dumnezeu precum 
omniprezenţa erau „oglindite în inima [credinciosului!”. 
Teologia tradițională folosise cuvintele din rugul arzînd 
al lui Moise, „Eu sînt Cel ce sînt”, ca bază pentru o „meta- 
fizică a leşirii” care legitima limbajul ontologiei ca parte a 
doctrinei creştine ; acum pasajul însemna „că Dumnezeu 
doreşte mereu să fie recunoscut și cunoscut în funcţie de 
prezenţa Sa în suflet”. Summa Theologica a lui Toma de 
Aquino se ocupase de expunerea atributelor divine după 
ce demonstrase existența obiectivă a lui Dumnezeu cu 

ajutorul argumentelor cosmologice ale cauzalităţii, miş- 
cării şi al altora de acest gen; acum părea mai convingător 
să începi o summa teologică făcînd din cunoașterea și ilu- 
minarea personale subiectul unui capitol intitulat „Despre 
mijloacele de a-L cunoaște pe Dumnezeu” și apoi să te 
ocupi, la rîndul lor, de doctrinele atributelor divine și ale 
Treimii. Era o „greșeală” să interpretezi chiar și „religia 
naturală” drept „lucrare sau efect al raţiunii naturale”, şi 
nu al inimii ; atît pentru religia naturală, cît și pentru cea 
revelată, era valabil faptul că „raţiunea nu este puterea 
religiei noastre, pentru că religia noastră este ceea ce 
avem în inimă” şi „o parte însemnată din religia adevărată 
se află în simțăminte”. 

Potrivit exegezei patristice, întrebarea biblică „Cine 
dintre oameni ştie ale omului, decît duhul omului, care este 
în el?” fusese pusă, în contextul său, pentru a exprima o 
analogie psihologică umană cu cunoașterea lui Dumnezeu 
ce era deţinută și mai apoi revelată numai de Duhul Său 
Sfînt ; acum această întrebare era dovada biblică „indu- 
bitabilă” a activităţii directe a lui Dumnezeu în sufletul 
omului. Sufletul putea fi definit drept „viaţa și fundamen- 
tul simţurilor [persoanei] și al percepţiilor senzitive -— al 
dragostei, afectelor, mîniei și dorinţei” ; iar prin „dorinţa 
sufletului”, numită uneori „inimă” sau „voinţă”, intră harul 
lui Dumnezeu în om. Paradoxal, în timp ce harul intră 
prin sine, „lucrarea sa ne detaşează de sinele nostru”, iar 
„pacea eternă a sufletului nostru” este atinsă printr-o 
meditaţie „din ce în ce mai profundă și intimă”, prin care 
adevărul harului divin „intră în însăşi substanța sufle- 
tului nostru”. lisus, „Mirele sufletului”, a fost „un om care 
a suferit pentru sufletul tău, a luptat și s-a rugat pentru 
el”. Cînd cineva, prin „minunata şi înflăcărata alegere 
liberă a sufletului, aleargă la lisus”, merge pe calea „urcu- 
şului sufletului”, abandonînd lumea exterioară și apoi 
chiar și pe cea a sinelui pentru a afla acea „pace veșnică a 
sufletelor noastre”. Totuși, pe parcurs, „voinţa” și „simţă- 
mintele” rămîn părţi ale „unuia și aceluiași suflet”, ca și 
„voinţa” și „înţelegerea”. 

„Unul şi același suflet”, în schimb, era un alt mod de a 
vorbi despre una și aceeași persoană individuală şi „unică”. 
„Trebuie”, avertiza John Wesley, „să fii unic sau să fii 
blestemat. Drumul spre iad nu are nimic unic în el, în 
schimb drumul spre cer este cu totul unic”. Primii creştini 
se preocupaseră în mod special ca „fiecare să-și umple 
mintea cu cele mai înalte gînduri şi învățături”, astfel 

încît să tempereze voinţa individuală şi să îmblînzească 
pornirile sale rele. Luther vorbise (deşi mai mult în ver- 
siunile tipărite ale predicilor sale, aşa cum le-au editat 
discipolii săi) despre individ ca fiind unit cu Dumnezeu 
sau cu Hristos într-o „bucată” (ein kuchen); acum era 
necesar „ca fiecare dintre noi să aplice aceasta la propria 
persoană, fiecare pentru sine”. Fiecare trebuia să fie în 
stare să spună, în mod personal și individual, „Eu, om 
pierdut fiind, m-am aflat. Eu, condamnat fiind, am primit 
har”. Adîncurile sufletului individual sînt „de nepătruns”, 
în afară doar de către Dumnezeu ; de aceea, singurătatea 
nu era doar „școala geniului”, ci „dragostea pentru singu- 
rătate și pentru rugăciunea interioară” erau punctele 
indispensabile de întîlnire dintre Dumnezeu și sufletul 
individual. Nu era deloc greșit să se acorde o importanţă 
crucială deciziei individuale valabile pentru întreaga viaţă 
şi doctrină creştine: „Trebuie să facem cunoștință per- 
sonal cu Mîntuitorul ; altfel, toată teologia nu are nici o 
valoare”. 

La baza acestui individualism se afla o distincţie funda- 
mentală între „înăuntru” și „în afară”, în special aplicată 
cultului și evlaviei. Uneori, aceasta putea lua forma hiper- 
bolică a declaraţiei categorice că „adevărata religie nu 
constă... în ceva din afară, exterior inimii”. Era carac- 
teristic pentru mulţi „să-l slujească pe Dumnezeu doar 
într-un mod exterior”, mulțumindu-se cu „ceremonii”, în 
timp ce „inima lor rămîne foarte departe de Dumnezeu”; 
acest respect exterior, în dauna iluminării interioare, a 
cauzat „un rău nespus”. Nu numai că mulţi israeliți „nu 
au cunoscut partea spirituală interioară a religiei, rămî- 
nînd la partea exterioară”, ci această situaţie continua să 
fie „aşa şi acum, în religia evanghelică”. Gestul „ipocrit” 
al evitării cu scrupulozitate a oricărei „întinări”! exte- 
rioare din actul trădării „lui lisus cel curat, nevinovat și 
fără prihană” nu era unic la duşmanii lui Hristos, fiind 
reactualizat de fiecare dată cînd creştinii „participă la un 
cult exterior, neglijîndu-l pe cel interior”, acţionînd mai 
mult în virtutea obiceiului decît a adevărului. 

Pentru a fi „întreagă și completă”, o sărbătoare ca 
Paştele trebuia celebrată atît public, cît și în „interiorul 


1. Referire la gestul lui Pilat de a se spăla pe miini înaintea 
poporului: „Şi văzînd Pilat că nimic nu folosește, ci mai mare 
tulburare se face, luînd apă şi-a spălat mîinile înaintea mul- 
ţimii, zicînd: Nevinovat sînt de sîngele Dreptului acestuia. Voi 
veţi vedea” (Mt. 27,24) (n. trad.). 

sufletului”. Pentru că vechea cerere liturgică „Sus să avem 
inimile !” (Sursum corda !) tocmai asta cerea, ridicarea 
inimii, nu doar a mîlinilor, către Domnul. „A participa” la 
liturghie nu însemna numai „participare”, ci şi „luarea- 
-aminte”! atît a sufletului, cît şi a trupului, la fel cum 
„săvîrşirea” unei taine valide cerea „intenţia” celui ce o 
oficia. Pentru ca o taină să fie validă, conform decretului 
Conciliului de la Florenţa din 1439, „persoana slujitorului 
care săvîrșea taina” trebuia să aibă „intenţia de a face 
ceea ce face Biserica”. Însă citarea formulei în atmosfera 
secolului al XVIII-lea tindea să lase conceptul de intenţie 
deschis interpretării conform căreia ceea ce se cerea era 
„credinţa sau integritatea morală a săvîrșitorului”, în ciuda 
a ceea ce „fusese în mod repetat definit de către Biserică”, 
ce nu judeca „doar menta!” păcatele sau ereziile cînd deter- 
mina vrednicia slujirii sacerdotale. Nici chiar repetarea 
principalului text folosit de Augustin pentru a afirma 
obiectivitatea harului sacramental — „cărturarii şi fariseii 
au șezut în scaunul lui Moise; deci toate cîte vă vor zice 
vouă, faceți-le şi păziţi-le” — nu putea desființa această 
interpretare. Unii afirmau că pasajul vorbește numai despre 
ascultarea faţă de „funcţia publică civilă”, nu faţă de o 
slujire netransformată; cercetarea istorică a arătat că 
predecesori ai lui Augustin precum Ciprian ceruseră ca 
un slujitor al tainei nu numai „să fie ales de comunitate”, 
ci şi să aibă personal „o credință adevărată și sănătoasă 
în Hristos”. 

Deşi „sentimentele, convingerile şi impresiile interi- 
oare” erau „mai importante” decît participarea exterioară 
la „mijloacele harului”, acest lucru nu trebuia înţeles 
„ca și cînd religia exterioară nu însemna absolut nimic”. 
Întrucît atît de mult din sursa opoziției faţă de Biserică şi 
revelaţie consta în „lupta interioară” a individului, expre- 
sia acestei lupte fiind „tulburarea exterioară”, distincția 
dintre „înăuntru” şi „în afară” putea ușor să devină o 
dihotomie absolută, exact cum o prezentau unii critici ai 
Bisericii. Se pare că găseau sprijin în unul dintre cele mai 
cunoscute pasaje din Evanghelii, prin care, aşa cum spunea 
Augustin, „sîntem trimiși din nou înăuntru după ce ieşise- 
răm afară” : cuvintele lui lisus către femeia samariteancă, 
„Dar vine ceasul, și acum este, cînd adevărații închinători 
se vor închina Tatălui în duh și adevăr”. Atît în Anglia, cît 


1. Joc de cuvinte, în original, între attendance, „participare”, și 
attention, „luare-aminte” (n. trad.). 


178 


Hdly. Kngdm. (1711:6) 


Fen. Man. pict. 5.10 
(Gosselin 6:62); Fen. Inst. 22 
(Gosselin 6:124) 


Fen. Inst. 2 (Gosselin 6:74) 


Tom. Aq. S. 1. 2.2.84.2ad! 
(Ed. Leon. 9:213) 


Gaz. Prael. 1.1.2.2.13-14 
(1831-1:42-43) 


Wsly. Serm. 27. int. 1 
(Baker 1:592); Frnck. Pred. 
pr. (1700:B4v) 


Gaz. Prael. 1.1.2.2.11 
(1831-1:42) 


Schi. Chr Gl. 24 
(Redeker 1;137) 
Schi. Chr St. 2.1 
(Reimer 12:516-525) 


Fen.Aut. €gl. (Gosselin 1:203) 


Zinz. Lond. Pred. 4.2 
(Beyreuther 5-11:14) 


Lc. 17,21 (AV) 
Lc. 17,21 (RSV) 


DOCTRINA CREȘTINĂ ȘI CULTURA MODERNĂ (DE LA 1700) 


şi pe continent, acuzaţia că această interpretare „a deve- 
nit cu totul altceva... în multe ţări creștine” o transforma 
într-un atac fatal la adresa pietăţii clericale. Dar și apă- 
rătorii și reformatorii acestei pietăţi se foloseau cu succes 
de ea. Fenelon a citat-o în multe rînduri, adăugînd că 
„restul nu e decît religie ce constă în ceremonii”. Citînd 
comentariile unui maestru dominican, Toma de Aquino, 
despre „duh și adevăr”, Pietro-Maria Gazzaniga a protes- 
tat împotriva greşitei interpretări a cuvintelor lui Hristos 
de către dușmanii Bisericii şi ai cultului ei public. Clericii 
protestanți au atacat, de asemenea, „încercarea Satanei 
de la începutul lumii de a despărţi ceea ce Dumnezeu a 
unit, de a separa religia interioară de cea exterioară”. 
Dumnezeu a cerut atît cult interior, cît și exterior și nici 
unul fără celălalt. 

Dihotomia dintre cultul exterior şi cel interior cores- 
punde în multe privinţe (deși nici pe departe în toate) diho- 
tomiei dintre individ și Biserică. Atunci cînd un urmaș 
teologic al pietismului morav definea, la începutul secolu- 
lui al XIX-lea, diferenţa dintre protestantism și romano- 
-catolicism (şi ortodoxia răsăriteană) ca fiind faptul că 
„primul face ca relaţia individului cu Biserica să depindă 
de relaţia sa cu Hristos, în timp ce al doilea, dimpotrivă, 
face ca relaţia individului cu Hristos să depindă de relaţia 
sa cu Biserica” — o diferenţă pe care el însuși a încercat să 
o depășească -—, reflecta o polaritate ce apăruse de fapt 
între protestantism, romano-catolicism și ortodoxia răsă- 
riteană în secolul anterior. Spunîndu-le cititorilor săi că 
„Dumnezeu bate la ușa sufletului vostru”, un cleric roma- 
no-catolic a îndreptat contrastul într-o direcţie aproape 
complet opusă: „Dacă doriţi o reformă serioasă, nu înce- 
peţi din afară, așa cum fac protestanții. ...Mai curînd, în- 
toarceţi-vă înspre voi înşivă. Ce reformă binecuvîntată și 
profundă ar fi! Cu cît vă reformaţi mai mult pe voi înșivă 
în acest fel, cu atît mai puţin veţi avea nevoie de reforma- 
rea Bisericii”. Scopul predicării nu era „să creeze comuni- 
tăţi ori să fondeze sau să consolideze un cult, ci să-i conducă 
pe indivizi către propria inimă”, spunea un autor care 
fusese el însuși întemeietorul unui nou cult religios și 
care crease multe comunităţi în diverse ţinuturi. 

Dacă, aşa cum înțelegeau cei mai mulţi traducători și 
interpreți, indiferent de cultul din care proveneau, un 
pasaj bine-cunoscut din Evanghelii, lisus spusese : „Împă- 
răția lui Dumnezeu este înăuntrul vostru” (şi nu „Împă- 
răția lui Dumnezeu este în mijlocul vostru”, aşa cum îl 


Fân. Let, div. 
(Gosselin 1:102; 144) 


Mt. 6,33 (AV) 
Wsly. Serm. 29.23 
(Baker 1:644) 


Terst. Bros. 4.3 
(Becher 6:125) 


Wsly. Serm. 52. int. 2 
(Baker 2:302) 


Strz. Enchir. 2.5 (1828:80) 
Strz. Enchir. 3.5 (1828:133); 
Fân. Inst. 22 (Gosselin 6:124) 


Mt. 28,18-20 


Strz. Enchir. 5.3 (1828:204) 
Strz. Enchir. 5.5 

(1828:2 19-220) 

1Tim. 3,15; Strz. Enchir: 5.3 
(1828:209) 


Vezi vol. 4, pp. 214-215 
Vezi vol. 4, pp. 123-124 


Strz. Enchir: 5.1 (1828:187) 


Terst. Abr. 2.1 
(Becher 2:261-277) 


Vezi vol. 1, pp. 155-158 


Vezi vol. 1, p. 347 


Alph. Lig. Gl. Mar. 1.4.1 
(Prato 97) 


TEOLOGIA INIMII 179 


înțelegeau exegeţii de mai tîrziu), acest pasaj putea fi 
combinat cu altul de la Ioan 4,23, pentru a da sfatul: 
„Aceasta e Împărăţia lui Dumnezeu care este în voi, aceasta 
este închinarea în duh și în adevăr”; iar în combinaţie cu 
alt cuvînt al lui Iisus, [sfătuia] „Căutaţi mai întîi Împă- 
răția lui Dumnezeu în inimile voastre”. Dar individul și 
Biserica nu „se excludeau reciproc”, de vreme ce rugă- 
ciunea eficientă era posibilă atît în viaţa particulară, cît 
şi în comunitate. Conform unei definiții date Bisericii, 
aceasta era, prin urmare, „un corp alcătuit din oameni 
adunaţi împreună pentru ca mai întîi fiecare să-și mîn- 
tuiască propriul suflet, apoi pentru a se ajuta unul pe 
altul să se mîntuiască” şi pentru a îndeplini sarcina de a 
propovădui cuvîntul evanghelic și de a sluji. În definiția 
protestantă era importantă secvenţa „mai întîi” şi „apoi”. 
Un Enchiridion ortodox răsăritean îl numea pe Hristos în 
a doua carte a sa „Mirele Bisericii”, iar în a treia „Mirele 
sufletelor noastre” ; pentru că, se preciza în a cincea carte, 
scopul „autorităţii Bisericii” este de „a învăţa sau, mai 
curînd, de a îndrepta ori, și mai corect, de a ilumina sufle- 
tele oamenilor”, întrucît (combinînd cele două elemente) 
Hristos este „sufletul Bisericii”. Biserica, în consecinţă, 
este „stîlp al adevărului”; și, dacă pentru majoritatea pro- 
testanţilor și pentru curentul augustinian din romano- 
-catolicism Biserica în sensul strict al cuvîntului era 
alcătuită numai din indivizii cu adevărat aleşi, acest ma- 
nual o numea „adunarea celor chemaţi și a celor aleşi... a 
păcătoşilor și a celor drepţi, a [tuturor] celor ce au aceeași 
mărturisire de credinţă”. 

În contextul unei accentuări profunde a interiorităţii 
cultului autentic „în duh și adevăr”, practica şi teologia 
din această perioadă s-au aplecat cu un nou interes asu- 
pra semnificației doctrinale a rugăciunii personale. Aceasta 
fusese iniţial formulată în teologia patristică, dar „doctrina 
despre rugăciune” nu era o dogmă a Bisericii, în sensul 
exact al termenului, așa cum erau doctrinele Treimii şi 
persoanei lui Hristos. Mai curînd, rugăciunea, atît parti- 
culară, cît și comunitară, era văzută, alături de poruncile 
ce guvernează viaţa creştină, ca o expresie infailibilă și 
un rezultat inevitabil al învățăturii Bisericii și, în același 
timp -— mai ales în formula „regula rugăciunii ar trebui să 
determine regula credinţei”, care se referea în primul rînd 
la rugăciunea comună, liturgică, nu la evlavia particulară, 
individuală —, ca o premisă influentă a învăţăturii din 
această perioadă — de exemplu, în doctrina marianică. 

Acum necesita însă atenţie rugăciunea personală a 
individului, „cea mai secretă și mai intimă comunicare 
cu Dumnezeu, rugăciunea, izvorul necesar a tot binele”. 
Augustin recomandase „rugăciunea inimii” ca fiind esen- 
țială ; dincolo de toate „senzațiile plăcute” şi „înflăcărarea 
imaginaţiei” ce ar putea-o însoţi ca efecte „exterioare”, 
această „rugăciune interioară a inimii și comunicarea se- 
cretă cu Dumnezeu, despre Care credem că este prezent 
în interiorul nostru, reprezintă cel mai bun, cu adevărat 
singurul mijloc prin care îi învingem pe toţi dușmanii”. 
Succesul rapid al evangheliei împotriva dușmanilor săi 
nu fusese rezultatul „doar al doctrinei sau al unui exem- 
plu pozitiv, ci și al rugăciunii”. Incă era adevărat că „rugă- 
ciunea pune capăt tuturor neînțelegerilor”. Rugăciunea era 
o „lucrare mîntuitoare” şi unul dintre principalele daruri 
ale Duhului Sfînt (Jucrare, „evEpye.a”, şi principal, „obous- 
6ng”, erau termeni tehnici din versiunea ortodoxă răsări- 
teană distinctă a doctrinei despre Dumnezeu ca Treime). 
Întrucât „scopul Tugăciunii nu este să Îl miște pe Dum- 
nezeu, ci pe noi”, promisiunea lui Hristos că rugăciunea 
către Tatăl făcută în numele Lui va fi mereu ascultată era 
chintesenţa întregii taine a răscumpărării. 

Unul dintre principalele mijloace de a cultiva evlavia 
personală era citirea în particular a Bibliei, după cum 
afirmau apologiile romano-catolice împotriva acuzaţiei de 
interzicere a citirii acesteia ; din Biblie vine „pietatea 
Evangheliei”, pentru că „nu există un mijloc mai bun de a 
ne umple de duhul și blîndeţea [lui Hristos] decît citind 
frecvent Evangheliile”. Însă trebuiau „citite... nu pentru 
a afla ce conţin, ci pentru a ne umple inimile cu duhul 
lor”, ceea ce presupunea în primul rînd ca fiecare să o 
citească de unul singur şi pentru sine. Din ce în ce mai 
mult, cea mai potrivită pentru o astfel de întărire părea 
evlavia privată, şi nu cultul public. Fără a încerca să com- 
promită liturghia Bisericii şi tainele, un liturgist romano- 
-catolic (căruia i s-au alăturat scriitori protestanți) putea 
susține că „rugăciunea este instrumentul obișnuit prin 
care Dumnezeu împărtășește harul Său şi în mod special 
înțelepciunea Sa”. În mod asemănător, fără nici o intenţie 
de a compromite predicarea publică sau avertismentul 
biblic „fără să părăsim Biserica noastră!, precum le este 


1. În original, neglecting to meet together... „nu se mai adună îm- 
preună”. Diferenţa dintre variantele biblice este dată de tradu- 
cerea termenului grecesc ekklesia, tradus „Biserică” de ediţiile 
Bibliei ale Bisericilortradiţionale şi „adunare” de lumea protes- 
tantă (n. trad.). 

obiceiul unora”, ceea ce presupunea că „ascultarea ne este 
impusă chiar mai strict decît lectura”, liturgiștii protes- 
tanţi puteau totuși să afirme că devenim „creştini credin- 
cioşi și evlavioşi” citind personal Biblia, obligatorie pentru 
toți „adulţii”, dar și pentru copii, deoarece îi aduce cre- 
dinciosului unele „avantaje pe care nu i le aduce lectura 
publică”, „hrănindu-i și menţinîndu-i credinţa și evlavia”. 
„Duhul Sfînt vine într-adevăr prin intermediul predicării 
despre credinţă”, potrivit lui Francke, dar pentru aceasta 
trebuie ca „fiecare să înceapă să caute în Sfînta Scriptură” 
pe cont propriu. 

Scriptura stătea la baza meditaţiei ; dimpotrivă, forma- 
rea simțămintelor prin meditaţie stătea la baza exegezei 
corecte, chiar şi numai pentru a înţelege simțămintele 
scriitorilor biblici, care, în procesul scrierii, nu fuseseră 
doar niște simple instrumente pasive. Departe de a preju- 
dicia autoritatea Scripturii, o asemenea metodă de inter- 
pretare îl ajuta pe cititorul modern să o înțeleagă „ca şi 
cînd Dumnezeu ar fi vorbit în acest moment despre și cu 
mine sau despre și în ziua de azi”. Cu toate acestea, cres- 
cuse disprețul faţă de cuvîntul lui Dumnezeu, „cu mult 
mai mult decît își poate imagina cineva”, chiar și în rîndul 
celor ce frecventau Biserica. Deși părea ceva ideal, cultul 
public şi cel privat trebuiau să se sprijine reciproc, aşa 
cum făceau Biserica și Scriptura. Dar nu era prea greu de 
presupus că o predică a fost făcută pentru ceilalți, precum 
şi să respingi Judecata de Apoi ca pe o perspectivă înde- 
părtată ; de aceea, cuvîntul lui Dumnezeu a avut cel mai 
puternic efect asupra individului în particular sau în gru- 
puri restrînse, iar perspectiva judecății divine avea cel 
mai puternic impact odată cu descoperirea individului că, 
„deşi Judecata de Apoi este departe, tot va trebui să mor”. 
În numele unei pietăţi ce era bisericească și totuși indi- 
viduală, se putea afirma: „Sîntem adevărații membri ai 
împărăției lui Dumnezeu cînd aceasta este înăuntrul nos- 
tru, cînd duhul religiei e duhul vieţii noastre”. Într-un 
asemenea climat, un individualism mai radical, care con- 
sidera doctrina Bisericii lipsită de importanţă, dacă nu 
chiar depășită, putea nega pietatea bisericească pe motiv 
că e bizară, dacă nu chiar superstițioasă, îndreptîndu-se 
către evlavie şi studiul Bibliei, ca substitut, şi nu doar ca 
supliment. 

Legătura dintre sufletul individual și Dumnezeu era 
credinţa, „începutul şi consecinţa Inţelepciunii în sufletul 
nostru” — nu orice credință totuşi, ci una adevărată și 

personală. O astfel de credință nu era „doar o credință 
noțională sau speculativă”, diferită de „iluminarea co- 
mună”, de care au parte şi necredincioșii. Nu putea fi, de 
asemenea, nici tipul de credinţă iraţională și antiintelec- 
tuală care a atras acuzaţia detractorilor că „nimic... nu-i 
face pe oameni să creadă mai ușor decît frica”. Nu se 
putea nega faptul că mare parte din ceea ce era considerat 
a fi credinţă la majoritatea creștinilor obișnuiți nu era 
altceva decît „credinţă istorică” — altfel spus, convingerea, 
în sens general, că se întîmplase ceva, fără a crede însă 
„într-o manieră particulară... doar că «Dumnezeu era în 
Hristos, împăcînd lumea cu Sine Însuși», ci și că «Hristos 
m-a iubit și S-a dat pe Sine Însuși pentru mine»”. Aceasta 
era o „credinţă vie”, pentru că „inima credinciosului tră- 
iește într-o astfel de credinţă și prin ea este puternic atras 
spre Hristos, străduindu-se cu o dorință interioară aprinsă 
să fie și mai strîns unit cu EI”; credinţa adevărată, apoi, 
nu era „o modalitate de inculcare a unor idei, ci o dispo- 
ziţie a inimii”, care nu „trebuia să fie ipocrită, ci sinceră”, 
Așadar, nu era „zidită pe o temelie șubredă”, ci era „o 
încredere în Dumnezeu, prin lisus Hristos, în vederea 
mâîntuirii, aşa cum aceasta era oferită în evanghelie”. 
Numai despre o astfel de credinţă „reală” se putea spune 
că aduce „îndreptarea numai prin credinţă, fără fapte”, 
pe care o apătraseră reformatorii ; în plus, nu faptele, ci 
doar o credinţă reală putea obţine „sfinţirea”, ce era con- 
secinţa și rezultatul său necesar. 

Deşi credinţa era, potrivit doctrinei Reformei, singura 
condiție a îndreptăţirii, totuși „și pocăința, şi roadele co- 
respunzătoare acesteia sînt, într-un fel, necesare pentru 
îndreptăţire. Dar ele nu sînt necesare în același fel în care 
e credinţa şi nici în aceeaşi măsură”. În timp ce, potrivit 
Sinodului de la Dort, harul suveran al lui Dumnezeu este 
„irezistibil” în cei pe care Dumnezeu i-a predestinat, noul 
accent pus pe convertire și pe pocăință i-a făcut pînă şi pe 
urmașii Reformei să sublinieze caracterul său „voluntar” 
şi, prin urmare, posibilitatea opoziţiei față de el. Pocăinţa, 
în acest sens, care fusese „unul dintre principalele subiecte 
ale slujirii lui Pavel”, era o schimbare radicală a gîndirii 
şi o dobîndire a cunoașterii de sine, rezultatul „unei stră- 
duinţe penitenţiale adevărate și îndîrjite, ce a avut loc 
mai întîi în inimă”. În această străduinţă penitenţială, 
năzuinţa sufletului către Dumnezeu, deși nu întotdeauna 
exprimată în cuvinte, era „faza anterioară convertirii, 
dar nu parte a acesteia”. Prin propovăduirea legii și a 

evangheliei, împărţirea inimii între Dumnezeu și Satana 
a fost înlocuită cu credinţa în Hristos, care este, în sensul 
strict al cuvintelor, „primul act al convertirii”. „Argumen- 
tul pariului” (argument du pari) al lui Blaise Pascal, cu 
ecoul său în definiția credinţei ca pariu a lui Luther, era 
foarte potrivit pentru această nouă insistenţă asupra fap- 
tului că puterea „transformatoare” a convertirii „însoţită de 
o schimbare a naturii” şi a simţirii era diametral opusă 
unui simplu „creştinism al raţiunii”. Lacrimile vărsate de 
lisus pentru lerusalim erau un semn că pocăinţa nu mai 
trebuie amînată, ci că „trebuie să ne convertim în inima 
noastră”, printr-o „convertire mîntuitoare” adevărată și o 
„lucrare dumnezeiască de renaștere”. 

Pentru dezvoltarea doctrinei creştine, distinctă de viaţa 
Bisericii creştine sau de creştin ca individ, nici o contro- 
versă teologică a timpului nu a reflectat atît de bine im- 
plicaţiile necesităţii aproape universale a întoarcerii și a 
schimbării în toate Bisericile ca „lungul conflict” provocat 
de pietism pe tema „teologiei celor nerenăscuţi” (zheologia 
irregenitorum): „Este esenţial sau nu ca în primul și în 
primul rînd cineva care studiază teologia să aibă cunoş- 
tinţa și experienţa faptului de a fi fost cu adevărat întors 
la Dumnezeu” — esenţial, adică nu numai pentru mîntui- 
rea veșnică (aşa cum era acceptat în mod general), ci pen- 
tru o corectă înţelegere a Scripturii şi a doctrinei creștine? 
Sau poate „un păgîn, necunoscător al revelaţiei divine”, 
dacă ar găsi o hîrtie pe care sînt scrise cuvintele de insti- 
tuire a Euharistiei, „să știe la ce se referă ?”. Nu doar 
pietiştii, ci şi teologii ortodocși din toate Bisericile învățau 
că trebuie să existe o legătură între „doctrină” şi „viaţă” 
sau între „doctrină” şi „disciplină”. Dar, aşa cum consemna 
Jonathan Edwards, „înşelăciunile Satanei şi inima tică- 
loasă și mincinoasă... pot fi tratate cu o bună cunoaștere 
doctrinală a religiei”, de vreme ce înţelegerea spirituală 
nu „constă în vreo cunoaştere doctrinală nouă”, fiind o 
„înţelegere supranaturală a lucrurilor divine care le este 
specifică sfinţilor şi pe care cei ce nu sînt sfinţi nu o au 
defel”. De aceea, era esenţial să fie identificaţi ca „învă- 
țători mincinoși” nu doar cei care învățau doctrine false, 
ci și cei ce erau falși în inima lor, chiar dacă învățau 
doctrina ortodoxă. 

Toţi au fost de acord că înţelegerea filologică tehnică a 
limbilor ebraică şi greacă e posibilă şi fără convertire sau 
înţelegere spirituală, dar „interpetarea corectă” a Scripturii 
trebuia să implice nu numai intelectul necesar erudiţiei, 

ci şi persoana celui care interpretează. Apostolul Pavel a 
atribuit „adevărata cunoaştere dumnezeiască numai ilu- 
minării divine”, nu înţelegerii filologice exterioare a tex- 
tului. „Nu sînt de acord”, anunța teologul pietist Joachim 
Lange, „că un învăţător care este păcătos și nerenăscut 
poate învăţa cuvîntul lui Dumnezeu... corect și fără a-l 
răstălmăci”. Această viziune ar însemna, spusese altun- 
deva, „o zeificare a literei Scripturii”, în dauna spiritului 
său. Nu orice fel de „cunoaștere literală”, chiar dacă este 
„conformă cu litera Scripturii şi, prin urmare, adevărată”, 
poate fi numită „spirituală, dumnezeiască, vie şi supra- 
naturală”. Lange şi alţi pietiști au fost acuzaţi pentru 
această definiţie a doctrinei şi a exegezei biblice. Cînd unii 
au dezvoltat argumentarea pietistă şi au atacat noțiunea 
de teologie a celor nerenăscuţi numind-o „cea dintîi înşelă- 
ciune a raţiunii”, adversarii lor ortodocşi trebuiau să fie 
de acord că ei aveau dreptate în unele privinţe ; dar mer- 
seseră prea departe, de vreme ce Scriptura fusese scrisă 
şi pentru cititori care erau încă „neconvertiţi”. Această 
insistență asupra „iluminării” interpretului Bibliei era „o 
specie de donatism” ; confunda statutul personal subiectiv 
al interpretului cu sarcina sa eclezială obiectivă. 
Reconsiderarea relaţiei dintre Dumnezeu și suflet, pre- 
cum și afirmaţia că „oamenii pot fi conștienți de propria 
convertire” accentuau și mai mult problema siguranţei 
harului şi a alegerii. „Înainte de a putea şti dacă ești 
ales”, sfătuise Bunyan, „trebuie să crezi în lisus Hristos”; 
credinţa era cheia certitudinii. Doctrina Reformei despre 
îndreptăţirea de către har prin credinţă se baza pe speci- 
ficarea că harul nu este ceva subiectiv în om, ci „o însu- 
şire a Dumnezeirii, prin care Dumnezeu este predispus 
să acorde o bunătate nemeritată creaturilor Sale în mod 
liber și suveran”. Harul este temelia credinţei, așa cum 
susținuse Calvin. Dar, în opoziţie față de Calvin și Luther, 
Conciliul de la Trident avertizase că, în afara existenţei 
unei revelații speciale, nimeni nu poate avea siguranța 
mîntuirii ; acest avertisment era repetat acum. „Nu e deloc 
necesar”, preciza Fenelon, „ca un om să fie întotdeauna 
sigur de mîntuire” ; mai curînd, „starea sufletului pe care 
Dumnezeu vrea să-l desăvîrşească” cere, în ultimă instanţă, 
o astfel de siguranţă pentru a fi gata oricînd să o aban- 
doneze. Polemica pe care o lansau acum protestanții radi- 
cali împotriva Conciliului de la Trident pe tema siguranţei 
(mîntuirii] putea fi considerată un argument al criticii ro- 
mano-catolice perpetue potrivit căreia reformatorii fuseseră 

în pericol de a înlocui definiţia scolastică a harului ca „habi- 
tudine” existentă în sufletul uman cu o definiţie subiectivă 
a credinţei ca „asigurare”, care va deveni baza siguranţei 
personale în ceea ce priveşte îndreptăţirea. 

Pietismul, atît cel radical, cît și cel conservator, a fost 
perceput ca o ameninţare la adresa ortodoxiei Reformei în 
doctrina despre îndreptăţire, deoarece, prin subiectivis- 
mul său, părea că a materializat pericolul [în care fuse- 
seră reformatorii]. Un manual de formare spirituală din 
secolul al XVII-lea afirmase poziţia ortodoxă potrivit căreia 
îndreptăţirea este, „fără îndoială, cel mi important articol 
al religiei creștine”, comparativ cu care „toate celelalte 
aspecte ale doctrinei sînt secundare”. Biografia oficială a 
lui Spener s-a străduit să includă asigurarea că el „avu- 
sese încredere” în doctrina îndreptăţirii prin credinţă și 
spusese că „a fost tulburat și speriat” de ceea ce a consi- 
derat a fi slăbiciunea și confuzia contemporanilor legate 
de această doctrină. Cu toate acestea, Spener a fost acuzat 
de slăbiciune și de confundarea fundamentală a îndrep- 
tăţirii cu sfinţirea. A fost acuzat că și el, și cei care îi îm- 
părtășeau părerile „răspundeau fără remușcare «Nu»” la 
întrebarea dacă Dumnezeu continuă să lase ușa harului 
deschisă tuturor, chiar şi celor căzuţi. 

Spener şi contemporanii săi din toate Bisericile pretin- 
deau că nu au recuperat un subiectivism subversiv pentru 
ortodoxia doctrinală, ci un hristocentrism care a salvat-o 
de intelectualismul ce amenința s-o pervertească. Într-o 
vreme în care fundamentul biblic obiectiv al ortodoxiei 
hristologice era din ce în ce mai mult pus în discuţie, iar 
pasaje din Noul Testament precum cel despre strigătul de 
disperare de pe cruce erau folosite pentru a contrazice 
această ortodoxie, exista o puternică atracţie faţă de teza 
conform căreia, „dacă nu Îl avem mai întîi pe «Hristos în 
noi», nu-L avem «pentru noi»”, oricît de „crudă” părea 
această formulare. Conceptul de Hristos în noi însemna 
că pentru a stabili şi a întreţine o relaţie sănătoasă între 
Dumnezeu și sufletul uman era necesară contemplarea 
relaţiei dintre Dumnezeu și „sufletul cu adevărat uman” 
al lui Hristos. Unul dintre „leacurile pentru tristeţe” la 
dispoziția unui „suflet slăbit şi împilat” în starea sa de 
tulburare era studierea „întristării [subiective] pînă la 
moarte” a lui lisus în Grădina Ghetsimani şi pe cruce, 
cînd, „ajuns aproape de moarte, a strigat cu o voce care 
venea cu adevărat din inimă : «Dumnezeul Meu, Dumne- 
zeul Meu, de ce M-ai părăsit ?»”. Strigătul de disperare și 

limbajul Noului Testament legat de „ascultarea Sa pînă la 
moarte, și încă moarte pe cruce”, combinat cu limbajul 
Cîntării Cîntărilor din strigătul „Sora mea, mireasa mea, 
tu mi-ai robit inima”, a condus la contemplarea Sfintei 
Inimi a lui lisus, zdrobită pe cruce. isus a fost „un om care 
a suferit pentru sufletul vostru, S-a luptat şi S-a rugat 
pentru el”. 

Aceasta era o perioadă în care întreaga tradiţie maria- 
nică a Bisericii era contestată. Continuau dezbaterile pe 
tema doctrinei romano-catolice a imaculatei concepţii și a 
controversatei ei istorii medievale ; protestantismul a con- 
tinuat să o respingă, în timp ce ortodoxia răsăriteană nu 
a avut nevoie de ea, sărbătorind nașterea Fecioarei și 
sfințind biserici cu hramul ei fără a fi obligată să elaboreze 
o definiție explicită despre felul cum și despre motivul 
pentru care în cazul său nu se mai aplicase regula uni- 
versală a păcatului originar. Un alt subiect de dezbatere 
era ortodoxia mariologică a reformatorilor, care păstra- 
seră toţi doctrina nașterii din Fecioară, mulţi păstrînd și 
denumirea „Maica Domnului”. Unii dintre urmașii Refor- 
mei au deplîns tendința „de a micșora meritele Fecioarei 
Maria pe de o parte în aceeași măsură în care îi sînt exa- 
gerate pe de altă parte” şi, fără a cădea în ceea ceei 
considerau a fi mariolatrie superstițioasă, au căutat să 
reabiliteze o imagine evanghelică a ei, prezentînd-o ca pe 
cea care I-a dat naștere lui Hristos, nu doar fizic, ci şi 
spiritual. 

În evlavia romano-catolică, viziunile subiective puteau 
fi folosite pentru a confirma doctrine precum cea a ima- 
culatei concepţii; dimpotrivă, contemplarea subiectivi- 
tății Mariei, similară contemplării vieţii interioare a lui 
Hristos, putea fi prezentată ca o cale către autocunoaş- 
tere. Răspunsul ei către Gavriil, la Bunavestire, era o 
ilustrare, exceptînd exemplul de smerenie al lui Hristos 
Însuşi, a ceea ce înseamnă supunerea faţă de voia lui 
Dumnezeu: „Ce s-ar fi întîmplat cu noi”, se întreba un 
predicator ortodox, dacă „nu ar fi răspuns cu nesfir- 
şită evlavie trimisului ceresc «Fie mie după cuvîntul 
tău» 7”. Răspunsul a făcut-o „Maica Domnului” („Oeor6xog”, 
Bogorodica), o denumire a cărei legitimitate, așa cum a 
stabilit-o Biserica primară, trebuia apărată din nou. „Maxi- 
malismul mariologic” al lui Duns Scotus a fost parafrazat 
în această perioadă în una dintre cele mai cunoscute cărți 
scrise vreodată despre Maria, Slâvile Mariei a lui Alphonsus 
Maria de Liguori, care a atribuit autoritate prezumtivă 

„unei opinii ce tinde în vreun fel să o cinstească pe Preabine- 
cuvîntata Fecioară, atunci cînd are un oarecare fundament 
şi nu este contrară credinţei sau canoanelor Bisericii ori 
adevărului”. 

Maria a fost, din această perspectivă, „chipul viu al lui 
Dumnezeu” și „cea mai desăvîrșită lucrare a mîinilor Lui”. 
Era şi „apărătoarea păcătoşilor”, separată de umanitate 
şi chiar de toţi sfinţii pentru că numai ea a primit slava 
lui Dumnezeu în totalitate, nu doar parțial. Chiar şi lim- 
bajul aparent dur pe care Hristos l-a folosit uneori față de 
ea avusese de fapt darul de a o cinsti. Profeția că o sabie 
va trece prin sufletul său s-a împlinit cînd a participat la 
răstignirea lui Hristos, jertfind plină de durere viaţa Fiu- 
lui său Tatălui pentru mîntuirea umanităţii. Astfel, şi 
moartea (sau „adormirea”) „Reginei cerurilor” a demon- 
strat că era cu adevărat om, aparținînd ansamblului uma- 
nităţii ; însă învierea sa (pe care, desigur, protestanții au 
negat-o ca fiind nebiblică) a scos-o în evidenţă chiar și la 
sfirşitul vieţii ei. Toate aceste experienţe ale vieţii sale 
interioare au făcut-o în mod unic ascultătoare a rugăciu- 
nilor păcătoşilor în calitate de mediatrix — nu mediatoare 
a harului care îndreptățește al lui Dumnezeu, ce a venit 
numai prin meritul lui Hristos, ci a celorlalte haruri și 
binecuvîntări, astfel încît evlavia faţă de ea era inse- 
parabilă de cea faţă de Hristos, ca „ţel final al întregii 
noastre evlavii”. Ca și împărăţia lui Dumnezeu, „împă- 
răţia preasfintei Fecioare” era în principal „«înăuntru», 
adică în suflet”. 

O astfel de „întipărire în inimă” a lui Hristos sau a 
Mariei, indiferent dacă era sau nu descrisă în limbajul 
tradițional al întreitei căi a teologiei mistice (curăţire, 
iluminare și unire), era o cale către cunoaşterea de sine 
desăvîrșită, care, deși era indispensabilă, nu putea fi atinsă 
prin alte mijloace. Omul natural, fără har, era „liniștit, 
pentru că nu se cunoaște pe sine deloc”. De aceea, întoar- 
cerea către sine era un pas necesar către credință, căci 
„cunoașterea de sine îi dă vieţii omului un statut de o 
importanţă infinită, plasat în punctul teribil de întîlnire 
dintre două eternități”. Respectarea perseverentă și din 
inimă a statutului sufletului era o obligaţie continuă. Deși 
puteau exista „diferite măsuri în care să fim convinși de 
acest lucru ce are legătură cu noi”, problema reală nu era 
„care este părerea ta [teologică/”, ci dacă eşti sau nu „con- 
ştient că tu ești omul pe care... l-am descris”. 

Cei ce foloseau metode de „descriere” și încurajare a 
introspecţiei şi contemplaţiei care promovau o legătură 
intimă între Dumnezeu și suflet nu erau totuși conștienți 
de potenţialul pericol pe care această asociere îl repre- 
zenta. Recunoșteau că poate degenera foarte uşor într-o 
atitudine „nu îndeajuns de preocupată de înțelegere, mul- 
țumită doar cu faptul de «a avea» și «a experimenta»”. 
Dacă nu conţinea un efort moral, nici o introspecție ego- 
centrică sau „stricteţe a examinării”, oricît de intensă, nu 
putea aduce „asigurarea” ; apostolul Pavel „a obţinut asi- 
gurarea că va cîştiga premiul pentru că a alergati, nu pen- 
tru că s-a gîndit să o facă”. Astfel, cel mai eficient mod de 
a dovedi „adevărul credinţei voastre” era „prin sfințenia 
care însoțește şi izvorăşte din credinţa în lisus Hristos”. 
De aceea, propovăduitori ai vieţii interioare din această 
perioadă precum Francke, Arbiol şi Fenelon au făcut în 
mod constant legătura între „suflet” și „desăviîrșire” (şi 
între amîndouă şi „Duhul Sfînt”). 


Desăviîrşirea evanghelică 


Putea fi periculos pentru teologia inimii să descrie relaţia 
dintre Dumnezeu și suflet ca și cînd viaţa interioară a 
sufletului ar fi fost un scop în sine. Augustinienii din 
secolul al XVIII-lea au reamintit că Augustin distinsese 
între lucrurile care fuseseră făcute pentru a fi „folosite” 
(uti) şi cele care fuseseră făcute pentru a fi „gustate” (frui). 
Dumnezeu era inclus în a doua categorie. Dar această 
„gustare a Domnului” (fruitio Dei) nu însemna nicidecum 
că Domnul, stăpîn al cerului și al pămîntului, devine un 
mijloc prin care creatura atinge împlinire solipsistă. Dim- 
potrivă, cînd o inimă se stabilește în sfîrşit în har și „ime- 
diat ce Mîntuitorul ia în stăpînire inima... îi arată pe dată 
diferenţa dintre bine şi rău”. Viaţa interioară poate totuși 
să fie un obstacol în calea voinţei lui Dumnezeu de a 
desăvîrși la fel de mare ca și împrejurările exterioare ale 
societăţii: aşa cum promisese profetul Ieremia, morali- 
tatea autentică se va sădi ca o lege scrisă în inimă. 

În efortul de a înlocui „dovezile exterioare ale creștină- 
tăţii”, care deveniseră „mai mult sau mai puţin stînjenite 


1. Referire la comparaţia pe care Pavel o face la 1Cor. 9,24: „Nu 
ştiţi voi că acei care aleargă în stadion, toţi aleargă, dar numai 
unul ia premiul? Alergaţi așa ca să-l luaţi” (n. trad.). 

și îngreunate”, cu un apel la „oameni (în special cei medi- 
tativi)... să privească în interiorul lor pentru a descoperi 
lumina care strălucește în inimile lor”, dimensiunea mo- 
rală a convertirii, a transformării și a înnoirii interioare 
părea că oferă o componentă indispensabilă a noii apo- 
logetici. „Atunci cînd clerul nu are nici o credinţă, iar 
poporul este foarte superstițios”, observase un scriitor 
satiric, „Biserica, puteţi fi siguri, înflorește”. Biserica era 
însă, a adăugat el, „în mare pericol atunci cînd oamenii își 
fac din moralitate o religie”, de vreme ce, aşa cum a sugerat 
alt critic, „pentru ochiul unui filozof viciile clericilor sînt 
mult mai puțin periculoase decît virtuțile lor”. Pentru a 
înfrunta acest pericol pe teren propriu, Biserica trebuia 
să recunoască faptul că prezentarea şi apărarea mesajului 
creștin ca „religie revelată” trebuia să pună în centru 
„sfinţenia” ; oricare ar fi fost statutul filozofic al altor pre- 
tenţii teologice la transcendență metafizică, nu se putea 
nega că viaţa și etica creștine erau caracterizate de „sfin- 
țenie transcendentă” ; şi, oricare puteau fi analogiile dintre 
„simţirile spirituale” sau supranaturale și altele, mai „na- 
turale”, noțiunea păgînă de prietenie era depăşită de ideea 
creștină de iubire, așa încît „creştinismul începe exact 
acolo unde se sfîrșește moralitatea păgînă”. Printre „doc- 
trinele creștine care trebuie cunoscute, printre promisiu- 
nile și amenințările ce trebuiau crezute şi printre porun- 
cile ce trebuiau îndeplinite”, forma doctrinală a preceptelor 
era ceea ce, la cîţiva ani distanţă unul de altul, un episcop 
ortodox grec, un dominicanitalian, un arhiepiscop francez 
şi un cleric anglican răzvrătit! au identificat la unison ca 
fiind „desăvîrşirea evanghelică” sau „desăvîrșirea evanghe- 
liei”. „Desăvîrșirea legii evanghelice” a fost, de asemenea, 
o temă a predicării ortodoxiei grecești în cursul acelui secol. 

Imperativul desăvîrșirii părea clar în Predica de pe 
Munte : „Fiţi, dar, voi desăvîrşiţi, precum Tatăl vostru Cel 
ceresc desăvîrşit este”. Diferenţa dintre legea lui Moise și 
evanghelie putea fi identificată exact în „viaţa mai desă- 
vîrşită” deschisă credincioșilor Noului Testament. Cu toate 
acestea, însuși termenul desăviîrşire, chiar şi cu calificati- 
vul „desăvîrşire a evangheliei” sau „desăvîrşire evanghelică”, 





1. Traducere a termenului nonjuror, ce se referă la clericii angli- 
cani care primiseră pămînturi în folosinţă sau alte stipendii și 
care au refuzat să depună jurămîntul de credință prin care să 
recunoască suveranitatea lui Wilhelm de Orania și a soției sale 
Maria a II-a, după ce revoluţia din 1688 l-a înlăturat de la tron 
pe Iacob al II-lea (n. trad.). 

era considerat de mulţi ca avînd o anumită nuanţă ne- 
evanghelică și eretică de vreme ce „cuvîntul are diferite 
sensuri”. Novaţienii în secolul al III-lea și donatiștii în 
secolul al IV-lea erau amintiţi ca fiind cei ce afirmaseră 
posibilitatea, poate chiar necesitatea unei Biserici desă- 
vîrşite aici, pe pămînt, și pretinseseră că această Biserică 
a apărut în lume sub forma sectei lor. În această perioadă, 
Spener era acuzat că învaţă un fals perfecţionism ; dar el 
a negat acuzaţia și s-a străduit să explice cum trebuia 
înţeles imperativul desăvîrșirii, chiar și atunci cînd le 
amintea cititorilor săi că „nu ne este interzis să căutăm 
desăvîrşirea, ci sîntem îndemnați înspre ea”. Conside- 
rîndu-se moștenitorii teologici ai lui Spener, moravienii 
conduși de Zinzendorf au vorbit adesea ca și cînd desăvîr- 
şirea morală putea fi atinsă în această viaţă. Pentru acest 
perfecționism al lor au fost atacați de teologi atît din 
Europa, cît și din America. 

Printre cei care i-au atacat, în ciuda afinităţii cu ei şi a 
faptului că le era îndatorat, a fost și John Wesley, care l-a 
numit pe Zinzendorf „acel mare om foarte rău” și a consi- 
derat perfecţionismul! lor la fel cu antinomianismul. Totuşi, 
Wesley a fost în același timp cel mai eficient susținător, în 
secolul al XVIII-lea, al definiţiei „desăvîrșirii evanghe- 
lice”. Pe de o parte, a putut susține că „creștinii sînt atît 
de desăvîrșiţi, încît nu fac păcate” și că „creştinii sînt 
apăraţi în această lume de orice fel de păcat”; pe de altă 
parte, avertiza împotriva „vicleniei extreme a acelei păreri 
aparent nevinovate potrivit căreia nu există păcat într-un 
credincios” și împotriva „acelei afirmaţii : «Nu simt păca- 
tul; deci nu am nici un păcat»”. Această abordare parado- 
xală a desăvîrșirii își avea rădăcinile în Noul Testament. 
Într-un pasaj se promisese că „oricine este născut din 
Dumnezeu nu săvîrșește păcat, pentru că sămînţa lui 
Dumnezeu rămîne în acesta; şi nu poate să păcătuiască, 
fiindcă este născut din Dumnezeu” ; însă „nu trebuia înţe- 
les ca şi cînd cel născut din Dumnezeu este într-o stare de 
desăviîrșire absolută şi incapabil pînă la urmă de a cădea 
în nimic păcătos”, de vreme ce „loan a scris Întîia Epistolă 
creștinilor care erau atunci” şi avertiza că, „dacă zicem că 
păcat nu avem, ne amăgim pe noi înșine”. Alt pasaj din 
Noul Testament — cel puţin așa cum era interpretat, con- 
secvent cu exegeza pe care i-o făcuseră reformatorii — îl 
descrisese pe credincios ca fiind tulburat de „o altă lege... 
făcîndu-mă rob legii păcatului”, ceea ce însemna că „harul 
dat la convertire nu este desăvîrșit”. 

Astfel, aşa cum observase Wesley, „desăvîrşirea” putea 
însemna multe. Un erudit sugera că, deși „doctrina lui 
Wesley despre îndreptățire... nu trebuie înțeleasă ca o parte 
însemnată, echilibrată a învățămîntului doctrinar... [ci] 
valorează mai mult din perspectiva relatării pelerinajului 
său teologic”, înțelegerea sa fundamentală a desăvîrşirii 
părea să constea în distincţia dintre „desăvîrşirea în curs 
de desăvîrşire” şi „desăvîrşirea desăvîrșşită”. Desăvîrşirea 
„desăvîrşită” era un atribut esenţial al lui Dumnezeu, 
Care este un „imens ocean al tuturor desăvîrșirilor”, dar 
pentru credincios ea rămînea un scop, urmînd a fi atins în 
viaţa de veci. Desăvîrşirea „în curs de desăvîrşire”, dim- 
potrivă, era un dar și un proces care se desfășoară aici, în 
această viaţă ; a început cu actul divin de îndreptăţire de 
către har prin credinţă, în care credinciosul este „înnoit, 
curăţit, purificat, sfinţit”, dar „nu... cu desăvîrșire”, și prin 
care progresează către atingerea scopului și va continua 
să o facă pînă la sfîrșit. „Gîndesc despre îndreptăţire”, 
scria Wesley în Jurnalul său, „la fel ca domnul Calvin. Cu 
privire la aceasta, nu mă deosebesc de el deloc”. Desăvir- 
şirea era [concepută ca fiind] creșterea înspre maturitatea 
creștină. Desăvirşirea creştină a lui William Law, pe care 
Wesley a sprijinit-o şi a continuat să o citească, în ciuda 
criticilor pe care i le aducea autorului, mărturisise în 
introducerea cărţii: „Dacă Dumnezeu nu ar ierta slăbi- 
ciunile și bolile, cei mai buni dintre oameni nu și-ar primi 
răsplata”. 

Ca și doctrina-corolar a îndreptăţirii, doctrina renaș- 
terii şi a desăvîrșşirii avusese ocarieră surprinzătoare prin 
fluctuațiile sale în decursul istoriei creștine, adesea fiind 
considerată de la sine înţeleasă, fără a mai fi analizată 
expres într-o expunere teologică specială. Cel puţin par- 
ţial, acest lucru era atribuit unei oarecare reţiheri de a 
vorbi despre sfințire, de teama de a cădea în ipocrizie sau, 
în orice caz, de a da impresia de ipocrizie. Mai precis, idealul 
clasic al „binelui combinat cu frumosul” („xaAoxayoY(a”) 
putea avea pretenţia să fie susținut în continuare atît de 
autorii creștini, cît și de cei păgîni. Dar, de vreme ce era 
considerat a fi corect să se ceară în acelaşi timp un con- 
sens privind cerința desăvîrşirii la „toţi Părinţii, autorii 
ascețţi și toți misticii aprobaţi de Biserică” şi să se conchidă 
că nu existase „nici cea mai mică urmă la noţiunii de 
desăviîrşire absolut fără păcat) nici la scriitorii vechi, nici 
la cei moderni”, rămînea adevărat și faptulcă „mulţi sfinţi, 
vechi și mai noi”, în mod straniu, nu spuneau nimic despre 
doctrina renașterii. 

Ca şi în epocile anterioare, reformatorii de diferite 
confesiuni, care se pronunţau pentru îmbunătăţire şi 
schimbare, apelau la o imagine idealizată a moralității 
Bisericii vechi, cînd erau „doar foarte puţini” cei ce nu 
luau în serios imperativele morale ale evangheliei. Un 
rezumat al uneia dintre poziţiile relativ pozitive față de 
avere din Biserica primară, Care bogat se va mîntui ? a lui 
Clement din Alexandria, era folosit ca modalitate de a 
induce o atitudine responsabilă din punct de vedere etic 
față de proprietate. Încă o dată, interpretarea augusti- 
niană a desăvîrșirii ca atribut ce nu poate fi atins în 
condiţiile existenţei istorice și care li se aplica creştinilor 
şi Bisericii doar într-un sens eshatologic a avut darul de a 
tempera așteptările nerealiste legate de viaţa fără de păcat 
şi de comunitatea sfinţilor la care putea conduce citirea 
superficială a Bibliei. Mentorul lui Augustin, Ambrozie, 
scrisese o carte, Despre îndatoriri (De officiis), alcătuită 
după tiparul celebrei cărți a lui Cicero cu același nume; 
cînd un manual ortodox grecesc de etică de la începutul 
secolului al XVIII-lea a primit același titlu, tratatul lui 
Ambrozie, în ciuda originii sale latine occidentale, a fost 
dat ca model. 

Totuși, toate Bisericile aveau tendinţa, în probleme de 
etică la fel ca în cele de doctrină, să apeleze în mod special 
la tradițiile lor. De exemplu, loan Gură de Aur domina dis- 
cuţia despre „cumpătare” („owppoobvn”) în învăţătura teo- 
logiei morale a ortodoxiei răsăritene. Poziţia de autoritate 
doctrinală ocupată de Toma de Aquino a oferit discuţiilor 
sale despre etică, fie ea filozofică sau teologică, un loc spe- 
cial în romano-catolicismul secolului al XVIII-lea, lucru 
evident, spre exemplu, în cele cîteva definiţii ale „drep- 
tăţii” din Summa Sfintului Toma adaptată procedurilor 
academice actuale, a lui Charles-Rene Billuart. Interpre- 
tarea greşită pe care o primise deja în secolul al XVI-lea 
doctrina Reformei legată de îndreptăţirea numai prin cre- 
dință, fără fapte, a făcut ca seriozitatea morală a reformato- 
rilor, aşa acum fusese exprimată de experienţa „acuzării” 
(Anfechtung) a lui Luther, şi rezistența reformatorilor la 
antinomianism să fie în mod special relevante în această 
situație nouă. În acelaşi timp, se produsese o schimbare 
ironică : reformatorii acuzaseră catolicismul medieval că 
preamăreşte faptele în detrimentul harului și al credinţei, 
dar acum protestanții erau obligaţi să admită că mora- 
lismul fusese mai puternic în multe landuri protestante 
decît în spaţiul romano-catolicismului. 

În consecință, una dintre diferențele existente între 
aceste tradiţii ale doctrinei etice și transpunerea etică a 
doctrinei ce devenea pregnantă acum era analizarea modu- 
lui în care imperativul moral are legătură cu doctrina creş- 
tină. „Doctrina creștină”, avertiza un autor, „este singura 
temelie solidă și rezistentă a celei mai înalte desăvîrşiri”. 
O teologie ce rămîne în intelect fără a modela voinţa este 
moartă, dar și reciproca e valabilă: sufletul trebuie să fie 
format şi însufleţit de o teologie vie, dacă se aşteaptă ca el 
să cunoască o schimbare reală. Lucrarea de creare a lumii 
şi cea de a-i purta de grijă învățau despre sfinţenie, dar nu 
o împlineau în individ ; pentru aceasta era necesar harul 
dumnezeiesc, iar pericolul pierderii harului era „singura 
preocupare” a creștinului. În actul îndreptăţirii dragostea 
este deosebită de credinţă, dar în cel al renașterii ele sînt 
inseparabile. Era greşit să „afirmi că sfinţenia sau ascul- 
tarea universală trebuie să preceadă îndreptăţirii”, dar 
era la fel de greșit să se uite că „cunoașterea lui Dumnezeu 
este nedespărțită de sfinţenie”. În „exprimarea şocantă” a 
traducerii lui Luther a Noului Testament, credinciosul 
trebuia „să caute (agen) sfinţirea”. 

Era necesară recunoaşterea faptului că „practica creş- 
tină este semnul semnelor” şi „creștinismul constă în 
practică”, întrucît „scopul cunoașterii în religie... e prac- 
tica şi fără aceasta din urmă prima nu ar servi decît 
pentru a ne mări vina și osînda viitoare”. „Convingerea 
legată de adevărul doctrinei” în sine nu era de ajuns, de 
vreme ce „viaţa curată a creştinilor este singura recoman- 
dare a doctrinei pure”, iar cei ce doreau alinarea harului 
trebuiau să aibă o asemenea viaţă. Atunci cînd pînă și 
criticii destul de moderați au acuzat Bisericile protestante 
de „vînătoare de eretici” la întîmplare, apărătorii orto- 
doxiei nu puteau să nu fie de acord, de vreme ce au trebuit 
să recunoască faptul că uneori existase un „zel pentru 
ortodoxie” necorespunzător și că teologii folosiseră greșit 
termenul credință pentru a se referi numai la doctrină, în 
detrimentul sfinţeniei vieţii. Dar afirmau că practica sin- 
gură nu este de ajuns pentru mîntuire și că erau necesare 
şi doctrina, și viaţa morală; după cum învățase Micul 
catehism al lui Luther, numele lui Dumnezeu este sfinţit 
„cînd cuvîntul lui Dumnezeu e învăţat clar şi curat, iar 
noi, copii ai Lui, ne trăim vieţile în sfinţenie, după cuvîn- 
tul Lui”. Totuşi, și în variantele Evangheliilor pe care le 
aveau, lisus le spusese cărturarilor și fariseilor „ortodocși” 
din acea vreme: „De vrea cineva să facă voia Lui, va 

cunoaște despre învăţătura aceasta că este de la Dum- 
nezeu”. Făcînd din aceste cuvinte mottoul unei cărți și 
subiectul alteia, un critic al ortodoxiei protestante para- 
fraza alte cuvinte ale lui lisus, de la Judecata de Apoi: 
„Duceţi-vă de la Mine, făcători de rele ortodocși plini de 
bune intenţii... Nu v-am cerut niciodată să aveţi păreri 
corecte, ci să faceţi faptele bune, căci aceasta este temelia 
întregului adevăr și a mărturisirii lui”. Aceasta implica 
faptul că trebuia să existe o compatibilitate între viaţă 
şi „faptele bune”, însă doctrina şi mărturisirea Bisericii 
deveniseră acum mai mult decît o „părere”. 

Din vremea dezbaterilor Reformei sau poate din vre- 
mea Epistolelor lui Pavel și Iacov, relaţia dintre viaţă și 
doctrină fusese înrădăcinată în primul rînd în deosebirea 
şi totuși inseparabila legătură dintre doctrinele îndreptă- 
ţirii şi sfințirii. William Law, în Chemare stăruitoare la o 
viață plină de evlavie şi sfinţenie, a stabilit ca fundamental 
faptul că „aceasta și numai aceasta este creștinismul: o 
sfinţenie universală în fiecare aspect al vieţii”. El însă nu 
intenţiona să reducă evanghelia la moralism ignorînd mîn- 
tuirea, întrucît acest principiu fundamental era corolarul 
altuia pe care îl enunţase mai înainte: „Fiul lui Dumnezeu 
ne-a mîntuit pentru un singur scop, ca noi să putem, 
printr-o viaţă dusă în cumpătare și evlavie, să ne facem 
vrednici de slava lui Dumnezeu; aceasta este singura 
regulă și singura măsură a fiecărui moment şi stadiu al 
vieţii”. Cînd Hristos a spus: „Credinţa ta te-a mîntuit”, 
nu se referea la credinţa pe care o puteau avea și demonii, 
ci la cea pe care Pavel a descris-o ca fiind „credinţa care 
este lucrătoare prin iubire” : teologii ortodocși răsăriteni, 
părinţii de la Conciliul tridentin și John Wesley conside- 
rau acel text favorit pentru relaţia strînsă existentă între 
îndreptăţirea prin credinţă și vieţuirea în sfinţenie. Exista 
într-adevăr „un consens universal al tuturor celor ce sînt 
ortodocși” (cel puţin potrivit definiţiilor Reformei) că, în 
vreme ce „cuvîntul a îndreptăți nu trebuie luat într-un sens 
moral”, credinţa care îndreptățește trebuie totuși să fie 
vie, să producă nu doar iertarea păcatelor, ci şi o reînnoire 
a vieţii, și era un grosolan „abuz față de doctrina” îndrep- 
tăţirii a trage concluzia, pe baza acesteia, „că cineva se 
poate mîntui fără fapte bune”. 

Încercînd să salveze îndreptăţirea de acest abuz, pie- 
tiștii au interpretat-o ca „o lucrare” şi o stare continue, 
mai curînd ca o linie decît ca un punct. Însă apoi au tre- 
buit să se apere în fața acuzaţiei care, în ciuda practicii 

noutestamentare, susținea că a defini credinţa drept „ascul- 
tare” înseamnă a confunda „îndreptăţirea” cu „înnoirea”. 
Exista o convingere aproape universală că restabilirea 
disciplinei Bisericii primare era „de maximă importanţă” 
atunci, pentru că „lisus Hristos a stabilit autoritatea și 
disciplina Bisericii”, iar aceasta din urmă trebuia să-și 
păstreze şi să-și apere libertatea de a le exercita. Duhul 
Sfint care S-a sălășluit în Biserica primară nu le-ar fi dat 
înţelepciune reală decît celor ce nu mai trăiesc pentru ei 
înşişi. Aceasta presupunea „o schimbare reală și în același 
timp relativă”. Scopul „sfinţeniei absolute” rămînea un 
ideal chiar și atunci cînd părea de neatins și totuși era 
„evident pentru oricine că nici o învăţătură a lui lisus nu 
este respectată în mod deschis”. Dacă, într-o astfel de 
atmosferă, devenise din ce în ce mai greu să se dea crezare 
pretențiilor „teologiei ortodoxe a inimii” că ea este nece- 
sară pentru a produce transformarea „reală” și „relativă” 
pe care o așteptau toţi, în interiorul și în afara Bisericilor, 
alternativa era „înţelegerea religiei ca practicare a vieţii 
morale în ascultarea voii lui Dumnezeu”, adică „îndepli- 
nirea acelor datorii ce rezultă din relația pe care o avem 
cu Dumnezeu și cu oamenii” sau, în formularea mai cunos- 
cută a lui Immanuel Kant, să definim religia drept „recu- 
noaștere a tuturor îndatoririlor noastre ca fiind porunci 
divine”. 

Una dintre autorităţile care susțineau desăvîrșirea 
evanghelică, o autoritate în același timp morală și doctri- 
nară, rămînea încă neînvinsă, verificată de mărturia inte- 
rioară a inimii și neatinsă de atacurile „speculaţiei” raţionale 
sau de decăderea ortodoxiei exterigare care consta în „reci- 
tarea pe dinafară”: chemarea la „lucrarea” de a-L urma 
pe Hristos, așa cum învaţă Noul Testament, „un exemplu 
de virtute, care, dacă nu ar fi cumplita decădere a naturii 
umane, ar avea influenţă asupra celor ce trăiesc după evan- 
ghelie, mult mai mult decît toate celelalte exemple”. În ex- 
punerea sa pe tema desăvîrşirii evanghelice, William Law 
a insistat în cunoștință de cauză asupra tradiţiei litera- 
turii devoţionale catolice şi protestante, mai presus de toate 
asupra Urmării lui Hristos a lui Toma de Kempis. Și nu era 
singurul care făcea aceasta în perioada respectivă, pentru 
că, în ciuda unor obiecţii ocazionale, recunoaşterea valorii 
Urmării a depăşit 'hotarele dintre Biserici. În Germania 
protestantă, luteranul Johann Olearius o tradusese în 
germană în 1671, reformatul Gerhard Tersteegen a făcut 
aceasta în 1727; cartea a fost elogiată de Spener, Francke 

şi Zinzendorf. În Germania romano-catolică, augustinia- 
nul Eusebius Amort a alcătuit o disertaţie academică în 
1728, într-o ediţie critică, în care apăra auctorialitatea lui 
Toma de Kempis ; benedectinul Thomas Aquinas Erhard 
a căutat, în anul următor, să demonstreze că Urmarea 
fusese folosită încă de la începutul secolului al XIII-lea 
şi fusese scrisă probabil de un călugăr benedictin din 
Evul Mediu; iar Johann Michael Sailer, viitor episcop de 
Regensburg, pentru care numai Scriptura era mai impor- 
tantă decît Urmarea şi scrierile lui Fenelon în privinţa 
valorii religioase, a publicat propria traducere germană 
în 1794, recomandîndu-le-o celor care erau „creștini în 
interior (innig) ; traducerea lui Sailer a continuat să fie 
tipărită și în secolul XX. ; 

În acord cu protestanții şi romano-catolicii germani, 
Teologia inimii a protestantului francez Pierre Poiret povă- 
țuia: „Urmaţi-L pe lisus Hristos, căci El este călăuza 
supremă a sufletelor”, în timp ce luteranii ortodocși și alți 
luterani învățau că „urmarea lui Hristos și în crucea și 
suferința Lui este o parte necesară a adevăratului creș- 
tinism”. Potrivit romano-catolicilor din Franţa și Italia, 
Urmarea lui Hristos era o autoritate în privinţa priorităţii 
practicii faţă de definiţia teologică, dar și în privința cen- 
tralităţii Fecioarei Maria în viaţa creştină. Atît ortodoxia 
răsăriteană, cît şi metodismul îi citau pe Părinţii Bisericii 
primare în sprijinul ideii că „urmarea lui Dumnezeu Căruia 
ne închinăm” este centrală pentru cultul și viaţa creștine. 
De aceea, Gilbert Tennent a vorbit probabil în numele 
tuturor Bisericilor cînd a definit „urmarea lui Hristos” ca 
fiind „acele virtuţi morale guvernate de lege, sub care 
Hristos S-a născut ca om și căreia S-a supus în chip de- 
săvîrşit”. William Law a interpretat tema urmării lui 
Hristos ca fiind principala noutate pe care Acesta a intro- 
dus-o în învăţăturile Sale morale și era gata să identifice 
urmarea lui Hristos ca „singurul scop al tuturor sfaturilor, 
poruncilor și doctrinelor lui Hristos”. 

Această subordonare a „tuturor doctrinelor” — care, se 
pare, trebuie să includă și doctrina ortodoxă a persoanei 
şi lucrării lui Hristos Însuși — faţă de „fundamentul reli- 
giei”, urmarea lui Hristos în crucea și suferinţa Lui, era o 
armă ce putea fi ușor folosită împotriva doctrinei orto- 
doxe. Johann Konrad Dippel, cunoscut sub pseudonimul 
„Democrit al creștinilor”, ajurat și el credinţă „exemplului 
de urmat” oferit de Hristos, de vreme ce „doctrina şi cuvin- 
tele lui Hristos sînt simple şi clare, fără nici o contradicţie”. 

Lucru care avea să devină şi „mai simplu şi mai clar” în 
același tratat, cînd i-a considerat pe așa-zișii eretici din 
trecut, ce se opuseseră doctrinei ortodoxe, „oameni nevi- 
novaţi care au fost adesea excomunicați de «Biserica cea 
adevărată»”, deși ei, și nu ortodocșii, „prin modul lor de 
viață, fuseseră mai aproape de cuvintele și exemplul lui 
Hristos”. William Law a demonstrat că este conștient de 
acest imens pericol cînd le-a amintit cititorilor săi: „Putem 
noi să facem și să suferim toate cîte le-a făcut și le-a sufe- 
rit Hristos, dar, dacă nu s-au făcut cu același duh şi cu 
caracterul lui Hristos, nu vom avea nici unul dintre meri- 
tele Sale”. 

Totuși, „duhul şi caracterul lui Hristos” în Evanghelii 
includeau, adesea într-o combinaţie surprinzătoare, ambele 
elemente în ceea ce Reforma, pe baza epistolelor pauline, 
considerase a fi deosebirea dintre lege şi evanghelie. O 
ilustrare uimitoare a dificultății pe care distincţia o pre- 
zenta era cea mai preţuită expunere a învăţăturii lui 
Hristos din Noul Testament, Predica de pe Munte, din 
capitolele 5, 6 și 7 ale Evangheliei după Matei. Un teolog 
reformat a numit-o „legea evangheliei”, Wesley a aşezat-o 
la baza unei serii de 13 predici, iar un apărător romano- 
-catolic al primatului revelaţiei a retipărit textul celor 
trei capitole integral. Pentru teologul laic ortodox rus 
Alexandru Sturza, „Fericirile”, cu care începe Predica de 
pe Munte, erau un rezumat al „legii noi”, în vreme ce 
John Wesley vorbea despre ele ca fiind „corolarul întregii 
religii adevărate”. Regula de Aur expusă în Predica de pe 
Munte, „Ci toate cîte doriţi să vă facă vouă oamenii, ase- 
menea și voi faceţi lor”, conţinea, cel puţin în principiu, 
toate tipurile de datorii care ţineau de relaţiile dintre 
oameni. Chiar și în cadrul acestui acord existau totuși 
controverse confesionale legate de Predica de pe Munte. 
Poruncile sale absolute (a căror semnificaţie avea să devină 
din nou o problemă teologică și exegetică gravă în dezba- 
terile privind „eshatologia consistentă”! din secolul XX) 
fuseseră interpretate de gîndirea medievală din Apus și 
Răsărit ca nefiind obligatorii pentru creştinii obișnuiți, 
în felul în care erau poruncile universale ale legii, ci nu- 
mai pentru doritorii asceţi ai „vieţii religioase”, ce trăiau 
urmîndu-le ca pe niște sfaturi evanghelice ce conduc la 


1. Teorie eshatologică aparţinîndu-i lui Albert Schweitzer. Con- 
form acestei teorii, lisus a acceptat suferinţa și moartea pentru 
a forța producerea Parusiei (n. trad.). 

desăvîrşire, în special „desăvîrşirea” sărăciei totale şi celi- 
batul absolut. Reformatorii protestanți respinseseră însă 
această distincţie, impunînd imperativul moral al desăvîr- 
şirii evanghelice ca obligatoriu pentru toți. În același timp, 
au reinterpretat poruncile astfel încît să nu însemne renun- 
țarea totală la căsătorie şi proprietate ; „în schimb, duhul 
renunţării la lume trebuie impus în cursul natural al 
vieţuirii de zi cu zi din lume”. 

Întrucît unora dintre urmaşii Reformei li se părea că 
nimeni „nu a fost mai nepriceput în ceea ce priveşte doc- 
trina sfințirii sau mai confuz atunci cînd a încercat să o 
conceapă” decît Luther, distincția pe care el o făcea între 
lege şi evanghelie începea să-i neliniştească din ce în ce 
mai mult. Însuși titlul cărții lui Bunyan Doctrina legii şi 
harului dezvăluită a arătat clar acest lucru, ca și cerința 
sa ca „acestea două să fie... ţinute... împreună cu natura 
unuia și cu cea a celuilalt”. Edwards s-a referit la această 
relaţie ca la o „analogie”, dar şi la „deosebirea care trebuie 
făcută între” o metodă „legală” de a învăţa și a experi- 
menta voia lui Dumnezeu „și una evanghelică” ; Wesley a 
invocat „cea mai strînsă legătură care se putea imagina” 
între ele, iar Tennent vorbea despre „armonia” lor. Tindal 
a depășit cu mult simpla analogie, legătură și armonie și 
a afirmat că „scopul evangheliei nu era de a adăuga sau a 
elimina din această lege [a naturii și a raţiunii], ci de a-l 
elibera pe om de încărcătura de superstiție care fusese 
amestecată cu legea”. Orice astfel de viziune despre iden- 
titatea dintre lege şi evanghelie trebuia să respingă ca 
fiind „erezie absurdă” „interpretarea cuvintelor și a porun- 
cilor lui Hristos” care părea a fi rezultatul disjuncţiei 
acestora în gîndirea lui Luther, ca şi cînd „Hristos, ca 
interpret al legii, a vrut doar să arate ceea ce se cere de la 
om printr-o ascultare desăvîrşită a legii, astfel încît să-i 
poată arăta omului cît este de păcătos”, nu cum poate 
omul să respecte practic legea. 

Conceperea lui „lisus Hristos ca dătătorul suprem al 
legii” și folosirea legii ca normă a vieţii creştine, pe care 
Calvin și adepţii săi o formulaseră cu mai multă substanță 
decît teologii luterani, implicau, potrivit unui etician re- 
format, și că „legile [lui Dumnezeu] au fost date pentru a 
fi respectate, căci altfel nu ar fi avut nici un rost”. Evan- 
ghelia lui Hristos nu adăugase nimic legii, nici nu o anu- 
lase, ci „explicase semnificaţia reală a legii”, astfel încît 
„cunoaşterea desăvîrșită [a poruncilor] trebuie căutată în 
evanghelie”. În alt context, acelaşi teolog putea vorbi totuși 

despre „diferenţa sau mai curînd opoziţia dintre lege și 
evanghelie”. Doctrina „virtuţilor și îndatoririlor” era con- 
ţinutul esenţial al teologiei morale. De aceea, remarcile 
răutăcioase ale lui Augustin la adresa tuturor „virtuţilor” 
fără Dumnezeu și har, considerate de fapt „vicii”, i-au 
stimulat chiar și pe unii din cadrul romano-catolicismului 
să sugereze că poate [Augustin] mersese „prea departe” 
sau măcar să explice că faptele bune săvîrșite în afara 
stării de har nu erau în realitate „păcate”. Fără har este 
imposibil să-L iubeşti pe Dumnezeu mai mult decît orice 
altceva din lumea creată, dar faptele bune făcute în această 
stare puteau fi numite bune „cu referire la obiectul lor și 
scopul lor proxim, deşi nu cu referire la scopul lor fina!”. 

Luteranii ortodocși (ca şi janseniştii), pretinzînd că ei 
se apropie mai mult de Augustin decît această poziţie 
romano-catolică oficială, au continuat să scoată în evi- 
dență „imposibilitatea de a împlini legea” și necesitatea 
absolută de a păstra „ordinea și distincţia” cuvenite între 
lege şi evanghelie: „Legea nu este evanghelia, iar evan- 
ghelia nu este legea”. Acest principiu se aplica în etică și 
în omiletică, „dar în primul rînd și în special în practica 
penitenţială”. Deși atacurile unor astfel de luterani orto- 
docși au obligat pietismul să se apere împotriva acuzaţiei 
că face confuzie între lege și evanghelie, reprezentanţii 
săi au protestat împotriva „abuzării de textul «Căci sfirşi- 
tul Legii este Hristos»”, ca și cînd nu ar fi fost imperativ 
în doctrina harului ca viaţa să fie trăită în conformitate 
cu legea lui Dumnezeu. Nu era un „paradox” a vorbi despre 
„legea evangheliei”. 

În ciuda absenței sale din Evanghelii, exceptînd o va- 
riantă de lectură dintr-o pericopă ce era ea însăși suspectă 
în privinţa textului, conceptul noutestamentar de conştiinţă 
(„ovve(5noc”) sau, cum l-a numit un gînditor ortodox răsă- 
ritean, de conştiinţă a individului s-a dovedit un in- 
strument util pentru interiorizarea imperativului etic ca 
element integral al „teologiei inimii”. În limbajul psiho- 
logic tehnic al vremii, locul conştiinţei era considerat inte- 
lectul, iar al dragostei inima; așa cum arăta exemplul lui 
Augustin, conștiința era supusă examinării pe baza iubirii. 
Totuși, prin contrast cu „ipocrizia” conformării exterioare, 
chemările autentice la convertire și transformare morală 
se adresau „atît inimii, cît şi conștiinței voastre”. Terme- 
nul fusese folosit în diferite feluri şi de scriitorii biblici. 
În literatura teologică timpurie, „conștiinţa” părea că se 


referă doar la probleme de cazuistică, precum în cazul 

titlului frecvent întîlnit, Despre cazurile de conştiinţă (De 
casibus conscientiae), și, în ciuda criticilor la adresa folo- 
sirii lui, era încă utilizat în această manieră în capitolul 
introductiv al Teologiei morale ; acum însă devenise „un 
cuvînt aflat pe buzele tuturor”, datorită folosirii frecvente 
a „apelului la conștiință”, pentru mulţi gînditori înlocuind 
argumentul cosmologic și celelalte dovezi tomiste ale exis- 
tenţei lui Dumnezeu: „legea morală lăuntrică” era o dovadă 
mai decisivă decît „cerul înstelat de deasupra”. 

Pentru unii, în fapt, vocea interioară a conştiinţei pre- 
zenta pericolul de a înlocui toate autorităţile morale exte- 
rioare ; „singurul tribunal pe care Dumnezeu l-a instituit 
aici, pe pămînt”, potrivit lui Matthew Tindal, „este con- 
ştiinţa fiecăruia”. Dacă era obligatoriu ca „fiecare să cerce- 
teze cartea propriei conştiinţe”, care era relaţia acestei 
cărţi a conştiinţei cu alte cărți și alte autorităţi, în special 
cu evanghelia și legea? Deşi „există o autoritate, atît a 
puterii civile, cît şi a celei ecleziale, de a pune laolaltă 
lucruri străine unul de altul... nici o autoritate în afară de 
cea a lui Hristos nu poate atinge conștiința”, afirma un 
teolog anglican. „Libertatea conștiinței” era un drept invio- 
labil al individului în Biserică, o curte de apel împotriva 
pretențiilor de infailibilitate ale papalității, „lumina” ne- 
stinsă de persecuția Bisericii sau a statului. Cînd conţinu- 
tul conştiinţei era totuşi echivalat cu cel al legii naturale, 
iar funcţia ei era definită ca una de „a dicta, pe baza raţiu- 
nii, în legătură cu conformitatea sau opoziţia faptelor cuiva 
faţă de legea lui Dumnezeu”, aceasta implica faptul că 
conștiința era subordonată oarecum autorităţii legii divine 
sau chiar legii umane, iar o conștiință care greșește are, 
în acest caz, nevoie de îndreptare. „Ar fi ridicol”, observa 
un teolog, „dacă un ateu ar trebui să considere ca auto- 
ritate a sa o conștiință care îl obligă să înveţe un ateism 
ce e considerat a fi adevărat. Ce conştiinţă poate fi aceea 
care nu Îl recunoaşte pe Dumnezeu ?”. 

Aşadar, conștiința are o funcţie dublă : „regulă” de viaţă, 
dar și „judecător” al păcatului. Deși era un „principiu in- 
contestabil” că „orice faptă care contrazice ceea ce dictează 
conștiința este un păcat”, experienţa a arătat că, în ciuda 
faptului că era redusă şi grav afectată de căderea în păcat, 
conștiința depunea mărturie despre acesta și boala sufle- 
tului dacă era educată pe baza revelației divine. „Conştiinţa 
ştearsă” nu putea fi considerată „perfectă”, însă „prima 
grijă a sufletelor care aspiră la desăvîrşire” era să-și recu- 
noască și să-și mărturisească păcatele. Pentru astfel de 

suflete, cu care Biserica a lucrat prin funcţia sa învăţă- 
torească și prin slujirea ei misionară, „conștiința este ca o 
mie de martori” ce le acuză. Fundamentul „liniștirii con- 
ştiinţei noastre înaintea lui Dumnezeu, prin iertarea păca- 
telor noastre”, trebuia căutat în „învierea lui Hristos [și] 
în caracterul satisfăcător al suferinței Lui”. În felul acesta, 
tot ce era „modelat în suflet de ceea ce în mod frecvent 
este numit «conștiință naturală», dar și mai corect «har 
anticipativ» (prevenient)” a ajutat la săvîrşirea „lucrării 
de mîntuire”. 

Pentru „creştinii ortodocși” din Răsărit, dar și pentru 
toţi ceilalţi, din Răsărit şi din Apus, care aveau preten- 
ţia că sînt ortodocși, conștiința păcatelor lor, însoțită de 
pocăință și mărturisire, era o datorie morală și un mijloc 
al harului. Hristos a murit pe cruce „ca apropiindu-ne de 
Dumnezeu prin pocăință să atingem mîntuirea”, iar cu- 
noașterea păcatului era un „medicament” pentru suflet. 
Pocăinţa şi mărturisirea păcatelor fiului risipitor: „Tată, 
am greșit la cer și înaintea ta” reprezentau o temă care 
străbătea întreaga Scriptură. Psalmul 50, „Miluieşte-mă”, 
atribuit lui David în subtitlu, rezumă doctrina despre păcat 
şi practica pocăinţei creștine, şi pentru că face referire atît 
la păcatul originar, cît şi la cele personale în mărturisirea 
sa: „În păcate m-a născut maica mea” şi „Ție unuia am 
greșit”. Povaţa apostolului : „Să se cerceteze omul pe sine” 
nu se referea doar la pregătirea pentru primirea cu vredni- 
cie a Împărtăşaniei, ci şi la procesul continuu de autoexa- 
minare, în care „vameșul își plînge păcatele, iar fariseul 
își înşiră virtuțile”. Cu toate că pocăinţa din ultimul mo- 
ment a tîlharului de pe cruce fusese adesea folosită abuziv 
de cei care căutau scuze pentru amînarea pocăinţei pro- 
prii, tîlharul a fost, cînd a reuşit în sfîrșit să ajungă să 
se pocăiască, modelul felului cum trebuie să se comporte 
un păcătos: şi-a recunoscut păcatul, l-a conştientizat și 
l-a mărturisit. Subiectul unor frecvente abuzuri era și 
primul exemplu de pocăință din Scriptură, căderea lui 
Petru. Negarea [faptului că Îl cunoaște pe Hristos] este 
unul dintre relativ puţinele evenimente care apar în toate 
cele patru Evanghelii și „una dintre părţile cele mai im- 
portante ale suferinţei lui Hristos”; nu apăruse ca urmare 
a unei „necesități” deterministe, ci ca „o cădere interi- 
oară”, care s-a exprimat apoi în forma păcatului său exte- 
rior. De aceea, lacrimile lui nu erau o „lucrare exterioară”, 
ci exprimau „cea mai profundă amărăciune a sufletului 
său”. Ca orice pocăință autentică, a sa a fost motivată de 

conştientizarea faptului că a „greșit faţă de un Dumnezeu 
ce are slavă nesfîrşită” şi l-a determinat să ia decizia 
fermă de a se elibera de sub stăpînirea păcatului. 

Petru, în ciuda unor obiecţii mai vechi sau mai noi, era 
considerat prin consens cel ce a scris Epistola Noului Tes- 
tament unde apare cea mai însemnată sintagmă biblică 
dintre toate, prin care era definită desăvîrșirea evanghe- 
lică, „părtași dumnezeieștii firi”, ce promitea că „putem 
deveni participanţi la natura dumnezeiască [a lui Hristos], 
așa cum Ela devenit participant la natura noastră umană”. 
Spener era însă suspect în ochii luteranilor confesionali, 
pentru că vorbise ca şi cînd „omul cel nou... are natură 
divină” prin Duhul Sfînt, cu toate că se considera ca doc- 
trină ortodoxă, exprimată în primul articol al Confesiunii 
de la Augsburg, cea care afirmă că există numai „o singură 
fiinţă divină”, cea a lui Dumnezeu Însuși. În fapt, Spener 
şi alți pietiști, mai ales Zinzendorf, repetau aici o defi- 
niție mai larg răspîndită a mîntuirii ca „îndumnezeire” 
(„9€wotg”), continuînd să traseze o distincție fundamen- 
tală între Creator și creatură, precum și între „unirea 
mistică” și îndreptăţire. 

Definiţia mîntuirii ca îndumnezeire nu le era în această 
perioadă — cum nu fusese nici în epocile anterioare — spe- 
cifică doar teologilor ortodocși răsăriteni, care citau va- 
riante grecești anterioare ale ei pentru a declara că scopul 
întrupării, răstignirii și învierii lui Hristos fusese „de a 
face dumnezeiesc ceea ce este omenesc”. De exemplu, un 
luteran confesional radical și duşman implacabil al pietis- 
mului, preluînd limbajul răsăritean despre îndumnezeire, 
precum și al lui Duns Scotus și al teologiei franciscane 
medievale, găsea că e posibil să cinstim ca o binefacere 
faptul că prin venirea lui Hristos „obţinem slava care s-a 
pierdut în Adam, da, chiar o slavă și mai mare”. Jonathan 
Edwards a citat în mod repetat 2 Petru 1,4 pentru a 
demonstra că „harul ce se află în inimile sfinţilor e de 
aceeași natură cu sfințenia divină”, adăugînd precizarea 
că aceasta se întîmplă doar „în măsura în care este posibil 
să fie sfinţenie, adică într-o măsură infinit mai mică” ; nu 
trebuia să se creadă că un astfel de limbaj înseamnă că 
„sfinţii sînt făcuţi părtași esenței lui Dumnezeu, fiind ast- 
fel «dumnezeiţi» cu Dumnezeu și «hristosiţi» cu Hristos, 
așa cum susțin limbajul și noţiunile cumplite și blasfema- 
toare ale unor eretici”. Indiferent dacă se referea sau nu 
la Edwards, deistul John Tindal a citat şi el 2 Petru 1,4, 
propunînd o viziune raţionalistă a doctrinei, susținînd 


Tin. Chr. 3 (1730:23-24) 


Arb. Des. myst. int. 
(1764:1-2) 


Beng. Gnom. Evr. 6,1 
(Steudel 896) 


Rom. 8,4 
Wsly. Serm. 8.1.1-6 
(Baker 1:235-237) 


Iov 28,12-13 (Vulg.) 
Grig. Mont. Am. sag. 16.194 
(Gendrot 199) 


Spen. Pi. Des. (Aland 52) 
Edw. Dist. Mrks. 2.2 
(Miller 4:250-253) 


Baum. Pred. 2.3 
(Kirchner 2:99) 


Tnnt, Disc. 4 (1745:217) 


TEOLOGIA INIMII 203 


posibilitatea ca o viaţă „conformă cu regulile raţiunii 
sănătoase” să „sădească în noi desăvîrșirea morală a lui 
Dumnezeu”, astfel încît „noi, după aceea, dacă pot spune 
așa, să trăim viaţa lui Dumnezeu”. 

Aşa cum „teologia inimii” trebuia să găsească o moda- 
litate pentru a elibera de solipsism conceptul de Dumnezeu 
şi sufletul, la fel „desăvîrşirea evanghelică” trebuia prote- 
jată de perfecţionism, iar „îndumnezeirea” de panteism. 
Mijlocul de a le proteja în fiecare caz era recunoașterea 
faptului că principiul divin al imanenţei, în același timp 
principiu al imanenţei experienţei subiective, este Duhul 
Sfint. De aceea, corelarea a ceea ce „ne învaţă experienţa” 
cu „ceea ce spune Duhul Sfînt” era o replică necesară la 
noua preocupare legată de sufletul individual și de mora- 
litatea desăvîrşirii evanghelice. 


Experiența Duhului Sfint 


Problema crucială în înţelegerea „desăvîrșirii” era „darul 
Duhului Sfînt” : acest raționamet al unui exeget al Noului 
Testament exprima recunoașterea faptului că, atunci cînd 
limbajul bisericesc vorbeşte despre „desăvîrşire evanghe- 
lică”, se referă în primul rînd la un dar divin, nu la o 
simplă realizare omenească și că izvorul divin specific al 
acestui dar al lui Dumnezeu este Duhul Sfînt. Desă- 
vîrşirea creştină și imperativul eticii creștine puteau fi 
rezumate în formula paulină „umblăm după Duh”. Luînd 
„înţelepciunea” într-un sens divin și personal ca „referin- 
du-se la Duhul Sfint”, Louis Marie Grignion de Montfort a 
interpretat cuvintele lui Iov: „Dar înţelepciunea de unde 
izvorăşte ea? Ea nu se găsește pe meleagurile celor vii 
(suaviter viventium)” ca însemnînd că Duhul Sfînt nu Și-a 
fixat lăcașul printre cei care „erau fără griji”. lar Duhul 
Sfint sfințitorul nu era limitat la o epocă de aur de la 
începuturile istoriei Bisericii, fiind încă viu şi activ şi 
acum. Trezirea conştiinţei ca „lampă a Domnului” și „loc- 
ţiitor al lui Dumnezeu în suflet” era un semn pozitiv al 
prezenţei Duhului; de aceea, apelul la conștiință era în 
același timp și un apel la experienţă. 

Deoarece „Duhul Sfînt, care ne sfințește în templele 
unde locuieşte, nu are doar slujirea de mîngiietor, ci [şi pe 
aceea de] sfinţitor”, tema „Dumnezeu și sufletul” și cea a 
„desăvîrşirii evanghelice” erau moduri de a vorbi despre 
experienţa Duhului Sfînt. Pasajul din Noul Testament pe 

care îl aprecia Augustin, „lubirea lui Dumnezeu s-a vărsat 
în inimile noastre, Cel dăruit nouă prin Duhul Sfînt”, li se 
prezenta exponențţilor teologiei inimii ca un mod de a 
vorbi care putea pune accentul pe subiectivitatea relaţiei 
dintre Dumnezeu şi suflet, fără a cădea în capcana subiec- 
tivistă a confundării lor. Astfel, răspunsul ortodox la anti- 
teza dintre liturghia formală și cinstirea autentică „în 
Duh și adevăr” nu a echivalat pur și simplu „adevărul” 
din acel pasaj noutestamentar cu învățătura Bisericii, iar 
„cinstirea” cu cinstirea Bisericii, ci a identificat „duhul/” 
cu „Duhul Sfînt” prezent în Biserică. Această prezenţă în 
Biserică, putînd, în situaţii extraordinare, să ia chiar forma 
unei „inspiraţii a Duhului Sfînt” la alegerea unui papă, de 
obicei se manifesta în moduri mult mai puţin preten- 
țioase. Prin urmare, o spiritualitate care interpreta scopul 
relaţiei dintre Dumnezeu și suflet ca pe o anihilare a 
sinelui putea degenera într-o rugăciune de cerere către 
„Duhul distrugător” (ca opoziţie faţă de „Duhul creator”, 
care era încă invocat în limbajul imnologiei medievale). 

Prin urmare, în orice „interpretare afectivă a doctrinei 
creștine”, doctrina Duhului Sfînt trebuia să ocupe o poziţie 
centrală. Pe cînd era în Londra, în anul 1752, autorul a 
două transpuneri extinse ale Confesiunii de la Augsburg 
în stilul afectiv a ţinut o serie de 15 predici pe baza ex- 
punerii celui de-al treilea articol din Crezul Apostolic 
din Micul catehism al lui Luther (crezul fiind împărțit 
aici nu în 12 articole, unul pentru fiecare apostol, ca în 
Biserica veche, ci în trei, cîte unul pentru fiecare persoană 
a Treimii). Așa cum insista în altă parte, era o greșeală să 
se „considere ce s-a întîmplat la Cincizecime... ca fiind mai 
important decît ceea ce simte fiecare copil al lui Dumnezeu 
întotdeauna ca fiind o posesie sigură în adîncul Duhului 
Sfînt”. Posesiunea Duhului de către un astfel de copil al 
lui Dumnezeu putea fi privită ca un dar mai de preţ decît 
„posesiunea Fiului lui Dumnezeu Însuşi”. Pierderea Duhu- 
lui şi păcatul împotriva Sa — care, potrivit Evangheliilor, 
era un păcat ce nu poate fi niciodată iertat — nu fuseseră 
lipsite de semnificaţie istorică, ci rămăseseră o amenin- 
ţare la fel de mare ca oricînd. O „dependenţă continuă de 
Duhul lui Dumnezeu, primind din cînd în cînd ceea ce 
dorește El să ne ofere”, era cheia folosirii mîntuitoare de 
către om a timpului. 

Folosirea divină a timpului se afla la baza utilizării 
sale de către om. „Așa cum Dumnezeu Tatăl Și-a propus 
din veci să le ofere binefaceri mîntuitoare celor aleși în 

timp, la fel și Fiul lui Dumnezeu a făcut în consecinţă o 
răscumpărare a lor prin Sîngele Său și prin ascultare; 
aceste binefaceri le oferă în timp Duhul Sfînt moştenito- 
rilor mîntuirii”. Este evident din această schemă trinitară 
cu care Gilbert Tennent și-a început Discursurile pe mai 
multe teme importante — ca şi din alte abordări contempo- 
rane ale doctrinei treimice, inclusiv expunerea sa pe tema 
controversatei „come ioaneice” — faptul că în această peri- 
oadă accentul cel mai important al doctrinei Duhului Sfint, 
ca, de fapt, al întregii doctrine treimice, era pus pe activi- 
tatea „iconomică” a acestuia în timp şi istorie, şi nu cum 
se întîmplase în timpul controverselor trinitare din seco- 
lul al IV-lea şi apoi în conflictul dintre Răsărit şi Apus pe 
tema Filioque, în special pe legătura eternă, ontologică 
dintre Tatăl, Fiul şi Duhul Sfint. 

Această nouă conștientizare a.acţiunii Duhului Sfînt a 
condus la critica potrivit căreia, ca o consecinţă a raţiona- 
lismului și a tradiţionalismului excesive din dezbaterile 
de doctrină creștină, „acest mare adevăr evanghelic [despre 
mărturia Duhului]... fusese de mulţi ani uitat complet”, 
pînă cînd acum, în sfîrșit, a fost „recuperat” şi „confirmat 
de experiența” acestei generaţii. Totuși, această critică 
era încă expusă într-un cadru trinitar ortodox, preocupat 
de plasarea doctrinei Duhului Sfînt printre „sfintele doc- 
trine speciale ale evangheliei”. Așadar, această metodă a 
accentuării experienţei Duhului Sfînt — pentru care, în 
romano-catolicism, Teresa de Avila, „Sfinta Tereza a lui 
Iisus”, putea fi considerată „Doctorul recunoscut al adevă- 
rului Duhului” — încă includea, chiar şi în afara romano- 
-catolicismului, ideea insistentă că adjectivul spiritual din 
uzajul biblic nu se referea la relaţia dintre persoane sau 
lucruri cu spiritul uman, ci la relaţia lor cu Dumnezeu — 
Duhul Sfint. 

Apogeul polemic al acestei insistenţe a adus recunoaș- 
terea clară a faptului că o definiție complet imanentă a 
„duhului” şi, în consecinţă, o înţelegere antropocentrică a 
„experienţei” şi în cele din urmă a „Duhului Sfînt” puteau 
prezenta riscul de a circumscrie experienţa Duhului unei 
subiectivităţi nediferenţiate. Ca rezultat, trebuia să se 
recunoască prioritatea „izvorului supranatural divin de 
viaţă și acţiune”, de vreme ce „această «mărturie a Duhu- 
lui lui Dumnezeu» trebuie să fie... anterioară «mărturiei 
duhului nostru»”, reamintindu-se însă că comunicarea 
cu Duhul Sfînt este „interioară” experienţei umane și 

adresîndu-se sfatul ca mintea și duhulumane să fie mereu 
pregătite pentru o astfel de comunicare. 

Relaţia dintre Duhul Sfînt și duhul omului şi semni- 
ficaţia amîndurora în înţelegerea „experienţei” necesitau 
atenţie deosebită în orice „teologie a inimii”, indiferent 
dacă se numea sau nu așa. Teologia inimii era preocupată 
să pună în evidenţă că „Duhul Sfînt este primit de credin- 
cioși în aşa fel încît se unește cu duhul lor, altfel spus, cu 
sufletul lor și cu puterile acestuia, în cea mai strînsă și 
mai intimă manieră posibilă”. Ca o consecinţă, sufletul, 
deși plin de îndoieli și întrebări, poate fi asigurat de ade- 
vărul evanghelic de către Duhul lui Dumnezeu, Care, în 
calitate de Înţelepciune a lui Dumnezeu, împărtășește 
sufletului „învățătură despre lucrurile sfinte”. Pentru 
aceasta era nevoie de „relaţia specială cu Sfintul Spirit 
sau Duh al lui Dumnezeu”, și nu de „o relaţie oarecare cu 
duhul sau sufletul omului”. Jonathan Edwards i-a aver- 
tizat pe cei care aveau experienţe spirituale că „aceasta nu 
înseamnă că a fost de la Duhul Sfînt. Sînt și alte duhuri, 
în afara Duhului Sfînt, care au influenţă asupra minții 
oamenilor”, în primul rînd diavolul şi duhurile rele. 

Ca și în ordonarea cronologică a anului bisericesc, în 
înlănţuirea dintre doctrină și experienţă este potrivit ca 
mișcarea să fie dinspre viaţa și învăţătura lui Hristos 
către viaţa și învăţătura Duhului Sfînt şi să fie invocate 
prezenţa și binecuvîntarea Lui. Așadar, „sprijinul Duhului 
Sfint” era primordial, iar un Rezumat al adevărurilor creş- 
tine fundamentale nu putea fi considerat complet fără a 
conţine un capitol întreg pe acest subiect, de vreme ce 
„acordarea mîntuirii sufletului, prin influența Duhului 
Sfint, este necesară pentru mîntuire [sic], ca și cîștigarea 
ei de către Hristos prin Sîngele Său și prin ascultare”. 
Duhul Sfînt aduce „frîngerea inimii” şi părerea de rău 
pentru păcat, le dă credincioșilor „gîndul care era şi în 
Hristos”, luminează duhul omului și reface chipul lui 
Dumnezeu pierdut prin păcat. Altfel, credința este „dez- 
golită”, adică „lipsită de dragostea și pacea şi bucuria 


„întru Duhul Sfînt”, ca în Bisericile care nu pun preț pe 


doctrina Duhului. Toate acestea au dat vigoare apelului la 
„propria experienţă” și la „experienţa creștinilor adevăraţi” 
potrivit căreia în fiecare credincios existau atît mărturia 
Duhului divin, cît şi cea a duhului omenesc. Totuși, chiar 
acest apel la experienţă era însoţit de o descoperire para- 
doxală : „Experienţa arată din plin că Duhul lui Dum- 
nezeu este de necăutat și de negăsit în unii dintre cei mai 

buni creștini, în privinţa modului în care operează con- 
vertirea lor”. 

Printr-un paradox corespunzător, autorităţile conven- 
ţionale şi dovezile adevărurilor evangheliei indicau dincolo 
de ele înspre experiența Duhului Sfînt, singura prin care 
se putea afirma puterea lor edificatoare: mai întîi expe- 
rienţa „puterii lui Dumnezeu” și doar ulterior cea a „înţe- 
lepciunii lui Dumnezeu”. Dintre toate argumentele în 
favoarea „dumnezeirii religiei creștine” și a credibilităţii 
minunilor, cel ce „are cel mai mare efect posibil asupra 
inimii persoanei cuvioase” era experienţa personală de „a 
fi atît de impresionat de tot ce a spus lisus, încît în mod 
evident ar fi imposibil ca lisus să fi vorbit astfel dacă reli- 
gia creştină ar fi fost falsă”. Promisiunea Duhului Sfînt 
făcută apostolilor ce au scris Noul Testament avea ca o 
completare necesară mărturia interioară a aceluiași Duh 
în inimile celor care citesc Noul Testament acum. Fără o 
„experienţă sensibilă creștină” interioară de acest fel, nu 
puteau exista nici credinţa, nici înţelegerea, nici „o încre- 
dere puternică şi vie în Dumnezeu”. Experiențele trebuiau 
să fie „sensibile” și perceptibile într-o formă sau alta, deși, 
cum era evident din metoda pedagogică folosită de Hristos 
Însuşi cu ucenicii Săi, aceasta se întîmpla adesea gradual; 
iar Duhul Sfînt nu „a purces în mod vizibil, urmînd eta- 
pele unui anumit plan”. Reînnoirile religioase manifestau 
o ambiguitate similară între experienţa palpabilă a naș- 
terii din nou şi proiectul mai puţin remarcabil al creșterii 
în spirit creştin care precedase — și trebuia să continue — 
experienţe atît de intense. 

In acord cu desemnarea tradițională medievală a Duhu- 
lui din Veni Creator Spiritus a lui Rabanus Maurus ca 
„înşeptit în daruri” (septiformis munere), o listă a unor 
astfel de experienţe ale Duhului Sfînt consemna șapte 
dintre ele : convingerea; pocăinţa ; credinţa în lisus ; renaș- 
terea sau nașterea a doua; progresul în sfinţirea zilnică ; 
lupta serioasă și rugăciunea constantă ; perseverenţa pînă 
la sfîrșit. Totuşi, atît teologia Bisericilor ortodoxe, cât și 
evidența experienţei religioase au demonstrat că în afară 
de „credinţa în lisus” toate aceste „experiențe” erau cu totul 
posibile chiar și fără o convertire creștină autentică ; și 
chiar și „credinţa în lisus” putea fi redusă la o „simplă in- 
formaţie literară și istorică despre Hristos”, care, cu toţii 
trebuiau să fie de acord, nu era ceea ce înţelegea Noul Tes- 
tament prin credinţă mîntuitoare. Intensitatea subiectivă 
a experienţei, mai ales, nu era un criteriu valid, într-un 

fel sau altul, al veridicităţii ei. De aceea, era necesar „să 
se arate în mod concret care sînt dovezile sigure, dis- 
tinctive ale Scripturii și urmele unei lucrări a Duhului lui 
Dumnezeu”. 

Încă o dată, trebuia rezolvată problema crucială a spe- 
cificităţii, de vreme ce „nu e nici măcar unul la o mie care 
să aibă astfel de simțăminte religioase cu mult înainte de 
convertire”. Pentru că exista un „bine natural”, distinct din 
punct de vedere metafizic și religios de binele supranatural 
şi de cel „spiritua!” („spiritua!” în sensul de relaţie cu „Duhul 
lui Dumnezeu”), renașterea și convertirea, ce era lucrarea 
specifică a Duhului Sfînt, trebuiau însoţite de „transfigu- 
rarea lui lisus Hristos în sufletele noastre”, de experienţa 
stării păcătoase, atașamentul religios și moral faţă de 
„ucenicie” (Nachfolge) şi de o mărturie interioară, bazată 
nu pe un sentiment religios generalizat, ci pe conştiinţa 
particulară de a fi fost îndreptăţit şi transformat de harul 
divin prin recunoașterea lui lisus ca Mîntuitor personal. 
Toate acestea erau „deasupra naturii”, diferite atît în inten- 
sitate, cît și în specie de simțămintele naturale, inclusiv 
de cele ale religiei naturale. Jean Gerson și alţi maeştri ai 
vieţii spirituale „ambidextre”, ce era în același timp activă 
şi contemplativă, ştiuseră ce însemna această „unire a 
sufletului cu Dumnezeu în experienţă și har”. 

Gerson era în același timp o autoritate tradiţională de 
marcă în privinţa unui fenomen care avea cu siguranță 
să capete o nouă proeminenţă într-o asemenea atmosferă: 
problema viziunilor şi a noilor revelații. „Vederea lui 
Dumnezeu” nu era o doctrină a Bisericii în sensul strict, 
dar jucase întotdeauna un rol în expunerea doctrinei creş- 
tine, în special cînd experiența Duhului Sfînt ajunsese în 
centrul atenţiei, ca, de exemplu, în timpul redeșteptării 
franciscane din Evul Mediu ; de aceea, chestiunea vederii 
(și a viziunilor) lui Dumnezeu devenea din nou importantă. 
Teologia inimii, îndreptată împotriva externalizării reli- 
giei prin „formalism”, trebuia să fie atentă, pentru a nu 
cădea în cealaltă extremă, a „entuziasmului”, pretinzînd 
că are revelații imediate, și deoarece criticii săi erau mereu 
pregătiţi să respingă orice iluminare subiectivă ca „entu- 
ziasm” sau „fanatism”; în această sferă, „prea mult” era 
la fel de periculos ca „prea puţin”. „Pericolul fanatismului” 
era reprezentat de faptul că o experienţă centrată pe sine, 
fără „vreo autoritate sau lege exterioară care să cerceteze 
ori să pondereze imaginaţia”, putea ajunge să privească 
„propriile preferinţe ca directive ale harului”. Așa cum 

sugerează titlul uneia dintre cele mai cunoscute cărţi ale 
sale, Despre cer şi minunăţiile lui şi despre iad, din lucruri 
auzite şi văzute, unul dintre cei mai cunoscuţi exponenţi 
ai viziunilor și revelaţiilor din secolul al XVIII-lea a fost 
omul de ştiinţă și vizionarul Emanuel Swedenborg. Deși 
„cei din vechime au făcut aceasta în mod frecvent”, spunea 
el, faptul de a vorbi cu duhurile era acum considerat „peri- 
culos”. Totuși, el „vorbise cu îngerii” şi-i fusese dat să 
discute cu ei „ca de la om la om”. În ciuda faptului că 
Biserica i-a respins viziunile, el a afirmat că acest lucru 
înseamnă de fapt lipsa credinţei la „omul Bisericii” și că 
„revelaţia imediată” putea fi considerată a avea o mare 
vechime. 

Astfel, vederea de către Constantin a crucii înaintea 
convertirii sale demonstra atît tradiţiei grecești, cît și 
celei latine că revelaţiile şi viziunile particulare fuseseră 
mereu prezente în viaţa și experienţa Bisericii ; în aceeași 
tonalitate, apelul din Apologia Confesiunii de la Augsburg 
la viziunile unui apocaliptic din Evul Mediu tîrziu, fran- 
ciscanul german Johannes Hilten, era pentru protestan- 
tism o dovadă demnă de încredere a faptului că, dacă 
Dumnezeu, în libertatea Sa, alege să facă aceasta, El 
poate da asemenea viziuni acum. Problema reală era dacă 
exista vreun motiv pentru care se putea presupune că El 
ar vrea să o facă, așa cum pretinseseră Swedenborg sau 
quakerii (și profetul Mahomed), sau „astfel de lucruri ex- 
traordinare cum sînt revelaţiile imediate” reprezentau de 
obicei o ispită a lui Satan. '„Revelaţiile imediate” erau 
considerate „cheia” sensurilor ascunse ale Apocalipsei, dar 
era important de amintit că nici acestea nu erau „ime- 
diate”, adică nu au venit fără ajutorul mijlocirii exterioare 
a cuvîntului lui Dumnezeu. Cuvintele din Evanghelia după 
Ioan ce afirmau că Hristos a făcut multe lucruri „care nu 
sînt scrise în cartea aceasta” — fie că se aplicau perioadei 
de după Înviere, fie întregii Sale vieţi — erau invocate din 
nou în sprijinul legitimităţii revelaţiilor suplimentare, așa 
cum fuseseră frecvent invocate în sprijinul ideii că ar 
exista o tradiţie nescrisă în Biserică, pe lîngă cea scrisă în 
Scriptură. Totuşi, cuvintele versetului următor, „lar aces- 
tea s-au scris, ca să credeţi”, se opuneau ideii că asemenea 
revelații erau necesare (însă nu și ideii că erau posibile). 

De la Augustin — ale cărui Mărturisiri conţineau două 
relatări ale unor viziuni extatice, prima exprimată în 
termeni neoplatonici generali, a doua în termeni creștini 
specifici — veneau nu doar reamintirea faptului că unii 

„oameni au capacitatea naturală de a fi transpușşi într-o 
stare extatică şi acest lucru nu avea neapărat de-a face 
direct cu o intervenţie supranaturală, ci și o distincție 
între diferitele tipuri de viziuni, dintre care numai unele 
pot fi considerate că vin doar de la Dumnezeu -— și asta 
foarte rar. Mai presus de toate, aşa cum o revelaţie parti- 
culară nu era autentificată de ortodoxia persoanei care a 
primit-o, nu putea deveni nici obiect al credinţei. Protes- 
tantismul a negat Bisericii şi tradiţiei sale orice autoritate 
obligatorie de a interpreta Scriptura, în timp ce romano- 
-catolicismul și ortodoxia răsăriteană susțineau exact con- 
trariul în cazul tradiţiei ; totuși, toţi erau de acord că orice 
pretinsă nouă revelaţie trebuia comparată cu autoritatea 
cuvîntului revelat al lui Dumnezeu, pe care nu a îndrăznit 
să-l contrazică. Astfel, chestiunea normativă era inevita- 
bilă în evaluarea experienţei Duhului în forme mai puţin 
dramatice și controversate decît în pretinsele revelații par- 
ticulare. 

Întrebarea normativă inevitabilă era: au pus adepţii 
teologiei inimii „experienţele lor în locul lui Hristos” ? Cînd 
Zinzendorf a exclamat : Nu mai e cazul să discutăm „dacă 
învăţătura lui Hristos eadevărată sau nu, pentru că mi-a 
dăruit pace şi nu cer altceva !”, era aceasta o dovadă că 
pusese împreună cu adepţii săi „experienţa, simţirile şi 
evlavia” mai presus de „principii” ? Cunoașterea Scripturii 
în sine nu era de ajuns „dacă Duhul lui Dumnezeu nu sălăş- 
luieşte în tine”. Era datoria predicatorului să proclame „ade- 
vărul lui Dumnezeu cu toată credinţa și claritatea”, dar 
să o facă numai „așa cum eu însumi am ajuns să-l recunosc 
din cuvîntul lui Dumnezeu, prin harul și luminarea Duhu- 
lui Sfînt, și cum l-am cunoscut din experienţă, ca fiind de 
folos și binecuvîntat în sufletul meu”. Mărturia internă a 
Duhului Sfînt era considerată premisa necesară pentru 
acceptarea „autorităţii divine” a Scripturii, de vreme ce o 
asemenea mărturie ilumina şi întărea conștiința și inima. 
Astfel, mărturia internă devenea ea însăși „criteriul ade- 
vărului”. Duhul Sfînt lucra încă în afară, „prin procla- 
marea cuvîntului lui Dumnezeu”, dar „în cele mai multe 
cazuri aceasta se întîmplă prin mișcarea interioară a 
inimii”. Noul Testament a vorbit despre „o ungere de la 
Cel Sfînt” şi de „ungerea pe care aţi luat-o”; pentru unii, 
aceasta însemna însă „o docilitate nelimitată şi o supu- 
nere absolută față de Biserica văzută”, în timp ce pentru 
alţii se referea în primul rînd la „o învăţătură şi o ungere 
interioare din partea Duhului Sfînt”. 

Expresia „teologia inimii” ar putea să nu fie nimic 
altceva decît o figură de stil extrem de expresivă care să 
exprime cerința „sfinţilor ortodocși ai experienţei” și a 
doctorilor Bisericii din toate epocile ca o teologie ce ar 
putea rămîne literă moartă închisă în volume de biblioteci 
să fie în schimb „scrisă nu cu cerneală, ci cu Duhul Dum- 
nezeului celui viu, nu pe table de piatră, ci pe tablele de 
carne ale inimii”. Odată invocat, conceptul și-ar putea 
clădi totuși o viaţă și o identitate proprii, conducînd la 
concluzii teologice care merg dincelo de doctrina biseri- 
cească acceptată — sau în cele din urmă o contrazic. John 
Wesley a descris cum „experienţa copiilor lui Dumnezeu — 
experienţa nu a doi sau trei, nu a cîtorva, ci a unei mari 
mulțimi care nu poate fi socotită” — a folosit „la confirmarea 
acestei doctrine scripturale” ; dar, cînd a adăugat apoi că 
„este confirmată prin experienţa ta și a mea”, era evident 
că, deși nu subaprecia dovezile tradiţiei, ele erau „slăbite 
de trecerea timpului”, spre deosebire de „dovezile interi- 
oare” ale experienţei personale, ce era „la fel de puternică 
şi la fel de nouă, de-a lungul a șaptesprezece secole”, 
pentru că „trece, așa cum a făcut încă de la începuturi, 
direct de la Dumnezeu în sufletul credincios”. 

Un tratat din secolul al XVIII-lea se deschidea cu defi- 
'niţia: „Studiul teologiei este cultivarea sufletului, sub 
binecuvîntata supraveghere a Duhului Sfînt”, în timp ce 
altul se încheia cu o descriere a conflictului dintre mo- 
meala „necredinţei și a ateismului” și puterea unei „religii 
experimentale [experienţiale] și puternice”. Această „filo- 
zofie experimentală” urma să-și găsească echivalentul 
într-o teologie experimentală reală ; căci „orice cărţi vor fi 
citit oamenii, există o mare nevoie ca un slujitor să aibă o 
cunoaștere experimentală”. Numai aceasta era „religia 
adevărată, scripturală, experimentală”. Pentru un număr 
din ce în ce mai mare de oameni, nu în cărţi trebuiau cău- 
tate răspunsuri şi nici teologia academică nu era sursa 
înţelegerii autentice a mesajului creștin. În numele acestor 
oameni, un reformator al Bisericii, al educaţiei și al teolo- 
giei declara că e timpul pentru o schimbare: „Cea mai 
adecvată metodă de a dota Biserica cu slujitori credincioşi, 
așa cum se prezintă situaţia acum, academiile fiind atît 
de corupte și de nesocotite în general, este să fie încurajate 
şcolile private, seminarele de studiu, care să fie sub îndru- 
marea unor creștini talentaţi și experimentați ; în acestea 
ar trebui admişi numai cei care, după o examinare strictă, 

au, judecînd cu indulgență rezonabilă, dovezi clare ale 
religiei experimentale”. 

De la acest apel era o distanţă considerabilă — dar, după 
unii, foarte ușor de parcurs — pînă la o redefinire mai dras- 
tică a înseși naturii doctrinei creștine, care ar trece de la 
hermeneutica „gramaticală” la cea „psihologică”, făcînd 
caracterul „experimental” al doctrinei constitutiv. O astfel 
de redefinire nu ar exclude alte maniere mai vechi de defi- 
nire a doctrinei pe baza autorităţii Scripturii și tradiţiei în 
acord cu mărturia raţiunii. Dar ar putea să caute să pună 
teologia experimentală pe picior de egalitate cu teologia 
biblică sau cu cea confesională și apoi să le interpreteze 
pe acestea două într-o cheie nouă. Dacă se putea demon- 
stra, din punct de vedere exegetic și istoric, că „toate 
afirmaţiile pe care sistemul doctrinei creștine trebuie să 
le stabilească pot fi privite fie ca descrieri ale unor stări 
omeneşti, fie ca fiind conceperi ale unor atribute şi moduri 
de acțiune divine sau ca enunţuri legate de alcătuirea 
lumii” şi, mai ales, că „toate cele trei forme au rezistat mereu 
în paralel de-a lungul timpului”, atît în Scriptură, cît şi în 
tradiția Bisericii, se deschidea drumul pentru o metodă 
de analiză și expunere a doctrinei creștine în care, cu tot 
respectul pentru ultimele două moduri de a vorbi despre 
ea, prima, „descrierea directă a simţămintelor religioase 
ca atare”, ar deveni determinantă. Și atunci „teologia 
inimii” avea să-și intre cu adevărat în drepturi, realizînd 
o serioasă „transpunere afectivă a doctrinei creştine”. 

Secolul al XIX-lea a debutat cu sentimentul profund și 
generalizat că „necredinţa faţă de religia inspirată” deve- 
nise aproape universală, cel puţin „în rîndul oamenilor 
educați” din ţările creştine. Un pastor protestant german, 
„talentatul, nobilul” Friedrich Daniel Ernst Schleiermacher — 
care avea să ajungă în curînd, datorită lucrării sale de 
teologie sistematică Credinţa creştină, cel mai influent şi 
mai respectat teolog protestant de după Reformă -—, tocmai 
publicase (anonim) Despre religie. Prelegeri adresate celor 
erudiţi din rîndul dispreţuitorilor ei. Împărtășind con- 
vingerea multora dintre contemporanii săi că scepticismul 
este „problema vremii” și „una dintre nenorocirile carac- 
teristice ale epocii”, i-a îndemnat pe contemporanii scep- 
tici să depășească superficialităţile pietăţii convenţionale 
şi ale dogmei oficiale, „să abandonaţi orice este considerat 
îndeobşte religie și acordaţi atenție emoţiilor și dispoziţii- 
lor voastre interioare” și să găsească în adîncurile fiinţei 
lor izvoarele nesecate al adevăratei religii, care încă erau 
acolo, mai presus de toate în aspiraţiile lor estetice, în ciuda 
faptului că negau Biserica și pietatea sa ortodoxă. Ducînd 
„transpunerea afectivă a doctrinei” pe noi culmi, el vorbea 
poetic despre misterul eului pe care li-l va împărtăși. În 
secolul al XII-lea, Bernard de Clairvaux declarase: „Ca 
om, vorbesc despre El [Hristos] ca de la Om la oameni”. 
Acum versiunea lui Schleiermacher la această declaraţie 
era însă: „Ca om, vă vorbesc despre misterele sacre ale 
umanităţii... despre izvoarele intime ale fiinţei mele”. 
Aproape în același timp, William Wilberforce, condu- 
cătorul laic al mișcării evanghelice din cadrul Bisericii 
Angliei şi al cruciadei împotriva sclavagismului, inaugu- 
rase „0 nouă eră în istoria anglicanismului” (după cum 
avea să o numească un istoric romano-catolic) publicînd Con- 
cepție practică asupra sistemelor religioase predominante 

ale creştinilor declaraţi. Spre deosebire de Prelegerile lui 
Schleiermacher, această carte nu intenţiona „să-i con- 
vingă pe sceptici”, fiindu-le mai curînd „adresată celor ce 
recunosc autoritatea Sfintelor Scripturi”. El se plîngea în 
carte că, în ciuda atașamentului lor public faţă de sinceri- 
tate şi de sistemul moral creștin, doctrina și teologia erau 
neglijate, astfel încît „marele defect al sistemului practic 
al acestor creștini cu numele este neglijenţa faţă de toate 
doctrinele specifice ale religiei pe care o mărturisesc”. Se 
pare că atît „pretinșii creștini”, cît şi „cei educați dintre cei 
ce dispreţuiesc religia” aveau nevoie de o astfel de povă- 
țuire. În a doua jumătate a secolului, papa Pius al IX-lea 
a publicat Expunere a erorilor, pe 8 decembrie 1864, în 
care condamna o întreagă listă de greșeli moderne, de la 
panteism pînă la diverse forme de raţionalism, la relati- 
vism! şi separarea Bisericii de stat, încheind cu respin- 
gerea, citată şi atacată adesea, a tezei: „Pontiful roman 
poate și trebuie să accepte și să se împace cu liberalismul 
şi cu civilizaţia modernă”. 

Fiecare dintre Bisericile mari s-a confruntat cu această 
problemă, în diferite aspecte ale ei, și avea (așa credea) 
suficiente resurse în propria istorie pentru a o depăși. Cu 
toate acestea, toate erau conștiente că, deși o zicere patris- 
tică, citată de un viitor papă în 1799, putea încă să fie 
adevărată — că mai ușor ar fi a da soarele jos de pe cer 
decît a distruge Biserica —, ea era totuși „bolnavă și sufe- 
rindă”. Creștinătatea răsăriteană -— atît cea rusă, cît și 
cea greacă — continua să sărbătorească Duminica Ortodo- 
xiei, dar cu un sentiment tot mai intens, așa cum spunea 
un teolog rus în 1814, că „glasul lui Dumnezeu a răsunat 
mult timp în Biserică ca în deşert” și, aşa cum spunea alt 
teolog, că „secolul nostru a văzut o dezvoltare extremă a 
principiului filozofiei abstracte şi a celui al ştiinţei ab- 
stracte”, mult îndepărtate de adevărul Părinților Biseri- 
cii ; era timpul ca „Sionul ortodox” să fie chemat la pocăință. 
Toate Bisericile aveau aspectul „unei imense ruine”. Așa 
cum scria un teolog și preot în 1800, în timpul războaielor 
napoleoniene, „viitorul este în mîinile lui Dumnezeu”. „La 
1 ianuarie 1800”, își va aminti un alt apologet romano-catolic 


1. În original, latitudinarianism, „spirit de toleranţă, vederi largi”. 
Termenul definește o grupare de teologi din Anglia, din secolul 
al XVII-lea, care doreau uniformizarea practicii bisericești, con- 
siderînd problemele de dogmatică, de practică liturgică sau de 
organizare bisericească lipsite de importanţă. Unii cred că ei au 
fost precursorii mişcării ecumenice (n. trad.). 

mai tîrziu, tocmai murise papa Pius al VI-lea, „exilat şi 
prizonier al unei republici atee”, iar Colegiul Cardinalilor, 
însărcinat cu alegerea succesorului său, „a rămas în izolare 
timp de 104 zile, preocupat de ceea ce un contemporan 
numea «starea de flagrantă trădare a Europei catolice»”, 
înainte de a-l alege pînă la urmă pe Pius al VII-lea ; a fost 
o criză a papalității neîntrecută nici de măcar de „capti- 
vitatea babilonică” și de Marea Schismă din Evul Mediu 
tîrziu. În Scandinavia luterană, un critic observa că „la ma- 
joritatea oamenilor credința creștină rămîne fără îndoială 
limitată la o cunoaştere precară”, fiind transformată „dintr-o 
convingere vie și fermă (Overbeviisning) într-o presupu- 
nere îndoielnică (FormodhingY, iar la sfirşitul secolului 
un alt teolog scandinav identifica drept laitmotiv al seco- 
lului „emanciparea” de sub autoritatea externă, „de sub 
dogmele apriorice mai vechi sau'mai noi referitoare modul 
şi limitele existenţei”. Chiar şi cei ce refuzau să „se alăture 
protestului comun împotriva necredinţei ca semn sigur al 
unei minţi corupte” considerau necredinţa „o greșeală 
grosolană și periculoasă”. 

Toate aceste expresii ale îngrijorării în spaţiul creşti- 
nătăţii, atît în Răsărit, cît și în Apus, erau „semne și simbo- 
luri ale unei gîndiri apostate”, ale unei „apatii îngrijorătoare” 
şi ale autoizolării. Astfel, cuvintele „predicii inaugurale” 
rostite la Oxford, la 14 iulie 1833, de un preot anglican, 
John Keble, care a ajuns să fie considerată de John Henry 
Newman şi de alții „începutul mișcării religioase [Mişca- 
rea de la Oxford] din 1833”, ar fi putut fi rostite oriunde 
altundeva în creștinătate, în spaţiul ortodoxiei răsăritene 
sau al romano-catolicismului ori în diferitele ramuri ale 
protestantismului, indiferent. de definiția pe care o dă- 
deau cuvîntului biserică : „Este, cu siguranţă, un moment 
de profundă preocupare pentru toţi acei membri ai Bise- 
ricii care încă mai cred că autoritatea ei este divină”. Pate- 
tica întrebare din Evanghelie : „Dar Fiul omului, cînd va 
veni, va găsi, oare, credinţă pe pămînt ?” își găsise acum 
înspăimîntătorul răspuns în „această epocă funebră și 
disperată, în care credinţa este ori moartă, ori în agonie”, 
în timp ce aceia rămași fideli, din ce în ce mai puţini, se 
strîng laolaltă să privegheze lîngă „sfîntul ei mormînt”. 


1. În original, Assize Sermon, cuvîntare rostită la deschiderea curţi- 
lor civile şi penale, în care judecătorii sînt invitaţi să judece fără 
părtinire (n. trad.). 

Astfel de ieremiade se remarcaseră adesea în toate 
epocile istoriei creștine. De aceea, în Evul Mediu clasic, 
spre care în secolul al XIX-lea nu numai romano-catolicii, 
ci chiar şi protestanții priveau cu nostalgie ca la o peri- 
oadă cînd credinţa a fost „puterea ce mişcă şi conduce 
totul”, un ppet latin creștin își deschisese capodopera cu o 
condamnare a „ceasului de pe urmă și a vremurilor rele” 
(hora novissima, tempora pessima). Însă acum, deși se 
făceau ecoul acestor cuvinte — „Vremurile sînt foarte rele 
şi nimeni nu vorbeşte împotriva lor” —, interpreţii credinţei 
considerau că se produseseră schimbări istorice funda- 
mentale și cu implicaţii profunde, chiar şi în comparaţie 
cu bătăliile Iluminismului din ultimele două secole pe 
tema „dogmaticii Raţionalismului” în conflictul său cu 
„teologia tradiţională”. În ciuda faptului că adesea nu 
avea o susținere adecvată printre erudiţii din ambele 
tabere, „de 150 de ani” devenise „acceptată de toţi ideea” 
că, deşi Biserica instituţională și dogmele ei ortodoxe 
puteau dispărea, evanghelia și Biblia vor rămîne totuși ; 
dar „de acum încolo trebuie să se considere că creștinismul 
nu există nici în documente, nici în instituţii” și că, prin 
urmare, nu a existat (sau nu avea să existe) în nici o 
formă recognoscibilă. 

„De la începutul secolului al XVIII-lea s-a produs, pro- 
gresiv, o revoluție completă a conștiinței protestante”, 


afirma un istoric, înțelegîndu-se prin aceasta, după cum 


descria alt istoric, sentimentul că „dogma istorică și-a pier- 
dut puterea” ; era „o perioadă caracterizată prin negarea” 
dogmei, a tradiţiei și a autorităţii. De aceea, „în vremuri 
de mare nepăsare și neîngrădită curiozitate” ca acestea, 
„un standard sever al trăirii în materie de religie prac- 
tică”, așa cum apărea în normele istorice ale Bisericii, nu 
mai era de actualitate. Dovezile tradiționale în favoarea 
unor credinţe creștine'cum ar fi nemurirea omului, deşi 
mai erau folosite, fuseseră lipsite de validitate, iar necre- 
dinţa, care fusese caracteristică în general secolului ante- 
rior, trecuse în stadiul următor, al îndoielii radicale. „Fără 


1. „Ceasul din urmă” traduce grecescul eschate hora; singura ocu- 
renţă a acestei sintagme în Noul Testament este la 1In, 2,18. A 
doua expresie, „vremuri rele”, se inspiră din pasajul Mih. 2,3. 
Exegeţii acestei scrieri consideră că de fapt eschate hora poate 
fi tradusă prin ambele sintagme, folosirea amîndurora fiind aici 
mai mult o figură de stil inspirată din stilistica ebraică, repe- 
tiția avînd rolul de a accentua importanța expresiei. Intregul 
pasaj are un caracter eshatologic, apocaliptic (n. trad.). 

a fi intenţionat sau premeditat”, spiritul unei „lipse de 
respect în religie” reușise să coalizeze într-o singură cam- 
panie „toate eforturile împotriva religiei”. 

„Dintr-un anumit punct de vedere”, credeau mulţi ob- 
servatori contemporani, „situaţia noastră diferă de cea a 
epocilor anterioare, prin faptul că marile adevăruri esen- 
țiale ale religiei noastre... sînt acum cunoscute de toţi”, 
însă nu mai sînt acceptate, pe cînd în unele epoci ante- 
rioare ale „credinţei implicite” ele fuseseră acceptate de 
toţi, fără a fi foarte bine cunoscute întotdeauna. Cunos- 
cute de toţi sau nu, aceste „mari adevăruri esenţiale” au 
devenit totuși centrul atenţiei. „Absența principiilor” şi 
atacurile la adresa credinţei provocate de „jalnica orbire” 
a unei „indiferenţe” ce era „mai periculoasă decît ateis- 
mu!” obligau toate grupările creştine să acorde atenţie 
„adevărurilor primordiale ale creștinismului”, „principii- 
lor fundamentale”, „concepţiilor fundamentale asupra 
tuturor revelațiilor și dezvoltărilor referitoare la Dum- 
nezeire” şi „religiei creştine ca fundament mai raţional și 
mai bun pentru tot ce este cunoscut”. Era esenţială axarea 
„pe sistemul punctelor fundamentale” și „pe fundamentele 
religiei revelate”, care fuseseră deja descoperite în Vechiul 
Testament și erau „temelie a creștinătății, esenţiale pen- 
tru credința creştină, dar nu erau doctrinele ei caracte- 
ristice și specifice”. În cadrul uneia sau alteia dintre aceste 
doctrine, ca și în afara lor, se afla, în consecinţă, „terenul 
stabil al credinţei”, ce era (indiferent unde s-ar putea 
localiza continuitatea istorică a autorităţii sale) „piatra şi 
adevărul!” pe care Hristos promisese, în declaraţia Sa către 
Petru, să construiască Biserica Sa, „ideea de bază” sau 
„principiile fixe” care îl diferențiază de „temeliile siste- 
mului” indiferenţei și necredinţei. Departe de a fi fost „o 
idee necunoscută Bisericii noastre din zilele ei mai bune”, 
aşa cum credeau unii, un astfel de interes pentru aflarea 
unei „temelii” în spatele fiecărei dogme avea precedente 
în tradiţia creștină. „Știm”, s-a afirmat la sfîrşitul acestei 
perioade, „că nu toţi pot vedea temelia credinţei noastre”; 
totuși, „nimeni nu poate nici să o distrugă”. Cît de echi- 
vocă putea fi tratarea acestei probleme s-a văzut odată cu 
apariţia în cadrul creştinătăţii anglofone, tot la sfîrșitul 
acestei perioade și aproape în același timp, a două publi- 
caţii cu titluri izbitor de asemănătoare, dar cu tendinţe 
radical diferite, Principii fundamentale, în 1909, în Statele 
Unite, și Fundamente, în 1912, în Anglia. 

În conflictul dintre doctrina creştină şi cultura modernă 
miza o constituiau nici mai mult, nici mai puţin decît (așa 
cum spune un gînditor rus în deschiderea celei mai impor- 
tante lucrări a lui) „adevărurile religiei pozitive, chestiuni 
depărtate şi străine de conștiința modernă și de preocu- 
pările civilizaţiei moderne”. Un interpret german al tradi- 
ției patristice, numit de criticii săi protestanți și „cel mai 
important teolog romano-catolic al acestei perioade”, vor- 
bea despre „temeliile viziunii creştine despre lume” (die 
Grundanschauungen des Christentums), considerînd-o 
„adevărul fundamenta!” pe care Părinţii Bisericii își în- 
temeiaseră învăţătura ; acest interes pentru „viziunea 
creștină cuprinzătoare despre lume” le era comun multor 
teologi din secolul al XIX-lea care aveau puncte de vedere 
foarte divergente. Un alt cercetător al operei Părinților 
vedea în învăţătura lor „viziunea corectă despre lume, în 
combinaţia dintre transcendențţa și imanenţa divine”, spre 
deosebire de greșelile cu care s-a confruntat Biserica în 
epoca patristică şi de cele cu care se confrunta în această 
perioadă. Temeliile formau, pe de o parte, „sufletul crești- 
nătăţii”, iar pe de altă parte, „suferința primordială a 
umanităţii”. Pentru creștinii tradiţionali, fie ei evanghe- 
lişti, catolici sau ortodocși, aceste temelii implicau, în con- 
secință, imperativul specific „de a crede doctrinele, de a 
asimila principiile și de a pune în practică învăţăturile lui 
Hristos”, în caz contrar suferind „un eșec moral”. În ace- 


„lași timp, pentru cei ale căror preocupări creștine nu se 


limitau doar la tradiţia creştină, incluzînd credința că 
teologia conţine „adevărurile fundamentale ce constituie 
baza comună a datoriilor noastre civile şi religioase”, aceste 
temelii erau „la fel de indispensabile pentru o viziune co- 
rectă asupra preocupărilor noastre vremelnice ca și pen- 
tru o credinţă raţională ce respectă condiția noastră de 
nemurire”. 


Realitatea lui Dumnezeu 


„Pe fundalul dărîmării tuturor doctrinelor religiei” apără- 
torii credinţei s-au concentrat asupra „existenței lui Dum- 
nezeu” ca fiind „marele şi sublimul adevăr” de care depinde 
totul, ca „temelie a religiei naturale”, dar fiind „aceeași 
temelie” și pentru credinţă; căci „Biserica Ortodoxă [răsă- 
riteană] își începe toate învăţăturile despre Dumnezeu 
din Crezul [de la Niceea] cu cuvîntul «Cred»”. Religia 

putea fi definită ca „o convingere intimă și constantă 
privind existenţa unui Dumnezeu, creator al Universului, 


“dătător al legii şi judecător suprem al omenirii”; și drept 


„cunoașterea lui Dumnezeu, a voinţei Sale și a îndatoriri- 
lor noastre faţă de EP. La începutul dezvoltării teologice 
protestante din secolul al XIX-lea, un tratat apologetic de 
marcă, respingînd afirmaţia falsă potrivit căreia credin- 
ciosul religios nu cunoaşte decît o umbră a realităţii, defi- 
nea credinciosul ca „o realitate ce cunoaște realitatea”. Un 
secol mai tîrziu, două sinteze ale rezultatelor acestei dez- 
voltări, una aparţinîndu-i unui protestant liberal, iar cea- 
laltă unui romano-catolic liberal, erau dedicate „realităţii 
lui Dumnezeu, prezenţei în viaţa noastră, ca şi în lumea 
realităţilor din jurul nostru a lui Dumnezeu, o Realitate, 
Realitatea”. Întrebarea era : „Mai are vreun sens credința 
în Dumnezeu ?”. Un apologet romano-catolic și-a numit 
unul dintre cele mai importante capitole „Existenţa lui 
Dumnezeu”. „Contemplăm în [Dumnezeu] realitate pură, 
desăvîrșită și adevărată”: nesfîrşitul după care spiritul 
uman tînjeşte şi spre care tinde putea să-și aibă realita- 
tea numai în realitatea lui Dumnezeu, punctul de plecare 
şi de sosire pentru orice strădanie omenească, „temelia 
însăși a tuturor religiilor” — mai precis, „adorarea cuve- 
nită a Majestății Divine”. Un „simţ autentic al religiei în 
om” nu putea fi „un simplu sentiment”, pentru că „evlavia 
fără existenţa unei Fiinţe Supreme” nu constituia altceva 
decît „un vis şi o bătaie de joc”, iar universul nu era decît 
„0 mare iluzie”. Această „realitate, măreaţă şi misteri- 
oasă”, era fundamentală în orice apologie adresată scepti- 
cului modern. 

Cu toate acestea, tocmai realitatea lui Dumnezeu deve- 
nea acum problematică pînă și pentru creştinii practicanți. 
„Dumnezeu este uitat, purtarea Lui de grijă e discredi- 
tată”, se plîngea William Wilberforce. Mai era probabil 
adevărat faptul că „denumirea «ateu» sună încă îngrozitor 
pentru cea mai mare parte a omenirii” într-o asemenea 
măsură, încît dușmanii religiei au căutat să mascheze „nebu- 
nia ateismului”, pretinzînd că acceptă o versiune a teismu- 
lui creştin. În acest sens, un teism creştin „pozitiv şi eficient” 
reprezenta o a treia posibilitate în disputa iluministă con- 
venţională pe tema alegerii între ateism și superstiție, în 
special din cauza prezenţei unor superstiții ce erau încă 
evidente în însăși pietatea creștină tradițională. Insă „ve- 
chiul sistem al ateismului și cel nou sînt de acord” cu res- 
pingerea realităţii [existenţei] „unei inteligenţe distincte, 

personale” ca Dumnezeu şi adesea cu respingerea, îm- 
preună cu această realitate, a întregii accepțiuni privind 
„realitatea lucrurilor nevăzute”. În numele unei „căutări 
profane, întrucît e autosuficientă”, „misionarii răului pre- 
dicau ateismul” şi scepticismul. Principiul „indiferen- 
tismului religios” fusese la început îndreptat împotriva 
superstiției și a fanatismului, despre care se credea că 
predomină în toate Bisericile. În locul lor, „iată ce o apără 
de fanatismul necuviinţei” (et voilă ce qui la preserve du 
fanatisme de l'impicte). 

Nu mai puţin importantă era problema care apărea chiar 
în unele dintre pledoariile în favoarea religiei, ce continuau 
să utilizeze formula biblică „închinare în Duh și în adevăr”, 
ca și distineţiile corolare dintre „natura interioară” și „na- 
tura exterioară” ale religiei sau între „o religie a formelor” 
şi o „religie a duhului”. Principii precum „onestitatea este 
totul în toate” păreau să conducă înspre un subiectiv excesiv, 
ca şi definiţia religiei înseși ca „sentimentul dependenţei 
absolute” (schlechthinnige Abhăngigkeit). În lucrările sale 
apologetice mai timpurii, autorul acestei definiţii a fost cri- 
ticat pentru că demonstra numai realitatea subiectivă a 
pietăţii, nu și realitatea obiectivă a lui Dumnezeu. „Contem- 
plaţia celui cucernic”, spusese, „este conștiința imediată a 
tuturor lucrurilor finite, în și prin Infinit”, și, de aceea, 
religia însemna „a avea viaţă şi a o cunoaște prin expe- 
rienţă directă, doar ca o existenţă în Infinit şi Etern”. El 
descria „religia” — înlocuind termenul în a doua ediţie cu 
pietate — ca leagănul spiritual în care viaţa îi fusese hră- 
nită şi s-a pronunţat împotriva echivalării religiei cu „doc- 
trinele și sistemele” teologiei, cu un „amestec de păreri 
despre Dumnezeu şi lume” sau cu „un amestec de fărîme 
metafizice şi etice”. 

Criticii au avertizat că faptul de a numi preamărirea de 
către Reformă a credinţei înţelese ca încredere „o revolu- 
ţie a spiritului dinspre obiectiv către subiectiv” ar putea 
determina înlocuirea religiozităţii subiective cu obiectivita- 
tea „unui Altul real”, drept conţinut al „religiei”. Întrucît 
raţiunea umană operează cu „ipoteza Unuia ca fundament 
şi cauză a universului”, era de datoria „ideii care stă la 
baza religiei” să transforme această ipoteză „în ideea de 
Dumnezeu Viu”. Astfel, a vorbi despre Dumnezeu ca „Fiinţă” 
era „împotriva a ceea ce e numai gîndit şi a unei simple 
forţe sau puteri” ; „însemna ceea ce are o existență reală, 
concretă”. La aceasta s-au referit Biserica şi învățătorii ei 
cînd l-au numit pe Dumnezeu „substanţă” (suscestvo). Din 

vremurile patristice, teologii creștini găsiseră suport biblic 
pentru această concepţie ontologică în primul rînd în teo- 
fania lui Dumnezeu către Moise: „Eu sînt Cel ce sînt”. 
Aceste cuvinte ar putea fi interpretate drept „Eu sînt Acela 
care este” („Eyes etLu. o iv”). Pasajul continua să fie drept 
referenţial, indicînd „Dumnezeul Viu”, căre este o „per- 
soană”, „o realitate existentă și subzistentă, o Fiinţă reală 
şi personală”; pasajul i-a învăţat pe creștini, ca și pe evrei, 
„existenţa veșnică, necesară, neschimbabilă și nepătrunsă 
a lui Dumnezeu”. Această teofanie însemna că Dumnezeu 
este „cognoscibil”, dar în același timp rămîne „nepătruns” 
(deși „prin aceasta nu e neinteligibil”, doreau unii să 
adauge): „«Cu adevărat Tu ești Dumnezeu ascuns, Dum- 
nezeul lui Israel Cel izbăvitor» reprezintă legea care guver- 
nează relaţiile Sale cu noi”. 

O sursă a dificultăţilor creștinilor confruntaţi cu nega- 
rea realităţii lui Dumnezeu era rolul în mare măsură 
implicit pe care doctrina despre Dumnezeu ca atare l-a 
jucat în mare parte a istoriei dogmei creștine. „Biserica 
nu a formulat o dogmă referitoare la concepţia despre 
Dumnezeu”, observa un teolog istoric!, „deşi în [istoria] 
teologiei ecleziastice au fost o serie de încercări de a ajunge 
la o astfel de dogmă”. Din acest motiv, nota teologul în 
altă parte, dogma creștină nu pornise în formularea învă- 
ţăturilor despre persoana lui Hristos şi despre Treime „de 
la o concepţie speculativă presupusă despre Dumnezeu” — 
sau măcar de la o concepţie explicită, apriorică. Rămăsese 
ca scolastica medievală să continue „dezvoltarea filozofică 
şi dogmatică a doctrinei despre Dumnezeu”. Rezultatul 
acestei istorii a devenit evident chiar în evoluţia teolo- 
gului care a vorbit despre „fundamentele viziunii creștine 
despre lume”, Johann Adam Mâhler: în una dintre pri- 
mele sale lucrări, Unitatea în sînul Bisericii, din 1825, 
„Dumnezeu este punctul de plecare al teologiei lui Mâhler”, 
pe măsură ce continua să susțină „elementul divin din 
creștinism” pe baza unei astfel de concepţii apriorice despre 
Dumnezeu ; însă, cînd a început să înţeleagă mai bine 
teologia patristică în urma cercetărilor făcute pentru 
a-şi pregăti studiul Atanasie cel Mare şi Biserica vremii 
sale, publicat doi ani mai tîrziu, a început să susțină 
contrariul, la fel ca Părinţii Bisericii, „pornind de la om 


1. Sintagma teolog istoric se referă la cei ce studiază conceptele 
și dogmele teologice din perspectiva dezvoltării lor istorice 
(n. trad.). 

şi de la libertatea sa pentru a-L desemna pe Dumnezeu ca 
Singurul care este deasupra și dincolo de lume”. Atunci, 
în dogmă, ca și în logică, „ideea de Dumnezeu este pre- 
supusă”. 

Și, de aceea, „credinţa într-o Divinitate” era „aproape o 
axiomă”, care nu avea „nevoie de raționamente rafinate 


“sau subtile” sau de „aparat ştiinţific” şi împotriva căreia 


„raţionamentele viclene... ne pot pune pe gînduri, dar nu 
ne conving”. Cu toate acestea, continuau să existe destul 
de multe „raționamente viclene” în rîndul oponenților, 
egalate de tot atîtea „raționamente rafinate sau subtile” 
din rîndul apărătorilor. În secolul al XIX-lea au apărut în 
Scoţia protestantă Prelegerile Gifford!, „pentru «promova- 
rea, continuarea, predarea și răspîndirea studiului teolo- 
giei naturale», în sensul cel mai general al termenului — cu 
alte cuvinte, cunoașterea lui Dumnezeu, Infinitul, Totul”. 
Tot în același secol, dar în cadrul romano-catolicismului, 
validitatea rațională a teologiei naturale în demonstrarea 
existenţei lui Dumnezeu Însuşi a devenit, pentru prima 
oară, subiectul explicit al unei formulări dogmatice la un 
ecpnciliu bisericesc (deși fusese ea însăși „presupusă” în 
definițiile anterioare), cînd, citînd ceea ce protestantismul 
ortodox numise locus classicus al teologiei naturale, Con- 
ciliul Vatican I a declarat, înainte de a trece la specificarea 
conţinutului revelaţiei divine : „Sfinta Maică Biserica sus- 
ţine şi învaţă că Dumnezeu, începutul şi sfîrşitul a toate, 
poate fi cu certitudine recunoscut (cognosci) de lumina na- 
turală a raţiunii umane din cele create”. Cu alte cuvinte, 
se afirma oficial că revelaţia nu este singurul mod de a 
cunoaște realitatea lui Dumnezeu. Această afirmaţie era 
îndreptată atît împotriva filozofilor care, fără a nega exis- 
tența lui Dumnezeu ca atare, negau faptul că raţiunea o 
poate dovedi, cît și împotriva teologilor ce, uneori avînd 
ca punct de plecare astfel de filozofi, i-au atribuit în mod 
exclusiv revelaţiei divine capacitatea de a conduce la o 
cunoaştere validă a lui Dumnezeu. În acest context, dove- 
zile tomiste ale existenţei lui Dumnezeu bazate pe miş- 
care și cauză au început să atragă din nou atenția şi au 
fost elaborate ca premise ale teologiei doctrinale în cadrul 
romano-catolicismului. 


1. Promovate de Lord Adam Gifforă, aceste cursuri, ținute la uni- 
versităţile din Scoţia, defineau „teologia naturală” ca fiind teo- 
logia care se bazează pe știință, și nu pe miracole (n. trad.). 

Și în teologia protestantă exista un efort continuu de a 
pleda în favoarea doctrinei provenind atît din „evidențe 
pur naturale”, cît și din revelaţie, de a atribui credinţa 
„unui model divin, pentru că nu i se poate afla o cauză 
adecvată” altundeva, şi de a afirma „rezonabilitatea” „sen- 
timentelor omeneşti faţă de o Fiinţă invizibilă”, adăugînd 
adesea specificarea că „şi în acest caz, ca și în alte aspecte, 
nădejdea creştină este întemeiată nu pe speculaţiile sau 
puterile omului, ci pe afirmaţiile Celui care nu poate minţi, 
pe puterea Atotputerniciei”. Mai tipică era abordarea for- 
mulată de Wilhelm Herrmann în Realitatea lui Dumnezeu : 
„Cu toate că este imposibil să demonstrezi realitatea lui 
Dumnezeu, rămîne totuși posibil pentru oricine să desco- 
pere realitatea lui Dumnezeu”. Pentru mulţi creștini din 
toate confesiunile demonstrațiile cosmologice tradiționale 
ale existenţei lui Dumnezeu, privite ca fiind „cuibul în 
care a fost hrănită mereu cunoașterea metafizică a lui 
Dumnezeu”, erau considerate doar ipotetice în cel mai 
bun caz și irelevante indiferent dacă erau sau nu imposi- 
bile, de vreme ce se străduiau să demonstreze ceva ce 
„depășește orice înţelegere”. Aceste argumente păleau în 
fața altor două, care păreau mult mai concordante cu 
natura revelaţiei înseși şi cu spiritul intelectual al vremii : 
argumentul istoric şi cel moral. 

Argumentele existenţei lui Dumnezeu bazate pe ra- 
iune împărţiseră mereu locul cu argumentul „bazat pe 
consensul popoarelor” (a populorum consensu), chiar şi 
după ce călătoriile de descoperire! și apariţia antropo- 
logiei ştiinţifice începuseră să zdruncine încrederea unora 
în existenţa însăși a unui astfel de „consens”. Această 
presupunere a fost exprimată în declaraţia potrivit căreia, 
din Africa pînă la Oceanul Arctic, era evidentă o „credinţă 
într-o Fiinţă Primordială, Tatăl tuturor fiinţelor”: chiar 
şi ateii trebuiau să recunoască faptul că „nu există nici o 
altă tradiţie universală şi la fel de continuă”. Realitatea 
lui Dumnezeu era „un adevăr universal şi unanim atestat, 
la toți oamenii și în toate veacurile — adevărul experienţei, 
al trăirii emoţionale și al evidenţei raţiunii”. Acolo unde 
exista mai puţină încredere în „evidenţa raţiunii”, argu- 
mentul că „toate popoarele şi-au derivat ideea de Divi- 
nitate... din tradiţie, şi nu din lumina raţiunii” era invocat 
pentru a rezolva mare parte din dificultatea apologetică, 
existînd conștiința pericolului că o astfel de încredere în 


1. A Lumii Noi (n. trad.). 

evidenţa „tradiţiei universale” ar putea să conducă, în 
mod paradoxal, înapoi către un fel de raţionalism și să 
creeze probleme definiţiei tradiţiei specific creștine. Acest 
pericol era în parte compensat de o definiţie a tradiţiei 
universale a „tuturor oamenilor” ca fiind „convingerea că 
există o Fiinţă de care ei depind și faţă de care sînt res- 
ponsabili”. 

Din ce în ce mai mult, creștinii din secolul al XIX-lea 
au ajuns să se bazeze pe această convingere legată de 
responsabilitate şi pe ceea ce predecesorii lor direcţi iden- 
tificaseră drept legătura dintre „religie” şi „virtute”, ca 
fiind argumentul fundamental pentru realitatea lui Dum- 
nezeu. Existau două căi de cunoaștere, cea „logică” şi cea 
„etică”, iar a doua avea de jucat un rol apologetic, la fel ca 
şi prima. „Nici un alt adevăr nu și-a găsit o expresie mai 
clară în vremurile moderne”, observa un teolog, „ca acela 
că independența morală ţine de esenţa creștinismului”. 
Căci, „dacă nu există un Dumnezeu veșnic, atunci nu există 
nici un fel de virtute (dobrodetel) și nici nu e nevoie de 
ea”, mărturisea un personaj dintr-un roman creștin, făcîn- 
du-se ecoul argumentelor anterioare ; la polul opus se situa 
următoarea afirmaţie, care părea la început doar pragma- 
tică, dar era în fapt profund metafizică: dacă există virtute 
şi dacă este nevoie de ea, trebuie să existe un Dumnezeu 
veşnic, de vreme ce „datoria” (dolznoe) depinde în cele din 
urmă de „fiinţare”. „Sentimentul datoriei este cel mai 
mare dar de la Dumnezeu”, afirma unitarianul american 
William Ellery Channing ; „datoria”, spunea un poet, era 
„fiica neînduplecată a glasului lui Dumnezeu”. Din con- 
ştientizarea faptului că „Cred că sînt un om liber” rezulta, 
potrivit altui poet și teolog filozof, că „devine datoria mea 
absolută să cred şi cred că există un Dumnezeu, adică o 
Fiinţă în care raţiunea supremă și o preasfîntă voinţă se 
unesc cu o nemărginită putere”. Conştiinţa este o reali- 
tate „a cărei existenţă nu o putem nega”. Astfel era „o 
dovadă a doctrinei unui Conducător Moral, Care, singur, 
îi dă conţinut”; nu „fenomenele sensibile”, ci „fenomenele 
mentale”, care puteau „fi aflate în sentimentul obligaţiei 
morale”, identificau „plingerile conștiinței” cu „avertis- 
mentele exterioare”, conducîndu-l astfel pe cercetător în 


1. În original, free agent. În sens larg, această sintagmă se referă 
la orice persoană capabilă să își exercite libertatea voinței 
(n. trad.). 


Newm. Gram. 1.5.1 
(Ker 1985:72) 


Chan.Lke. (AUA 293) . 
Kierk. KJer. gjer. 1.2A 
(Drachmann 9:21-27) 


Sad. Upp. 1.1 (1930:19) 


Camp. Ev. 17 (Owen 212; 


Dl. Heid. Jud. 8.1 
(1857:571) 


Hrmnn. Wirk. (1914:39-40); 


Slv. Rus. €gl. 3.9 (Rouleau 279) 


«Jam. Sac. Hist. 3.1 (1802-I11:5) 


Iv. Thsm. B (1899:247-248) 


Fac. 22,2 


Kierk. Fr. Bv. 2.1 
(Drachmann 3:109) 


Camp. Syst. 2.1 (1956:2) 


Clrdge. Const. 2 
(Coburn 10:123) 


Chan. Calv. (AUA 461) 


Knt. Kric. pr. Vern. 
(Cassirer 5:174) 


Pal. Nat. Theol. 25 
(Wayland 4:295-298) 


FUNDAMENTELE VIZIUNII CREȘTINE DESPRE LUME 225 


mod necesar la „noţiunea de Conducător Suprem sau 
Judecător”. Numai „prin natura noastră morală” poate fi 
înțeleasă perfecțiunea morală a lui Dumnezeu. Religia 
era, astfel, „ascultarea necondiționată de Dumnezeu”. 
Acest lucru nu trebuia totuși interpretat în sensul că 
rădăcinile moralității sînt mai profunde în viața omului 
decît cele ale religiei înseși. 

Astfel, fusese meritul deosebit al credinţei monoteiste 
a lui Israel — printr-un remarcabil contrast cu „un popor 
rafinat precum cel al grecilor, care îmbrăţișau un sis- 
tem plin de absurdităţi teologice”, sau cu filozofia lui 
Cicero — că în Israel, şi nu în Grecia sau la Roma „ideea de 
Dumnezeu unic atotputernic izvorăște numai din experien- 
ţele umane care ţin de imperativul moral (der sittliche 
Verkehr mit Menschen)”. Legea morală era un principiu 
de bază al istoriei lui Israel, iar cîteva dintre interdicțiile 
sale, ca și multe dintre dispoziţiile ei pozitive, aveau rostul 
de a învăţa și de a proteja doctrina unităţii lui Dumnezeu. 
Istoria lui Israel era considerată unică și sub alt aspect. 
„O singură dată în istorie”, afirma un teolog filozof, „găsesc 
că o dezvoltare progresivă a moralei a însemnat şi o desco- 
perire progresivă a caracterului lui Dumnezeu”; altmin- 
teri, practicarea religiei şi preceptele morale au intrat 
adesea în conflict. În acelaşi timp, caracterul fundamental 
al credinţei monoteiste a lui Israel implica faptul că nu se 
poate pune pur și simplu semnul egalităţii între impe- 
rativul moral și misterul voinţei divine: în porunca pe 
care i-a dat-o Dumnezeu lui Avraam de a-și sacrifica fiul, 
pe Isaac, Soren Kierkegaard a descoperit ceea ce el numea 
„suspendarea teleologică a eticului”, cînd Avraam, „prin 
fapta sa, a depășit cu totul etica și a avut un scop mai 
înalt aflat în afara ei, în relaţie cu care a suspendat-o”. 

„Un Dumnezeu, un sistem moral”: moralitatea și mo- 
noteismul au fost inseparabile din punct de vedere istoric 
şi s-au sprijinit reciproc, iar luate împreună au putut 
chiar să fie folosite pentru a ataca diferite forme ale orto- 
doxiei creștine. Se poate ca la început apologeţii să fi vrut 
ca „legea morală lăuntrică” să se adauge „cerului înstelat 
de deasupra” ca dovadă filozofică şi teologică a unității 
şi realităţii divine, însă acum ea îl înlocuia adesea. 
O ortodoxie raţionalistă era în dificultate cînd încerca, 
pornind doar de la premise cosmologice, să demonstreze 
„unitatea Divinităţii” pe baza „uniformităţii planului ob- 
servabil în univers”, mai ales în condiţiile în care o astfel 
de uniformitate devenea din ce în ce mai puţin evidentă 

pentru cei care începuseră să observe universul, biologic 
sau fizic, cu o mai mare precizie științifică. Totuşi, respin- 
gerea ortodoxă a oricărei forme de dualism a demonstrat 
că o negare a unităţii Fiinţei Supreme era, din perspectiva 
imaginii biblice asupra lumii, echivalentă cu ateismul: 
cum afirmase Tertulian împotriva lui Marcion, „Dumnezeu 
nu există dacă nu e unic”. Natura a susţinut doctrina 
unicităţii lui Dumnezeu, deși nu a putut impune accep- 
tarea ei. Spiritualitatea creştină însăşi sesizase cu mult 
timp înainte „dificultatea — şi nu doar una subiectivă” — 
de a armoniza atît ideea de iubire a lui Dumnezeu cu cea 
de sfinţenie a Sa, cît şi „unitatea rigidă a sistemului lui 
Dumnezeu” cu „acceptarea sau lucrarea” răului care „ani- 
hilează unitatea stăpînirii lui Dumnezeu, aducînd-o într-o 
stare de divizare și dezbinare”. „În privința originii rău- 
lui”, a trebuit să se recunoască într-o afirmaţie apologe- 
tică, „nu s-a descoperit nici o soluţie universală” și rămînea 
o problemă constantă în multe declaraţii ale doctrinei 
creștine armonizarea acestei origini cu ideea de Dumnezeu 
ca primă cauză și cu cea legată de bunătatea Lui ; în orice 
caz, era însă o greșeală să se vadă în experiența umană 
vreo corelare între nivelurile răului și cele ale „pedepsei”. 

Însă argumentele împotriva politeismului, care alcă- 
tuiseră un element atît de proeminent în pledoaria patris- 
tică împotriva păgînismului — adesea, începînd chiar de 
la predica apostolului Pavel în Areopag, susţinută de 
mărturii din surse păgîne —, nu reprezentau doar o critică 
la adresa adorării naturii şi o polemică la adresa idola- 
triei, văzută ca fiind „păcatul împotriva căruia este expri- 
mată în cel mai înalt grad mînia lui Dumnezeu”, ci și o 
afirmare a „uneia veşnice şi atotprezente puteri şi Dum- 
nezeiri”. Uneori, această „insistenţă cît se poate de mare 
pe unitatea Fiinţei Supreme” în gîndirea de dinainte de 
Niceea, ca „adevăr primordial pe care [Biserica] a trebuit 
să îl afirme cît mai clar în faţa politeismului”, îi deter- 
minase, fără îndoială, pe Părinţii Bisericii să utilizeze un 
limbaj subordinaţionist referitor la relaţia dintre Tatăl și 
Fiul, care a trebuit să fie clarificat în controversele din 
secolul al IV-lea legate de doctrina Treimii. Creștinismul 
a fost delimitat nu numai de religiile politeiste, ci și de 
alte forme de monoteism (în mod special, s-a crezut, de 
Islam), prin legătura intimă dintre doctrina unui Dumne- 
zeu personal şi conceperea unei singure umanităţi și a 
unei singure religii universale menite a fi religia întregii 
omeniri. 

De la iudaism creștinismul moștenise această formu- 
lare „personală și concretă” a „concepţiei despre Dumnezeu”. 
Conceperea personalităţii înseși era o „enigmă neeluci- 
dată”, dar și calea către cognoscibilitatea lui Dumnezeu. 
Însăși utilizarea termenului persoană (persona) de către 
teologii apuseni pentru a traduce termenul trinitar grecesc 
„bn6oTooic”, traducere pe care cel mai remarcabil şi mai 
influent dintre aceşti teologi o considerase confuză, se făcea 
responsabilă de o anumită ambiguitate în folosirea ter- 
menului ca parte a argumentării în favoarea realităţii lui 
Dumnezeu ca „Dumnezeu personal”, ceea ce însemna că 
Dumnezeu, ca „existent prin sine” (samosusâij), este per- 
soană, dar „mai mult decît o persoană”. Chiar și cei care 
ar fi respins multe dintre premisele şi implicaţiile ideii de 
persoană ar fi acceptat cu toţii stăruința lui John Henry 
Newman asupra faptului că, lăsînd la o parte doctrina 
specific creştină, „nimeni nu se poate numi credincios! 
dacă nu crede într-un Dumnezeu personal, indiferent de 
dificultăţile pe care le creează definirea termenului per- 
sonal”. William Paley, pe care Newman l-a descris ca fiind 
„acest gînditor cu mintea limpede și aproape matematic”, 
se simţise în stare să judece că „mecanismul” universului 
„demonstrează personalitatea Divinităţii”. Afirmarea de 
către Newman a unei astfel de personalităţi ca o teză a 
religiei naturale l-a determinat să abordeze apoi declara- 
ţia „credinţei catolicilor despre Fiinţa Supremă potrivit 
căreia această caracteristică esenţială a naturii Sale este 
reiterată în trei feluri sau moduri, astfel încît Atotputer- 
nicul Dumnezeu, în loc să fie o singură persoană, așa cum 
învață religia naturală, are trei personalităţi”, fiecare 
trebuind să fie identificată cu „Dumnezeul personal unic 
al religiei naturale”. Oricare i-ar fi fost intenţia, o astfel 
de afirmaţie trinitară putea fi interpretată în sensul că, 
„pentru a face cunoscută Divinitatea personală” teologia 
naturală nu era de ajuns şi era necesar să se apeleze la 
„autoritatea divină” a lui „lisus Hristos” şi a Bisericii Sale; 
deși „personalitatea lui Dumnezeu” avea să rămînă pentru 
totdeauna o problemă pentru filozofie, ea trebuia să devină 
o axiomă de primă importanţă pentru teologia creștină. 

Alte aspecte şi „atribute” din doctrina despre Dumne- 
zeu — afirmaţii reprezentative includeau „Absolutul, Cauza 
de sine nenumită („Abronărwp” et Causa Sui), prin al cărui 


1. În original, theist, termen care se referă la cei ce cred în exis- 
tența unui Dumnezeu, creator al lumii (n. trad.). 

transcendent «Eu sînt», ca fundament, există tot ce există 
cu adevărat”, şi repetarea de cîteva ori a atributelor „in- 
finit, neschimbabil, veșnic” — au fost tratate cu o ambi- 
guitate asemănătoare. Convingerea fermă a lui Paley l-a 
determinat să postuleze „chiar şi în religia naturală” un 
set de atribute divine printre care: „atotputernicia, atot- 
știința, omniprezența, veșnicia, existenţa prin sine, exis- 
tența necesară, spiritualitatea”. El a menţionat că toate 
acestea erau evidente din structura cosmosului. Cu toate 
acestea, chiar pornind de la ele, s-a străduit să evite să 
atribuie „mai multă precizie ideilor noastre decît ne per- 
mite subiectul”, prin „limitarea explicaţiilor noastre la 
ceea ce ne privește pe noi”. Era necesar să apere ortodoxia 
unor teologi ca Grigore de Rimini, care respinsese orice 
distincţie „intrinsecă” între aceste atribute diferite ale lui 
Dumnezeu ; în schimb, și teologii latini respingeau învă- 
țătura lui Grigore Palama, care, pentru a apăra definiţia 
răsăriteană a mîntuirii ca participare la dumnezeiasca 
fire, distinsese esenţa lui Dumnezeu de atributele Sale. 
Diferitele doctrine ale răscumpărării — în special teoria 
satisfacției substitutive —, cu concepţiile lor privind con- 
tradicţia dintre mila dumnezeiască și „dreptatea răzbună- 
toare ca element esenţial al lui Dumnezeu”, au provocat 
dezbateri legate de doctrina atributelor ; doi reprezentanţi 
ai extremelor spectrului teologic, un teolog greco-ortodox 
şi un unitarian, au insistat pe „armonia” dintre dreptatea 
şi mila divine. S-a afirmat că, luate în sine, aceste „atribute” 
ale lui Dumnezeu nu au vreun tip de realitate proprie, ca 
şi cînd ar fi fost părţi distincte și „comune” ale fiinţei 
divine (ortodoxia anselmică era acuzată că le tratează 
astfel) ; ele erau „doar concepții omenești subiective”, de 
vreme ce „din sufletele noastre derivăm cunoaşterea noas- 
tră despre atributele și perfecțiunile care alcătuiesc Fiinţa 
Supremă”. Cînd această intuire a statutului lor ontologic 
era combinată cu definirea „atotprezenţei” ca „primă cauză” 
şi cu accentul pus pe „transcendenţa absolută” a lui Dum- 
nezeu, rezultatul putea fi „distructiv pentru pietate într-o 
manieră străină de Sfînta Scriptură”. Rezolvarea dilemei 
dintre elementele subiective și cele obiective din doctrina 
despre Dumnezeu se găsește în „doctrina despre chipul 
lui Dumnezeu”. 


Symb. Apost. (Schaff 2:45) 


Jam. Sac. Hist. 1.1 
(1802-1:149) 


Lam. Indiff. 26 

(Forgues 3:178) 

Makr. Herm. Fapte 17,24 
(1891:1483) 


Doll. Heid. Jud. 5.1 
(1857:222) 


Makr. Log. kat. 2 (1871:22) 


Mnkn. Bl. 22 (1828:268) 


Newm. Gram. 1.5.2 

(Ker 1985:86) 

Jam. Sac. Hist. 3.2 
(1802-11:45-46) 

Tor. Car. 1.6 
(1779-1:235-238); 

Slv. Bogoclv. 6 (Radlov 3:76) 


Jam. Sac. Hist. 3.2 
(1802-11:40) 

Pol. Ep. sal. (Bihlmeyer 114) 
Jam. Vind. 5.1 (1794-14:9) 


Slv. Rus. €gl. 3.2 
(Rouleau 245-248) 


Vezi vol. 2, pp. 226-276 


Cirdge. Rev. Rel. 2 
(Coburn 1:137). Slv. Id. russ. 
2 (Rouleau 85) 


Pal. Hor. Paul. 5.1 
(Wayland 2:195) 


FUNDAMENTELE VIZIUNII CREȘTINE DESPRE LUME 229 


Făcătorul cerului şi al pămîntului 


Viziunea creştină despre lume a afirmat realitatea lui 
Dumnezeu mărturisind, după cum spune Crezul aposto- 
lic: „Cred în Dumnezeu Tatăl, Atotputernicul, Făcătorul 
cerului și al pămîntului” și afirmînd apoi doctrina Treimii ; 
nimic nu putea da o idee mai măreaţă despre puterea 
divină decît istoria creaţiei. Acesta era, de aceea, nu doar 
primul articol din Crezul apostolic, ci şi „primul articol din 
crezul tuturor popoarelor”. Dumnezeu era cunoscut mai 
întîi în calitate de Creator. Doctrina creştină despre Dum- 
nezeu ca Făcător al cerului și al pămîntului era răspunsul 
divin la întrebările cosmogonice care fuseseră puse în 
cadrul religiilor lumii și al speculațiilor unor gînditori ca 
Hesiod, pentru că, potrivit credinţei creștine, și cunoaș- 
terea lumii, nu numai cea a lui Dumnezeu, venea din 
revelaţie. Orice „limbaj şi învăţătură despre Dumnezeu 
încep”, conform unei analize a doctrinei noutestamentare 
din secolul al XIX-lea, „cu ce începeau inițial, din per- 
spectiva lui Dumnezeu, orice revelaţie și, din perspectiva 
fiinţelor raţionale, orice cunoaştere despre Dumnezeu: cu 
facerea lumii”. Oricare era statutul său între „celelalte 
neamuri”, totuşi, pentru credincioşii ortodocși din toate 
Bisericile, din toate timpurile, doctrina „Făcătorului ceru- 
lui şi al pămîntului” ca Treime era „credinţa firească pe 
care o are orice creștin”, cel puţin implicit, şi era de nedes- 
părţit de doctrina răscumpărării. În mare parte a istoriei 
biblice — și poate şi în speculaţia filozofică greacă precreș- 
tină — doctrinele unităţii și pluralităţii persoanelor erau 
la fel de strîns interrelaţionate ca şi în doctrina biblică. 
Cînd un scriitor creştin din vechime vorbea despre „Dum- 
nezeu cel Atotputernic”, semnificînd „Dumnezeu înţeles 
în sens esenţial” nu însemna în mod necesar că se referea 
doar la Tatăl, nu și la Fiul. Denumirile Tatăl, Fiul și Duhul 
Sfînt din Treime nu erau doar simple metafore, ci se refe- 
reau la taina fiinţei divine. 

În această „apărare a monoteismului trinitar” crești- 
nismul continua în același timp să se deosebească de mono- 
teismul tradiției iudaice. Fusese planul lui Dumnezeu, 
prin revelaţia monoteistă făcută lui Israel, să ferească un 
popor de idolatrie, pentru a-l face „un receptacul sigur al 
mărturiilor premergătoare în favoarea creștinismului”. De 
aceea, caracterul iudaic al creștinismului primar, așa cum 
descopereau studiile istorico-biblice din secolul al XIX-lea, 

avusese o funcţie providențială. Acum, această funcţie 
fusese însă îndeplinită, iar iudaismul însuși își împlinise 
menirea istorică , Biserica creștină, și nu poporul evreu 
avea dreptul la numele „adevăratul Israel”. O dată în plus, 
cuvintele profeţiei lui Iacov către Iuda erau interpretate 
ca o expresie a acestei viziuni asupra istoriei: „Nu va lipsi 
sceptru din Iuda, nici toiag de cîrmuitor din coapsele sale, 
pînă ce va veni împăciuitorul, Căruia se vor supune popoa- 
rele”. Deşi textul ebraic putea fi tradus în diverse feluri, o 
explicaţie literală a profeţiei confirma exegeza sa tradi- 
țională, ca și a profeţiei legate de acesta de la Ieremia 
31,31-34, potrivit căreia vor fi o nouă lege şi un nou legă- 
mînt. De aceea, pentru mulţi creştini, iudaismul era „mort 
de mult”. Mărturisirea doar a credinței monoteiste nu îi 
dădea cuiva dreptul de a se numi creștin decît dacă în 
mărturisire era inclusă forma specific ortodoxă a credinţei 
monoteiste creștine, adică „măreţul nume întreit al lui 
Dumnezeu” ca Treime. Revelația primară dăruită lui Moise 
„Eu sînt Cel ce sînt” nu se refera doar la unicitatea lui 
Dumnezeu, ci la „Tatăl, Fiul şi Duhul Sfînt”. 

Totuşi, datorită unor motive diverse, multe dintre ele 
avîndu-și originea în secolul al XVIII-lea și mai devreme, 
doctrina treimică, deşi mărturisită de reformatorii pro- 
testanţi nu mai puţin decît de Părinţii Bisericii din Răsă- 
rit și din Apus, devenise acum „o rușine pentru teologii 
raţionaliști” ; iar afirmaţia că este o „doctrină revelată”, 
ce caracterizase gîndirea unor teologi ca Atanasie și repre- 
zentase, așa cum recunoșteau și criticii săi, „o concepţie 
nouă sau schimbată despre Dumnezeu, pentru a reflecta 
noua realitate a evangheliei”, nu mai putea fi acceptată 
ca de la sine înţeleasă de către pretinsa teologie creștină 
din secolul al XIX-lea. De la epoca Reformei încoace, socia- 
nismul criticase dogma acceptată pe temeiuri biblice şi 
raţionale, dar în secolele al XVIII-lea și al XIX-lea critica 
„doctrinei idolatre a Treimii şi a doctrinei mai periculoase 
a răscumpărării” se făcea simțită cu o frecvenţă şi o insis- 
tenţă crescînde și în Bisericile care se pretindeau trinitare 
în doctrina lor mărturisită. În acelaşi timp, unitarianis- 
mul, care debutase în perioada Reformei ca o formă dis- 
tinctă a credinţei creștine, începea, gradual, să-și ocupe 
locul alături de Bisericile trinitariene. Așa cum era for- 
mulat de cel mai important ideolog al său, William Ellery 
Channing, unitarianismul se percepea ca fiind fără echi- 
voc creștin, apărînd credibilitatea minunilor lui lisus și 
realitatea revelaţiei supranaturale, dar ţinea să „obiecteze 

la doctrina Treimii, care, deși este acceptată în cuvinte, 
pune de fapt în pericol unitatea lui Dumnezeu”. Dar, cînd, 
în 1838, cel mai cunoscut exeget al său, Ralph Waldo 
Emerson, a atacat creștinismul tradiţional (inclusiv mare 
parte din unitarianism) pentru că este preocupat excesiv 
de revelaţia obiectivă exterioară şi îi îndemna pe predi- 
catori, ca „harfe nou-născute ale Duhului Sfint”, să „infor- 
meze oamenii despre Dumnezeire nemijlocit”, fără a se 
baza pe revelaţia exterioară, „disidenţa” rezultată în 
privinţa „adevărului substanţial al doctrinei” părea să 
confirme avertismentele exprimate de mult de polemiștii 
ortodocși că, pe cît se pierde doctrina ortodoxă a Treimii, 
pe atît se va ajunge în cele din urmă la mai puţină reali- 
tate despre Dumnezeu. 

Un număr de motive pentru care doctrina ortodoxă a 
Treimii ajunsese în pericol erau, în linii mari, de natură 
literară și textuală. Cei mai încăpăţînaţi și mai conser- 
vatori din diverse confesiuni apărau încă autenticitatea 
„comei ioaneice” de la 1 Ioan 5,7, în ciuda tuturor dove- 
zilor textuale și patristice împotriva sa, dar exista un 
consens aproape unanim între criticii textului că aceasta 
reprezenta o interpolare tîrzie. Spre deosebire de modul 
standard de a analiza Romani 9,5, pe care ortodoxia îl 
privise ca pe „unica interpretare a acestui important pasaj 
care... poate fi păstrată” din punct de vedere gramatical, 
exista o dezbatere pe tema posibilităţii de a folosi punc- 
tuațţia în așa fel încît să se transforme propoziția relativă 
şi apoziţia, „Hristos, Cel ce este peste toate Dumnezeu, 
binecuvîntat în veci” (care Îl identifica pe Hristos cu Dum- 
nezeu într-o manieră ce părea să sprijine dogma trini- 
tară), într-o exclamaţie separată, făcînd ca versetul să 
sune astfel: „Hristos. Dumnezeu Care este peste toate fie 
binecuvîntat în veci”. Deși unii filologi şi teologi ortodocși 
citeau încă prescurtarea de la 1 Timotei 3,16 (epistolă de 
care criticii, începînd cu Schleiermacher, se îndoiau că îi 
aparţine lui Pavel) : „Ye6g [Dumnezeu] S-a arătat în trup”, 
lectura mai puţin explicită din punct de vedere teologic 
„9 [care] S-a arătat în trup” cîştiga tot mai mulţi susţi- 
nători. 

Mai presus de toate, „Evanghelia Sfîntului loan” deve- 
nise, după cum s-a observat, „cîmpul de luptă al Noului 
[Testament)”, pentru că era „cea mai elaborată atestare 
scrisă a Dumnezeirii Celui ale Cărui pretenţii de la ome- 
nire nu puteau fi cercetate fără patimă”. Totuși, dacă, așa 
cum afirmau un număr din ce în ce mai mare de critici ai 

Noului Testament, Evanghelia a patra nu a fost, după 
cum învăţa tradiţia și continuau să înveţe cei fideli ei, 
opera „unuia dintre ucenicii Lui, pe care-l iubea lisus”, 
ci a unui scriitor necunoscut (și dintr-o epocă mult mai 
tîrzie) — ce nu era însă în mod necesar același care a scris 
cele trei Epistole „soborniceşti” ale lui Ioan sau Apocalipsa 
ce poartă numele lui „loan Teologul”, așa cum încă mai 
susțin concepţiile tradiționale asupra autorialităţii -—, 


_atunci faptul că a anticipat „toate greșelile care au apărut 


sau vor apărea legate de dumnezeirea lui Hristos” şi că a 
atestat relaţia unică a lui lisus cu Tatăl își pierdea im- 
portanţa. Un romano-catolic observa că, deși protestanții 
încă pretind că ei „cred pe drept motiv” că Treimea și doc- 
trinele legate de ea „sînt clar învăţate în Scriptură”, au 
fost incapabili, de la Reformă, să-i convingă de acest lucru 
pe diferiţi antitrinitarieni și erau obligaţi, cel puţin în 
practică, dacă nu încă și în teorie, să „abandoneze prin- 
cipiul lor fundamental!” al autorităţii unice a Scripturii, 
dacă doreau să păstreze afirmarea doctrinei ortodoxe a 
Treimii. 

Astfel de dispute textuale, isagogice și exegetice, rela- 
ționate şi cu dovezile biblice în favoarea dogmei, au con- 
tinuat să apară, însă contribuţia specială a secolului 
al XIX-lea la discuţia despre doctrina Treimii a fost aten- 
ţia deosebită acordată cercetării istoriei sale, ca parte 
majoră a includerii acesteia în istoria dogmelor. Con- 
cluziile la care a ajuns această cercetare istorică nu au 
corespuns sub nici o formă ortodoxiei sau neortodoxiei 
teologice a studiilor diferiților teologi istorici. Astfel, un 
erudit al cărui atașament față de doctrina ortodoxă a 
Treimii şi faţă de autoritatea unică a Scripturii i-a permis 
să admită că, deși „majoritatea scriitorilor creştini, în 
epoca imediat următoare celei apostolice, ar fi susţinut o 
doctrină contrară sensului evident al Scripturii, ei nu ar 
fi meritat atenţia noastră”, a afirmat mai departe că totuși 
„curentul Antichității” nu „s-a opus de fapt doctrinei trei- 
mice”, ci a susținut-o, așa cum o demonstrează Despre 
condamnarea ereticilor a lui Tertulian, scrisă către sfirşi- 
tul secolului al II-lea. În schimb, un adept entuziast al 
acestui „curent al Antichității” a fost silit să admită că, 
„în general, există o mare discreţie observată în ceea ce 
priveşte doctrine precum, spre exemplu, Treimea și Euha- 
ristia” ; în cele din urmă, s-a simţit nevoit să admită în 
privinţa „doctrinei catolice a Treimi!” : „Nu văd în ce sens 
se poate spune că există un consens al dumnezeieştilor 

[Părinţi] în favoarea sa” care să nu sprijine la fel de mult 
sau chiar mai mult și alte doctrine mai îndoielnice. 

Cînd istoria a înlocuit polemicile ca mod de a înţelege 
doctrina ortodoxă a Treimii, „erezia supremă” a primelor 
secole, subordinaţionismul și arianismul, care fuseseră în 
vechime principalele oponente ale doctrinei şi care acum 
redeveneau favorite printre „adepţii lor secreţi, în afara 
altor confesiuni”, a revenit, inevitabil, din nou în atenţie. 
Lucrarea Atanasie cel Mare şi Biserica vremii sale a lui 
Mâhler, deși scrisă din perspectiva personajului ortodox 
la care se referă, a căutat totuși să surprindă exegeza 
biblică de la baza a ceea ce, pînă la urmă, a fost con- 
damnat ca erezie ariană. Cam în același timp, prima carte 
a lui Newman, Arienii din veacul al IV-lea, care era tot o 
apologie la adresa lui Atanasie, s-a străduit să înţeleagă 
cum ar fi fost posibil ca arienii să interpreteze Scriptura 
așa cum au făcut-o. „Pasajele distincţiei” din Scriptură, 
care conturează anumite diferenţe între Tatăl și Fiul, 
oferiseră un suport exegetic poziţiei ariene; păstrarea 
acestei distincţii era planul special al arianismului. De 
asemenea, cercetători din timpuri mai vechi sau mai noi 
ai operei lui Origen fuseseră adesea tulburaţi de preocu- 
parea, religioasă și teologică, faţă de anumite aspecte ale 
limbajului său „subordinaţionist”. 

Alternativa sabeliană la arianism, reînviată în alte 
sisteme, era, de asemenea, după definiţia din vechime, o 
erezie. Pentru că a pus accentul pe „pasajele identităţii” 
care stipulau o simplă identificare a lui Hristos cu Dumne- 
zeu, sabelianismul putea fi propus de unii ca modalitate 
preferabilă de a menţine preocuparea autentică existentă 
în experiența creștină a lui Dumnezeu de la început. Doc- 
trina Treimii a protejat doctrina unităţii lui Dumnezeu; 
înainte de a spune ceva despre Treimea persoanelor divine, 
Conciliul de la Niceea își deschisese crezul cu o declaraţie 
de credinţă în unitatea divină : „Credem într-unul Dumne- 
zeu”. Această declaraţie a fost compromisă însă atunci 
cînd exegeţii crezului au „supraordonat Treimea, caz în 
care unitatea, concepută ca fiind abstractă, rămîne în plan 
secund”, ceea ce putea conduce la „pericolul logic al căderii 
în triteism”. Astfel, era evident din punct de vedere istoric 
şi teologic că credinţa primară a Bisericii inclusese „am- 
bele elemente, unitatea și diferenţierea, dumnezeirea și 
personalitatea distinctă a lui Hristos”, şi, prin urmare, că 
„aceste două elemente constituie dialectica întregii evo- 
luţii istorice a dogmei [Treimii)”. 


234 


Mare. Inst. 17.9 
(Tomassini 3:102-105) 


Krks. Dok. 2.2 (187 4:116-117) 


At. Syn. 43 (Opitz 2:268-269) 
At. Ep. Afr. 2 (PG 26:1032) 


Fac. 14,14 
Camp. Prcl. 14.i.1837 
(1875:45) . 


Rtl. Pheol. Met. 3 (1887:29) 


Newm. Gram. 1.5.3 
(Ker 1985:97) 


'Thom. Chr: 13 (1856-1:82) 


Bau. Chr. 4 (Scholder 3:361) 


Slv. Bogotlv. 6 (Radlov 3:76) 


Mac. Prav. bog: 43 
(Tichon 1:284-288) 


Vnzi. Rec. 2.12 (1864-11:167) 
Marc. Inst. 17.16 
(Tomassini 3:142.149) 


Aug: rin. 15.27.48 
(CCSL 50:529-530) 

Fil. Ent. (Sondakolf 32-34) 
ler. Niz. Uc. D (1864:146) 


Chom. Cra. 7 
(Karsavin 28-29), Fil. Ent. 
(Sondakoff 27-28) 


DOCTRINA CREŞTINĂ ȘI CULTURA MODERNĂ (DE LA 1700) 


În formă, ca şi în conţinut, punctul culminant al acestei 
evoluţii istorice și, prin urmare, a interesului istoric și 
teologic manifestat acum faţă de dogma Treimii a fost for- 
mula homoousios, adoptată de Conciliul de la Niceea, ce 
era îndreptată împotriva ambelor extreme, ariană și sabe- 
liană. Acesta putea fi considerat cel mai vizibil exemplu 
de elenizare a evangheliei, de vreme ce, din 318 episcopi 
care au participat (număr care nu corespunde documen- 
telor elaborate chiar în timpul conciliului, ce menţionează 
de obicei doar vreo 300, ci aplicării tipologice, începînd de 
la însuși Atanasie, la numărul slujitorilor care au luptat 
pentru Avraam), „315 erau greci şi trei romani”. Răspunzînd 
unor asemenea critici, care afirmau că prin homoousios şi 
prin dogma Treimii mesajul creştin fusese corupt prin 
introducerea unui „strat străin de concepte metafizice” 
derivat din filozofia naturală a grecilor, chiar şi apărătorii 
săi trebuiau să admită că homoousios era „singurul exem- 
plu de cuvînt tehnic introdus în Crez de atunci și pînă 
acum”, teoretic restul limbajului din Crez fiind de origine 
biblică. În legătură cu „dialectica întregii evoluţii istorice 
a dogmei” între pasajele de distincţie și cele de identitate, 
homoousios este în mod clar de partea celor din urmă; în 
această formulă, prin urmare, „tiparul dezvoltării dogmei 
dumnezeirii lui Hristos a atins punctul culminant al ten- 
dinţei pe care.o avusese încă de la început și pe care era 
imposibil să o depășească, adică tendinţa de a-L identifica 
pe Fiul cu Tatăl cît mai mult posibil”. 

Adepții ortodocși răsăriteni ai tradiţiei pure dogmatice 
şi legate de Crez a Conciliului de la Niceea prezentau 
dogma Treimii ca pe principiul speculativ fundamental al 
creștinismului și i-au atacat pe cei din Occident pentru 
faptul că au falsificat textul Crezului de la Niceea, în pri- 
mul rînd pentru că au introdus doctrina lui Filioque. După 
cum și teologii occidentali trebuiau să recunoască faptul 
că dovezile patristice despre Filiogue erau cel mult echi- 
voce, deși continuau să-l apere împotriva Răsăritului; 
uneori, teologii răsăriteni au căutat să demonstreze, chiar 
şi pornind de la limbajul convingător al cărții a XV-a a 
lucrării Despre Treime, că viziunea lui Augustin despre 
purcederea Duhului era ambiguă. „Sfîntul Duh purcede 
numai de la Tatăl”, insista teologia răsăriteană, ontologic 
şi din veci, deși trimiterea” istorică sau „iconomică” a 
fost într-adevăr și de la Fiul. Protestanţii antitradiţiona- 
lişti priveau în acest timp Crezul de la Niceea ca pe „pri- 
mul document de acest fel conservat în paginile istoriei 

vechi” ; cu el „a început domnia crezurilor”. Protestanţii a 
căror tradiţie confesională includea o acceptare explicită 
a autorităţii Crezului de la Niceea și a dogmei sale despre 
Treime apărau dogma de acuzaţia că este o „invenţie a 
popilor” și afirmau că aparține doctrinelor ce erau în ace- 
lași timp „catolice prin mărturisire” și „caracteristice creş- 
tinătăţii evanghelice”. Respingerea trinitarismului se 
limitase odinioară la socinieni și la alte grupuri radicale 
din perioada Reformei, dar acum diferitele tipuri de raţio- 
nalism din cadrul celor mai cunoscute Biserici protestante 
„tocmai creau o platformă pentru socinieni”. Lăsînd la o 
parte comentariile critice ocazionale la adresa terminolo- 
giei trinitare făcute de diverşi reformatori, era clar pentru 
istoricii și teologii protestanți că, fără a nega Treimea, 
reformatorii au pus-o pe o poziţie secundară faţă de „inte- 
resul lor moral-religios imediat, care și-a căutat și şi-a 
găsit satisfacția în credinţa ce îndreaptă” mai curînd decît 
în Treime, unde şi-o găsise tradiţia patristică, în special 
cea din Răsărit. Datorită acestei scăderi a interesului față 
de dogma trinitară în doctrina Reformei, părea că „avem 
puţine motive să privim această doctrină ca definitiv sta- 
bilită, de vreme ce nu a cunoscut nici o înnoire cînd s-a 
întemeiat Biserica [Protestantă] Evanghelică”. 
Observaţia era făcută în sprijinul unei versiuni a doc- 
trinei Treimii pe care mulţi dintre critici o priveau ca pe o 
recrudescenţă a sabelianismului. În forma sa oficială, aşa 
cum fusese propovăduită de teologia ortodoxă răsăriteană, 
romano-catolică și protestantă confesională, doctrina fiinţei 
eterne a unei Treimi „imanente”, care „aparţine teologiei”, 
dar și „credinţei și evlaviei individului”, era premisa doc- 
trinei creației prin Logos, a doctrinei întrupării Logosului 
şi a relaţiei „iconomice” în istorie dintre Tatăl, Fiul și Duhul 
Sfînt, aşa cum erau acestea simţite de Biserică și de fie- 
care credincios. Inversarea rolurilor doctrinelor „imanentă” 
şi „iconomică” despre Treime era, în parte, o continuare a 
efortul din secolul al XVIII-lea de a interpreta toate doc- 
trinele în lumina experienţei creștine: despre doctrina 
„iconomică” se spunea că se bazează pe cea „imanentă”, şi 
nu invers, deși Treimea metafizică imanentă era încă 
apărată ca o „realitate obiectivă”, de vreme ce „poziţia 
obiectivă a relaţiei trinitare este premisa necesară a rela- 
ţiei noastre cu Dumnezeu, a comuniunii personale cu El, 
pe care nu o putem menține fără ea”. Cînd s-a părut că „o 
doctrină a Treimii istorice, o întreită revelaţie a unui 
Dumnezeu unic”, pune în pericol această realitate obiectivă, 

o asemenea teorie a fost respinsă de protestanții tradiţio- 
naliști ca „un miraj înșelător al unei Treimi” și o trădare 
a doctrinei învăţate la fel de Biserică şi de Scriptură. 

Deşi versiunile din secolul al XIX-lea ale ereziilor ariană 
şi sabeliană păreau o provocare directă pentru reafir- 
marea viguroasă a doctrinei ortodoxe a Treimii, a fost 
percepută, în interiorul şi dincolo de acestea, o altă eroare 
şi mai importantă: „panteismul subtil al momentului”; 
învăţătura cu a cărei condamnare începea Expunerea ero- 
rilor, potrivit căreia „nu există Putere Divină (Numen 
divinum) supremă, preaînţeleaptă, purtătoare de grijă a 
toate care să fie diferită de universul lucrurilor”. Amenin- 
area panteismului de a „identifica pe Creator cu creaţia 
sau de a reprezenta Fiinţa Supremă ca o simplă lege im- 
personală... diferită de legea gravitaţiei numai prin uni- 
versalitatea sa” trebuia contracarată de doctrina Treimii. 
Teologii protestanți și ortodocși au recunoscut, ca şi cei 
romano-catolici, că, acolo unde această ameninţare a avut 
cîştig de cauză, „ideea de personeitate” a lui Dumnezeu, 
faţă de care „se exprimă cel mai decisiv interesul teistic”, 
a produs „confuzie” şi, prin urmare, o poziţie în care doc- 
trina eclezială a Treimii și-a pierdut „semnificaţia obiec- 
tivă” şi a devenit doar o „afirmaţie obligatorie formal”. 
Apărătorii panteismului o prezentau ca fiind, „dintre toate 
soluţiile religioase, cea mai concordantă cu descoperirile 
ştiinţifice” și, în același timp, „nu cel mai puţin concor- 
dantă cu instinctul religios care străbate inima oricărui 
om cinstit”. Cu toate că susținătorii ortodoxiei recunoș- 
teau că „forţa panteismului rezidă în tînjirea intelectului 
şi a inimii după unirea cu Fiinţa Absolută, care e cel mai 
îndreptăţit şi mai nobil instinct al naturii noastre”, pan- 
teismul nu era o percepere corectă a divinității lui Hristos, 
care trebuia să se bazeze pe „limitarea la o singură per- 
sonalitate”, nu pe identificarea divinului cu totul, în care 
particularitatea lui lisus Hristos, precum și orice alt fel de 
particularitate ar fi cu desăvîrşire estompate. Adevărata 
religie e cea în care atît unitatea, cît și distincţia, „atît 
unul, cît și totul” sînt acceptate împreună, fără ca unul să 
fie subordonat celuilalt. 

Panteismul fusese „una dintre formele de gîndire cele 
mai persistente și mai larg răspîndite” de-a lungul istoriei 
omenirii, fiind prezent în diferite forme de religie populară 
primitive și în gîndirea occidentală, cel puţin începînd cu 
grecii, ca, de exemplu, noţiunea de Dumnezeu ca suflet al 
lumii. A parcurs de atunci o istorie lungă, deși discontinuă, 

apărînd în cel puţin un sistem teologic complet, cel al lui 
Ioan Scotus Eriugena, la începutul Evului Mediu. Împotriva 
ei nu s-au ridicat doar doctrina ortodoxă a Treimii şi cea a 
creaţiei, ci și învățături specific romano-catolice precum 
transsubstanţierea. Sub influenţa curentelor recente din 
filozofie și ca reacţie la evoluţiile recente din științele 
naturale, panteismul părea că reprezintă un pericol spe- 
cial pentru teologia protestantă, în special în Germania, 
dar și în America, unde prima lucrare a lui Emerson, 
Natura, a fost numită de criticii săi „un discurs pompos în 
favoarea panteismului” și recunoscută drept „cel mai înalt 
sau subiectiv panteism” chiar şi de către admiratorii săi. 
Panteismul avea o afinitate naturală cu raționalismul şi 
era „resursa naturală a minţilor reflexive”, ca și rezul- 
tatele la care au condus „așa-numitele demonstraţii ale 
unui Dumnezeu”. Cînd un predicator creștin putea afirma 
că nimic din doctrinele Bisericii „nu ne învaţă o rugăciune 
mai ferventă, precum și gînduri şi aspirații mai înalte 
decît templul stelelor cu literele sale strălucitoare”, era 
evident că şi în interiorul credinţei convenționale a „creş- 
tinătăţii” „diferenţa calitativă dintre Dumnezeu şi om este 
abolită din punct de vedere panteistic, mai întîi într-un 
mod pretenţios, prin speculație, apoi într-un mod mai 
simplu, pe toate căile”. În forma sa de „religie a frumuseții, 
imaginaţiei și filozofiei, fără constrîngere morală sau inte- 
lectuală, o religie speculativă și indulgentă cu sine”, spi- 
ritul panteist se răspîndea și avea să devină, confirmînd 
temerile existente, „marea înşelăciune a epocii ce va să 
vină”. Împotriva înşelăciunii, doctrina creştină afirma 
doctrina lui Dumnezeu, potrivit căreia lumea creată este 
deosebită de Creatorul său și „acțiunea continuă a lui 
Dumnezeu asupra şirului de cauze din natură” e deosebită 
de activitatea naturii ca atare, o doctrină ce distingea 
„clar între un Dumnezeu omnipotent în natură și un Dum- 
nezeu identic cu ea”. De această distinctivitate depindeau 
fundamente ale viziunii creștine despre lume precum dis- 
tincţia dintre suflet și trup, doctrina întrupării (care ar fi 
fost imposibilă și inutilă dacă panteismul avea dreptate) 
şi, în cele din urmă, dogma creaţiei însăşi. 

Această „dogmă a creaţiei” era „o idee care separă [pe 
credincioşii] creștini total de idolatri”. În ciuda obiecţiei 
tomiste, efortul lui Augustin de a afirma libertatea lui 
Dumnezeu, învăţînd o creaţie simultană a tuturor lucru- 
rilor într-o singură clipă, mai curînd decît în șase zile de 
cîte 24 de ore, fiecare continua să găsească sprijin, poate 


238 


Clrdge. Const. 1.1 
(Coburn 10:20) 


Hdge. Syst. Theol. 3.19.8 
(1981-I11:322) 


Jam. McGI. 2 (1787:39) 


Vezi vol. 1, pp. 58-60 


Dăll. Gnos. 10 (1890:132-157) 
Camp. Ev. 3 (Owen 50); Bau. 
Chr. 3 (Scholder 3:185-188) 


Lacrd. Conf. 47 
(Poussielque 4:314) 


Tol. Pan. 1.15 (1720:40) 


Tol. Pan. 1.4 (1720:8-9) 


Vezi infra, pp. 275-276 


Mac. Prav. bog. 72 (Tichon 
1:417); Ub. Int. 1.1.38. int. 
(1886.1:672-673), Hdge. Syst. 
Theol, 2.7 (1981-1[:123-124) 
Mac. Prav. bog. 62 

(Tichon 1:351) 


Ub. Int. 1.1.38 (1886-1:696) 
Mynst. Pr. 34 (1845-11:7) 


Fac.1,l 
Trtn. Inst. 8.1.1 (1688-1:539) 


Blms. Rel. 2 
(Casanovas 5:7-8) 


Vas. Spir. 8.19 (SC 17b:139) 


DOCTRINA CREȘTINĂ ȘI CULTURA MODERNĂ (DE LA 1700) 


şi pentru că în secolul al XIX-lea ştiinţa înlocuia cele șase 
zile ale relatării din Facere cu eoni ; atît cei care învățau 
o creaţie instantanee, cît și cei ce învățau acum o evoluţie 
graduală înțelegeau, de fapt, cele șase zile în mod alegoric. 
În viziunea biblică despre lume „ideea de Creator” era 
premisa fundamentală „a existenţei, da, a înseși concep- 
ţiei privind existența materiei”. Deşi doctrina creaţiei o 
implica în mod necesar pe cea despre Dumnezeu și cele 
două doctrine erau inseparabil legate, nu erau totuşi iden- 
tice, ca și cînd creaţia ar fi fost atribuită „unei necesități 
a naturii de a demonstra bunătatea divină”, nu „suvera- 
nităţii absolute”. Această insistenţă pe suveranitatea și 
libertatea lui Dumnezeu Creatorul căpătase, în istoria 
doctrinei creştine, încă din perioada patristică, forma defi- 
niției creaţiei drept „creaţie din nimic” (creatio ex nihilo), 
o acțiune divină liberă care a avut loc fără model, fără 
demiurg și fără „colaborarea dintre Dumnezeu şi o anu- 
mită substanţă inferioară, coeternă lui Dumnezeu”. 

John Toland, care se pare că a inventat cuvîntul pan- 
teist, criticase, în lucrarea sa Pantheisticon, din 1720, 

„creaţia din nimic” ca o teorie pe care nici cabaliștii evrei, 
nici filozofii greci nu o recunoșteau, dar a afirmat că „nu 
contrazice cosmogonia mozaică” atunci cînd Îl numeşte pe 
Dumnezeu „cauza eternă a lumii eterne”. Alături de alte 
relatări biblice, această cosmogonie mozaică, descriind 
creaţia cerului şi a pămîntului și structura lor continuă, 
era acum caracterizată drept mit, şi nu drept o relatare 
credibilă din punct de vedere ştiinţific a originii lumii şi a 
neamului omenesc. Exegeţii ortodocşi răsăriteni, romano- 
-catolici și protestanți au apărat cu toţii istoricitatea rela- 
tării (sau a relatărilor) despre creaţie din primul capitol 
al Facerii ; fără acesta, doctrinele creştine, de la cea despre 
îngeri și păcatul originar pînă la înălţarea la cer a lui 
Hristos și la revenirea Lui pentru a judeca lumea păreau 
în pericol. 

O altă metodă de a face faţă acestei ameninţări era 
abolirea sau măcar estomparea distincţiei convenționale 
teologice dintre creaţie şi providenţă. În mod tradiţional, 
creaţie fusese termenul care desemna întemeierea inițială 
a universului din nimic „la început”, în timp ce providență 
şi purtare de grijă defineau activitatea continuă a Creato- 
rului de a susține creaţia de la întemeierea ei: Dumnezeu 
este „Creator, Proniator şi Orînduitor al tuturor lucruri- 
lor”. Potrivit lui Vasile din Cezareea, citat de teologii 
răsăriteni moderni, „întreaga fire creată, și lumea văzută, 

şi tot ce este conceput în minte, nu poate să reziste fără 
grija și providenţa lui Dumnezeu” ; ca „Dumnezeu desăvîrșit 
al lumii”, Dumnezeu era în același timp și „Vindecătorul 
[ei] desăvîrșit”. Se sugera acum că autenticul „conţinut 
al expresiei originare” a credinţei putea fi „dezvoltat din 
una din cele două doctrine”, fie creaţia, fie providenţa, de 
vreme ce fiecare din ele, considerată în semnificaţia ei 
deplină, tinde să o facă pe cealaltă „irelevantă”. În Micul 
Catehism, Luther explicase primul articol din Crezul 
Apostolic, „Cred într-unul Dumnezeu, Tatăl Atotţiitorul, 
Făcătorul cerului și al pămîntului”, dîndu-i sensul: „Cred 
că Dumnezeu m-a făcut pe mine şi toate creaturile” — nu 
din nimic, nici la început, ci printr-o „continuă creaţie” pe 
care dogmatica bisericească a preferat să o numească 
„purtare de grijă”. Cu toate acestea, deşi putea fi de folos 
să se distingă între providența „specială” și cea „gene- 
rală” şi cu siguranţă „Biserica Ortodoxă le atribuia nu 
doar opera creatoare, ci și pe cea providenţială tuturor 
persoanelor Sfintei Treimi”, aceasta nu anula diferența 
dintre ele, de vreme ce „identificarea lor duce nu numai la 
confuzie, ci chiar la greşeală”. 


Chipul divin 


Atît creaţia, cît și providenţa erau expresii ale „iconomiei” 
şi „rînduielii” divine; afirmau teologii ortodocşi răsăriteni, 
dar aceasta se vedea mai ales în „chipul divin şi asemă- 
narea din om”. Potrivit tratatului atanasian Despre întru- 
parea Logosului, Logosul în Treime era identificat cu 
„chipul divin, după care a fost creat omul. «Ce putea face 
atunci Dumnezeu ?», întreba Sfîntul Atanasie, «sau ce se 
putea face altceva decît să se reînnoiască ceea ce era după 
chipul lui Dumnezeu, încît prin aceasta oamenii să fie în 
stare din nou să-L cunoască ?». Dar cum se putea face 
aceasta decît prin prezenţa chipului însuși al lui Dumne- 
zeu, Mîntuitorul nostru lisus Hristos ?”. Atanasie afir- 
mase altundeva că, „deși am fost făcuţi după chipul lui 
Dumnezeu și sîntem numiţi chipul și slava lui Dumnezeu”, 
înțelesurile și conținuturile adevărate ale acestei numiri 
pot fi cunoscute numai prin considerarea Logosului drept 
„chipul și slava adevărate ale lui Dumnezeu, care după 
aceea S-a făcut trup pentru noi, ca noi să putem dobîndi 
darul de a ne numi așa”. Teologii din secolul al XIX-lea 
citau astfel de declaraţii ale lui Atanasie pentru a arăta 

legătura strînsă dintre doctrina omului creat după chipul 
lui Dumnezeu și doctrina Logosului drept chip divin după 
care a fost făcut omul. Ioan Damaschinul subliniase „înţe- 
legerea” („16 voep6v”), „voința liberă” („abretovotov”) și 
„virtutea” („ăperi”) ca fiind componentele chipului, iar 
definiţia pe care o dădea celor trei continua să fie citată 
ca doctrină ortodoxă ; chipul consta în rațiunea și spiritul 
omului. Dar toate aceste calităţi și-au găsit expresia de- 
plină în Logos drept „chip substanţial al lui Dumnezeu”, 
prin care se putea spune că „chipul umanităţii arhetipale” 
(pervoobraznoe celovecestvo) are realitatea sa. 

Această legătură era din ce în ce mai importantă și din 
alt motiv : „«Doctrina bisericească», potrivit Sfîntului Epi- 
fanie, «consideră că omul este creat, în general, după [chipul] 
divin; dar, cînd vine vorba despre chip, nu defineşte pre- 
cis în care parte [a omului] poate fi găsit acesta»”. De aceea, 
doctrina chipului divin nu era, în sensul tehnic strict al 
cuvîntului, o dogmă definită de Biserică. Existaseră anti- 
cipări ale doctrinei chipului lui Dumnezeu în gîndirea 
grecească. Dar povestirea creaţiei din Cartea Facerii nu 
specificase conţinutul chipului divin și așa rămăsese în 
tot Vechiul Testament, acesta fiind folosit, atît cît a fost, 
în argumentarea poruncilor etice, și nu pentru clarificarea 
doctrinei despre om. În Noul Testament, la fel, utilizarea 
etică a conceptului a fost preponderentă, dar identificarea 
Logosului din lisus Hristos cu „chipul lui Dumnezeu” în 
sensul originar și etern al cuvîntului, chipul care existase 
mai înainte de creaţie și de timp, a oferit în cele din urmă 
doctrinei Bisericii un conţinut pentru afirmaţia că omul a 
fost după chipul divin. Teoria augustiniană conform căreia 
chipul după care a fost creat omul este chipul întregii 
Treimi şi, prin urmare, existau „urme ale Treimii” (ves- 
tigia Trinitatis) în sufletul uman și-a găsit ecou și în antro- 
pologia ortodoxă răsăriteană. Totuşi, după cum „o trecere 
în revistă a diferitelor confesiuni” cu privire la păcatul 
originar a descoperit o „gradaţie” în învăţăturile lor, era 
posibil şi invers, să se discearnă o diferenţă confesională 
şi aici în privinţa continuității chipului, diferenţă care s-a 
dezvoltat în absenţa unei dogme explicite a Bisericii uni- 
versale legate de chipul divin: teologii romano-catolici (şi 
într-o oarecare măsură și cei ortodocși răsăriteni) au invo- 
cat o distincţie între chipul divin, care s-a păstrat după 
păcat, și „starea naturii pure” (pura naturalia) de dinainte 
de cădere, ce s-a pierdut, în timp ce teologii protestanți în- 
clinau să „înveţe că chipul divin [care consta în] sfinţenie 

şi dreptate, era legat strîns de natura umană înainte de 
cădere”, dar că aceasta s-a pierdut prin căderea lui Adam 
şi a Evei. 

Toate acestea au căpătat o deosebită importanţă în 
secolul al XIX-lea, întrucît doctrina creării speciale a omu- 
lui avea consecinţe teologice mai serioase decît cele ale 
doctrinei creaţiei ca atare, fiind strîns legată nu numai de 
doctrina inspiraţiei Scripturii, la fel cum era şi creația, ci 
şi de doctrina păcatului originar și cea a harului, ca şi de 
instituirea divină a căsătoriei în Grădina Edenului -— și, 
desigur, de doctrina întrupării Logosului ca „om univer- 
sal”. Omul este, după cum învăţaseră teologii creștini 
multă vreme, un „microcosmos”, pentru că, potrivit rela- 
tării Vechiului Testament, întreaga lucrare a creaţiei divine 
îşi atinsese apogeul prin crearea omului după chipul divin 
în a șasea şi ultima zi. Acum „această relatare despre 
originea omului” după chipul și asemănarea divine era 
însă pusă în faţa unei alternative la viziunea creştină 
despre lume, în diverse „credinţe ciudate despre originea 
omului”. „Prin cuvîntul chip”, se afirma într-un răspuns 
creștin, „sînt înţelese atributele naturale ale lui Dumne- 
zeu, prin care omul se aseamănă Creatorului său. Prin 
cuvîntul asemănare se înţelege asemănarea cu atributele 
morale ale lui Dumnezeu, conforme cu natura divină”. 
Datorită doctrinei creaţiei după chipul divin, „nu există şi 
nici nu poate exista o poziţie mediană între umanitate și 
nonumanitate” ; nu putea exista o verigă lipsă. 

Cînd William Wilberforce, la sfîrșitul secolului al 
XVIII-lea, a rezumat doctrina creaţiei omului ca fiind o 
creaţie în care am fost „făcuţi la început după chipul lui 
Dumnezeu și încă purtăm unele semne șterse ale înaltei 
noastre origini”, el a continuat preocuparea din secolul 
său legată de semnificaţia chipului divin. Chipul consta 
în superioritatea faţă de restului creaţiei, în trupul ome- 
nesc, dar mai mult decît în trupul omenesc, de vreme ce 
implica unicitatea sufletului între toate celelalte creaturi 
pămîntești și reflectarea de către acesta a înseși Treimii 
persoanelor Dumnezeirii, „o nestricăcioasă imagine a Dum- 
nezeului slavei” şi chip al dragostei divine. În acord cu 
aceste idei din secolul al XVIII-lea, o declaraţie reprezen- 
tativă din secolul al XIX-lea despre chipul divin îl descria 
drept cel prin care Dumnezeu a „împodobit omul cu cel 
mai înzestrat trup din toată creaţia, l-a dăruit cu rațiune, 
liber-arbitru, conştiinţă și suflet nemuritor”. Chipul nu 
consta numai în raţiunea umană sau în responsabilitatea 

morală, ci în amîndouă. Negarea libertăţii voinţei umane, 
pe care teologia romano-catolică a continuat să o denunțe 
ca pe una dintre „greșelile capitale” ale lui Luther şi Calvin, 
conducea la o negare a creaţiei după chipul lui Dumnezeu. 
Deşi Dumnezeu stăpînește asupra omului la fel ca şi asu- 
pra celorlalte creaturi, în cazul omului „l-a făcut pe acesta 
în mod individual al Său, pecetluindu-l cu pecetea Sa, 
chipul Lui”, care l-a făcut pe om împăratul creaţiei şi i-a 
dăruit suveranitate şi libertate. Întrucît Făcătorul cerului 
şi al pămîntului, Creatorul a toate după chipul Căruia a 
fost plămădită omenirea, este, potrivit învăţăturii biblice, 
un Dumnezeu personal, chipul dumnezeiesc trebuia să fie 
reflectat și de personalitatea umană. 

Din versiunea biblică a „obîrșiei omului”, care constă 
în creaţia lui Adam și a Evei după chipul divin ca strămoși 
comuni ai întregii umanităţi și, prin urmare, în obîrşia 
întregului neam omenesc din ei, rezultă că omenirea nu 
are o origine multiplă, ci o singură rasă, de vreme ce, după 
cum declara apostolul Pavel, Dumnezeu „a făcut dintr-un 
sînge tot neamul omenesc, ca să locuiască peste toată faţa 
pămîntului”, În această stare primordială, „Adam şi Eva 
erau desăvîrşiţi și la trup, și la suflet”. Natura umană, ca 
„templu al lui Dumnezeu”, era „curată... şi binecuvîntată, 
căci chipul lui Dumnezeu era întipărit în ea”. Cuvintele 
din relatarea creaţiei : „și s-a făcut omul fiinţă vie” arată 
clar că omul „nu doar o avea, ci s-a făcut. Era fiinţa sa 
normală, cel mai intim eu, omul din om”. Aşa cum învăţa 
doctrina augustiniană a naturii și harului, Adam și Eva 
avuseseră harul divin în „îmbinare” (concours) cu natura. 
Totuși, cu cît prezentau interpreţii povestirii creaţiei mai 
extravagant slava cu care Adam a fost împodobit cînd a 
primit chipul lui Dumnezeu, „cu atît mai inexplicabil deve- 
nea faptul că a putut păcătui” și cu atît mai incredibilă 
întreaga relatare biblică, atît a creaţiei, cît și a căderii. 

Pentru oficialii doctrinei ortodoxe era însă clar şi nece- 
sar „că relatarea încercării şi a căderii omului nu este nici 
alegorie, nici mit, ci o istorisire adevărată”. Considerau 
afirmaţia legată de stricăciunea adusă de păcat „în special 
baza și temelia creştinătăţii”, pentru că îl plasa pe om — în 
natură, în istorie sau în har — între Dumnezeu Creatorul 
şi Hristos Răscumpărătorul. Cu toate că se simțeau în 
stare să prezinte această viziune a căderii și a păcatului 
originar („păcatul ereditar”, cum e numit în multe limbi) 
în toate aspectele ei ca aparținînd tradiţiei doctrinale 
creștine răsăritene şi apusene, erudiţia istorică a vremii 

dezvăluia că pînă şi în privința acestei doctrine părea să 
existe mai puţin consens în vechea tradiție doctrinală 
decît în legătură cu unele care acum erau controversate 
de moștenitorii tradiţiei. După cum afirmaseră oponen- 
ţii lui Augustin, explicaţia sa privind păcatul originar 
fusese o inovaţie teologică; astfel, conform unui istoric 
ortodox grec, atît Augustin, cît şi Pelagius se lăsaseră 
purtaţi în controversa lor pe tema păcatului și harului în 
„totală antiteză și exagerare extremă”. Spre deosebire de 
Augustin, Părinţii Bisericii grecești, argumentînd „împo- 
triva fatalismului viziunii păgîne asupra lumii” și a înţe- 
legerii dualiste a păcatului originar în gnosticism, făcuseră 
din apărarea liberului-arbitru un corolar necesar şi pri- 


__mordial al chipului divin. Cînd ucenicii reformatorilor au 


împins exegeza lui Augustin (și Luther) la cuvintele psal- 

mului „că iată întru fărădelegi m-am zămislit şi în păcate 

m-a născut maica mea” la extrema dezbaterii pe marginea 

întrebării dacă, drept consecință a greșelii, păcatul ori- 

ginar a devenit parte a „esenţei” naturii umane sau a fost 

un „accident”, nu mai discutau un punct de doctrină biblică, 
ci intraseră pe tărîmul metafizicii greceşti. 

În multe feluri, implicaţiile ipotezei evoluționiste repre- 
zentau un pericol și mai mare pentru doctrina păcatului 
originar decît pentru doctrina creaţiei după chipul divin. 
Chiar și cei care nu acceptau istoricitatea literală a rela- 
tării din primul capitol al Facerii doreau să păstreze ori- 
ginea comună a neamului omenesc. Deși afirmaţia lui 
Pavel către atenieni conform căreia Dumnezeu „a făcut 
dintr-un sînge [adică din Adam] tot neamul omenesc” 
fusese folosită pentru a demonștra că întregul neam ome- 
nesc se trage dintr-o singură pereche de părinţi, alt pasaj, 
„toţi au păcătuit în el [Adam!”, devenise, în special datorită 
speculațiilor lui Augustin, Jocus classicus pentru argumen- 
tarea transmiterii păcatului omenesc printr-o singură 
pereche de părinți. De aceea, răspunsurile creștine la 
evoluționism, din secolul al XIX-lea, care aveau tendința 
de a face din autoritatea şi inspiraţia Scripturii problema 
primordială cînd se puneau în discuţie originea speciilor 
şi chiar obîrșia omului, au localizat în cele din urmă ame- 
ninţarea fundamentală aici, în doctrina căderii și a păca- 
tului originar. Rezumatul de referință din secolul XX al 
acestor răspunsuri din secolul al XIX-lea, enciclica lui 
Pius al XII-lea Humani generis, din 1950, respingea „poli- 
genismu!”, sugestia că „«Adam» înseamnă un fel de mul- 
țime a protopărinţilor”, bazîndu-se aproape exclusiv pe 

fundamentele specifice potrivit cărora „este imposibil de 
înţeles cum o astfel de afirmaţie poate fi conformă celor 
expuse de izvoarele adevărului revelat și actele magiste- 
riumului Bisericii referitor la păcatul originar, ce provine 
dintr-un păcat care a fost cu adevărat săvîrșit de un sin- 
gur Adam”. : 

Pentru „magisteriul” Bisericii Romano-Catolice, unul 
dintre pericolele majore din orice punct de vedere care 
părea că neagă doctrina augustiniană a păcatului originar 
era amenințarea că prin aceasta întreaga structură a doc- 
trinei mariologice a Bisericii era subminată. Cu toate că 
ortodoxia răsăriteană şi protestantismul continuau să se 
opună imaculatei concepţii a Fecioarei Maria pe baza 
faptului că afirmaţia biblică „Toţi au păcătuit” nu implica 
nici o excepţie în afară de Hristos Însuşi, această doctrină 
a devenit în cele din urmă oficială în 1854, prin contribu- 
ţia papei Pius al IX-lea: „La început și înainte de veacuri” 
Dumnezeu a ales-o pe Fecioara Maria să fie Maica lui 


“Hristos şi de aceea „preâbinecuvîntata Fecioară Maria a 


fost păzită din prima clipă a concepţiei ei, prin harul spe- 
cial şi prin binecuvîntarea lui Dumnezeu atotputernicul 
şi în baza meritelor lui lisus Hristos, Mîntuitorul neamu- 
lui omenesc, neatinsă de orice pată a vinei originare”. 
Doctrina imaculatei concepţii, așa cum fusese elaborată 
în Evul Mediu tîrziu în primul rînd prin teologia lui Duns 
Scotus și cum devenise „obișnuită încă din vremea lui 
Scotus”, se străduia să păstreze unitatea a două învăţă- 
turi augustiniene: universalitatea păcatului originar pro- 
dus prin căderea lui Adam și a Evei și privilegiul excepţional 
al Mariei. Promulgarea sa de către Conciliul de la Basel- 
-Ferrara-Florenţa fusese negată nu pe motive concrete 
legate de doctrina ca atare, ci pe baze procedurale, legate 
de statutul schismatic pe care îl avea conciliul cînd a 
legiferat această doctrină. Ea continuase să se bucure de 
loialitatea și evlavia credincioşilor; acum părea necesar 
să fie proclamată oficială, mai presus de orice îndoială, 
atît pentru a apăra, împotriva duşmanilor bisericești şi 
politici, autoritatea papei de a defini doctrine, cât şi dato- 
rită atacurilor contemporane la adresa întregului sistem 
augustinian referitor la păcat şi har. 

Pentru tot mai mulţi, nu numai din rîndurile romano- 
-catolicilor, devenea evident că atît doctrina chipului 
divin, cît şi cea a căderii omului se dezvoltaseră istoric — 
iar acum trebuiau să fie formulate teologic —, nu aprioric 
faţă de doctrina creaţiei, ci a posteriori doctrinelor întrupării 

şi mîntuirii: chipul consta în „bunătatea supranaturală, 
asemenea celei pe care Domnul o restaurează în noi prin 
harul Său”; iar „vina păcatului” putea fi estimată corect 
doar prin „satisfacția scumpă ce a fost cerută pentru a o 
răscumpăra”, ceea ce era „cea mai evidentă demonstraţie” 
a sfinţeniei și dreptăţii divine din întreaga istorie a lumii. 
Așa cum susținuse deja Origen împotriva lui Celsus, era 
esenţială distincţia „dintre ce este «după chipul lui Dum- 
nezeu» şi chipul Său... Chipul lui Dumnezeu este întîiul 
născut al întregii creaţii, însuşi Logosul și adevărul”. 
Omul a fost creat după „chipul divin” (Ebenbild Gottes), 
dar Logosul, drept chip divin, a fost „chipul primordial” 
(Urbild) şi, în această calitate, „chipul idea!” şi „chipul 
veşnic al lui Dumnezeu”. Omul era „cea mai înaltă culme 
din universul vizibil”, dar Hristos, ca Logos, era „chipul 
real al lui Dumnezeu, oglindirea lui Dumnezeu în propria 
minte, prezentă veșnic în El”. Chipul lui Dumnezeu luase 
trup din Fecioara Maria. Așadar, opera de mîntuire a rea- 
lizat mult mai mult decît o simplă restabilire a „dreptăţii 
originare” ce fusese dată la creaţie; mîntuirea a oferit o 
participare la dumnezeiasca fire însăși. „Învierea din morți 
a Domnului nostru lisus Hristos”, spunea un predicator 
ortodox răsăritean, dezvăluise taina voii lui Dumnezeu 
„pentru mîntuirea şi îndumnezeirea omului”. Această dis- 
cuţie referitoare la mîntuire ca „îndumnezeire” a reușit 
încă o dată, ca şi în epocile anterioare, să producă specu- 
laţii, fără a reuşi nici de data aceasta să stabilească dacă 
ar fi existat sau nu o încarnare a Fiului lui Dumnezeu în 
cazul în care nu s-ar fi produs căderea în păcat. 

Mai puţin controversată a fost insistența asupra fap- 
tului că, deși căderea în păcat a făcut întruparea necesară, 
chipul divin din om a fost cel care a făcut-o posibilă. De 
aceea, „ereziile naturale” ale doctrinei despre Hristos 
puteau fi descrise nu doar în mod convenţional drept cele 
care (cum a fost cazul arianismului) au negat divinitatea 
Sa completă și cele ce au negat omenitatea Sa (ca în cazul 
apolinarismului), ci şi drept cele care păreau a-L face pe 
Hristos inutil (cazul pelagianismului) și cele ce păreau a 
face prezenţa Lui imposibilă (inclusiv maniheismul și 
panteismul). Chiar şi în spatele disputelor neînsemnate 
dintre ortodoxia rusă şi mișcarea rascolnicilor pe tema 
manierei corecte de a pronunţa numele „lisus” se află 
preocuparea de a identifica relaţia corectă a individului şi 
a Bisericii cu El. Augustin, care a formulat doctrina păca- 
tului originar, a văzut în chipul divin premisa indispensabilă 

a mîntuirii şi a revelaţiei. Asumîndu-şi natura umană 
prin întrupare, Logosul nu a venit într-un mediu străin, 
ci în unul pe care îl pregătise deja, prin actul creaţiei 
după chipul divin, pentru a locui în el. În calitate de chip 
divin în persoană, El a fost călăuza către natura lui Dum- 
nezeu. Dumnezeu-omul a fost Al Doilea Adam. 

În timp ce evlavia creştină nu făcea distincţie între na- 
tura divină și cea umană ale lui Hristos, doctrina naturii 
Sale divine părea că este în pericol. Întrebarea familiară 
din Evanghelie „Ce vi se pare despre Hristos ?” era încă, 
la fel ca înainte, „în realitate cea mai dificilă dintre toate”. 
Depășind cu mult sugestiile tentante ale predecesorilor 
săi, David Friedrich Strauss i-a criticat, în special pe 
Schleiermacher, pentru că nu au reușit să cadă de acord 
asupra elementelor de „mit” care apăreau în centrul, nu 
la periferia descrierii lui lisus din Evanghelii. Scriitorii 
Noului Testament, spunea Strauss, „povestesc despre El 
în primul rînd lucruri care sînt supranaturale, dar noi 
putem accepta, tot în legătură cu El, numai ceea ce este 
natural”. De vreme ce astfel de pasaje „supranaturale” erau 
chiar cele care au servit dogmei Bisericii ca fundamente 
pentru hristologia ortodoxă, axarea erudiţilor secolului 
al XIX-lea pe aspectele istorice şi literare în studierea 
Evangheliilor a ridicat inevitabil probleme de ordin teo- 
logic și doctrinal, cu mult înainte ca problema specială a 
„erorii eshatologice” din învăţăturile lui lisus să se im- 
pună atenţiei. Indiferent care i-au fost intenţiile polemice 
originare, critica apostolului Pavel faţă de „cunoașterea 
lui lisus după trup” li se aplica tuturor celor ce acum „eli- 
mină atît dumnezeirea lui Hristos, cît și adevărul răscum- 
părării aduse de El dintr-o lovitură”. 

În același timp, Hristos trebuia văzut ca revelarea nu 
doar a lui Dumnezeu către om, ci şi a omului către om: 
„El spune: «Acum vezi ce înseamnă a fi ființă umană»”. 
Doctrina ortodoxă a preexistenţei, chenozei şi preaslăvirii 
continua să fie modul normativ de interpretare a hristo- 
logiei Noului Testament în majoritatea Bisericilor, iar 
realitatea chenozei impunea reafirmarea doctrinei conci- 
liare potrivit căreia în Hristos nu existase numai o voință 
divină, ci şi o voință umană distinctă şi liberă. Însă la unii 
teologi „chenoza”, înţeleasă ca un concept al „autolimitării 
divinului”, era dusă pînă la un punct care părea că atribuie 
suferinţa și moartea lui Hristos atît naturii Sale divine, 
cît şi celei umane, punînd astfel în pericol presupoziţiile 
dogmatice privind caracterul absolut și impasibil al lui 

Dumnezeu. În concepția paulină despre Hristos ca al doilea 
Adam părea că există un paralelism care făcea posibilă 
îndreptăţirea „chipului dublu” al lui Dumnezeu în om, 
așa cum era reprezentat de paradis şi de cruce; dar inter- 
pretările acestui paralelism sub forma unei „doctrine potri- 
vit căreia cele două chipuri corespund unul altuia” au 
condus la o avertizare împotriva acestei teorii ce „nu ex- 
plică nimic, ci încurcă totul”. Mai mult, era necesar să se 
înceapă cu Hristos Logosul drept „chip primordial al omu- 
lui” și apoi să se continue, aşa cum făcuseră Irineu și alți 
Părinţi ai Bisericii precum Grigorie de Nyssa, cu inter- 
pretarea „mîntuirii ca reînnoire [a omului] după acest 
chip”. Într-o stare nedecăzută [a omului] revelaţia ar fi fost 
necesară pentru a împărtăși cunoașterea lui Dumnezeu, 
dar în starea de după cădere avea un nou scop în plus: să 
contracareze păcatu].și să acorde mîntuirea. 

Ca intervenţie a lui Dumnezeu în viaţa omului și în 
istorie, iar apoi ca „lucrare a omului”, această „intenţie de 
a modela mintea umană din nou după chipul divin” stătea 
în centrul doctrinei şi vieţii creştine, așa cum o arătase 
inițiativa lui Anselm legată de „credinţă în căutarea înţe- 
legerii”. Deși era posibil să se spună, într-un sens, „că 
întruparea însăşi este deja întemeierea (Herstellung) fră- 
ției cu Dumnezeu”, întruparea nu era „reîntemeierea” 
(Wiederherstellung) acestei frăţii, care survine numai prin 
mântuire şi împăcare, după cum, o dată în plus, arătaseră 
speculațiile lui Anselm din De ce S-a făcut Dumnezeu om: 


„ Exponenţii „schemei [anselmice] a mîntuirii prin răscum- 


părarea lui Hristos” l-au urmat, arătînd existența unei 
corelaţii între păcat şi mîntuire. În consecinţă, după cum 
insistase și Anselm, o simplă „amnistie” nu era un mod de 
a ierta păcatele potrivit pentru un Dumnezeu drept, deoa- 
rece Dumnezeu nu-Și putea contrazice propria dreptate, 
care este chiar natura Sa; păgînismul recunoscuse deja 
necesitatea jertfelor pentru răscumpărare. Era „necesar 
pentru întreaga noastră credință şi nădejde” să se facă 
distincție între relaţia pe care Hristps, ca Fiu al lui Dum- 
nezeu, o are cu Tatăl, potrivit căreia „El este dintotdeauna 
subiectul bucuriei Tatălui”, şi relaţia pe care a avut-o „atît 
timp cît a purtat păcatele noastre”, potrivit căreia „a fost, 
în locul nostru, subiectul mîniei Sale”. 

Astfel, Dumnezeu a poruncit moartea Fiului Său prea- 
iubit. Chiar și teologii (sau în special ei) care nu au vrut 
să fie consideraţi susținători ai tradiției medievale şi ansel- 
mice sau a vreunei tradiții postbiblice puteau afirma: 

„Faptul că moartea sau jertfa lui Hristos este.cea mai 
însemnată jertfă pentru păcat și singura jertfă pentru 
păcat e o doctrină cardinală a protestantismului”. Teologii 
romano-catolici au criticat doctrina Reformei despre în- 
dreptăţire ca imputare pe motiv că alterase în mod esen- 
ţial doctrina mîntuirii ca satisfacţie; în expunerea lor 
legată de „dreptatea credinţei”, teologii ortodocşi răsăriteni 
au criticat-o pornind de la faptul că nu a reușit să facă 
distincția între „prima îndreptăţire”, care vine numai din 
credința în meritul lui Hristos, şi „îndreptăţirea” de la 
Judecata de Apoi, ce se va baza pe fapte şi pe credință, de 
vreme ce credinţa fără fapte va fi inutilă atunci. Totuși, în 
opoziție faţă de respingerea sociniană a doctrinei satis- 
facţiei substitutive prin moartea lui Hristos, teologii romano- 
-catolici şi cei ortodocși răsăriteni puteau încă să declare 
ca fiind un contens ecumenic faptul că „tot restul creș- 
tinătăţii”, romano-catolici, ortodocşi răsăriteni sau protes- 
tanţi, refuză să se mulțumească cu ideea că „mîntuirea” 
prin moartea lui Hristos a fost doar „metaforică, nu reală 
sau adevărată”. 

Cu toate acestea, cea mai neobișnuită caracteristică a 
discuţiilor despre mîntuirea prin crucea lui Hristos, din 
secolul al XIX-lea, era sentimentul împărtăşit de mulți 
că, „dacă Hristos ar fi murit doar pentru a regla un cont 
sau o pedeapsă... ar trebui ca sufletul să fie foarte nemul- 
țumit, cel puţin de atitudinea lui Dumnezeu, și chiar să 
simtă o undă de repulsie” și „de dispreț”. Unii au mers 
atît de departe încît au afirmat că doctrina ortodoxă a 
răscumpărării prin moartea lui Hristos „privează moartea 
Lui de interes, slăbeşte compasiunea noastră faţă de sufe- 
rinţele Sale şi, dintre toate, stimulează cel mai puţin 
dragostea față de Hristos”. Se percepea faptul că atenţia 
acordată de Părinţi și de conciliile Bisericii Treimii și 
persoanei lui Hristos cauzase neglijarea doctrinelor sote- 
riologice — cu excepţia unei încercări a lui Anselm — pe 
parcursul dezvoltării doctrinei creştine şi faptul că ele îşi 
revendicau locul abia acum. În ciuda definiţiei convenţio- 
nale a jertfei cd „substituire şi pedepsire a celui nevinovat 
în locul celui vinovat”, explicaţia lui Anselm referitoare la 
tranzacţia implicată de mîntuire a ajuns subiect al criti- 
cilor datorită preocupării sale „juridice” excesive faţă de 
satisfacerea dreptăţii divine : dragostea divină nu a intrat 
în calculele lui Anselm decît la sfîrşit. O astfel de teorie a 
mântuirii ignora și contextul polemic al reliefării de către 
Pavel a morţii lui Hristos. Încercările anterioare de a 

formula o doctrină a răscumpărării, cum a fost cea a lui 
Origen, împotriva căreia fuseseră îndreptate criticile lui 
Anselm, au dovedit, la o analiză mai atentă, că au expus 
mesajul evanghelic mai fidel decît se presupusese. Deși 
Anselm a luat în calcul dogma ortodoxă a celor două naturi 
în Hristos în construcţia sa referitoare la semnificația răs- 
cumpărării, Părinţii Bisericii abordaseră problema într-o 
manieră opusă: „Hristos cel răstignit este prima doctrină 
propovăduită ; cunoașterea dumnezeirii Domnului nostru 
ajunge să o înveţe toată lumea”. 

Nu a existat probabil nici o revizuire a acestei doctrine 
mai serioasă în examinarea ei istorică și întemeierea exe- 
getică sau mai influentă în propunerea unei alternative 
la teoria anselmică decît cea a lui Albrect Ritschl, a cărui 
lucrare în trei volume Doctrina creștină a îndreptățirii şi 
împăcării — primul volum dedicat istoriei, al doilea exege- 
zei biblice, iar al treilea teologiei sistematice —, constituită 
ca o dogmatică scrisă din perspectiva îndreptăţirii şi a 
împăcării. Ordinea celor două doctrine în titlu este semni- 
ficativă : Ritschl credea că el este cel ce recuperează cen- 
tralitatea doctrinei Reformei despre îndreptăţirea prin 
credință ca fundamenț. pentru orice doctrină a împăcării 
şi răscumpărării, punîndu-le în legătură invers, aşa cum 
făcuse dogmatica protestantă clasică, a subordonat învă- 
țătura reformatorilor despre îndreptăţirea teoriei medie- 
vale anselmice a împăcării. Această teorie nu ar fi trebuit 
să fie acceptată atît de uşor cum o făcuseră succesorii refor- 
matorilor (deși nu era cazul reformatorilor înșiși). Nu 
numai că ea conţinea, „pe lîngă afirmaţii despre valoarea 
mîntuitoare a morţii lui Hristos, aranjate după schema 
conceptului de jertfă, şi alte cîteva din epistolele aposto- 
lice care nu au legătură cu acest mod de a vedea moartea 
Lui”, ci folosirea ideii de jertfă în epistolele pauline nu 
trebuia interpretată ca și cînd „Pavel ar fi intenţionat să 
promulge o dogmă”. Mai curînd, așa cum Biserica învățase 
de mult, Hristos trebuia privit ca jertfă și ca preot. De 
aceea, „supoziţia anselmică a unei antiteze între harul 
sau dragostea lui Dumnezeu și dreptatea Sa, care în rela- 
ţie cu omenirea păcătoasă ar conduce la o contradicţie ce 
trebuie rezolvată prin lucrarea lui Hristos, este nebiblică”. 

Progresul împărăției 


Albrecht Ritschl propusese înlocuirea schemei anselmice 
a împăcării şi îndreptăţirii, așa cum erau aceste doctrine 
învăţate -— şi în această ordine, cu împăcarea obiectivă 
urmată de îndreptățirea subiectivă — şi de protestanți, şi 
de romano-catolici (în ciuda diferenţelor dintre ei în privința 
doctrinelor îndreptăţirii prin credinţă şi a îndreptăţirii prin 
credinţă și fapte bune), cu redescoperirea semnificației cen- 
trale a „proclamării [originare] a împărăției lui Dumnezeu”, 
ce era „ideea dominantă a lui lisus” în evangheliile sinoptice, 
deşi lipsea din epistolele Noului Testament : nu proclama- 
rea îndreptăţirii sau a împăcării ori, în ultimă instanţă, a 
mâîntuirii (așa cum fuseseră acestea trei înțelese în mod 
tradițional de toate Bisericile), ci stăpînirea lui Dumnezeu. 
Concentrîndu-se asupra împărăției lui Dumnezeu şi făcînd 
eforturi pentru a recupera această idee ca temă doctri- 
nală, Ritschl reflecta o preocupare ce devenise generală 
în rîndul contemporanilor săi, ca parte centrală a atenţiei 
acordate de i „fundamentului credinţei în Dumnezeu şi 
al credinţei în Hristos”, pe care era întemeiată Împărăția 
lui Dumnezeu, ca stăpînire a dreptăţii în spiritul uman și 
a iubirii în inima oamenilor. Ca şi apostolii, prin urmare, 
„toţi învățătorii adevărului moral” se puteau considera 
fără exagerare a fi „ambasadorii celui mai mare dintre 
împărați”. Cu toate că doctrina despre împărăţia lui Dum- 
nezeu nu era o dogmă a Bisericii în sensul strict al cuvîn- 
tului, istoria ei era punctul central al unuia dintre primele 
capitole ale celei dintîi „istorii a dogmei”. Avea să devină 
şi o premisă fundamentală a teologiei evangheliei sociale 
către sfîrşitul secolului al XIX-lea şi începutul secolului XX. 

Împărăţia lui Dumnezeu era, după cum se exprima 
Ritschl, atît „supranaturală”, cât şi „supralumească”; totuşi, 
exista „pentru a păstra adevărul pe pămînt”, fiind obligată, 
după cum spunea evanghelia, să „se ia prin străduință” în 
istoria și societatea omeneşti. Preocuparea pentru împă- 
răția lui Dumnezeu în secolul al XIX-lea a fost probabil 
exprimată cel mai succint în cuvintele unui romano-cato- 
lic francez : „Veşnicia şi înaintarea împărăției lui lisus 
Hristos”; după cum spunea alt romano-catolic francez, 
comentînd a doua cerere din Rugăciunea domnească, „îm- 
părăţia Sa vine progresiv”. Se manifesta o tendință de 
„progres”, ca trăsătură a credinţei și învăţăturii creștine, 
în rîndul tuturor confesiunilor ; un istoric protestant al 

doctrinei putea descrie „schimbarea” care se produsese în 
confesiunea sa începînd din secolul al XVIII-lea ca „pro- 
gres”, iar un erudit biblist romano-catolic putea folosi ace- 
lași termen pentru a descrie ce se întîmpla cu hermeneutica 
biblică, în cadrul Bisericii sale cel puţin. Deși „nu există și 
nu poate exista progres la Dumnezeu, adică în caracterul 
Său”, era totuşi adevărat că în istoria „căilor lui Dumne- 
zeu” — de exemplu, în contrastul dintre Vechiul și Noul 
Testament sau dintre stadiile primare ale creștinismului 
şi prezent — exista un progres real. 

Tema progresului nu era, în secolul al XIX-lea, restrînsă 
doar la interpretarea împărăției lui Dumnezeu și a mesa- 
jului creştin, ci se manifesta în literatura, psihologia, isto- 
ria și științele naturale ale vremii. „Lumea este cuprinsă 
ca niciodată înainte”, observa un teolog, „de ideea progre- 
sului”. Dintre teologi, cei mai receptivi critici ai filozofiei 
evoluționiste recunoșteau că, în ciuda pericolului pe care 
îl reprezentau pentru doctrina creştină a originii lumii și 
a umanităţii, cele mai dăunătoare consecinţe ale acestei 
filozofii sînt mai degrabă implicaţiile pentru eshatologia 
şi teleologia creștine şi pentru descrierea biblică a desti- 
nului uman. Nu „evoluţia sau selecția naturală dă carac- 
terul special ori importanţa darwinismului”, observa un 
teolog critic, ci „faptul că darwinismul respinge orice formă 
de teleologie sau doctrina cauzelor finale” prin „neaccep- 
tarea unui plan! în originea speciilor”. Dacă această „luptă 
împotriva scopului” a avut succes, „teleologia şi, prin ur- 
mare, mintea sau Dumnezeu sînt în mod explicit alungați 
din lume”. Fără teleologie era imposibil să se înțeleagă 
„ceea ce înseamnă faptul că lucrările supranaturale ale 
lui Dumnezeu sînt exprimate în legi fixe”. Era important 
să nu se uite că termenul progres poate fi foarte ambiguu ; 
existase astfel și un „progres al ateismului”, al anarhiei şi 
al secularizării. 

De aceea, o parte importantă a răspunsului teologic la 
evoluţionism o constituiau și credinţa în „progresul împă- 
răţiei lui Dumnezeu” și conştientizarea faptului că „religia 
adevărată se dezvoltă în concordanţă cu progresul vremii”, 
așa cum se întîmplase la începuturile evangheliei. Incer- 
cînd să facă din Hristos excepţia la procesul evoluționist, 
teologi filozofi precum James Iverach din Aberdeen, care 
intenţiona să armonizeze evoluţia cu teologia, recurseseră 


1. În original, design, termen utilizat frecvent în zilele noastre 
pentru a desemna proiectul divin de creare a lumii (n. trad.). 

la credinţa în împărăție, argumentînd că acceptarea evo- 
luţiei ca metodă a lucrării divine însemna că revelaţia 
este „parte a procesului de evoluţie ce are ca scop şi sfîrşit 
instaurarea împărăției lui Dumnezeu”. Punctul culminant 
şi concluzia unei serii de conferinţe apologetice susținute 
de Iverach chiar înainte de sfîrşitul secolului sub titlul 
Teismul erau constituite de o afirmare a credinţei că „acest 
Dumnezeu este reprezentat ca muncind din greu de-a 
lungul secolelor pentru a-l face pe om şi a-l ridica la acel 
ideal divin valabil pentru fiecare şi pentru toţi în împă- 
răția lui Dumnezeu”. 

Încă din perioadele patristică şi medievală, expresia 
„împărăţia lui Dumnezeu” fusese adesea echivalată cu 
„Biserica” şi la fel era şi în această perioadă. Universul era 
o monarhie în care Atotputernicul este împărat; dar, aşa 
cum afirmase Gerson, „Biserica a fost întemeiată de Hristos 
pe un monarh mai mare decît toţi”, adică pe Petru şi suc- 
cesorii săi, cînd le-a dat cheile împărăției cerurilor şi toate 
„privilegiile şi făgăduielile” ce decurg din aceasta. Accep- 
tarea de către ortodoxia răsăriteană a identificării Bise- 
ricii cu împărăţia lui Dumnezeu pe pămînt era însoţită de 
un avertisment împotriva „falsei teocraţii” şi a „clericalis- 
mului abstract” şi de reamintirea faptului că cheile împă- 
răţiei le fuseseră date ulterior! tuturor apostolilor, nu 
numai lui Petru; puterea şi măreţia împărăției lui Hristos 
trebuiau căutate mai ales în cruce, nu în autoritatea lu- 
mească a Bisericii. Cînd s-a pus întrebarea : „Împărăţia 
cerului există pe pămînt ?”, răspunsul imediat, nu numai 
al romano-catolicilor şi al ortodocşilor răsăriteni, a fost : 
„Biserica lui Hristos este răspunsul viu la această între- 
bare”. În 1834, unul dintre Tratatele potrivite vremurilor, 
publicat de Mişcarea de la Oxford pentru reînnoirea Bise- 
ricii Angliei, avea titlul Împărăţia cerurilor ; potrivit altui 
tratat, apărut patru ani mai tîrziu, „Biserica realizează 
împărăţia”, deşi „în secret”. 


1. Ulterior mărturisirii lui Petru: „Tu ești Hristosul, Fiul lui Dum- 
nezeu Celui viu” şi răspunsului lui lisus: „...Și Eu îţi zic ţie, 
că tu eşti Petru și pe această piatră voi zidi Biserica Mea...” 
(Mt. 16,16.18), despre care teologi ca Gerson, exprimînd părerea 
oficială a Bisericii Romano-Catolice, consideră că reprezintă 
fundamentul biblic al primatului papal. Acordarea „cheilor Îm- 
părăţiei” tuturor apostolilor este considerată în acest context 
afirmaţia lui Iisus: „Oricîte veţi lega pe pămînt vor fi legate și 
în cer și oricîte veţi dezlega pe pămînt vor fi dezlegate şi în cer” 
(Mt. 18,18) (n. trad.) 

Formele anțerioare de jenă faţă de o astfel de identifi- 
care facilă a Împărăției cu Biserica, mergînd pînă la Reformă 
şi la mişcările reformatoare medievale, s-au intensificat 
ca urmare a gîndirii istorice, exegetice şi teologice din 
secolul al XIX-lea. Aşa cum reconsiderarea autenticităţii 
istorice a Evangheliei lui Ioan punea sub semnul îndoielii 
ortodoxia doctrinei Treimii, întrebările legate de atribui- 
rea epistolelor pastorale apostolului Pavel anulau o parte 
din sprijinul biblic pentru instituţiile Bisericii. Formule 
biblice precum „casa lui Dumnezeu” şi, mai mult decît 
oricare alta, „trupul lui Hristos” erau metafore mult mai 
adecvate pentru a defini Biserica decît „împărăţie”. Iden- 
tificarea augustiniană a Bisericii cu Împărăţia avusese, 
uneori, printre alte efecte, tendinţa de a plasa eshatologia 
pe un loc minor la sfi îrşitul teologiei sistematice, prejudi- 
ciind foarte mult înţelegerea a ceea ce Noul Testament şi 
primele veacuri creştine înţeleseseră prin Biserică sau 
împărăție. Pe această bază exegetică şi istorică, ortodocşii 
răsăriteni şi protestanții au atacat romano-catolicismul 
deoarece foloseşte împărăţia lumii acesteia pentru a apăra 
adevărul lui Dumnezeu, pentru că face „din Biserică o con- 
tinuare a activităţii împărăteşti a lui Hristos” şi pretinde 
că El a abdicat şi a delegat autoritatea împărătească ierar- 
hiei Bisericii. Atacul era îndreptat şi împotriva protes- 
tanţilor care, preluînd viziunile romano-catolice despre 
Biserică şi unitatea sa, estompau distincţia dintre cele 
două tradiţii. 

Opunîndu-se în acelaşi timp „greşelii” (Vildfarelse) „pa- 
piste” şi protestante în interpretarea „adevăratei Împă- 
răţii” a lui Hristos, Nikolai F.S, Grundtvig a rezumat cea 
mai mare parte a gîndirii contemporane cînd a făcut din 
ceea ce un teologgrec ortodox numea „ideea de Împărăţie” 
una dintre temele predicilor şi scrierilor sale. Nu era de 
ajuns ca Hristos să fie văzut ca proroc, cum erau tentaţi 
să facă atîţia protestanți contemporani, pentru că tocmai 
„puterea împărătească adevărată şi suveranitatea” Î 
deosebiseră de alți proroci ai lui Israel. A avut un titlu 
împărătesc, iar.ziua înălţării Sale la ceruri a reprezentat 
„ceremonia de încoronare a Împăratului lisus Hristos”. 
Aceasta însemna, aşa cum reieşea clar din răspunsul lui 
Hristos către Pilat, că împărăţia Sa este cerească, „nu este 
din lumea aceasta”. Nu era o structură politică, ci o „împără- 
ţie a adevărului”, a dreptăţii divine şi a păcii veşnice. În 
predicile şi scrierile sale despre Împărăția lui Dumnezeu, 
Grundtvig exprima şi sentimentul generalizat că epoca 

individualismului extrem crea o conştiinţă nouă şi mai 
profundă a naturii corporatiste a întregii vieţi omeneşti şi, 
prin urmare, şi a vieţii creştine. „Venirea Împărăției” nu 
trebuia percepută doar „individua!”, ci „universal”, pentru 
că Hristos Îşi exercită stăpînirea atît asupra popoarelor, 
cît şi asupra fiecărei persoane: Împărăţia lui Dumnezeu 
este şi „înăuntrul vostru”, şi „printre voi”. Predici inti- 
tulate „Cum se defineşte Biserica lui Hristos ?” şi „Ce ar 
trebui să facem pentru îmbunătățirea Bisericii ?” expri- 
mau atît hotărîre, cît şi speranţă, „o speranţă [încuraja- 
toare] şi crescîndă că o generaţie mai bună este pe cale să 


' apară” în Biserică. 


„Generaţia mai bună” nu trebuia înţeleasă în nici un 
caz ca referindu-se la vremuri mai uşoare pentru Biserică. 
„Înţelepciunea istoriei Bisericii” arăta că „în vremuri de 
pace Biserica se poate întinde mai mult şi se zideşte în 
plan [spiritual] orizontal, dar în vremuri tulburi se ridică 
mai mult pe verticală” şi în profunzime ; tocmai aceasta 
făcea acum. „Puterea schismei”, manifestată, spre exem- 
plu, în Rusia, se epuizase; exista acum o deschidere către 
descoperirea la Părinţi Bisericii, cum ar fi Ciprian, a unor 
resurse pentru o viaţă şi o unitate noi ale Bisericii, precum 
şi ale unei „credinţe ferme” — care avea să devină o cre- 
dință dominantă şi universală în secolul următor — că în 
lumea creştină avea loc un „progres succesiv” către o uni- 
tate autentică şi catolică. Protestanţii continuau să vor- 
bească despre aceasta ca despre o „unitate cunoscută în 
esenţa sa numai de Dumnezeu, strînsă în legături nevă- 
zute”, şi să distingă elementele vizibile de cele nevăzute 
ale „formei empirice a Bisericii”. Dar, tot în Bisericile 
protestante, reînnoirea liturgică şi atenţia acordată acum 
tradiţiei apostolice şi catolice le dădea multora sentimen- 
tul că a fost depăşit impasul ecleziologic al Reformei. Chiar 
şi Ritschl, deşi atacase modul cum se făcuse legătura între 
„Împărăţie” şi „Biserică” în tradiţia catolică, definea totuşi 
Împărăţia lui Dumnezeu, în capitolul „Doctrina împără- 
ţiei lui Dumnezeu”, ce deschidea rezumatul pe care îl 
făcuse doctrinei creştine, „scopul universal al comunității 
(Gemeinde) ce fusese întemeiată prin revelaţia lui Dumne- 
zeu în Hristos şi rezultatul comun al acesteia în sensul că 
membrii săi sînt legaţi unii de alţii printr-un mod comun 
prescris de a interacţiona”. 

Un motiv de optimism legat de „progresul împărăției” 
era „minunata privelişte a triumfului religiei creştine”, prin 
numărul crescînd de convertiri din Europa şi de pe celelalte 

continente. „Zelul neobosit” al misionarilor pătrunsese în 
locuri şi la popoare îndepărtate, abolind obiceiurile lor 
barbare, corectîndu-le viciile şi făcînd un „progres evident 
către o stare superioară”. Deşi descoperirea teritoriilor de 
peste mări ridicase probleme pentru înţelegerea creştină 
a cunoaşterii naturale a lui Dumnezeu şi a legii naturale, 
a devenit şi o ocazie pentru dezvoltarea fără precedent a 
activităţii misionare, pe care, ca să facem o comparaţie, 
romano-catolicii o interpretau ca fiind datoria de a le 
aduce necreştinilor o instituție mîntuitoare în care să fie 
încorporaţi, iar protestanții drept datoria de a propovădui 
cuvîntul lui Dumnezeu care să-i convertească. Însă nu 
toți romano-catolicii percepeau această datorie astfel; ei 
afirmau, mai curînd, că, atunci cînd „lisus i-a trimis pe 
apostoli să cucerească lumea, le-a dat crucea”, nu puterea 
politică şi militară, şi le-au amintit protestanților cît de 
mult le-a luat moștenitorilor Reformei protestante să re- 
descopere imperativul misionar. Reacţionînd la „excesele 
şi extravaganţele” cunoscute ale mişcării de redeşteptare, 
şi unii protestanți au avertizat că Biserica s-a bazat prea 
mult pe „cucerire”, în loc să pună accentul pe „creştere”: 
țelul Bisericii și al educaţiei ei era „ca pruncul să crească 
creştin şi să nu se ştie niciodată ca fiind altfel”. 
„Împărăţia lui Dumnezeu”, se străduia Ritschl să ex- 
plice, „este întru totul un concept religios”, nu transpune- 
rea în religie a vreunui concept esențialmente moral. El 
exprima o acţiune a lui Dumnezeu îndreptată înspre uma- 
nitate, dar, în această calitate, Împărăţia era în același 
timp o datorie omenească, de vreme ce stăpînirea lui 
Dumnezeu se întindea în lume numai prin ascultarea din 
partea oamenilor. Aceasta făcea să fie nu numai un con- 
cept religios, ci şi „ideea fundamentală a eticii”. Deoarece 
termenul împărăție era însă antitetic faţă de individua- 
lismul pentru care Ritschl a criticat atît de sever versiu- 
nile pietiste ale credinței Reformei, o etică a împărăției 
trebuia să se adreseze dimensiunii colective a existenţei 
umane, mai ales în forma în care aceasta era concretizată 
în stat şi națiune. Deși articularea teologică a responsabili- 
tăţii creştine față de lume avea să-şi atingă formulările defi- 
nitive mai tîrziu, prin evanghelia socială în protestantism 
şi enciclicele sociale în romano-catolicism, atenţia acordată 
în secolul al XIX-lea fundamentelor creştine ale viziunii 
despre lume trebuia să vizeze şi aceste preocupări. 
Acest lucru a luat o varietate de forme, care nu erau 
conturate numai de premisele doctrinale examinate aici, 

ci şi de structurile politice ale diferitelor popoare ale creş- 
tinătăţii. Astfel, Constituţia Dogmatică despre Biserică 
de la Primul Conciliu de la Vatican, din 1869-1870, a fost 
formulată în contextul luptei Bisericii împotriva „unei 
Italii fără papalitate” şi a unui secularism anticlerical 
militant manifestat pe tot cuprinsul lumii creştine. În 
„predica inaugurală”! din 1833, Keble a articulat, într-un 
context anglican, dar în termeni ale căror implicaţii erau 
mult mai largi, preocupările religioase fundamentale ce 
stăteau la baza crizei politice şi a celei doctrinale. Aşa 
cum a explicat în deschiderea predicii, a făcut aceasta pe 
baza „acelei părți din Sfînta Scriptură care ne arată voia 
Stăpînului lumii în legătură mai directă cu conducerea 
civilă şi naţională a omenirii”, după cum explica el, „în 
chip natural apelăm la Vechiul Testament cînd sînt în 
discuție probleme de doctrină publică, greşeli publice şi 
pericole publice”. Atît indivizii, cît şi naţiunile, „după ce 
L-au acceptat pe Dumnezeu ca Împărat”, erau acum în 
mare pericol de a „renunţa la rigorile” acestei guvernări 
monarhice. 

Într-un context politic total diferit, ortodoxia rusă atri- 
buia, la rîndul ei, semnificaţia regalității lui Hristos 
Bisericii, iar mărturia tradiţiilor biblice şi patristice în 
favoarea providenţei speciale a lui Dumnezeu „regatelor 
şi popoarelor”, nu unor persoane, mai ales că porunca lui 
Hristos de a-i da cezarului ce este al cezarului fusese dată 
într-o vreme în care cezarul se afla în afara împărăției lui 
Dumnezeu, pe cînd acum el intrase în această împărăție. 
Această providenţă implica faptul că există o „ungere de 
la Dumnezeu” specială pentru ţar, dar, de asemenea, cuvin- 
tele lui Hristos către Pilat „Împărăţia Mea nu este din 
lumea aceasta” încă mai erau valabile pentru Biserica din 
toate timpurile. Și pentru un radical scoţian, aceste cuvinte 
„vorbeau despre o împărăție despre care [Pilat] nu auzise 
pînă atunci”. Încercînd să delimiteze Biserica, în calitatea 
ei de împărăție veşnică, de creșterea şi căderea împărăţii- 
lor şi instituţiilor lumești, un teolog şi literat romano- 
-catolic francez, Felicite Robert de Lamennais, a afirmat 
că prin învierea Sa Hristos biruitorul îi învinsese pe „sluji- 
torii stăpînitorului lumii acesteia”, iar în calitatea Sa de 
întrupare a Înţelepeiunii descrise în Cartea Proverbelor 
declarase : „Prin Mine domnesc regii”. De aceea, papa era 
într-adevăr „suveranul pontif, vicarul lui lisus Hristos pe 

pămînt”, dar acest lucru implică „totala separare a Bisericii 
de stat”. Nici chiar aceasta nu ar fi fost însă de ajuns pen- 
tru a satisface papalitatea, care a condamnat pe Lamennais 
sau pe criticii romano-catolicismului, ce priveau „recu- 
noaşterea oricărui alt cap vizibil al Bisericii decît domnul 
nostru suveran, regele [englez]”, ca un gest ce împiedică 
pe oricine să deţină o funcţie politică. 

Indiferent care era aplicabilitatea sa la probleme politice 
sau ecleziologice, totuşi metafora Împărăţia lui Dumnezeu 


„din Noul Testament avea o semnificaţie fundamental esha- 


tologică. Cînd „lisus a venit în Galileea, propovăduind Evan- 
ghelia împărăției lui Dumnezeu şi zicînd: «S-a apropiat 
împărăţia lui Dumnezeu»”, această evanghelie a Împără- 
ției era un concept imotimubat din Israel, ce eliminase 
însă conotaţiile politice şi ceremoniale pe care le avusese 
acolo şi le înlocuise cu o chemare eshatologică la pocăință, 
credinţă şi ascultare. Aşa cum fusese anticipat în Schim- 
barea la faţă a lui Hristos, eshatologia creştină aştepta 
„sfîrşitul Împărăției lui Hristos a harului şi începutul 
Împărăției slavei”, „înfricoşata judecată” (strasnji sud), la 
care Hristos le va spune celor drepţi: „Veniţi, moşteniţi 
împărăţia cea pregătită vouă”. Teleologia ce aparţinea 
esenței credinţei creştine cerea ca judecăţile temporare şi 
nesigure din istoria umană, pe care gîndirea seculară le 
privea ca şi cînd ar fi constituit Judecata de Apoi, să 
conducă în cele din urmă la o judecată sigură și veşnică. 
Fără o astfel de teleologie nu exista nădejde, „aşteptare a 
ceva”, ce era „sufletul vitalităţii morale” şi fundamentul 
esenţial al viziunii creştine despre lume. 

În secolul al XIX-lea, reluarea teleologiei şi eshatologiei 
creştine a ridicat cel puţin două întrebări fundamentale 
legate de Împărăţia lui Dumnezeu, una din ele aproape la 
fel de veche ca şi Biserica însăşi, iar cealaltă (cel puţin în 
această formă) o descoperire recentă, deși de fapt era mai 
veche decît Evangheliile. Cînd John Keble a vorbit despre 
creştin ca fiind „sigur în mod calm, sobru şi demonstrabil 
că, mai devreme sau mai tîrziu,:voinţa sa va fi de partea 
învingătoare”, dar a continuat imediat adăugînd „că victo- 
ria va fi completă, universală şi veșnică”, nu a putut să nu 
ridice astfel tulburătoarea problemă a felului în care o 
asemenea victorie a împărăției lui Dumnezeu poate fi cu 
adevărat „completă, universală şi veşnică”, dacă exclude 
încă orice creatură a lui Dumnezeu şi în special orice mem- 
bru al neamului omenesc, de la participarea la Împărăţia 
iubirii. Textul „Carnea şi sîngele nu pot să moştenească 

Împărăţia lui Dumnezeu” se afla în acelaşi capitol din 
1 Corinteni ca şi prorocia că Hristos „trebuie să împără- 
ţească pînă ce va pune pe toți vrăjmaşii Săi sub picioarele 
Sale”, dar, „cînd toate vor fi supuse Lui, atunci și Fiul 
Însuşi Se va supune Celui ce I-a supus Lui toate, ca Dum- 
nezeu să fie toate în toţi”. Pe lîngă aparentul subordo- 
naţionism din cuvintele referitoare la supunerea Fiului 
faţă de Tatăl, exprimările nesigure ale lui Origen şi ale 
altor Părinţi ai Bisericii, în primul rînd Grigorie de Nyssa, 
ale speranţei că „toate în toţi” s-ar putea referi la instau- 
rarea unei împărăţii a lui Dumnezeu „complete, univer- 
sale, veşnice”, au revenit în dezbaterea teologică. „Trebuie 
să dorim”, spunea un gînditor ortodox rus, „ca împărăția 
lui Dumnezeu să nu fie doar «peste» toate (pentru că deja 
este), ci şi «în» toate, ca Dumnezeu să fie «toate în toţi» și 
ca toate «să fie una în El»”. Împărăţia lui Dumnezeu, a 
menţionat el, trebuie să fie una universală, în care nu 
numai unanimitatea, ci şi cosmosul să atingă această 
unitate ; „pentru această împărăție vădită și universală 
ne rugăm” în Rugăciunea Domnească. 

Pentru astfel de „greşeli” şi pentru alte „speculaţii” 
eshatologice „pripite” origenismul fusese condamnat — și 
nu numai o dată — în primele veacuri ale Bisericii. Ca 
figură marcantă a sfinţeniei şi erudiţiei, Origen era „pri- 
mul care a reunit vreodată doctrinele creștine într-un fel 
de sistem”. El era, cum afirma în cartea sa Despre prin- 
cipii, dedicat „păstrării predicării Bisericii, așa cum a 
lăsat-o tradiţia [tradita], prin ordinea succesiunii de la 
apostoli şi păstrată pînă astăzi în Biserici”. Totuşi, el 
recunoștea că în această tradiţie sînt multe lucruri care 
fuseseră lăsate „neclare” şi care „aveau nevoie de expli- 
care” şi şi-a canalizat talentul de erudit biblic şi de gîn- 
ditor speculativ către îndatorirea de a explica. île 
el sau Grigorie de Nyssa prin „restaurarea a toate” doar 
„reîntoarcerea omului stricăcios la nestricăciune” prin 
învierea tuturor ori a prevăzut, aşa cum afirmau cei mai 
mulţi învăţaţi, un sfîrşit al pedepsei pentru toţi, chiar şi 
pentru diavol ? Dilema lui Origen a continuat să le pună 
probleme apărătorilor „tradiţiei apostolice”. Potrivit unui 
element al acestei tradiţii, mila lui Dumnezeu manifes- 
tată prin Hristos este atotcuprinzătoare, promiţînd o îm- 
părăţie în care fiecare va fi mîntuit, o „relaţie universală 
cu toți oamenii”. Totuşi, această voinţă mîntuitoare a lui 
Dumnezeu nu era „universală în mod necondiţionat”, de 
vreme ce făcea ca mîntuirea să depindă de acceptarea ei 

prin credinţă. Chiar şi cei care nutreau gînduri şi speranţe 
universaliste trebuiau să se confrunte cu „declaraţiile fără 
echivoc despre pedeapsa veşnică” din Evanghelii, în care 
Hristos „nu expune un sistem al dubiului sau al delicate- 
ţii, ca şi cînd aceste declaraţii ar conţine vreo nedreptate 
sau severitate excesivă”. 

Pe lîngă astfel de declaraţii, mesajul Evangheliilor 
despre venirea împărăției conţin un alt set de prorociri şi 
promisiuni care acum „aveau nevoie de explicaţie”. Citirea 
cuvintelor lui lisus din Evanghelie fără premisele doctri- 
nei ortodoxe ducea la concluzia că „sfîrşitul direct şi ime- 
diat al misiunii sale era să predice evanghelia împărăției”, 
nu „să moară pe cruce”. Chiar şi cu astfel de premise orto- 
doxe, concluzia exegetică părea inevitabil aceea că „impre- 
sia cu care ar rămîne un cititor neinfluenţat al Noului 
Testament este că lumea avea să se sfiîrşească în curînd. 
Și totuşi, nu s-a sfîrşit”. Exegeza ortodoxă răsăriteană 
putea încă să înțeleagă spusele lui lisus despre ucenicul 
Ioan, „Dacă voiesc ca acesta să rămînă pînă voi veni”, ca o 
dovadă că loan nu a murit, ci a fost ridicat la ceruri în 
viaţă fiind, asemenea lui Enoh şi Ilie. Controversele ante- 
rioare pe tema sensului cuvintelor lui Iisus potrivit cărora 
„de ziua şi de ceasul acela nimeni nu ştie, nici îngerii din 
ceruri, ci numai Tatăl”, căpătaseră de curînd o nouă sem- 
nificaţie. Inversarea argumentului chiar prin citarea aces- 
tor pasaje ca dovadă că nici un impostor „nu ar fi produs 
această aşteptare... după ce experiența a demonstrat că 
ea este greşită” le părea multora o născocire artificială, de 
vreme ce s-a stabilit principiul că Biblia trebuie citită din 
perspectivă istorică. Apologeţii puteau încă să creadă că, 
de vreme ce existau două „veniri” ale lui Hristos, toate 
previziunile Lui au fost împlinite în prima venire sau 
aveau să fie împlinite în a doua şi că „discursurile esha- 
tologice la evangheliştii sinoptici concordă cu prologul 
Evangheliei Sfîntului loan” în descrierea lui Hristos ca 
domnind asupra lumii ca ocupant legitim al „tronului 
Creatorului acesteia”, de vreme ce, altfel, El ar fi fost „cel 
mai extravagant şi chiar cel mai înflăcărat entuziast din- 
tre oameni”. 

Totuşi, o asemenea extravaganţă părea acum a fi din 
ce în ce mai mult confirmată de „impresia care i-ar fi lăsată 
unui cititor neinfluenţat al Noului Testament”. Reimarus 
prevăzuse aceasta cu mai bine de un secol în urmă, dar 
numai la sfîrşitul secolului al XIX-lea o asemenea „esha- 
tologie consecventă” a devenit o modalitate de înţelegere 

a Evangheliilor, datorită erudiţiei exegetice a lui Johannes 
Weiss. De acum nu mai era suficient ca „eroarea eshato- 
logică” a apostolilor să fie considerată o „obiecţie” la care 
apologeţii trebuie să răspundă, pentru că sursa erorii” 
nu o reprezentau apostolii și modul lor greșit de a înţelege 
mesajul lui lisus, ci mesajul și aşteptările lui Iisus Însuși. 
„De-a lungul întregului creştinism primar”, incluzînd învă- 
țăturile apostolului Pavel, conchidea Weiss, a existat „o 
combinaţie de bucurie faţă de prezent cu o credinţă îndrăz- 
neaţă în viitor”, în sfîrșitul iminent a toate și în venirea 
stăpînirii lui Dumnezeu, printr-o intervenţie apocaliptică 
radicală. „În baza cuvintelor Domnului”, care nu erau 
inventate de ea, Biserica primară a aşteptat „ca generaţia 
sa ori cel puţin unii dintre ucenicii direcți ai Domnului să 
ajungă să vadă sfîrșitul”. 

Ca răspuns la toate aceste provocări la adresa „temeliei 
viziunii creştine asupra lumii” de la sfirşitul secolului 
al XIX-lea și începutul secolului XX, autorii Principiilor 
fundamentale din cadrul protestantismului evanghelic, 
autorii Fundamentelor din cadrul liberalismului protes- 
tant, reprezentanţii ortodoxiei răsăritene atît față de pro- 
testantism, cît și față de romano-catolicism și apărătorii 
romano-catolicismului — toţi deosebindu-se mult în aproape 
toate chestiunile de doctrină creștină — au identificat la 
unison ca fiind decisivă problema eternă a autorităţii 
doctrinare. „Apărarea creştinătăţii”, declara un membru 
al grupului romano-catolic, „se bazează întotdeauna pe 
trei puncte fundamentale: incapacitatea raţiunii de a uni 
oamenii în adevăr ; necesitatea învăţăturii divine ca auto- 
ritate pentru a ajunge la atingerea acestui scop; existența 
acestei autorităţi a învăţăturii infailibile numai în Bise- 
rica Catolică”. În privinţa locului unei astfel de „autorităţi 
a învăţăturii infailibile” vor exista multe controverse între 
cei care, prin diverse definiţii, s-au identificat ca „ortodocși” 
în doctrină, însă în privinţa necesităţii acestei autorităţi 
pentru a stabili definiţia doctrinei ortodoxe erau cu toţii 
de acord: „Obiectul formal al credinței este autoritatea 
lui Dumnezeu care revelează”. 

Kol. K&z. pr. (1844:iv); 
Emer. Div. (Fergusan 1:85) 


Definiţia doctrinei 


Deși trebuia ca toți să recunoască faptul că „fundamentele 


„viziunii creştine asupra lumii” de care se preocupa secolul 


al XIX-lea nu erau pur şi simplu identice cu doctrinele 
Scripturii sau cu dogmele Bisericii, fiind mai curînd pre- 
mise ori implicaţii ale lor, dezbaterea pe tema fundamen- 
telor nu mai putea evita să acorde atenţie întrebărilor 
specifice legate de definiţia doctrinei. William Wilberforce 
comentase „uluitoarea disproporţie” dintre „sentimentele 
şi viziunile din rîndul maselor ce alcătuiesc lumea creș- 
tină” şi doctrinele sau „articolele care se păstrează încă în 
crezul lor”, evidențiind ca fiind „cea mai importantă dis- 
tincție între creștinismul real și sistemul maselor creşti- 
nilor individuali” mai presus de toate „locul diferit care le 
este acordat în cele două scheme doctrinelor specifice 
evanghelice”. Johann Adam Mâhler, a cărui influență s-a 
extins cu mult dincolo de hotarele țării şi Bisericii lui, a 
identificat drept „eroarea fundamentală” a colegului său 
protestant Ferdinand Christian Bauer faptul că, în loc să 
accepte ca „doctrină ceea ce deja fusese dat și recunoscut 
ca atare prin autoritate”, a presupus că doctrina creștină 
este rezultatul ciocnirii dintre antitezele teologice, înţe- 
lese într-o manieră filozofică. O caracteristică distinctă a 
creștinismului era faptul de a „avea o teologie” și mai ales 
o „doctrină sau dogmă” care fusese păstrată şi cerută de 
„Biserici în mod colectiv, cel puţin începînd de la Conciliul 
de la Niceea”, spre deosebire de „opiniile pe care unii sfinți 
le-au expus în nume personal în locul doctrinei”, Fiecare 
dintre Biserici, în mod individual, şi toate în grup au 
mărturisit doctrine publice. 

În timp ce existau unii care se plîngeau că „puţine sau 
chiar nici una” dintre predici nu acordă atenție „spiritului 
vremii”, Sgren Kierkegaard a sugerat că este în mod para- 
doxal caracteristic acestei epoci ca „într-o direcţie adevărul 
să sporească în privinţa sferei de cuprindere și a cantităţii, 
iar parţial și în claritate abstractă, în vreme ce în direcţia 

opusă certitudinea să scadă în mod constant”. Pornind 
de la aceasta, Baur însuși a evidenţiat ideea că însuşi 
secolul al XIX-lea, în care apărătorii credinţei s-au simţit 
atît de des atacați de forţele necredinţei şi scepticismului, 
merita etichetat drept „perioadă a restaurării” în privința 
„caracterului său teologic şi eclezial”. În formularea unui 
observator romano-catolic, „totul se transformă” ; după ce 
a fost „cu totul uitat şi anihilat”, mesajul creştin era luat 
în serios din nou. Era cu adevărat „o nouă eră în teologie”. 
Într-o măsură considerabilă, transformarea se datora schim- 
bărilor survenite în poziţia Bisericii instituţionale în cadrul 
statului şi al societăţii, dar aceste schimbări au constituit 
atît cauza, cît şi efectul unei conştientizări aprofundate, 
de toate părţile, a caracterului central al doctrinei. Reve- 
laţia divină trebuia să fie mai mult decît doctrină, dar nu 
putea fi mai puţin decît atît. 

În ciuda folosirii unor termeni precum restaurare, res- 
tituire sau chiar reînnoire a doctrinei, în anumite aspecte 
importante, nu mai putea avea loc o întoarcere la accentul 
pe experienţă sau la studiul critic şi istoric al doctrinei, 
care deveniseră părţi standard ale activităţii teologice 
şi în viața Bisericilor. Formula biblică „Iisus Hristos, ieri 
şi azi şi în veci este acelaşi”, urmată de un avertisment de 
a nu se lăsa „furați de învățăturile străine cele de multe 
feluri”, puteau încă să fie aplicate nu doar la persoana lui 
Hristos, ci şi la doctrina Bisericii despre Hristos, ser- 
vind ca epigraf pentru o expunere a „revelaţiei lui Hristos 
către lume”. Credinţa creștină, credința Bisericii, deose- 
bită de teologia filozofică despre care se credea că se baza 
pe ea, era aceeaşi pentru toţi. Pînă în vremurile moderne 
teologia fusese capabilă să se limiteze la un corpus doc- 
trinal acceptat, pornind de la presupunerea (deși greșită 
atunci) că acest corpus doctrinal rămăsese neschimbat în 
timp ; toţi trebuiau să înveţe să accepte ce s-a întîmplat 
cu „o mare doctrină... pe măsură ce înaintează în timp”. 
Chiar şi pentru cei mai credincioși, în consecinţă, „rea- 
lităţile religiei revelate, deşi în substanţa lor au rămas 
nealterate, acum sînt mai puţin compacte și ordonate în 
fața atacurilor inamicilor decît înainte”. Motivul schim- 
bării era reprezentat de „apariţia unor noi îndoieli şi teorii 
legate de sursele şi folosul religiei”, istoricizarea între- 
gului adevăr şi a doctrinei, inclusiv a înseși definiţiei 
doctrinei creştine. 

Mulțimea acestor definiții, descoperite de cercetarea 
istorică din secolele al XVIII-lea și al XIX-lea, sugera o 

nevoie urgentă de a continua căutarea unei „esențe a 
creştinismului”, îndărătul sau dincolo de diversitatea 
experienţei creştine istorice : „Constă esenţa sa numai în 
cîteva opinii speculative”, se întreba un cercetător, „şi 
cîteva principii inutile și fără de folos ?”. Channing res- 
pingea efortul unor „creștini sinceri care înclină să lase 
religia lor să se sprijine numai pe dovezi interne”, pentru 
aceasta nu era o rezolvare a inerentei dificultăţi legate de 
faptul că „creștinismul nu e doar confirmat de minuni, ci 
e, în el însuși, în însăşi esenţa lui, o religie miraculoasă”. 
Alţii găseau „esenţa însăşi a creştinismului” în „doctrina 
sa despre cruce” sau, cum făcuseră alţi gînditori înainte, în 
cele două „mari porunci”, a iubirii faţă de Dumnezeu și a 
iubirii față de aproape, ori — potrivit unui teolog ortodox, 
aceasta era eroarea specifică a protestantismului contem- 
poran —, în schimbarea persoanei lui Hristos cu învăţă- 
turile Sale. Către sfîrşitul secolului al XIX-lea, în una 
dintre cele mai apreciate — și mai criticate — încercări de 
a găsi această esenţă, istoricul Adolf Harnack a publicat, 
doar la o sută de ani distanţă faţă de apologia lui Schleier- 
macher, Despre religie ; pentru a răspunde la întrebarea 
„Ce este creştinismul ?”, punînd întrebarea referitoare la 
esenţă „doar în sens istoric” (lediglich in historischen 
Sinn), şi nu în sens filozofic sau speculativ. Pentru Adolf 
Harnack, ca și pentru John Henry Newman, care se situa 
la polul opus, esența creștinismului putea fi găsită în isto- 
ria lui sau nu putea fi găsită deloc. Era necesar doar să fie 
extrasă „ideea” de creștinism din ambiguităţile istoriei 
pentru a-i descoperi principiile, „sîmburele” trainic după 
ce s-a desfăcut coaja. 


Principiul medierii istorice 


Distingînd între „realităţile revelaţiei şi principiile sale”, 
Newman a identificat doctrina întrupării drept o realitate 
a revelaţiei, unică pentru creștinătate; dar „doctrina mij- 
locirii” era un principiu — și încă unul pentru care existau 
multe analogii şi în afara revelaţiei. În interiorul ei, prin- 
cipiul mijlocirii era însă subiectul altor distincţii: între 
mijlocirea divină prin întruparea Fiului lui Dumnezeu în 
persoana lui Hristos şi „mijlocirea creată” prin vieţile 
sfinţilor, mai ales cea a Fecioarei Maria, și prin istoria 
Bisericii. Această afirmare a principiului mijlocirii create 
şi istorice exprima, deşi pentru a întemeia şi a apăra 


264 


Gr. XVI. Tk. disc. pr. 39 
(Battaggia 64) 


Chan. Evid. Chr. 1 (AUA 197) 


Dry. Apol. 1.1.1, 1.1.3 
(1838-1:1; 3) 

Săd. Upp. 3 (1930:145); 
Lacrd. Conf. 42 
(Poussielque 4:163); Hrmnn. 
Wirk. (1914:14) 

Schi, Rel, (1806) 2 

(Piinjer 102) 

Schi. Rel. (1799) 5 

(Piinjer 273) 


Schl. Re, (1806) 2 
(Pinjer 103) 


Krks. Ekkl. Hist. 3 
(1897.1:11-12) 


Cirdge. Ing. Sp. 1 
(Hart 40-41) 


ler. Niz. UE S(1864:361-362) 


Makr. Log. kat. 2 (187 1:34) 
Jam. Sac. Hist, 1.3 
(1802-1:226) 


Cirdge. Ref, 7.7 * 
(Shedd 1:234-235) 


Newm. Dev, int. 5 (Harrold 
7); Newm, Gram. 2.9.3; 
2.10.2.9 (Ker 1985:240; 297); 
Chan. Fen. (AUA 561) 

Krks. Theol. diat. 8 
(1898:131) 


Pus. Hist, 2.8 
(1828-11:127-128) 


Krka. Ekkl. Hist, 6 
(1897-1:17); Grnvg. Snd. 
Chr. (Begtrup 4:447) 


Sail. Past. 1.2.4.88 
(1835-1:191) 

Vezi vol. 4, pp. 181; 248-249; 
297-298; 300-301; 308-309 


DOCTRINA CREŞTINĂ ȘI CULTURA MODERNĂ (DE LA 1700) 


doctrinele trinitare ale catolicilor ortodocși, o încredere 
largă, chiar și în rîndul criticilor ortodoxiei trinitare, în 
ideea că deoarece „trecutul poate fi cunoscut la fel de bine 
ca și prezentul” înseamnă că „știm suficient despre epocile 
anterioare ale creștinătății pentru a putea rezolva pro- 
blema adevărului legat de el”. 

Creștinismul era o „religie pozitivă” pentru că afirma o 
revelaţie divină ; în același timp era însă o „religie isto- 
rică” şi, „la prima vedere, creștinismul poate fi recunoscut 
doar sub aspect istoric”. Istoria a fost „atelierul lui Dum- 
nezeu” şi „amintirea lumii despre ea însăși”, motiv pentru 
care este vie şi în prezent. „Religia începe și se termină cu 
istoria”, afirma Schleiermacher, iar a fi „religios” însemna 
a fi „întru totul istoric”; dar a adăugat că istoriografia 
ştiinţifică nu era în stare să comunice conţinutul cel mai 
subtil și mai sensibil al istoriei. Întrucît istoria tuturor 
naţiunilor „istorice” era într-un anumit sens parte a isto- 
riei revelaţiei, iar în acest sens al istoriei evangheliei 
creştine, creștinătatea trebuia să se autodefinească drept 
„spirituală, dar în măsura în care să fie istorică”, acordînd 
atenţie atît propriei istorii, cît şi celei mai cuprinzătoare 
la care a participat. Din acest motiv, nu exista nici o 
contradicție, ci o complementaritate între sensul istoriei 
şi înţelegerea credinţei religioase drept conștiință de sine: 
„conștiința de sine” (samopoznanie) putea fi parte a meto- 
dei teologice a unei ortodoxii stricte. Evanghelia fusese 
transmisă ca istorie înainte de a deveni doctrină; dintre 
cele cîteva căi de cunoaștere „avantajele oferite de modul 
istoric al scrierii”, dar și dezavantajele fixaseră perma- 
nent cadrul determinării „celor mai importante adevă- 
ruri” ale evangheliei. Era cu atît mai regretabil, după 
cum constatau doi teologi cu păreri foarte diferite, că 
„singurul scriitor englez ce are oarecare pretenţie de a fi 
considerat scriitor bisericesc este necredinciosul Gibbon”. 
Deși Iluminismul folosise critica istorică drept armă, el 
neglijase de fapt istoria și același lucru l-au făcut și ad- 
versarii săi ortodocși. 

Chiar şi atunci cînd repetau formulări ale principiului 
mijlocirii istorice care le fuseseră transmise prin tradiţie 
din perioadele anterioare ale istoriei Bisericii, aceşti inter- 
preți ai mesajului creștin erau extrem de conștienți de 
poziţia lor specială în această istorie și în mod special în 
istoria înțelegerii istoriei. Cel puţin începînd cu Reforma, 
existaseră mereu discuţii teologice legate de canonul biblic, 
dar nu apăruse pînă acum o critică istorică solidă a lui. 

Strîns legat de acesta era studiul critic al „istoriei her- 
meneuticii bibice în rîndul creștinilor”, ca prolegomenă a 
exegezei. În măsura în care definițiile credinţei ortodoxe 
a tuturor denominaţiilor echivalaseră credința cu cunoaş- 
terea adevărului revelat şi cu acceptarea lui, rămăsese 
puţin loc pentru istorie și ambiguităţile sale. Se părea că, 
atunci cînd şi-a construit sistemele teologice, „epoca sco- 
lastică a acordat prea puțină atenţie cercetării istorice” ; 
ca rezultat, „sistemul a început să piardă teren în faţa 
unei lumini orbitoare cu care nu era obişnuit”, cînd, în 
epoca modernă, critica istorică radicală a preluat exami- 
narea originilor şi dezvoltării instituţiilor, a persoanelor 
şi ideilor consacrate. Cînd, dimpotrivă, apărătorii doctri- 
nei acceptate au răspuns atacurilor teologilor istorici radi- 
cali pe tema tradiţiei, au trebuit să fie detașate „multe 
observaţii fireşti și excelente” pe care le-au făcut ca isto- 
rici de „greșelile” doctrinale ce aveau legătură cu astfel de 
observaţii şi se presupunea că derivă din ele. 

„Istoriile moderne”, bazate pe metoda implicării criticii 
istorice pentru a pregăti terenul în vederea anunţțării unei 
noi poziţii teologice sau filozofice, prin eliminarea mai 
întîi a vederilor tradiţionale, erau descrise de un critic 
perspicace drept „nu atît istorii, cît recapitulări ale celor 
mai importante evenimente, însoţite de comentarii filozo- 
fice”. Deşi era scolasticismului medieval, spre deosebire 
de epoca modernă, a exagerat rolul rațiunii, fiind, prin 
urmare, deficientă în privinţa teoriei și practicii istoriei 
critice, aceasta recunoscuse că istoria, dogma şi morali- 
tatea ar trebui să se susțină reciproc; prin urmare, con- 
cepția sa despre relaţia inseparabilă existentă între „cele 
trei elemente care alcătuiesc înţelegerea noastră” — cu- 
noaștere, rațiune și credinţă = aparţine istoriei critice la 
fel de mult ca și științelor naturale. Augustin arătase că 
„rațiunea nu e complet absentă din autoritate”, ci era o 
pregătire a sa, iar Anselm acceptase autoritatea Bisericii 
şi a regulii credinţei ei ca fundament al raționamentelor; 
astfel, raţiunea critică și adevărul; inclusiv cel istoric, au 
continuat să aibă nevoie una de celălalt. Pasajul vetero- 
testamentar de care se serviseră Augustin şi Anselm ca 
justificare a principiului credinţei ce caută înţelegerea, 
„Dacă nu credeţi, nu veţi înţelege”!, se aplica încă necesi- 
tăţii unei reflecţii critice. Succesorul fidel al lui Augustin 


1. În versiunea sinodală a Bibliei, pasajul este tradus: „Dacă nu cre- 
deţi, veţi fi zdrobiţi”. Aceeaşi traducere o are şi Vulgata (n. trad.). 

şi Anselm, Toma de Aquino, care nu a putut fi întrecut 
nici după şase secole, demonstrase că în relaţie cu cre- 
dinţa sarcina dublă a raţiunii este de „pregătire” și „con- 
firmare”, 

Toma şi scolasticii fuseseră obligaţi să demonstreze că 
este posibil ca, deși afirmau autoritatea Bisericii și a doc- 
trinei sale, să folosească rațiunea și filozofia în teologie. 
Din această cauză deveniseră ţinta criticilor reformato- 
rilor protestanți, care îi acuzau de pretins raţionalism. 
Obligaţia actuală a luat o direcție opusă: declararea „ina- 
decvării raţiunii” și respingerea pretenţiei că revelaţia 
trebuie să nu conțină nici o taină care să nu fie consonantă 
cu produsele raţiunii corecte. Printr-o întorsătură ironică 
a lucrurilor, după cum recunoștea cel mai important isto- 
ric al Bisericii Protestante din lumea anglo-saxonă din 
secolul al XIX-lea, un astfel de raționalism devenise acum 
o boală endemică a protestantismului, în special a lutera- 
nismului german, deși cel mai apropiat colaborator al 
istoricului avea să fie el însuși criticat de alt teolog refor- 
mat pentru că manifesta „o formă amăgitoare de raţio- 
nalism” în doctrina sa euharistică. Deși raționalismul își 
cunoscuse zilele de glorie în secolul al XVIII-lea, „prima 
declaraţie elaborată din punct de vedere metodologic a 
viziunii și concepţiei raționaliste despre creștinism” a apă- 
rut abia în 1813, în Scrisori despre raționalism, publicată 
(anonim) de Johann Friedrich Rshr. În schimb, raţiona- 
lismul însuși apăruse înainte, în perioada Reformei, ca 
„temelia întregii scheme sociniene”. Teologii romano-cato- 
lici au criticat „greșelile şi rătăcirile raționalismului” ; unii 
dintre ei au căutat să stabilească legăturile raționalismului 
în trecut cu Reforma din secolul al XVI-lea, iar în viitor cu 
ideologia democratică a secolelor al XVIII-lea şi al XIX-lea, 
în timp ce alţii au urmat traseul invers, folosind apariţia 
istoriei raționaliste în cadrul teologiei protestante ca pe o 
ocazie de a scoate în evidenţă contrastul dintre tradiţia 


„Reformei și noul protestantism. Cei mai importanţi gîndi- 


tori romano-catolici, ortodocși răsăriteni și protestanți ar 
fi putut cu toţii să afirme, desigur, pe baze diferite, că 
„doctrinele spirituale ale religiei creștine nu se războiesc 
cu facultatea de a raţiona”. 

În secolul al XIX-lea, relația complexă dintre credință 
şi rațiune sau dintre credinţă şi cunoaștere, ce fusese o 
componentă a articulării doctrinei Bisericii încă din epoca 
apostolică, lua forma specială a unei preocupări profunde 
faţă de relaţia dintre credinţă și istorie. Toţi trebuiau să 

admită că într-un anumit sens religia creștină, precum și 
iudaismul, din care apăruse, erau fondate pe anumite 
evenimente -— ieşirea din Egipt pentru iudaism, viaţa, 
moartea și învierea lui Hristos pentru creștinism — care 
par a fi subiecte ale realităţii istorice; dacă aceste eveni- 
mente erau adevărate din punct de vedere istoric, susținea 
argumentul în ciuda unor şovăieli importante, întregul 
sistem creștin era adevărat ; dar, dacă nu ar fi adevărate 
istoric, după aprecierea cu ajutorul regulilor consacrate 
ale evidenţei (oricare vor fi fost acestea), pretenţiile de 
adevăr ale creştinismului şi-ar pierde credibilitatea. Isto- 
ria lui Hristos și istoria apostolilor și a Bisericii primare 
ocupau un loc special. Ele constituiau, la un anumit nivel, 
primul capitol dintr-o serie care alcătuia întreaga istorie 
a creştinismului; la un alt nivel, se bucurau însă de un 
statut normativ, reprezentînd standardul după care tre- 
buia judecată întreaga dezvoltare istorică ulterioară a 
Bisericii. 

Uneori chiar și această simplă distincţie s-a dovedit 
însă a fi extrem de complicată. Se presupunea că studiul 
istorico-critic al Evangheliilor și al felului în care Bise- 
rica înţelege doctrinal persoana și lucrarea lui Hristos 
coincid, dar era evident din starea teologiei şi a Bisericii 
pe aproape tot parcursul secolului al XIX-lea că adesea nu 
a fost așa. De exemplu, mesajul Bisericii a afirmat şi a 
învăţat în continuare despre împărăţia lui Dumnezeu, ca 
şi cum studiul istoric al Noului Testament nu ar fi ridicat 
chiar în această perioadă problema „eshatologiei consis- 
tente” a mesajului lui lisus din Evanghelii. Apărătorii 
acestui studiu critic puteau afirma că el îmbogățește cre- 
dinţa autentică prin investigația sa lipsită de prejudecăţi 
pe orice temă, oricît de sacră ar fi. Dar chiar și unii care 
au practicat și au impus metoda istorică de a înţelege 
creștinismul și care atacau „ipoteza... conform căreia creş- 
tinismul nu intră în aria de competenţă a istoriei” au 
respins orice sugestie că aceasta „este doar o religie isto- 
rică” ; dimpotrivă, au afirmat ei, „comuniunea noastră cu 
ea e nevăzută, nu desuetă”. Or, așa cum insista alt istoric, 
un set de presupoziţii teologice cu totul diferite, credinţa 
creștină autentică nu era în cele din urmă preocupată de 
judecăţi ale facticităţii istorice, ce constituiau deja subiec- 
tul revizuirii pe baza cercetării avansate, ci de „judecăţi 
de valoare”. 

Astfel, judecata raţiunii istorice a ajuns să ocupe o 
poziţie privilegiată în atitudinea polemică a Bisericilor, în 

opoziție faţă de scepticismul istoric „care face din momentul 
prezent măsura trecutului şi a viitorului”. „Dacă pot cri- 
tica istoria”, se spunea în replică, „faptele istoriei pot, cu 
siguranţă, să le dea o replică”. Argumentarea istorică 
putea lua forma afirmării faptului că descrierea deloc 
măgulitoare făcută poporului evreu în Vechiul Testament 
demonstra că acesta nu era opera vreunui impostor şi, în 
mod similar, că această „coincidenţă neintenţionată” evi- 
dentă în relaţia existentă în cadrul deferitelor cărţi ale 
Noului Testament, care păreau să manifeste atîta lipsă 
de atenţie, era de fapt o dovadă a autenticităţii lor. Astfel 
de argumente puteau apăra, alternativ, folosirea alegoriei 
ca metodă de a afirma, nu de a nega istoricitatea Scrip- 
turii. Odată acceptată originalitatea scrierilor biblice, ori- 
ginea divină a credinţei creştine era stabilită. În schimb, 
„autoritatea istorică” şi autenticitatea depindeau de origi- 
nalitatea textului, de credibilitatea lui istorică şi de autor; 
o astfel de „autoritate” nu stabilea certitudinea credinţei, 
care depindea de dovada supranaturală, ci confirma cel 
mult „probabilitatea” ei. Ce putea face, potrivit unora, era 
să arate că definirea caracteristicii creștine a Bisericii 
de-a lungul secolelor a fost în continuitate cu învățăturile 
lui Hristos și ale apostolilor. Sfintul Duh întemeiase Biserica 
în continuitate cu activitatea istorică a lui lisus Hristos, 
Care este Domnul acesteia, 

Această continuitate a evangheliei şi a credinței pe 
parcursul a sute de ani de istorie a Bisericii făcea parte 
dintr-un plan divin, fiind şi o lege a istoriei — nu un 
„spectacol mort”, ci o „fiinţă vie” ce înainta din trecut 
înspre viitor. În același timp, o privire mai atentă asupra 
acestei istorii, în comparaţie cu prezentul, arăta o discon- 
tinuitate atît de drastică şi fundamentală, „încît sîntem 
tentaţi să credem că a ne baza acum comportamentul pe 
principiile recunoscute atunci este doar teoretic şi inutil”. 
În mod clar, atunci, afirmarea continuității nu depindea 
de o serie de fenomene verificabile empiric, ci de o definire 
acceptată a ceea ce aparţinea cu adevărat istoriei Bisericii 
şi ce nu; numai cei care puteau fi consideraţi cu adevărat 
„sfinţi Părinţi” ai Bisericii constituiau o „sursă veșnică” 
de înţelepciune și cunoaştere a adevărului divin. Celor 
care aveau o astfel de definire istoria le putea servi drept 
„comentariu al lui Dumnezeu la cuvîntul Său”, ce putea fi 
nesocotit doar cu riscul de a se expune unui mare pericol, 
iar teologii cărora le lipsea cunoașterea istoriei laice şi 

bisericești pentru a citi acest comentariu erau predispuși 
să cadă în tot felul de greşeli absurde. 

În îndeplinirea concretă a datoriei istoricului, aceste 
speculaţii despre teologia istoriei (care corespundeau nu- 
meroaselor speculaţii contemporane pe tema filozofiei 
istoriei şi nu rareori depindeau de ele) au cedat adesea în 
faţa unei definiri a teologiei istorice articulate după me- 
todele și limitele inerente ale oricărei istoriografii. Atît 
natura acestei cercetări, cît şi punctul de vedere apo- 
logetic al istoricului bisericesc cereau ca metodologia apli- 
cată de istoria bisericească și de doctrină să fie definită 
într-o manieră care să fie recunoscută ca validă de oricare 
alt istoric, indiferent de domeniul său de cercetare. Nu 
exista, în sfîrşit, nici o scutire de la „regulile istoriogra- 
fiei în general, atunci cînd ele erau aplicate la conţinutul 
special al istoriei dogmelor”. Deși istoricii ortodocși răsă- 
riteni aveau un respect deosebit pentru viaţa și activitatea 
lui Constantin, pe care le percepeau ca pe o „împlinire” a 
istoriei Bisericii primare, și pentru Biserica bizantină 
din perioada lui Fotie, romano-catolicii pentru secolul 
al XIII-lea, pe care îl considerau o „epocă de aur”, iar 
protestanții pentru secolul al XVI-lea, în special pentru 
viaţa și învăţătura lui Luther -— şi toţi pentru caracterul 
unic al primului secol —, toți aveau să afirme axioma: 
„Adevăratul istoric acordă fiecărei epoci avantajele ei spe- 
cifice, fără. diferențieri”. Ca orice bun istoric, istoricul 
bisericii și al doctrinei creștine din orice perioadă avea 
responsabilitatea de a începe cu sursele și a-l conduce pe 
cititor înapoi la ele. 

Pe parcursul acestui proces, istoricii tuturor Biseri- 
cilor au învățat cum chestiuni care păreau pur istorice 
puteau deveni controversate din punct de vedere doctrinal 
şi provocau disensiuni profunde. „Adunarea la Moscova a 
manuscriselor vechi din diferite locuri din Rusia” în seco- 
lul al XVII-lea poate i-a părut unui observator exterior un 
exercițiu nevinovat de anticariat și ceea ce ortodoxia 
numea „filologie bisericească”, dar un istoric din secolul 
al XIX-lea a arătat cum aceasta a devenit o ocazie pentru 
schisma rusească, „rascolul” ; istoria liturgică era o parte 
indispensabilă a celei bisericeşti. Chiar şi atunci cînd un 
teolog istoric romano-catolic încerca să respingă drept 
născocire acuzaţia conform căreia credinţa catolică cere 
„acceptarea punctelor de vedere şi a interpretărilor Scrip- 
turii pe care știința modernă și cercetarea istorică le-a dis- 
creditat cu totul”, iar altul declara respingerea interpretării 

sacrificiale a liturghiei de către reformatorii protestanți 
drept o „negare încăpăţînată” a rezultatelor concludente 
ale cercetării istorice corecte, dezbaterea pe tema doctri- 
nei infailibilităţii papale era pe punctul de a mai implica 
un istoric în cercetări a căror concluzie a fost că, „pentru 
adepţii teoriei infailibilităţii, istoria Bisericii vechi din 
primul mileniu apare ca fiind o ghicitoare fără răspuns”. 
Aceste contradicții erau considerate de protestanți dovezi 
ale faptului că istoriografia corectă se va lovi în mod 
necesar de învăţăturile autoritare ale „Bisericii Romane”. 
În ce-i privește, romano-catolicii s-au străduit să recupe- 
reze și să reabiliteze istoria de sub dominaţia „germanilor 
şi protestanților” și, întrucît protestanții negau atît auto- 
ritatea tradiţiei, cît și validitatea dezvoltării doctrinale, 
să insiste că „pentru a avea o perspectivă profundă a 
istoriei trebuie să încetezi a mai fi protestant”. 
Abordarea diferitelor perioade ale istoriei bisericești pe 
parcursul secolului al XIX-lea a manifestat o inexplicabilă 
combinaţie între tendinţă și obiectivitate. Dezbaterile pe 
tema infailibilităţii papale și alte aspecte legate de aceasta 
i-au obligat pe romano-catolici nu numai să reexamineze 
chestiuni istorice puse în discuţie precum condamnarea 
papei Honoriu [, ci şi să explice în ce sens se putea spune 
că „numai pontiful roman are autoritatea obișnuită de a 
prezida un conciliu general” şi că papa de la Roma era 
capul Bisericii, lucru negat de ortodocșii răsăriteni, sau 
să explice de ce dovezile privind primatul papal erau atît 
de echivoce în primele trei secole din istoria Bisericii. În 
mod similar, recunoașterea faptului că „Reforma” nu s-a 
limitat la secolul al XVI-lea, ci a fost un impuls care s-a 
făcut simţit de-a lungul istoriei Bisericii va contribui în 
cele din urmă la stimularea „renașterii luterane” în prima 
jumătate a secolului XX, iar prin aceasta la renașterea 
teologică a protestantismului european şi american (şi, 
într-o oarecare măsură, și a romano-catolicismului). 
Totuşi, un obiect de studiu important în ce priveşte 
relația dintre principiile raţiunii și cele ale mijlocirii isto- 
rice şi, prin urmare, ale aplicării metodelor istoriografiei 
critice la datele revelaţiei rămînea dilema legată de modul 
în care trebuiau abordate minunile din Biblie. O minune 
însemna o situație nu doar de mijlocire istorică, ci şi de 
intervenție istorică; după o definiţie standard corectă, ce 
era o replică a celei a lui Toma de Aquino, era „un fenomen 
în care legătura cauzală formală este întreruptă, iar efec- 
tul e totalinexplicabil doar pe baza forțelor naturale”. Cei 

care urmăreau un compromis între credința creștină și 
teoria evoluționistă argumentau „că Dumnezeu lucrează 
în mod natural, și nu prin minuni, în toate domeniile despre 
care omul are cunoştinţă”, și, prin urmare, susțineau pre- 
misa metodologică potrivit căreia Scriptura trebuia citită 
pornind de la acest adevăr. O înţelegere unidimensională 
a „uniformităţii naturii” era la fel de pasibilă de obiecţii 
pentru un unitarian american ca și pentru un romano- 
-catolic german, amîndoi continuînd să invoce minunile 
consemnate de Evanghelii ca dovezi ale originii divine a 
creștinismului. Primul recunoștea că singura obiecţie faţă 
de creştinism, „ce are mare influenţă în zilele noastre”, se 
baza pe caracterul incredibil inerent al minunilor și pe 
falsitatea evidentă a „caracterului supranatural al unui 
presupus fapt”, dar aceasta nu l-a împiedicat să invoce 
astfel de fapte supranaturale ca dovezi ale adevărului 
mesajului creștin. 

Întrucît era o problemă istorică, minunea presupunea 
în același timp credinţă și totuși era înfăptuită ca dovadă 
în sprijinul credinţei ; era de folos, deși probabil nu întru 
totul convingător, să fie invocat încă o dată argumentul 
augustinian potrivit căruia, oricît de mari vor fi fost alte 
minuni, convertirea lumii și credinţa în minuni trebuiau 
să fie privite ele însele drept cele mai mari minuni. Chiar 
și fără a aplica „un standard creștin ulterior de evaluare”, 
investigarea istorică a minunilor era obligată să accepte 
analogiile dintre minunile biblice şi cele care se presupune 
că aveau loc în mediile păgîne și iudaice din vremea Bise- 
ricii primare - analogii pe care, potrivit Noului Testa- 
ment, lisus le acceptase. De aceea, nu se cuvenea să se 
aplice minunilor Lui „contrastul dintre natural și supra- 
natural așa de strict pe cît ne indică nouă termenul mi- 
nune”. În cazul în care credibilitatea unui fapt istoric 
depindea de trei criterii: „mărturiile să fie numeroase și 
în mod clar dezinteresate, săvîrșitorul să fie suficient de 
puternic și efectul final să fie îndeajuns de mare”, se 
considera că minunile biblice îndeplinesc toate aceste cri- 
terii, cel puţin pentru cineva „care crede mai întîi în exis- 
tența unui Dumnezeu și în atributele Sale”, unul dintre 
atribute fiind capacitatea de a depăși legile naturii pe 
care Dumnezeu însisi le-a stabilit. Întrucît mesajul lui 
Hristos conținea multe lucruri care contraziceau cunoaş- 
terea obișnuită, avusese nevoie și se folosise de minuni 
pentru a da credibilitate acestui mesaj. 

Aceasta era, pînă la urmă, problema decisivă : „Merită 
autorii cărţilor Noului Testament încrederea noastră de- 
plină, în prezentarea faptelor sau în prezentarea pe care 
o fac doctrinei lui Hristos ?”. Se justifică, spre exemplu, 
faptul de a vorbi în Evanghelii despre un eveniment pre- 
cum întîlnirea dintre lisus și Zaheu ca despre „o minune 
ce are certitudine istorică” ? Sub influenţa continuă a „filo- 
logiei sacre” a umaniștilor Renașterii, „hermeneutica 
specială” a Noului Testament se prezenta, la un nivel 
gramatical, ca o acţiune de critică literară și obiectivă 
ştiinţifică ce se ocupa cu probleme precum auctorialitatea, 
textul și transmiterea sa, în acest sens nefiind diferită de 
alte activităţi istorico-critice care se ocupau de alte ma- 
teriale. În cele din urmă, nu putea evita totuşi problema 
spre care conduceau toate celelalte probleme, „credibilita- 
tea și adevărul istoric ale istoriei evanghelice ca atare”. 
Această chestiune i-a oferit lui David Friedrich Strauss 
baza pentru a avansa ipoteza existenţei mitului în Evan- 
ghelii ; Biserica și teologii ei găseau că este inacceptabilă 
pînă şi tratarea relatărilor despre Moise în acest fel şi 
a fortiori Evangheliile. Nu era necesar nici să se recurgă 
la o distincţie potrivit căreia „doar ideile morale și ade- 
vărurile spirituale ale Scripturilor ne sînt date în mod 
infailibil, iar aspectul lor istoric poate fi folosit în orice 
fel”, de vreme ce investigația critică arată că „faptele mari, 
principale, impresionante sînt dovedite a fi adevărate din 
punct de vedere istoric”. 

Cea mai măreaţă și mai impresionantă dintre aceste 
„fapte principale” este învierea lui Hristos, așa cum a fost 
ea prezentată de cele patru Evanghelii. „Zămislirea Sa 
minunată”, împreună cu minunea nașterii din Fecioară 
erau destul de importante pentru a fi plasate mai întîi 
printre cele cinci fapte „fundamentale” în tratatele evan- 
ghelice numite Principii fundamentale și să fie apărate în 
altă parte ca „marea taină pe care Biserica stă sau se pră- 
bușește”. Totuşi, „tăcerea” legată de nașterea din Fecioară 
din Evanghelia după Marcu și din'cea după loan, precum 
şi din toate epistolele pauline, pentru care, în schimb, 
învierea lui Hristos a fost, evident, un eveniment de 
importanţă cosmică, a făcut necesară distingerea între 
minunile de la începutul vieţii lui Hristos și cele de la 
sfîrşitul ei, acordîndu-se astfel un loc unic minunii din 
relatarea pascală. „Cînd a înviat Hristos din morţi”, afirma 
un predicator rus vorbind despre înviere, „pămîntul a dat 
mărturie !”. Încă o dată, o astfel de „mărturie” era totuşi 

nesatisfăcătoare. Învierea lui Hristos constituie adeveri- 
rea învierii generale a tuturor oamenilor, cît și un exemplu 
de nemurire și înviere generală deja presupuse. 

Se putea spune, de aceea, că istoria lui Hristos și a 
învierii Sale fusese stabilită de dovezile legate de veridici- 
tatea în general a relatărilor Noului Testament în ansam- 
blu și totuși credinţa apostolilor și a primilor creștini în 
învierea Lui au făcut din ea o dovadă a veridicităţii Noului 
Testament. Concluzia criticii istorice conform căreia că 
această credință a apostolilor, ca fenomen, în înviere este 
un obiect corespunzător studiului istoric, dar „ceea ce este 
învierea în sine depăşeşte sfera investigaţiei istorice” putea 
fi privită ca un efort de a identifica unicitatea mesajului 
biblic, în mod special legat de viaţa, învățătura și învierea 
lui Hristos, într-o poziţie privilegiată la care nu era posibil 
ca normele obișnuite ale investigaţiei istorice să fie apli- 
cate în nici un fel. Aceasta a impulsionat însă rapid doctri- 
nele inspiraţiei și ineranţei Scripturii și, prin urmare, şi 
ale indefectibilităţii şi infailibilităţii Bisericii. 


Inspiraţie şi infailibilitate 


Afirmînd în cadrul unei dezbateri cu un romano-catolic, 
în 1837 : „Amâîndoi sîntem de acord că adevăratul motiv al 
infailibilităţii este inspiraţia”, Alexander Campbell, fon- 
datorul Ucenicilor lui Hristos, nu doar descria corect argu- 
mentele comune cu ale oponentului său (pe care se bazau 
și diferenţele fundamentale dintre ei), ci exprima şi ceea 
ce fusese o convingere aproape universală privind relaţia 
dintre inspiraţie şi infailibilitate, cel puţin în măsura în 
care ea aparţinea Scripturii înseși. „Scripturile”, declara 
alt teolog protestant din secolul al XIX-lea, „sînt infaili- 
bile, adică date prin inspiraţia lui Dumnezeu”. Pentru 
unii observatori părea că există o analogie structurală 
între doctrinele protestante ale „dictării fără greșeală”, 
așa cum se aplicau textelor Bibliei, și „dogma romană a 
infailibilităţii” : nu caracterul infailibilităţii era în dispută, 
ci locul său. 

Acest sens al analogiei implica recunoașterea faptului 
că descrierile ortodoxe răsăritene și romano-catolice ale 
legăturii dintre inspiraţie şi infailibilitate, deși împărtă- 
şeau credinţa protestantă privind istoricitatea Scripturii 
ca atare, au luat o cu totul altă înfățișare din cauza rela- 
ţiei pe care o afirmau între Scriptură şi Biserică. În acest 

sens, inspirația și infailibilitatea erau „două dogme”, nu 
una singură: una din ele se referea la autoritatea Scripturii 
izvoriîtă din inspiraţia ei, a doua la interpretarea ei de către 
o Biserică infailibilă. Era necesar, dar nu suficient să se 
declare că Scriptura era „în totalitate inspirată în mod 
dumnezeiesc”, pentru că aplicarea extremă a principiului 
judecății particulare de-a lungul istoriei protestantismu- 
lui obligase la recunoașterea faptului că Biserica este 
„singurul interpret infailibil al acestui text inspirat” : in fai- 
libilitate, nu inspirație era termenul care descria cum tre- 
buie această situație. Protestanţii consecvenţi au respins 
cu desăvîrșire desemnarea unei Biserici infailibile ca garan- 
ţie a unei Scripturi inspirate. Cel puţin în această formă, 
ambele teorii erau absolute: nu puteau exista „grade” care 
să măsoare infailibilitatea sau ineranţa inspirată. 

Problema fundamentală, care existase și în timpul Re- 
formei, şi în perioada Iluminismului, era autoritatea. Deși 
terminologia era folosită şi de teologia ortodoxă grecească, 
efortul protestanților de pe continent de a defini „principiul 
material” (îndreptăţirea numai prin credință) și „princi- 
piul forma!” (numai autoritatea Bibliei) a fost sub nivelul 
aşteptărilor în încercarea de a clarifica această problemă 
fundamentală. „Practic”, se plîngea Keble, „nu avem o 
instanță supremă în cauzele referitoare la doctrină”. Dacă 
autoritatea ar fi definită ca „o superioritate ce produce 
supunere și venerație”, concluzia ar fi că adevărata religie 
este aceea care se sprijină pe cea mai evidentă autoritate 
posibilă. Inspirația și revelaţia sînt strîns legate, dar nu 
reprezintă același lucru. Pentru religiile naturii totul se 
putea constitui în revelaţie și totuși se considera că mai 
ales întîmplările neobișnuite sînt cele care au o autoritate 
profetică specială. Și în Noul Testament, autoritatea apos- 
tolică era identificată în funcţie de „caracterul ei imediat” 
şi de directeţe. O autoritate se identifică pe sine pe baza 
unor criterii precum superioritatea cunoaşterii, a virtuţii 
şi a numerelor pe care le pretinde. 

Problema localizării doctrinei Scripturii și a inspiraţiei 
sale în desfășurarea sistematică a doctrinelor creștine, 
deși părea că ţine de metodologia și de principiul de orga- 
nizare proprii teologului sistematic, a devenit frecvent o 
manieră de abordare a întregii probleme a autorităţii, mai 
ales cînd „teologie sistematică” însemna de fapt „teologie 
polemică”. Unii teologi din perioada ortodoxiei protes- 
tante își deschiseseră sistemele cu doctrina Scripturii în 
calitate de cuvînt al lui Dumnezeu, în timp ce adversarii 

lor romano-catolici au legat discuţia despre Scriptură de 
cea despre Biserică. Pînă în secolul al XIX-lea, și această 
distincție confesională fusese deja obturată. Un sistema- 
tician romano-catolic afirma că, întrucît teologia se ocupă 
de probleme sublime și divine, prima chestiune care tre- 
buie luată în calcul trebuie să fie autoritatea, apoi a tre- 
cut direct la doctrina Scripturii și a inspiraţiei ei. Într-o 
metodă alternativă, Scriptura, în calitate de cuvînt al 
lui Dumnezeu, a fost pusă la un loc cu Biserica și alte 
„mijloace ale harului”, iar un teolog protestant a putut 
argumenta neincluderea sa în rîndul „prolegomenelor” 
dogmaticii, ci în capitolele ulterioare dedicate ecleziolo- 
giei. Cu toate că avea un respect deosebit faţă de inspira- 
ţia biblică, Grundtvig a mers chiar mai departe, insistînd 
că „cuvîntul rostit al Domnului”, așa cum sînt rostite în 
mărturisirea baptismală, trebuie să fie punctul de ple- 
care: „Noul Testament” este în primul rînd numele unui 
legămînt, nu al unei cărţi. 

Indiferent de locul pe care îl ocupa, doctrina autorităţii 
şi a inspiraţiei Scripturii era uneori văzută ca o premisă, 
iar alteori ca o concluzie a argumentului teologic. În tre- 
cut, cînd faptele relatate în Biblie se bucuraseră de o 
acceptare aproape universală datorită importanţei lor, 
fusese ușor de presupus că credibilitatea lor depinde de 
o acceptare universală a doctrinei inspiraţiei ; problema 
inspiraţiei a fost mereu amînată, pînă ce s-au rezolvat 
aspectele legate de conţinut și credibilitate. Atunci, tre- 
buia ca Biblia să fie acceptată aprioric drept cuvînt al lui 
Dumnezeu şi, pornind de la aceasta, să fie considerată 
adevărată și sfîntă sau trebuia ca experienţa adevărului 
şi sfinţeniei sale să fie baza acceptării sale a posteriori 
drept cuvînt al lui Dumnezeu ? Varianta autorităţii aprio- 
rice se sprijinea pe înţelegerea inspiraţiei ca operaţiune 
supranaturală a Duhului Sfînt, „învățătorul creștinis- 
mului”, prin care scriitorii bisericești nu numai că au fost 
păziţi de greșeli, ci au fost mișcaţi spre „a scrie toate 
lucrurile pe care le-a dorit Dumnezeu şi numai pe acelea”; 
se sprijinea pe autoritatea lui Hristos Însuşi. În contextul 
apologetic al secolelor al XVIII-lea și al XIX-lea, era nece- 
sară o apărare a istoriei biblice, inclusiv a relatărilor 
despre creaţie și despre crearea Evei din coasta lui Adam, 
ca fiind „adevărate în sens literal”, împotriva ipotezelor 
moderne potrivit cărora aceste relatări erau „cu totul ale- 
gorice”. Primele trei capitole din Facerea erau „istorie”, 
nu „mitologie”. Istoria era cel puţin la fel de periculoasă 

pentru inspiraţie ca și ştiinţa. „Dificultăţile” de armo- 
nizare a contradicţiilor dintre diferite relatări istorice din 
Biblie „nu trebuie ascunse”, recunoștea unul dintre cei 
mai erudiţi adepţi.ai armonizării, după care s-a angajat 
totuşi să le rezolve. 

Distincția dintre „obiectiv” și „subiectiv” era proba- 
bil invocată cel mai des în discuţiile pe această temă, 
în locul distincţiei dintre a priori şi a posteriori. În secolul 
al XIX-lea, Swedenborg a continuat să stîrnească admi- 
raţie pentru „minunile entuziasmului” şi „intuiţiile mo- 
rale”, care, după părerea unora, l-au plasat „în afara 
comparaţiei cu oricare scriitor modern”. Cei mai mulți 
dintre teologii Bisericii, indiferent de confesiune, conti- 
nuau totuși să privească așa-zisa inspiraţie particulară, 
chiar şi pe cea a unui conciliu al Bisericii, ca pe un fundal 
inadecvat pentru verificarea „adevăratei religii” (titlul 
teologiei sistematice a lui Swedenborg) şi, prin urmare, 
pentru explicarea „viziunilor” într-o manieră care nu con- 
trazice autoritatea obiectivă. Aceasta nu l-a împiedicat 
pe un teolog romano-catolic să citeze criterii subiective 
precum „conștiința imediată, adică un sentiment, ca și 
conștiința mediată sau reflecția”, pentru a autentifica 
inspiraţia; se poate pune bază pe „conștiința credincio- 
şilor” (sensus fidelium) pentru a sesiza diferenţa dintre 
Scriptură şi alte cărţi, inclusiv decretele infailibile ale 
Bisericii sau ale papei. Un apărător protestant al ideii 
conform căreia „Scripturile sînt infailibile, adică insuflate 
de Dumnezeu”, nu putea totuși să invoce drept „cea mai 
credibilă dovadă posibilă” criterii obiective (în special, 
desigur, autoritatea Bisericii), ci „mărturia lui Dumne- 
zeu Însuşi în favoarea şi prin adevărul din inima [fiecă- 
ruia]”. Și în ortodoxia rusă a existat un apel ca inimile 
ortodoxe să fie călăuze către cuvîntul lui Dumnezeu din 
Scriptură. 

Însă apelurile subiective la mărturia inimii şi a sen- 
timentului puteau -— și adesea au și făcut-o — să conducă 
exact la concluzii opuse despre inspiraţie; și, odată cu 
teoria inspiraţiei prin dictare expusă, a apărut o nevoie 
de a recunoaște locul cuvenit componentei umane din 
acţiunea de inspirare. Această nevoie nu s-a limitat la cei 
ce susțineau că textul clasic „Toată Scriptura este insu- 
flată de Dumnezeu” nu spune nimic despre maniera în 
care scriitorii Scripturii au fost împuterniciţi să-și facă 
datoria sau la cei al căror principiu de bază în inter- 
pretarea Scripturii era „că Biblia este o carte scrisă pentru 

oameni, în limba oamenilor” și care, în consecință, se 
foloseau de aceasta pentru a respinge doctrina trinitară a 
Bisericilor ortodoxe. Cei mai importanţi apărători ai doc- 
trinei ortodoxe trinitare erau, la rîndul lor, obligaţi să 
admită incapacitatea de a explica în ce fel era inspiraţia 
compatibilă cu implicarea personală a scriitorilor Bibliei, 
pe care compoziţia ei îl evidenția într-un mod atît de cate- 
goric. De exemplu, pentru a înțelege „elocvenţa” episto- 
lelor pauline era necesar ca ele să fie privite drept parte a 
întregii istorii a retoricii păgîne clasice în spiritul căreia 
apostolul fusese educat, nu să fie atribuită utilizarea de 
către el a limbajului retoric acțiunii imediate de inspiraţie 
a Duhului Sfînt. Totuși, limbajul „remarcabi!” al Conciliu- 
lui de la Trident și al Primului Conciliu Vatican referitor 
la „inspiraţia Scripturii în ce priveşte «credinţa și mora- 
vurile»”, care nu avea o declaraţie corespondentă legată 
de „inspiraţie în materie de fapte”, nu trebuia interpretat 
în aensul că „faptele” relatate în Scriptură nu au parti- 
cipat la inspiraţia ei, 

Altă declaraţie a Conciliului de la Trident cu referire la 
Scriptură, ridicarea latinei Vulgatei la statutul de normă, 
devenea mai greu de apărat împotriva acuzațiilor că ea 
ştirbea autoritatea textelor ebraice şi greceşti și din această 
cauză respingea erudiţia biblică autentică ; cu aceleași pro- 
bleme se confrunta și poziţia normativă a limbii grecești a 
Septuagintei în Răsărit, sprijinită de vechea legendă po- 
trivit căreia toți cei șaptezeci de traducători traduseseră 
versiuni identice. Datorită atașamentului reformatorilor 
față de autoritatea textelor originale ebraice şi greceşti 
ale Bibliei, protestanții nu au putut pune nici o traducere 
pe același nivel cu acestea, ceea ce nu i-a împiedicat totuşi 
să aprecieze versiunile vernaculare ca fiind redări fidele 
ale cuvîntului lui Dumnezeu și monumente de istorie a 
limbii. Istoria detaliată a criticii biblice, în special în seco- 
lele al XIX-lea și XX, este un obiect de cercetare în sine, 
de care nu ne putem ocupa aici decît în privinţa felului în 
care a afectat și a fost afectat de formularea diferitelor 
doctrine creștine. Indiferent de ce soluţii poate găsi un 
teolog pentru implicaţiile trinitare ale criticii biblice, cele 
mai directe implicaţii ale ei erau cele care au afectat 
doctrina inspiraţiei. 

Pentru a menţiona doar o situaţie dintre multe altele, 
interpreţii cărţii Isaia fuseseră mult timp conștienți de 
existenţa unei rupturi intenţionate între primele 39 de 
capitole şi ultimele 27, dar atribuiseră ambele secțiuni 

aceluiași autor și îl identificaseră cu figura istorică a pro- 
fetului : „Isaia, fiul lui Amos... în vremea lui Ozia, lotam, 
Ahaz şi lezechia, regii lui Iuda”. Aplicîndu-se Cărţii lui Isaia 
aceleaşi metode ale analizei literare folosite de eudiţii 
clasici din secolele al XVIII-lea și al XIX-lea în studierea 
Iliadei şi a Odiseei, ipoteza existenţei mai multor autori 
s-a impus erudiților biblici din secolul al XIX-lea ca o ex- 
plicaţie mai plauzibilă a rupturii. Apărătorii protestanți ai 
inspiraţiei verbale au respins ipoteza în secolul al XIX-lea 
şi în secolul următor, la fel ca și Comisia Biblică Pontifi- 
cală în 1908. Dar teologii secolului al XIX-lea care au 
respins problema literară ca fiind nedoctrinală, „întrucît 
ambii Isaia au fost inspirați”, au anticipat ceea ce avea să 
devină pentru cele mai multe Biserici rezoluţia finală în 
această problemă. 

Această abordare a fost sprijinită de o schimbare gra- 
duală a doctrinei inspiraţiei înseși, nu doar prin accepta- 
rea conceptului de acomodare, potrivit căruia inspiraţia 
divină se adaptase atît limbajului scriitorilor biblici, cît și 
viziunii lor imperfecte despre lume sau „limitărilor” ştiin- 
țifice și istorice, ci și printr-o critică a înseși doctrinei 
acceptate. Teorii mai vechi ale inspiraţiei fuseseră „mai 
mult mecanice”, dar o asemenea viziune era acum „cu 
totul de neconceput”. Una dintre „greșelile frecvente ale 
protestanților neînvăţaţi şi ale bigoţilor care nu ţineau 
seama de ea” era confundarea „Duhului care inspiră cu 
informarea lumii şi a amîndurora cu dictarea cuvintelor 
şi a propoziţiilor formale”, astfel închistînd Biblia și pe 
Duhul Sfînt. Tratînd inspiraţia ca „întru totul pasivă” și 
prin aceasta ignorînd diferenţele dintre scriitorii biblici și 
dintre Vechiul și Nou! Testament, doctrina împărtășită de 
toate Bisericile conform căreia „Sfînta Scriptură a fost 
scrisă prin sugestia și inspirația Duhului Sfînt” condusese 
la o metodă de interpretare biblică potrivit căreia chiar și 
cea mai mică imprecizie în privinţa geneticii (cum ar fi 
folosirea de către Iacob a influenţei prenatale pentru a 
determina culoarea oilor lui Laban) sau din astronomie 
(ca în relatarea despre Iosua și despre „ziua cea lungă”, 
cînd a făcut ca soarele să se oprească pe cer) care apărea 
în Biblie trebuia să fie atribuită lui Dumnezeu Însuși și, 
prin urmare, acceptată ca fiind corectă din punct de ve- 
dere istoric și științific. 

Protestantismul conservator, ortodoxia răsăriteană şi 
romano-catolicismul au avut o poziţie comună în apărarea 
doctrinei tradiționale a inspiraţiei biblice, pe parcursul 

secolului al XIX-lea. Drumurile lor s-au despărțit însă 
cînd s-a pus problema dacă „darul inspiraţiei implică darul 
infailibilităţii, ca o completare a sa” — nereferindu-se la 
„infailibilitatea lui Hristos” ca „un dar original şi necesar 
al naturii Sale superioare”, ce era o implicaţie necesară a 
trinitarismului ortodox, pe care cu toţii îl împărtășeau, ci 
la infailibilitatea Bisericii. Afirmată într-o formă extremă 
pe care mulţi n-ar fi acceptat-o fără amendamente semni- 
ficative, viziunea protestantă era că, întrucît Noul Testa- 
ment este „darul lui Hristos şi a fost scris sub îndrumarea 
şi inspirația Lui”, el era „la noi în locul prezenţei perso- 
nale a Domnului și a apostolilor”. Doctrina catolică, în 
schimb, considera că, în loc să „lase creştinismul ca un fel 
de literatură sacră, așa cum e consemnat în Biblie”, Dum- 
nezeu a „alcătuit cu adevărat o societate”, care este Bise- 
rica. Învăţaţii ortodocşi răsăriteni au continuat să afirme 
doctrina patristică că Duhul Sfînt și Biserica în calitate 
de Împărăţie a lui Dumnezeu erau inseparabili. 

Ca popor al lui Dumnezeu, Biserica avea misiunea de 
a proclama cuvîntul lui Dumnezeu și, de aceea, în afara 
Bisericii nu există mîntuire: asupra acestei învățături 
patristice ca atare nu existau neînţelegeri între doctrinele 
romano-catolică, ortodoxă răsăriteană şi protestantă. Ne- 
înțelegerile au apărut în legătură cu identificarea „legiti- 
mităţi descendenţei apostolice” cu care Biserica fusese 
trimisă în lume să proclame cuvîntul și cu promisiunea 
corelată că „Biserica vizibilă a lui Hristos este nepieri- 
toare”. Hristos îi spusese lui Petru: „lar Eu M-am rugat 
pentru tine să nu piară credinţa ta (ut non deficiat fides 
tua). Şi tu, oarecînd, întorcîndu-te, întăreşte pe fraţii tăi”. 
Potrivit învăţăturii romano-catolice, rugăciunea a fost 
împlinită nu doar în viaţa lui Petru, ca una individuală, 
ci şi de Scaunul lui Petru, a.cărui credinţă fusese întot- 
deauna indefectibilă, iar misiunea sa fusese de-a lungul 
istoriei Bisericii să-i „întărească” şi să-i readucă la cre- 
dinţă pe alții care au căzut din credința apostolică — 
inclusiv scaunul de la Constantinopol și pe reformaţii 
protestanți. Așa cum le amintea cititorilor săi un teolog 
ortodox rus, mai apropiat de Roma decît mulţi dintre 
colegii săi, „Petru a vorbit prin gura lui Leon” la Conciliul 
de la Calcedon, din 451. Dar „indefectibiliatea” implica în 
mod necesar „infailibilitate” în credinţă şi moravuri, ca 
formă supremă a autorităţii în viața Bisericii, pentru că 
greșeala nu putea pune bazele unei credinţe sau ale unei 
Biserici : „Că Biserica este oracolul infailibil al adevărului 

este dogma fundamentală a religiei catolice”, fie ea ro- 
mano-catolică sau ortodoxă răsăriteană. 

Neînţelegerile dintre cele două forme ale catolicităţii — 
şi, în cea mai mare parte a secolului al XIX-lea, dintre 
cele cîteva forme de romano-catolicism - erau cauzate de 
instrumentul sau instrumentele prin care Biserica, în 
calitate de oracol infailibil al adevărului, își exercita și își 
articula această infailibilitate. Ecleziologia ortodoxă răsă- 
riteană a văzut, de asemenea, Biserica „întărită” în cre- 
dinţa sa, prin rugăciunea lui Hristos către Tatăl: „păzeşte-i 
în numele Tău”; întărirea nu se producea însă prin sub- 
ordonarea față de Roma, care este doar unul dintre scau- 
nele creștinătății, cu toate că are un anumit statut de 
primat. Promisiunea lui Hristos către Petru că va zidi 
Biserica Sa pe piatră — „piatră” nu se referea la persoana 
lui Petru, ci la mărturisirea lui, așa cum încercau teo- 
logii răsăriteni să demonstreze, folosindu-se și de Părinţii 
latini — era aceeași pe care le-a făcut-o tuturor apostolilor 
la înălţare: „lată, Eu cu voi sînt în toate zilele, pînă la 
sfîrşitul veacului”. Hristos însuşi este capul Bisericii ; în 
EI, nu în papă trebuie căutată unitatea Bisericii. După cum 
recunoșteau chiar unii gînditori romano-catolici, atunci 
cînd Hristos a promis infailibilitatea Bisericii, a avut în 
vedere faptul că Biserica în ansamblul ei, reprezentată de 
conciliul ecumenic, artrebui să fie arbitrul doctrinei ; numai 
unui asemenea conciliu, nu unor episcopi avea prerogativa 
de a spune, aşa cum o făcuse primul conciliu „apostolic”, 
„Părutu-s-a Duhului Sfint şi nouă”. Cînd Răsăritul, în 
opoziţie faţă de „latinism”, a vorbit de concilii, se referea 
așadar la primele șapte, ce, le reaminteau teologii romano- 
-catolici celor din Biserica lor, s-au desfășurat toate în 
Răsărit, și nu sub autorizaţia directă a papei. 

Luther vorbise în numele principiului său protestant 
cînd și-a manifestat ostilitatea faţă de autoritatea conci- 
liilor Bisericii, dar unii protestanți regretau acum că, din 
pricina diviziunilor, Biserica a fost lipsită de o instanţă 
superioară de judecată. Contrar acuzațiilor protestante că 
o majoritate simplă la un conciliu ecumenic este în stare 
să hotărască pentru întreaga Biserică, nu exista nici un 
exemplu în istoria Bisericii în care o majoritate simplă să 
fi promulgat la un conciliu o dogmă opusă părerii unei 
minorităţi semnificative a celor ce participau la el. Infai- 
libilitatea aparţinea, potrivit învăţăturii romano-catolice, 
conciliului ecumenic, deşi numai în probleme de cre- 
dință şi morală. Învățătura romano-catolică a avertizat, 

împotriva ortodoxiei răsăritene şi a protestantismului, că 
Biserica nu-şi poate permite să se întoarcă la epoca con- 
ciliilor ecumenice (ultimul se ţinuse cu mai bine de o mie 
de ani, în 787), ca şi cum nu ar exista o continuitate a 
autorităţii infailibile. Bisericii îi era imposibil să fie sigură 
pe misiunea sa dacă nu putea avea siguranţa autorităţii 
ei infailibile şi, astfel, era „absurd” să se afirme infailibi- 
litatea Bisericii, dar să se nege cea a papei. În ciuda 
tuturor întrebărilor pe care istoricii protestanți și orto- 
docşi răsăriteni le-ar fi putut pune referitor la tradiţia 
prezenţei lui Petru la Roma sau la faptul că a murit acolo, 
Roma fusese predestinată să fie Biserica lui Petru. 

Astfel, acuzaţia polemică referitoare la faptul că Bise- 
rica era identificată și echivalată cu papa, neglijindu-se 
nu numai conciliu], ci și toţi ceilalţi patriarhi ai ei, părea, 
în secolul al XIX-lea, pe cale de a deveni o profeție care se 
împlinește. Promulgînd ca „dogma revelată în chip dum- 
nezeiesc” infailibilitatea, nu doar a Bisericii în general 
sau a coneiliului ecumenic, ci în mod special a papei, 
Primul Conciliu Vatican cerea în mod explicit pentru papă 
„acea infailibilitate prin care Mîntuitorul divin doreşte ca 
Biserica să fie învățată cînd definește doctrina legată de 
credință și moravuri”. Conciliul considera că afirmă infai- 
libilitatea Bisericii definind ca învăţătură a „tradiţiei care 
a fost primită de la începuturile credinţei creştine” infai- 
libilitatea „pontifului roman cînd vorbește ex cathedra, 
adică. atunci cînd, acţionînd în virtutea slujirii sale ca 
păstor și învăţător al tuturor creştinilor, definește, în 
concordanţă cu autoritatea lui apostolică supremă, doc- 
trina despre credinţă și moravuri pe care Biserica uni- 
versală trebuie să o respecte”. Definiţiile sale legate de 
doctrina referitoare la credinţă şi moravuri, mai ales, „nu 
erau supuse reformei, nu doar prin consensul Bisericii, ci 
prin ele însele” (ex sese, non autem ex consensu ecclesiae, 
irreformabiles). 

În multe feluri, cea mai importantă obiecţie la această 
definiție a dogmei infailibilităţii papale era fundamentată 
din punct de vedere istoric: diversele exemple istorice 
în care papii au greșit, mai presus de toate cazul papei 
Honoriu I, după cum recunoșteau chiar și apărătorii infai- 
libilităţii. Cea mai erudită istorie a conciliilor Bisericii 
scrisă în secolul al XIX-lea, cea a lui Karl Josefvon Hefele, 
publicată pe cînd el încă era profesor la Facultatea Ro- 
mano-Catolică din Tiibingen, analizase atent textele la- 
tine și grecești ale Actelor celui de-al treilea Conciliu de la 

Constantinopol, din 681, conchizînd, împotriva teoriilor 
avansate de apologeţii papalității, că textele păstrate sînt 
exacte şi că acest conciliu îl condamnase într-adevăr pe 
papă ca eretic. „Cît despre influența poveștii lui Honoriu 
asupra infailibilităţii papei”, își încheia Hefele expunerea 
despre al şaselea conciliu ecumenic, publicată în 1858, 
„nu e datoria noastră să discutăm acest aspect în detaliu”. 
Devenit între timp episcop de Rottenburg, chiar înainte 
de deschiderea Conciliului Vatican, Hefele a continuat să 
discute problema în detaliu într-un tratat citit și în Răsă- 
rit, intitulat Cazul Papei Honoriu, publicat în 1870, anul 
conciliului. Afirmația că Actele nu sînt autentice era „o ipo- 
teză prea curajoasă, total lipsită de vreun fundament solid”; 
dar, de vreme ce orice dogmă referitoare la infailibilitatea 
papală trebuia neapărat să fie retroactivă, ar fi fost incorect 
din punct de vedere istoric şi fatalmente periculos pentru 
credibilitatea. Bisericii să ocoleşti, pus în faţa evidenţei 
istorice, faptul că un papă care, vorbind în calitatea sa ofi- 
cială, declarase : „Mărturisim o singură voinţă a Domnului 
nostru lisus Hristos” a fost ulterior condamnat ca eretic 
monotelist de un conciliu ecumenic legitim al Bisericii. 

Monografia lui Hefele dădea multe răspunsuri. O di- 
sertaţie pregătită pentru Conciliul Vatican I căuta să arate, 
printr-o schemă comparativă, că doctrina papei Honoriu 
era în acord cu cea a papei Leon [ și că, atunci cînd con- 
ciliul l-a condamnat, nu era un conciliu ecumenic legitim. 
Cuvintele Părinților de la Calcedon „Petru a vorbit prin 
gura lui Leon” li se aplicau tuturor succesorilor lui Leon — 
desigur, nu „ca persoană privată şi muritor”, ci ca acela ce 
vorbește ex cathedra. „Failibiliştii” nu aveau, se spunea, 
nici un temei pentru a se opune doctrinei infailibilităţii 
papale. Argumentele istorice în favoarea ei erau copleși- 
toare : mărturia autorităţii romane a lui Irineu, care vor- 
bise în mod unic atît pentru Răsărit, cît și pentru Apus; 
mărturia lui Vincențiu de Lerin despre tradiţie ; afirmarea 
„autorităţii Scaunului Sfîntului Petru” de către Biserica 
din Ungaria, în secolul al XVI-lea, împreună cu alte decla- 
raţii similare ale sinoadelor provinciale ale Bisericii din 
Franţa. Deși rămînea vechea întrebare dacă un conciliu 
trebuia să se pronunţe în mod unanim atunci cînd formula 
o astfel de definiţie doctrinală, apărătorii doctrinei infai- 
libilităţii papale au insistat asupra ideii că ea este „defi- 
nibilă” şi „întru totul oportună” în cel mai înalt grad, 
avînd în vedere faptul că aşa au considerat-o Conciliul 
Vatican și papa. 

Cazul ecumenic împotriva acestei doctrine a fost 
instrumentat de figura centrală între cei ce nu s-au supus 
niciodată deciziei, Johann Joseph Ignaz von Diăllinger, pe 
care l-au citat şi erudiţii ortodocși din Răsărit. „Dacă 
opinia doctrinală referitoare la infailibilitatea papală ar 
urma cu adevărat să devină o dogmă”, avertiza el în 1869, 
„S-ar deschide un imens hău [între Biserica Romano-Cato- 
lică și] Bisericile separate, grecii și rușii lortodocși] şi 
protestanți”. El a publicat sub pseudonimul „lanus” un 
studiu teologic și istoric al relaţiilor dintre papă și con- 
ciliul ecumenic ca autorităţi ale Bisericii, căutînd să 
demonstreze că în disputele doctrinale din trecut Biserica 
s-a bazat pe decizia comună a tuturor episcopilor adunaţi 
într-un conciliu ecumenic, nu pe decizia individuală a 
episcopului Romei. Dar, cînd Conciliul Vatican părea, în 
Constituţia Dogmatică a Bisericii, că a abdicat de la această 
autoritate, declarîndu-l pe papă infailibil chiar şi atunci 
cînd vorbea fără conciliu, Dăllinger s-a simţit obligat să 
respingă autoritatea lui ca una care „distruge simultan 
demnitatea episcopală și magisteriul Bisericii — ceva fără 
precedent în 1 800 de ani”. El a continuat să accentueze 
problema „supunerii faţă de autoritate”. Teologii ortodocși 
din Răsărit au negat Conciliului Vatican - și tuturor așa- 
-ziselor concilii ţinute de Biserica latină separată după 
schisma dintre Răsărit şi Apus — titlul de „conciliu ecu- 
menic” și, în consecinţă, dreptul de a vorbi în materie de 
credinţă și doctrină în numele Bisericii universale. Ei au 
negat și pretenţia papei de a vorbi în mod infailibil în ab- 
sența unui conciliu adecvat, pentru că Hristos şi Duhul 
Sfînt sînt singurii doi „martori infailibili ai adevărului” 
pentru Biserică. Protestanţii au răspuns promulgării in- 
failibilităţii papale prin reafirmarea doctrinei Reformei 
potrivit căreia nici un conciliu şi nici un papă nu puteau 
avea pretenţia de infailibilitate, ci numai cuvîntul lui 
Dumnezeu din Biblie ; acesta şi numai acesta era sensul 
promisiunii făcute de Hristos lui Petru de a zidi Biserica 
Sa „pe această piatră”. 


Consensul tradiţiei creştine 


Cei care nu au mai fost în stare să accepte ineranța unei 
Scripturi inspirate sau infailibilitatea Bisericii şi a papei 
au descoperit o legătură teologică și istorică între cele 
două poziţii. Opunînd cuvîntul inspirat al lui Dumnezeu 

din Biblie cuvintelor omeneşti ale Bisericii, Părinților şi 
conciliilor, doctrina dogmatică a inspiraţiei verbale a luat 
ființă în cadrul protestantismului ca o antiteză faţă de 
credinţa romano-catolică şi ortodoxă răsăriteană în auto- 
ritatea unei așa-zise tradiţii orale, ale cărei origini merg 
pînă la apostoli. Această teorie a opoziţiei și-a găsit un 
punct de echilibru în argumentul că, deși pasajele din 
Noul Testament citate de obicei ca dovezi ale inspiraţiei și 
infailibilităţii sînt luate doar din Vechiul Testament (ne- 
existînd nici un „Nou Testament” cînd au fost scrise), 
suportul principal al doctrinei inspiraţiei divine a Noului 
Testament și, prin el, a întregii Scripturi ca întreg venea 
din tradiţia neîntreruptă a Bisericii. Un rezumat punctual 
al cazului revelaţiei divine şi al doctrinei inspiraţiei a 
condus la afirmaţia că „informaţiile și cunoștințele despre 
orice revelații autentice ne sînt oferite numai prin mijlo- 
cirea tradiţiei”, fie ea scrisă în povestiri și scripturi sau 
transmisă oral, ca „tradiţie vie”. În mod similar, susţină- 
torii doctrinei infailibilităţii papale trebuiau să se apere 
de acuzaţia că neagă tradiţia ; deoarece foarte mulţi consi- 
derau că „sarcina cea mai importantă a slujirii supreme a 
Bisericii este să vegheze, să se roage și să lupte ca nu 
cumva «povara ușoară» a lui Hristos să devină, din cauza 
impunerii unor greutăţi noi și inutile, un jug greu”. 

Ca şi doctrina inspiraţiei, principiul mijlocirii istorice 
a condus la problema continuității tradiţiei, la ce poate fi 
identificat (în mod similar) ca element „istoric sau tra- 
dițional” al dogmei creștine. Atît ortodoxia răsăriteană, 
cît și romano-catolicismul aveau ca învățătură dogmatică 
standard faptul că Dumnezeu conservase tradiţiile prin 
continuitatea uzajului Bisericii, prin actele conciliilor, prin 
scrierile Părinților și prin providenţa Sa. Criteriile pentru 
„caracterul distinctiv” al adevărului puteau de aceea să 
fie găsite în două calităţi : „universalitate și continuitate”. 
După ce a reformulat însușirile tradiţionale ale Bisericii: 
una, catolică şi apostolică, Lamennais a formulat punctul 
său de vedere referitor la aceste însușiri, enumerînd majo- 
ritatea argumentelor standard : „în baza simțului comun 
şi a textelor Scripturii, confirmate o dată în plus de o 
tradiţie unanimă, de autoritatea conciliilor, a Părinților 
şi a scriitorilor bisericești din toate epocile, de liturghii și 
de întreaga istorie a Bisericii, de la începuturile ei”. 

Urmiînd o clasificare similară a tradiţiilor, un erudit 
protestant distingea între tradiţiile rituală, istorică şi 
dogmatică ; în cazul tuturor, aprecia el, protestantismul 

„afirmă necesitatea lor istorică”, dar „le plasează” sub 
nivelul Scripturilor. A treia dintre ele, ideea unei „tradiţii 
dogmatice formale”, era cea mai problematică pentru pro- 
testanţi ; totuşi, era în acelaşi timp conținută în Scriptură 
şi afirmată în crezuri și, de aceea, tradiția dogmatică nu 
era „o parte a cuvîntului divin, diferit de cel scris, ci 
conținutul scripturii înseși, aşa cum a fost ea înţeleasă și 
stabilită de Biserică împotriva ereziilor din trecut şi a 
celor care nu încetează niciodată să apară”. Această tradi- 
ție, în consecinţă, era „singura sursă a cuvîntului scris, 
înaintînd însă în fluxul conștiinței Bisericii”. Pe baza unei 


. înțelegeri similare a conştiinţei Bisericii, un teolog romano- 


-catolic argumenta că întrucît, cel puţin la un anumit 
nivel, întrebarea „Ce este învăţătura lui Hristos?” era 
una „cu totul istorică”, putea fi transpusă în: „Ce a fost 
întotdeauna învăţat în Biserică de către apostoli ?”, ceea 
ce era însă echivalent cu a întreba: „Care este conţinutul 
tradiţiei universale şi continue ?”. 

Invocînd același criteriu al „tradiţiei universale și con- 
tinue”, alt teolog romano-catolic a respins argumentul 
protestant potrivit căruia creștinismul s-a opus, la origini, 
unei asemenea tradiţii, pentru că, dimpotrivă, acesta pre- 
tinsese să se identifice cu ea; protestantismul era văzut 
ca începutul, în cadrul culturii occidentale, al emancipării 
personalității umane faţă de autoritatea tradiției. Acest 
argument protestant, care, așa cum observaseră criticii 
ortodocși și romano-catolici, putea susţine existenţa unei 
tradiţii proprii ce începea chiar de la reformatori, se im- 
punea cu o forță nouă, așa cum argumentul legat de con- 
sensul tradiţiei era formulat cu o nouă putere nu doar de 
sistemele ortodox răsăritean şi romano-catolic, ce erau 
mediile sale familiare, ci şi-în apelul diferitor protestanți 
pentru un „catolicism protestant”, ca „un punct de vedere 
viabil, atît de necesar pentru exigenţele vremii”. Totuși, 
cel ce a scris aceste cuvinte a căutat în același timp să se 
disocieze de Mișcarea de la Oxford a Bisericii Angliei (pe 
care a numit-o „puseism”), pe care o considera un simp- 
tom, nu și un leac al bolilor protestantismului, incluzînd 
indiferența lui faţă de tradiţie ; „cu toate erorile sale”, ea 
întruchipa însă forța motrice a unui adevăr ale cărui drep- 
turi trebuiau afirmate. E.B. Pusey însuși își exprimase, 
în prima sa carte, publicată în 1828, admirația faţă de 
„percepţia inuitivă a naturii creştinismului” a lui Luther, 
care „îl ridicase nu numai deasupra presupusei autori- 
tăţi a Bisericii”, ci şi „deasupra puterii tradiţiei”. Însă, pe 

măsură ce aprecierea manifestată de Pusey faţă de tra- 
diția catolică creștea, unii protestanți mai radicali de pe 
continent și-au exprimat nedumerirea și șocul ca reacţie 
la puseism, considerînd sacramentalismul său neocatolic 
o „neghiobie” ce tinde spre superstiție. Tradiţii îndelung 
acceptate precum ideea că Petru a fost primul papă nu 
erau decît „iluzii amăgitoare”. Într-adevăr unii erau gata 
să renunţe la cele mai multe tradiţii ca la niște „fleacuri 
acumulate în timp”, precum și la acceptarea lor, pe care o 
considerau „înaintare orbească pe drumul tradiţiei” sau 
supunere pasivă faţă de o „credinţă ereditară”. 

Deși aprig disputat în secolul al XIX-lea și mai înainte, 
termenul tradiție nu era nici pe departe lipsit de echivoc; 
substantivul grecesc tradiție („napd5o6g”) și echivalenţii 
săi din alte limbi acopereau o varietate de concepte aflate 
deja în uzul Noului Testament, care identificau greșelile 
drept „tradiţii omenești” în opoziţie cu „porunca lui Dum- 
nezeu”, iar învăţăturile creștine autentice ca „predania 
pe care aţi primit-o de la noi [apostolii]”. Dumnezeu ale- 
sese să folosească două voci pentru a învăţa neamul ome- 
nesc, vocea tradiţiei şi pe cea a conştiinţei. Prima putea fi 
definită ca „legătura prezentului cu trecutul şi a trecu- 
tului cu viitorul” şi, prin aceasta, ca „principiul identităţii 
şi continuității”; această legătură nu se făcea însă în 
principal de la un om la altul, ci prin istoria Bisericii. 
Datorită transmiterii ei prin istorie, „de la tată la fiu, prin 
tradiţie neîntreruptă”, continuitatea credinţei și a învăţă- 
turii nu a depins, în cele din urmă, de ştiinţa de carte sau 
de educaţie, nici de abilitatea de a „descrie în amănunt 
doctrinele creștine”, ci de „prezentarea generală care a 
fost transmisă”. „Mijloacele obișnuite” prin care a fost 
transmisă tradiția creştină erau „limbajul oral, cel scris şi 
simbolul”. 

Acestea trei erau aceleași „mijloace obișnuite” prin care 
se transmisese orice tradiţie în istoria omenirii. Recurgea 
la noţiunea de tradiție universală ca principiu general în 
sprijinul tradiţiei specific creştine şi catolice era totuși o 
metodă atractivă de argumentare. Chiar şi despre cineva 
care se opunea tradiţiei catolice se putea crede că vorbeşte 
ca un „instrument al tradiţiei universale”. Doctrina nemu- 
ririi nu era specific creştină, ci venea din tradiţia primitivă 
a omenirii, la fel ca și „ideea de Dumnezeire”. Astfel, isto- 
ria speculaţiei filozofice în rîndul grecilor antici manifesta 
o relație complexă între „tradiţia primitivă” și „cunoaște- 
rea superioară”. În disputa pe tema poligeniei, „tradiţiile 

raselor” puteau fi considerate dovezi ale originii unice și 
comune ale umanităţii și, în termeni mai generali, ale 
corectitudinii relatărilor istorice din Pentateuh. Chiar 
înclinația poporului lui Israel de a fi „superstiţios de zelos 
în ce priveşte tradiţiile şi ceremoniile sale” a făcut ca acuza- 
țiile de falsificare a Vechiului Testament să fie „imposibile 
din punct de vedere moral”. De la această argumentaţie 
era un pas mic pînă la considerarea creștinismului drept 
o „religie universală sau adevărata religie”, pe baza faptului 
că numai el întruchipa „regula infailibilă a adevărului”, 
motiv pentru care era „aceeași religie”, bazată pe „aceeași 
autoritate” a tradiţiei universale ca și religia în general. 
Totuși, pentru criticii raţionaliști, aceeași metodă putea 
conduce la un relativism cu implicaţii largi, în mod special 
cînd se considera că istoria tradiției în general conţine 
greşeli și falsuri grosolane ; atunci era necesar să se insiste 
asupra faptului că tradiția biblică și creștină era unică 
printre celelalte tradiţii, pentru că toate celelalte erau 
„tradiţii omenești”, numai ea fiind „tradiţie divină”. 

Deși conceptul de tradiție divină nu era sub nici o formă 
limitat la teologia ortodoxă răsăriteană, era perceput ca 
fiind specific acesteia, mai ales în privinţa funcţiei sale 
pozitive de conţinut și temă a doctrinei creştine, dar şi ca 
instrument polemic împotriva inovaţiilor liturgice și doc- 
trinale răsăritene sau din Apus. Tradiţia bisericească fusese 
autoritatea prin care Biserica învinsese erezia gnostică a 
tradiţiei secrete, iar „consensul său unanim” era încă baza 
unei înțelegeri corecte a Scripturii și a doctrinei Bisericii. 
Astfel, un istoric protestant al istoriei dogmei, care defi- 
nise „tradiționalismul” ca „izolare a elementului istoric din 
dogmă” și împietrire inevitabilă într-o ortodoxie sterilă şi 
care criticase preocuparea excesivă a erudiților pentru 
Părinţii greci din primele secole în dauna celor latini, a 
continuat să caracterizeze „istoria recentă a Bisericii gre- 
ceşti” drept „cel mai evident exemplu de viață bisericească 
dispărută în interiorul tradiţiei”, chiar „și în privinţa doc- 
trinei”. Pentru că, așa cum recunoștea Schleiermacher, 
„Biserica răsăriteană ne apare ca o cantitate aproape 
neglijabilă, despre care doar din cînd în cînd aflăm cîte 
ceva”, această prezentare caricaturală a ortodoxiei răsă- 
ritene, greceşti și slave, a devenit practic referenţțială în 
istoriografia protestantismului secolului al XIX-lea, după 
care „prin [Dionisie] Areopagitul și [loan] Damaschin 
Biserica răsăriteană iese din mișcarea istoriei dogmei” cu 
desăvîrșire. Această percepţie părea să se confirme cînd 

ortodoxia răsăriteană s-a implicat în dispute pe teme ca 
folosirea a două sau a trei degete pentru a face semnul 
crucii sau sfințenia traducerii de către Biserica slavă a 
Crezului de la Niceea. 

Cu toate acestea, existau în Apus unii care recunoșteau 
că ortodoxia răsăriteană posedă o înţelegere mult mai 
profundă a „tradiţiei apostolice” (apostolskoe predanie) 
decît ar sugera imaginea despre ea. Astfel, baptiștii și alți 
critici ai practicilor și doctrinei baptismale ale romano- 
-catolicismului și protestantismului magisterial au găsit 
sprijin în obiceiul botezului prin scufundare din Biserica 
răsăriteană (în ciuda obiceiului său de a boteza copii). 
Așa cum făcuse și la Conciliul de la Florenţa din secolul 
al XV-lea, teologia răsăriteană a criticat doctrina latină a 
purgatoriului, pentru faptul că utiliza greşit autoritatea 
tradiţiei patristice. Pentru polemica răsăriteană, cel mai 
flagrant exemplu de „stricare a simbolului de credinţă”, 
exemplu care sub multe aspecte forma o categorie aparte, 
continua să fie Filiogue. Patrologii occidentali erau obli- 
gaţi să admită că dovezile în favoarea lui Filioque erau în 
rîndul Părinților Bisericii grecești cu totul neconvingătoare. 
Dar, chiar dacă nu ar fi fost așa, ceea ce contează ca auto- 
ritate în probleme precum doctrina Treimii şi, prin urmare, 
şi Filiogue nu sînt „părerile personale” („YeoAoyoiueva”) 
ale învăţaţilor, ci glasul oficial al Bisericii care vorbește 
prin conciliul ecumenic. Unul cîte unul, cele șapte concilii 
ecumenice recunoscute au fost reanalizate din perspectiva 
acestei teme și nici unul nu a putut fi invocat în sprijinul 
lui Filioque. 

Recunoscînd în propria abordare a lui Filiogue că „doc- 
trina dublei purcederi nu a fost o dogmă catolică în pri- 
mele epoci”, John Henry Newman, deși era anglican, a 
afirmat totuși că, „dacă e să fie acum acceptată — și cu 
siguranţă trebuie să fie — ca parte a crezului [niceean], a 
fost afirmată peste tot de la început și, prin urmare, într-o 
anumită măsură, a fost susținută ca o impresie religioasă, 
probabil inconștientă”. Aici, după cum s-a văzut, „istoricul 
din Newman acceptă că «doctrina» nu a fost «dogmă cato- 
lică» în primele veacuri”, dar „teologul... trebuie să afirme 
că Biserica a «susținut» întotdeauna doctrina”. În secolul 
al XIX-lea, tensiunea dintre „tradiţie” ca obiect al cercetă- 
rii istorice şi „tradiţie” ca autoritate a doctrinei teologului 
(și a doctrinei Bisericii) a intrat în conflict în disputele 
legate de definirea doctrinei infailibilităţii papale de la Con- 
ciliul Vatican I. Întrucît cercetarea istorică a demonstrat 

nu doar că unii papi fuseseră condamnaţi pentru învăţă- 
turi false, cum a fost cazul lui Honoriu Î, ci și că pretenţia 
unui consens al tradiţiei în privinţa doctrinei înseși „se 
bazează... pe o totală neînțelegere a tradiţiei Bisericii din 
primul mileniu al Bisericii şi pe o distorsionare a isto- 
riei sale”. 

De aceea, canonul lui Vincențiu de Lerin, „ceea ce pre- 
tutindeni, întotdeauna și de către toţi s-a crezut”, care 
fusese formulat iniţial împotriva lui Augustin și apoi in- 
vocat împotriva inovaţiilor reformatorilor protestanți, cum 
ar fi îndreptăţirea numai prin credinţă, era acum folosit 
împotriva altor inovaţii doctrinale, chiar și atunci cînd 
astfel de inovaţii erau pe cale de a lua forma dogmei 
oficiale a Bisericii la Conciliul Vatican I. Protestanţii şi 
romano-catolicii s-au simţit îndreptăţiţi să-l citeze fără ca 
măcar să-l precizeze ; şi teologii ortodocşi răsăriteni l-au 
invocat. Dar un studiu mai amănunţit al canonului vin- 
cenţian a dezvăluit „un defect de utilitate”. Acesta deve- 
nise un nod gordian pe care Biserica „nu e capabilă să-l 
deznoade, ci doar să-l taie într-o manieră violentă”. Cano- 
nul vincenţian părea că reînvie himera „consensului una- 
nim” al tradiţiei creștine ; altfel, trebuia să se considere 
că el se referă doar la „ceea ce a fost crezut în cele mai 
multe locuri, în cele mai multe epoci și de cît mai mulţi 
învăţaţi [cu autoritate”. În problema cărţilor Noului Tes- 
tament aflate în dispută, de exemplu, principiul consensu- 
lui putea fi afirmat astfel: „Nu în sensul că nu a existat 
niciodată cu adevărat vreo neînțelegere legată de anumite 
cărţi, ci că de departe cele mai multe Biserici și cei mai 
mulți teologi au fost întotdeauna de acord cu privire la 
integritatea canonului [biblic]. 

Problema canonului a adus în atenţie, ca și în perioada 
Reformei, chestiunea mai generală a relaţiei dintre auto- 
ritatea Scripturii și cea a tradiţiei Bisericii. Astfel, una 
dintre primele declaraţii ale unei dogmatici romano-cato- 
lice în mai multe volume era aceea că atribuirea cărţilor 
Noului Testament autorilor și datelor cunoscute se baza 
pe un argument derivat din tradiţie. Dacă această tradiţie 
avea să fie subiectul unei investigaţii istorice libere, care 
să dezvăluie că nu putea exista pretenţia că lista cărţilor 
canonice a fost stabilită prin drept divin, ci doar prin evo- 
luţie istorică, rezultatul unei astfel de investigaţii istorice 
avea implicaţii directe asupra doctrinei protestante a prio- 
rităţii Scripturii faţă de Biserică și tradiţie. O formulare a 
doctrinei protestante o identifica drept „prima și cea mai 

caracteristică diferenţă dintre protestant şi romano-cato- 
lic” ; „primul crede mai întîi Scripturile și apoi Biserica, în 
timp ce al doilea crede Biserica mai întîi și apoi Scrip- 
turile”. Alți protestanți, operînd cu disjuncții mai sofis- 
ticate, se străduiau să evite „cumplita uzurpare” prin care 
Biserica pusese pe același loc propria tradiţie și cuvîntul 
lui Dumnezeu din Biblie, ca şi „prezumția la fel de cum- 
plită” că o singură persoană este calificată să înlocuiască 
întreaga autoritate și tradiţie pe baza unei lecturi particu- 
lare doar a Bibliei, deşi în fapt nimeni nu putea citi Biblia 
ca şi cînd nu a mai fost citită de altcineva înainte. 
Exista și din partea ortodocșilor răsăriteni şi a romano- 
-catolicilor un efort de a elimina disjuncţiile false. Repre- 
zentanţi ai ortodoxiei răsăritene considerau aceste două 
poziţii faţă de relaţia dintre Scriptură și tradiție drept 
nişte produse ale Reformei, atît protestantă, cît şi romano- 
-catolică, la fel de raţionaliste și subiective, de vreme ce 
ambele păreau că trec cu vederea conţinutul profund scrip- 
tural al tradiţiei autentice, ca și necesitatea imperioasă a 
unei exegeze tradiționale legate de textul biblic. Un teolog 
romano-catolic insista că era nepotrivit să se pună între- 
barea -— care nu putea primi, prin urmare, decît răspun- 
suri eronate — dacă tradiţia ar trebui să fie într-un raport 
de coordonare cu Scriptura ori subordonată ei; aceasta 
presupunea că ele sînt distincte ca niște linii paralele, 
cînd de fapt istofia a demonstrat că în mod constant „s-au 
întrepătruns şi au trăit una înalta”. Creștinismul primar 
moştenise de la iudaism conceptul de tradiție „care se 
sprijină constant pe textul Torei” şi tradiţia creștină de la 
început fusese atașată aceluiaşi text, a cărui interpretare 
alegorică era atestată de tradiție. Dacă era adevărat în 
primul secol că scrierile apostolice aveau nevoie de o tra- 
diţie orală pentru a le valida veridicitatea istorică, părea 
să decurgă de aici că au continuat să aibă nevoie de această 
tradiție şi pentru a primi o interpretare adecvată. 
Apărătorii doctrinei infailibilităţii papale argumenta- 
seră îndelung în favoarea „doctrinei revelaţiei din două 
surse”, în care Scriptura și tradiţia orală trebuiau concepute 
ca fiind canale separate prin care revelaţia dată apostoli- 
lor a continuat să fie comunicată. Era posibil ca limbajul 
Conciliului de la Trident să fie înţeles ca susţinînd o ase- 
menea teorie, dacă formularea „Acest adevăr al evan- 
gheliei este conținut în cărţi scrise şi în tradiții nescrise” 
era considerată echivalentă celei a unui proiect de decret 
timpuriu (abandonat), „în parte (partim) în cărţi scrise, în 

parte (partim) în tradiţii nescrise” ; Conciliul de la Trident 
păstrase din acest proiect de decret declaraţia că atît 
Scriptura, cît și tradiţia trebuie tratate „cu un sentiment 
egal de pietate și respect (pari pietas affectu) ; această 
ultimă formulă continua să fie folosită în apărarea auto- 
rităţii tradiţiei. Conciliul Vatican I nu a mers totuși mai 
departe decît Conciliul de la Trident în această problemă, 
mulțumindu-se să reitereze decretul anterior, pe care l-a 
catalogat ca fiind „credinţa Bisericii universale declarată 
de Conciliul de la Trident”. De aceea, cei care se opuneau 
teoriei celor două surse nu erau nici condamnaţi, nici 
apăraţi de Conciliul Vatican ÎI, ce a amînat să se pronunţe 
în această problemă. 

Oricare vor fi fost presupoziţiile „respingerii dogmelor 
construite fără autoritatea Sfintei Scripturi ca fiind doar 
tradiții omenești”, cercetătorii teologiei istorice protestante 
puteau doar să confirme concluzia că în viaţa şi învățătura 
Bisericii primare cuvîntul rostit îl precedase pe cel scris. 
Nici apariţia cuvîntului scris în epistolele Noului Tes- 
tament și în Evanghelii și adunarea lor într-o colecţie de 
cărți sacre (numite, în cele din urmă, „Noul Testament”) 
alături de cărţile sacre moștenite din iudaism (numite, 
în cele din urmă, „Vechiul Testament”) nu au obturat nece- 
sitatea unei tradiţii orale, care a continuat să existe 
împreună cu Scriptura; astfel, cuvîntul lui Dumnezeu 
avea „o formă dublă, în care a putut acţiona în toate 
perioadele ulterioare ale istoriei Bisericii”. Erudiţii pro- 
testanţi au căutat să argumenteze că în primele cinci 
secole ale istoriei Bisericii oralitatea fusese subordonată 
scrierii şi că doar în timp cele două au fost puse pe același 
nivel ; apelul la o tradiţie „nescrisă” în lucrarea lui Vasile 
Despre Duhul Sfint pentru a demonstra dumnezeirea 
Duhului Sfînt era unul dintre primele exemple ale acestei 
schimbări. Toate acestea erau totuşi considerate ca fiind 
complet diferite de apelul romano-catolic la „tradiţiile 
omenești trecătoare” în locul cuvîntului inspirat al lui 
Dumnezeu din Scriptură. Unii protestanți afirmau că „bo- 
tezul prin stropire al copiilor este o tradiție omenească”, 
așa cum fusese botezul prozelit iudaic, în timp ce alții 
argumentau în favoarea lui ca fiind „presupus” pe baza 
unei „combinaţii de pasaje din Scriptură” fără referire la 
tradiţie ; cei mai mulţi l-ar fi considerat însă corect atunci 
cînd un critic francez romano-catolic a citat cunoscuta 
formulă a lui William Chillingworth: „Numai Biblia este 
religia protestanților”. 

Pentru că era perioada în care teologia istorică și-a intrat 
în drepturi, mai ales în rîndul protestanților, dar și printre 
romano-catolici și (mai ales către sfîrșitul perioadei) în 
rîndul învăţaţilor ortodocși răsăriteni, secolul al XIX-lea 
a pus în discuţie ideea de consens al tradiției creștine, în 
special al tradiţiei patristice, într-un mod nou. Părea re- 
marcabil faptul că apologeţii primelor trei secole, în apă- 
rarea mesajului creștin împotriva păgînilor și a iudeilor, 
„ignoraseră complet tradiţia vie în teoria lor și în critica 
revelaţiei”, pe care uneori păreau să o reducă la noţiuni 
raționale ca „Dumnezeu”, „creaţie” și „nemurire”. Un inte- 
res crescînd pentru semnificaţia istorică a gnosticismului 
în apariţia doctrinei ortodoxe catolice a condus la raționa- 
mentul potrivit căruia, de vreme ce şi catolicii, și gnosticii 
apelaseră la autoritatea Scripturii, autoritatea tradiţiei 
ca „principiu care se află deasupra Scripturii” a devenit o 
modalitate prin care ortodoxia catolică să învingă erezia 
gnostică. Irineu merita recunoștință pentru că a fost pri- 
mul care a „a surprins adevărata valoare a principiului 
catolic al tradiţiei şi i-a dezvoltat forța argumentativă”. 
Sprijinind autenticitatea cărţilor Noului Testament pe 
baza tradiţiei Bisericii universale, el ajutase în primul 
rînd la păstrarea Scripturii, pe care acum protestanții 
căutau să o disocieze de tradiţie; el a demonstrat teza sa 
referitoare la unitatea şi apostolicitatea Bisericii Catolice 
şi ale tradiţiei sale, cu referire la Biserica Romei, a cărei 
autoritate protestanții o negau ; teologii răsăriteni au tre- 
buit să explice în mod deosebit afirmaţiile lui despre pri- 
matul Romei. 

Irineu venise la început din Răsărit, probabil din Smirna, 
dar a devenit episcop de Lyon, în Apus, unde a continuat 
totuși să scrie în greacă ; el a unit tradiţiile din Răsărit și 
Apus. Atanasie, ca unul dintre puţinii Părinţi ai Bisericii 
de după Irineu ce au activatatît în Răsărit (la Alexandria, 
ca episcop), cît şi în Apus (la Roma, în exil), a fost o altă 
sursă importantă din care a derivat un consens patristic 
referitor la tradiția creștină. În tratatul său despre conci- 
liile Bisericii, a insistat asupra faptului că, atunci cînd 
Părinţii de la orice conciliu au vorbit, au „recurs la Părinţi”, 
aşa încît cei care „primiseră tradiţia de la ei” erau obligați 
să recunoască continuitatea acestor tradiții. Newman măr- 
turisește că a aflat de la Atanasie de un „sistem tradiţio- 
nal, primit de la Biserica din epoca primară”, anterior 
Crezului, care mai apoi a devenit treptat mai clar — de exem- 
plu, în Crezul de la Niceea şi în scrierile lui Atanasie —, pe 

măsură ce ameninţarea ereziei a făcut necesară clarifi- 
carea lui. El a mers mai departe în aceeași carte vorbind 
despre acest sistem ca despre „un sistem tradiţional de 
teologie, în concordanţă cu Scriptura, dar independent de 
ea, [o tradiţie care] existase în Biserică din epoca apos- 
tolică”. Mâhler, la rîndul său, l-a considerat pe Atanasie 
profund legat de Biserică, de comuniunea și tradiţia ei. 
Augustin, singurul Părinte al Bisericii a cărui auto- 
ritate era recunoscută de toţi în Apus, deşi nu întotdeauna 
şi în Răsărit, ocupa un loc special în discuţiile despre 
tradiție. Utilizarea de către protestanți a scrierilor sale în 
favoarea poziţiei Reformei cu privire la păcat și har a 
făcut necesar ca romano-catolicii să încerce să explice 
afirmaţiile în care Augustin părea că favorizează poziţii 


" expuse de reformaţi. În schimb, afirmaţiile sale bine cu- 


noscute despre faptul că nu crede în evanghelie decît 
îndemnat de autoritatea Bisericii Catolice au continuat 


'să fie folosite de romano-catolici ca dovadă a faptului că 


Hristos orînduise ca Biserica Catolică să fie interpretul cu 
autoritate al Scripturii și învăţătoare a adevărului. Argu- 
mentele sale împotriva maniheilor şi în favoarea autori- 
tăţii ortodoxiei catolice, dintre care acest citat! era partea 
cea mai cunoscută, puteau fi încă citate in extenso în 
sprijinul doctrinei catolice. Totuși, folosirea lui Augustin 
ca parte a tradiţiei trebuia armonizată cu ambivalența 
relației sale cu tradiţia. Aceasta necesita explicarea lim- 
bajului Părinților Bisericii primare referitor la păcatul 
originar în așa fel încît să se demonstreze că Augustin nu 
inovase în versiunea sa despre această doctrină, ci de fapt 
reflectase consensul tradiţiei creştine. Învăţaţi greco-orto- 
docși și romano-catolici recunoșteau că Părinții greci fuse- 
seră mai abstracţi și mai teoretici decît cei latini, dar, 
potrivit erudiţior romano-catolici, puteau fi armonizaţi cu 
Augustin chiar și în privinţa doctrinelor despre păcat și 
har, dacă erau citiți cum trebuie. 

Ultima dintre instanţele „tradiției unanime” enume- 
rate de Lamennais erau „liturghiile”. Colegul său de altă- 
dată, Montalembert, a elaborat această temă, descriind 
liturghia ca „acest depozit sacru al credinţei, al evlaviei și 
al sensibilităţii catolice” ; în practica liturgică a Bisericii 
se afla „doctrina formală a Bisericii, practica sa continuă 
de la o epocă la alta”. Pentru a fi considerată doctrină a 


1. Citatul legat de faptul că va crede în evanghelie numai mișcat 
de autoritatea Bisericii (n. trad.). 

Bisericii, o învăţătură nu trebuia afirmată teologic, într-un 
crez formal; putea fi şi mărturisită liturgic, „printr-un 
comportament care sugerează în mod necesar că susţii 
acea doctrină”. Totuși, în contrast cu această teză potrivit 
căreia „din primele timpuri” existase „un sistem definit” 
al credinţei și al cultului în Biserică se afla concluzia 
surprinzătoare a celei mai importante istorii a doctrinei 
scrise în această perioadă, conform căreia „natura extra- 
ordinară a creştinismului” se manifestase prin absenţa 
ritualului, așa încît „istoria dogmei din primele trei secole 
nu este reflectată în liturghie”. 

Cu toate acestea, într-o perioadă în care conţinutul doc- 
trinal al predicării căzuse în desuetudine, „marile adevă- 
ruri” ale mărturisirii creştine continuau să „ne fie impuse 
atenţiei în adevărata lor înfățișare și interrelaționare, de 
cîte ori participăm la slujbele Bisericii”: „liturghia şi 
ritualul public” și „formula scripturală sau mărturisirea 
de credinţă” se sprijineau reciproc. Așa cum arătase deja 
exemplul lui Bernard de Clairvaux, doctrina înălţării la 
ceruri a Mariei primise validarea din partea „tradiţiei 
ecleziale”, în primul rînd din partea tradiţiei liturgice și 
doar ulterior din partea tradiţiei doctrinale. În favoarea 
existenței doctrinei prezenţei reale — dar nu și a doctrinei 
transsubstanţierii — în primele secole ale Bisericii se putea 
argumenta doar pe baza anteriorităţii cronologice a litur- 
ghiei față de dogma formală. Raţionînd în sens invers, de 
la practica liturgică înspre doctrină, se putea aborda pro- 
blema medievală încă nesoluţionată a tăcerii Scripturii în 
privinţa instituirii de către Hristos a majorităţii celor 
şapte taine. 

Existenţa cîtorva excepţii istorice nu putea anula con- 
sensul „întregii tradiţii”. Totuși, dacă tradiţia referitoare 
la consensul tradiţiei creștine în toate formele ei trebuia 
să reziste analizării, în secolul al XIX-lea, a conștiinței 
istorice, simpla noţiune de consens unanim de-a lungul 
secolelor trebuia să se supună unei redefiniri a consensu- 
lui tradiţiei, în care dimensiunea sa temporală devenea o 
componentă decisivă. Ar fi trebuit să se recunoască faptul 
că, în ciuda limbajului său despre ceea ce s-a crezut peste 
tot întotdeauna de către toţi, „regula lui Vincențiu nu are 
un caracter matematic sau demonstrativ, ci unul moral” și 
istoric. Așa se face că în secolul al XIX-lea „o contribuţie 
decisivă la problema relației dintre magisteriu și istorie 
în tradiție” a venit sub forma „ideii de dezvoltare” a doc- 
trinei, care astfel „a devenit o dimensiune interioară celei 
a tradiţiei”. 

Dogma şi dezvoltarea sa 


Din cauza obișnuitei identificări a ortodoxiei cu adevărul 
„neschimbabi!”, nu era evident pentru toţi că noțiunea 
recentă de dezvoltare a doctrinei aducea o contribuţie 
pozitivă la conceptul de autoritate a „tradiției primare”. 
Acuzîndu-i pe Newman și pe alţi convertiți de la anglica- 
nism la romano-catolicism că „înlocuiesc tradiția cu dezvol- 
tarea”, Keble vedea în interesul față de dezvoltare dovada 
„dispreţului crescînd față de autoritatea Părinților şi înlo- 
cuirea lor cu Biserica din epocile de după ei”. Teoriile 
romano-catolice și protestante germane ale dezvoltării 
erau atacate de un teolog protestant american pentru că 
încurcă „doctrina modernă a dezvoltării” fie cu „doctrina 
papistașă a tradiţiei”, fie cu doctrinele filozofilor contem- 
porani despre timp şi istorie. Totuși, admitea, așa cum a 
făcut şi un istoric bisericesc ortodox grec, în discuţia sa pe 
tema „dezvoltării” („&vănruțic”), că „a existat într-un anu- 
mit sens o dezvoltare neîntreruptă a teologiei în Biserică”. 

Adevărata problemă nu era însă o simplă „dezvoltare a 
teologiei în Biserică”, ci „dezvoltarea doctrinei” şi „dezvol- 
tarea dogmei” și, odată cu aceasta, însuși statutul „teolo- 
giei dogmatice”. În vreme ce ortodoxia răsăriteană definea 
„adevărata credință” ca „a ţine și a mărturisi corect dog- 
mele adevărate”, exista o convingere larg răspîndită, chiar 
şi printre cei care se străduiau să păstreze cît mai mult 
posibil din elementul minunat și supranatural al evan- 
gheliei, că odată cu secolele al XVIII-lea și al XIX-lea 
„epoca dogmatică a creştinătăţii” — reprezentată de cato- 
licism în Răsărit şi Apus, dar și de protestantismul clasic — 
se apropiase de sfîrșit ; căci „am ajuns acum să învăţăm că 
creștinismul nu este dogmă, ci spirit”. Era pur și simplu 
imposibil pentru vreo dogmă să exprime în mod adecvat 
ce înţelegea evanghelia prin persoana și lucrarea lui Hristos, 
care nu erau „o teoremă sau o formă de gîndire, ci un pro- 
ces”, iar Noul Testament arătase că este diferit de teo- 
logiile sistematice ulterioare, prin refuzul de a „crea vreo 
formulă de trei-patru rînduri”, ce ar încerca să cuprindă 
procesul: „Cînd va înțelege dogmatismul limbajul sufe- 
rinței ?”, se punea întrebarea cu disperare. 

Deși critica istorică din secolul al XVIII-lea demon- 
strase că nici în Noul Testament, nici în uzul ulterior al 
Bisericii termenul dogmă nu putea fi considerat în mod 
neechivoc în sensul de mărturisire legiferată oficial şi cu 

putere de lege, tocmai acest sens al termenului a fost 
obiectul interesului teologic şi istoric în secolul al XIX-lea. 
Spre deosebire de Schleiermacher, al cărui „leagăn” fusese 
„evlavia”, şi nu „doctrina”, Newman admitea că, „de la 
15 ani, dogma a fost principiul fundamental al religiei 
mele: nu cunosc altă religie; nu pot admite ideea nici 
unui alt fel de religie”; el a declarat că nu fusese niciodată 
„tentat în mod serios să fie mai puţin zelos față de marile 
dogme ale credinţei”. El a susținut mai ales că aceasta nu 
este o sensibilitate personală, pentru că „oamenii doresc 
un sistem dogmatic” și-l găsiseră în creştinism „de la 
început pînă în zilele noastre”. Formulînd o dogmă, Bise- 
rica, „mai mult decît insistă, obligă”, aşa încît „credinţa în 
teologia dogmatică” devine al treilea subiect al credinţei, 
imediat după „credinţa în Dumnezeu” și „credinţa în Sfînta 
Treime” în lista sa de obligaţii ale credinţei şi consimţă- 
mîntului creștine. După cum a formulat într-o definiție 
rezumativă, „o dogmă este o propoziţie; ea reprezintă o 
noţiune sau un lucru; a crede în ea înseamnă a da consim- 
țămîntul minţii faţă. de aceasta, în funcţie de ce repre- 
zintă”. În consecinţă, „a da un consimțţămînt real faţă de 
ea e un act religios; a da un [consimţămînt] noţional este 
un act teologic” prin care „consimţămîntul rea!” al credin- 
ţei religioase a luat formă intelectuală. Termenul nu putea 
fi redus nici în limitele „raționamentului forma!” faţă de o 
chestiune de doctrină, pentru că era posibil să existe în 
tradiția patristică „o anumită interpretare a unui text 
doctrina!” ce era „atît de continuă și universală”, încît putea 
fi socotită ca avînd „virtual şi practic” statut dogmatic. 
În lucrarea recunoscută de succesori ca fiind „prima 
prezentare completă a disciplinei noastre” din istoria dog- 
mei, William Minscher a început prin citarea unor dis- 
tincţii, precum cea a lui Chiril al Ierusalimului, între 
„dogsmă” („56ypuara”) și „practici” („npă'te.c”), sau a lui Vasile 
al Cezareei, între „dogmă” („56ypua”) şi „propovăduire” 
(„xTipvyjuo”), pentru a defini „dogma” ca „același lucru cu 
învăţătura de credinţă”, iar „dogmele Bisericii” drept „cele 
ce sînt recunoscute de întreaga comunitate creștină ca 
normative” ; distincțiile lui Chiril şi Vasile s-au dovedit a 
fi utile şi pentru alte definiţii. Cel mai influent dintre 
aceşti succesori ai lui Miinscher în materie de disciplină 
şi-a început propria istorie a dogmei cu o definiţie asemă- 
nătoare : „Dogmele Bisericii sînt doctrinele creştine ale 
credinţei, formulate în concepte și expuse pentru o analiză 
ştiințifico-apologetică, ce cuprind cunoașterea lui Dumnezeu 

şi a lumii și prezintă conţinutul obiectiv al religiei” ; ime- 
diat a afirmat însă că „au în Bisericile creştine statutul de 
adevăruri conţinute în Sfintele Scripturi (sau poate chiar 
şi în tradiţie), care cuprind depozitul de credinţă, accep- 
tarea lor fiind o precondiţie a obţinerii mîntuirii promise 
de religie”. 

O definiţie atît de juridică a „dogmei” ca doctrină legife- 
rată a Bisericii (sau a Bisericilor) presupunea că alături 
de învăţăturile care primiseră statutul de dogme existau 
şi alte învățături ce nu fuseseră (sau nu fuseseră încă) 
incluse în corpul legislativ oficial al Bisericii şi statului, 
care să le dea o astfel de însemnătate. Cînd dogma oficială 
a Bisericii vechi a fost analizată din perspectiva ulterioară 
a Evului Mediu occidental și în special a Reformei, o astfel 
de învăţătură a ieșit în evidenţă. „Doctrina mîntuirii şi a 
împăcării nu face obiectul preocupării Bisericii vechi care 
a dus la formarea dogmei... Totuși, acest lucru nu trebuie 
înţeles ca și cînd subiectul însuși ar fi fost absent din 
credinţa Bisericii.” Mai curînd, doctrina răscumpărării 
prin lucrarea lui Hristos era considerată, mai explicit 
chiar decît doctrina întrupării şi a persoanei lui Hristos, o 
doctrină liturgică foarte evidentă, aparținînd mai curînd 
„regulii credinţei” formulate în ritual decît „regulii cre- 
dinței” formulate în teologia dogmatică. Deși era adevărat 
în cazul tuturor dogmelor și crezurilor că „au un loc în 
ritual, sînt acte devoţionale, fiind în natura lor rugă- 
ciuni adresate lui Dumnezeu”, cele cîteva metafore funda- 
mentale folosite pentru doctrina împăcării — printre care, 
„jertfă”, „satisfacţie” şi „îndumnezeire” — aveau accente 
cultice. Aceasta nu le apărase însă de atacuri într-o peri- 
oadă în care și dogma, și cultul erau supuse unei analize 
critice. 

Datorită unei astfel de analize, era probabil corectă 
sugestia că „nu există problemă mai delicată sau mai 
dificilă, nici mai importantă ori mai urgentă în acest mo- 
ment decît felul în care ar. trebui ca Biserica creștină, 
în curăţia ei, să trateze schisma, secta, erezia sau gre- 
şeala”. Foarte mulți recunoșteau că termenul grecesc ere- 
zie („olpeoig”) însemnase pur și simplu „alegere”, fie ea 
bună sau rea, și că la început „în aplicarea ei scripturală... 
nu se referea niciodată la doctrină, la vreo teză doctrinală 
sau la credinţă”; duşmanii numiseră Biserica primară 
„eresul (a(peo.g) nazarinenilor”. Ketzer, cuvîntul german 
care înseamnă „eretic”, provenea de la numele dualiștilor 
medievali numiţi „catari”. Chestiunea procedurii doctrinale 

prin care o Biserică divizată trebuie și poate să trateze o 
erezie care a apărut în mileniul ce a urmat celor şapte 
concilii ecumenice crea probleme speciale ortodoxiei răsă- 
ritene, din cauza definiţiei sale specifice date autorităţii ; 
aceasta nu împiedica însă alcătuirea listelor punctuale 
ale celor condamnaţi de concilii şi apoi condamnarea di- 
verselor învățături moderne cum ar fi doctrina despre 
îngeri. Și în Occident exista o modalitate de a rezolva 
provocarea ereziei fără a atrage acuzaţia de lipsă a iubirii. 
Această acuzaţie fusese adusă în legătură cu vechi ere- 
ziologi cum ar fi Epifanie, chiar de cei care se ocupau de 
ereziile moderne. Tot de la vechii ereziologi provenea ob- 
servaţia standard, bazată pe declaraţia noutestamentară : 
„Căci trebuie să fie între voi şi eresuri” (oportet haereses 
esse), că ereticii au contribuit la dezvoltarea ortodoxiei, 
forţînd o clarificare a învăţăturii Bisericii. Căci în multe 
privinţe „dazavuarea greșelii” a fost mai productivă decît 
„impunerea adevărului”. 

Atît impunerea adevărului, cît şi dezavuarea greșelii 
fuseseră exprimate mai ales prin crezuri și mărturisiri. 
Dimpotrivă, opoziţia faţă de dogmă a luat forma rezis- 
tenţei faţă de autoritatea unor astfel de proclamațţii ale 
credinţei şi învăţăturii. Proclamații ale credinţei precum 
Crezul apostolic şi Crezul de la Niceea erau considerate 
„impuneri religioase aplicate pe fondul credulităţii unor 
epoci mai puţin favorizate decît cea actuală”, de vreme ce 
depășeau „singura mărturisire apostolică şi divină a cre- 
dinţei” care s-a bucurat de aprobare scripturală, mărtu- 
risirea lui Petru către Hristos ; de aceea, ele erau „și cauza, 
şi efectul diviziunilor și' cauzele perpetue ale schismelor”. 
Apărătorii crezului, în schimb, vedeau în aceasta un „oma- 
giu adus Bibliei, nu o ofensă la adresa ei”. „Credinţa” 
care, potrivit Noului Testament, „a biruit lumea” era Cre- 
zul de la Niceea, „mărturisirea completă a Bisericii”, care, 
alături de Cele Zece Porunci, era conţinutul esenţial al 
creştinătăţii. Chiar și Crezul atanasian putea fi apărat 
dacă, așa cum a făcut în tinerețe Newman, „se aduceau o 
serie de texte în sprijinul fiecărui pasaj din Crez”. În plus, 
metoda corectă de a interpreta un crez era a-l percepe „ca 
exprimînd spiritul Bisericii primare” conţinut în scrierile 
Părinților Bisericii. Lunga experienţă a istoriei Bisericii 
arătase că „simpla adeziune la Sfinta Scriptură”, fără nici 
un crez, era „absolut inutilă” şi că, de aceea, un fel de 
declarare a credinţei era „absolut necesară... pentru binele 
Bisericii”, după cum o demonstrau mărturisirile hristo- 
logice ale primelor concilii. 

Un critic ce a fondat o confesiune religioasă bazată pe 
respingerea tuturor crezurilor era uneori de acord să admită 
că „un simbol de credință grecesc [cum ar fi Crezul aposto- 
lic] cuprindea oarecare adevăr şi filozofie”, pentru că era 
o „colecţie de adevăruri creștine, un rezumat, o sinopsă a 
realităţilor celor mai importante”. „Crezurile romane” nu 
meritau o astfel de concesie. Prin „crezuri romane” el 
înţelegea nu doar Decretele și Canoanele Conciliului de la 
Trident, ci şi Confesiunea de la Augsburg și Confesiunea 
de credință de la Westminster, dar şi (cu toate că nu a 
inclus-o aici) Cele 39 de articole ale Bisericii Angliei ; aces- 
tea nu erau „descrieri ale adevărurilor sau realităţilor 
vechi şi înregistrări ale opiniilor și afirmațiilor moderne 
referitoare la ele”. Nu erau, bineînţeles, uniforme în con- 
ţinutul lor doctrinal sau în statutul de norme ale doctrinei 
creștine în comunităţile lor. Astfel, un teolog luteran co 
sidera îndreptăţit să ceară pentru Confesiunea de 
Augsburg, din 1530, titlul de „cel mai vechi crez specifi = 
aflat acum în uzul tuturor grupărilor mari ale creștinătă-o 
ţii” (Decretele şi Canoanele Conciliului de la Trident fiin 
promulgate abia în 1563), dar şi ca să identifice Carte 
concordiei luterană drept „cea mai explicită mărturisire! 
făcută vreodată în lumea creștină” şi Cele 39 de articole 
anglicane drept „cel mai puţin explicite dintre toate decl L za) 
rațiile oficiale ale Bisericilor Reformei”. Atunci cînd alt O 
luteran din secolul al XIX-lea a vorbit, citînd Confesiunea E 
de la Augsburg ca autoritativă în doctrina sa despre per- 
soana lui Hristos, despre „mărturisirea credinţei creştine”, 
se referea în primul rînd la Crezul apostolic. 

Unul dintre motivele existenţei diferenţelor dintre lute- 
ranism şi anglicanism în privința gradului de „aderență 
scrupuloasă” la mărturisirile lor — şi aceasta în ciuda 
eforturilor criticilor moderni ai confesiunilor luterane de 
a trasa o linie de demarcaţie între Luther și Confesiunea 
de la Augsburg — era faptul că Luther era autorul cîtorva 
dintre declaraţiile cu valoare de crez din Cartea Concordiei, 
pentru care nu exista echivalent în confesiunile reformate, 
inclusiv în Cele 39 de articole. Prelaţii ortodocși răsări- 
teni și romano-catolici au considerat de la sine înţeles 
faptul că profesorii de la academiile teologice ale Bisericii 
trebuie să predea doar doctrinele Bisericii, care aveau 
propria validitate separat de construcțiile speculative 
ale intelectualilor ; profesorii universitari de teologie pro- 
testantă considerau incredibil faptul că unii clerici con- 
fesionaliști ar putea avea curajul să „lege clerul, doctorii 

şi profesorii de teologie prin jurămînt să predea fidel 
mărturisirea lor publică”. Pentru acești confesionaliști 
cuvintele din deschiderea textului latin al Confesiunii de 
la Augsburg : „Bisericile noastre învaţă în unanimitate” 
însemnau că „nu doar marii prinți sau marii teologi”, ci 
„Bisericile învaţă aceste doctrine” ; pentru că „opiniile par- 
ticulare ale celor mai mari oameni nu au în acest caz nici 
o valoare”. Extrapolînd definiţia funcţiei mărturisirilor și 
declaraţiilor doctrinei publice a Bisericilor în numele cărora 
vorbea, studiul „simbolicii comparate”, ca ramură distinctă 
a teologiei, recomanda ca interpretarea a ceea ce fiecare 
Biserică particulară învaţă ca doctrină sau dogmă să se 
bazeze pe mărturisirile sale de credinţă (dacă are vreuna). 
Indiferent dacă meritau sau nu să fie catalogate drept 
„cel mai puţin explicită dintre declaraţiile oficiale ale 
Reformei”, Cele 39 de articole au intrat în centrul atenţiei 
în controversa din secolul al XIX-lea. F.D. Maurice a apă- 
rat aprobarea lor pe baza faptului că nu concurează Biblia, 
pentru că Biblia și crezul erau complet diferite ca gen. 
Credinţa larg răspîndită că Biblia este alcătuită din 
„articole cu scop precis” era o „insultă cumplită la adresa 
cuvîntului divin”. Cele 39 de articole descriau atunci 
„condiţii ale gîndirii” şi nu impuneau un jug gîndirii și 
erudiţiei. Cel mai provocator — şi, în această privinţă, 
ultimul — dintre Tratatele potrivite vremurilor, prin care 
Mișcarea de la Oxford din Biserica Angliei a dat semnalul 
unei reînnoiri catolice în cadrul anglicanismului, a fost 
Tratatul 90, ce avea titlul aparent inofensiv Observaţii 
pe marginea anumitor pasaje din Cele 39 de articole, 
publicat în 1841 de John Henry Newman. Citînd cea mai 
autoritativă dintre expunerile. din Cele 39 de articole, 
cea a lui Gilbert Burnet, Newman afirma că, în ciuda 
caracterului lor foarte polemic, „Articolele nu sînt scrise 
împotriva crezului Bisericii Romane, ci a greșelilor care 
există acum în interiorul ei, indiferent dacă au pătruns 
în sistem sau nu”. Deși constituiau „produsul unei epoci 
necatolice”, nu erau, „ca să nu spunem mai mult, neca- 
tolice”; de aceea, era „o datorie pe.care o avem și faţă de 
Biserica Catolică, și faţă de noi înșine” să se înţeleagă 
mărturisirile „în cel mai catolic sens în care ele permit”. 
Astfel, deşi articolul al 25-lea declarase clar : „Există două 
taine instituite de Hristos Domnul în Evanghelie, botezul 
şi Cina Domnului”, părea posibil să se afirme că și cele- 
lalte cinci taine ale Bisericii Catolice „pot fi taine”, deşi 
nu taine „instituite de Dumnezeu sau Hristos”. i 

Această abordare a documentelor confesionale din tre- 
cutul creştin a ridicat cu deosebită vigoare problema 
schimbării, adică a dezvoltării doctrinei. Răspunzînd acu- 
zației că „am schimbat și am desfigurat foarte mult cre- 
dinţa noastră” şi făcîndu-se ecoul unor discuţii anterioare 
despre crezurile „noi”, abordările reprezentative au insis- 
tat asupra faptului că „schimbarea, dacă poate fi numită 
cu adevărat schimbare, este doar accidentală, nu esen- 
țială” ; fiindcă definițiile dogmatice „noi” nu erau altceva 
decît „explicaţii noi ale articolelor de credinţă care fuseseră 
la început transmise prin tradiţie (zraditi) de la Duhul Sfînt 
la apostoli şi de la apostoli către primii credincioși ai 
Bisericii”. Paradigma acestor „dezvoltări” era revelaţia 
progresivă de la Vechiul către Noul Testament și apoi în 
interiorul Noului Testament însuşi, de la concepţiile naive 
atribuite ucenicilor în Evanghelii la formulările din cartea 
Faptele Apostolilor și din Epistole, ce erau inspirate de 
prezenţa Duhului Sfînt în comunitatea apostolică. 

Compararea primelor epistole pauline cu cele de după 
ele, a epistolelor lui Ioan cu Evanghelia sa de la sfîrşitul 
vieţii îi arătase deja lui Zinzerdorf „cum pînă şi credința 
apostolilor evoluase”. Această impresie l-a învăţat „să 
citească Biblia în funcţie de epocile ei, tiparele existente 
în decursul timpului și stadiile prin care a trecut predi- 
carea evangheliei de la o epocă la alta”. Mulțumită acestei 
evoluţii, criza cu care s-a confruntat primul conciliu apos- 
tolic, ce ar fi putut conduce la o schismă în Biserica pri- 
mară, nu a ajuns pînă aici, producînd în schimb o Biserică 
într-adevăr catolică, alcătuită și din iudei, şi din cei dintre 
neamuri. O asemenea înţelegere profundă a ceea ce însemna 
evanghelia nu s-a produs în Biserică dintr-odată, ci „doar 
în etape graduale gîndirea creștină a cîștigat îndemînarea 
practică față de moștenirea ei spirituală”. Acomodarea cu 
actualitatea istorică a acestor „etape graduale” și, prin 
urmare, cu relaţia dintre adevărul-considerat neschimbat 
al mesajului creştin într-o etapă şi apoi în alta impunea o 
reconsiderare din temelii a semnificației teologice a „dez- 
voltării universal-istorice”, care era „ideea de bază a civili- 
zaţiei noastre”. 

Deși teologul romano-catolic Johann Sebastian Drey 
de la Tiibingen a fost probabil primul care a recunoscut 
această necesitate, reconsiderarea poate fi cel mai corect 
urmărită în însăși dezvoltarea „dezvoltării” gîndirii celui 
mai cunoscut exponent al său, John Henry Newman. Cu 
prilejul Tratatului 90, publicat la începutul anului 1841, 

Newman mai vorbea despre „o schimbare în învățătura 
teologică” ca implicînd „fie comiterea, fie mărturisirea 
păcatului”, de vreme ce era vorba „fie despre mărturisirea, 
fie despre renunţarea la doctrina greșită” ; astfel, „dacă 
nu reușește să demonstreze realitatea vinii din trecut, 
acest lucru implică ipso facto [vinovăția] actuală”. Între 
timp examinase totuși rolul tradiţiei în controversele dintre 
arianism și ortodoxia de la Niceea, adoptată de Atanasie, şi 
începuse să înţeleagă că în anumite puncte controversate 
arienii păreau să aibă argumentul vechimii de partea lor; 
aplicarea canonului vincenţian nu ar fi condus în mod auto- 
mat la ortodoxia Conciliului de la Niceea. Pe la începutul 
anului 1843, într-o predică la textul „lar Maria păstra toate 
aceste cuvinte, punîndu-le în inima sa”, era pregătit să 
anunţe ceea ce avea să numească în titlul versiunii publi- 
cate a predicii „teoria dezvoltărilor doctrinei religioase”. 
Iar în 1845, a publicat prima ediţie (revăzută în 1878) a 
„prototipului ideii de dezvoltare a dogmelor creștine”, Eseu 
despre dezvoltarea doctrinei creştine, care „constituie cea 
mai importantă lucrare a renumitului teolog al Angliei, 
cea mai mare personalitate — în afară de Leon al XIII-lea — 
a catolicismului din ultimul secol [al XIX-lea)”. În acelaşi 
an, Philip Schaff a publicat un eseu prezentat ca lectură 
inaugurală în germană cu un an mai înainte, cu titlul 
Principiul protestantismului în relaţie cu actuala stare a 
Bisericii şi dedicat principiului „dezvoltării” ; colegul său 
John Williamson Nevin îl tradusese în engleză şi făcuse o 
introducere ce era ea însăși o continuare a expunerii sem- 
nificaţiei „dezvoltării”. 

Deşi aceste patru principii ale dezvoltării doctrinei au 
produs concluzii ecleziologice diametral opuse — Drey şi 
Newman descoperind în el imperativul acceptării romano- 
-catolicismului, Schaff şi Nevin folosindu-l pentru a justi- 
fica un „catolicism protestant” în moștenirea Reformei ca 
„proces istoric adevărat” —, ele aveau baze comune consi- 
derabile. Drey vedea „legea temporalului”, care aparţinea 
şi ea revelaţiei istorice, în „procesul devenirii, prin inter- 
mediul dezvăluirii sale progresive în timp și al desfacerii 
embrionului care fusese ascuns”. Aplicînd acest principiu 
în special la dezvoltarea doctrinei creştine, Schaff a men- 
ţionat „doctrina Treimii de dinainte de Atanasie” ca exem- 
plu istoric particular al regulii generale conform căreia 
„este imposibil ca Biserica să aibă un adevăr şi să trăiască 
în conformitate cu el, înainte ca acesta să fi fost discernut 
de conștiința sa”. Pentru Nevin, caracterul „organic” al 

creștinismului implica „în natura acestui caz dezvoltare, 
evoluţie, progres”. Pe linia acestei „istorii interioare” a 
creştinismului, „toate doctrinele sale importante au o isto- 
rie și nu pot fi înţelese... separat de istoria lor”; totuși, 
„ideea unei asemenea dezvoltări” implica „exact contra- 
riul” sugestiei că existaseră „schimbări în natura creşti- 
nismului însuși”. 

Pornind de la premisa că „datorită naturii neamului 
omenesc timpul este necesar pentru înţelegerea completă 
şi desăvîrşirea marilor idei”, Newman a argumentat că 
„adevărurile cele mai înalte şi mai minunate, deși comuni- 
cate lumii o dată pentru totdeauna de învățători inspirați, 
nu puteau fi înțelese dintr-odată de cei ce le primeau”, ci 
„necesitaseră un timp mai îndelungat și o reflecţie mai 
profundă pentru înţelegerea lor completă”; acestei obser- 
vaţii i-a dat denumirea „teorie a dezvoltării doctrinei”. El 
afirma că este capabil să discearnă această regulă a „dez- 
voltării” operînd în întreaga istorie a gîndirii omeneşti și, 
în acest sens, să considere dezvoltarea doctrinei creștine 
o ilustrare specifică a unui tipar general. În legătură cu 
viziunile anterioare despre schimbare, inclusiv ale sale, 
cea mai revoluţionară implicaţie a teoriei sale era totuși 
că doctrina creștină ortodoxă nu face excepţie de la regula 
generală a dezvoltării, ci este cel mai profund și mai stră- 
lucitor exemplu al ei. Deşi nu era nici primul, nici singurul 
care credea sau afirma aceasta, Newman a fost identificat 
cu teoria și pentru aceasta, ca şi pentru alte intuiţii ale sale 
legate de natura credinţei și doctrinei catolice, a fost în ace- 
lași timp o enigmă pentru perioada Conciliului Vatican I 
şi o „cinste eternă pentru Biserica Catolică”. 

O caracteristică distinctivă a prezentării de către 
Newman a dezvoltării a fost preocuparea lui faţă de aspec- 
tele normative ale problemei chiar mai mult decît faţă de 
cele descriptive. Aceasta l-a singularizat printre istoricii 
dogmei ce îi erau contemporani, în special cei protestanți 
germani, care, deşi acordau oarecare atenţie aspectului 
normativ — pe lîngă o mare consideraţie implicită —, pre- 
tindeau că se ocupă în primul rînd de sarcina descriptivă. 
În gîndirea scolastică medievală, contradicţiile evidente 
din tradiția dogmatică impuseseră deja clarificări, ce luau 
de obicei forma unei juxtapuneri dialectice, dar implicau, 
deși în subsidiar, luarea în considerare a relaţiilor isto- 
rice dintre diferitele aspecte ale tradiției. Istoriografia 
iluministă dăduse un caracter central acestor relaţii, fondînd 
astfel istoria dogmei ca disciplină teologică şi academică. 

Tendinţa irezistibilă a credinţei Bisericii de a lua forma 
dogmei a făcut ca nevoia de înţelegere istorică a dogmei 
să fie la fel de irezistibilă. Aceasta putea conduce la un 
istoricism relativist care să definească orice dogmă sau 
sistem dogmatic ca o oprire temporară a curgerii neînce- 
tate a istoriei dogmei, care urma să fie luată în curînd de 
curent din nou. 

Recunoscînd că în majoritatea domeniilor vieţii cele 
mai profunde minţi „nu pot avea, nici nu au nevoie de 
certitudini și nici nu le caută”, Newman s-a străduit nu 
doar să identifice, ca istoric, tiparele dezvoltării, ci şi, ca 
teolog, să definească „anumite caracteristici ale dezvol- 
tărilor corecte, pe care numai acestea le au şi a căror 
prezenţă serveşte ca test pentru a le deosebi de distor- 
sionări”. Cele şapte elemente ale dezvoltării autentice 
erau, conform formulării sale finale: păstrarea tipului, 
continuitatea principiilor, puterea de asimilare, înlăn- 
țuirea logică, anticiparea viitorului dezvoltării, acțiunea 
conservatoare asupra trecutului și vigoarea cronică. Așa 
cum recunoșteau și Newman, şi contemporanii lui, „păs- 
trarea” şi „continuitatea” erau fundamentale pentru toate 
celelalte. Revizuirea abordării doctrinei treimice de către 
Părinţii Bisericii din primele trei secole putea conduce la 
concluzii echivoce, din care nu era clar dacă declaraţia că 
totuși „credinţa Bisericii rămîne constantă chiar dacă are 
loc o dezvoltare” exprima un raţionament istoric sau un 
principiu dogmatic — ori ambele. 

Căci, dacă existaseră „o dezvoltare şi o ordonare” ale 
Bisericii de-a lungul „multelor vremuri” din istoria sa, ce 
a mai rămas totuși ? În ce sens se cuvenea să se spună că 
Dumnezeu nu numai că „dezvoltă” Biserica, ci în același 
timp o şi „păstrează așa cum e”? Metaforele organice 
păreau pentru mulţi o modalitate folositoare de a răspunde 
la această întrebare : continuitatea nu era „monotonia unei 
pietre, ci mai curînd identitatea vie a omului”. Metafora 
biblică necorespunzătoare a „pietrei” putea fi înlocuită cu 
alta, organică şi în același timp biblică, a „pomului” ca 
mod de a vorbi despre istoria Bisericii. Unii erau gata să 
argumenteze că, printre aceşti termeni specifici ai Bisericii, 
sintagma Trupul lui Hristos era înţeleasă „nu în sensul 
metaforic, ci ca formulare metafizică”, deoarece — ori- 
cît de mult pare a fi o erezie în ambele cazuri să spunem 
aceasta - Biserica, asemenea lui Hristos însuși, „sporea 
cu înţelepciunea”. Totuși, metafora organică folosită pentru 
dezvoltare părea că are ca revers inevitabil recunoașterea 

faptului că crezurile nu numai că se pot naşte, ci şi mor, 
iar aceste credinţe atît de apreciate este posibil să devină 
periferice sau lipsite de importanţă, chiar dacă din obiș- 
nuință continuă să fie apărate ca articole de credinţă. 
„Conceptele de identitate şi continuitate reprezentau o 
modalitate de a proteja ideea de dezvoltare a doctrinei 
împotriva acuzaţiei de inovaţie. Pentru că „vînzarea unor 
iluzii” fusese considerată, încă din primele secole ale Bise- 
ricii, un semn al ereziei, această descoperire recentă a 
dezvoltării trebuia să se confrunte cu problema dacă o dez- 
voltare doctrinală putea fi definită drept „creștere pozitivă 
substanțială” a doctrinei, fie „prin extindere dinspre inte- 
rior”, fie „prin adăugarea din exterior de materie intelec- 
tuală nouă”, sau nu era decît procesul de explicare a ceea 
ce era implicit, „o explicare a unei idei sau credinţe deja 
existente, care se presupune că oferă acestei credinţe o pre- 
cizie şi o exactitate mai mari în mintea noastră sau a altora, 
dar neadăugînd absolut nimic sferei sale reale”. Această 


- manieră de a pune problema făcea evident faptul că, pe 


lîngă toate celelalte obiecţii care se ridicau acum împo- 
triva ei, dogma niceeană a Treimii, cu desemnarea Fiului 
lui Dumnezeu ca „homoousios Tatălui”, era cel mai impor- 
tant exemplu, cel puţin în istoria ortodoxă, de „dezvoltare 
a doctrinei” și probabil și a inovației doctrinale. Pentru 
teologia protestantă, era cea mai evidentă ilustrare a ten- 
siunii, moștenită de la reformatori și de la confesiunile 
Reformei, dintre principiul teoretic al autorităţii Scrip- 
turii asupra tradiţiei și practica de a cere acceptarea unei 
dogme care nu este atestată în cuvîntul Scripturii, ci pri- 
mită printradiţia Bisericii. Criticii romano-catolici îi carac- 
terizau deci pe unitarieni ca fiind „cei mai consecvenţi în 
aplicarea principiilor teologiei protestante” împotriva ideii 
că dogmele Bisericii vechi sînt infailibile. 

Celălalt aspect al acestei probleme în teologia protes- 
tantă era doctrina îndreptăţirii prin credinţă. In învă- 
țătura Reformei aceasta nu era doar o doctrină printre 
multe altele, ci cheia tuturor doctrinelor şi, prin urmare, 
punctul central în transformarea totală a teologiei rea- 
lizată de reformatori. Și totuși, după cum fuseseră obligaţi 
să recunoască apărătorii săi în timpul Reformei, găsirea 
unei confirmări patristice a acestei doctrine era dificilă 
sau chiar imposibilă, chiar și în scrierile lui Augustin, care 
se pare că putea fi citat în sprijinul altor poziţii ale Refor- 
mei cu privire la taine, har sau predestinare. Insistînd 
asupra recunoașterii acestui fapt, criticii romano-catolici 

ai protestantismului din secolul al XIX-lea au scos în evi- 
denţă faptul că nici măcar un conciliu nu putea fi invocat 
în sprijinul definiţiei îndreptățirii — susținută de Luther 
şi adepții săi, ca și de Calvin, împotriva doctrinelor lui 
Andreas Osiander -— a-i acorda celui păcătos dreptatea 
obținută prin ascultarea lui Hristos. Admiterea unor ast- 
fel de discontinuități cu tradiţia, spuneau ei, scot această 
doctrină din tiparul dezvoltării autentice. 

În secolele al XIX-lea şi XX, cea mai flagrantă „vînzare 
de iluzii” li se părea totuși criticilor protestanți și orto- 
docși răsăriteni că se petrece în interiorul romano-cato- 
licismului însuși, bastionul tradiţionalismului, cel puţin 
în Apus, prin promulgarea de către papa Pius al IX-lea, în 
1854, a dogmei „noi” a imaculatei concepții a Mariei și 
apoi de către papa Pius al XII-lea, în 1950, a ridicării ei cu 
trupul la ceruri. Istoria anterioară a imaculatei concep- 
ţii făcuse dogmatizarea ei, în cele din urmă, inteligibilă, 
poate chiar inevitabilă, în special prin adăugarea teoriei 
suveranităţii papale, în virtutea căreia papa avea chiar 
puterea de a crea dogme „noi”. Cît despre presupusa „co- 
respondenţă”, susținută de apărătorii dogmei papale, 
dintre dogma imaculatei concepţii și consubstanţialitatea 
niceeană, cele două trebuiau, potrivit criticilor dogmei 
mariane, să fie considerate complet diferite. Nu doar ima- 
culata concepţie era o învățătură acceptată numai de o 
parte a creștinătății divizate, în timp ce homoousios era 
un subiect al consensului ecumenic, ci homoousios era un 
mod de afirmare a „unui adevăr considerat a fi de o impor- 
tanţă vitală şi primordială de la început”. Astfel, Părinţii 
Conciliului de la Niceea „explicau un adevăr vechi, nu 
revelau adevăruri necunoscute pînă atunci”, în timp ce, 
dimpotrivă, imaculata concepţie era o adăugare nejusti- 
ficată la crez. În explicaţia „anticipării viitorului ei” ca un 
criteriu al dezvoltării corecte a doctrinei, Newman recu- 
noștea de bunăvoie că „prerogativele speciale” atribuite 
Mariei, inclusiv imaculata ei concepție, „nu au fost com- 
plet recunoscute în ritualul catolic decît foarte tîrziu”, dar 
a insistat că „nu erau ceva nou în Biserică sau străin 
învăţătorilor săi din vechime”. De aceea, ele „se dezvol- 
taseră”, în sensul dat de el cuvîntului. 

După cum demonstrau reacţiile sale la proclamarea 
imaculatei concepţii din 1854, ortodoxia răsăriteană, defi- 
nindu-şi esenţa ca „autenticitate în libertate”, inclu- 
siv libertatea de a depăși regulile și practicile epocii 
apostolice, avea o poziție deosebită în privinţa întregii 

problematici a dezvoltării doctrinei. Spre deosebire de 
protestantism, nu a reacţionat negativ la poziţia înaltă 


acordată Fecioarei de către dogmă; ea fusese cinstită ca 


„preasfînta (navdy.o) Născătoare de Dumnezeu şi pururea 
fecioară Maria” mai consecvent şi de mai mult timp în 
Răsărit decît în Apus și încă era salutată aici ca „slăvită și 
prea binecuvîntată”. Neaderînd atît de neechivoc la doc- 
trina augustiniană distinctă a păcatului originar, Răsă- 
ritul nu avea aceeași obligaţie de a demonstra de ce Maria 
este o „excepţie” de la această regulă universală. Mai 
presus de toate, a obiectat faţă de imaculata concepţie pe 
baza faptului că ea nu se regăsea în tradiţie, ci se dezvol- 
tase mai tîrziu, ca şi termenul occidental Filiogue, pe care 
teologii romano-catolici continuau să-l aprecieze pentru 
profunzimea sa. 

În mod ironic, unul dintre cele mai impresionante ca- 
zuri de dezvoltare a doctrinei în toată istoria bisericească 
fusese apărarea bizantină a icoanelor ca răspuns la atacurile 
iconoclasmului. Teologii din Grecia și din Rusia au conti- 
nuat să repete această apologie, iar erudiţii occidentali să 
reflecte argumentarea ei, explicînd că, întrucît convertiţii 
din primele secole ale Bisericii proveniseră fie din iudaism 
(care interzice reprezentările), fie din păgînism (care face 
din imagini idoli), ar fi fost imprudent pentru Biserică să 
facă icoane care să fie cinstite de credincioși. Trebuia să 
se aștepte, pentru aceasta, dezvoltarea ulterioară a cultu- 
lui creştin, ca şi o dezvoltare mai profundă a dogmei creş- 
tine a întrupării, care să ofere justificarea doctrinală a 
cultului icoanelor. În schimb, un studiu grecesc al lui loan 
Damaschinul, de la sfîrşitul acestei perioade, fusese obli- 
gat să ia în calcul în ce sens, dacă a fost în vreunul, fusese 
el responsabil de o „inovaţie”. 

Analizarea diferitelor doctrine şi a diverselor forme pe 
care le luaseră pe parcursul dezvoltării lor a condus la dis- 
cutarea problemei modului de împărţire a istoriei creștine 
în perioade. Un exemplu extrem era o periodizare lute- 
rană germană a istoriei doctrinei răscumpărării, publi- 
cată în 1838, care marca trei etape principale : de la Noul 
Testament la Reformă (1 500 de ani), de la Reformă pînă 
la începutul secolului al XIX-lea (trei secole) și de la începu- 
tul secolului al XIX-lea pînă în prezent (trei decenii). 
Exista un sentiment generalizat că „fiecare perioadă a 
Bisericii şi a teologiei are de rezolvat problemele ei și 
fiecare doctrină... are epoca sa clasică în care ajunge mai 
întîi să fie înţeleasă pe deplin și apropriată de conștiința 

lumii creştine” : în primele trei secole, Treimea; în epoca 
lui Augustin, harul și păcatul ; în Evul Mediu, tainele ; în 
timpul Reformei, „expunerea completă a soteriologiei, ca 
fiind sensul subiectiv al lucrării de mîntuire” ; în perioada 
ortodoxiei protestante, inspiraţia Scripturii. lar acum, 
venise rîndul ecleziologiei, care fusese mult timp mărul 
discordiei. Diferiţi teologi protestanți credeau „că peri- 
oada dezvoltării dogmatice care începe acum, în vremurile 
noastre, va avea rolul său special în doctrina Bisericii”. În 
toate cultele, mulţi moștenitori ai secolului al XIX-lea vor 
ajunge să creadă că acest „rol special” îi revenea secolu- 
lui XX, pe care, din acest motiv, unii dintre ei ajunseseră 
să-l numească „epoca Bisericii”. 


Schf. Prin. Prot. 1.2 
(Merc. 1:79) 

Sobornicitatea Trupului 
lui Hristos 


Odată cu începutul secolului XX, fiecare dintre Bisericile 
mari ale creștinătății divizate a fost obligată, din motive 
proprii, să abordeze din nou doctrina despre Biserică — 
locul ei în planul lui Hristos, mesajul său esenţial, natura 
şi identitatea ei, semnele continuității, autoritatea și struc- 
tura, răspunsul la îndoita misiune de a se păstra „fără de 
pată din partea lumii” și în același timp de a fi „sarea 
pămîntului” şi în primul rînd unitatea sa autentică în 
ciuda divizărilor istorice şi dincolo de ele. Către începutul 
ultimului deceniu al secolului XX, nu doar fiecare Biserică 
în parte, ci şi toate la un loc (sau cel puţin într-un anumit 
sens la un loc) se angajaseră să demonstreze cu o forță fără 
precedent „viziunea... unei Biserici cu adevărat catolice, cre- 
dincioasă întregului adevăr şi adunîndu-i în comuniunea 
sa pe toţi cei care «mărturisesc și se numesc creștini»”, 
avînd totuși o „diversitate a vieţii şi evlaviei bisericești”. 

Ecumenicitatea era elementul nou și măreț din istoria 
Bisericii și, prin aceasta, și din istoria doctrinei creștine ; 
iar doctrina Bisericii a devenit, așa cum nu mai fusese 
niciodată înainte, purtătoarea întregului mesaj creștin în 
secolul XX şi recapitularea întregii tradiţii doctrinale din 
secolele anterioare. În mod special, ecleziologia secolu- 
lui XX se baza pe o raportare constantă la trecutul creștin 
şi trebuie înţeleasă pe această bază; totuși, era o doctrină 
care se orienta înspre prezent și viitor la fel de mult ca și 
spre trecut. 

Pentru Bisericile importante din Răsărit şi din Apus, la: 
începutul secolului XX , o versiune a „criteriilor continui- 
tăţii apostolice” — formulată cel mai succint de Irineu, dar, 
prin natura situaţiei, crezută, învățată și propovăduită ca 
doctrină comună a Bisericii Catolice — rămînea încă pre- 
misa definirii autorităţii în credinţă şi rînduială: Scrip- 
turile apostolice, tradiția apostolică și slujirea apostolică. 

Cu destulă claritate, deşi nu fără anumite simplificări, 
fiecare dintre cele trei componente ale definiţiei fusese 
descrisă ca fiind constitutivă pentru o ramură a crești- 
nătăţii sau alta. Astfel, așa cum înțelegeau și adepţii, şi 
dușmanii, Reforma protestantă pusese autoritatea Scrip- 
turii mai presus de cea a tradiţiei exprimate în crezuri 
(păstrînd totuși mare parte a acesteia din urmă) și de iden- 
tificarea „slujirii apostolice” cu episcopatul istoric (insistînd 
că doar o organizare ce poate fi întemeiată de Scriptură 
trebuie să fie obligatorie pentru Biserică, fără a se pune 
însă de acord asupra sistemului de organizare care satis- 
face acest criteriu, dacă exista vreunul). După cum se 
definise la Conciliul de la Trident, romano-catolicismul 
agrea, la rîndul său, păstrarea celor trei criterii ale conti- 
nuităţii apostolice; dar chiar și unii din interiorul său 
acuzaseră că adăuga autoritatea Scripturii (un conciliu 
romano-catolic își asumase, pentru prima dată în istoria 
creştină, fixarea pentru întreaga creștinătate a canonului 
Scripturii) și autoritatea tradiției exprimate în crezuri 
(faţă de care papa, tot pentru prima dată, într-un anumit 
sens, afirmase prerogativa sa de a „adăuga” doctrine, pro- 
clamînd dogma imaculatei concepţii a Mariei, prerogativă 
consemnată de Conciliul Vatican I, prin adoptarea dogmei 
infailibilităţii papale) la centralizarea crescîndă a auto- 
rităţii în persoana papei. Între timp, se putea spune că 
ortodoxia istorică răsăriteană fixase autoritatea tradiţiei, 
reprezentată (dar în nici un caz epuizată) de primele șapte 
concilii ecumenice, ca normă a interpretării ortodoxe a 
Scripturii şi le negase tuturor membrilor episcopatului, 
chiar şi celui ce era „primul între cei egali”, dreptul de a 
exercita autoritatea în afara acestei tradiţii. lar Reforma 
radicală putea fi considerată drept cea care a suprimat, 
unul după altul, toate cele trei criterii. 

Pe baza triplului standard al apostolicităţii formulat 
de Irineu, a fost lansată, la sfîrșitul secolului al XIX-lea și 
începutul secolului XX, una dintre cele mai disputate pro- 
puneri de reînnoire şi reunificare a Bisericii : Patrulaterul 
luteran de la Lambeth!, afirmat pentru prima dată în 
1886, oficializat de Conferinţa episcopilor anglicani de la 
Lambeth, din 1888, și încorporat ulterior ca afirmaţie 
doctrinală centrală în „Apelul către toţi creștinii”, emis de 
Conferinţa de la Lambeth din 1920. Pe lîngă cele trei 

criterii ale lui Irineu, a fost scos în evidenţă un al patrulea, 
care existase desigur implicit și la Irineu, cînd acceptarea 
tainelor botezului și Euharistiei a fost stipulată ca o con- 
diție a unităţii Bisericii. Această adăugare era justificată 
de rolul pe care tainele îl jucaseră în istoria diviziunilor şi 
schismei. Cartografia doctrinală și eclezială recunoștea 
că „diferenţele cele mai importante şi mai profunde dintre 
reformatori, romano-catolici și protestanți erau legate de 
instituțiile creștine, în special de taine”. Adăugarea tai- 
nelor printre cerinţele unităţii era justificată, şi într-un 
sens pozitiv, de rolul de forţă unificatoare pe care tainele 
au ajuns să-l aibă în secolul XX. Totuși, Biblia, crezul şi 
structura Bisericii, precum şi relaţiile dintre ele încă repre- 
zentau cheia înţelegerii poziţiilor tradiţiilor Bisericilor 
mari faţă de credinţă și rînduială, dar și a doctrinelor lor 
despre taine. 

La început, cînd au publicat Patrulaterul de la Lam- 
beth, episcopii comunităţii anglicane rezumaseră doar, 
într-un fel, ecleziologia istorică a propriei tradiţii, așa cum 
fusese ea clarificată în răspunsurile la disputele cauzate 
de Mişcarea de la Oxford. În sens strict, se poate spune că 
Patrulaterul de la Lambeth nu conţine nimic în plus faţă 
de ce a fost afirmat în Cele 39.de articole şi nu face nici o 
concesie concretă chestiunilor pe care au insistat anglo- 
-catolicii, păstrînd, de exemplu, conceptul de taină limitat 
la „cele două taine instituite de Hristos însuși — botezul și 
Cina Domnului —, administrate prin folosirea constantă a 
cuvintelor de instituire ale lui Hristos și a elementelor 
instituite de EI”. Totuși, rolul Parrulaterului de la Lambeth 
ca bază a discuțiilor despre unitatea Bisericii care să im- 
plice toate taberele — protestanți, romano-catolici și orto- 
docşi — pe parcursul secolului XX este o reflectare a 
rădăcinilor acestui document nu doar în gîndirea lui 
Irineu, ci în întreaga tradiție patristică, precum şi a noii 
insistenţe, stimulată de experiența ecumenică, asupra 
imperativului reunificării. Aceasta a contribuit însă la 
apariţia multor altor întrebări teologice de care gînditorii 
creștini și Bisericii aveau să se preocupe de-a lungul seco- 
lului XX şi ne-a oferit nouă un punct de plecare pe baza 
căruia să facem o selecție simplă a teologilor şi doctrinelor 
din masa acestor întrebări existente în voluminoasa lite- 
ratură de specialitate. 

Citînd literal din Cele 39 de articole, primul articol din 
Patrulaterul de la Lambeth specifica, drept premisă a reu- 
nificării Bisericii, acceptarea „Sfintei Scripturi a Vechiului 

şi Noului Testament, care «conţin tot ce este necesar pen- 
tru mîntuire» şi constituie regula și standardul suprem 
ale credinţei”. În al doilea articol identifica fundamentul 
confesional al reunirii Bisericilor: „Crezul apostolilor, ca 
simbol baptismal; Crezul niceean, ca mărturisire sufi- 
cientă a credinţei creștine”. Totuşi, atît din punct de vedere 
practic, cît şi doctrinal, cea mai controversată condiţie 
impusă în Patrulaterul de la Lambeth era ultima : „epis- 
copatul istoric, care își adaptează la nivel local metodele 
de exercitare a slujirii în funcţie de nevoile popoarelor 
chemate de Dumnezeu la unitatea Bisericii Sale”. În con- 
text britanic, afirmaţia se referea la ecleziologia cîtorva 
„Biserici libere” congregaţionale care se rupseseră de doc- 
trina anglicană cel puţin parțial datorită chestiunii formei 
şi puterii episcopatului istoric și la ecleziologia reformată 
a Bisericii Presbiteriene din Scoţia. Cel mai sever test, tot 
din punct de vedere practic şi doctrinal, a fost însă crea- 
rea, în 1947, a Bisericii din India de Sud, care a preluat 
Patrulaterul de la Lambeth în mod explicit ca bază doc- 
trinală: „Toţi ceilalţi slujitori ai unităţii Bisericii (indife- 
rent dacă au o organizare congregaţională, prezbiteriană 
sau episcopală) vor fi recunoscuţi ca slujitori ai cuvîntului 
şi tainelor în Biserica unită”, iar „episcopatul istoric” a 
fost desemnat ca normă a slujirii ei continue ulterioare. 
În același timp, făcînd specificarea „episcopat istoric” și 
explicînd că în vederea „diferitelor nevoi” din Biserică şi 
din istoria sa el a trebuit să fie „adaptat la nivel local”, 
Patrulaterul de la Lambeth intenţionase să respingă ideea 
că oricărei forme particulare şi locale de „episcopat istoric” 
trebuia să i se acorde un statut normativ. 

La scurt timp după discuţiile iniţiale provocate de Parru- 
laterul de la Lambeth, un grup de Biserici din Statele 
Unite au format Conciliul Federal al Bisericilor lui Hristos 
din America, al cărui scop avea să fie cel „de a face cunos- 
cută unicitatea esenţială a Bisericilor din America în lisus 
Hristos, Domnul și Mîntuitorul lor”. Pentru a exprima 
corect această unicitate, Bisericile s-au unit în Conciliul 
Federal „pentru continuarea lucrării, care poate fi făcută 
mai bine în unitate decît în divizare”. Această lucrare 
includea, în interiorul familiei creștine, cultivarea „comu- 
niunii cultice și sfătuirea reciprocă pe tema vieţii spiri- 
tuale şi a lucrărilor religioase ale Bisericilor”. În ciuda 
marilor diferenţe existente în cadrul Bisericilor Reformei 
în privința aplicării legii lui Hristos la viaţa și societatea 
umane, Conciliul avea ca scop, în contextul preocupării 

ecumenice tot mai mari față de mîntuirea societăţii, „să 
asigure o influență combinată mai largă tuturor Biserici- 
lor lui Hristos în toate chestiunile ce afectează situaţia 
morală și socială a oamenilor, astfel încît să promoveze 
aplicarea legii lui Hristos în orice domeniu al vieţii”. Deşi 
nu au fost de acord asupra formelor de unitate necesare 
pentru a exprima diferitele grade ale comuniunii creștine, 
toate Bisericile ajungeau „să creadă că începuturile uni- 
tăţii trebuie căutate în afirmarea neechivocă și luarea în 
considerare a lucrurilor care ne fac diferiţi, dar și a celor 
ce ne fac să fim una”. Așa cum recunoscuse doctrina creş- 
tină a Bisericii în alte vremuri de diviziune și schismă, 
unitatea era atît un dar, cît şi o datorie. 

Redescoperirea teologică a doctrinei Bisericii era astfel 
strîns legată de redescoperirea existenţială a realităţii 
Bisericii înseși, iar experiența a milioane de creștini din 
secolul XX, din toate confesiunile, legată fie de suferința 
despărțirii, fie de bucuria reunirii a contribuit la creșterea 
interesului lor pentru probleme doctrinale şi la nerăbdarea 
lor de a descoperi modul în care aceste chestiuni de doctrină 
funcţionaseră cîndva în viaţa şi învăţătura Bisericilor. Așa 
cum o demonstrase atenţia acordată în secolele al XVIII-lea 
şi al XIX-lea fundamentului experienţial şi implicaţiei „ex- 
perimentale” a doctrinelor creștine, fiecare doctrină din 
corpusul teologic era pasibilă de o astfel de „transpunere 
afectivă” şi de o reevaluare existenţială. Totuși, doctrina 
Bisericii, ca expresie supremă a caracterului social al 
creștinismului, era sensibilă în mod unic la experienţa 
individuală și de grup, tot așa cum era aplicabilă la ne- 
voile concrete de reformare şi reînnoire, de redeșteptare 
şi de reunire ale creștinismului concret. 

Încă din secolul al XIX-lea, unii gînditori din Răsărit şi 
din Apus consideraseră că ortodoxia răsăriteană era pre- 
gătită în chip providenţial pentru vremuri ca acestea. Un 
semn alinfluenţei sale crescînde era adoptarea, aproape ca 
termen tehnic, a cuvîntului rusesc sobornost de către teo- 
logii occidentali din multe tradiţii lingvistice și confesionale. 
Termenul sobornaja fusese — dacă nu, așa cum pretinsese 
Aleksei Homiakov, în uz încă din timpul lui Chiril și Metodiu, 
„apostolii slavilor”, cel puţin începînd din secolul al XI-lea — 
echivalentul Vechii Biserici Slave al termenului catolic din 
Crezul niceean ; folosirea denumirii „sobor” pentru conci- 
liile bisericești cărora ortodoxia răsăriteană le-a conferit 
autoritate în Biserică a contribuit la transformarea aces- 
tui cuvînt într-un mod de a distinge ecleziologia răsăriteană 

atît de „monarhia papală” a romano-catolicismului, cât şi 
de sola Scriptura protestantismului. În acest sens, sobornost 
a intrat în vocabularul și în universul gîndirii occidentale 
la fel cum, din motive ce ţin de schimbările culturale şi 
politice din epoca modernă, creștinătatea occidentală, fie 
ea romano-catolică, anglicană sau protestantă, a redes- 
coperit, pe tot parcursul secolului XX, Răsăritul creștin, 
slavon și grecesc sau din Orientul Apropiat, în interiorul 
căruia mare parte din secolul al XIX-lea fusese o perioadă 
de intensă reînnoire ecleziologică. 


Reînnoirea ecleziologiei 


Doctrina Bisericii fusese o parte a mărturisirii creștine 
încă din primele veacuri. Crezul apostolic conținea men- 
țiunea „sfinta Biserică”, extinsă ulterior la „sfînta Biserică 
Catolică”, iar expunerile timpurii ale acestui crez explicau 
că faptul de a crede în existenţa „sfintei Biserici una” și 
credința în Dumnezeu ca Treime erau componente esen- 
ţiale a ceea ce credincioșii erau obligaţi să afirme. Deși 
expresia nu făcea parte din crezul adoptat la Conciliul de 
la Niceea, textul liturgic şi confesional care a ajuns să fie 
cunoscut sub numele Crezul niceean, în formularea sa 
finală greacă și latină, includea „una, sfîntă, catolică și 
apostolică Biserică”, imediat după mărturisirea doctri- 
nei despre Duhul Sfînt; în acest sens, existase mereu o 
ecleziologie, iar cele patru semne ale Bisericii aveau să 
servească în mod repetat ca manieră de organizare sis- 
tematică doctrinei Bisericii despre sine. 

Hristologia ocupase însă centrul atenţiei Bisericii și a 
teologilor săi în fiecare secol, dar ecleziologia a avut un 
parcurs descris drept cel mult episodic. Probleme ca bote- 
zarea de către eretici şi autoritatea episcopilor o făcuseră 
o temă de dezbatere între Roma și Cartagina în secolul 
al III-lea şi un set distinct de chestiuni ecleziologice, dar 
legat de această temă captaseră atenţia din nou în secolul 
al V-lea — ambele mai ales în Occidentul latin. Se poate 
spune că ecleziologia, de data aceasta în forma autorităţii 
patriarhale relative, fusese principalul motiv de dezbi- 
nare în schisma dintre Occidentul latin și Orientul gre- 
cesc. Totuşi, abia de la schisma din interiorul Bisericii 
occidentale, în Evul Mediu tîrziu și mai ales în timpul 
Reformei protestante, Biserica, în calitate de doctrină, a 
devenit subiectul preocupărilor teologice explicite și apoi 

al formulărilor teologice. În afară de repetarea problema- 
ticilor Refomei, secolul al XVII-lea împinsese ecleziologia 
o dată în plus la periferie şi nici chiar discuţiile aprinse 
despre natura Bisericii și sfinţenia sa, ocazionate pe căi 
diferite, dar înrudite de către jansenism, puritanism și 
pietism, nu reușiseră să provoace o reconsiderare funda- 
mentală a ecleziologiei în întregul creştinism. 

Această reconsiderare începuse să-și intre în drepturi 
abia în secolul al XIX-lea. Slavofilii și Soloviev în Rusia 
ortodoxă, Mâhler și Școala de la Tiibingen în romano- 
-catolicismul german, Wilhelm Loehe și reînnoirea liturgică 
în luteranismul german, Grundtvig şi mișcarea biseri- 
cească din luteranismul danez, Newman și Mișcarea de la 
Oxford din Biserica Angliei, teologia lui Schaff şi a lui 
Mercersburg din Biserica Reformată din America — aceștia, 
precum și alţi teologi și alte mișcări teologice din secolul 
al XIX-lea, majoritatea, însă nu în totalitate influenţîn- 
du-se reciproc, dar suferind și influenţa surselor comune 
din spiritul literar și filozofic al vremii (identificabil încă, 
în ciuda criticilor aduse termenului, cu „Romantismul”), 
au redeșteptat interesul faţă de ecleziologie în cele mai 
multe sau chiar în toate Bisericile și i-au determinat pe 
numeroși participanţi la aceste diferite mișcări să pre- 
vadă că, așa cum perioadele anterioare din istoria Bise- 
ricii îşi găsiseră vocaţiile teologice distincte în doctrina 
Treimii sau în cea a îndreptăţirii prin credinţă, doctrina 
despre Biserică avea să devină laitmotivul acestei epoci. 
Totuși, a revenit secolului XX, mult mai mult decît celui 
anterior, sarcina de a îndeplini profeția, de vreme ce dezvol- 
tări ale doctrinei care au început în secolul al XIX-lea — 
inclusiv însuși conceptul de dezvoltare a doctrinei — atin- 
geau acum în sfîrșit maturitatea ecleziologică. 

* Ca întotdeauna, doctrina despre Biserică era sensibilă 
în mod special la interpretarea fundamentală a relaţiei 
dintre dimensiunile individuală și de grup ale vieţii umane. 
Individualismul secolelor al XVIII-lea şi al XIX-lea mode- 
lase înţelegerea credinţei și a experienţei creştine ca feno- 
men bazat pe relaţia dintre „Dumnezeu și suflet, suflet și 
Dumnezeu” — şi fusese, la rîndul său, modelat de ea. Acum, 
conştientizarea din ce în ce mai profundă în cultura mo- 
dernă a faptului că indivizii nu sînt niciodată izolaţi unul 
de altul, ci fac parte întotdeauna din diverse comunități 
își găsea sprijin în recunoașterea crescîndă a caracterului 
specific social al învăţăturii și vieţii creștine. Cea dintîi — 
şi totuşi cea mai influentă — istorie a învățăturilor sociale 

creștine, cea a lui Ernst Troeltsch, publicată prima dată 
în 1912, exprima această recunoaștere în studiul „ideii 
intrinsec sociologice a creștinismului și a structurii și or- 
ganizării acestuia”, care conținuse mereu „un ideal al 
teoriei universale fundamentale a relaţiilor dintre oameni 
în general, care se extind cu mult dincolo de hotarele 
actualei comunităţi religioase sau ale Bisericii”. Această 
sarcină de a aplica Bisericii şi istoriei ei cunoştinţele şi 
metodele științelor sociale, ca parte a reînnoirii ecleziolo- 
giei, căuta să facă pentru doctrina despre Biserică ceea ce 
filozofia şi filologia fuseseră mult timp chemate să facă 
pentru alte aspecte doctrinale. Cînd au fost aplicate, de 
exemplu, cercetării problemei istorice complexe a origi- 
nilor diviziunilor confesionale și denominaţionale, aceste 
cunoștințe și metode au clarificat patologia schismei în 
moduri care au afectat în mod semnificativ interpretarea 
teologică a naturii Bisericii şi a sensului unităţii ei. 
Ameninţările externe la adresa Bisericii și a mărtu- 
risirii creștine, pe parcursul secolului XX, au presupus 
răspunsuri în care ecleziologia a avut în mod necesar un 
Joc central. În Germania, Tezele de la Diisseldorf, din 1933, 
se deschideau cu un preambul : „Providența lui Dumnezeu 
ne-a condus spre momentul în care sîntem obligaţi să ne 
întrebăm din nou: «Ce este Biserica Evanghelică ? (Was 
heisst evangelische Kirche ?). lar prima teză declara : „Sfînta 
Biserică creştină, al cărei unic Cap este Hristos, s-a născut 
din cuvîntul lui Dumnezeu; întru acesta rămîne și nu 
pleacă urechea la nici o voce străină”. La scurt timp, în 
anii următori, susținerea independenţei Bisericii faţă 
de „orice voce străină” și a dependenţei ei doar faţă de 
cuvîntul lui Dumnezeu a devenit mesajul primului din 
cele două sinoade teologice protestante germane, ţinut la 
Barmen. Avînd cinci teme de dezbatere — „Biserica în ziua 
de azi”, „Biserica sub Sfînta Scriptură”, „Biserica în lume”, 
„Mesajul Bisericii” şi „Structura (Gestalt) Bisericii” —, un 
sinod reformat își afirma, în (Prima) Declaraţie de la 
Barmen, opoziţia faţă de „greșeala distrugătoare, veche de 
un secol, din Biserica Evanghelică”, care acum „devenise 
matură şi vizibilă”: ideea că, „alături de revelaţia lui 
Dumnezeu, harul lui Dumnezeu și slava Lui, ar trebui ca 
asupra mesajului şi formei Bisericii, adică asupra căii 
temporale spre mîntuirea veșnică, să decidă şi autonomia 
legitimă a omului”. Capitularea în faţa acestei greșeli ar 
însemna distrugerea Bisericii Evanghelice. Pentru că, în 
lumina moştenirii Reformei, Biserica trebuia definită ca 

„realitatea structurată vizibil şi temporal a comunităţii 
care a fost chemată, adunată, susținută, mîngîiată și con- 
dusă de Domnul însuși prin slujirea propovăduirii, dar și 
realitatea structurată vizibil și temporal a unităţii acestor 
comunităţi”. Fiind o astfel de comunitate, Biserica este 
universală, depășind toate diferenţele de rasă, status și 
cultură. 

În (A doua) Declaraţie de la Bramen aceste accente au 
devenit şi mai vizibile. A treia teză a sa definea Biserica 
drept „comunitatea fraților, în care lisus Hristos lucrează 
prin Duhul Sfînt în prezent, prin cuvînt şi taină”, fără ca 
Biserica să depindă de alte puteri sau autorităţi, fie ele 
„spirituale” sau „lumeşti”. Definind Biserica în felul acesta, 
Declaraţia de la Bramen epuiza implicaţiile necesare din 
cuvintele de la început, care aveau să fie reproduse în anii 
ce au urmat : „lisus Hristos, aşa cum ne este prezentat de 
Sfinta Scriptură, e Cuvîntul unic al lui Dumnezeu, pe 
care îl ascultăm și căruia, în viaţă şi dincolo de ea, trebuie 
să-i acordăm încredere şi ascultare”. Pe lîngă polemica sa 
explicită împotriva politizării predicii și învăţăturii Bise- 
ricii sub regimul nazist, prima teză a Declaraţiei era şi un 
protest împotriva tendinței, dominantă în mare parte din 
interpretările Evangheliilor, în secolul al XIX-lea, de a 
distinge radical între lisus şi Biserică şi chiar de a afirma 
că „lisusul istoric” nu intenţionase să întemeieze o Bise- 
rică, ci proclamase și așteptase împărăţia lui Dumnezeu. 
„Din ce în ce mai mult, după moartea lui lisus, predicarea 
despre împărăție, orice gînd la împărăție au început să 
dispară”, spusese un modernist romano-catolic, „iar Bise- 
rica a luat locul împărăției”. În criza ecleziologică din anii 
'30, o astfel de dihotomie devenea inacceptabilă. 

Înseși metodele analizei literare şi ale cercetării isto- 
rice, care fuseseră inspirate de „căutarea lisusului isto- 
ric”, conduseseră în schimb la recunoașterea faptului că 
Evangheliile — de fapt toate cărțile Noului Testament — 
trebuie citite ca documente ale Bisericii, nu doar scrise pen- 
tru ea, ci în sens real scrise de ea. Aceasta scrisese Noul 
Testament şi existase înainte de a fi un Nou Testament. 
Extrăgînd o „teologie” din fiecare pasaj, prin urmare, pen- 
tru o înţelegere corectă a textului trebuia ca viața și situația 
comunităţilor creştine primare să servească drept context. 
Disputele istorice ale epocii Reformei pe tema relaţiei 
dintre Scriptură şi tradiţie au suferit o schimbare de pola- 
ritate cînd atenţia s-a concentrat asupra tradiţiei care 
precedase Noul Testament din punct de vedere cronologic, 

probabil și logic, tradiția avea o anterioritate de necontes- 
tat. O exegeză care căuta să opună experienţa religioasă 
personală a individului realităţii colective a Bisericii — 
considerată de unii exponenţi și de mulți critici a fi ceea 
ce voiau să spună principiul Reformei referitor la dreptul 
interpretării private a Scripturii şi insistența pietistă asu- 
pra experienţei particulare — s-a izbit de această anterio- 
ritate. Chiar şi apostolul Pavel recunoscuse autoritatea 
„comunităţilor primare” (Urgemeinde) din Ierusalim. 
Deși aceasta implica în mod necesar că Biserica creş- 
tină este mai veche decît Noul Testament nu însemna că 
ea e mai veche decît Biblia. Cînd Noul Testament folosea 
singularul sau pluralul cuvîntului grecesc „ypapri” („Scrip- 
tură”) și în pasajele citate în sprijinul doctrinei inspiraţiei 
biblice — și mai ales în ele —, se referea la Scriptura lui 
Israel, pe'care creştinii o numeau „Vechiul Testament”. 
Pe parcursul secolului XX - în ciuda părerii unui eru- 
dit renumit conform căreia „păstrarea Vechiului Testa- 
ment în protestantism ca autoritate canonică după secolul 
al XIX-lea este consecinţa paraliziei religiei și a Bisericii” — 
înţelegerea creștină a viziunii proprii asupra relaţiei dintre 
Biserică şi Scriptură avea un motiv special să conștien- 
tizeze din nou continuităţile profunde „dintre vechiul și 
noul Israel”. Cercetarea istoriei fariseilor mai întîi de 
către erudiţi evrei, apoi de către cei creștini a demonstrat 
că tratarea tendenţioasă a fariseilor în Evanghelii „pre- 
zenta o înţelegere a relaţiei dintre lisus și iudaismul din 
vremea Sa care în mod indubitabil nu corespunde reali- 
tăţilor istorice”. Pe măsură ce studiul istoric al iudaismu- 
lui „a investigat în profunzime lumea apocalipticului” şi a 
descoperit „contacte” mai frecvente între Noul Testament, 
pe de o parte, și credinţa şi experienţa iudaismului, pe de 
altă parte, chiar în perioada în care apărea creștinismul, 
chestiunea problematică a elementelor apocaliptice în pre- 
dica lui lisus despre împărăție devenea, dacă nu mai puţin 
problematică pentru credincioșii creștini, cel puţin mai clară, 
mai ales cînd au ajuns să fie convinși că trăiau ei înșiși în 
vremuri apocaliptice. Atenţia fără precedent acordată de 
studiul biblic din secolul XX vocabularului limbii greceşti 
a Noului Testament a urmărit liniile dezvoltării în sens 
invers, de la Noul Testament nu doar la utilizarea în greaca 
clasică şi elenistică a unor termeni cruciali precum cuvînt 
(„A6Yoc”) şi conştiinţă („ovvei6noic”), pentru a menţiona 
doar două exemple cunoscute dintre multe altele, ci şi la 
rădăcinile acestor concepte și în comunitatea iudaică. Mai 

presus de toate, reflecția teologică creştină privind impli- 
cațiile istoriei iudaice asupra mesajului creştin includea 
recunoașterea faptului că atît pentru iudaism, cît și pen- 
tru creștinism obiectul acţiunii mîntuitoare și judecătoare 
a lui Dumnezeu nu îl constituia doar individul, ci în pri- 
mul rînd comunitatea și că, de aceea, viziunea relaţiei 
dintre Israel și Biserică din cea mai profundă discuţie pe 
această temă din Noul Testament se încheiase cu afir- 
marea speranţei că „întregul Israel se va mîntui”. 

Un interes special, mai ales pentru apărătorii revizui- 
rilor din ecleziologia romano-catolică, prezentau Bisericile 
răsăritene care păstraseră într-o măsură considerabilă 
liturghia și teologia răsăritene, chiar şi în probleme cum 
ar fi epicleza euharistică, menţinînd în același timp (sau 
stabilind) legături cu Scaunul de la Roma. Deși formula- 
rea principiului că „regula rugăciunii ar trebui să stabi- 
lească regula credinţei” fusese mai mult latină decît greacă, 
istoricii, teologii și oamenii Bisericii s-au alăturat viziunii 
potrivit căreia în primul rînd liturghia și icoanele din Bise- 
ricile răsăritene întruchipează acest principiu. Fiind o a 
treia cale, depășind antiteza ce fusese instituită în timpul 
Reformei, ecleziologia ortodoxă răsăriteană părea că pre- 
zintă o viziune a Bisericii care preţuia tradiţia proprie 
așa cum nici romano-catolicismul nu o făcea, fără să iden- 
tifice totuşi aceste tradiţii cu o instituţie autoritară și 
juridică. Cînd s-au confruntat cu o asemenea ecleziologie, 
interpreţii doctrinei occidentale fuseseră obligaţi să-și ana- 
lizeze propriile formulări istorice şi să reexamineze sensul 
mai profund al Bisericii cu care operau aici. 

Această reexaminare i-a determinat pe mulţi dintre 
analiştii Reformei din secolul XX să sublinieze din nou 
caracterul său eclezial. Karl Holl, care nu a fost de acord 
cu multe dintre concluziile lui Ernst Troeltsch, afirma: 
„Conceptul de Biserică pe care Luther îl opune ierarhiei 
romane... nu a apărut ca urmare a vreunei opoziții, ci pur 
şi simplu ca o consecinţă a ideilor lui spirituale”. Un inter- 
pret marcant al lui Calvin l-a descris ca „neavînd înţelegere 
pentru vreun fel de evlavie singuratică ce se detașează de 
schimbul activ de valori spirituale” în Biserică, de vreme 
ce, în cuvintele lui Calvin, „nu există nici o cale de intrare 
în lume dacă [Biserica] nu ne ia în pîntece și nu ne dă naș- 
tere”. Iar Învățăturile sociale ale lui Troeltsch stimulau acor- 
darea unei atenţii mai mari „numărului imens de grupuleţe” 
ale epocii Reformei „al căror principal ideal era formarea 
unor comunităţi ale celor cu adevărat «convertiți», pe baza 

apartenenţei voluntare”, prin urmare centralităţii eclezio- 
logiei şi în doctrinele Reformei radicale. 

Principiul istoric potrivit căruia „regula rugăciunii ar 
trebui să determine regula credinţei” a depăşit, în in- 
fluenţa sa asupra reînnoirii ecleziologiei, în secolul XX, 
relaţiile dintre Răsărit și Apus. Toată creștinătatea trecea 
printr-o perioadă de concentrare asupra locului central al 
cultului în viaţă și doctrină, ce conducea nu doar la ex- 
ploatarea „modurilor de închinare” ca instrumente inter- 
pretative ecumenice, pe lîngă doctrină sau în locul său, 
pentru a înţelege caracterul distinct al diferitelor Biserici 
şi a descoperi căi de convergenţă între ele, ci și la rede- 
finirea fundamentală a Bisericii ca o comunitate închi- 
nătoare, în esenţa sa. În cadrul romano-catolicismului din 
secolul XX, corifeii ecleziologiei au insistat pe precedentul 
Bisericii primare pentru a confirma „armonia spiritului 
existentă între liturghie şi cîntare” şi „acţiunea sacri- 
ficială comună a preotului și credincioșilor” şi au pro- 
testat împotriva unei definiţii externe excesive a Bisericii. 
Conciliul Vatican II s-a alăturat acestei accentuări noi şi 
totuși vechi cînd a afirmat legat de liturghia Bisericii că 
„nici o altă acţiune a Bisericii nu poate egala pretenţia sa 
de eficacitate sau intensitatea acestei eficacităţi” (cuius 
efficacitatem eodem titulo eodemque gradu nulla alia actio 
ecclesiae adaequat); prin urmare, conciliul a identificat 
liturghia ca fiind în mod unic „culmea către care este 
îndreptată activitatea Bisericii și, în același timp, sursa 
întregii puteri”. 

Deși statutul înalt al cultului în definiţia ecleziologiei 
nu fusese conceput în nici un sens cu intenția de a dimi- 
nua rolul papalității în romano-catolicism, nici al predicii 
şi evanghelizării din protestantism, ca modalităţi de iden- 
tificare a naturii și scopului Bisericii, a subliniat că vina 
pentru aceasta aparţinea ecleziologiilor polemice din ma- 
nualele de simbolistică comparată publicate de diferite 
confesiuni. Trebuia „ca principala preocupare a reînnoirii 
liturgice din zilele noastre să fie recuperarea expresiei 
obiective a credinţei și închinării comune, în slujba al 
cărei nume înseamnă «A aduce mulțumire»”, Euharistia. 
Din această reînnoire liturgică și din reflecţia doctrinală 
pe tema ei, toate Bisericile au ajuns la „o înţelegere ac- 
centuată a faptului că nu trebuie să se perceapă cultul ca 
o adunare a creștinilor evlavioşi, ci ca o acţiune comună a 
Bisericii în directă legătură cu Domnul”. 


Vezi vol. 1, p. 173-187 


Symb. Apost. (Schaff 2:45) 
Vezi vol. 3, pp. 200-210 


Vezi vol. 3, pp. 235-236; 
vol. 4, pp. 291, 326, 337 


E, 5,31-32 (Vulg.) 


Pi. XI. Cast. con. 

(AAS 22:552-554) 

HI. Ost. 7 

(Ges. Auf: KG. 2:121-122) 


Symb. Apost. (Schaff 2:45) 


Brth. Tf. 4 (1943:36) 


Vezi vol. 4, pp. 345-347 


Trlsch. Soz. 3.4 
(Baron 1:797-848) 


Brth. Tf. 4 (1943:39) 
Vezi vol. 4, pp. 212-223; 
296-307 


Schl. Car. Gl. 138 
(Redeker 2:335-340) 


Jrma. Kndtf. (1958:26) 


SOBORNICITATEA TRUPULUI. LUI HRISTOS 321 


Un alt indicator al schimbării era reinterpretarea, în 
cadrul diverselor denominaţiuni și confesiuni, precum și 
între ele, a doctrinei tainelor, a cărei relaţie cu doctrina 
despre Biserică fusese întotdeauna strînsă, dar complicată. 
Alăturarea celor două expresii din Crezul apostolic, „sfînta 
Biserică Catolică, comuniunea sfinților”, oferise adesea 
ocazia de a lua în considerare această relaţie. În secolul XX 
aproape toate reconsiderările doctrinei sacramentale au 
implicat o nouă perspectivă asupra locului ei în cadrul 
doctrinei despre Biserică. De exemplu, potrivit istoriei şi 
principalului (uneori singurului) text folosit în sprijinul 
său, era de așteptat ca argumentul cel mai important al 
apărării includerii căsătoriei printre cele șapte taine să fie 
semnificaţia sa ecleziologică, în calitate de reprezentare 
tipologică a relaţiei dintre Hristos şi Biserică. În mod simi- 
lar, „dacă există ceva sigur din punct de vedere istoric” în 
Biserica primară, aceasta era centralitatea botezului în 
cuvintele Crezului apostolic despre „iertarea păcatelor”. 

În timp ce controversa de mare răsunet inițiată de 
critica la adresa cercetării lui Karl Barth pe tema legitimi- 
tăţii botezului copiilor ca practică „imposibil de apărat fără 
artificii şi sofisme exegetice şi factuale” a abordat în mod 
necesar problemele care fuseseră parte a discuţiei inițiate 
din vremea disputelor anabaptiste din secolul al XVI-lea, 
contextul reexaminării din secolul XX -— și, în mod semni- 
ficativ, al reinterpretării în secolul XX a acestor dispute 
din secolul al XVI-lea -— era asigurat în primul rînd de 
doctrina despre Biserică. Opoziția faţă de practica tradi- 
țională a fost determinată de argumentul că ea se bazează 
pe apărarea „Bisericii Evanghelice în creştinismul din 
vremea lui Constantin” (corpus Christianum), de care, cel 
puţin în principiu, se detașaseră toţi reformatorii protes- 
tanţi. Teologii protestanți criticaseră îndelung orice înţe- 
legere a botezului copiilor ca acţiune pe jumătate magică, 
acceptată de Biserica instituțională, prin care, fără a ac- 
cepta responsabilitatea calităţii de membru al Bisericii, 
se aștepta ca atît părinţii, cît și copiii să se împărtășească 
din mijloacele harului. Unele replici la adresa lui Barth, 
de asemenea, recunoșteau că, „dacă dorim să înţelegem 
corect textele biblice, trebuie să ne rupem radical de gîndi- 
rea individualistă modernă”. Biserica era mediul în care 
copiii botezați trebuiau să dobîndească o responsabilitate 
matură ; cei care se opuneau botezului copiilor erau acu- 
zaţi că fac din responsabilitate o premisă mai degrabă 
decît o consecință a acțiunii Bisericii. 

Totuși, o dată în plus, „credinţa și practica euharistice”, 
în formularea unui important studiu, au fost cele care nu 
doar au dus greul doctrinei sacramentale pentru toate 
celelalte taine (indiferent de cît de multe se spunea că 
sînt), ci au adus clarificări în discuţia despre natura Bise- 
ricii. Pe lîngă controversele dintre Roma și Bizanţ pe tema 
folosirii pîinii nedospite („azime”), mare parte din discuţia 
doctrinală despre Euharistie s-a axat pe problemele dife- 
rite, deşi legate între ele, a semnificației ei sacramentale 
şi a prezenței reale, doctrina celei din urmă rezultînd cel 
puţin într-o anumită măsură din reflecţia pe tema primeia, 
din Evul Mediu occidental. Ambele chestiuni figuraseră 
în prim-planul conflictelor din epoca Refomei. Reforma- 
torii protestanți au atacat la unison interpretarea litur- 
ghiei ca fiind, în orice sens, o jertfă de împăcare, dar s-au 
deosebit unii de alţii în privinţa continuării acceptării 
doctrinei catolice a prezenței reale (care trebuia deosebită 
de transsubstanţiere). În parte datorită acestei dispute cu 
alți reformatori, Luther trecuse de la evidenţierea ante- 
rioară a „semnificației sau efectului acestei taine în calita- 
tea ei de comuniune”, din Predică despre Taină, din 1519, 
la o axare aproape exclusiv pe realitatea prezenţei „reale”, 
punînd deci mai puţin accent pe comuniune, în polemicile 
sale cu reformatorii elveţieni, deşi tema comuniunii a con- 
tinuat să joace un rol important în lucrările sale dedicate 
cultului, omiletice şi exegetice. 

Dezvoltarea doctrinei despre Euharistie și desprelitur- 
ghia euharistică (uneori în această ordine, dar adesea în 
ordine inversă) în diferite Biserici în secolul XX poate fi 
privită de fapt ca un revers al acestei deplasări a accen- 
tului. În parte, datorită unei aprecieri mai profunde a 
moştenirii patristicii răsăritene, devenise evident pentru 
teologia și liturgica occidentale că distincția medievală 
între „spiritual” și „rea!”, în doctrina Euharistiei, putea fi 
o falsă antiteză și cele două sînt inseparabil legate prin 
doctrina despre Biserică. Doctrina și practica oficiale ale 
multor confesiuni insistau pe faptul că acordul este o 
premisă necesară „intercomuniunii”, indiferent dacă e 
acordul asupra naturii adevărate și a structurii Bisericii, 
asupra doctrinei adevărate a prezenţei sau asupra amîn- 
durora. Din studiul aprofundat al Noului Testament și al 
tradiţiei liturgice devenea evident pentru mulţi că, deşi 
anumite standarde ale unităţii trebuiau să preceadă, 
într-adevăr, comuniunii în Euharistie, exista o unitate 
care putea fi realizată numai prin această comuniune. 

„Un trup sîntem, cei mulţi”, spunea apostolul Pavel, „căci 
toţi ne împărtăşim dintr-o pîine”. 

Aproximativ în același timp, teologii din toate tradiţiile 
descopereau că, dintre termenii care desemnau Euharistia, 
conceptul de „taină... îi cuprinde şi-i unește pe toţi cei- 
lalţi”, în ciuda tuturor problemelor pe care le cauzase 
Bisericii și teologilor săi încă din vremea Iluminismului. 
Nici o teorie teologică despre prezenţa euharistică nu 
putea exprima cum se cuvine această taină, care era înţe- 
leasă cel mai bine de cultul Bisericii şi prin intermediul 
său. Atît Euharistia, cît şi Biserica erau numite „trupul 
lui Hristos”, iar în Noul Testament cele două sensuri ale 
termenului erau adesea atît de întrepătrunse, încît într-un 
pasaj referențial precum avertismentul lui Pavel: „cel ce 
mănîncă şi bea cu nevrednicie, nesocotind trupu!” nu era 
deloc clar la care din cele două se referea, dacă era corect 
să se presupună că se referea doar la una din ele. 

Pornind şi de la alte temeiuri, era evident că teologia 
doctrinală trebuia să fie ecleziastică. Deşi acţiunile papei 
Pius al X-lea împotriva modernismului, din Lamentabili 
şi Pascendi domini gregis, precum și din jurămîntul anti- 
modernist, erau preocupate ex professo să delimiteze me- 
sajul creştin de cultura modernă, punctul din deschiderea 
acuzaţiei la adresa „erorilor moderniștilor”, aşa cum erau 
enumerate în Lamentabili, era învăţătura că „legea Bisericii 
nu se extinde” la practica exegezei academice. Pascendi a 
anatemizat orice explicaţie naturalistă a originii Bisericii, 
individuală sau colectivă, și a atribuit această greşeală 
unei false antiteze între „Biserica istoriei şi Biserica cre- 
dinţei”, care provocase afirmaţia controversată că „era 
străină planului lui Hristos stabilirea unei Biserici ca 
societate care să reziste pe pămînt de-a lungul multor 
veacuri”. Jurămîntul antimodernist se deschidea cu afir- 
mația solemnă : „Imbrăţişez cu-fermitate şi accept orice, 
în parte şi în totalitate (omnia et singula), este hotărit, 
afirmat și declarat de acest magisteriu fără greşeală al 
Bisericii, în special acele articole ale doctrinei care se opun 
deschis greșelii vremurilor noastre”. Definirea Bisericii ca 
întemeiată în mod'divin și specificarea autorităţii doctri- 
nale a magisteriului Bisericii care este infailibil stăteau 
la baza tuturor celorlalte probleme [cuprinse în jurămînt]. 

În cu totul alt aspect al creştinătăţii și din cu totul altă 
definiţie a doctrinei Bisericii şi a Bisericii, această teză potri- 
vit căreia teologia doctrinală trebuia să devină teologie 
bisericească a primit un sprijin puternic de la dezvoltările 

din secolul XX. Epistola către romani a lui Karl Barth, 
apărută prima dată în 1919 și revizuită radical în 1922, 
era, ca și Despre religie a lui Schleiermacher, un avertis- 
ment — nu însă de a recunoaște afinităţile subiacente 
dintre spiritul vremii şi evanghelia creştină, ci autoritatea 
evangheliei. „Pave!”, scria Barth în deschidere, „le-a vor- 
bit contemporanilor săi ca un om al vremii sale”; prin 
urmare, era validă o exegeză istorică, cerută de erudiţia 
teologică a secolelor al XVIII-lea și al XIX-lea. Dar, sin- 
gură, această exegeză era nepotrivită, pentru că „este cu 
mult mai important faptul că, în calitate de prooroc și 
apostol al împărăției lui Dumnezeu, el le vorbește tutu- 
ror oamenilor din toate vremurile”. Deşi Barth a început 
să dea o formulare sistematică „caracterului bisericesc” 
(Kirchlichkeit) al dogmaticii în Prolegomene la dogmatica 
creştină, acest titlu a lăsat curînd locul Dogmaticii creş- 
tine (Kirchliche Dogmatik), devenind pe parcurs cea mai 
monumentală teologie sistematică protestantă de la Insti- 
tuțiile religiei creştine a lui Calvin. Pe prima pagină el 
explica schimbarea, nu doar în titlu, ci și în abordare, ca 
fiind o expresie a recunoaşterii faptului că teologia creş- 
tină nu este o proclamaţie personală a teologului care 
vorbește în numele său, ci o slujire a Bisericii și o voce din 
interiorul ei. Accentul pus pe caracterul bisericesc al dog- 
maticii cerea ca „doctrina revelaţiei să înceapă cu cea a 
lui Dumnezeu întreit și unic totodată”, după un secol şi 
mai bine de relativă neglijare (simbolizată de faptul că 
Schleiermacher a exilat-o într-o anexă a propriei teologii 
sistematice). Aproape în același timp, încorporînd în me- 
toda sa „evoluţia dogmei”, sistematicianul romano-catolic 
Lonergan contribuia și el la această reînviere a dogmaticii 
trinitare. 

Cum admitea Barth însuși, trecerea lui de la vocea pro- 
fetică singuratică din Romani la mărturisirea în numele 
unei comunităţi trecute și prezente, din Dogmatică bise- 
ricească, avea un precedent cu totul ieşit din comun, în pri- 
vinţa tuturor diferențelor fundamentale ale metodologiei 
şi teologiei, în trecerea lui Schleiermacher de la Despre 
religie, ce era o demonstraţie de „virtuozitate”, la Credința 
creştină, a cărei definiţie a datoriei teologiei sistematice de 
la începutul lucrării afirmase: „De vreme ce dogmatica este 
o disciplină sistematică și, ca atare, aparţine numai Bise- 
ricii creştine, putem doar să explicăm ce este după ce ne-am 
clarificat concepţia Bisericii”. Însă, în timp ce Schleier- 
macher trecuse de la această definiţie la o expunere mai 

idiosincrazică a doctrinei creștine în care punctul de refe- 
rință; al tradiţiei și dogmei era adesea puţin mai mult 
decît o aluzie sau un punct de pornire, Dogmatica biseri- 
cească a lui Barth (de exemplu, în prezentarea doctrinei 
răscumpărării a lui Anselm şi a altor doctrine) s-a concen- 
trat aupra revizuirii tradiţiei și a dogmei a căror pleni- 
tudine i-a motivat atît pe cei care erau de acord, cît şi pe 
cei ce se opuneau să ia în considerare alternative teolo- 
gice. Plenitudinea era și o expresie a caracterului bise- 
ricesc al lucrării în ansamblu și era cel puţin în parte 
responsabilă de seriozitatea neobişnuită cu care teologii 
romano-catolici au tratat această lucrare de „dogmatică 
bisericească” protestant-reformată. 

Capitolul despre „ființa Bisericii” din Dogmatica bise- 
ricească a lui Barth a luat forma unei revizuiri generale a 
principalilor termeni și a celor mai importante modalităţi 
de exprimare în legătură cu Biserica în Vechiul și Noul 
Testament, alături de un avertisment repetat împotriva 
îngăduinţei ca vreuna dintre aceste modalităţi de expri- 
mare să poarte speculaţia ecleziologică în direcţii incom- 
patibile cu ceilalţi termeni. În secolul XX, încurajarea 


. crescîndă a „teologiei biblice” ca domeniu de studiu dis- 


tinct și aplicarea la acesta a unei metode intertextuale de 
studiere a cuvintelor ce, o dată în plus, a făcut legătura 
între cele două Testamente, nu doar din puct de vedere 
istoric şi teologic, au condus la cîteva astfel de revizuiri 
ale limbajului biblic legat de Biserică, în care fiecare 
metaforă era analizată pentru contribuția ei distinctă la 
imaginea biblică generală a comunităţii creştine ca (prin- 
tre altele) popor al lui Dumnezeu, mireasă a lui Hristos și 
Trup al lui Hristos. Prima dintre acestea punea accentul, 
într-o vreme în care existau motive istorice de moment 
pentru a fi reamintită, pe continuitatea poporului Noului 
Testament cu iudaismul. A doua cuprindea multe dintre 
temele ecleziologice care reieșiseră din istoria expunerii 
creştine a Cîntării Cîntărilor ; deși Cîntarea fusese uneori, 
mai ales în perioada pietistă, citită ca o alegorie a „căsă- 
toriei spirituale a credinciosului cu Hristos”, marea majo- 
ritate a exegețţilor, de-a lungul istoriei exegezei, interpre- 
taseră mireasa mai curînd ca fiind Biserica decît sufletul, 

„. Ultima dintre aceste figurări ale Bisericii, „Trupul lui 
Hristos”, fusese adesea privită ca punînd în legătură multe 
dintre cele mai importante trăsături ale celorlalte şi, ast- 
fel, ca aparţinînd unei clase aparte, denumirea ce „com- 
pletează ansamblul ecleziologiei”. În perioadele din istorie 

care nu au plasat ecleziologia în centrul atenţiei lor doc- 
trinale, „Trupul lui Hristos” figurase totuşi destul de mult, 
şi datorită asocierilor euharistice, în vocabularul teologic. 
Afinităţile sale lingvistice şi conceptuale cu noțiunea legis- 
lativă de corporație contribuiseră la plasarea sa, chiar și în 
canonul legii medievale, pe un loc neatins de nici un alt ter- 
men. În schimb, pentru unele dintre cele mai ambiţioase 
speculații ecleziologice ale secolului al XIX-lea, conceptul 
avea o existență proprie „nu ca metaforă, ci ca formulă 
metafizică”. Conceptul de Trup mistic al lui Hristos (corpus 
Christi mysticum) a căpătat o influenţă nouă, odată cu pro- 
mulgarea enciclicei papale Mysticis corporis, în ciuda cri- 
ticilor din partea celor pentru care termenul mistic părea 
să aibă conotaţii periculoase; în această enciclică, ter- 
menul mistic devenea un mijloc atît de asociere, cît şi de 
distingere a Bisericii ca „Trup al lui Hristos” în relaţia cu 
trupul „fizic”, „natural” sau „euharistic”. 

Ambiguitatea expresiei „Trupul lui Hristos”, implicînd 
ideea de „trup mistic” sau „corporaţie” (sau pe amîndouă), 
sugerează antiteza fundamentală pe care ecleziologia din 
secolul XX, la fel ca şi cea din secolele anterioare, trebuia 
să o soluţioneze: contrastul sau chiar contradicţia dintre 
Biserică, drept articol de credinţă din Crezul apostolic şi 
din Crezul niceean, și „rănile din trupul lui Hristos cel 
mistic”, ca instituţie palpabilă, istorică şi politică — din 
nou, relaţia dintre spirit şi structură în Biserică, precum 
şi dintre unitatea sa în Hristos cel unul şi diviziunile sale 


- în practică. 


Resurse teologice ale unității 


Estomparea distincţiilor confesionale din secolul XX a fost 
însoțită de recunoaşterea istorică tot mai accentuată a fap- 
tului că aceste distincţii nu fuseseră pur (în unele cazuri, 
probabil nu în primul rînd)-teologice la origine și că Bise- 
ricile „permit adesea să fie separate unele de altele de către 
forţe şi influenţe lumeşti”. Jefuirea Constantinopolului de 
către soldaţii din Biserica latină, în 1204, fusese un motiv 
de separare a ortodoxiei răsăritene de romano-catolicism 
cel puţin la fel de puternic precum doctrina Filiogue sau 
momentul epiclezei ori folosirea azimelor la Euharistie, 
probabil şi ca autoritatea papei (ce era rezultatul inevi- 
tabil al acestora, potrivit unor istorici şi polemiști răsă- 
riteni). O monografie istorică examina relaţia „intereselor 

politice seculare” cu „chestiunile de credinţă” ca fundal al 
Confesiunii de la Augsburg, iar un studiu american deschi- 
zător de drumuri era dedicat rolului decisiv al unor ches- 
tiuni precum sclavia şi structura de clasă în istoria modului 
în care Bisericile din Statele Unite (şi, prin extrapolare, 
toate Bisericile din istoria creștină) se separaseră una de 
alta, indiferent de justificarea doctrinală pe care au ofe- 
rit-o, după ce faptul s-a consumat. Fiind în același timp o 
reconsiderare fundamentală a misiunii sociale a Bisericii 
în relaţia cu ordinea seculară, această recunoaștere a 
„factorilor neteologici” care au contribuit la separarea 
Bisericilor părea că are drept corolar cultivarea altor fac- 
tori neteologici pozitivi, cum ar fi participarea la acţiunile 
sociale ca modalitate de a depăși diviziunile. 

Însă ar fi o simplificare exagerată a istoriei — de care 
liderii ecumenici erau adesea acuzaţi de către cei ce pri- 
veau orice cooperare ecumenică drept compromis doctri- 
nar — dacă s-ar uita faptul că există resurse teologice 
pentru unitatea Bisericii, la fel cum existaseră chestiuni 
teologice care duseseră la ruperea unităţii, sau dacă s-ar 
ignora ceea ce ar putea fi numit „semnificaţia teologică a 
factorilor neteologici” ca fiind atît cauza care a provocat 
separarea, cît și o forţă istorică putînd asigura restabilirea 
unității pierdute. Pe lîngă considerarea Bisericii și doc- 
trinei, întruchipată de comisia „Credinţă și Ordine”, „Con- 
siliul universal creştin pentru Viaţă şi Lucrare”, avînd o 
misiune specifică practică de a „afirma rolul suprana- 
țional al Bisericii și de a da glas chemării la reconciliere”, 
uneori a dat o formă la fel de decisivă discuţiei doctrinale. 
Conducătorul ei, atît din punct de vedere doctrinal, cît şi 
practic, a fost Nathan Sâderblom, care credea că, de vreme 
ce „doctrina divide, dar slujirea unește”, practica ar putea 
fi baza teoriei (așa cum arăta şi expresia patristică) și că 
imperativul moral al unei participări comune la slujirea 
creștină, relansată după primul război mondial, era în 
același timp o resursă teologică pentru înţelegerea sensu- 
lui mai profund al doctrinelor Bisericii pe care le profesau 
articolele de credinţă ale diferitelor Biserici. Astfel, ar fi 
posibil ca ele „să aibă în sfîrșit un cuget comun, nu doar în 
iubire, ci şi în exprimările doctrinale ale adevărului revelat”. 

Bisericile au ajuns la o astfel de înțelegere și ca urmare 
a unei analizeteologice a impasului comun ce era consecința 
a ceea ce se întîmplase cu tradiția creștină în cadrul fiecă- 
reia dintre ele în timpul crizei din secolele al XVIII-lea și 
al XIX-lea. Reacţia iniţială la această situaţie fusese în 

mare parte acuzarea reciprocă. Reprezentanţi ai romano- 
-catolicismului pretindeau că există o afinitate naturală 
între protestantismul clasic, ce respingea autoritatea 
papei, și necredinţa modernă, ce respingea orice formă de 
autoritate ; polemicile. protestante, pentru care „doctrina 
catolică oficială a păcatului originar... nu diferă foarte 
mult de afirmaţiile pelagianismului”, trasau o linie isto- 
rică între optimismul privind natura și rațiunea umane, 
prezent în „semipelagianism”, şi raționalismul teologiei 
scolastice, și după Conciliul de la Trident, și formele ex- 
treme ale acestui optimism, din perioada Iluminismului ; 
analiștii ortodocşi răsăriteni nu prea aveau de ales între 
„raționalismul spiritualist” protestant și un „raționalism 
materialist” romano-catolic, găsind în amîndouă un fals 
obiectivism, și opusul său — ce era de fapt încununarea 
sa —, un subiectivism raţionalist, toate acestea putînd fi 
corectate doar prin acceptarea iluminării care putea veni 
din Răsăritul creștin. 

În mijlocul acestei atmosfere de acuzare reciprocă, teo- 
logia fiecăreia dintre aceste Biserici era obligată să recu- 
noască atît imperativul „catolicităţii”, cît şi „luarea în 
calcul a întregii vieţi a Bisericii” și, prin urmare, nevoia 
de a admite datoriile doctrinale și religioase față de alte 
tradiţii decît cea proprie, împreună cu posibilitatea de a 
mai învăța din ele. Teologii ortodocși răsăriteni, de exem- 
plu, au descoperit că nu puteau exploata resursele pro- 
priilor Părinţi greci ai Bisericii decît prin intermediul 
unor ediţii critice și monografii academice scrise în mare 
parte de istorici și teologi occidentali, cum ar fi Adolf 
Harnack, care, în ciuda în ciuda faptului că perpetua ima- 
ginea doctrinei ortodoxe răsăritene ca închistare în tradi- 
ţionalism pietrificat, a desăvîrşit în timpul vieţii sale cea 
mai ambițioasă ediţie critică realizată vreodată în legă- 
tură cu sursele creştinătăţii din Răsărit, Același erudit 
ortodox răsăritean care afirmase (corect) că în primele 
trei secole Părinţii occidentali au urmat de obicei teologia 
celor din Răsărit era, la rîndul său, obligat, atunci cînd 
enumera ediţiile critice ale acestor Părinţi răsăriteni, să 
se sprijine aproape exclusiv pe lucrările erudiţilor occi- 
dentali moderni. Sistematizarea doctrinei răsăritene în 
secolul al XIX-lea a fost în mod decisiv realizată de scolas- 
tica protestantă şi romano-catolică, fiind organizată după 
principiile catehismelor protestante și romano-catolice. 

O dependenţă similară faţă de surse de inspirație doc- 
trinală depășind graniţele denominaţionale se manifesta 

şi în cadrul protestantismului și al romano-catolicismului. 
După secole în care nu.a fost mai mult decît un ajutor al 
dogmei Bisericii, ale cărui rezultate trebuiau să i se con- 
formeze cu orice preţ, studiul biblic, în cadrul romano- 
-catolicismului, a ajuns la maturitate. Reviste ce publicau 
studii despre Vechiul și Noul Testament au devenit vocea 
acestei renașteri biblice, care a fost recunoscută prin Divino 
afflante Spiritu, enciclica papei Pius al XII-lea, emisă în 
1943. Aceasta interpreta decretul Conciliului de la Trident 
despre statutul Vulgatei în sensul că „doctrina trebuie 
dovedită şi confirmată şi pe baza textelor originale”. Stu- 
diul textelor greceşti și ebraice trebuia să folosească și 
informații arheologice și istorice și trebuia să se acorde 
atenţie formelor literare speciale folosite în Biblie, pentru 
că ele reflectau tiparele generale ale literaturii și gîndirii 
Orientului Apropiat din vechime. Pentru toate aceste ac- 
țiuni în care urma să se angajeze acum erudiţia biblică 
romano-catolică, premisele metodologice evoluaseră din 
secolele al XVIII-lea și al XIX-lea, în primul rînd sub 
auspicii protestante, astfel încît, înainte ca studiul ştiinţific 
al Bibliei din cadrul Bisericii Romano-Catolice să-și poată 
afirma o linie independentă, așa cum a făcut la mijlocul 
secolului XX, a dedicat primele decenii ale acestui secol 
încercării de a egala erudiţia protestantă. În acest proces 
s-a dezvoltat și o reciprocitate a influenţei doctrinei între 
protestanți și romano-catolici și adesea a fost dificil să se 
discearnă o orientare confesională explicită în lucrările 
de teologie biblică. 

Metoda istorică de tratare a teologiei a jucat un rol 
decisiv în această redefinire. Dintr-un instrument utilizat 
pentru a demonstra faptul că doctrinele opozanților sînt 
condiţionate de istorie (pe cînd cele proprii se presupunea 
că derivă direct din Scriptură și/sau tradiție, fără astfel 
de condiționări), aşa cum fusese în perioada polemicilor 
Reformei și a celor de după Reformă, istoria bisericească 
a devenit un solvent universal, care trata propria denomi- 
naţiune la fel ca şi pe celelalte. Istoria fiecărei denomina- 
țiuni sau regiuni a Bisericii cerea, cum era de înţeles, o 
atenţie specială din partea membrilor săi. De aceea, mare 
parte a neotomismului era un fenomen romano-catolic, 
care avea rolul de a arăta „că Sfîntul Toma de Aquino este 
călăuza noastră predestinată în reconstruirea culturii 
creștine”, în vreme ce „istoria teologiei în Suedia este 
una a căutărilor lui Luther”. În schimb, unele dintre cele 
mai spectaculoase descoperiri ale teologiei istorice ale 

secolului XX au avut loc ca urmare a depăşirii graniţelor 
confesionale, naționale şi lingvistice. Recunoaşterea în 
acest secol a „Reformei radicale” ca subdiviziune legitimă 
a istoriei Reformei alături de „Reformele magisteriale” nu 
ar fi fost posibilă în lipsa lucrărilor erudiţilor şi teologilor 
aparţinînd tradiţiilor „magisteriale” și ale istoricilor ana- 
baptiști şi unitarieni. Deşi trecerea de la „Contrareformă” 
la „Reforma catolică” a fost rezultatul eforturilor erudiţi- 
lor romano-catolici, lor li s-au alăturat alţii, a căror reinter- 
pretare a celor cîteva Reforme includeau acum Reforma 
catolică și Reforma radicală ca parteneri deplini în lucra- 
rea întreagă a Reformei și, prin urmare, ca moştenitori 
comuni. 

În spatele acestor schimbări se află recunoaşterea fap- 
tului că „aceleaşi probleme preocupă Biserica în toate 
sectoarele ei”, indiferent de cît de profunde ar putea fi 
diferenţele doctrinale care separă încă Bisericile. Din per- 
spectiva acestor probleme, ceea ce continuau Bisericile să 
aibă în comun depășea cu mult ceea ce le diferenţia. Rela- 
tivismul istoric ce rezultase din secolele al XVIII-lea și 
al XIX-lea a condus la o recunoaștere a faptului că pînă şi 
antiteze teologice fundamentale, precum cea legată de 
doctrina îndreptăţirii, fuseseră condiţionate istoric de eve- 
nimentele din istoria Bisericii și de psihologia individuală 
în perioada Reformei. În acelaşi timp, teologi a căror per- 
spectivă asupra doctrinei fusese modelată în mod funda- 
mental de relativism recunoșteau necesitatea ca doctrina 
creştină să se plaseze dincolo de relativităţile istoriei, iar 
în versiunile lor de istoricism s-au străduit să se detaşeze 
de omologii lor laici afirmînd „relativismul credinţei”. În- 
trucît erudiţia și gîndirea teologilor şi a conducătorilor 
Bisericii din toate denominaţiunile erau vulnerabile la 
astfel de influenţe, relația dintre denominaţiuni nu putea 
evita o redefinire graduală, dar fundamentală. 

Un exemplu special al acestei recunoaşteri a convin- 
gerilor comune în faţa unor sisteme religioase şi filozofice 
străine este experienţa tuturor Bisericilor în domeniul 
misionariatului, care a condus în 1910 la convocarea Con- 
ferinţei Misionare Mondiale de la Edinburgh. Participanţii 
fuseseră de acord să vină cu condiţia să nu se dorească 
exprimarea opiniei în nici o privințăcare să aibă legătură 
cu chestiuni ecleziologice şi doctrinale pe tema cărora cei 
ce participă la conferinţă sînt în conflict. Acest lucru s-a 
dovedit totuşi a fi inevitabil. Indiferent de ce raţiona- 
mente vor mai fi existat pentru perpetuarea diviziunilor 

istorice între Bisericile din cadrul creştinismului tradi- 
țional, exportarea acestora în domeniul misionariatului 
devenise greu de justificat — evident, pe baze strategice, 
dar și doctrinale. În acest sens, era posibil să se pretindă 
la Edinburgh că „scopul oricărei lucrări misionare este de 
a înrădăcina în fiecare naţiune necreștină o Biserică nedes- 
părțită a lui Hristos” şi că acesta este „idealul din mintea 
marii majorităţi a misionarilor”. Reprezentanţi ai societăţi- 
lor misionare prin care, în secolele al XVIII-lea și al XIX-lea, 
multe Biserici își îndepliniseră misiunea de evanghelizare 
căutînd să promoveze „progresul împărăției” li s-au ală- 
turat la Edinburgh reprezentanţilor multor Biserici pen- 
tru a lua în calcul obstacolele din calea unităţii, așa cum 
se manifestau acestea în Bisericile mai noi care nu par- 
ticipaseră la dezbaterile istorice pe teme de doctrină şi 
organizare. 

Atît maturizarea Bisericilor noi, cît şi acceptarea 
aproape universală a metodei istorice de a face teologie 
au dezvăluit un pluralism doctrinal adînc înrădăcinat în 
interiorul Bisericilor confesionale. După cum se exprima 
un important istoric al misiunilor creştine şi al ecumenis- 
mului, „mişcarea ecumenică este în mare parte rezultatul 
dezvoltării: mişcării misionare”. Eforturile oricărei Bise- 
rici tinere, în mijlocul unei naţiuni necreștine, de a defini 
o identitate creștină faţă de tradiţiile specifice ale acelei 
naţiuni o puteau conduce la o înrudire doctrinală cu alt 
grup creștin angajat într-o lucrare similară, înrudire mai 
profundă decît cea pe care o aveau cu Biserica-mamă din 
care veniseră la început misionarii ei. Dacă o astfel de 
Biserică nouă continua totuși să fie membră a unei comu- 
nități confesionale internaţionale împreună cu Biserica- 
-mamă, consecința era un dublu standard al acordului 
doctrinal, prin care celor. ce aparţineau deja unei astfel 
de comunităţi ca rezultat al dezvoltărilor istorice li se 
impunea un acord mai puţin strict decît celor care încer- 
cau să realizeze o comuniune dincolo de graniţele confe- 
sionale. Astfel cooperarea a devenit în esenţă „o problemă 
morală”. 

În mod similar, pe măsură ce teologia istorică a anali- 
zat mișcările doctrinale din trecutul recent care apăruseră 
în mai multe Biserici, afinităţile sesizate depășeau fron- 
tierele denominaţionale. Oponenții luterani ortodocși ai 
pietismului luteran din secolul al XVIII-lea s-au grăbit să 
scoată în evidenţă afinităţile cu pietismul reformat şi, în 
cohsecinţă, să-i acuze pe Spener şi pe adepţii săi de trădare 

a confesiunilor luterane, dar în secolul XX studiul istoric 
al teologiei scolastice din luteranismul ortodox al secolului 
al XVII-lea a sugerat că, în ciuda rigidităţii sale confe- 
sionale, el nu numai că manifestase afinități la fel de 
profunde cu scolastica reformată din acea vreme, ci chiar 
„reprodusese [metoda] tomistă de distincţie” a diferitelor 
aspecte. Totuşi, dacă exista încă un motiv semnificativ 
pentru care ortodoxia confesională luterană și pietismul 
luteran sau ortodoxia reformată și pietismul reformat pri- 
meau încă adjectivul „luteran” sau „reformat”, problema 
era dacă diferenţele teologice din interiorul denominaţiu- 
nilor confesionale nu deveniseră mai profunde şi mai deci- 
sive decît diferenţele doctrinale tradiționale dintre ele şi 
dacă nu devenise, prin urmare, imperativ „să se facă un 
front comun pentru cercetarea expresiei unităţii” care se 
manifestase dincolo de aceste diferenţe. 

Nici chiar diferenţele confesionale care încă mai erau 
valabile nu mai păreau să demonstreze automat superio- 
ritatea doctrinală. Aşa cum această schimbare se făcea 
vizibilă în mod special prin apariţia epiclezei ortodoxe 
răsăritene şi a rugăciunii euharistice apusene în diferite 
liturghii protestante, la fel, în direcţia opusă, un fenomen 
care a însoţit renașterea biblică a teologiei romano-ca- 
tolice a fost reîntărirea cerinţei, insistent afirmată deja la 
Conciliul de la Trident ca răspuns la Reforma protestantă, 
astfel încît centralitatea liturghiei în cultul şi învăţătura 
Bisericii să nu pună în umbră imperativul noutestamen- 
tar : „Propovăduieşte cuvîntul, stăruieşte cu timp și fără 
de timp, mustră, ceartă, îndeamnă”. „Propovăduirea evan- 
gheliei” trebuie să aibă, decreta Conciliul Vatican II, „un 
loc de cinste între obligaţiile episcopului”. Așa cum se 
întîmplase după ce-s-au dat legile de la Conciliul de la 
Trident și după cele de la Conciliul Vatican II, reafirmarea 
datoriei practice de a predica a declanşat o reconsiderare 
nu doar a omileticii ca instrument al clerului parohial şi 
curs din curriculumul seminarial, ci și a conţinutului teo- 
logic al doctrinei romano-catolice tradiționale a cuvîntului 
lui Dumnezeu ca „propovăduire a evangheliei”. De vreme 
ce aceasta fusese preocuparea centrală a Bisericilor pro- 
testante de la început, şi practica, și teoria predicării în 
romano-catolicism s-au inspirat din sursele predicării şi 
teologiei protestante. 

Liturgica protestantă şi omiletica romano-catolică erau 
dovezi izbitoare ale conştientizării, cu ajutorul experienţei 
vieţii contemporane și al cercetării teologice, a faptului că 

existaseră pentru ambele părţi din orice schismă din isto- 
ria creștină pierderi teologice, nu numai câștiguri, după 
cum trebuise să recunoască pînă şi un urmaș al Reformei 
husite. Nimic nu demonstra acest lucru mai spectaculos 
decît senzaţia de „îmbogăţire” pe care a adus-o redescope- 
rirea ortodoxiei răsăritene atît de către teologia protes- 
tantă, cît şi de cea romano-catolică în secolul XX. Deși 
catastrofele politice ale Bisericii Ortodoxe de-a lungul 
secolului au confirmat la început credinţa teologilor răsă- 
riteni, în special a adepților evangheliei sociale, că Bise- 
rica răsăriteană fusese paralizată de „sacramentalism” și 
„interes dogmatic” şi că de aceea îşi asumase un rol pasiv 
în relaţia cu ordinea socială, participarea crescîndă a teolo- 
gilor ortodocși la dialogul ecumenic a oferit Bisericilor şi 
teologilor din Occident posibilitatea de a vedea direct resur- 
sele liturgice, dogmatice și de spiritualitate cu ajutorul 
cărora aceste Biserici „pasive” supravieţuiseră unei întregi 
serii de catastrofe politice în aproape cinci secole de la 
căderea Constantinopolului şi apoi să se întrebe dacă, în 
situaţii asemănătoare, vitalitatea Bisericilor apusene s-ar 
fi dovedit a fi mai capabilă să-și păstreze continuitatea şi 
caracterul distinct de mărturisitor creştin. 

În mod paradoxal, adîncirea înţelegerii doctrinale și a 
cooperării teologice din cadrul majorităţilor confesiunilor 
şi grupurilor confesionale a contribuit, de asemenea, la 
recunoașterea nevoilor reciproce și a forţei reciproce. În 
fiecare grup, prin urmare, unii lideri ai conştiinţei confe- 
sionale renăscute au devenit în acelaşi timp adepţi ai unei 
definiţii ecumenice a doctrinei Bisericii, întrucît „cato- 
licitatea Bisericii şi cea a mărturisirii ei au o legătură 
esenţială”. Din punct de vedere organizaţional și teologic, 
mişcările pentru reunificare și intercomuniune între (rela- 
tiv vorbind) Bisericile strîns înrudite au precedat adesea 
stabilirea unei comuniuni mai largi. Pe lîngă pierderile 
istorice care au devenit vizibile studiindu-se din nou scrie- 
rile doctrinale formulate la început sau în timpul dezvol- 
tării denominaţiunii, a devenit evident, de asemenea, că 
unele din principiile acelor scrieri, atunci cînd se depășea 
o citire convenţională sau doar polemică, puteau conduce 
la o interpretare mai comprehensivă a unităţii dintre creş- 
tini și dintre Biserici. 

Un astfel de principiu era conceptul ortodox răsăritean 
de iconomie, care aparţinea legii canonice, dar și doctrinei. 
Ca termen tehnic al dogmaticii patristice grecești, „icono- 
mie” se referă la lucrările lui Dumnezeu în istoria lumii, 

deosebite de „teologie”, fiinţa și lucrările veşnice ale lui 
Dumnezeu în afara timpului și a istoriei. De la aplicarea 
sa la lucrarea divină în istoria mîntuirii, principiul „icono- 
miei” putea fi extins și la lucrările Bisericii, în special la 
acele lucrări care trebuie să ţină seamă de ambiguităţile 
din condiţia umană. Într-un document de o „importanţă spe- 
cială”, care „a devenit imediat și este încă baza organizării 
ecumenice a Bisericii grecești”, studiul Valabilitatea hiro- 
tonirilor anglicane, din perspectivă ortodox-catolică al 
sistematicianului greco-ortodox Chr&stos Androutsos, „pen- 
tru prima dată conceptul de iconomie a fost aplicat la rela- 
țiile ecumenice”. Deși „acest concept nu a fost niciodată 
definit şi elaborat clar”, era destul de limpede pentru a 
face posibil ca „unele rînduieli practice ocazionale să fie 
schimbate pentru o soluţie bazată pe principii teologice”. 
Pornind de la acest nivel al „rînduielilor practice”, în schimb, 
putea urma o analiză teologică mai profundă a docrinei 
Bisericii și a unităţii ei. 

Și pentru romano-catolicism, asemenea „rînduieli prac- 
tice” puteau deveni o resursă pentru definiţii ale Bisericii 
şi ale unităţii acesteia ce nu se limitau la echivalarea 
simplistă a Bisericii cu instituţia eclezială al cărei cap 
vizibil era papa. Una dintre acestea era botezul. În timp 
ce o hirotonie validă o putea face doar episcopul care pro- 
venea dintr-o succesiune apostolică reală (chiar dacă putea 
fi schismatic față de episcopul Romei), iar o Euharistie 
depindea, la rîndul său, pentru caracterul ei sacramental 
de o hirotonie validă a preotului săvîrșitor, botezul a fost 
mult mai puţin restricționat, începînd cu controversele 
episcopului Romei cu Ciprian, în secolul al III-lea, şi ale 
lui Augustin cu donatiştii, în secolul al V-lea. La Conciliul 
de la Basel-Ferrara-Florenţa, în special pe baza doctrinei 
sacramentale a lui Toma de Aquino, s-a afirmat oficial că, 
deși în mod obișnuit botezul trebuie administrat de un 
preot, în caz de urgenţă oricine poate boteza, atît timp cît 
este respectată forma pe care Biserica o prescrie şi există 
intenția de a se face ceea ce face Biserica. Afirmarea din 
secolul XX a acestei doctrine, ca și a doctrinei că Bise- 
rica poate fi definită ca „societatea în care prin spălarea 
botezului oamenii intră în viața harului divin”, cum se 
exprima papa Pius al XI-lea, a pregătit calea pentru decla- 
rarea de către Conciliul Vatican II în Decretul asupra 
ecumenismului că „aceia ce cred în Hristos și au primit 
botezul cum se cuvine sînt aduși la comuniunea sigură, 
deși nedesăviîrşită, cu Biserica Catolică” și sînt, prin 

urmare, acceptaţi de Biserică drept fraţi; decretul s-a 
oprit brusc exact la recunoaşterea ca „membri ai Bisericii” 


' acelor care nu erau romano-catolici botezați, dar a indicat 


taina botezului ca sursă a unităţii Bisericii, chiar dacă 
taina preoţiei și cea a Euharistiei continuau să se opună 
acesteia. 

Atenţia acordată din nou documentelor fundamentale 
din secolul al XVI-lea a ajutat la remodelarea unei mari 
părţi din corpusul doctrinei creștine în comunităţile angli- 
cană, luterană și reformată din secolele al XIX-lea și XX, 
dar cea mai afectată doctrină a fost cea a unităţii Bise- 
ricii. Principiul lui Newman de interpretare metodologică 
a Celor 39 de articole şi a Cărţii de rugăciuni obişnuite — 
ca şi, prin extensie, a Confesiunii de la Augsburg și a 
Catehismului de la Heidelberg —, „vor admite în cel mai 
catolic sens” ca o „datorie pe care o avem deopotrivă faţă de 
Biserica Catolică şi faţă de noi înșine”, a fost aplicat, deși 
într-un mod pe care poate nici el nu l-a anticipat, cînd, ca 
şi în cazul Confesiunii de la Augsburg, avertismentul că 
„Bisericile noastre nu se depărtează de Biserica Catolică 
prin nici un articol de credinţă” a fost împins dincolo de 
„accentul pus iniţial pe spiritualitatea Bisericii”, pe baza 
căruia „şi universalitatea, și catolicitatea puteau fi găsite 
în sfera spiritualităţii nepalpabile”, către un accent pe 
„mărturisirea comună”, pe care toţi creștinii o împărtă- 
şesc, recognoscibilă în mod empiric. Editorul din secolul 
XX al Catehismului de la Heidelberg l-a publicat ca parte 
a întregului ordin bisericesc al palatinatului!, pentru a 
oferi „o indicație semnificativă că mărturisirea Bisericii 
nu există prin sine, ci este încorporată în regulamente 
care decid viaţa de cult a comunităţii”. Un comentator din 
secolul XX a evidenţiat în mod similar, în afirmaţiile sale 
legate de Cartea de rugăciuni obişnuite, că „pretinde că 
liturghia din Cartea de rugăciuni este cea «a lui Hristos» în 
ansamblu, adică a Bisericii Catolice neîntrerupte în timp 
şi răspîndită peste tot în lume”. 

Așa cum decretele doctrinale şi confesiunile Bisericilor 
puteau fi exploatate pentru contribuţia lor la o înţelegere 
mai profundă a unităţii Bisericii, la fel, opoziţia faţă de 
noţiunea însăși de decret doctrinal sau de confesiune — 
opoziţie pe care Bisericile confesionale o catalogau ca fiind 
„sectară” — avea menirea de a contribui la obţinerea 


1. Palatinatul a reprezentat o formă administrativă în fostul Sfint 
Imperiu Roman (n. trad.). 

aceluiaşi rezultat. Respingerea de către Alexander Campbell 
a crezurilor niceean și atanasian și chiar a celui apostolic pe 
motiv că reprezintă o forţă de dezbinare era expresia con- 
vingerii că o Biserică dezbinată putea fi reunită printr-o 
întoarcere la „creştinismul primar” de dinainte de crezuri, 
care fusese caracterizat de libertate teologică, dar fără haos 
doctrinal, de unitate, dar nu și de uniformitate. Campbell 
s-a străduit să evite orice denumire confesională sau deno- 
minaţională pentru adepţii săi, identificîndu-i simplu ca 
„Ucenici ai lui Hristos”, care „se concep ca o mișcare în 
interiorul Bisericii care caută unitatea Bisericii”, și a in- 
sistat „că scopul lor fundamental este încă același, adică 
de a uni creștinătatea”. Scopul avea să devină fundamen- 
tal pentru toate Bisericile. 


Mîntuirea societății 


Pe lîngă toate celelalte motive teologice (și neteologice) 
pentru a reînnoi credinţa și viața creştinătăţii, urmărind 
cu o putere nouă realizarea viziunii unei Biserici reunite, 
sfîrșitul secolului al XIX-lea și secolul XX au găsit în 
această viziune posibilitatea de a aduce o contribuţie la 
construirea unei ordini sociale mai umane şi mai morale. 
Numai în cazul în care creștinii puteau vorbi la unison 
exista speranţa ca ei să-și aducă această contribuţie. Ver- 
setul evanghelic citat de toţi ca întruchipînd, mai mult 
decît oricare altul, imperativul ecumenic divin — rugăciu- 
nea lui Hristos pentru ucenicii Săi în noaptea de dinaintea 
răstignirii, „ca toţi să fie una” — nu doar a avut ca efect 
articularea unei doctrine pe care creștinătatea ortodoxă o 
considera baza trinitară a unităţii Bisericii, „după cum 
Tu, Părinte, întru Mine și Eu întru Tine, așa și aceştia în 
Noi să fie una”, ci se încheia cu enunţarea scopului pe 
care un număr din ce în ce mai mare de creştini din toate 
Bisericile l-au considerat a fi semnificația evanghelică a 
Bisericii, datoria ei apologetică și țelul social: „ca lumea 
să creadă că Tu M-ai trimis”. 

„Influenţa doctrinei asupra societăţii”, cum o numise 
un teolog spaniol, și asumarea profundă a obligaţiei creş- 
tine de a mîntui societatea puteau fi observate încă din 
secolul al XIX-lea. Același William Wilberforce a cărui 
Concepţie practică asupra sistemelor religioase dominante 
ale creştinilor declarați a formulat preocuparea creștinilor 
evanghelici față de statutul doctrinei și vieții creștine a 

fost în fruntea campaniei împotriva sclaviei, pe care o 
cataloga drept „cea mai mare vină și nemernicie care au 
existat vreodată pe pămînt”. Același F.M. Dostoievski care, 
în calitate de gînditor rus ortodox și scriitor, a formulat 
ceea ce el și alţii au considerat a fi semnificația de bază a 
tradiţiei ortodoxe a doctrinei și spiritualităţii a vorbit şi 
despre procesul istoric prin care „statul se transformă în 
Biserică [şi] va crește şi va deveni o Biserică peste întreaga 
lume”. Același papă Leon al XIII-lea a cărui Providentissi- 
mus Deus din 1893 a pus bazele studiului biblic romano- 
-catolic modern emisese şi Rerum Novarum, în 1891, un 
document pe care unul dintre succesorii săi la tronul lui 
Petru, Pius al XI-lea, avea să-l considere peste 40 de ani 
ca fiind charta învăţăturii sociale romano-catolice. Iar cri- 
tica lui Albrecht Ritschl privind doctrinele protestante 
tradiționale, cum ar fi împăcarea și îndreptăţirea, a pro- 
pus să se facă din recunoaşterea responsabilităţii sociale 
a creștinilor și a Bisericii o componentă fundamentală a 
noii şi mai profundei înţelegeri a ceea ce voise lisus să 
spună prin „împărăţia lui Dumnezeu”. 

După cum sugerează numele din acest catalogal secolu- 
lui al XIX-lea și după cum avea să confirme şi dezvoltarea 
mișcării pentru preocupare socială creștină din secolul XX, 
„teologii asociaţi cu această mișcare erau mulţi și... diferiţi” ; 
şi, în ciuda „explicaţiei evanghelice a originii evangheliei 
sociale”, teologii conservatori au argumentat că îmbrățișa- 
rea unei învățături sociale particulare era în sine o indica- 
ţie a faptului că acela care o propusese împărtășea poziţia 
„nedogmatică” a celorlalţi ce au avut o poziţie similară faţă 
de etica socială creștină. Pentru unii, această diversitate 
era o reflecţie a „dependenţei întregului sistem intelectual 
şi a dogmei față de premisele sociologice fundamentale” 
ale unei creştinătăţi înrădăcinate. Pentru alţii, sugera 
posibilitatea unei cooperări ecumenice pe probleme prac- 
tice, chiar și atunci cînd persistau neînțelegerile doctrinale. 
Pentru alţii, era dovada faptului că ordinea convenţională 
a gîndirii teologice trebuia inversată. „Avem o evanghelie 
socială”, se declara în introducerea celei mai cunoscute refor- 
mulări a doctrinei în raport cu mîntuirea societăţii, O teo- 
logie pentru Evanghelia socială a lui Walter Rauschenbusch ; 
„avem nevoie de o teologie sistematică suficient de cuprin- 
zătoare pentru a se potrivi cu ea şi suficient de puternică 
pentru a o susţine”. O astfel de teologie își propunea 
cartea să formuleze. 

Gîndirea socială și strategia socială a Bisericilor sînt 
domenii importante ale istoriei politice şi intelectuale a 
secolului XX, avînd drept consecinţe mișcări ce militau 
pentru pentru pacea mondială, drepturile omului şi cum- 
pătare. În orice istorie a eticii sociale creștine mai ales 
relatarea despre secolul XX ar trebui să constituie un capi- 
tol important, rivalizînd în semnificaţia de făuritor al unei 
ere noi cu capitolele despre transfomarea societăţii romane 
prin convertirea lui Constantin sau cu provocarea capita- 
listă la adresa societăţii feudale în epoca Reformei, și 
pentru că a căutat, spre deosebire de excesele întemeierii 
constantiniene și ale dezvoltării capitalismului, să pună 
„într-o nouă lumină aplicarea principiilor creștine la achi- 
ziționarea şi folosirea proprietăţii”. Totuși, pentru istoria 
doctrinei creștine ca atare semnificaţia gîndirii sociale 
moderne este considerabil mai complicată, atît datorită 
subordonării chestiunilor legate de doctrină faţă de cele 
legate de viaţă şi societate, cît și datorită eterogenităţii 
teologice, chiar și în probleme doctrinale, unde trebuie 
incluși și Walter Rauschenbusch şi papa Leon al XIII-lea. 
Totuşi, ca și problemele de organizare (la care s-a raportat 
adesea preocuparea socială creștină) și cele liturgice (cu 
care relaţiile sale erau mai puţin consistente), chestiunile 
de doctrină, deși au primit adesea numai o atenţie impli- 
cită, au apărut inevitabil în dezbaterile despre gîndirea 
socială creștină. Pentru a ne atinge scopul propus aici, 
trebuie să punem în centru aceste chestiuni implicite de 
doctrină, mai curînd decît chestiunile explicite de strate- 
gie socială sau programele social-politice. Tocmai pentru 
că au pretins că au la bază o „evanghelie socială” care 
funcţiona deja ca o componentă incontestabilă a vieţii 
Bisericii, șirul de doctrine discutate de Rauschenbusch în 
O teologie pentru Evanghelia socială oferă o schiţă sufi- 
cientă, deși nu precizează conţinutul doctrinelor, și pentru 
această abordare. 

Rauschenbusch s-a simţit îndreptăţit să-și numească 
primul capitol „Provocarea unei evanghelii sociale pentru 
teologie”; şi totuși, potrivit capitolului al treilea, evan- 
ghelia socială nu era de fapt „nimic străin sau nou”. Rela- 
ţia dintre acest nou interes faţă de mîntuirea societății și 
tradiţia teologică era o chestiune pe care nici unul dintre 
apărătorii acestui interes nu o putea evita, de vreme ce 
toți au fost de acord cu raționamentul istoric „că sarcina 
socială a unei Biserici în aceste vremuri este uneori nouă 
și e mai urgentă decît a fost în trecut”. Rauschenbusch 


Rsch. Theol. 1 (1917:5) 
Rech. Theol. pr. (1917:vi) 


Rsch. Theol. 2 (1917:11-12) 


Rsch. Theol. 14 
(1917:147-148) 


Rsch. Theol. 4 (1917:31) 


Vezi supra, pp. 250-251 


Blme. Prot. 15-19 
(Casanavas 4:140-202) 


Leon XIll. Rev. Nov. 
(ASS 23:643) 


Vezi supra, pp. 316-317 
Theol Erkl. 1 (Niesel 335) 


SOBORNICITATEA TRUPULUI LUI HRISTOS 339 


şi-a propus să găsească în evanghelia socială „vechiul 
mesaj al mîntuirii, dar dezvoltat și intensificat”, un mesaj 
„la fel de ortodox ca și evanghelia” ; dar pentru cei ce erau 
mai atașați de tradiţie decît el, reprezentaţi de „vechiul 
mesaj al mîntuirii”, „dezvoltarea” și „intensificarea” cereau 
o justificare mai elaborată din partea dogmei Bisericii. 

De aceea, una dintre primele şi cele mai importante 
sarcini ale oricărei justificări teologice în Biserică — orice 
Biserică — pentru atenţia acordată mîntuirii societăţii era 
clarificarea legitimităţii sale doctrinale în cadrul struc- 
turilor autorităţii tradiţionale, oricare ar fi acestea pentru 
fiecare Biserică în parte. După cum recunoștea Rauschen- 
busch, „teologia doctrinară este în contact direct cu rea- 
lităţile mai puţin decît orice alte studii teologice”, pentru 
că doctrina Bisericii „perpetuează un curent ezoteric al 
tradiției”. Totuşi, a trebuit să argumenteze că în interiorul 
acestui curent al tradiţiei, „ezoteric” sau nu, evanghelia 
socială putea să pretindă că i se cuvine un loc şi să ajute 
cu adevărat la explicarea și justificarea doctrinelor. Aceasta 
nu se aplica în cazul „unora dintre doctrinele mai specu- 
lative”, ca „problemele metafizice implicate de doctrinele 
trinitară și hristologică”; la acestea „evanghelia socială 
nu poate aduce nici o contribuţie” sau, în orice caz, poate 
aduce una măruntă, dar „secţiunile din teologie pe care se 
cuvine să le exprime efectiv” sînt doctrinele păcatului şi 
mântuirii. 

Documentaţia genealogiei teologice pentru o apreciere 
directă a problemelor societăţii era mai clară la unele 
grupuri confesionale sau denominaționale decît la altele, 
tradițiile romano-catolică şi reformată fiind capabile să 
insiste asupra unor resurse doctrinale ce erau mai puţin 
accesibile în mod nemediat tradiţiilor ortodoxă răsăriteană 
şi luterană. Atitudinea'rezervată faţă de însemnările isto- 
rice legate de complicitatea Bisericii Romano-Catolice la 
persecuții şi represiuni, simbolizate de Inchiziţie, şi față 
de presupusa îngăduinţă faţă de sclavie nu a anulat mi- 
siunea divină a Bisericii de a vorbi şi, dacă era cazul, de a 
acționa pe tărîm social și politic; făcînd aceasta, vorbea 
atît în calitate de voce a revelaţiei date prin Hristos, cît și 
ca apărător al „drepturilor date omului prin natură” (ius 
homini a natura datum). Groaza faţă de felul în care duş- 
manii evangheliei foloseau astfel de apeluri la cunoașterea 
naturală și legea naturală ca „sursă [alternativă] a propo- 
văduirii Bisericii” nu i-a împiedicat pe cei ce se încadrau 
în principal în descendența calvină să afirme în continuare 

şi ei că Biserica „slujește pe om și națiunea, statul şi 
cultura” urmînd și mărturisind cu credință cuvîntul lui 
Dumnezeu „în locul lui Hristos şi astfel slujind pe El şi 
cuvîntul Său”. 

În timp ce studiul istoriei i-a determinat pe repezen- 
tanţii ortodoxiei răsăritene să reexamineze critic tiparele 
„cezaropapismului” în istoria bizantină și i-a făcut pe inter- 
preţii luteranismului să pună în discuție multe dintre rațio- 
namentele lor teologice pentru a evita implicarea politică 
directă, experienţele lor din secolul XX cu regimurile auto- 
ritarist şi totalitarist au intensificat aceste critici. Mulţi 
luterani germani au luat parte la (A doua) Declaraţie de la 
Barmen, care se străduia să se prezinte nu numai ca vocea 
teologiei reformate, ci și a curentului principal din pro- 
testantismul german, dincolo de graniţele obişnuite ale 
confesiunilor, dar cu respect faţă de fiecare dintre ele. 
Deși identificarea aproape perfectă a Bisericii Ortodoxe 
Ruse cu regimul țarist a evocat din partea teologiei orto- 
doxe o apărare viguroasă a tradiţiei Bisericii împotriva 
revoluției ruse, reflecția aprofundată, atît din partea celor 
din exil, cît și a celor care au continuat să deţină respon- 
sabilităţi în noua Rusie, a determinat unele reconsiderări 
fundamentale ale ambiguității „epocii lui Constantin” ca 
formă ideală a Bisericii înseşi şi a relaţiilor ei cu statul și 
societatea. Protestantismul Bisericii libere se străduise 
în mod tradițional să evite deopotrivă „teocraţia” refor- 
mată sau romano-catolică și „cezaropapismu!” luteran sau 
ortodox răsăritean, pentru a asigura libertatea și puri- 
tatea individului și, prin acesta, a Bisericii, în evanghelie 
şi numai în evanghelie; acum însă, după cum recunoștea 
Rauschenbusch, „o nouă înţelegere a Bisericii cîștigă teren 
în teologia protestantă [a Bisericii libere], în ciuda cunoaș- 
terii din ce în ce mai temeinice a greşelilor trecute și pre- 
zente ale Bisericii”, şi mulţi care, ca Rauschenbusch, au 
fost adepţii acestei tradiţii erau primii ce manifestau inte- 
res față de relaţia Bisericii cu ordinea socială. Așa se face 
că diversele tradiţii doctrinale au condus, toate, în diverse 
moduri, către acest nou interes. 

Probabil că nici o formulare doctrinală tradiţională, 
după raționamentul lui Rauschenbusch, nu era mai rele- 
vantă pentru acest interes decît doctrina augustiniană a 
păcatului originar; deși „doctrina tradiţională a căderii 
este în primul rînd produsul interesului speculativ”, doc- 
trina păcatului originar fusese „una dintre puţinele încer- 
cări ale teologiei individualiste de a găsi o viziune solidară 

a domeniului și activităţii ei” și era, de aceea, „un efort 
important de a vedea păcatul în totalitatea sa şi de a 
explica transmiterea şi perpetuarea lui neîntrerupte”. 
„Păcatul!”, insista el, „nu este o tranzacţie particulară între 
păcătos și Dumnezeu. Umanitatea umple întotdeauna sala 
de audienţă atunci cînd Dumnezeu ţine judecată”. Por- 
nind de la premise foarte divergente, alți exponenţi ai 
eticii sociale creștine au exprimat acceaşi opinie. Solida- 
ritatea socială a neamului omenesc în privința creaţiei și 
a păcatului a fost aproape mereu utilizată de autorii argu- 
mentelor împotriva poligenismului și în favoarea descen- 
denţei istorice a întregului neam omenesc dintr-o singură 
pereche de părinţi. 

Economistul protestant Richard T. Ely vorbea în nu- 
mele unui număr mare de credincioși cînd a declarat că 
„nimic din acea viață asociată a omului pe care o numim 
societate nu este mai remarcabil decît solidaritatea so- 
cială”. Deși această doctrină era învățată de istorie şi 
ştiinţele sociale în afara revelaţiei, era, din punct de vedere 
teologic, semnificaţia mai profundă a relatării căderii lui 
Adam și a istoriei lui Israel; iar Noul Testament „învăța 
cu și mai mare putere legea solidarităţii sociale”. Din par- 
tea teologiei lui Ritschl, Rauschbenbusch a primit sprijin 
pentru „concepţia solidaristă a păcatului”. Era necesar să 
nu se uite acest concept și altele, „pentru a realiza puterea 

i sfera de întindere ale doctrinei către care toate converg; 
Împărăţia Răului”. Într-o vreme în care imaginile cunos- 
cute ale diavolului erau înlocuite de o reinterpretare radi- 
cală a „demonicului”, iar concepţia ortodoxă convenţională 
legată de iad devenea inacceptabilă pentru mulţi teologi, 
apărătoriievangheliei sociale erau de acord cu romano-ca- 
tolicii şi cu alţi creștini ce recunoșteau o valoare permanentă 
a acestor doctrine ca formulare a explicaţiei, exprimată, 
de exemplu, în cuvintele pericopei cunoscute (deși îndoiel- 
nică în privinţa textului) a femeii prinse în adulter, că 
acuzatorii săi „ieșeau unul cîte unul”, ceea ce însemna „că 
toţi împărtășeau vina comună, pentru că nu făcuseră ceea 
ce se putea face pentru a împiedica păcatul și a-l readuce 
pe om pe calea dreptăţii”. 

Împreună cu doctrina păcatului reinterpretată astfel, 
doctrina mîntuirii era pentru Rauschenbusch „cealaltă 
secţiune a teologiei care se cuvenea să exprime [evanghe- 
lia socială] efectiv”, pentru că era, la rîndul său, înţeleasă 
corect, „solidar”, în cel mai profund sens al ei. În titlurile 
de capitole „Evanghelia socială și mîntuirea personală” 

şi „Mîntuirea puterilor suprapersonale” el a invocat defi- 
niția biblică a credinţei ca „încredințarea celor nădăj- 
duite” — o definiţie folosită, după cum spusese Augustin, 
„de apărătorii luminaţi ai regulii catolice a credinței” 
de-a lungul istoriei creştine — în sprijinul unei interpretări 
mai mult neaugustiniene a credinței drept „nu atît apro- 
barea ideilor formulate în trecut, cît aşteptarea și încre- 
derea în mîntuirea lui Dumnezeu care urmează să vină”, 
o subliniere a evangheliei sociale prin care, susținea 
Rauschenbusch, „este reluată privirea către viitor a crești- 
nismului primar”. Principalii subiecţi ai lucrării mîntui- 
toare a lui Dumnezeu şi a lucrării mîntuitoare a Bisericii, 
în lumina acestei priviri către viitor, nu erau sufletele 
nemuritoare ale persoanelor considerate separat, așa cum 
presupusese creștinismul individualist, ci „puterile supra- 
personale” care vor fi „mîntuite cînd ajung sub legea lui 
Hristos” ; aceasta includea afacerile, statul şi societatea 
însăși. 

După cum sugerează folosirea de către Rauschenbusch 
a expresiei „legea lui Hristos” pentru a oferi conţinut „mîn- 
tuirii puterilor suprapersonale”, un test doctrinal major 
al oricărei teorii creștine ale mîntuirii societăţii ar trebui 
să fie legătura cu învăţăturile Bisericii despre puterea mîn- 
tuitoare a morţii lui Hristos sau lipsa acesteia ; de aceea, 
capitolul final din O teologie pentru Evanghelia socială avea 
titlul „Evanghelia socială și răscumpărarea”. Rauschenbusch 
a recunoscut că mulţi creștini privesc doctrina răscumpă- 
rării ca pe „esenţa teologiei”, deși pentru el doctrina îm- 
părăţiei lui Dumnezeu era „esenţa evangheliei, la fel cum 
erau întruparea pentru Atanasie, îndreptăţirea şi cre- 
dinţa singură pentru Luther, iar suveranitatea lui Dum- 
nezeu pentru Johathan Edwards” ; de fapt fiecare dintre 
aceste doctrine fusese totuși, pentru mulţi apărători ai 
săi, inclusiv cei numiţi aici, un corolar al mîntuirii prin 
răstignirea şi învierea lui Hristos, ce era, de aceea, esenţa 
„esenţelor evangheliei” şi pentru ei. Pentru a face legătura 
între evanghelia socială și conceptele tradiționale ale răs- 
cumpărării, interpreţii acesteia au evidențiat păcatele, 
„toate de natură publică”, responsabile pentru răstignire. 
Aceasta nu anula însă schimbarea fundamentală ce opera 
în definiția mijloacelor mîntuirii, de la lucrarea ispăși- 
toare a lui Hristos la învăţăturile Sale reformatoare sau — 
folosind cadrul „slujirii întreite” a lui Hristos ca proroc, 
preot și rege — de la un Hristos Care a fost rege prin sacri- 
ficiul ca preot, ceea ce poate fi văzut ca fiind consensul 

tradiției, la un Hristos Care a fost rege prin intermediului 
mesajului Său profetic. 

„Pentru cei ale căror minţi împărtășesc evanghelia 
socială”, prin urmare, „împărăţia lui Dumnezeu este un 
adevăr drag” și doctrina centrală a mesajului creştin, care 
cerea „drepturi egale şi dreptate desăvîrșită” în întreaga 
societate. Era mai mult decît atît: pe baza studiului critic 
al Evangheliilor care fusese întreprins încă de la începu- 
tul secolului XX, Rauschenbusch s-a simţit îndreptăţit să 
afirme că în relatările evanghelice ale cuvîntărilor lui 
lisus „numai două dintre spusele Sale consemnate conțin 
cuvîntul Biserică, ambele pasaje avînd o autenticitate 
îndoielnică”. Ceea ce făcea ca auteticitatea lor să fie în- 
doielnică, găsise el că „se poate spune fără teama de a 
greşi”, era faptul că lisus „nu S-a gîndit niciodată să înte- 
meieze un tip de instituţie care după aceea să pretindă că 
acţionează în numele Lui”. În schimb, aşa cum arătau 
clar Evangheliile, „isus a vorbit mereu despre împărăţia 
lui Dumnezeu”. Așa cum spunea Washington Gladden, 
„împărăţia include Biserica, dar Bişerica nu include împă- 
răţia”. În ciuda importanţei ecumenice a problemei „Ce 
relaţie există între Biserică şi împărăţia lui Dumnezeu ?”, 
disjuncţia atît de radicală dintre „Biserică” şi „împără- 
ţie” — sau, eventual, între „împărăţie” şi „stat” — continua 
să fie inacceptabilă pentru mare parte a corpusului învă- 
țăturii creștine din toate Bisericile şi pentru învăţăturile 
celor mai mulți dintre cei care căutau să abordeze pro- 
blemele concrete ale societăţii. La fel de acceptabilă era 
pentru ei și reducerea lucrării lui Hristos la mesajul Său 
profetic sau a acelui mesaj la conţinutul său etic ori chiar 
socioetic. 

În plus, în ciuda relaţiei sale destul de superficiale cu 
corpusul doctrinelor sau cu articolele de credință, ideea 
de împărăție a lui Dumnezeu a devenit în gîndirea creș- 
tină din secolul XX subiect pentru cel puțin două discuţii 
care aveau o semnificaţie vitală nu doar pentru teoria 
politică creștină, ci și pentru doctrină ca atare, inclusiv 
pentru doctrina despre Biserică : gîndirea socială romano- 
-catolică a considerat drept unul dintre punctele sale de 
plecare teoria medievală a celor „două săbii”, în timp ce 
gîndirea socială luterană a pornit de la reconsiderarea 
teoriei lui Luther despre „cele două împărăţii”. Nici una 
din aceste formulări nu era acceptabilă, dar nici nu putea 
fi evitată. Aceste două teorii fac și ele parte din subiectul 

tratat aici, dar numai datorită locului lor în istoria ecle- 
ziologiei secolului XX. 

Teoria celor două săbii apăruse ca o catacreză evidentă 
referitoare la schimbul de replici dintre Iisus şi ucenici în 
Grădina Ghetsimani : „lar ei au zis: «Doamne, iată aici 
două săbii». Zis-a lor: «Sînt de ajuns»”. Doctrina s-a bucu- 
rat de o largă circulaţie prin încorporarea în bula Unam 
Sanctam, emisă de papa Bonifaciu al VIII-lea, în 1302, în 
care doctrina Bisericii era definită mai precis decît fusese 
în cele mai multe dintre documentele papale anterioare: 
există „două săbii, cea spirituală și cea temporală”, dar 
ambele sînt în puterea Bisericii, prima fiind mînuită „de 
Biserică” (ab ecclesia), iar a doua de guvernarea seculară, 
dar „în numele Bisericii” (pro ecclesia). Teoria celor două 
săbii aparținea echivalării medievale tîrzii a Bisericii cu 
împărăţia lui Dumnezeu și, în calitate de proclamaţie 
papală ex cathedra și, prin aceasta, parte a învăţăturii 
publice a Bisericii, Unam Sanctam a fost considerată ca 
avînd o autoritate ce trebuie respectată în toate timpu- 
rile. Expunerea erorilor a papei Pius al IX-lea a anate- 
mizat o serie de expresii ce tratau poziţia Bisericii în 
societatea seculară, culminînd cu respingerea formulării 
eretice „Biserica ar trebui să fie separată de stat şi statul 
de Biserică”, iar Expunerea condamna în mod specific 
eforturile de a reduce ecleziologia la statutul de „doctrină 
care a predominat [numai] în Evul Mediu”. Totuși, în 
lumina unei reflecţii istorice aprofundate și a recunoaș- 
terii faptului că prin pluralism religios „Biserica univer- 
sală se confruntă cu o nouă problemă”, fiind necesară 
aplicarea metodologiei „dezvoltării doctrinei” și la ecle- 
ziologie, devenea evident că simplul fapt istoric că „a pre- 
dominat în Evul Mediu” nu o făcea obligatorie permanent 
pentru Biserică. După cum afirma Conciliul Vatican II, 
„în viaţa poporului lui Dumnezeu, în timpul peregrinării 
sale prin vicisitudinile istoriei omeneşti, au existat uneori 
modalități de a acţiona ce erau mai puţin în acord cu 
spiritul evangheliei sau chiar opuse acestuia”, inclusiv 
persecutarea celor care nu au acceptat credința creștină. 
Reconsiderarea definiției împărăției lui Dumnezeu ca stînd 
la baza teoriei „celor două săbii” a jucat astfel un rol major 
în reconsiderarea definiţiei doctrinei Bisericii înseși la 
Conciliul Vatican II. 

Formulată la început ca un substitut pentru echiva- 
larea medievală a Bisericii instituţionale cu împărăţia lui 
Dumnezeu, distingerea de către Luther între cele „două 

împărăţii” (Regimente) fusese un efort de a afirma că 
Dumnezeu exercită stăpînirea Sa atît prin „împărăţia din 
mîna stîngă”!, stăpînirea legii, puterii și dreptăţii, cît și 
prin „împărăţia din mîna dreaptă”, stăpînirea evanghe- 
liei, harului și milei: un Dumnezeu, dar două stăpîniri. 
De aceea, nu era corect ca creștinii să derive din evanghe- 
lie principiile politice care urmează să guverneze statele 
şi tribunalele ; aceste principii vin din istorie şi rațiune, 
nu din revelaţia lui Hristos. Crizele politice ale secolu- 
lui XX au ridicat întrebări profunde nu doar în privinţa 
semnificației socioetice a acestei teorii, ci și a conţinutului 
ei doctrinal. Evaluate prin prisma principiului central al 
stăpînirii lui Hristos peste toate, peste stat la fel de mult 
ca și asupra Bisericii, răspunsul lui Luther a oferit un 
răspuns „nesatisfăcător” la întrebarea legată de relația 
dintre „îndreptăţire” și „dreptate” și a făcut din distincția 
dintre lege și evanghelie o separare, oferind „împărăției 
din mîna stîngă” o autonomie morală ce a deschis calea 
către totalitarism, tiranie şi distorsionarea fundamentală 
a imaginii noutestamentare a Bisericii. Apărătorii teoriei 
lui Luther s-au străduit să reexamineze relaţia dintre 
„îndreptăţire” și „dreptate”, așa cum era ea reflectată de 
gîndirea acestuia, și au insistat că ideea lui de „împărăție 
din mîna dreaptă” judeca toate instituţiile omenești, in- 
clusiv partea umană a Bisericii înseși, ceea ce impunea 
„limite împărăției omenești”. Într-un sens real, prin ur- 
mare, Biserica era și nu era împărăţia lui Dumnezu, dar 
împărăţia se întindea cu mult dincolo de zidurile Bisericii, 
cuprinzînd toată lumea. 

Secolul XX avea mai multe motive decît oricare alt 
secol al istoriei creştine, cu excepţia poate a primului, să 
ştie că sintagma împărăția lui Dumnezeu, oricare îi erau 
celelalte semnificaţii, avea inevitabil conotaţii eshatolo- 
gice. Deși reprezentanţii evangheliei sociale, căutînd „îm- 
părăţia lui Dumnezeu” pe pămînt, păreau să ignore aceste 
conotaţii la fel de mult ca și adepţii identificării medievale 
a Bisericii cu împărăţia, proeminenţa „eshatologiei consec- 
vente” ca metodă de a interpreta Evangheliile îi obliga pe 
toți cei care vorbeau acum despre împărăţia lui Dumnezeu 
să găsească o cale de înţelegere cu ele. Rauschenbasch a 
rezervat un întreg capitol din O teologie pentru Evan- 
ghelia socială „Eshatologiei”, în care, abordînd cu curaj 


1. Luther considera că Statul este mîna stîngă a lui Dumnezeu, în 
timp ce Biserica este mîna Sa dreaptă (n. trad.). 

dezbaterea ce se isca, ca o consecinţă a criticii istorice, pe 
tema așa-zisei erori eshatologice a lui lisus, a recomandat 
evanghelia socială ca soluţie. „Știința istorică împreună 
cu evanghelia socială”, a propus el, „pot fi capabile să 
afecteze definitiv eshaologia”, în moduri în care nici una 
din ele nu ar fi reușit să o facă fără ajutorul celeilalte. 
Pentru că, în timp ce „critica istorică, în sine, face ca 
[eshatologia] să pară neputincioasă și nu are nici o putere 
creatoare”, eshatologia poate fi transformată prin com- 
binarea ei cu evanghelia socială, ce „are acea rigoare mo- 
rală și credința religioasă care exercită o influenţă con- 
structivă asupra doctrinei”. 

„Interesul secolului al XIX-lea pentru „progresul împă- 
răţiei” era un avertisment privind ceea ce poate însemna 
concret „influența constructivă asupra doctrinei” în rein- 
terpretarea eshatologiei. Rauschenbasch a recunoscut că 
el însuși fusese odinioară atît de impresionat de noțiunea 
de progres al civilizaţiei, încît adoptase un „optimism... 
nemotivat de realităţi”. Generaţia următoare de ucenici 
ai evangheliei sociale a criticat acest optimism facil şi iden- 
tificarea progresului social cu împărăţia lui Dumnezeu și 
a înţeles „eroarea eshatologică” a Evangheliilor ca pe o 
expresie a judecății divine transcendente în fiecare etapă 
a istoriei lumii. Acolo unde Biserica era văzută ca „Trupul 
mistic al lui Hristos”, „plinătatea și desăvîrșirea Mîn- 
tuitorului” (plenitudo et complementum Redemptoris) în 
Biserică, ce era una cu Hristos, Capul ei, era „unirea 
cerului cu pămîntul” și o expresie a eshatologiei împlinite 
care în Noul Testament a stat pe aceeași treaptă cu esha- 
tologia ce se referă la viitor, în tensiunea dintre „deja” şi 
„nu încă”, o eshatologie împlinită a cărei principală expre- 
sie istorică era Biserica și săvîrşirea Euharistiei. În timp 
ce termenul societate — „societate necesară” cu adevărat — 
era aplicabil familiei şi statului, dar şi Bisericii, numai 
Biserica, fiind singura „societate supranaturală”, are un 
destin ce depășeşte istoria și de aceea o funcție educativă 
şi în relaţie cu aceste două „societăţi naturale”. 

Evoluţiile politice ale secolului XX, experienţa practică 
a încercării de a lega mesajul creştin al mîntuirii de struc- 
turile societăţii şi recunoaşterea faptului că, așa cum se 
exprima Rauschenbasch, mult mai radical decît alţii, 
„diviziunile noastre denominaţionale sînt aproape toate... 
dintr-o epocă controversată... cele [a căror] semnificaţie 
reală s-a pierdut” — toate au făcut din căutarea unei sem- 
nificaţii sociale a evangheliei o forţă majoră îndreptată 

înspre unitatea creștină. Ceea ce a spus el despre „evanghe- 
lia socială” se putea aplica și la „evanghelia ecumenică”: 
„avem nevoie de o teologie sistematică suficient de deschisă 
pentru a o cuprinde și suficient de puternică pentru a o 
susține”. Şi, în ciuda polemicii sale viguroase împotriva 
romano-catolicismului, cea mai cuprinzătoare încercare 
de a face o astfel de „teologie sistematică” avea să apară, 
mai tîrziu în cursul secolului, în decretele Conciliului 
Vatican II. 


Lumen gentium 


La data de 3 iulie 1907, Pius al X-lea a emis decretul 
Lamentabili, în care condamna efortul diferitor teologi 
din cadrul Bisericii Romano-Catolice de a se sustrage 
autorităţii doctrinare a Bisericii ; la data de 8 septembrie, 
în același an, în enciclica Pascendi dominici gregis, a 
extins și a întărit această condamnare, subliniind „origi- 
nea și natura însăși a dogmei” ca „materie principală”. În 
1910, a adăugat necesitatea unui jurământ împotriva ero- 
rilor modernismului, pe care trebuiau să-l depună toţi 
profesorii de teologie și alți membri ai clerului. În cadrul 
ortodoxiei răsăritene, „cu excepția a doar patru episcopi, 
întregul episcopat rusesc a cerut, în 1905, restaurarea 
patriarhatului desfiinţat de Petru cel Mare”, ca o moda- 
litate de a face față noii situaţii a Bisericii Ortodoxe în 
cadrul culturii din Rusia țaristă a secolului XX. 

În 1909-1910 şi în anii următori, protestanții evanghe- 
lişti din Statele Unite au publicat, în mai mult de trei mili- 
oane de exemplare, cele 12 tratate numite Fundamente 
care afirmau cele „cinci puncte ale fundamentalismului” : 
inspirația verbală și ineranța Bibliei, dumnezeirea lui 
Hristos, nașterea din Fecioară a lui Hristos, doctrina sub- 
stituționalistă a răscumpărării, precum și învierea fizică 
şi reîntoarcerea în trup a lui Hristos. În 1912, un grupde 
teologi anglicani de la Oxford au publicat „declaraţia cre- 
dinţei creștine în termeni ai gîndirii moderne” sub denu- 
mirea Principii fundamentale, în care au căutat, fără a 
face concesii în privinţa tradiţiei creştine, să reconcilieze 
credinţele creștine istorice în privința acelor aspecte impor- 
tante ale doctrinei şi a altora cu „ştiinţa, filozofia şi eru- 
diția”, în special cu rezultatele criticii istorice și biblice. 

Ca și conferințele istoricului liberal luteran Adolf 
Harnack despre Esența creştinismului, din 1899-1900, 

aceste declarații de la începutul secolului XX ale reprezen- 
tanţilor romano-catolici, ortodocși răsăriteni, protestanți 
evanghelici și anglicani aveau, toate, scopul de a formula 
semnificația esenţială a tradiţiei creștine în relația aces- 
teia, pozitivă sau negativă, cu gîndirea contemporană. 
Toate aveau totuși să fie puse în umbră ca importanță 
istorică de Conciliul Vatican II al Bisericii Romano-Cato- 
lice, convocat de papa Ioan al XXIII-lea, care s-a întrunit 
de la sfîrșitul anului 1962 pînă la sfîrșitul anului 1965. 
Cele mai multe dintre conciliile Bisericii, deși au luat în 
discuţie tangenţial o mulțime de chestiuni disciplinare 
(practica penitenţială la Conciliul al IV-lea Lateran) sau 
chiar chestiuni teologice (relaţia dintre patriarhate la Con- 
ciliul de la Calcedon), se concentraseră asupra unei ches- 
tiuni doctrinale importante în acel moment, care apăruse 
în controversa teologică anterioară conciliului ; la Niceea, 
relaţia dintre Tatăl și Fiul; la Constantinopol, dumnezei- 
rea Sfîntului Duh şi deci doctrina Treimii; la Efes și Cal- 
cedon, relaţia dintre firile divină şi umană în persoana lui 
Hristos. Ocazional, controversa teologică anterioară fusese 
totuși atît de cuprinzătoare și atît de profundă în provoca- 
rea ei, încît conciliul nu a putut izola o chestiune dogma- 
tică sau două, ci s-a simţit obligat să abordeze o gamă 
largă (deşi niciodată completă) de subiecte doctrinale. 
Astfel, cînd s-a încheiat a 25-a sesiune a Conciliului de la 
Trident, ce s-a întins pe o perioadă de 18 ani, rămăseseră 
foarte puţine doctrine care să nu fi fost măcar nominalizate, 
deși multe nu constituiseră subiectul unei rezoluţii finale. 

Această deschidere era, se pare exclusiv, o caracteris- 
tică a Conciliului Vatican II. Tot în mod exclusiv, cel puţin 
de la schisma dintre Răsărit și Apus și de la cea a Refor- 
mei, conciliul s-a străduit în mod expres să includă „fraţii 
separați” în sfera sa de competenţă. Aceasta nu numai că 
le-a oferit membrilor celorlalte confesiuni un rol, fie el și 
indirect, în discuţiile și deliberările conciliului ; mai accen- 
tuate și mai directe au fost vocile tradiţiilor istorice repre- 
zentate de aceste comunităţi, cărora „întreaga Biserică le 
era îndatorată”. S-a recunoscut că „unele — chiar multe — 
dintre cele mai semnificative elemente sau fundamente 
care împreună zidesc și dăruiesc viaţă Bisericii înseși 
pot exista în afara hotarelor văzute ale Bisericii” ; aceste 
„elemente sau fundamente” includeau „cuvîntul scris al 
lui Dumnezeu”. De aceea, Părinţii greci ai Bisericii, litur- 
ghiile răsăritene, chiar şi reformatorii protestanți şi eru- 
diții biblici s-au făcut auziţi, dacă nu întotdeauna în textele 

decretelor, cel puţin în notele lor istorice de subsol. Aceste 
caracteristici fac Conciliul Vatican II în mod special potri- 
vit pentru rezumarea dezvoltării doctrinei — nu doar „doc- 
trina Bisericii” din perspectivă obiectivă, doctrina despre 
Biserică așa cum a fost formulată în declaraţia centrală a 
conciliului, Constituția Dogmatică despre Biserică, Lumen 
gentium, ci „doctrina despre Biserică” din perspectivă su- 
biectivă, în sens mai larg, drept „ceea ce Biserica lui lisus 
Hristos crede, propovăduiește și mărturisește pornind de 
la cuvîntul lui Dumnezeu”. 

Chestiunea autorității nu a putut fi evitată în nici 
una dintre discuţiile Conciliului Vatican II, chiar şi dato- 
rită importanţei pe care a avut-o în fiecare controversă 
doctrinală din secolele anterioare. Chiar forța şi profun- 
zimea din Lumen gentium ca formulare ecleziologică erau 
în pericolul de a da impresia că subordonează atît Scrip- 
tura, cît şi tradiţia autorităţii neîntrerupte a Bisericii. 
Conciliul de la Trident și Conciliul Vatican I lăsaseră 
nerezolvată relaţia dintre Scriptură şi tradiție drept „cele 
două surse (fontes) ale revelaţiei”. Ideea fusese formulată 
într-un proiect preliminar de decret la Trident, potrivit 
căruia revelaţia era conținută „parţial” (partim) în cărţile 
scrise ale Scripturii și „parțial” (partim) în tradiţie. Fără 
o condamnare explicită a acestei idei, coţinutul constitu- 
ției Dei Verbum, Constituţia dogmatică privind revelaţia 
divină, de la Conciliul Vatican II, sublinia mai curînd 
legătura reciprocă dintre „tradiţia sacră” şi „Scriptura 
sacră”, ce aveau o „sursă” (scaturigo) unică și comună în 
revelaţia divină. În ciuda posibilităţii de a vorbi oficial 
despre chestiunea privind cuprinderea sau nu a întregii 
doctrine creştine în Scriptură, decretul a lăsat, în limbajul 
său explicit, problema deschisă, în timp ce, implicit, prin 
folosirea atît a Scripturii, cît şi a tradiţiei, a afirmat că 
întreaga doctrină provine din Scriptură, dar așa cum a fost 
aceasta întotdeauna interpretată de tradiţia acceptată. 
Astfel, conciliul a exprimat un consens ecumenic tot mai 
mare. Pentru că aceasta era de mult învățătura istorică a 
ortodoxiei răsăritene ; iar cînd Comisia pentru Credinţă și 
Ordine a Consiliului Ecumenic al bisericilor, în care erau 
reprezentate multe Biserici protestante, anglicane şi orto- 
doxe, a creat o comisie de studiu al „tradiţiei și tradiţii- 
lor”, a pus în mișcare un proces de reflecţie și dezbatere 
care avea să conducă, dacă nu la formulări dogmatice 
oficiale, cel puţin la formulări doctrinale neoficiale, avînd 
un limbaj izbitor de asemănător cu Dei Verbum. 

Una dintre cele mai urgente probleme legate de doctrina 
revelaţiei în toate Bisericile, în secolul XX, fusese „revelația 
naturală”, a cărei validitate fusese reafirmată de Conciliul 
Vatican I împotriva scepticismului și raționalismului. Totuşi, 
pentru mulţi, „teologia naturală” părea ea însăși o specie a 
raționalismului şi un mijloc de a crea în interiorul Bisericii 
alt tip de autoritate decît cea a lui Hristos și a cuvîntului 
Său. Prima teză a Declaraţiei de la Barmen a condamnat 
„doctrina falsă potrivit căreia Biserica poate și trebuie să 
recunoască drept sursă a predicării sale, pe lîngă şi alături 
de cuvîntul unic al lui Dumnezeu, și alte evenimente și 
puteri, structuri și adevăruri, ca revelaţie a lui Dumne- 
zeu”. Răspunsul Conciliului Vatican II la această critică a 
„teologiei naturale” era, în limbajul tradiţional al Epis- 
tolei către Romani despre „cunoașterea” lui Dumnezeu 
„din făpturi”, că trebuie să se recunoască acest lucru numai 
după formularea deplină a unei mărturisiri de credinţă în 
„iconomia revelaţiei” de-a lungul istoriei mîntuirii, culmi- 
nînd cu întruparea Logosului, care nu trebuia, de aceea, 
să fie considerată un supliment sau o completare a „cu- 
noașterii naturale a lui Dumnezeu”, ci o temelie a între- 
gului dialog lui Dumnezeu cu neamul omenesc. Fără a 
nega validitatea teologică a corectitudinii teologice a dove- 
zilor tomiste recunoscute despre existenţa lui Dumnezeu, 
Dei Verbum a exprimat un consens doctrinal crescînd în 
secolului XX, mutînd centrul de greutate de la argumen- 
tele raționaliste, fie ele ortodoxe sau heterodoxe în privinţa 
rezultatului lor, la mărturisirea cuvîntului lui Dumnezeu. 

Totuși, declaraţiile oficiale ale Bisericii Romano-Cato- 
lice și ale celei Ortodoxe răsăritene descriseseră, la fel ca 
şi Principiile fundamentale protestante evanghelice, inspi- 
rația Scripturii ca garanţie a ineranţei, care excludea orice 
greşeală, nu doar în credinţă și morală, ci și în istorie, 
arheologie și știință. Aplicarea metodei critice istorice la 
studiul Scripturii a continuat să-i separe pe teologi și 
chiar Bisericile. Deși enciclica Divino afflante Spiritu ade- 
rase la această definiție a ineranţei Scripturii, în același 
timp recunoscuse oficial, cu o forţă și o claritate fără pre- 
cedent, existența în Scriptură a diferitor forme literare și, 
prin urmare, necesitatea de a acorda atenţie „perspectivei 
(indoles) şi condiţiei vieţii sfinţitului scriitor și epocii în 
care acesta a trăit”. Recunoașterea a oferit o justificare, 
în conciliu, pentru reconsiderarea a ce se înţelegea prin 
„ineranţă”, în lumina felului în care erau tratate în Biblie 
chestiunile științifice şi istorice. Augustin vorbise deja 

despre necesitatea ca în interpretarea biblică „să se ţină 
cont de condiţiile acelor vremuri”. Deşi el nu se referea la 
ştiinţă sau istorie, ci la etică — mai precis, la poligamia 
patriarhilor din Vechiul Testament —, cuvintele sale s-au 
dovedit a fi folositoare nu doar celor care au participat la 
dezbaterea din conciliu, ci și textului Constituţiei dogma- 
tice privind revelaţia atunci cînd aceasta a abordat pro- 
bleme de cronologie şi cosmologie. Această dezvoltare a 
doctrinei ineranţei biblice era folosită și împotriva forma- 
ţiei profund sceptice a unor erudiți protestanți în studiul 
noutestamentar, foarte influenţi, în privinţa posibilităţii 
de a şti aproape totul despre „viaţa și personalitatea lui 
lisus”, dincolo de predicarea. Bisericii primare. În mod 
curios, acest scepticism protestant putea fi folosit pentru 
a confirma accentul pus de romano-catolicism și ortodoxia 
răsăriteană pe centralitatea ecleziologiei : nici Scriptura, 
nici Hristos puteau fi cunoscuți decît prin tradiţia Bise- 
ricii — în orice caz, tradiţia Bisericii primare, dacă nu şi 
cea a secolelor următoare. 

Așa cum arătase cercetarea tradiţiei primare ce stătea 
la baza Noului Testament, caracterul distinct al comuni- 
tăţii creștine se exprimase în cult, care apoi a format baza 
dezvoltării doctrinei. Numele „Domn” („xi5poc”) dat lui Iisus 
Hristos era un termen cultic înainte de a deveni unul ce 
ţine de mărturisirea de credinţă ; exista aproape un con- 
sens umanism în privinţa faptului că Filipeni 2,6-11, cel 
mai important text de referință al hristologiei dogmatice a 
„preexistenţei, chenozei şi preamăririi”, care a dat „regula 
canonică” pentru înțelegerea naturii duale a limbajului 
biblic ce se referă la El, nu provenea din metafizică, ci 
dintr-un imn ; principalul text doveditor al dumnezeirii 
Duhului Sfînt şi, prin aceasta, al dogmei treimice fusese, 
de asemenea, oferit de practica culturală a Bisericii, rezu- 
mată în formula baptismală. Departe de a fi un adaos 
tîrziu la un așa-zis status quo antes nonliturgic, liturghia 
a fost cea care îi „zidește pe cei din Biserică, ca să ajungă 
un locaș sfint în Domnul”, astfel „făcînd cunoscute taina 
lui Hristos şi natura adevărată a Bisericii” ca popor al lui 
Dumnezeu. În această „lucrare de sfințire a oamenilor”, 
liturghia Bisericii era exercitarea specială a slujirii preo- 
țești a lui Hristos. 

Sfinţenia Bisericii, una din primele sale însuşiri care a 
primit formulare în crezuri, fusese și un prilej de neînţele- 
gere. Definind scopul acţiunii liturgice drept slăvirea lui 
Dumnezeu, dar și instruirea Bisericii întru sfinţenie și 

fundamentînd comportamentul pe cult mai degrabă decît 
cultul pe comportament, conciliul a răspuns criticilor Re- 
formei faţă de doctrina medievală, evitînd moralismul care 
s-a atașat aproape inevitabil termenului sfîntă. De aceea, 
conciliul a dat întîietate predicării și învăţării între dato- 
riile episcopatului şi clerului, citînd autoritatea „tradiţiei 


- exprimate în mod special în riturile și practicile liturgice 


ale Bisericii, atît din Răsărit, cît și din Apus”. Citirea, 
învățarea și predicarea Scripturii trebuiau să fie „de o 
importanţă specială (maximum momentum) în săvîrşirea 
liturghiei”. Aceasta era în acord cu accentul pus de conciliu, 
tot ca răspuns la criticile Reformei legate de sacerdotismul 
medieval, pe preoţia universală a tuturor credincioşilor din 
Biserică, așa cum era această preoţie, oferită prin botez, 
exprimată în liturghie. 

Semnificaţia ecleziologică a liturghiei a afectat nu doar 
înţelegerea sfințeniei, ci în mod special a unităţii în diver- 
sitate, ca semn al Bisericii: aceasta, în calitate de mireasă 
a lui Hristos, trebuia să fie „înconjurată de diversitate”. 
Afirmațiile publice ale doctrinei tuturor Bisericilor preci- 
zau că diversitatea ritualului sau a structurii adminis- 
trative ca atare nu nega unitatea, dar recunoscuseră cu 
mult timp în urmă că contribuția specială a Bisericilor 
din Răsărit este aceea că au făcut o chestiune teologică 
din opoziţia față de omogenitatea liturgică şi organiza- 
ţională. Conciliul Vatican II a declarat în mod explicit că, 
„Dici chiar în liturghie, Biserica nu dorește să impună o 
uniformitate rigidă în chestiuni care nu se referă la cre- 
dință sau la binele întregii comunităţi”. Aceasta era teme- 
lia doctrinală nu doar pentru aprobarea folosirii limbilor 
popoarelor în liturghie (care a avut consecinţe pe termen 
lung pentru viața și cultul Bisericii, deşi nu în mod direct 
pentru doctrina acesteia), ci și pentru reafirmarea dreptu- 
lui şi a datoriei Bisericilor răsăritene, chiar dacă dobîn- 
deau (sau recuperau) unitatea cu Sfîntul Scaun, de „a 
păstra riturile lor liturguce canonice şi modul lor de viață 
deja stabilit”. Conciliul a adăugat că, pînă și în Bisericile 
ale căror episcopat şi cinuri preoțești nu erau acceptate 
de romano-catolicism ca valide, participarea „la acţiunile 
sacre ale religiei creştine” putea „să dea naştere unei vieți 
harice” și chiar „să ofere acces la comunitatea mîntuirii”, 
deși nu se putea spune că asigura „unitatea pe care lisus 
Hristos a vrut să o instituie”. 

Afirmarea universalităţii, sobornost, a întregii Biserici, 
declarată într-un asemenea limbaj de către Decretul despre 

ecumenism, deşi pare inovatoare sau chiar revoluţionară, 
privea dincolo de zidurile Bisericii, ale tuturor Bisericilor, 
în viziunea sa despre „o comunitate a tuturor naţiunilor”. 
În timp ce continua să afirme că „misiunea Bisericii este 
împlinită de acea activitate care o face prezentă deplin la 
toți” și că voia lui Dumnezeu Făcătorul (în cuvintele mult- 
discutate ale Noului Testament) ca „toţi oamenii să se 
mîntuiască” nu ar fi împlinită pînă cînd lucrarea misio- 
nară nu își atinge scopul de a converti lumea la evanghelia 
lui Hristos, conciliul a recurs la analizarea semnificației 
doctrinale a statutului necreştinilor. Făcînd aceasta, a cău- 
tat să articuleze o alternativă creștină și catolică la două 
dintre definițiile mai importante acordate în secolul XX 
acestui statut. Una din ele, sugerată în Sarcini de regîn- 
dire, ce rezultase din „cercetarea laicilor” protestanți nu doar 
ca practică, ci și ca premisă teologică a activităţii misio- 
nare, propusese: „Creștinătatea s-ar putea afla în situa- 
ţia de a fi obligată să ajute aceste credinţe [necreștine]... 
să-și interpreteze sensul într-un mod mai apropiat de ade- 
văr” ; aceasta a înlocuit viziunea convențională a unicității 
şi exclusivității revelaţiei evanghelice cu complementari- 
tatea şi cooperarea. Exponenţii acestei viziuni au găsit 
sprijin în cuvintele din prologul Evangheliei după Ioan, 
care numea Logosul preexistent „Lumina cea adevărată 
care luminează pe tot omul, care vine în lume”. Cealaltă 
era aplicarea la relaţia cu religiile necreștine a conștiinței 
redeșteptate a proeminenţei revelaţiei în Hristos, convin- 
gerea că „Dumnezeu Însuşi poate face cele cu neputinţă 
să fie posibile, prin actul Său suveran creator de mîntuire 
în lisus Hristos”. Aceasta a acutizat, mai mult chiar decît 
o făcuse anterior misiologia protestantă, revendicarea nu- 
melui lui Lișus Hristos, rezumată în exegeza tradiţională 
a cuvintelor: „Și întru nimeni altul nu este mîntuirea, 
căci nu este sub cer nici un alt nume, dat între oameni, în 
care trebuie să ne mîntuim noi”. 

Exista totuşi o altă rezolvare a problemei care apăruse 
şi în secolul XX. Aceasta încerca să combine ataşamentul 
față de particularitatea revelaţiei creştine cu afirmarea 
voii mîntuitoare universale a Dumnezeului revelaţiei creș- 
tine. Nathan Săderblom afirmase paradoxul în Prelegerile 
Gifford cînd a vorbit despre „unicitatea lui Hristos ca 
revelator istoric, Cuvînt făcut trup”, dar apoi a continuat 
spunînd că „revelaţia lui Dumnezeu nu se limitează la 
Biserică, deşi ea are, în Scriptură și în experienţă, mijloa- 
cele de a interpreta revelația continuă a lui Dumnezeu”, 

trecută sau prezentă, chiar dacă aceasta ar apărea în Bise- 
rică sau în afara sa. Legatăteologic de această preocupare 
faţă de „revelația progresivă” era una dintre premisele ce 
au stat la baza Declaraţiei privind libertatea religioasă a 
Conciliului Vatican ÎI], Dignitatis humanae personae : recu- 
noașterea faptului că „toate popoarele vin la o unitate și 
mai strînsă” și că membrii „diferitelor culturi și religii 
sînt uniţi într-o relație mai strînsă”. Din punct de vedere 
doctrinal, aceasta a condus la o combinaţie a „credinţei că 
Dumnezeu Însuşi a făcut cunoscut omenirii modurile în 
care aceasta să Îl slujească și astfel să fie mîntuită în 
Hristos și să dobîndească fericirea” cu acceptarea obliga- 
ției ca „toți oamenii să caute adevărul... și să îmbrăţișeze 
adevărul pe care ajung să îl cunoască și să rămînă neclin- 
tiți în el”. Dar recunoașterea faptului că această idee nu 
era prezentă, împreună cu implicaţiile ei pentru liberta- 
tea religioasă, în cuvintele Noului Testament, ci reieşise 
doar din dezvoltarea doctrinei sugera că o dezvoltare apro- 
fundată a modului în care Biserica înțelegea revelaţia, prin 
experienţa de veacuri, putea conduce și la continuarea 
clarificării relaţiei dintre particularitate și universalitate 
şi astfel a relației dintre creștinism şi alte religii. 
Clarificarea era necesară în mod cu totul special în ce 
privește relaţia dintre creștinism și iudaism, după cum 
era evident din dezvoltarea doctrinei ceștine și din expe- 
rienţa Bisericii în cursul secolului XX. Efortul creștin de 
acceptare a locului unic şi statornic al legămîntului cu 
poporul lui Israel în iconomia revelaţiei divine fusese în- 
totdeauna cheia naturii mesajului creştin ; dar, deşi seco- 
lul XX a fost martorul celei mai traumatizante schimbări 
în relaţiile creștino-iudaice din vremea „deiudaizării creș- 
tinismului” începînd cu secolul I, tot el a produs, în artico- 
lul al patrulea din Nostra aetate, Declaraţia privind relația 
Bisericii cu religiile necreştine, cea mai puternică afir- 
mare creștină a permanenţei legămîntului cu Israel, cel 
puţin de la capitolele 9-11 ale Epistolei către Romani, pe 
care se şi baza. Însă conciliul şi-a început interpretarea 
despre locul iudaismului în istoria mîntuirii ca parte a 
reflecţiei sale asupra „tainei Bisericii”, și nu doar ca parte 
a discuţiilor despre religiile necreștine (chiar dacă pînă la 
urmă a fost inclusă în Declaraţia privind relaţia Bisericii 
cu religiile necreştine, și nu în Decretul privind ecume- 
nismul), dar afirma „legătura spirituală dintre poporul 
Noului Legămînt şi copiii lui Avraam”. Respingînd observa- 
țiile tradiționale care fuseseră motiv de ură şi persecuție, 

conciliul a evidenţiat două „resurse teologice ale unităţii”, 
nu doar între creştini, ci şi între creștini și evrei: erudiția 
şi dialogul. „De vreme ce patrimoniul spiritual comun 
creștinilor şi evreilor este atît de mare”, declara conciliul, 
„acest sfint sinod dorește să promoveze și să recomande 
acea înţelegere reciprocă, ce este mai presus de toate, fruc- 
tul studiilor biblice şi teologice şi al dialogului frățesc”. 

Deși relaţia creștinismului cu credinţele, altele decît 
cea iudaică, nu a avut acelaşi statut doctrinal şi nu a putut, 
în afara unui dialog de suprafaţă, să fie tratată prin consi- 
derarea celorlalte credinţe ca „serii de Vechi Testamente”, 
conciliul a extins și asupra lor metoda afirmării valorilor 
pozitive în alte tradiţii, ca dovadă a „unei oarecare per- 
cepţii a acelei puteri ascunse care veghează asupra cursu- 
lui lucrurilor şi a întîmplărilor din viaţa oamenilor” și care 
poate fi considerată o expresie a „recunoașterii Divinităţii 
supreme (numinis) şi a Tatălui suprem”. Monoteismul 
islamic a fost evidenţiat ca exemplu special al acestei recu- 
noaşteri, împreună cu veneraţia islamică față de Fecioara 
Maria. Dar, în loc să servească doar ca dovadă tradițională 
oferită de „consensul neamurilor”, această recunoaștere a 
oferit un temei pentru a declara că „Biserica Catolică nu 
respinge nimic din ce este adevărat și sfînt în aceste reli- 
gii”, de vreme ce Hristos, în calitate de „cale, adevăr și 
viaţă”, a fost „Lumina cea adevărată care luminează pe 
tot omul”. Tatăl lui lisus Hristos este „Tatăl tuturor”, iar 
chipul dumnezeiesc e prezent în toți. Ca multe dintre 
decretele conciliului, și acesta fusese gîndit pentru a avea 
un efect pastoral și practic, dar a exprimat și a stabilit un 
fundament doctrinal pentru practică. 

Acest fundament doctrinal, pe care Conciliul Vatican II 
l-a conceput pentru Biserica din secolul XX, se bazează pe 
dezvoltarea doctrinară a tuturor veacurilor care l-au pre- 
cedat, în toate Bisericile - Romano-Catolică, Ortodoxă 
răsăriteană și Protestantă. El a definit unitatea Bisericii 
atît ca dar divin care trebuie primit cu recunoștință, cît şi 
ca o datorie de a „reface unitatea (unitatis redintegratio) 
între creştini”, prin dialogul frăţesc dintre tradiţii și prin 
studierea tradiţiei comune. A afirmat cu o deosebită forță 
centralitatea cultului ca „regulă a rugăciunii”, prin a cărui 
reformare și reînnoire „regula credinţei” putea fi recu- 
perată și aprofundată, iar sfințenia Bisericii reînnoită. A 
privit dincolo de nevoile şi resursele oricărei Biserici parti- 
culare, conturînd viziunea unei universalități și sobornost 
catolice, în cadrul cărora să fie cuprinsă întreaga omenire. 

S-a străduit să vorbească în calitate de voce autentică a 
revelaţiei apostolice, așa cum fusese aceasta consemnată 
în Scriptură și transmisă prin tradiţia apostolică. 

De aceea, se cuvine ca această istorie a dezvoltării doc- 
trinei să se încheie așa cum a început: Credo [in] unam 
sanctam catholicam et apostolicam ecclesiam. 

ria dogmei şi a doctrinei ; Pluralism și 
diversitate în doctrină 

Controversa bangoriană în Biserica 
Angliei 64, 103 

Convertire 183, 255. Vezi și Experienţă; 
Individual 

Creaţie 73, 91, 110, 121, 229-239, 341. 
Vezi şi Dumnezeu; Om, definit ca fiind 
creat 

Credință şi Ordine 3217, 349 

Credinţă, definită ca: consentiment 78; 
nu doar istorică 207 ; îndreptătoare 194; 


legătura dintre suflet și Dumnezeu 182; 
ascultare 195; îndreptată înspre în- 
viere 273 ; încredere 78, 342; judecată 
de valoare 267 ; lucrătoare prin iubire 
194 

Crezul Apostolic 81-82, 229, 239, 298, 314, 
321. Vezi și Crezuri şi mărturisiri 

Crezul atanasian 82, 298. Vezi și Crezuri 
și mărturisiri 

Crezul niceo-constantinopolitan 82, 298, 
314. Vezi şi Crezuri şi mărturisiri ; 
Filioque 

Crezuri și mărturisiri 80-82, 167, 298-300. 
Vezi și'numele fiecărui crez şi mărtu- 
risire 

Cuvîntul lui Dumnezeu 94, 172, 211, 275, 
332, 348 


D 


Dante Alighieri, m. 1321, poet italian 53 

Declarația de la Barmen, A doua, din 1934 
316, 340, 350 

Declaraţia de la Barmen, Prima, Qin 1934 
316 

Declaraţia de la Savoy, mărturisirea con- 
gregaționalistă de la 1658 80 

Deism 62-63, 129 

Dezvoltare a doctrinei 57, 59, 148, 291- 
-293, 301-308, 324, 344, 354. Vezi şi 
Continuitate și schimbare; Doctrină ; 
Dogmă ; Istoria doctrinei și a dogmei; 
Tradiţie 

Diferențe între Răsărit şi Apus 71-73, 77, 
103, 313-314, 333: Biserică 319; con- 
cilii 280; dogmă și crez 168; Euha- 
ristie 96, 322 ; istorie 126; Maria 307 ; 
păcat 307 ; tradiție 288. Vezi şi Bise- 
rică; Conciliu; Euharistie; Filioque; 
Papă ; Tradiţie 

Dionisie, Pseudo-Areopagitul, cca 500, teo- 
log mistic 74, 126, 287 

Doctrină. Vezi și Continuitate și schimbare ; 
Crezuri și mărturisiri; Dezvoltare a 
doctrinei ; Dogmă; Istoria doctrinei și 
a dogmei; Pluralism 

— 57, 75-85; definiția 167, 170, 212; ca 
factor de dezbinare 327 ; istoricizată 
262 ; neglijată sau lipsită de importanță 
104-106, 194, 196-197, 214, 216 

Dogmă 78, 139-140,.179, 240, 250, 295- 
-800. Vezi și Doctrină ; Istoria doctrinei 
şi a dogme: 

Dăllinger, Johann Joseph Ignaz von, m. 
1890, istoric al Bisericii Romano-Cato- 
lice şi opozant al Conciliului Vatican I 
283 

Donatism, sectă nord-africană rigoristă 
190 

Dort [Dordrecht], Sinodul de la -, conciliu 
al Bisericii Reformate din Olanda, din 
1618-1619 86, 182 

Dostoievski, F.M., m. 1881, scriitor rus și 
teolog laic 109, 224, 337 

Dovezi ale existenţei lui Dumnezeu. Vezi 
Apologetică 

Dreptate. Vezi Dumnezeu; Îndreptăţire; 
Lege 

Drey, Johann Sebastian, m. 1853, profesor 
romano-catolic de teologie la Tiibingen 
270, 301-308 

Dualism 225. Vezi și Răul 

Duhul Sfînt 116, 166, 172, 175, 180, 203- 
-212, 234, 275. Vezi și Biserica ; Filioque; 
Scriptura, definită ca inspirată ; Treime; 
Cult 

Dumnezeu 218-228. Vezi şi Apologeţi ; 
Hristos ; Creaţie ; har; Duh Sfînt; 
“Treime 

— atributele, definit ca: caracterul abso- 
lut şi impasibilitatea 153-155, 246-247; 
personalitatea 236, 242 ; dreptatea 143, 
247-249; dragostea 248 ; mila 143-144, 
228 ; providenţa 154; voinţă anterioară 
şi ulterioară 160 

Duns Scotus, loan, m. 1308, teolog fran- 
ciscan britanic 84, 186, 202, 244 

Durand, Barthâlemy d'Antibes, m. 1720, 
franciscan francez 88 


E 


Economie, intervenţie divină în istorie, 
diferită de teologie, doctrina naturii 
divine 72-73, 83, 204-205, 235-236, 239- 
-240, 334 

Edwards, Jonathan, m. 1758, teolog refor- 
mat din New England 105, 183, 198, 
202,;206, 342 : 

Elenizarea creştinismului 139, 151, 234 


Ely, Richard T., m. 1943, economist ame- 
rican și reprezentant al evangheliei 
sociale 341 

Emerson, Ralph Waldo, m. 1882, scriitor 
şi teolog american 55-56, 231, 237 

Epifanie, m. 403, episcop de Salamina 
104, 124, 135, 240, 298 

Episcopi 125, 312, 314. Vezi și Biserică; 
Slujire ; Ordine, sfinte, şi hirotonire; 
Taine 

Erasmus, Desiderius, m. 1536, umanist 
şi erudit 136 

Erezie 83-84, 124-126, 193, 245, 298. Vezi 
și numele fiecărei erezii și eretic 

Esenţă, căutarea 147-162, 166, 263 

Eshatologie 251, 253, 259-260, 267. Vezi 
şi Hristos; Mîntuire, definită ca uni- 
versală 

— componentele : Antihrist 127; apocalip- 
tic 259-260, 318-319; moarte 91; iad 
78; nemurire și înviere 115, 153-155; 
împărăţia lui Dumnezeu 257-260, 345; 
mileniu 70, 128; purgatoriu 73, 129, 
134, 288 

Euharistie 85, 320, 322. Vezi și Biserică; 
Taine 

— definită ca: eshatologică 346; comu- 
niune 322 ;intercomuniune 78-79, 323; 
taină 151, 323; prezenţă reală 100, 
134, 294, 322; reală și spirituală 322; 
nu este subiect al rațiunii 151; esen- 
ţială pentru celelalte taine 322; jertfă 
210, 322; comunicată prin tradiţie orală 
134; transsubstanţiere 99, 237, 294 

Eusebiu, m. cca 340, episcop de Cezareea 
118, 138 

Evoluție 238, 241-244, 251, 271, 278. Vezi 
şi Dezvoltarea doctrinei; Om, definit 
ca fiind creat 

Experienţă 100, 118, 203-212, 235, 313, 
318. Vezi și Simţăminte; Religie in- 
ternă 


F 


Felbinger, Jeremias, b. 1616, teolog cu in- 
fluenţe siciniene din Silezia 76 

Feânelon, Frangois de Salignac de la Mothe, 
m. 1715, arhiepiscop de Cambrai 102, 
173, 178, 184, 188, 196 

Filioque 72, 135, 171, 234, 288, 307. Vezi 
şi Duhul Sfînt ; Treime 

Fotie, m. 895, patriarh al Constantinopo- 
lului 71, 86, 269 

Francke, August Hermann, m. 1727, con- 
ducător al pietismului 67, 102, 120, 
137, 181, 188, 195 

Fraţii moravi 103, 168, 190. Vezi şi 
Zinzendorf 

Fundamentele, simpozion liberal anglican 
217, 260, 347 


G 


Gazzaniga, Pietro-Maria, m. 1799, teolog 
dominican italian 178 

Gerson, Jean le Charlier de, m. 1429, car- 
dinal și cancelar al Universităţii din 
Paris 208, 252 

Gibbon, Edward, m. 1794, istoric al Romei 
264 

Gladden, Washington, m. 1918, conducă- 
tor al curentului evangheliei sociale 
343 s 

Gnosticism 287, 292 

Goethe, Johann Wolfgang von, m. 1832, 
scriitor german 53-56, 113 

Graţian, m. cca 1159, sistematizator al 
legii canonice 119. Vezi și Lege, canon 

Grignion de Montfort, Louis Marie, m. 
1716, predicator și teolog marian 203 

Grigore de Rimini, m. 1358, teolog augus- 
tinian 228 

Grigore Palama, m. 1359, călugăr și teo- 
log mistic 74, 228 

Grigore, m. 389, născut în Nazianz, teolog 
și retor 84, 104 

Grigore, m. cca 395, episcop de Nyssa 161, 
2417, 258 

Grundtvig, Nikolai Fredrik Severin, m. 
1872, teolog olandez și predicator 253, 
275, 315 


H 


Har 68, 85-98, 133, 145, 292, 307-308 

— definit 90, ca: eficient și suficient 88; 
obișnuinţă 185; irezistibil 182; comu- 
nicat prin mijloacele harului 94-98 

Harnack, Adolf von, m. 1930, istoric bi- 
sericesc german 54: despre Părinţii 


Bisericii 328; dogmă 296-297; Bise- 
rica Răsăriteană 328; esenţa creşștinis- 
mului 263, 347; liturghie și doctrina 
294; Vechiul Testament 318 

Hefele, Karl Joseph, m. 1893, profesor ro- 
mano-catolic la Tiibingen şi episcop de 
Rottenburg 281-282 

Herrmann, Wilhelm, m. 1922, profesor de 
teologie la Marburg 219, 223 

Hoadly, Benjamin, m. 1761, episcop de 
Bangor și alte dioceze 64-65, 103 

Holl, Karl, m. 1926, profesor protestant 
de istorie a Bisericii la Tibirgen şi 
Berlin 319 

Homiakov, Alexei, m. 1860, teolog ortodox 
rus laic 313 

Honoriu I, m. 638, papă 71, 119, 133, 270, 
281 

Hrisostom, loan, m. 407, patriarh al Con- 
stantinopolului 170, 192 i 

Hristocentrism 138, 185 

Hristos. Vezi și Biserica ; Maria ; Mîntuire; 
Treime 

— persoana lui - 76, 136-147, 268, definit 
ca : Mire 138, 165, 175, 179; divin 148; 
lisus cel istoric 136-147; homoousios 
82, 234 ; smerit și preamărit 146, 246; 
Logos întrupat 110, 116, 136, 318; chi- 
pul lui Dumnezeu 239, 245; infailibil 
279; judecător 138 (Vezi și Eshatolo- 
gie); Dătătorul legii 138 (Vezi și Lege); 
Domn 351; omul adevărat şi universal 
139-140, 241; Mijlocitor 138, 143, 263; 
Mesia 122, 157, 165; Răscumpărător 
138, 145, 297; Mîntuitor personal 138- 
-139, 148; Al doilea Adam 246-247; 
Fiul lui Dumnezeu 138 (Vezi și Treime); 
două lucrări (energii) 140; două voințe 
140, 165, 282; ubicuu 69, 139 

— viaţa lui = 146, 267: nașterea 111, 272 
(Vezi şi Maria); minuni 111-113, 146; 
învățături 140, 147-148, 165, 263, 343; 
apocaliptic 259-260, 267, 318-319, 346; 
mesajul împărăției lui Dumnezeu 146, 
161, 317 ; schimbarea la faţă 166, 208, 
257; suferinţa și moartea 146, 156 
(Vezi şi Hristos, lucrarea lui -) ; învie- 
rea 1ll, 136, 146, 245, 273 

— lucrarea lui = 141-147, 297, 307-308, 
324, 342 (Vezi și Mîntuire), definită ca : 
acceptilație 144; întemeietorul și Capul 

Bisericii 138, 280, 343; exemplu de 
urmare 196-196; mîntuirea prin merit 
141-142, 144, 149; profet, preot și rege 
138, 171, 342-343; reconcilierea 249, 
297; mîntuirea 138, 145, 342-343; re- 
velația omului către om 246; jertfă 
142-144, 249, 297; satisfacţie 143-145, 
149, 166, 228, 297 

Hus, lan, m. 1415, teolog ceh și reforma- 
tor, — și husiții 93, 103, 165 


I 


Ieronim, m. 420, traducător al Bibliei și 
teolog monah 118, 136 

Ilarie, m. 367, episcop de Poitiers 81, 84 

Iluminism 108, 164, 264, 304 

Imagini (icoane) 73-74, 168, 307 

India de Sud, Biserica din - 312 

Individual și individualism 179, 255, 
315-316 

Indulgenţe 100, 123 

Infailibilitate 273-283. Vezi și Biserică; 
Papă; Scriptură 

Inocenţiu XI, m. 1689, papă 87 

Ioan al XXIII-lea, m. 1963, papă 348 

Ioan al XXII-lea, m. 1334, papă 71 

Ioan Scotus Eriugena, m. cca 877, teolog 
filozof 237 

Ioan, apostolul 145. Vezi și Indexul biblic 

Ioan, m. cca 749, născut la Damasc 240, 
307 

Irineu, m. cca 200, episcop de Lyons 66, 
128, 247, 282, 292, 309-311 

Islam 156, 355 

Ispășire. Vezi Hristos, lucrarea lui - ; Mîn- 
tuire 

Israel. Vezi Iudaism 

Istoria doctrinei și a dogmei 58, 123-124, 
232, 262, 295-308. Vezi și Continuitate 
şi schimbare; Dezvoltare a doctrinei 

Istorie 122-136, 205, 264-273: - ca mijloc 
de a descoperi esenţa creștinismului 
147, 262 ; - şi experiența 165; - şi stu- 
diul Scripturii 74, 268, 277; - şi tradi- 
ţia 288-289 | 

Istorie și istoriografie 265, 288, 304: me- 
toda istorică 269, 329 ; periodizare 127, 
269-270, 307-308, 321, 340 


Iudaism, relaţia creştinismului cu -: 156- 
-157, 229-230, 268, 318, 325, 354-355; 
despre istorie 266-267; icoane 307; 
lisus 140, 142, 146-147, 156, 318; mo- 
noteism 225, 229-230; Dumnezeu per- 
sonal 227; tradiție 287, 290 

Iustin Martirul, m. cca 165, apologet 128 

Iverach, James, m. 1922, profesor la Aber- 
deen 251-252 

Î 

Împărăţia lui Dumnezeu 179, 250, 337, 
342-347. Vezi și Hristos, viaţa lui -; 

___ Biserică; Eshatologie 

Inchinare (cult). Vezi și Biserică ; Crezuri 
și mărturisiri; Euharistie ; Taine ; Cu- 
vîntul lui Dumnezeu 

— autoritatea 96, 179, 226, 294, 319-320, 
352 

— componente: lectura Bibliei 180-181; 
Cartea de rugăciune 335; cult public și 
privat 97-107, 181 ; cultul Sfintei Inimi 
a lui lisus 165-166, 171; epicleză 96, 
319; evlavie euharistică 100; icoane 
73-74; rugăciune 99, 178-179; predi- 
care 118, 332, 351 (Vezi și Cuvîntullui 
Dumnezeu) 

— şi răscumpărarea 297; centralitatea 
320; continuitatea 62; ca expresie a 
Bisericii 254, 351; istoria 124, 270; şi 
preocuparea pentru problemele sociale 
338; în duh şi adevăr 178, 204, 220; în 

___ secolul XX 332 

Îndreptăţire: — și dezvoltarea doctrinei 
305, 330; - ca diferenţă între romano- 
-catolicism şi protestantism 250; - în 
Biserica primară 128; - ca esenţă a 
creștinismului 148 ; - prin credinţă sau 
prin credinţă şi fapte 182, 185; - defi- 
nită ca atribuire 143, 248; relația cu 
dreptatea 345; - la Ritschl 249; - și 
îndumnezeirea 176 

Îngeri, doctrina despre 298 


J 


Jamieson, John, m. 1838, predicator sco- 
ţian și lexicograf 164 

Jansen, Cornelius [Cornelius Jansenius 
cel Tînăr], m. 1638, teolog la Louvain 

episcop de Ypres, - şi Jansenism 70, 
87-88, 160 | 

Jewel, John, m. 1571, episcop de Salis- 
bury 64-74 


K 


Kant, Immanuel, m. 1804, filozof protes- 
tant german 57, 152, 161, 163, 195 
Keble, John, m. 1866, teolog anglican și 
conducător al Mișcării de la Oxford 215, 
256-257, 274, 295 

Kierkegaard, Sgren Aaby, m. 1855, filozof 
danez 54, 225, 261 


L 


Lacordaire, Henri Dominique, m. 1861, 
dominican francez 260 

Lamennais, Felicit6 Robert de, m. 1854, 
apologet francez 256-257, 284, 293 

Lange, Joachim, m. 1744, teolog pietist 184 

Law, William, m. 1761, scriitor anglican 
spiritual 98-107, 191, 194-197 

Legămînt 91, 97, 126 Ş 

Lege. Vezi şi Hristos ; Biserică și stat; În- 
dreptăţire 

— legea canonică 70-71; legea lui Hristos 
342; lege și evanghelie 182-183, 189, 
197-199, 345 ; legea mozaică 91-92, 158, 
199; lege și normă 198-199; lege natu- 
rală 339 

Leon al XIII-lea, m. 1903, papă 302 

Leon Î, m. 461, papă 282 

Lessing, Gotthold Ephraim, m. 1781, gîn- 
ditor german și scriitor 123, 140, 156 

Liguori, Alphonsus Maria de, m. 1787, 
adept al teoriei ispășirii 186 

Logomahie 84 

Lucrare [energie]. Vezi Hristos 

Lumină, necreată 74 

Luther, Martin, m. 1546, reformator ger- 
man = și luteranismul 59, 130, 193, 
269-270, 319 

— ca biblist 137; despre sclavia voinţei 
87, 241-242; despre Biserică și unitate 
68, 319; abolirea tainei mărturisirii 
100-101; despre concilii 280-281 ; despre 
creație 239 ; despre Euharistie 100-101, 
131, 322; despre experiere 192; Iudaism 


157; despre lege şi evanghelie 198; 
despre păcatul strămoșesc 85, 91-92, 
243 

Lydaa-Diospolis, sinodul de la -, din 415 
86 


M 


Maimonide, Moses, m. 1204, filozof evreu 
157 

Maniheism 89 

Maria 111, 179, 186-187, 307, 355. Vezi și 
Hristos ; Mîntuire 

— definită ca: ridicată la ceruri 77, 187, 
294, 306; centrală pentru viaţa creș- 
tină 196; concepută imaculat 77, 186, 
244, 306, 310; dezvoltare a doctrinei 
302; mijlocitoare 187, 263; Theotokos 
(Maica lui Dumnezeu) 111, 186, 307; 
Fecioară 111, 272 

Maurice, Frederick Denison, m. 1872, teo- 
log anglican 300 

Medieval, și Evul Mediu 216, 269 

Melanchthon, Philip, m. 1560, reformator 
german 149 

Merit 92, 141-142 

Mijlocire, istorică, ca principiu 263-273. 
Vezi şi Hristos, Maria 

Milton, John, m. 1674, poet şi teolog en- 
glez 75-85 

Minuni 110-113, 122, 164, 207, 263, 
2'71-2'73 

Mirungere, 46. Vezi şi Botez; Taine . 

Misiuni 158, 255, 331, 352. Vezi și Apolo- 
getică; Religii, necreştine 

Misiuni de regîndire, „cercetarea laicilor” 
353 

Mişcarea de la Oxford 252, 285 

Mit 239, 241-244, 246, 272, 275-276 

Miîntuirea. Vezi și Hristos, lucrarea lui =; 
Biserică ; Har 

— definită ca: îndumnezeire 202, 245, 
297; sfințenie 195; desăviîrșşire 188- 
-203 ; sfințire 193-194; universală 129, 
159-162, 258-259 

Modern, definit ca - 55 

Modernism 323, 347 

Mâhler, Johann Adam, m. 1838, profesor 
romano-catolic la Tiibingen 221, 233, 
261, 293, 315 

Molina, Louis, m. 1600, - și Molinism 87 

Monoteism 156, 355. Vezi și Hristos; 
Dumnezeu ; ludaism ; Treime 

Montalembert, Charles Ren6 Forbes, m. 
1870, scriitor francez 262, 293 

Moralitate și doctrină 97-107, 148, 192, 
194, 197-198, 208, 224 

Miinscher, Wilhelm, m. 1814, profesor pro- 
testant din Marburg 296 


N 


Nemurire. Vezi Apologetică ; Eshatologie; 
Om 

Newman, John Henry, m. 1890, convertit 
de la anglicanism la romano-catolicism 
şi cardinal 55-57, 128, 227, 233, 288- 
-289, 292-308 

Niceea, al Doilea Conciliu de la -, din 787 
71 

Niceea, Primul Conciliu de la -, din 325 
70, 139-140, 168, 234, 305. Vezi şi Cre- 
zul niceo-constantinopolitan 

Novaţian, m. cca 258, presbiter roman 
190 


O 


Omul. Vezi și Hristos ; Creaţie ; Evoluție; 
Har; Îndreptăţire ; Mîntuire 

— definit ca: subiect al sclaviei 86-87, 241- 
-242; înzestrat cu conştiinţă 199-201, 
204, 224-225, 318 ; creaţia specială 239- 
-245; liber 160, 239-242; chip al lui 
Dumnezeu 239-249, 355; nemuritor 
115, 153-155, 272-273; microcosmos 
241 ; păcătos 85, 92, 242-244, 292, 307; 
avînd o unică origine 242-244, 286- 
-287, 341; suflet 161, 174-188; voinţă 
şi intelect 193 

Ordine, sfinte -, hirotonie 101-102, 334. 
Vezi şi Episcopi ; Slujire ; Taine 

Origen, m. cca 254, teolog și erudit din 
Alexandria, - şi Origenism 59, 70, 76, 
124, 129, 159-162, 233, 249, 258 

Ortodoxie, Sărbătoarea - 61, 214 


P 


Paley, William, m. 1805, apologet angli- 
can al creștinismului 227-228 


Panteism 236-239 

Papă. Vezi și Autoritate ; Biserică; Petru; 
Roma 

— autoritatea 326; infailibilitatea 69-71, 
77, 119, 133-134, 270, 281-283, 310; 
primatul 133-134 

Pascal, Blaise, m. 1661, teolog şi filozof 
francez 183 

Patriarhi 72, 281,314 

Patrulaterul luteran de la Lambeth, pro- 
punere anglicană pentru reunificarea 
Bisericilor, din 1888 310-312 

Pavel, apostolul 145, 318, 324. Vezi şi In- 
dexul biblic 

Pelagius, m. după 418, călugăr din Brita- 
nia sau Irlanda, și Pelagianismul 83, 
86, 91, 243 

Pentarhie 72, 281, 314 

Periodizare. Vezi Istoriografie 

Petru Lombardul, m. 1160, „Autorul Sen- 
tenţelor” și episcop de Paris 84 

Petru Mogila, m. 1646, mitropolit ortodox 
de Kiev 80 

Petru, apostolul 201-202, 280, 286. Vezi și 
Indexul biblic; Roma 

Pietism 87, 102, 331. Vezi și Francke; 
Spener ; Zinzendorf 

— despre autoritate 117-118; critica 106, 
255 ; despre iudaism 157 ; despre lege 
și evanghelie 199; - și raționalismul 
131; = şi erudiţia 137 

Pius al IX-lea, m. 1878, papă 214, 244, 
306, 344 

Pius al VII-lea, m. 1823, papă 215 

Pius al VI-lea, m. 1799, papă 215 

Pius al XII-lea, m. 1958, papă 243-244, 
306, 326, 329, 350 

Pius al XI-lea, m. 1939, papă 334, 337 

Pius al X-lea, m. 1914, papă 323, 347 

Platon, m. 347 î.H., filozof grec, = și Plato- 
nism 114 

Pluralism și diversitate în doctrină 106, 
129, 135, 147-148, 344 

Pocăinţă 100-101, 144. Vezi și Căinţă 

Poiret, Pierre, m. 1719, teolog protestant 
francez 77, 164, 196 

Polemică 105-106, 124, 320 

Predestinaţie 93-94, 116, 152, 160, 182 

Preoţie, universală, a credincioşilor 352. 
Vezi şi Slujire 

Principiile fundamentale, manifest pro- 
testant conservator 217, 260, 347, 350 

Progres, ideea de - 250-252, 346 

Prokopovic, Feofan, m. 1736, arhiepiscop 
de Pskov şi Novgorod 71 

Providenţă 154. Vezi și Dumnezeu 

Purtare de grijă, în legătură cu creaţia 239 

Pusey, Edward Bouverie, m. 1882, con- 
ducător al Mișcării de la Oxford 54, 
285-286 


Q 


Quesnel, Pasquier, m. 1719, teolog janse- 
nist 84, 87, 106 


R 


Radbertus, Paschasius, m. 865, călugăr 
benedectin de la Corbie 134 

Rascol. Vezi Staroveri 

Ratramnus, m. 868, călugăr benedectin 
la Corbie 134 

